
Petri Bod Historiae Hungarorum Ecclesiasticae partem 
priorem libros I—IT continentem quod emittere nunc possum, magnopere 
mihi gratulor. Cuius libri edendi curam cur potissimum in me susceperim, 
exposui in libello, quo Neerlandice, Germanice, Anglice, Gallice, Hun- 
garice publicato eruditos et nostrates et exteros ut nomina sua emptores 
profiterentur , invitabam hisce fere verbis: 

»Petrus Bod anno 1742 Felsdé-Cserndton in oppido Tran- 
silvaniae natus, decurso spatio academico in Universitate Bethleni 
Nagy-Enyedensi, Lugdunum Batavorum anno 1740 studiorum 
causa se contulit, ibique per triennium commoratus et doctrina et 
animi candore tantopere se commendavit, ut insigni omnium existi- 
matione frueretur; id quod publice ei testatus est 1. van den 
Honert, Professor Leidensis. In patriam redux variisque deinceps 
muneribus ecclesiasticis functus, tandem Verbi Divini interpres 
M. Igeni anno 4769 obiit. 

»Quo tempore in Hungaria Ecclesiae Reformatae operam dili- 
genter navabat Bod, ea ibi erat Protestantium conditio, ut qui 
iamdudum graviter fuerant oppressi, nunc fere ad incitas redacti 
viderentur. Populus, quantumvis strenuus, omni iniuriarum genere 
confectus animo despondebat omnibusque praesidiis destitutus nihil 
habebat quo aut studia theologica sustentare aut meliorem statum 
sperare posset. Quod olim minitatus erat Kollonics Archiepiscopus: 
yfaciam Hungariam captivam, postea mendicam, deinde catholicam”’, 
id prope iam instare videbatur, nisi inexspectata rerum mutatione 
periculum posset averti. 

,in illa temporum difficultate Petrus Bod hoe sibi vitae consilium 


Vill 


proposuit, ut popularium suorum et doctrinam et religionem ab 
interitu servaret. Qua in re quid praestiterit, enarravit Miko Comes 
in ,Descriptione vitae et operum Petri Bod” (an. 1862), ex cuius 
verbis maxima elucet veneratio erga virum qui , pauper et parentibus 
orbatus, post iuventutem in summa egestate transactam sola animi 
nobilitate eo pervenit ut de civibus suis praeclaris beneficiis optime 
sit meritus.” 

,lnprimis autem operam dedit Bod ut documenta ad _ illu- 
strandam Hungariae et Protestantium Hungarorum historiam neces- 
saria undecunque congereret. Neque hoc colligendi labore contentus 
ipse etiam libris conscribendis manum admovit, ea quidem industria, 
ut viginti quattuor annis, ab an. 1744 usque ad an. 1768, scripta 
confecerit, quatenus nobis innotuit, numero 56, quorum tamen 
viginti tantum typis sunt expressa. 

»Praecipuum autem, quod condidit, opus fuit: Historia 
Hungarorum Ecclesiastica. Quod ut quam accuratissime 
conficeret Bibliothecas et Tabularia tam in patria sua quam alibi 
terrarum summa cum diligentia perscrutatus, omnia undique 
instrumenta per complures annos indagata collegerat. De eo libro 
sic iudicat Miko Comes: ,In hoc opere res antea neque exploratas 
nec cognitas tractandas sibi sumpsit. Magna doctrinae copia et 
ingenii acumine totam Hungaricae Ecclesiae Reformatae historiam 
amplexus temporibus illis novam lucem attulit, dubia plurima solvit, 
annorum rationem enucleavit, de hominibus et factis iniuste culpatis 
quid verum sit exposuit, et, ut verbo absolvam: sive fundamenta 
iaciendo, sive ipsa narratione elaboranda virum se praestitit vere 
historicum, et eruditione et ingenio inter aequales suos longe 
eminentem.” 

,Huius elogii auctor paucas tantum magni operis partes noverat, 
quae descriptae in Hungaria asservabantur: ex quattuor autem 
totius libri voluminibus ultimum etiam in manibus habuisse videtur. 
Petrus enim Bod Historiam suam Ecclesiasticam in lucem edere 
non potuerat, eiusque chirographum Mikonis Comitis aetate iam- 
dudum non erat in Hungaria. Ignorabatur etiam quid de eo esset 
factum. Quam iacturam ideo maxime recentioris aevi viri docti 
aegre ferebant, quia fieri non poterat ut documenta a Petro Bod 

adhibita iterum colligerentur. Nec profecto cuiquam post illum ea 
subsidia et adminicula praesto fuerunt, ut Ecclesiae Reformatae in 
Hungaria et Transilvania historiam digne conscribere posset. 

,At non interierat chirographum. Religiose servabatur in Biblio- 
theca Universitatis Lugduno-Batavae , et hoc ipsum Lugdunum, quod 
ante 150 fere annos huius operis scriptorem doctrinae ubertate 
instructum et munitum in patriam remisit, nunc opus ab eo 
conditum , quod tam diu amissum videbatur, Hungariae reddere parat. 

yAnno circiter 1756 Michael Aitai, Professor in Schola Nagy- 
Enyedensi, Bodi manuscriptum folia 1114 formae maximae continens 
ad lIoannem van den Honert, Professorem Leidensem, miserat 
eumque impense rogaverat ut libri in lucem emittendi curam in se 
susciperet. At nimii erant sumptus ad parandam editionem impen- 
dendi. Biennio post mortuo Honertio, Aitai adiit Danielem Gerdes, 
Professorem Groninganum. Hic eandem ob causam quin totum 
opus typis describi curaret prohibitus, aliquid tamen fecit ut inno- 
tesceret Bodi liber: duo enim capita inde edidit in suo ,Scrinio 
Antiquario” Tom. VII. p. 1833—174 et p. 346—374. Ipsum vero 
manuscriptum post obitum Danielis Gerdes an. 1765 Lugdunum 
remissum in manus pervenit Ewaldi Hollebeek , a quo per triennium 
conservatum an. 1768 translatum est in Bibliothecam Universitatis , 
ubi inter codices mss. Bibl. Publ. Lat. sub n°. 40 B conservatur (vid. 
I. Geel, Catalog. libror. mss. qui inde ab an. 1741 Bibliothécae 
Lugd. Bat. accesserunt. Lugd. Bat. 1852. n°. 629). 

,in ultimo chirographi folio haec legitur annotatio, eo tempore — 
ut videtur — scripta, quo liber in Bibliothecam Leidensem per- 
venit: ,Hujus Codicis pars altera, jam a tribus et quod excurrit 
annis, Viennae in Austria apud Spectabilem Dnum Samuelem 
Turi, Reformatorum Transylv. Ecclar. ibidem Agentem Ordinarium 
Aulicum delitescens per aliquem Patriae nostrae filium Lariumque 
suor. amantem, huc transportari huicque parti sociari cupit. 1768 
14 Aug. L. Bat.” Quibus verbis in Catalogo a Geelio citatis addita 
sunt haec: ,Huic desiderio numquam satisfactum videtur.” Quid 
vero contineret altera illa pars ex ipso chirographo effici poterat. 
Divisum enim est in libros tres, sed indicem quoque exhibet Libri 
Quarti, cui inscriptum est: ,Complectitur res Ecclesiae in Tran- 


sylvania et Hungaria a Compositione Szatmariensi ad praesens 
usque tempus.” Quarto igitur illo Libro historia narrabatur rerum 
post pacem Szatmariensem an. 1714 gestarum. Capita complecte- 
batur sedecim, quorum tituli etiam in codice Leidensi memorantur. 

»Primo autem tempore post librum Bibliothecae insertum 
identidem a nonnullis aut lectus aut saltem evolutus esse videtur. 
Index enim illi an. 1768 additus, in quo recensentur nomina 
Hungarorum et Transilvanorum quotquot Lugdunum Bat. studiorum 
causa adierant, postea auctus est et ad an. 1784 continuatus. Post 
hune vero annum nullum exstat indicium codicem nostrum cui- 
quam innotuisse. 

,Centum annis post, ipso anno 1884, Lugduni degebat iuvenis 
Hungarus, cui nomen Carolus Szalay, qui studiis Sarospatakini 
peractis in Hollandiam venerat, ut nostratium disciplina ad munus 
honestum in patria sua gerendum instrueretur. Hic cum in Biblio- 
theca Leidensi catalogos perscrutaretur, in iis Petri Bod nomen 
laetus invenit. Notum illi erat non tantum quanta veneratione 
frueretur illud nomen apud Hungaros et Transilvanos, sed sciebat 
etiam quam aegre ferretur manuscriptum illud — ut quidem 
putabant viri docti — interiisse. Facile inde intelligetur quo animo 
librum salutaverit et inspexerit. Nec spem fefellit plenior libri 
notitia. Quod enim Mikéd Comes paucis perlectis particulis olim 
dixerat, opus esse verum thesaurum rerum admodum memorabilium 
ad cognoscendam historiam Ecclesiae Reformatae in Hungaria et 
Transilvania, id quam vere esset dictum tunc apparebat. Mirum 
igitur non est Carolum Szalay magnopére optare ut tandem aliquando. 
tanti pretii liber publici iuris fieret. Quo consilio me adiit. At mihi 
etiam res multis difficultatibus obnoxia videbatur, cum praesertim 
ipse Szalay mox in patriam esset rediturus, ideoque sperari vix posset 
fore ut in edendi molestissimo labore ipsius opera et auxilio frueremur. 

»Postquam vero in Hungaria et Transilvania innotuit, magnum 
Petri Bod opus esse repertum, haud exigua excitata est multorum 
exspectatio. Edm. Kovacs V. D., Professor Nagy-Enyedensis, ipse 
unus ex praestantissimis Universitatis Leidensis alumnis, in diario 
cui titulus: ,Protestans Egyhazi és Iskolai Lap” omnes eruditos 
invitavit ut libri editioni mox parandae nomen subscriberent. 

Aliud quoque accessit, quo factum est ut eo magis operis tam 
diu amissi recuperandi spes aleretur. Studiis enim Hungarorum in 
illud Petri Bod opus denuo conversis, diligenter explorare coeperunt, 
num quae forte libri partes olim descriptae hic aut illic laterent. 
Nec frustra est quaesitum. Repertus enim est in Bibliotheca Claudio- 
politana Liber Quartus, qui in codice Leidensi non legitur. 
Iam igitur eo est perventum, ut integrum opus in lucem possit emitti. 

,Hungaris itaque etiam atque etiam petentibus indulgere cupiens 
tandem cum bibliopolis E. I. Brill Sociis consilium inii, ut operis tan- 
topere desiderati editionem moliremur. Recens autem repertus Liber 
Quartus tam extensus est, ut duas fere partes codicis Leidensis 
ambitu aequiparet. Et existimant bibliopolae illi fore ut totum opus 
cum indice locupleti aliisque additamentis absolvatur centum fere 
plagulis senarum denarum paginarum formae quam dicunt octonariae 
maioris. Emittetur in duos tomos octingenarum fere paginarum 
divisum. Integrum opus constabit florenis septendecim et dimidio. 

,lditioni curandae libens ipse praeero. Carolus autem Szalay 
Lugdunum redibit, ut codici accurate conferendo et plagulis typo- 
graphicis corrigendis operam det. 

»Dibliothecae Leidensis praefectus, vir doctissimus W. N. du 
Rieu, qua est liberalitate, codicis Leidensis. in usum nostrum 
adhibendi copiam nobis fecit. Quartus autem Liber Lugdunum 
mittetur, quamprimum operis edendi initium fieri poterit.” 


Haud frustra speraveram fore ut huius editionis consilium multis 
accideret gratum et acceptum. Et alibi terrarum et praecipue in Hungaria 
et Transilvania tot sunt reperti futuri huius libri emptores, ut typographi 
iam manus operi admovere non dubitarent. Quantopere autem Hungari 
patriae suae interesse censuerint Petri Bod Historiam Ecclesiasticam 
tandem in lucem prodire, hinc effici potest, quod — ut nomina Nicolai 
Baronis Vay, Caroli Szasz Ref. Superintendentis et Mauritii Ballagi theol. 
doctoris omittam — Vir Exc. Col. Tisza, Regis Ministerii in Hungaria 
Praeses, sua ipsius opera triginta fere congessit nomina Magnatium, qui 
libro edendo subscripserunt. Nec minus id apparet e magno numero 
eorum, qui licet pretio haud exiguo deterreri facile potuerint, tamen, 
amore erga Ecclesiam patriam adducti libenter hos sumptus fecerunt. 

Talia vero multorum studia mihi tamquam novi stimuli fuerunt ut 
quantum possem et tempus et vires in procurandam editionem impenderem. 

Quod emptorum patientiam longiore mora aliquantisper tentare 
debuimus, magnopere doleo. Variae sunt causae quibus est factum ut 
opus inchoatum non tam cito quam sperabamus posset absolvi. Cum enim 
edendi curam susciperem, fore confidebam ut Szalay V. D. Lugdunum 
veniret ibique maximam laboris partem in se reciperet, ipse vero rei 
tantummodo praeessem, nec nisi extremam perpoliendi libri. operam 
adhibere deberem. Sed antequam initium potuit fieri munus honorificum 
Budapestini ei oblatum prohibuit quominus huc rediret. Ne tamen eius 
auxilio plane forem destitutus, singulas plagulas ad eum mitti iussi 
corrigendas. Sed cum ipsum Bodi chirographum adhibere non posset 
Szalay, contentus fere esse debebat emendandis nominibus Hungaricis. 
Praeter hanc operam in plagulis corrigendis nobiscum positam ita porro 
erit laboris particeps, ut conficiat indicem locupletem libro absoluto 
addendum et adiungat observationes historicas, quae requiri videbuntur, 
ut omnia a lectoribus recte possint intelligi. Non solum igitur Hungari 
acceptum ei referent quod codicem, qui interiisse credebatur, repperit, 
meque et bibliopolas ad curandam editionem incitavit, sed hoc etiam 
quod omnem materiem a Petro Bod congestam ita praeparaverit ut usui 
esse possit viris doctis historiam Ecclesiae Reformatae in Hungaria et 
Transilvania denuo tractaturis. Quod si — ut equidem exspecto — fideliter 
et perite perfecerit, nemo profecto erit qui neget eum de hac editione 
bene meruisse. 

Cum igitur carerem auxilio, quod Szalay V. D., si Lugdunum reverti 
ei licuisset, sine dubio mihi fuisset praestiturus, nihil iam restabat nisi 
ut operam illi mandatam susciperem ipse. Praesto quidem mihi erat 
adiutor aliquis, qui et apographum codicis cum ipsis Bodi verbis conferret 
et menda corrigeret typographica, sed mox expertus sum, si verbotenus 
vellem reddi contextum, oportere me ipsum plagulas cum codice iterum 
conferre. Quod onus quamvis grave recusare nolui, quia editionem me 
esse curaturum pollicitus eram. At vix par fui tanto labori. Occupatus 
enim in conscribendo, mox in edendo libro de Philosophia Religionis , 
nullum fere otium inveni. Quo factum est ut post varia impedimenta, 
quibus iam in re praeparanda fueram retardatus, nunc denuo in elabo- 
rando opere nonnisi lente possem progredi. Itaque nunc tandem, integro 

exacto biennio, absoluta est haec pars quae iam in lucem editur. Cum 
autem antea mihi esset propositum, ut librum tunc demum publici iuris 
facerem, cum totus foret typis expressus, nunc post tam longam moram, 
ne patientia vestra, benevoli Lectores, abuti viderer, satius duxi duos 
Libros priores iam separatim emittere, Libros vero tertium et quartum 
una cum indicibus et annotationibus deinceps tomis II] et HJ compre- 
hendere. Valde autem spero et confido fore ut duo illi tomi posteriores 
breviore temporis spatio ad finem possint perduci, quam in hunc primum 
impendere necesse fuit. 

De ratione, quam in edendo Bodi opere sum secutus, pauca habeo 
praemonenda. Ac primariam quidem legem hance mihi proposui, ut quam 
possem accuratissime redderem ipsa codicis verba. Criticam quam vocant 
editionem curare nec volui neque utile censui. Etenim hoe tantum mihi 
erat agendum ut eximium illud historiae Hungaricae documentum tale 
traderem Hungaris, quale ab ipso scriptore est derelictum. [llorum vero 
erit officium, materiem hic congestam ita tractare, ut plenam inde et 
accuratam Ecclesiae suae historiam possint eruere. Quod ut recte fiat, 
illis sine dubio praesto sunt subsidia et adiumenta, quibus ego sum 
destitutus. Eorum enim et linguae et litterarum ignarus nihil agere 
poteram, nisi ut fideliter exhiberem ipsius Bodi chirographum. Qua 
tamen in re nimis futilis esse nolui. Recessi igitur a Bodi consuetudine 
casum ablativum et adverbium apice ultimae syllabae apposito indi- 
candi: hic enim scribendi modus iam obsoletus nunc taedium lectoribus 
movet. Haud raro etiam aut aliter aut plenius distinguenda erant auctoris 
verba, quo melius orationis contextus intelligeretur. Ceterum vero nihil 
antiquius habui quam ut codicem ms. verbotenus exhiberem. Nec mira 
aut obscura verba, quibus scriptor identidem utitur, nec quae hic illic 
commisit peccata contra artis grammaticae praecepta immutare volui. 
Non enim est meum rationem reddere de iis, quae sunt ab illo scripta, 
sed de hoc tantum, an verba typis expressa librum manuscriptum fide- 
liter referant. Cuius rei ut memores sint lectores enixe rogatos esse velim, 
ne, si forte aut vocabulo aliquo aut loquendi aliqua formula offendantur, 
quae iure reprehendant, mihi tamquam culpam imputent id quod ipse 
editionis meae veluti commendationem esse censeo. Inprimis autem id 
dictum esto de ratione qua nomina hominum et locorum Hungarica hic 
scripta inveniuntur. Mirum profecto mihi non accidet, si Hungari inspecto 

libro statim offendantur multis quae tamquam cacographiae alicuius 
speciem referant, tum vero incusent Carolum Szalay, utpote qui melius 
me docere debuisset, quomodo scribenda essent nomina Hungarica et 
quibus apicibus distinguenda. Quapropter omittere nequeo, quin publice 
hic declarem nullam huius rei culpam esse penes doctum illum Hungarum. 
Hic enim numquam neglexit me monere quomodo illa nomina essent 
repraesentanda, quibus syllabis apices apponendi. At vel illo invito 
secutus sum hac quoque in re normam semel constitutam, ut nihil quic- 
quam aliter typis describerem ac legeretur in codice manuscripto. In 
prioribus quidem plagulis ab hoc more interdum recessi, quippe ab illo 
monitus hoc vel illud in codice mendose esse scriptum. Mox vero intellexi 
ita agendo immutari nonnumquam ipsum contextum: id quod non licere 
iudicabam. Haereditas enim Petri Bod non mutata, nec vero emendata, 
eius civibus est tradenda. Legere eos oportet ea quae scripsit plane eadem 
forma ac specie, qua ab illo scripta sunt. In quibus si forte quaedam 
parum accurate litteris expressa sunt, vel quae hac nostra aetate aliter 
scribi solent, pluris tamen Hungarorum interest, ut illius menda et 
orthographiam obsoletam, quam ut emendationes cognoscant meas. Inprimis 
autem in apicibus apponendis maximam adhibui diligentiam, ita quidem 
ut atramenti evanidi vestigia haud raro vitri ope indagarem. Qua in re 
etsi facile crediderim me interdum errasse, universe tamen affirmare 
audeo, singula in codice eis apicibus esse distincta, quibus hie typis 
descripta legantur. An nomina Hungarica ante annos centum et quin- 
quaginta ubique eo modo scribi solerent, equidem ignoro. At Petrum 
Bod ita scripsisse constat. Haec mea est iusta excusatio. 

Typographis honestissimis E. I. Brill Sociis, qui alacri studio nihil 
omiserunt quod promovendae huic editioni utile esse posset, gratias ago 
sinceras. Inprimis vero recordor animo grato quae mihi benevole prae- 
stiterunt viri doctissimi W. N. du Rieu, Bibliothecae Lugduno-Batavae 
praefectus, et S. G. de Vries, librorum manuscriptorum in eadem Biblio- 
theca conservator. Hi enim indefessa industria numquam non praesto 
mihi fuerunt. Quapropter me cogitantem, quanta operis pars adhuc restet 
peragenda, hoc magnopere confirmat, quod persuasum habeo illos in 
posterum quoque consiliis et factis mihi esse adfuturos. 


Scribebam Lugduni Batavorum L. W. E. RAUWENHOFF. _ 
-m. Mart. an. MDCCCLXXXVIII. 

PLB Penal: 


COMPLECTITUR RES PRAECIPUE ECCLESIASTICAS APUD HUNGAROS, AB INITIO 
Novi TESTAMENTI PER SECULA AD INITIA REGNI REGIS GEIZAE, QUI 

PROLOQUIU™M. 


Generatio praeterit et generatio advenit, neque est priorum me- 
moria?). Salomonei hujus veritatem omnis aetatis vicissitudo probavit. 
Tempus enim altam omnium memoriam, praecipue vero primas gentium 
origines, oblivione sepelit ac densa caligine mergit; nisi Historia, testis 
temporis, lux veritatis, vita memoriae, magistra vitae, et antiquarum 
fidelis custos rerum, eas edaci eximat temporis vitio. Si non diligentia 
Mosis res ab exordio mundi ad exitum populi Israelitici ex Aegypto 
fatali exemisset oblivioni, nihil earum hodie memoria teneremus. Quan- 
tula autem et ea sunt, quae 2493 annorum decursu ex gestis consignata 
habemus? vix numerosae alicujus gentis intra quinquaginta annos acta 
factaque si conscribantur aequare valeant. Nihil ex Greecorum Roma- 
norumque gestis hodie haberemus, nisi fideles conservassent Historici, 
prouti quae mansuris illi literis consignare neglexerunt, altum de iis 
apud nos est silentium, necessarioque esse debet. . 

Clarissima haec exemplo gentis Hungaricae cuivis attendenti ac 
manifestissima esse queunt; quae non eo demum die nata, quo et 
ingenti fama ac terrore totam fere Europam replevit; verum multis 
jam seculis extitit. Quia tamen seorsim ejus mentio, ad tempora usque 
Salvatoris nati, per quatuor millia annorum non extat, ita reputatur ac 
si gens quoque nusquam extitisset. Imo vero a nato quoque nostro 
Servatore per annos mille quadringentos res Hungarorum gestae ejusque 
conversiones ac revolutiones multa caligine obsitae ac perplexae jacent; 
maxime autem per annos mille; quibus si a Graecis populisque occiden- 
talibus, suas quisque calamitates a majoribus nostris illatas describen- 
tibus ac deplorantibus, quaedam obiter memorata non accepissemus Hy- 
psaea essemus coeciores. Parum certi ex his quoque habemus quum 
communi sub nomine Scytharum memorentur; qua nomenclatione antiqui 
septemtrionales omnes fere denominabant gentes. A temporibus Attilae, 


') Eccles. I. 4, 41. 

Hunnorum regis, equidem gens Hungara vel Hunna apud historicos non 
unam facit paginam, sed in antecedentibus Hunnorum res gestae silentio 
sunt involutae: praecipue vero religio sive Deum colendi ratio vix 
memoratur. 

Jam vero animus est in hoc Tractatu Historico ea, quae ad rationem 
colendi Deum et res Ecclesiae pertinent in summam collecta, avidis 
rerum Ecclesiasticarum Hungariae lectoribus proponere, ad eorum animos 
diversitate rerum tam delectandos, quam varilis eventibus et casibus 
informandos ac satiandos. Oportet vero quaedam praemittere de gentis 
Nominibus, Regionibus, Habitaculis, Peregrinationibus etc., quae viam 
sternant sequentibus et firment gressus ultra progressuris; atque ita 
paulatim ad ea devenire tempora, quibus e Gentilismi tenebris emer- 
gentes Christianam amplexi sunt religionem. Indeque per varias rerum 
mutationes, tristesque et subinde laetiores rerum eventus ad nostram ~ 
sensim defluere aetatem. 

Non defuerunt viri doctissimi, juxta ac rerum patriarum studiosis- 
simi, qui Ecclesiasticam Hungarorum conscribere historiam eamque 
publicae exponere luci in votis habuerunt; eorum tamen destinationem 
aut brevis vitae usura intervertit, aut ingruentes Patriae calamitates 
eluserunt. Stephanus Beniamin Szilagyi professor Varadiensis ac etiam 
Patakiensis Synodorum acta in hunc finem magno labore collegerat. 
Samuel Kaposi professor Albajuliacensis historiam fata Ecclesiae Hunga- 
ricae ac Transylvanicae exprimentem conscripserat; idem fecisse Joannem 
Burium ecclesiasten Carponensem adnotavit Czwittingerus. Horum tamen 
labores in publicum minime prodierunt. Franciscus quoque Foris Otro- 
kotsius non contemnendam ad hune scopum fecerat collectionem, qui 
tandem cum sacris stilum etiam mutavit. 

Primus fuit Franciscus Pariz Papai M. Dr. et Professor Enyediensis, 
qui breves rerum KEcclesiasticarum Hungaricarum iuxta et Transylvani- 
carum inde a prima Reformatione commentarios consignavit ac Cibinii 
anno 1684 in 42 mo edidit. | 

M. Georgius Haner decennio post, id est anno 1694, historiam 
Ecclesiarum Transylvanicarum Francofurti et Lipsiae publicavit, ac juve- 
nis admodum; qui maturescentibus annis in Superattendentem Augus- 
tanae confessionis in Transylvania creatus prolixe eandem elaboravit, 
necdum ab haeredibus publico usui expositam. Stupenda diligentia et 
improbo plane labore Paulus Ember Debretzinensis collegerat ea, quae 
ad historiam facerent ecclesiasticam, quam collectionem Fridericus 
Adolphus Lampe Trajecti ad Rhenum anno 1728 publicavit. Prodierat 
jam ante, id est anno 1740, liber sub titulo Historiae Diplomaticae, ubi 
ortus progressusque Reformationis, Regum Diplomata quibus libertas 
religionis sanciebatur, Protestantium in Hungaria vexationes etc. osten- 

duntur; qui non tantum rarus est, sed etiam multa, quae ad historiam 
quidem, non vero scopum auctoris, facerent pretermisit. 

Excitati sunt exemplo aliarum gentium viri ab elegantioribus literis 
bene instructi, hoc quo vivimus seculo, qui res Hungaricas plenis 
illustrare conati fuerint commentariis; quorum tamen non pauci ubi res 
Ecclesiz adtingunt, aut anilibus sua commentaria complent fabellis, aut 
in dissentientes omne genus scommatum conjicientes plena in eos con- 
vitiorum plaustra convehunt. Si quid sinistri accidit, si male in prelio 
depugnatum, si arx Turcis expugnata, si pestilens provinciam invasit 
morbus, causam mali continuo apud Protestantes quaerunt, et sua opi- 
nione inveniunt. Non absimili certe ratione, quam Tertullianus scribit de 
Romanis Christianorum adversariis, ,quod existiment omnis publicae 
cladis, omnis popularis incommodi Christianos esse causam. Si Tyberis 
ascendit in moenia, si Nilus non ascendit in arva, si coelum stetit, si 
terra movit, si fames, si lues, statim Christianos ad leonem acclama- 
tur?)”. Eadem apud Arnobium legas: Postquam esse in mundo Christiana 
gens coepit, terrarum orbem periisse et multiformibus malis affectum 
esse genus humanum’). Annon eadem hodie ad ravim usque ingeminare 
sustinent perbelli scriptores: Postquam Lutherus, postquam Calvinus 
surrexit, periere omnia in Hungaria, Hungariam in ipsa Hungaria que- 
ras necesse est. Respondet Tertullianus ad objecta Gentilium satis profuse , 
ubi inter reliqua dicit: Nemo adhuc Romae Deum verum adorabat cum 
Annibal apud Cannas per Romanos annulos caedes suas modio metiebatur. 
EKadem* bono jure respondere valemus: cum anno 1242 Tartari Hunga- 
riam Transylvaniamque intra biennium penitus evastarent, cum rex 
Hungariae Sigismundus perpetuo a Turcis vinceretur, cum Vladislaus 
anno 41444 ad Varnam simul cum lectissimo Hungaricae Nobilitatis flore 
caederetur, cum rustici, crucem sumentes anno 1514 in Regni proceres, 
matronas nobiles, virgines, nuptas innuptasque puellas furorem suum 
effunderent, rapinis, caede, stupris late omnia depraedarentur, ac lamentis 
complerent, nemo tunc Lutheranus, nemo Calvinista; ubi tune Lutherus, 
ubi Calvinus? et tamen miseranda Hungariae facies. Scrutare sodes tua 
majorumque tuorum crimina, ibi causas desolationis invenies. Cum Roma 
Gottorum irruptione sub rege Alarico eversa esset, falsorum Deorum 
cultores in Christianam religionem causam referentes ansam Augustino 
Hipponensium antistiti dederunt ut elegantissimos de civitate Dei libros 
elaboraret calumniamque eorum amoliretur. Quam simili Protestantes 
in Hungaria ac Transylvania premuntur sorte; nihil enim est adversi, 


') In Apologetico, Cap. XL, 
*) Disputationum adversus gentes Lib. 1 ab initio. 
* Eodem? (Ed.). 

quod non eorum religioni imputent religionis Romanae promachi, ac si 
non suis criminibus aeque illi perinde ac et alii ultorem Deum ad cala- 
mitates populis immittendas provocarent. Qui itaque ad scribendam 
Historiam animum adjiciunt non exuentes istas passiones, non possunt 
non in partes deflexi opinionibusque suis occaecati veritatem deserere, 
ac suae opinionis idolum colere. 

Musarum in dissitis a Patria oris amplexibus haerens, ingens patriae 
Ecclesiae fata pernoscendi cupido animum invasit, conquisitis de hoc 
argumento libellis cum sitim ardentem restinguere minime valerent, 
celebriores visitans Bibliothecas antiqua Chronica sine discrimine evolvi, 
praecipue autem vicinorum Hungariae populorum scriptores, veluti Corpus 
Historiae Bizantinae, Austriacarum, Allemannicarum, Bohemicarum, 
Silesiacarum, Polonicarum rerum Collectores, antiquos et recentiores. 
Unde nata est aliqua mihi collectio, atque etiam Dissertationes Historicae 
de Hungarorum e Gentilismo ad Christianam religionem conversione, de 
aetate modoque conversionis, de antiqua eorum religione. Nihil tunc 
adhuc inaudiveram de dissertatione Godefridi Schwartz, ubi initia reli- 
gionis Hungarorum orientali Ecclesiae adseruit. Verum reversus in patriam 
excerpta quaedam ex eadem accepi ab amico, ac post aliquot annos 
etiam dissertationem, gaudebamque ex identitate testimoniorum in ean- 
dem nos concordasse sententiam. Elapsis aliquot annis, ubi historicam 
hance collectionem in tenebris haerere sinerem, venit in manus nec 
opinanti Johannis Stiltingi, Bolandi continuatoris Jesuitae Antverpiensis, 
Vita s. Stephani regis Hungariae ex Latinis, Graecis, aliarumque gen- 
tium monumentis collecta, ubi Schwartzii sententiam et ejus argumenta 
in examen revocat atque magno adparatu enervare nititur. Legi perle- 
gique librum depositis quantum fieri potest praejudiciis, qui tamen a 
sententia abducere non potuit; eundem enim literatissimus scriptor, 
quem plerique, habere videtur scopum, scribere pro auctoriate Romani 
Pontificis. Atque ita primus liber ex his suos accepit natales, secundus — 
ceeterique,- ex libris quibusvis in Hungaria ac Transylvania editis, Arti- 
culis Diaetalibus, Archivis, Capitulis, publicis privatisque Manuscriptis, 
et aliis fide dignis documentis. In cursu operis ipsa documentorum verba 
protuli, unde evenit stili inaequalitas, in quo non aliud curandum 
habui, nisi ut res verbis expressa commode intelligatur. Si cui quae hic 
tradita sunt minime arrideant, ille in me scommata convehendi jus non 
habet, nisi testimoniorum, quae adferuntur, fidem prius elevaverit. 


Non diffiteor plura fuisse quae mihi in hoc stadio currenti obicem 
ponerent sistereque. iter juberent. Vellicabat subinde Plinius aures: ,Tu 
jam nunc cogita, quae potissimum tempora aggrediamur. Vetera—et 
scripta aliis? graves offensae, levis gratia. Nam praeter id quod in 


PROLOQUIUM. 5 


tantis vitiis hominum plura culpanda sunt, quam laudanda, tum si 
laudaveris parcus, si culpaveris, nimius fuisse dicaris, quamvis illud 
plenissime, hoc restrictissime feceris 1)”, 

Idem ille animum etiam addebat in ista ad Capitonem epistola. 
Suades ut historiam scribam, et suades non solus: multi hoc me saepe 
monuerunt, et ego volo, non quia commode facturum esse confido (id 
enim temere credas nisi expertus), sed quia mihi pulcrum imprimis 
videtur non pati occidere, quibus aeternitas debetur, aliorumque famam 
cum sua extendere. Historia quoquo modo scripta delectat: sunt enim 
homines natura curiosi, et quamlibet nuda rerum cognitione capiuntur 
utqui sermunculis etiam fabellisque ducantur. 


Nullius in hoc Tractatu existimationem laedere, sed res prout in 
notitiam venerunt candide referre, pro scopo habui animumque adjeci 
ne vel odio adversariorum vel amore amicorum in leges Historici pecca- 
rem; quod qualiter sim adsecutus, tu candide Lector iudicabis. 


1) Lib. I. Epist. VII. 

COMPLECTITUR RES PRAECIPUE ECCLESIASTICAS APUD HUNGAROS, AB 
inITIO Novi TESTAMENTI PER SECULA AD INITIA REGNI REGIS 

CAPUT. P.RDMUa 


Dre NoMINIBUS, QUIBUS GENS HUNGARICA APUD 
SCRIPTORES INSIGNITUR. 


§ I. Nomen est necessarium. — Nomen, quo mortales inter se 
distinguantur ac pernoscantur, est admodum necessarium. Solentque aut 
ipsi sibi nomina indere aut ab aliis indita usurpare; que qualiacunque 
fuerint perdurant etsi vera nominis significatio ex hominum memoria 
elabatur. Ita verbi gr. certarum gentium nomina nunc quoque super- 
sunt, uti Anglus, Belga, Danus, Italus, Polonus &c; quid autem nomina 
significent nemo unus hodie ex vero interpretabitur. Similiter res se 
habet in nominibus Hungaricis certarum et antiquarum Familiarum. Quis 
quaeso mihi veram horum nominum interpretationem dabit: Bethlen, 
Radak, Kornis, Apor &c? Ingeniose multa fingi possunt, verum ea 
extra demonstrationem apud doctos omnino sunt. Nosmet ipsos lingua 
materna vocamus Magyar, extranei nos dicunt Hungaros. Duo haec 
nomina immane quantum a se invicem distant. Ita nos Hungari natio- 
nem Germanicam dicimus Német, quae denominandi ratio sine dubio 
a priscis ills Németibus remansit. Ali nationes preter Hungarie 

vicinos istoc nomine eam non indigitant. Hec in hune finem preemisi ut 
inde appareret, antiqua eruderare et in lucem producere nomina non 
esse exigui laboris et parvi momenti. Videamus nihilominus tamen nomina 
Hungaricae gentis, quorum illud esto primum, quo ipsi nosmet insignimus. 

§ II. Nomen Magyar. — Vox MAGYAR unde originem sibi sump- 
serit, admodum est obscurum. Est inter scriptores rerum Hungaricarum, 
qui asserit Nimrodum ex Eneh conjuge sua progenuisse filium Magor, 
qui parens extitit suorum liberorum ab ipso Magyarok denomina- 
torum '), quae sententia non tantum est incerta, sed etiam inepta, cum 
Hungari verisimilius ab Japheto quam Chamo originem acceperint suam *). 
Est alius qui de vocis etymo sequentem in modum ratiocinatur: ,,Quo 
circa non peccabit, sive quis dicat nomen Magyar derivatum esse a 
Major per epenthesin, interposita litera g et antithesin litteree y et a 
pro j et o Latine significat in Praediis habitans. Sive compositum a 
Mag et Gyars elidendo in medio per syncopen G et in fine per apo- 
copen s, quod significat ex Prosapia strenuorum Properorum et 
sic consequenter. Sive a Mag et Jaras per antithesin posita litera y 
pro j, sicut in derivationibus Nyargallas pro Jargallas et apocopen 
auferendo in fine literas a, s, quod significatex Prosapia sive semine 
vagabundorum Equitum, et sic deinceps secundum proprias et 
derivativas voces. Vel a Magi et Ara, itidem per antithesin et apo- 
copen, quod efficit seminales ex agnatis vel cognatis Hunno- 
rum’ *) Hec ingeniosa magis quam vera. Non deest quoque vir eruditus, 
qui ratiocinatione longe satis petita deducit ab origine Hebraea radicis 
Gur peregrinari, ex ejus forma participiali Magur Mager, quod signifi- 
caret peregrinantem militem*). Lubentius cum iis facio qui asserunt ex 
proceribus Hunnis fuisse aliquem, Magyar dictum, cujus familia 
vocata est genus Magyari indeque lapsu temporis nomen sibi imposue- 
runt Magyarorum. Liceat tamen mihi ingenue, id quod sentio, fateri: 
Nos Magyar nostra vernacula vocari, verum vocis etymon prorsus igno- 
rare. Vir illustris Petrus de Rewa Comes Thurociensis ac coronae Hun- 
garicae custos, in opere immortali de Monarchia et Corona Hungarica, 
autumat Majores nostros semper eo nomine Magyaros indigitasse , quamdiu 
in Paganismi tenebris erant immersi, tandem cum emergerent in lucem 
Christianismi, cum novo statu novam ab aliis nationibus accepisse 
denominationem. Ita ergo ille: ,Cum Hunni avitam religionem retinuis- 
sent ad Geizae et S. Stephani usque tempora, haberentque suas more 


') Thurotzi in Chronic. Hung. Part. 1. Cap. II et IV. 

*) Petrus de Rewa de Monarchia Hung. Cent. VII. pag. 145. 
5) Behambe in Notitia Hung. pag. 52. 

*) Otrokotsi in Orig. Hung. Part. I. Cap. IX. p. 351. 

barbaro quibus uterentur literas, non ipsi inter se Hunni, sed Magyari 
audiebant, nationibus interim, quae a Romanis paulo ante rerum do- 
minis literarum Latinarum cognitionem et religionis formulam accepis- 
sent, et quibus ob rerum gestarum non obscuram famam Magyari noti 
essent, Hunnos eos uno consensu vocantibus. Sed postquam sunt Christiana 
religione initiati, characteres Romanae linguae admisere, dedereque ma- 
gistris suos liberos in lingua nondum sibi nota erudiendos, confluerentque * 
ex universa Europa in Pannonias Christiani, ultro id adnitentibus, imo 
verd postulantibus Hunnis, una coepta est fingi vox ex Hunno Magyaro, 
quae paulatim, sed nec ita multo post in nomenclationem Hungari antea 
Hunnis et Romano nomini ignotam desiit. Hoe est post acceptum nomen 
Christianum Magyaros esse vocatos Hungaros, aboriginum suorum nempe 
Hunor et Magor nominibus in dictionem unam contractis, id quod et 
ipsi in literas misere postquam Latinum sermonem didicissent et aliarum 
gentium scriptores cursu perpetuo usurpavere, quoties de nostris homi- 
nibus mentionem facerent. Hungaros autem antiquitus solo Magyarorum 
nomine dictos fuisse argumento est, quod hodie adhuc ex sanguine 
Hungarorum heereditatem suam in Scythia incolentes non aliter, quam 
Magyarii patria appellatione lauditent, nobis Europeis qui cum nominis 
alterius accessione, molliores mores et disciplinam pietatis hausimus, 
religione, moribus, una lingua quam a patribus nullo cultu expolitam 
acceperunt longe absimiles. Utuntur enim idiomatismo duro, et vocabu- 
lorum penuria angustiore, si quidem plerisque rebus peculiares vocum 
notas impositas non habent,-sed ab officio et utilitate nomina earum 
mutuantur, quomodo pedem Jaréka, oculum Latéka et similes 
appellare eos quidam e terra ipsorum peregrinus rediens referebat. Sunt 
autem sicut lingua ita religione barbari, quam per incerta idola exercent , 
serpentes colunt, praeterea ad novos quotidie Deos surgendo, quos a for- 
tuna accipiunt, illi rei diurnum prestantes honorem, licet ex immundis 


animalibus aut bestiarum genere fuerit, quae prima mane egredientibus 


sese obtulerit. Persuadere vero sibi non patiuntur nos esse veram Magya- 
rorum progeniem, soli ipsi nomen gentis Hungaricae profiteri volunt, 
extra terram suam nullos esse legitimos Magyarorum filios; quae de 
egressu eorum in Pannoniam narrantur ea agnoscunt quidem, sed jam 
pridem familias illas vel in praeliis vel aliis casibus per tot secula in 
semine defecisse credunt, absurdum esse rati ut non a pluribus annorum 
centenariis ex affectu naturae patriam suam revisissent, vel alio quovis 
modo consanguineos suos visitando, jus Patriae haereditariae recognovis- 
sent.’”’ Haec Rewaius !). 


* confluxeruntque? (Ed.). 
‘) De Monarchia et S. Cor. Regn. Hung. Cent VII, pag. 145. 

His non absona scribit Toppeltinus de Magyaribus Asiaticis ex 
manuscripto Samoscii?): ,,Proximis, inquit, annis ad Amuratem Turca- 
rum imperatorem ex vetere illa Megarum patria legatum Constantino- 
polim venisse a fide dignis et quorum authoritas in conspicuo est 
accepi. Is gratiam atque amicitiam publice privatimque regi ac regno 
petiturus tam honorifice a Turcarum tyranno acceptus fuisse traditur, 
ac si perpetua devinctus consuetudine, non ut ad familiaritatem impe- 
ratoris se applicaturus, sed ab hoc invitatus rex illorum esse videretur. 
Is ubi Europaeum Hungarum ibi esse cognovisset (aderat autem a 
Caesare Rudolpho ad Turcam missus magnae quidam vir prudentiae et 
virtutis), ad se invitatum comiter patrio sermone, quem ut orator Caesa- 
reus intelligeret, allocutus est, ac ultro citroque habito colloquio: Audio, 
inquit ille, vos alienigenarum quorundam contubernio promiscue per- 
misceri. Cum orator Caesareus annuisset, ita quandoque usu solitum 
venire. Tum ille. Haec inquit, est ratio, quod Martia illa indoles, qua 
quondam toti Europae et Asiae terrori fuistis, sensim in vobis exole- 
verit, externoque hosti praeda facti estis. Nos vero aborigines vestri, 
ut arbitror, ita generis nostri prosapiam tuemur, ut exterorum affini- 
tatem ad nos corrivari ex vetere gentis instituto capitale censeamus. 
Unde fit ut asperis barbarisque septa gentibus vetus illa et intaminata 
-natio suismet ipsorum viribus quantumvis infestos sustinere hostes ab 
omni «evo valeat. Dicebat praeterea se minime Legatum de pace aut foe- 
dere conciliando esse ad Imperatorem Turcarum missum, quippe cujus 
arma neutiquam ad eas oras adhuc penetrassent omniaque illa essent a 
periculo et discrimine vacua. Sed ut, quae justae causae necessitudinis 
essent, notitia et familiaritate in eandem amicitiam ille Megarum rex se 
cum hoc imperatore aggregaturus esset. ,, Hos Magyaros Asiaticos Matthias, 
rex Hungariae, eo nomine primus conabatur ingentibus promissis pelli- 
cere in Europam, missa ad eos honesta legatione, verum omnis conatus 
regis ejusdem inopina morte in fumum abiit. Hodie pauca admodum et 
ea fabulosa sunt, quae de Magyaris Asiam incolentibus novimus. 

§ Il. Nomen Hungarus. — Nomina, quae majoribus nostris exterae 
indiderunt nationes, solidioribus vix nituntur fundamentis. Inclaruit jam 
a multis seculis nomen Hungarus, cujus etymon Ferdinandus Behambe 
deducit ab Hon et Gyars, quod significaret strenue se in patria 
defensorem; addit et alias Etymologias*), quas non puto dignas, quae 
enumerentur. Otrokotsius deducit a voce Hunnus et Hebraea Gar, 
peregrinari significante *), invita ex doctiorum calculo Minerva, Alii com- 


1) De Originib. Transylv. Cap. IV p. 36. 
*) in Notitia Hung. pag. 53. 
5) in Originibus, pag. 340. 

ponunt voces Hunnus et Juharia, indeque efformant vocem Hun- 
garia’). Juharia provinciae in Moscovia nomen est, ex qua in Pan- 
noniam Hungaros agmine effuso progressos quorundam sententia est. 
Hungar juxta quosdam fluvii in Scytharum regione nomen est, unde 
ipsi quoque nomen tulissent. Fuisse etiam alii narrant Scytharum ducem 
Hungarum nomine, cujus ductu Pannoniam occuparunt*). Non pridem 
ex Bibliotheca Vindobonensi prodiit inter alios scriptores rerum Hunga- 
ricarum historia de septem ducibus et egressu Hunnorum ex manu- 
scripto: ubi scribitur fuisse fortalitium quoddam in ea parte Hungariae, 
quae Poloniae adjacet, Hungu dictum; quod ubi expugnarunt milites 
sub ductu Arpadii, inde dicti sunt Hungvarii ab exteris. Verba ita 
sonant: ,EKt vocatus est Arpad dux Hungvariae, et ab Hungu omnes 
sui milites vocati sunt Hungvari secundum linguam alienigenarum et 
illa vocatio usque ad praesens durat per totum mundum’’’). 

Castrum illud sine dubio est Ungvar, quod Comitatui Ungvariensi 
nomen dedit. Divortium istud sententiarum incertitudinem etymi vocis 
Hungarus ostendit: id tamen certum est denominationem istam esse 
antiquam, cum Jornandes seculo sexto jam eo nomine insigniverit Ma- 
gyaros. Graeci quoque scriptores nominibus Ongur et Onnogur usi sunt, 
quae eadem sunt cum voce Hungarus. A seculo tamen octavo magis 
eo nomine exterae nationes usae observantur. 

§ IV. Alia Hungarorum nomina. — Cum duce Attila Europaeos 
depopulabantur, vocabantur, Hunni. Tandem ab anno quingentesimo 
sexagesimo quarto Avares aut Abares innotuerunt, quorum frequens 
apud Greecos historicos est mentio. Nuncupabantur quoque Scythae, quo 
nomine omnes etiam septemtrionales populi appellati sunt. Scythia 
vero erat altera Europaea, Asiatica altera ultra mare Caspium, quae 
sedes est antiqua Hungarorum. Quidam populi orientales mediae aetatis 
gentem Hungaricam dixerunt Turcicam; verum quam ob rationem, illi 
norunt, nobis idonea apparet nulla. Eodem modo nos Turcas dicimus 
Hagarenos et Saracenos, at nulla est plausibilis ratio, cur id faciamus. 
Ex vicinitate gentis Turcicae nomen illud de Hungaris Persae primum 
usurpasse videntur *), 


') Herberstein in Moscov. R. scriptoribus pag. 209. 

*) Ranzanus in indice, pag. 347. 

*) Anonymus in scriptor. Rer. Hung. ed. 1746, cap. XIII et cap XXXIX, 
*) Belius in Prodromo Hung. Antiq. p. 36. 

CAPUT SECUNDUM. 


Hunni, ABARES, HUNGARI, EX EODEM SANGUINE 
CRETI AC GENUINI SUNT MAGYARI. 


§ Il. Hunni venientes in Europam a. 376 sunt Hungari. — Iteratis 
vicibus gens Hungarica has insedit Pannoniae regiones, quas tandem 
haereditario occupavit jure. Quoties et quot notabiliores ab Historicis 
eorum notantur adventus, tot a rerum ignaris distinctae describuntur 
nationes. Primum ad has oras sub imperio Valentis anno 375 ex regio- 
nibus juxta Tanaim sitis venerunt Hunni, qui occupantes Pannoniam 
sedem ibidem fixerunt indeque Europaeas regiones expilarunt, tum 
ante, tum praecipue sub ductu Attilae; hi notanter dicuntur Hunni. 
Fuisse autem Hunnos veri nominis Hungaros constat inter alia ex eorum 
lingua. In Chronicis annotata quaedam eorum reperiunter verba, quae 
ipsissima sunt Hungarica. 

Dux Romanorum Dietericus venenata in acie ictus sagitta, cum tamen 
minime occumberet, Hunni id observantes dixerunt: Halhatatlan 
Detre, imortalis Dietericus. Caeso Hunnorum duce Kéve, locus sepul- 
-.turae dictus est a popularibus Keve Haza, domus Keve. Trajectum 
in Danubio, ubi copias suas transposuerunt in alteram fluminis ripam, 
appellarunt Kelen-Féld, terram transitus vel exitus. Civitatem aut 
fortalitium a Buda Attilae fratre aedificatum Buda vara, arcem Budae. 
Quae omnia ita sunt Hungarica, ut nullae aliae nationes sibi vindicare 
possint. Similis est vox Hunnivar in historia Jornandis, qui eadem 
aetate scripsit, ac de filiis Attilae sequentia prodit: ,Contigit ut Attilae 
filii contra Gottos, quasi desertores dominationis suae, velut fugacia 
mancipia requirentes venirent, ignarisque aliis fratribus super Valemir 
solum irruerent quos tamen ille quamvis cum paucis excepit, diuque 
fatigatos ita prostravit, ut vix pars aliqua hostium remaneret, quae in 
fugam versa eas partes Scythiae peteret, quas Danubii amnis fluenta 
praetermeant, quae ingua sua Hunnivar appellant” }). 

Conflictus eorum erat circa Albam Graecam, unde se receperunt in 
Transylvaniam, quae instar arcis ipsis erat. Hujus memoriam retinere 
creditur Hunyad vara et inde Hunyad varmegye Comitatus 
Hunyadensis. 


") Vide apud Belium in Prodromo pag. 51, 

§ Il. Siculi sunt Hungari. — Hunnos verae Hungaricae fuisse origi- 
nis locupletissimus testis est natio Siculica dicta, quam Hungaricam esse 
nemo negare potest. Est vere ea ex reliquiis exercitus Attilani; cum 
enim inter se discordes facti extenuarentur coacti sunt quasdam Pan- 
noniae partes relinquere, seque in Daciam contrahere, quam semel oc- 
cupantes semper retinuerunt. Siculi appellati sunt, ab ipsismet, an ab 
aliis incertum; vox ipsa multis videtur deflexa a sedibus judiciariis, 
quas dicebant Székhelyek; unde corrupta voce, mutata denominatio in 
Siculos. 

Celebris historicus Georgius Hornius*) et alii quam plurimi negant 
Hunnorum cum Siculis cognationem; verum refutat eos, si aliud deesset 
quoque argumentum, linguae utriusque nationis identitas. 

Coelius Calanus cum aliis antiquioribus Graecis ac Latinis histo- 
ricis affirmat eorum ex eodem sanguine originem, qui ita suam orditur 
historiam. ,Hunni qui et Avares nunc autem Hungari in ultima Moeo- 
tide, quae est palus Scytharum inter glacialem Tanaim et Massagetarum 
immanes populos, ut perhibent plerique Chronographorum habitave- 
TuDL 

In eandem scribit sententiam Chronicon Bergomense editionis anno 
1490. ,Hungari, qui et Hunni, gens Scythica, quae superioribus diebus 
e finibus magno numero egressa fuerat, ut ad consanguineos Ungaros 
Pannonias incolentes pervenirent, cum eosdem propriis expulissent sedi- 
bus et ibidem diu dominati” *). Nubem testium qui cupit apud Belium 
loco citato cernere potest. Aliis nunc pratermissis sine haesitatione affir- 
mare possumus: Hungaros ejusdem cum Hunnis esse originis. 

§ Il. Abares in Pannoniam veniunt. — Caesare Justiniano impe- 
rante anno a Christi nativitate 564 ingens Magyarorum turma ex Oriente 
accessit ad Hunnorum in Europa reliquias, qui dicebantur Abares aut 
Avares. Causam adventus eorum dedit Evagrius seculi ejus scriptor. 
,Abari, inquit, sunt Scytharum gens, in plaustris degentium, qui cam- 
pos ultra Caucasum sitos incolebant. Hi cum a Turcis finitimis suis gravi 
detrimento affecti essent, relictis sedibus, universi cum uxoribus ac 
liberis ad Bosporum venerunt. Deinde relictis littoribus Euxini Ponti 
(ubi multae quidem barbarae habitant gentes, urbes vero et castra ac 
stationes quaedam a Romanis conditae sunt, cum aut milites veterani, 
aut coloni ab Imperatoribus eo deducti essent) ulterius progressi sunt, 
cum omnibus barbaris, qui in itinere occurrerent, depugnantes. Tandem 


1) In Arca Noe, pag. 244. 


*) Belius in Apparat ad Histor. Hung. p. 89. Otrokotsi in Origin. pag. 330, 
3) Pag. 172. 


——__ 

vero cum ad ripas Istri pervenissent legatos ad Justinianum miserunt’ ?). 
Quoniam vero regiones cisdanubianae Imperatori Orientis erant sub- 
jectae, ejus nutu poterant ad ea loca penetrare, quod ita Menander coz- 
vus scriptor refert: ,Electus vero fuit ab ea gente (Abaris scilicet) 
quidam Candich nomine, qui cum primus legatus ad Imperatorem 
venisset, dixit: Adesse gentem omnium fortissimam et populosissimam , 
Abares scilicet, genus hominum invictum et inexpugnabile, qui ejus 
omnes hostes repellere et funditus extinguere possent. Illius rationibus 
valde conducere, cum iis armorum societatem facere, et auxiliarios op- 
timos sibi habere et adsciscere, qui tamen non alia conditione erga 
rempublicam Romanam benevolo futuri erunt animo, quam si donis 
pretiosis, annuis etiam pensionibus et fertili regione quam inhabitarent, 
donarentur. Haec Candich Imperatori’. Imperator rem omnem ad sena- 
tum retulit, pacem non bellum suasit, et donariis demulcendos judicavit. 
,Ve ea re Imperator concionem apud Senatum habuit, qui ejus pru- 
dentiam et in rebus gerendis vim et acerrimum judicium valde collau- 
davit. Hoc facto statim Imperator dona ad legatos misit, catenas auro 
variegatas et lectos et sericas vestes et alia quam plurima quibus leniret 
animos superbiae et insolentiae plenos. Misit quoque legatum Valenti- 
num, cui praecepit ut gentem Abarorum Romanis societate jungeret et 
efficeret ut suos inimicos bello aggrederentur” *), quod et fecerunt. Sub- 
sequentibus tandem annis etiam absque nutu et conniventia provincias 
Imperatori subjectas occuparunt. Rex eorum sedem fixit Sirmii. In Pan- 
nonia autem permanserunt ad tempora usque Caroli Magni, qui eos bello 
octennali nimium quantum debilitavit ac ferme exstinxit. 

§ IV. Abares sunt Magyari. — Abares genuinos fuisse Magyaros ac 
ejusdem cum Hunnis originis, insulse satis negant recentiores quidam 
scriptores: affirmant recte antiqui. Theophylactus Simocatta ita de iis: 
,Justiniano Augusto imperium obtinente ex hisce gentibus Var et Chunni 
exigua pars a primaevo illo genere profugiens in Kuropam se intulit, qui . 
se Abares, et principem suum Chaganum honoris causa nominarunt’ ’), 
Menander Abares expresse Hunnos vocat. Menandro inter Latinos cozevus 
Gregorius Turonensis tanquam proprio et notissimo eos nomine appellat 
Chunos, vel Hunnos. Rex, inquit, Chunorum multa munera regi Sigi- 
berto dedit, vocabatur autem Gaganus, omnes enim reges gentis illius 
hoc appellantur nomine. Theophanes Unnos dicit ac subjicit: Abaros 
quidam vocant. Landulphus sagax: Hunnos, quos Avares vocant. Fre- 
degarius: in Avarorum, cognomento Chunorum regno in Pannonia sur- 


‘) Hist. Eccl. Lib. V Cap. 4. Otrokotsi in Orig. pag. 174. 
*) In Excerptis Legat. apud Otrokots. pag. 124. 
3) Lib. VII apud Otrok. p. 163, 

rexit vehemens contentio. Conferri haec uberius possunt apud Otrokot- 
sium in Originibus Hungaricis1). Pariter apud Belium in Notis ad Juvenci 
Coelii Calani Attilam 2). Sunt scriptores propemodum infiniti, lique notae 
optimae, qui Hunnos et Avares gentem faciunt eandem; ita ut qui 
hoc neget eopse imperitum Historiae Hungaricae seipsum manifestis- 
sime prodat. 

§ V. Hungari in Europam venientes. — Gens Magyarorum tertia 
etiam vice fertiles Pannoniae occupavit oras anno Domini octingentesimo 
octogesimo octavo secundum subductos accuratius Chronologiae calcu- 
los 8), Ex eo tempore qui ante dicebantur Hunni vel Abares dicti sunt 
Hungari. 

Fuisse enim Hungaros consobrinum Hunnis ac Avaribus populum, 
nemo nisi rerum ignarus negaverit. Conferri interim Fr. Otrokotsi ac 
M. Belius merentur in locis superius memoratis. 


CA PTW TT ih Tu Mi: 


De REGIONIBUS AC SEDIBUS HUNGARORUM PRIUSQUAM 
STATIONEM FIGERENT IN PANNONIA. 


§ I. Sedes Hungarorwm. — Majores nostros e septemtrionalibus 
egressos oris aut regionibus Scythicis venisse in has plagas traditione 
circumfertur vulgari. Verum provincia ex qua praecise essent oriundi 
raro determinatur. Non exigui quoque est laboris ostendere eam regionem, 
quamvis si fieri id posset multum ad Hungaricae illustrationem Historiae 
facere videretur. Qui curiose antiquorum monumenta confert, apparet ex 
iis Hunnos Majores nostros orientales Caspii maris incoluisse oras ac sep- 
temtrionales et tractus late patentes ad Jaxarten, Obium et Rha seu Volga 
fluvios +). Jornandes eam Scythiam satis superque describit, cum ultra Mare 
Caspium ponit versus montem Imaum. Inquietati ab orientalibus tandem 
populis, sedibus his paulatim relictis ad septemtrionales ac occidentales 
plagas secesserunt, regionesque circa Tanaim cum tempore ad Pontum 
usque Euxinum sua multitudine inundarunt. Invitante mox eos soli fer- 


1) Pag. 186. 

*) Vide in Apparat. ad Histor. Hung. Dec. 1 Mon, 411 pag. 89. 

5) Bell in Prodromo, pag. 60. 

*) Conf. Behambe in Notitia Hung. pag. 96 et citatos ab ipso Auctores. 

tilitate, et occasione a negligentia Imperatorum sumpta, qui eas in- 
curiose per Legatos administrabant oras, progressi sunt ad Danubii usque 
ostia, Romani imperii terminos. Cl. Ptolemaeus celebris seculi secundi 
geographus huc jam eos collocare videtur, cum dicit: ,Inter Bastarnas 
autem et Roxolanos sunt Chuni’); per Chunos intelligit Hunnos. Me- 
minerat eorum ante ipsum Plinius, qui ultra Mare Caspium in inte- 
riori et orientali eos collocat Scythia. ,Inde a regione Attacororum, 
inquit, sunt gentes Hunni et Tochari, et jam Indorum Casiri intror- 
sum ad Scythas versi’*). Rara admodum apud historicos, ante quartum 
a Christo nato seculum, mentio est Hunnorum: Constantinum tamen 
Magnum legimus se ab Hunnis appellasse Hunnicum, quos partim armis, 
partim, referente Eusebio, prudenter institutis Legationibus placando ab 
inculta ac fera vita ad humanam ac civilem traduxit*), quod in initio 
ejusdem seculi contigit. 

§ Il. Hunni in Europa inclarescunt. — Notior gens Hunnorum in 
Europa evasit circa annum a Salvatoris nativitate 370. Anno tandem 
376 ea dominatum ac potentiam extendit ad Gothiam, quae modernam 
Moldaviam, Valachiam ac etiam Daciam Mediterraneam complectebatur. 
Refert Orosius seculi quinti scriptor de Hunnis: ,,Tertio decimo anno 
imperii Valentis, hoc est, parvo tempore, posteaquam Valens per totum 
Orientem Ecclesiarum lacerationes sanctorumque caedes egerat, radix 
illa miseriarum nostrarum copiosissimos simul frutices germinavit. Si- 
quidem gens Hunnorum diu in accessis seclusa montibus repentina rabie 
 percita, exarsit in Gothos eosque sparsim conturbatos ab antiquis sedi- 
bus expulit. Gothi transito Danubio fugientes a Valente sine ulla foe- 
deris pactione suscepti, ne arma quidem, quo tutius barbaris crederetur, 
tradidere Romanis. Deinde propter intolerabilem avaritiam Maximi Ducis, 
fame et injuriis adacti, in arma surgentes, victo Valentis exercitu per 
Thraciam sese miscentes, simul omnia caedibus, incendiis, rapinisque 
foedarunt” *). In eandem sententiam Paulus Diaconus loquitur: ,,Gratianus 
cum animadvertisset Thraciam Daciamque tanquam genitales terras pos- 
sidentibus Gotthis Thajfalisque atque omni pernicie atrocioribus Hunnis 
et Alanis extremum omni Romano imperio periculum instare, relicta 
Italia in Pannoniam venit’” °). 

§ IH. Hunnorum feritas ac bella. — Hunni tam in Oriente quam 
vero in Occidente circa annum Domini 395 bellum gerebant. Majori 


1) Geograp. Lib. II, Cap. 5. 

2) Histor. Nat. Lib. VI, Cap. 17 Conf. Otrokotsi orig. pag. 75. 
3) In vita Const. Lib. III Cap. 5. 

*) Lib. Histor. VII in Gestis Valentis. 

5) Histor. Miscella Lib. XII 

tamen potentia ac viribus Armeniam, Syriam, ac Palestinam depopula- 
bantur. Ita Historiae Miscellae auctor: ,,Milites Ruffinum, praefectum 
imperatoris Arcadii, peremerunt. Erat enim suspectus, quasi tyranni; 
dem meditaretur assumere. Dicebatur autem, quia Hunnos ipse in Roma- 
norum provincias evocasset, qui tunc Armeniam et partes Orientis valde 
vastabant” +). Queritur de iis Hieronymus Bethlehemi tune incola (Cujus 
annus emortualis est annus D. 420) gravissime. ,Ecce subito, discur- 
rentibus nunciis Oriens totus intremuit, ab ultima Moeotide inter gla- 
cialem Tanaim et Massagetarum immanes populos, ubi Caucasi rupibus 
feras gentes Alexandri claustra cohibent, erupisse Hunnorum examina, 
quae pernicibus equis huc illucque volitantia caedis pariter ac terroris 
cuncta complerent. Aberat tunc Romanus exercitus et bellis civilibus in 
Italia tenebatur. Hanc gentem Herodotus refert sub Dario rege Medo- 
rum viginti annis orientem tenuisse captivum, et ab Aegyptiis atque — 
Aetiopibus annuum exegisse vectigal. Abigat Jesus ab orbe Romano tales 
ultra bestias. Insperati ubique aderant et famam celeritate vincentes non 
religioni, non dignitatibus, non aetati parcebant, non vagientis misere- 
bantur infantiae. Cogebantur mori, qui nondum vivere caeperant, et 
nescientes malum suum, inter hostium manus ac tela ridebant. Consonus 
inter omnes rumor, petere eos Hierosolymam, et ob nimiam auri cupi- 
didatem ad hanc urbem percurrere. Muri neglecti pacis incuria sarcie- 
bantur. Antiochia obsidebatur, Tyrus se volens a terra abrumpere 
insulam quaerebat antiquam’)”’. Haec eadem doctor ille antiquus con- 
tinuat in Epitaphio Nepotiani*) Epistola ad Heliodorum; ubi ita: ,,Horret 
animus temporum nostrorum ruinas persequi. Viginti et eo amplius anni 
sunt, quod inter Constantinopolim et Alpes Iulias quotidie Romanus 
sanguis effunditur: Scythiam, Thraciam, Macedoniam, Dardaniam, Da- 
ciam, Thessalonicam, Achajam, Epiros, Dalmaticam, cunctasque Pan- 
nonas Gothus, Sarmata, Quadus, Alanus, Hunni, Vandali, Marcomanni 
vastant, trahunt, rapiunt. Quot matronae, quot virgines Dei, et ingenua 
nobiliaque corpora his belluis fuere ludibrio, Capti Episcopi, interfecti 
Presbyteri et diversorum officia Clericorum. Subversae Ecclesiae, ad 
altaria Christi stabulati equi, martyrum effosae reliquiae, ubique luctus, 
ubique gemitus, et plurima mortis imago. Romanus orbis ruit, et tamen 
cervix nostra erecta non flectitur’. 

Philostorgius in eundem sensum Hunnorum acta factaque describit, 
qui etsi quosdam in descriptione geographica committat errores, rem 
tamen accurate refert. Ita ille: ,Scythae, qui trans Istrum positi sunt 


1) Lib. XIU. 
°) Epistol. Lib. III ep. X pag. in 719. —— 
8) Lib. II Epist. XXII pag. 494, 

ab Hunnis bello appetiti, et sedibus suis expulsi in Romanorum ditionem 
specie amicitiae trajecerunt”. Ille idem: ,Hunni, qui Scythiam, quae 
trans Istrum sita est, occupaverant, prius ac devastaverant, postea 
amnem gelu constrictum trajicientes, in Romanorum ditionem irruperunt, 
et per universam Thraciam diffusi totam Europam depopulati sunt. 
Hunni autem orientales trajecto amne Tanai, in Orientis provincias 
effusi, per majorem Armeniam, in regionem, quae Melitene dicitur, 
irruerunt. Exinde EKuphratensem aggressi, ad Coelesyriam usque pene- 
trarunt et, percussa Cilicia, incredibilem hominum cdem perpetra- 
runt!)”’. Probant satis haec testimonia Hunnorum bella tam in Oriente, 
quam vero in Occidente. 

§ 1V. Hunnorum foedus cum Romanis. — Versi tandem plenis 
ad occidentales populos viribus Hunni regiones quasdam a Romanis 
occupatas retinuerunt, foedus quale-quale cum iisdem paciscentes. Anno 
autem D. 405 auxiliares Romanis submiserunt copias ducibus Saros et 
Uldin adversus Gothos Romani imperii hostes, quod patet ex Orosii 
verbis: ,Conceduntur quidem adversus immanissimum illum hostem, 
Rhadagaisum, aliorum hostium cum copiis suis inclinati ad auxilium 
animi. Adsunt Uldin et Saros Hunnorum et Gothorum (qui cum Hunnis 
se junxerant) duces praesidio Romanorum?)”. Paulus Diaconus clarius 
adhuc exprimit: ,Conducuntur a Romanis adversus Rhadagaisum Gotho- 
rum regem duo Pagani duces, Sarus et Uldin Hunnorum ’)”. Ex pristino 
remiserant furore Hunni, cum eorum animi inclinarent ad Christianorum 
auxilia. 

§ V. Attila extendit potentiam Hungarorum. — Filii Attilae succedunt. — 
Deinde Attila in regem Hunnorum circa annum Dom. 428 electo, dila- 
tata ac longe lateque extensa est Magyarorum potentia aeque in Orien- 
tem, quam in Occidentem. Stationem pro Hunnis elegit Daciam utramque 
ac Pannoniam; Regiam vero suam fixit in Sicambria, ubi erexit arcem 
Budavara de ejus fratre Buda ab Hungaris ita dictam, Germanis vero 
Ettelburg ab Ettel seu Attila. Morte naturali sublatus Attila anno D, 454 
testante id rerum gestarum serie; quae ejus mors communi fere excepta 
est gaudio Christianorum*). Post fata gentium terroris Attilae, ambo 
ejus filii Dengezichus et Ernachus (non vero Tsaba et Aladar, quorum 
mentio nulla apud priscos rerum gestarum scriptores, undecunque 
recentiores hauserint) in paterna successerunt regna ac imperitabant in 
Pannonia vicinisque regionibus. Tradit enim Priscus Sophista, qui apud 


1) Histor. Eccles. Lib. 1X et XI. 

*) Lib, VII. 

3) In Historia Miscella. Lib. XIII. 

*) Conferri de morte Attilae meretur Otrok. in Originib. pag. 1431—133. 

Attilam legatione functus erat, Dengezichum ac Ernachum legatos Con- 
stantinopolim ad Imperatorem Leonem expediisse, quos cum Imperator 
insolenter tractasset nec jura gentium in iis observasset, Dengezichus 
bello adoriri Romanos conabatur; contrarius autem ejus conatibus erat 
Ernachus, hane ob rationem, quoniam maxima Hunnorum pars aberat 
in Oriente versus Mare Caspium ad subjugandas rebelles eas nationes 1). 
Non paruit sanioribus Ernachi consiliis Dengezichus, qui, illato Romanis 
bello, ipse quoque in acie anno D. 467 cecidit; cujus caput Bizantii in 
foro expositum ac civibus ostensum est. Marcellinus Comes ita scribit: 
»His consulibus (Zenone scil. et Marciano, hoc est ad annum D. circiter 467) 
caput Denficis, Hunnorum Regis, Attilae filii Constantinopolim allatum 
est” *). Dominabantur adhuc sub Zenone imperatore circa annum D. 474 
apud Pannonios posteri Attilae; queritur enim Evagrius de eorum depo- 
pulationibus. Verba ejus sunt: ,qui ejus (Zenonis nempe) imperio pare- 
bant tam in orientis quam in occidentis partibus, gravissima perpessi 
sunt mala, hine Saracenis cuncta vastantibus, illine Hunnis, qui olim 
Massagetae dicebantur, in Thracias irrumpentibus et Istrum trajicientibus 
nemine obsistente” 8). Incolebant adhuc quasdam Pannoniae partes. 

§ VI. Scinduntur in partes Hunni. — Renuentes subsequentibus 
temporibus unius imperium Hunni, in varios abierunt Principatus, 
Familias et Generationes. Ita de illis Amnianus Marcellinus: ,Aguntur 
autem nulla severitate regali, sed tumultuario optimatum ductu contenti 
perrumpunt, quicquid inciderit” +), unde quoque eorum potentia valde 
est imminuta. Pars enim terras transdanubianas circa Savam Dravam- 
que fluvios et circa lacum Balatonem retinuerunt, pars montes alpesque 
Dacicas insederunt; Imperatori pars orientis sese submiserunt; longe 
vero maxima ad Tanaim retrocesserunt, indeque versus Mare Caspium 
paulatim sedem quaesierunt *). Manifesta haec sunt ex actis Justiniani 
imperatoris, qui infestatus circa annum 550 ab Hunnis Pannoniam inco- 
lentibus in id omni nisu incubuit, ut Hunnos Tanaim adhabitantes precibus 
ac muneribus devinctos in sui evocaret auxilium. Sandilchus eorum rex, 
etsi amicitiam Romanorum optaret, tamen impium ratus consanguineis 
Hunnis bellum inferre eosque delere, itaque assentiri renuit. Menander 
ita haec enarrat: ,Hunni qui Zabergae parebant, cum longe ab imperii 
Romani finibus fuissent remoti et Justinianus suspicaretur Cotraguros 
iterum Thraciam populationibus vexatum venturos, totus in Sandilchum 


') In Excerptis Prisc. Rhetoris. 

*) In Chronico. 

8) Hist. Eccl. Lib. III. Cap. II. Conferatur Otrokots, pag. 139. 
*) Apud Belium in Prodromo pag. 43, § 16. 

5) Otrokots. in Origin. p. 139. 

Utigurorum ducem incubuit, quem frequentibus legationibus hortari non 
destitit, ut Zabergam bello lacesseret. Proponebat autem Imperator per 
legatos, quos ad Sandilchum mittebat, si Cotraguros debellasset, ad ipsum 
annuas pecuniarum praestationes, que quotannis Zabergae pendebantur, 
redituras esse. Itaque Sandilchus, tametsi necessitudinem sibi cum Romanis 
esse cuperet, Imperatori significavit minime sibi pium aut decens fore, 
omnes suos contribules ad internecionem usque delere. Per haec, inquiebat, 
hoc assequeremur, ne superessent, qui eadem lingua atque nos uterentur, 
eadem habitatione, eodem vestitu atque eadem vivendi ratione. Denique 
hi quoque sunt nostri consanguinei, quamvis aliis ducibus pareant”’ }), 
Indicant haec ea aetate Hunnos seu Magyaros Danubium adhue adhabi- 
tasse. Clare satis innuit Jornandes, qui circa medium seculi sexti scripsit 
ac delineavit Hunnorum sedes, qui ita: ,Hunnugari autem hinc sunt 
noti, quia ab ipsis pellium mardurinarum venit commercium, quos tan- 
torum virorum formidavit audacia. Quorum mansionem primum esse in 
Seythiae solo, juxta paludem Moeotidem, secundo in Moesia Thraciaque 
et Dacia, tertio supra mare Ponticum; rursus in Scythia legimus habi- 
tasse’’? ). Clara satis haec sunt ac manifesta. 

§ VI. Abares Hunni veniunt in Europam. — Imperante Justiniano 
-ejus nominis primo, anno post Christum natum 564, aliae eaeque 
“numerosissimae gentis Hunnicae generationes venerunt in Europam; quae 
in regionibus cisdanubianis sedem figentes Hunnorum depressas et fere 
oppressas erexerunt reliquias eorumque potentiam latissime extenderunt. 
Has aevi illius scriptores dixerunt Abares, Reges vero eorum Caganos. 
De his Carion in Chronico: ,Sub Justiniano reversi Hunni cum sociis seu 
Avaris, seu Juvaris, quorum vetus patria ultra Rha fluvium et supra 
Caspium mare versus ortum et septemtrionem, veteri nomine adhuc 
hodie nota est, Pannoniam denuo subegerunt, quam tenuerunt ad Caroli 
Magni usque tempora” ?). Imperabant hi in Pannonia, Sclavonia, Bosnia, 
quae regna Justinus Secundus cum retinere non posset ipsis attribuit ‘). 
Aliquot annis bello supersederunt, pacemque cum Constantinopolitanis 
coluerunt. Verum anno 620 bellum cum Heraclio orsi, incautum in 
insidias pertraxerunt, regiones ejus ad Bizantii moenia usque depraedati 
sunt, in reditu captivos utriusqgue sexus ad ducenta septuaginta millia 
secum abducentes. Describit Nicephorus C. his verbis: ,Abarum Princeps 
Legatos de pace ad Heraclium misit, quibus magnopere gavisus donis 
illum remuneratus est, ad eumque vicissim Legatos destinat Athanasium 


1) Men. de Legatione Sua. 

*) De Rebus Geticis. 

3) Lib. IV Theoph. Simocatta Hist. Lib. VII Cap. 8. 
4) Spanhemius in Histor. Eccl. pag. 1160. 

Patricium et Cosniam Quaestorem, qui voluntatem suam renunciarent. 
At vero Abarus amicitiam tantum simulavit: nam cum Imperator Prin- 
cipi Abarum venienti foederis gratia ad Heracleam urbem, uti inter eos 
convenerat, occurrere decrevisset et praemisso scenico apparatu, (cum 
equestre certamen ad eum suscipiendum pararet, ac insuper splendidam 
ei vestem et ipsius Comitibus ferret) ipse Selymbriam pervenisset, triduo 
deinde Chaganus cum ingenti Abarorum multitudine Heracleam contendit. 
Ibi parte suorum delecta, quicquid roboris erat, per saltus ac sylvas, 
quae longis muris imminent, clam dissipari ac per condensa montium 
pergere jubet, ut Imperatore a tergo circumvento medium ipsum, 
ejusque comitatum omnem in potestatem haberent. Sensit haec Hera- 
clius Selymbriae et inopinata re nec mediocriter perculsus purpuram 
exuit, ac vili detritoque habitu, quo privatus esse videretur indutus et 
coronam regiam brachio alligans, statim indecore se in fugam conjicit, 
vixque fuga Bizantium est elapsus. Abari fugientes animosius insecuti 
ad campum usque qui ex adverso urbis est, nomine Septimus, ibi castra 
posuerunt. Inde ad Barnyssi fluminis pontem usque dispersi, circum- 
jecta loca populabantur et per Romanorum caedes impune grassabantur. 
Inter caetera Imperatoria vestis in potestatem hostium redacta caeterique 
illi quos paraverant amictus, cum scenico omni instrumento, et cum iis, 
qui ea perferebant. Tandem cum infinita captivorum multitudine ad 
suos limites regressi sunt. Compertum est ex captivorum quorumdam 
qui aufugerant constanti relatione, ad ducenta et septuaginta millia 
captorum utriusque sexus numerum pervenisse?). Ita documento Hera- 
clius fuit hosti blandienti fidem non esse habendam. 

§ VIII. Hungari ex Pannonia seculo octavo infestant alios. — Bellum 
Caroli M. cum Abaribus. — Pannoniam seculo octavo Hungaros inhabi- 
tasse indeque vicinas regiones infestis armis inquietasse palam est. Cum 
enim Bonifacius Bojorum Apostolus Christianam Thurringis persuadere 
vellet fidem, hanc ipsi quaestionem proposuerunt: quid boni Christus 
lis praestabit? an erunt immunes a servitute Hungarorum? Hoc si fiat 
se credituros, referente ex Chronico Isenacensi Spanhemio *). Abares 
tandem circa exitum seculi octavi post octennale bellum fracti, armis 
potentissime dominantis Caroli Magni, qui totius fere Galliae ac Germa- 
niae vires in eos convertit, post ingentes illatas et acceptas clades 
subegit, eorumque ingentes hinc inde diu congestas divitias depraedatus 
est. Rem ita tradit Sigebertus Gemblacensis ad annum 804 Christi: ,Avari 
qui et Hunni longo contra Francos bello perdomiti, a fortitudine et 
potentia sunt diminuti, ut qui alios ultra solebant lacessere, jam nec se 


') Timon in Imagine Hung. Antiq. Lib. II Cap. X. Nicephor. in Hist. CC 
*) In Histor. pag. 1252. 

ab aliis valeant tueri; quia in hoc bello omnis eorum gloria et nobilitas 
periit”?). Bellum hoc Eginhardus Caroli Magni tunc secretarius cum 
circumstantiis descripsit hune in modum: ,Maximum omnium, quae ab 
illo gesta sunt, bellorum praeter Saxonicum huic bello succedit, illud 
videlicet, quod contra Avares seu Hunnos susceptum est, quod ille et 
animosius quam caetera et longe majori apparatu administravit. Unam 
tamen per se in Pannoniam expeditionem fecit. Caeteras filio suo Pipino 
ac Praefectis Provinciarum Comitibus etiam atque Legatis perficiendas 
commisit. Quod cum ab his strenuissime fuisset administratum, octavo 
tandem anno completum est. Quot praelia in eo gesta, quantum san- 
guinis effusum sit, testatur vacua omni habitatore Pannonia, et locus, in 
quo Regia Cagani erat, ita desertus, ut ne vestigium quidem in eo 
humanae habitationis appareat. Tota in hoc bello Hunnorum nobilitas 
periit, tota gloria decidit, omnis pecunia et congesti ex longo tempore 
thesauri direpti sunt. Neque ullum bellum contra Francos exortum 
humana potest memoria recordari, quo illi magis ditati et opibus aucti 
sint. Quippe cum usque in id temporis pene pauperes viderentur, tan- 
tum auri et argenti in Regia repertum, tot spolia in praeliis sublata, ut 
merito credi posset, hoc Francos Hunnis juste eripuisse, quod Hunni 
prius aliis gentibus injuste eripuerunt*)”. Fusius Aventinus bellum illud 
persequitur in Annalibus Bojorum a rerum cupidis ibidem revolvendum®). 


_Reliquiae Hunno-Abarum partim versus Albam Graecam, partim ad 
Tibiscum et partes Ultra Sylvanas retro cesserunt ac sese contraxerunt; 


lapsu temporis rursum cum numero vires resumpserunt. 

§ IX. Arnulphus evocat Hungaros in auxilium. — Imperator occi- 
dentis Arnulphus anno D. 888 cum difficile bellum ac gravissimum gereret 
cum Moravis ac Sclavis, qui tune potenter in Pannonia dominabantur 
ac Abarum reliquias oppresserant, evocat Hunnos maris Euxini et Tanais 
accolas in auxilium. Eodem tempore Leo philosophus Orientis imperator 
expetebat quoque eorum subsidium. Utrisque suppetias tulerunt; qua 
occasione Pannoniam non tantum occuparunt, verum etiam occupatam 
retinuerunt, unde Europaeos variis afflixerunt calamitatibus, donec miseri- 
cordia Dei ad Christi eos adduxit fidem. Luitprandus Ticinensis, qui 
floruit circa annum 946 fuse Hungarorum describit adventum. Verba ejus 
haec sunt: ,Arnulphus earum, quae sub Arcturo sunt gentium, rex fortis- 
simus, quum Zwentebaldum, Maravanorum ducem, sibi viriliter repugnan- 
tem debellare nequiret, depulsis his, pro dolor! munitissimis interpositi- 
onibus, quas vulgo clusas nominari praediximus, Hungarorum gentem 


') In Chronico. 
2) In Vita Caroli Magni. 
8) Lib. IV. 

cupidam, audacem, omnipotentis Dei ignaram, scelerum omnium non 
insciam, caedis et omnium rapinarum solummodo avidam, in auxilium 
convocat, si tamen auxilium dici potest, quod paulo post eo moriente 
tum genti suae, tum caeteris in meridie occasuque degentibus nationibus 
grave periculum, imo exordium fuit. Quid igitur? Zwentebaldus vincitur, 
subjugatur, fit tributarius, sed Domino solus. O caecam Arnulphi regis 
regnandi cupiditatem! o infelicem amarumque diem! Unius homuncionis 
dejectio fit totius Europae contritio. Quot mulieribus viduitates, patribus 
orbitates, virginibus corruptiones, sacerdotibus populisque Dei captivi- 
tates, Ecclesiis desolationes, terris inhabitatis solitudines caeca ambitio 
paras. Devicto Zwentebaldo Maravanorum duce Arnulphus pace habita 
regno potitur. Hungari interim observato exitu contemplatique regionem 
cordibus malum, quod post modum in propatulo apparuit, machinabantur. 
Postquam vitalis calor Arnulphi regis membra deserens corpus reddidit 
exanime, ejus filius, Ludovicus, rex cunctis a populis ordinatur. Tanti 
denique casus viri vicinos Hungaros, sicut nec in toto orbe degentes, 
latere non potuit. Quid igitur? Primo mortis hujus natique ejus ordina- 
tionis anno, permagno collecto exercitu Maravanorum gentem, quam 
virtutis eorum adminiculo rex Arnulphus subdiderat, sibi vindicant, 
Bojarrorum etiam fines occupant, castra diruunt, Ecclesias consumunt, 
populos jugulant, et ut magis magisque timeantur interfectorum se 
sanguine potant etc.” ). Similia habet Rhegino Abbas Prumiensis, Aven- 
tinus in Annalibus Bojorum, Annales Fuldenses, quorum testimonia 
videri possunt apud Fr, Otrokotsi in Originibus Hungaricis *). 


CAPUT QUARTUM. 


Dr pus HUNGARORUM IN GENTILISMO. 


§ I. Superstitio Deos fingit. — Superstitio hominum sine numero pro- 
duxit Deorum multitudinem in mundo. Jam Augustinus aliquot Deorum 
millia in confusionem Gentilium enumeraverat; quos omnes caecitas, bar- 
baries et maxima efformant hominum superstitio. Menti enim humanae 
ingenitum est esse Deum Eumque colendum. Haec autem Deum colendi 
et quaerendi proclivitas absque lumine salutaris doctrinae defervescit in 


') Hist. de rebus Europ. Lib. I Cap. V, Lib. II Cap. I. 
*) Lib. I Cap. VI. pag. 247 — 260. 

superstitionem. Superstitio vero omnia in Deum mirabili metamor- 
phosi transmutat, quaecunque desiderata habet. Prout de Graecis tra- 
ditur: Quicquid in natura mirabile ac jucundum divino id ipsos cultu 
affecisse. 

Gentes verbum Dei scriptum non habentes iis erant immersae 
superstitionum tenebris, ut in coelo omnes ejus exercitus, solem, lunam 
ac stellas, tonitrua ac fulgetra, in terris ignem, arbores, ligna, lapides, 
morbos et quid non, pro Diis habuerunt et adorarunt 1). 

§S Il. Hungarorum in Gentilismo Dii ignoti. — Majores nostri densissimis 
aeque erant immersi ignorantiae tenebris, servientes iis qui natura Dii 
non erant et creaturas pro Creatore adorabant. Densa caligine sepulta 
jacent, sicut res eorum gestae maximam in partem, ita quoque Deorum 
quos coluerunt nomina, et modus ratioque eos colendi, quae etsi igno- 
rentur, inficiari tamen non potest apud eos Deorum cultum extitisse. In 
Juhria, ubi ex quorundam sententia quaedam sunt Hungarorum Tribus, 
et vicinis regionibus ita Deorum cultus describitur: ,,Colunt solem, lunam, 
stellas, bestias sylvarum, et quod eis occurrit. In his regionibus non 
arant, non seminant, panes non habent, nec pecunias, feris sylvarum 
quae apud eos abundant vescuntur, et non nisi aguam bibunt; morantur 
in densis sylvis in tuguriis ex virgultis factis. Et quia sylvae illas terras 
contexerunt, homines sylvestres et ferinos effecerunt; sunt velut bestiae 
ratione utentes. Vestimenta de lana non habent, pellibus teguntur, rude 


_ et grosse consuentes varias pelles in simul ex lupo, cervo, urso, sa- 


bellis, et scismis et caeteris, prout sors obtulerit” *). Similia de Asiaticis 
Bipiris recentiores Palntiories nos docent. 

§ Il. Mars Hungarorum Deus. — Praecipuus Hungarorum Deus fuit 
Mars, cujus nomen eorum lingua peculiare quod fuerit hodie tuto ignora- 
mus. Simulachrum aliud non habuit apud eos nisi gladium humi fixum, 
quo externo colebatur symbolo. Multa apud scriptores de gladio Martis 
extant. Juvencus Coelius Calanus haec habet: ,Apud quem, Regem nempe 
Scytharum, invenit Attila gladium Martis, qui fingitur Deus fuisse bel- 
lorum eo quod truculenter bellator Scythas perdomuit, et apud eos 
regnasse perhibetur. Cujus gladii munere gratulatus, ut erat magnani- 
mus, quasi sibi totius orbis offeretur imperium, Martis gladium prae se, 
quocunque iter arripuisset, ferens’”®). Gladius ille Martis fuit simula- 
chrum, quod teste Herodoto uni et soli Marti solebant erigere. Qui ita 
loquitur: sub hoc aggestu acinaces ferreus qui singulis, cui vetustus 
est, statuitur, idque est Martis simulacrum cui annuas hostias offerunt. 


1) Conferatur de his J. P. Wossius de Theologia Gentilium. 
2) In Descriptione Moscoviae pag. 209. 
5) In Attila Cap. XIII. 


24 LIB. I. CAP. 4 § 4. — DEI SCYTHARUM. 


Deperditum tandem lapsu temporis et multis seculis haud visum fuisse 
ex Prisci Sophistae narratione constat. ,Neque parva, inquit, illi (Attilae 
nempe) potentiae accessio contigit ex eo, quod Martis ensis erat 
detectus. Hie tanquam sacer et Deo bellorum praesidi dedicatus a Scy- 
tharum regibus olim colebatur, et multis antea seculis non visus bovis 
ministerio fuerat tunc temporis erutus’. Qua autem occasione repertus 
fuerit, Jornandes narrat ita: Quum pastor quidam gregis unam buculam 
conspiceret claudicantem nec causam tanti vulneris inveniret, sollicitus 
vestigia cruoris insequitur tandemque venit ad gladium, quem depas- 
cens herbas bucula incaute calcaverat effossumque protinus ad Attilam 
defert. Quo munere gratulatus, ut erat magnanimus, arbitrabatur se 
totius mundi principem constitutum et per Martis gladium potestatem 
sibi concessam esse bellorum. 

Ensem hune sacrum ab Hunnis ad Abares et ab his ad Hungaros 
transmissum et utrinque cultum fuisse, ex prisca eorum religione elucet. 
Chaganus enim rex Abarum fidem Romanis stipulaturus per ensem, 
ritu Abarico, jusjurandum praestitit, Ense educto et in altum 
sublato, sibi et Abarorum genti dira est imprecatus, si 
quid mali comminisceretur Romanis. Haud secus Hungari, qui 
quoties expeditionem populi indicebant toties circumlato per castra 
ense cruore asperso Vox populi, vox Dei clamabant. Eum inter- 
vallo temporis, ut M. Schafnaburgensis refert, Maria Regina Ungarorum, 
mater Salomonis Regis, Duci Bojoariorum Ottoni dono dederat, cum eo 
suggerente atque annitente rex filium ejus in regnum paternum resti- 
tuisset. Cumque eum Dux Otto, filio Dedi Marchionis, Dedi juniori in 
argumentum pignusque individuae dilectionis ad tempus praestitisset, 
illo ut predictum est perempto, regi et per regem Lupoldo Duci de 
Merspurg casu obvenerat, quo etiam ruentem de equo transfossum 
scribit'). Modus colendi erat: Gladium humi fixum summa cum vene- 
ratione circumeuntes Martem bellorum directorem anxie inyocabant*). 

§ IV. Dei Seytharum. — Pauca eaque fabulosa sunt, quae de Diis 
Scytharum ad nos pervenerunt, quorum si Deos colendi ratio palam 
nobis esset, Hunnorum quoque religio in apertam collocaretur lucem. 
Herodotus de Scytharum diis haec habet: ,,Deos hos solos propitiantur 
Scythae, Vestam quidem maxime, deinde Jovem ac Tellurem, 
existimantes Tellurem Jovis conjugem esse, post hos Apollinem et 
coelestem Venerem et Martem et Herculem. Quos quidem omnes 
Scythae Deos esse lege approbarunt. Sed qui regii Scythae vocantur etiam 
Neptuno sacrificant. Nominantur autem Scythice Vesta Tabiti; Jupiter 


') Vide Notas Belii ad Juvenci CCD Attilam Cap, XIII. pag. 120. Otrokotsi in Origin. pag. 50. 
*) Belius in Prodromo pag. 49, 50. 

vero mea quidem sententia rectissime vocatur Papaeus, Tellus autem 
Apia, Apollo vero Oetosyrus, coelestis autem Venus Artimpasa, 
Neptunus vero Thamimasades. Simulacra autem et aras et delubra 
non putant facienda praeterquam Marti’). Vestam Herodotus vocat 
‘Ioriyy Istien, quod proximum est in enunciatione Hungarico Isten. 
Tellurem Scythice A pia videtur quoque Hungaricum, Parentem nempe 
omnium rerum designans. Gentes fere omnes praecipue vero orientales 
Deum, qui est ignis ardens adversus peccatores, in symbolo ignis pecu- 
liariter vero solis adorarunt, Solis rursus simulacrum in igne exhibue- 
runt. Nimrodum ajunt primum Ignem colere jussisse, quem alii 
Ninum, alii dicunt Belum. Chronici Alexandrini auctor ita scribit: 
»Nimrodo cognomen Nini imposuerunt: hic pro Deo Ignem colere 
docuit. Unde primum eum, post diluvium, Assyrii regem fecere, Nini 
cognomine imposito” *), Adorabant Ignem aut verius ignis symbolo Deum 
Assyrii, Persae, Chaldaei, qui vernacula sua ignem dicebant Es, Esta, 
Is, Iste, unde quoque vox Hungarica Isten Deus originem ex mente 
quorundam sumpserit*), quam vocem facti quoque Christiani retinuerunt. 
Affirmare equidem id licet ingeniose, at unde probent saltem verosimi- 
liter non habent. Estia sive Vesta summa apud Romanos colebatur 
religione in Ignis perpetui symbolo uti Ovidius testis est. Nec tu aliud 
Vestam, quam vivam intellige flammam. Cura hujus flammae 
seu ignis perpetui virginibus commissa erat sacerdotibus, ne unquam 
extingueretur, quod piaculum erat morte negligentis piandum. 

§ V. Ignem coelestem colunt Hungari. — Ignem coelestem pro 
Numine antiquos coluisse Hungaros, dubitari non potest, affirmante id 
Menandro antiquioris aevi scriptore Graeco, qui tradit Regem Hunno- 
Abarum Deum Ignem ultorem invocasse si pactae violator 
esse vellet fidei. Verba Menandri haec sunt: ,Sethus Singidone 
praefectus ad Chaganum misit, qui ex ipso quaereret, quoniam pax 
et amicitia illi cum Romanis esset: quid sibi vellet quod ad Savum 
venisset, quem si ponte jungere, inconsulto Imperatore, tentaret, non 
negligeret. Ille non ut quicquam mali Romanis machinaretur pontem 
struere ait, sed ut contra Sclavinos expeditionem susciperet. Veriti Ro- 
mani, qui Singidone erant, Chaganum ad jusjurandum provoca- 
runt. Itaque confestim Abarico ritu jusjurandum ad hune modum 
praestitit. Ense educto et in altum sublato, sibi et Abarorum Genti 
dira est imprecatus, si quid mali comminisceretur Romanis in eo quod 
pontem super Savo flumine facere susceperat; ut ipse et universa gens 


!) In Melpomene Lib. IV. 
*) Apud Woss. de Origine Idololat. Lib. IT Cap. LXIV. 
3) Otrokotsi in Origin. pag. 290. 

Abarorum gladio consumeretur; Coelum ex alto ipsis et Deus 
Ignis qui in Coelo est irrueret; sylvae et montes casu et ruina 
illos obruerent, Savus fluvius superscaturiens eos submergeret. Haec 
ubi barbarico ritu jurasset Chaganus, nunc ego, inquit, jusjurandum 
Romanorum volo jurare. Tum quaesivit ex ipsis quid esset, quod sanctum 
et religiosum ducerent, quod jurantes si fallerent, Dei iram minime 
evitaturos crederent. Statim igitur is, qui in Singidone urbe summam 
sacrorum potestatem habebant, Sancta Biblia per eos, qui in promptu 
nunciata perferebant, protulit. Et ille quidem occultans ea, quae mente 
volvebat, multo cum tremore et magna cum reverentia prae se ferens, 
ea suscipere, procedit e cathedra, tum alacri et prompto animo in 
genua provolutus: Juro, inquit, secundum loquentem in verba, 
quae habentur in sacris Dei chartis, me in nullo eorum, quae 
prolata sunt mentiri et fallere’ 1). Mentio est in hoc juramento Dei 
Ignis in Coelo existentis. Quid autem eo indigitet, an Solem? quod 
mihi placet: An vero Fulmina ac Fulgetra? non satis liquet. Id certum 
est, Fulmen quoque loco Numinis quasdam gentes adorasse, uti de 
Moscovitis et Litvanis refert Wossius *). 

VI. Dea Rasdi. — Memoratur Dea queedam apud Hungaros Rasdi, 
cujus superstitionis exercendae locus fuerit Varasd civitas ab eadem 
sic dicta. Meminit ejus Mag. Thurotzius *) qui ita: ,Primus autem inter 
Hungaros nomine Vatha de Castro Belus dedicavit se daemoniis, radens 
caput suum et cincinnos dimittens sibi per tres partes paganorum, 
cujus filius nomine Janus, multo post modum tempore ritum patris 
sequendo, congregavit ad se multos magos et pythonissas et aruspices, 
per quorum incantationes valde gratiosus erat apud dominos. De multis 
autem Deabus suis una nomine Rasdi capta fuit a Christianissimo 
rege Bela et tam diu in carcere fuit reclusa, donec recomederet pedes 
proprios ibidemque moreretur.” Rasdi hanc Deam post Thurotzium 
Wossius appellat 4), at rectius Bonfinius*); Prae caeteris incanta- 
tricem praeveneratus est, quam Varasolé appellabant, 
quae suis deliramentis ac carminibus a vera fide in avitas superstitiones 
abducere conabatur igiturque incarcerata ac fame perire jussa est. Vox 
Varasolni incantare, et Varaslo incantatrix, ac Varaslas incantatio, 
eodem sensu adhucdum apud Hungaros superest. Imo vero apud ignaros 
quosdam etiam superstitio, qua sibi et aliis arte diabolica persuasi sunt. 
Qui etsi nomine Christiani revera ipsi sunt paganismi tenebris immersi. 


1) Men. de Legatione, pag. 127. 

*) Lib. III de Idololatria, pag. 767. 

3) In Chronico, Part. II, Cap. XXXIX, pag. 46. 
4) De Idololatria, Libr. III pag. 807. 

°) Rer. Hung. Decad. II. Lib. I pag. 223. —— 

§ VII. Oblationes ad Fontes. — Extat in Decretis s. Ladislai primi 
Hungariae Regis Capitulum: Quicunque ritu gentilium juxta 
puteos sacrificaverint, vel ad arbores et fontes et lapi- 
des obtulerint, reatum suum bove luant?). Ex his videtur 
illum apud gentiles Hungaros viguisse ritum, quo ad Fontes aquarum 
divina celebrarent et sacra peragerent sua. Faciebant autem ob hanc 
rationem, ut abluto corpore recenti fontana purius fervidiusque se 
suis commendarent Deastris atque ita abluta quoque animae macula a 
suis sordibus expurgarentur. In hac opinione non tantum olim fuerunt 
Pagani, sed nunc quoque haerent miserrimi mortalium, Judaei ac 
Muhammedani, qui summo mane fontes ac fluvios anxie quaerunt, ubi 
loti sacra sua peragunt. Imo si fieri possit derivatis ad sua templa ac 
delubra fontibus utuntur. Sunt etiam inter Christianos indocti idiotae, 
qui aquam, ut vocant, consecratam intra limina templi conservari soli- 
tam, intimam animae puritatem adferre opinentur. Quo ritu aquam 
Danubio allatam Marti et Herculi consecraverint Hungari, refert Bon- 
finius’) oratorice ac eloquenter magis quam vere. In castris universis 
plurima caesa esse dicit -patriis Diis sacrificia; quae * ejus stilo significat, 
summo Hungaros fuisse gaudio, et opipara agitasse convivia. 

§ VIII. Scythae huwmano sacrificio litant. — Seythas humano placasse 
sacrificio sua Numina peregrinos servosque bello captos iis caedentes, 
sunt qui tradant. Verum an Hungari crudelia haec sacrificia obtulerint? 
incertum. Certissimum est, plurimas gentes Diis suis humana immolasse 
sacrificia. Nec est cur nimium excusemus Majores nostros, qui pari erga 
suos Deos zelo affecti ac aliae gentes in ignorantiae tenebris existentes, 
facinus istud patrare potuerint. Sunt etiam qui referant Hungaris 
antequam ad fidem Christi accessissent, religioni fuisse Zeutae cujus- 
dam, deinde Dicenei, mox Comosici, ac tandem Zamolxis cultus. 
Quos fama sapientiae celebres Legislatores habuerunt et lapsu tem- 
poris velut inter Deos receptos venerati sunt *®). Haec et similia ob oculos 
ponentes, immortales Deo debemus gratias e tenebris gentilitiis nos edu- 
centi, ne Majorum vestigia premeremus simulque cum iisdem in aeternae 
perditionis barathrum praecipitaremur. 


') s, Lad. Decret. Lib. I Cap. XXII. 

) Decad. I, Lib. IX pag. 163. 

*) In notis ad Decreta Regum Hung. pag. 68, Edit. Claudiop. a, 1743. 
* quod (ed.) 

UAC ET OCUMEN sl Unt: 


Dr CONVERSIONE HUNGARORUM AD FIDEM CHRISTIANAM ANTE TEMPORA 
REGIS STEPHANI PRIMI, PER SUAS TRIBUS ET GENERATIONES 
PEDETENTIM FACTA. 


§ I. Sensim Hungari convertuntur. — Sicuti uno totus aliquis die 
non nascitur populus; ita nec uno eodemque ad Deum convertitur 
atque renascitur: verum pedetentim et cum tempore in Dei aggregari 
solet gremium. Hungaros quoque Majores nostros longo tempore, 
mille fere decursu annorum in Semi pellexit tentoria et ad suave Jjugum 
Christi acceptandum divina praeparavit Providentia, ut eo firmiores in 
vera fide agerent radices. Sub effluxu tanti temporis varias easque 
illustres Familias ac Generationes populosas Hunnorum subinde ad 
sui veram cognitionem benignum deduxit Numen, lumineque salutari 
illustravit, donee tandem beneplacentiae Divinae adveniret ille annus, 
quo totam Hungarorum progeniem, in Pannonia ac Dacia late 
dominantem, ad ovile Christi congregaret ac vera fide bearet. Inquiramus 
igitur nunc a temporibus Apostolorum et Christianismi apud Hungaros, 
speculemur vestigia per quae tandem defluamus ad S. Stephani Hun- 
garorum Regis Primi tempora, quo regnante Christus totum populum 
subjugavit, ac de suo nomine Christianum effecit. 

§ IJ. Initia Christianismi. — Sunt celeberrimi inter Historicos viri, 
qui initia Christianismi apud Hungaros ad Apostolorum Christi aetatem 
referant tribuantque fidei implantationem Andreae Scytharum Apos- 
tolo, qui idem Scythas ac Moscovitas doctrinae Christianae salutari per- 
fudisset lumine illustrassetque adeo usque, ut ad hunc diem Andrea 
Apostolo glorientur Moscovitae’). Imo audent quidam affirmare die Pen- 
tecostes Hungaros quoque Jerusalaimis praedicante Petro Apostolo 
accepisse Spiritum Sanctum; quoniam traditur Act. I]. 5: Fuisse in 
Jerusalem habitantes Judaeos viros religiosos ex omni 
Natione quae sub coelo est qui Christianae fidei primitias acce- 
perunt. Faciebat etiam ad Dei gloriam, ut ea quae in Judaea acciderant, 
evulgarentur quantocius in omnes quae sub coelo sunt nationes, quo ita 
praepararentur ad Christi doctrinam non tantum desiderandam, sed et accep- 
tandam *), Haec equidem concedi sine dispendio veritatis possunt; attamen 
an Hungari actis Apostolorum interfuerint? manebit semper incertum. 

§ lll. S. Thomas Apost. Scythis praedicat. — Kusebius insignis 


') Spanhemius in Historia et ex eo alii. 
*) Torkos in Praef. N. Test. Hungarici a se editi. = 

quarti seculi historicus post Origenem refert S. Apostolum Thomam, 
qui ad Parthos Evangelii praedicandi causa abierat, Scythis quoque 
orientalibus Doctrinam Christianam primum instillasse; fuisseque ad ejus 
usque tempora ibidem Ecclesias. Ille idem tradit Ecclesiam Christianam 
sub imperio Hadriani dilatatam fuisse ad Romanos, Graecos, Scythas 
Barbaros et ad fines Universi ad omnes Nationes!). Credibile 
est etiam ad Hungaros, qui ea aetate, magna ex parte, ultra Caspii 
Maris littora Scythiam incolebant. Huc facere videntur verba Tertul- 
liani, qui ita: ,Cui enim dexteram tenet Pater Deus nisi Christo filio 
suo? Quem exaudierunt omnes gentes, id est, cui omnes gentes 
crediderunt, cujus et praedicatores Apostoli in Psalmis David ostenduntur. 
In universa, inquit, terra exiit sonus eorum, et usque ad terminos terrae 
verba eorum. In quem enim alium gentes universe credide- 
runt, nisi in Christum qui jam venit? Cui enim et aliae 
Gentes crediderunt Parthi, Medi, Elamitae, et qui inha- 
bitant Mesopotamiam, Armeniam, Phrygiam, Cappadociam 
et incolentes Pontum et Asiam, Pamphyliam, immorantes Aegyptum, 
et regionem Africae, quae est trans Cyrenen, inhabitantes Romam et 
incolae tunc, et in Jerusalem Judaei et caeterae gentes. Etiam Getu- 
lorum varietates, et Maurorum multi fines, Hispaniarum omnes termini 
et Galliarum diversae nationes et Britannorum inaccessa Romanis loca 
Christo vero subdita, et Sarmatarum et Dacorum et Ger- 
manorum et Scytharum et abditarum multarum gentium, 
et provinciarum et insularum multarum nobis ignotarum, et quae enu- 
merare minus possumus, in quibus omnibus locis Christi no- 
men, qui jam venit, regnat’*). Complectitur tam orientales quam 
occidentales aeque meridionales ac septemtrionales populos. Non absi- 
militer Chrisostomus loquitur: ,Quod autem meretrix mulier in domo 
cujusdam leprosi duodecim viris praesentibus oleum effudit, id per uni- 
versum orbem tanto tempore transacto decantatur; nec rei 
gestae memoria emarcuit, sed et Persae, Indi, Scythae, Thraces, 
Sauromatae quique Mauritaniam quique Orchadas insulas inhabitant, 
quod in domicilio pauperis a flagitiosa fuerat factum muliere magna pre- 
dicant voce” ’). Quadrat his testimonium Theodoreti adversus Graecos 
invehentis: ,Quinam hodie sectae Stoicae praesident, quinam Stagiritae 
doctrinam tuentur, ubi sunt, qui ad leges Platonis civitates gubernent, 
qui amplexam ab eo Reipublicae formam amplexi sint? At nullum pro- 
fecto dogmatum istorum doctorem nobis ostendere poteritis. Nos autem 


1) Lib. TI. Cap. I. Lib. IV. Cap. 7. 
2) Tertull. adversus Judaeos, pag. in. 124, 122. 
3) Homilia LXXXI in Mattheum, 

vobis Apostolicae Propheticaeque Doctrinae vim et robur 
manifeste ostendimus. Universa enim, quae est sub sole terra 
his sermonibus referta est, et vox Hebraica non in Graecorum modo 
linguam versa est, sed etiam in Romanorum et Aegyptiorum Persa- 
rumque et Indorum et Armeniorum et Scytharum ac Sar- 
matarum atque, ut semel dicam, in linguas omnes, quibus ad 
hance diem nationes utuntur’?), Sive Hungari tune orientalem 
sive Scythiam incoluerint Europaeam, testimonia late extensa eos com- 
plecti possunt. 

§ IV. Seculo tertio pauca admodum occurrunt Christianismi Hunga- 
rorum apud scriptores vestigia. Populi equidem Moldaviam, Wala- 
chiam ac Transylvaniam nunc ita dictam incolentes lumine Evan- 
gelii erant collustrati, ex testimonio Philostorgii apparet, qui ita eorum 
ad Fidem Christi conversionem describit: ,Gentem illam ait Christianam 
hac ratione factam. Imperante Valeriano et Gallieno, pars queedam 
magna Trans-Istrianorum in solum Romanum transcendit multamque 
Europae partem incursavit; transcenderunt vero etiam in Asiam et 
Galatiam; sed et Cappadociam ingressi sunt multosque captivos cep e- 
runt, nonnullos etiam ex iis, qui clero adscripti erant, 
cumque magna praeda domum reversi sunt. Plebs porro captiva pia- 
que cum barbaris conversans haud paucos eorum ad pie- 
tatem traduxit effecitque adeo, ut Christianorum fidem loco gen- 
tilitiae opinionis amplecterentur. De hoc captivorum numero fuerunt et 
Urphilae majores, gente quidem Cappadoces prope civitatem Parnassum, 
e vico qui vocatur Sadagolthina’” *). Ita ergo captivantibus captivi saluti 
fuere. Fuisse in Dacia utraque ac Pannonia hoe tempore celebres Ee- 
clesias palam est. Memoratur Quirinus Episcopus Siseciae pro 
Christo gloriose interfectus, qui mola manuali ad collum ligata e ponte 
praecipitatus in fluvium Sibarim, diu supernatavit et cum spectantibus 
collocutus, ne suo terrerentur exemplo, vix orans ut mergeretur obtinuit). 
Victorinus Petavionensis antistes, Pannonius, sub cujus nomine Com- 
mentarius in Apocalypsin in Bibliothecis Patrum extat, sub Diocletiano 
martyrii coronam accepit, dicitur hic alias Pictaviensis Episcopus. Acta 
concilii Niceni anno 325 celebrati insignes Daciae et Pannoniae mon- 
strant Keclesias; in quibus subscriptiones ex his oris existentium Episco- 
porum habentur. Nomina sunt: 

Protogenes a Dacia Sardicensis. 

Marcus Metropolitanus. 


") Sermone V. p. 555. 
*) Histor. Eccl. Lib, II. Cap. 5. 
*) Timon. in Imag. Hung. antiq. pag. 68 refert ex Chronico Eusebii. 

Vitalis a Dacia Ripensi infra Vidinum Aqueusis. 

Gaudentius a Dacia de Naisso. 

Eutherius a Pannoniis. 

Domnus a Pannoniis Stridonensis. 

Valens a Dacia Scythopolitanus. 

Theophilus Gothiae Episcopus. Gothia dicebatur tune ea regio 
quae Walachia nunc dicitur. In concilio Constantinopolitano primo, 
anno 381 celebrato, ex Scythia hi interfuerunt Episcopi: 

Gerontius Tomensis. 

Aetherius Tersonitanus. 

Sebastianus Anchialensis. 

Armenius Sirmiensis. 

Felix Jadrensis. Celebris est fama Nicetae Episcopi Daciae qui 
multam consumpsit operam his gentibus ad Christum adducendis circa 
annum 3961), In Dacia monachos anno C. 328 habitasse affirmat Ba- 
ronius, qui sequebantur vestigia Antonii celebris et sanctissimi viri; 
ad hoc figendum citat carmen Paulini de reditu S. Nicetae Daciae 
episcopi in Daciam 2). Quod ita est: 


O vices rerum bene versa fama, 

Invii montes prius et cruenti, 

Nune tegunt versos monachi latrones 
Pacis alumnos. 


Sanguinis quondam modo terra vitae est. 

Vertitur coelo pia vis latronum, 

Et favet Christus supera occupanti 
Regna rapinae. 


Mons ubi quondam fuerat ferarum, 

Nunc ibi ritus viget Angelorum 

Et latet justus quibus ipse latro 
Vixit in antris &c. 


Haec quidem ad Daciam Pannoniamque pertinent; verum ad Hun- 
garos parum facere videntur, qui nondum has occupaverant oras. 

§ V. Seculo 4to initia Christianismi, — Certiora paulo de Hungaris 
doctrinam Christi acceptaturientibus hoc ipso seculo quarto inveniuntur 
documenta. Eusebius Constantinum M. refert partim armis, prudentio- 


') 32. Ivanyi Dissert. Paralip. pag. 147. 
*) Ad an. 328 et 396, 


32 LIB. 1. CAP. 5. § 6. — AUDIUs. 


ribus partim institutis legationibus Hunnos perdomuisse ac ad civilem 
cultioremque traduxisse vitam?), Clarius Nicephorus Const.: ,,Theotimus 
inquit quidam in urbe Tomitana Hunnos ejus virtutem admirantes ad 
religionem Christianam paulatim emollit docendo et benefa- 
ciendo”*). Fuit Theotimus Scytha ac forte etiam Hunnus, vir Philo- 
sophicis ac Theologicis imbutus institutionidbus qui pluribus iisque egregiis 
de facinoribus est notus. Narrat Sozomenus de eo: ,Aliquando ei iter per 
barbarorum terram facienti eadem via obvii facti sunt, qui ad depradationem 
adequitabant. Lamentantibus igitur ejus sociis, perinde ac si jam jam 
essent perituri, ille descendens ab equo orabat, quo facto barbari, neque 
eo neque comitibus ejus neque equis, quibus insidebant, conspectis, 
praeterierunt” &c.%). Eodem sanctissimo viro auctore putat Baronius 
factum, quod Scythae et Hunni ad Christum converterentur *), de quibus 
ita Hieronymus: ,Deposuit pharetras Armenius; Hunni discunt 
psalterium; Scythiae frigora fervent calore fidei. Getarum 
rutilus et flavus exercitus Ecclesiarum circumfert tentoria, et ideo forsitan 
contra nos aequa pugnant acie, quia pari religione confidunt” °). Idem ille: 
,Indus, Persa, Gallus, Aegyptius philosophantur et pellitorum turba 
populorum, qui mortuorum quondam in feriis homines immolabant, stri- 
dorem suum in dulce crucis fregerunt melos, et totius mundi una vox 
Christus est’’*®). Huc respiciunt verba Orosii: ,Si ob hoc solum (ait ille) 
barbari Romanis finibus immissi forent, quod vulgo per Orientem et Occi- 
dentem Ecclesiae Christi Hunnis, Suevis, Vandalis et Burgundionibus 
diversisque et innumeris credentium populis replerentur, laudanda et attol- 
lenda Dei misericordia videretur” 7). 

Flagellabat summus rerum omnium arbiter per eorum saevitiam Chris- 
tianorum nequitiam; ipsis vero occasionem subministrabat sese ad Deum 
convertendi et vitam doctrine Christi conformandi. 

§ VI. 340. — Multum hue contulisse videtur exilium Audii Mesopota- 
meni viri zelo et pietate ardentis, qui de vita et moribus clericos repre- 
hendens incurrit in gravius eorum odium traductusque apud Imperato- — 
rem, mox anno D. 340 in Scythiam a Constantio relegatur, ubi barbaros 
Christianae religionis rudimentis instruxit ac plurimas Ecclesias fundavit. 
Digna sunt relatu, quae habet Epiphanius de Audio, qui ita: ,Erat 
autem vir a Mesopotamia oriundus, clarus in patria sua propter since- 


) In Vita Const. Lib. II. Cap. V. Socrat, H. E. Lib. I. Cap. XX. Sozom. Lib. II. 
Cap. 6,-8. Theodoret Lib. I. Cap. XXIV. Evagr. Lib. IV. Cap. XXIII. 

*) Lib, XII. Cap. XIV. 

5) Lib. UI. Cap. XXI. Lib. VII. Cap. 24. 

4) Ad an. 402. 

5) Epist. XV. Lib. II. p. m. 344. 

°) Epist. ad Heliodorum p. 478. 7) Lib. VII. Cap. XIV. 

ritatem vitae et zeli erga Deum ac fidei, qui sepe conspi- 
catus ea, quae in Keclesiis fiunt, in faciem episcoporum ac 
presbyterorum se talibus opponebat ac ipsos redarguebat. 
Si enim aliquem videbat pecuniae studiosum ex clero aut episcopum aut 
presbyterum aut alium quendam ex regula omnino loquebatur. Et si 
videbat aliquem in voluptatibus ac deliciis viventem aut aliquem adulte- 
rantem ecclesiasticam praedicationem et Ecclesiae Statuta non ferebat hic 
vir, sed verbis velut dixi reprehendebat. Et erat hoc grave admodum 
his, qui vitam approbatam non habebant. Atque hac de causa contumeliis 
afficiebatur, contradictionem sustinebat, odio habebatur agi- 
tarique ac protrudi et ignominia affici tolerabat, ad multum tempus in 
Keclesiis simul degens, donec quidam potenter in ipsum irruentes virum 
expellunt propter talem causam. Ipse vero non sustinebat se expelli, sed 
magis enitebatur, ut veritatem diceret et a vinculo unius sanctae Catholicae 
Kcclesiae unionis non discederet. Quum autem verberaretur tum ipse, tum 
sodales ejus et gravia pateretur, valde ingemiscens consiliarium sibi ipsi 
sumit injuriarum necessitatem. Nam se ipsum ab Ecclesia separat multique 
simul cum ipso discedunt. Et sic divisionem fecit, cum nihil 
haberet in fide diversum, sed rectissime crederet et ipse et 
sodales ipsius, etiamsi id dicere maxime oportet, in parvo 
quodam ipsum contentiose ferri itemque ejus asseclas. Nam cum hoc 
quod confitebatur de Patre et Filio et Sp. sancto mirabi- 
liter, velut catholica Ecclesia habet, etiam juxta rectam 
fidem alia omnia invita ad admirationem usque servabat: 
propriis enim manibus laborans ipse et episcopi ac pres- 
byteri et reliqui, qui cum ipso erant omnes nutriebantur” }). 

Paulo infra sequentia habet: ,Sustinuit autem exilium ipse senex 
Audius ad Scythiae partes relegatus eo quod rebelles faceret 
populos, et ab episcopis ad regem delatus est. Illic vero annorum tempore 
haud scio dicere quanto, commoratus est ulterius progressus et ad intima 
Gothiae multos Gothorum in fide instruxit. Ab ipso sane etiam 
monasteria in eadem Gothia facta sunt et vitae conver- 
satio instituta virginitasque ac exercitatio pietatis non 
vulgaris. Hoc facto multum Scythis Hunnnisque profuit Audius, ad 
emolliendos imbuendosque eorum animos Christianae doctrinae rudimentis. 

§ VII. Hunni resistunt Valenti Ariano. — Profecerantque tantum 
sub piis doctoribus Hunni in fundamentis Christianae fidei, ut nullo in 
Arianismum modo pertinacia Valentis imperatoris se abduci paterentur, 
imo vero acerrime ac ut decebat Christianos cordate resisterent. Fecerunt 
praecipue illi, qui Tomis sub inspectione ac cura Britannionis epis- 


') Epiphanius contra haereses Lib. III. pag. 264, 269. 

copi, viri prudentis et sancti, degebant. Rem ita narrat Sozomenus 
omnem: ,Porro autem Scythas preedicant simili de causa in ipsa fide per- 
sistere. Gens ista multas quidem habet urbes, pagos et castella, sed 
principatum obtinet Tomis, quae est urbs magna et opulenta prope mare 
posita. Vetus consuetudo est, quae ibi etiamnum servatur, ut unus episcopus 
totius gentis Ecclesiis praesit. Itaque tempore de quo jam loquimur illas 
administravit Britannio, quando etiam Imperator Tomos advenit. Post- 
quam autem accessit ad Ecclesiam et pro more suo ei persuadere conatus 
est, ut cum Arianis communicaret, Britannio constanter admodum apud 
imperatorem et libere pro doctrina concilii Nicaeni locutus 
est, recessit ab eo et ad alteram Ecclesiam se contulit, quem populus 
secutus est”. Narrat idem imperatorem ira percitum in exilium mississe, 
sed mox revocasse. ,Nam cum videret Scythas episcopi exilium iniquo 
animo pati, non parum veritus est, ne novis rebus studerent. Quos 
quidem et fortes esse et ipso locorum situ Imperio Romano necessarios , 
quippe qui impetum barbarorum illam orbis partem incolentium propul- 
sarent. Itaque imperatoris conatus sic a Britannione compressus est, viro 
tum in aliis rebus spectato, tum ob divinam virtutem adeo insigni, ut etiam 
ipsi Scythae laudis testimonium ei attribuerent”+). Per Scythas 
Hunnos esse intelligendos stilo ejus aetatis patet ex Evagrio, qui 
ita loquitur: ,,Temporibus illis bellum quod multorum sermone celebratur 
ab Attila Scytharum rege excitatum fuit, de quo disertissime 
Priscus Rhetor”’*). Jam vero palam est; Attilam fuisse regem 
Hunnorum Priscumque in castris Attilae legatum ejus res gestas 
mansuris mandasse literis; cujus historiae fragmenta quaedam supersunt. 

§ VIII. Chrisostomus in Scytharum conversione laborat. — Chrisosto- 
mus vir fervidi cordis et aurei fluminis episcopus et patriarcha Konstan- 
tinopolitanus ordinavit doctores, presbyteros ac diaconos, quos ad Scytha- 
rum conversionem prudenti consilio instruxit ac emisit. Ejus destinationi 
felix respondit eventus. Plurimi enim ex iis qui Thraciam depopulabantur 
in Pannonia considentes Christiani facti sunt. Theodoretus ita de 
Chrisostomo scribit: ,Cum accepisset Scythas, qui Nomadae vocantur 
quique propter Istrum incolebant, sitienter salutem appetere, sed habere 
neminem, qui sitim suam salutaris doctrinae fluentis restingueret, viros 
laborum Apostolicorum imitatores conquisivit eosque illis erudiendis 
praefecit” °). Hunnis quoque accommodari potest, quod Lactantius 
in genere de Ecclesia refert: ,Manus suas in orientem occidentemque 
porrexit; ut jam nullus esset terrarum angulus tam remotus, 


') Lib. VI. Cap. XXII. pag. 872. 
*) Lib. I. Cap. XVI. 
8) Lib. V. Cap. XXX, — 

quo non religio Dei penetrasset; nulla denique natio tam feris 
moribus vivens ut non suscepto Dei cultu ad justitiae opera mites- 
ceret”1). Verum quoque est, quod de hoc seculo magnus affirmavit 
Spanhemius: Sedes Ecclesiae fuit taoa 4 oixewévy, orbis habi- 
tatus et cognitus universus per quatuor mundi plagas. 

§ IX. Seculo quinto. — In initio seculi quinti vastavit Attila plurimas 
Christianorum Ecclesias per continua bella, quamvis nec ipse Attila 
neque Principes ejus legantur Christianis ob eorum fidem bellum intu- 
lisse ac molestiam exhibuisse. Verum eos persequebantur ob innumeras 
ab iisque illatas contumelias ac perpetuas fraudes et contentiones, qui 
plus curabant regionem, quam religionem. Dantur exempla ubi Christiani 
confugiebant ad Attilam pro sui defensione, uti fecit Aetius princeps 
militiae imperatoris Constantinopolitani, Constantius et alii. Imo 
Attilam non nimis abhorruisse a religione Christiana testantur ejus acta; 
ast Christianorum discordia et perpetuae inter se rixae moram illi inje- 
cerunt, quo minus aequiori erga eos esse posset animo. 

Digito haec monstrari in historiis attendenti possunt. Attila Italiam 
petiturus Ravennam accessit, cujus Archiepiscopus admodum dives nullam 
a Romano habebat dependentiam pontifice. Hic audiens Attilae adventum 
occurrit illi cum tota sacerdotum caterva albis induta stolis, gratiam 
regis aucupaturus, cujus intercessione ita sedatus est Attila, nihil ut 
mali civitati et civibus inferret. Hoc non erat satis, verum rogabat insuper 
archiepiscopus vellet sequi ejus religionem, contrariae factionis autem 
Christianos qualis quoque esset Romanus episcopus iret perditum, se 
etiam spondere et effecturum ut brevi Italia omni, Roma, Africa denique 
potiatur facillime. Quid Attila responderit, scriptum non est, hoc tamen 
affirmari potest, turpe ac impium, imo crudele fuit hominem Paganum 
ad Christianorum oppressionem conducere ac urgere. Hinc Romam versus 
castra movet: Romani exterriti urgent Leonem episcopum occurrere 
Attilae pro gratia impetranda exemplo episcopi Ravennatis. Fecit Leo 
officium et Attila gratiam ipsi ac urbi concessit. Quid tandem factum? 
Attila ex consilio Leonis Papae rediit Ravennam ibique 
divitiis et vita urbis episcopum spoliavit*). Facinus certe 
indignum Christianis episcopis, quo et similibus a religione Christiana 
non sine ratione abalienatus est Attila. 

§ X. Episcopum ab Justiniano petunt. — Ab imperatore Justiniano, 
qui obiit anno D. 565 aétatis suae 84 referente Evagrio, gentes Tanaim 
accolentes episcopum expetierunt. Tunc jam multae Hungarorum Tribus 
eas insederant oras. Sub eodem Justiniano Christianam fidem amplexae 


) De Morte Persecutorum pag. 683. 
*) Thurotzius in Chronico Hung. Part. 1. Cap. XX, XXI pag. 25, 26, 

sunt amplissimae inter Hunnos familiae. Post decessum enim Attilae, 
reguli non pauci ab ipso dependentes, inter se vero independentes, ob 
idque ab aliis nationibus oppressi, in gremium Ecclesiae aggregati sunt. 
Talis erat Hordas, juxta quosdam Gordas, Hunnorum regulus qui Chris- 
tianam fidem Constantinopoli amplexus sacro baptismatis lavacro tinctus 
est ac muneribus a Justiniano excultus rediit ad suos populares circa 
annum D. 5282). Eodem anno rediit ad Christum ac sacro flumine lota 
extitit vidua regis Hunnorum Malachi aut juxta alios Blachi nomine 
Boritza, pluribus millibus quae, icto foedere cum Justiniano, ejus partes 
juvit adversus Persas ac auxiliares Hunnos Tyranx et Glom, quos inopi- 
nato suo adventu confudit ac dissipavit®), Auxit ergo Christianorum 
numerum horum ad Christum accessus. 

§ XJ. Rex quoque Abarum, qui foedus cum Romanis Sirmii inierat, 
a fide Christiana minime abhorruit. Apparet hoc ex ejus juramento, qui 
tacto manibus sacrorum Evangeliorum codice ita fidem deposuerat: Juro 
secundum omnia verba loquentis in hoc Dei codice, quod 
ego in omnibus iis, quae in hoe dicta sunt, non mentiar, 
non fallam. Sine dubio si prudens adfuisset institutio a parte chris- 
tianorum secutus fuisset moriger Chaganus. Unus ex Chaganis sextus 
Abarum rex imperante Justiniano conversus est; pulsus enim regno 
Justinianus per Leontium a Chagano susceptus, cujus sororem in uxorem 
sibi associans fidem Christi inter Abares plantavit. Meminit de Hunno- 
rum ad Christum accessione Nicephorus in initio seculi septimi Constan- 
tinopoli facta*), quam de familia aliqua amplissima intelligendam puto. 
Huc quoque facere videtur, quod supremus magister militum nomine 
Ascum Hunnus fuit in Illyrico, quem Justinianus Imperator e sacro 
baptismatis lavacro susceperat*). Extat quoque Eugenii episcopi Romani 
epistola anno D. 825 ad Hunniae seu Avariae episcopos exarata quae 
ita est: Eugenius episcopus servus servorum Dei Rathfredo sanctae 
Favianensis ecclesiae et Methodio ecclesiae Specujulinensis, Meconi 
Origituriensis atque Alchumino sanctae Netravenis ecclesiae parique 
modo Annoni Vetvariensis ecclesiae episcopis, simul et Tutundo nec non 
Moymaro ducibus Hunniae, quae et Avaria dicitur, atque Moraviae. 
Desiderio salutis animarum vestrarum, filii in Christo charissimi, cum 
audissemus Christianissimam conversionem vestram et sanctae fidei 
bonorumque operum vestrorum processum, summo gaudio atque letitia 
sumus exhilarati &c.*). Eidem Eugenio tribuitur fragmentum epistolae 


‘) Paulus Diaconus Cedrenus Malala; Hofm. in voce Hunni. 

*) Evagrius Cedrenus Malala. 

3) Vide Otrokotsi pag. 247. 

*) Joh. Ant. Malala in chronographia 4 Just. 

*) Timon in Imag. Hung. Antiq. et N. Lib. II. Cap. XIIII. pag. 267. = 

ad Alcuinum Nitraviensem et Rathfredum Fabianensem episcopos h. m. 
Ab hac sacra Romana matre Ecclesia! vobiscum rectorem transmisimus 
atque in praefatis regionibus Huniae, quae et Avaria appellatur, 
Moraviae, Pannoniae et Moesiae Apostolicam vicem nostram et jus Eccle- 
siasticum exercendi et usum ac pietatem antecessorum suorum videlicet 
Laureacensis Ecclesiae Archiepiscoporum sibi successoribusque suis cano- 
nica auctoritate committimus atque hujus constitutionis Decretum nostrae 
subscriptionis privilegio roboramus !). 
Haec sunt apud antiquos Hunnos Christianismi vestigia. 


GAP TT ee sie keh. UM. 


DE suDORIBUS CAROLI MAGNI IN CoNVERTENDIS HuNGaARIS, 
ET EJUS CONFESSIONE. 


§ I. Carolus Magnus regnare incepit anno D. 768, mortuus est 
anno D, 814, aetatis 72, Regni 46, imperii 14, prouti Petavius in 
Rationario ejus annos ad calculum revocavit*®). Quantum doctrina et 
pietate czteros suae aetatis reges ac principes anteibat, in tantum pro 
religione Christiana in regionibus sub jugum missis plus quoque laborabat. 
Gessit bellum cum Hunno-Avaribus seu Hungaris diuturnum et multa 
sanguinis effusione; quos tandem devictos adegit, gentilismo relicto, ad 
Christianam fidem amplectendam. : 

Ita Eginhardus Caroli Magni secretarius: ,Maximum omnium, 
quae ab illo (Carolo) gesta sunt, bellorum, praeter Saxonicum, huic bello 
succedit, illud videlicet, quod contra Avares sive Hunnos sus- 
ceptum est; quod ille et animosius quam cetera et longe majori appa- 
ratu administravit. Unam tamen per se in Pannoniam expeditionem fecit. 
Caeteras filio suo Pipino ac Praefectis Provinciarum, Comitibus etiam 
atque Legatis perficiendas commisit. Quod cum ab his strenuissime 
fuisset administratum, octavo tandem anno completum est. Quot prelia 
in eo gesta, quantum sanguinis effusum sit, testatur vacua omni habi- 
tatore Pannonia et locus, in quo Regia Cagani erat, ita desertus, ut ne 
vestigium quidem in eo humanae habitationis appareat. Tota in hoc 


1) Lazii Chorographia Austriae, pag. 24 edit. an. 1730. 
*) Pag. m. 332. C. Math. in Theatro Histor. pag. 830. 

bello Hunnorum Nobilitas periit, tota gloria decidit, 
omnis pecunia. et congesti ex longo tempore thesauri 
direpti sunt. Neque ullum bellum contra Francos exortum humana 
potest memoria recordari, quo illi magis ditati et opibus aucti sint. 
Quippe cum usque in id temporis pene pauperes viderentur, tantum 
auri et argenti in Regia repertum, tot spolia in preliis sublata, ut merito 
credi posset, hoc Francos Hunnis juste eripuisse, quod prius Hunni aliis 
gentibus injuste eripuerunt”?). Haec eadem tradit Aventinus Bojorum 
Livius *). Bonfinius et ex eo M. Szentivanius narrat, Carolum 
devictis Hunnis templa erexisse, Ministros verbi Divini ad eos devexisse 
fideles, qui religionis Christianae fundamenta ponerent, scholas fundasse , 
qui tenellos erudirent, jussisse vulgari passim: Qui Christo nomen 
daturi sunt, liberi sunto. Qui renuissent adempta cum 
fortunis libertate, vita duntaxat permittuntor. Desererent 
fictos Deos Martem, Herculem, agnoscerent Creatorem omnium Deum, 
ejus filium unigenitum Jesum, illum diligerent dilectumque adorarent ®). 

§ II. Principes quidam convertuntur. — Principes aliquot tune cum 
suis accesserunt ad fidem Christi, quod antiquitatis monumenta declarant. 
Aventinus in annalibus Bojorum scribit: ,Zotan Thuduni maximi 
Avarorum Rector deditionem gentis Carolo fecit, in philosophia Christiana 
institui et imbui petit.” Hepidanus Coenobita, qui scripsit anno 
1072 haec habet: ,Zotanus dux de Pannonia venit ad Carolum regem 
ad Aquasgrani et se ipsum dedit et patriam quam habebat et ipse 
baptizatus est et omnes qui cum eo venerant et reversus est cum pace 
et honore in patriam” 4). Haec contigisse refert anno D. 793. Vetus scrip- 
tor Anonymus ad annum Christi 795 haec habet: ,In hac expeditione 
dum castra super Albim haberet (Carolus), venerunt ad eum legati de 
Pannonia, unus ex Primoribus Hunnorum, qui apud suos 
vocabatur Thudun, is et suum adventum et se Christianum 
velle fieri promisit” 5), Annonius tradit ad annum Christi 803, Caganum 
Hunnorum et Avarorum regem se et suos baptismo commisisse, qui 
Theodori nomen suscepit. Post ejus mortem vero filius ejus Abrahamus 
petiit in regno paterno confirmari, qui fidem Christi recepit ac baptizatus 
est. Hic forte erit ille Theodorus Caganus, de quo Ado Wiennensis 
et Regino scribunt: ,Theodorus Caganus Princeps Hunnorum 
propter infestationem Sclavarum (erat enim Christianus) locum sibi dari 


1) Eginhart in Vita Caroli Magni. 

2) Lib. IV. — 
3) Bonf. Dec 4 Lib. IX. Dissert. Paralip. p. 164. 

4) In scriptoribus rerum Alemannicarum pag. 234. 

5) In scriptoribus Rerum Germanicarum pag. 30. Aventinus Lib. IV apud Otrokotsi pag. 237. 

inter Sabariam et Carnutum postulavit, quem Imperator benignissime 
suscepit et precibus ejus annuens muneribus donatum remisit” +). Huc 
facere videntur Albini Flacci ad Paulinum patriarcham Aquileiensem 
Carolo Magno charum, qui obiit a. D. 803, literae apud Baronium qui ita 
loquitur: ,In cujus potentia et gratia de Avarorum gente trium- 
phatum est, quorum Missi ad dominum Regem directi subjectionem 
pacificam et Christianitatis fidem promittentes. [Et si hoc divina preve- 
niente eos gratia verum est, quis se servorum Dei tam pio et laudabili 
labori subtrahere debet, ut diaboli diruatur sevitia et Christi Domini 
crescat servitium. Sed quam plurimorum in te Pater oculi respiciunt, 
quia et vicinitas locorum tibi competit et sapientiae decus suppetit et 
cuncta conveniunt, quae tali operi necessaria videntur” *). Ad haec tem- 
pora referendus auctor vetus a Frehero editus scribens circa annum 878 
ubi narratur: ,Adalvinum archiepiscopum orientalis Pannoniae 
Richbaldum constituisse archipresbyterum. Qui multum 
temporis ibi demoratus est, exercens suum potestative officium, sicut 
illi injunxit Archiepiscopus suus, usque dum quidam Graecus, Me- 
thodius nomine, noviter inventis Latinis literis linguam Latinam 
doctrinamque Romanam atque literas auctorabiles Latinas philosophice 
superdicens, vilescere fecit cuncto populo ex parte Missas et Evangelia 
Ecclesiasticumque officium eorum, qui hoc Latine celebraverunt” *). 

§ UI. In Pannoniam veniunt qui populum erudirent. — Magno 
numero accesserunt in Pannoniam sub imperio Caroli Magni et succes- 
soris ejus Ludovici Pii, qui populum ad fidem Christi instruerent, 
Templa Monasteriaque fundarent. Plausibile videtur tunc temporis jacta 
esse fundamenta archiabbatiae in monte Pannoniae 8. Martino dicatae 
episcopatuumque aliorum, quae jam ante tempora S. Stephani regis in 
Hungaria extabant *). De quibus ita M. Szentivanius commentatur: 
,Longe adhuc ante erectionem modernorum episcopatuum fuisse in Pan- 
nonia aliquos episcopatus (Esto enim plena conversio Hungarorum fuerit 
sub Stephano primo rege Hungariae Christiano, tamen antiquissimis etiam 
temporibus fuere episcopi in Pannonia, qui dominico gregi licet exiguo 
invigilarunt, quamquam gliscentibus persecutionibus sedes eorum epis- 
copales ita prostratae postea fuerint, ut aut nullos aut certe nobis ignotos 
numeraverint successores). Hujus modi autem erant: Sirmiensis primis 
temporibus metropolitanus, post erectionem vero episcopatuum Colocensi 
archiepiscopatui subjectus. 2 Mursiensis (Eszék) cujus episcopus Valens 


1) Confer. Otrokotsi pag. 229. 

*) Epist. LXI apud Baronium ad. an. 795. 
%) Confer. in hist. Ref. Lampii pag. 45. 

4) Belius in Notitia Hung. p. 547 § 11. 

in Historia Tripartita celebratur, sed qui post modum adhaesit Ario. 
3 Singidunensis Hungaris Vég szendré6 cui praefuit Ursacius, 
similiter postea et ipse Arii erroribus intricatus, quorum hi postremi 
etiam concilio Sardicensi interfuerunt anno Christi 347. 4 Cibalensis 
Hungaris Valpo, quem Decio imperatore rexit Donatius. 5 Car- 
pensis cui Secundus episcopus preerat. 6 Curtensis cui mode- 
ratus est Crescens, Curta autem Appiano est Buda, vetus utique 
non nova. 7 Sabariensis. 8 Scarabantiensis, Scarabantia Hun- 
garis est Tsepreg. 9 Scisianus, qui postea Zagrabiam translatus 
a loco Zagrabiensis nunc dicitur. 10 Nitriensis, qui post mo- 
dum in fundationem erectus archiepiscopatui Strigoniensi subjectus est, 
cui Wichondus sub Johanne VIII, qui anno 872 pontificatum inierat, 
praefuit. 11 Episcopatus Daciae, quem adhuc ante anno Christi 400 
Niceta vir sanctissimus rexit, qui episcopatus dein Argensis dictus 
ac etiam demum Transylvaniensis '). Fuerunt igitur his in oris Ecclesiae, 
quae cum tempore sunt desolatae, praecipue cum imperante Arnulpho 
rursum Hungari gentilitiis immersi tenebris infusi in has oras omnia 
occuparent soloque aequarent. Baronius refert Hunnos sub Carolo tem- 
plum erexisse primum in honorem. S. Dei Genitricis Mariae, unde 
hee habeat antiquo et fide digno auctore non notat, sed loquitur et 
scribit ex genio sui temporis. Mos autem ille dissonare videtur moribus 
et religioni Caroli, qui quid in fide et de disciplinis senserit proprio 
edidit libello. Quosdam doctrinae ejus articulas huc transferemus: 

14. Sacram scripturam continere omnia ea, que ad salu- 
tem sunt creditu et factu necessaria. In praefatione libri de 
imaginibus: ,Nos Propheticis, Evangelicis et Apostolicis scripturis contenti 
et sanctorum orthodoxorum patrum institutis imbuti et sanctas et univer- 
sales sex synodos, quae pro veris haereseoon infestationibus et sanctis et 
venerandis patribus gesta sunt, suscipientes, omnes novitates vocum et 
stultiloquas adinventiones abjicimus”. Ibidem Lib. II Cap. 80 sie scrip- 
turam commendat: ,Est plane divina scriptura verax, est fixa, est casta 
et coelestis magisterii instrumentum et aeterna praedicatio purissimo 
nitens eloquio, est lux mortalium dicente propheta: ,Lucerna pedibus 
meis verbum tuum, Domine, et lumen semitis meis”. 

2. In Templis tantum Canonici Libri, id est, sacrae 
litere legi debeant. ,Episcopi et parochi debent docere populum 
sanam doctrinam ex sacris literis, et non pati ut quisquam quicquam 
novi ex suo sensu ac ex sacris literis non desumptum confingat aut doceat. 
Ideo dilectissimi toto corde praeparemus nos in scientia veritatis, ut pos- 
simus contradicentibus veritati resistere et divina donante gratia verbum 


*) Szentivanius in Continuat. Dissert. Paral. pag. 63 § UI. a 

Dei currat et crescat et multiplicetur in profectum Ecclesiae Dei sanctae 
et salutem animarum nostrarum et laudem et gloriam nominis Domini 
nostri Jesu Christi. Pax praedicantibus, gratia obedientibus, gloria Domino 
nostro Jesu Christo, Amen. Lib. 1. Cap 19 et 26” '), 

3. Imagines colendas et pereas Deum adorandum prorsus 
negavit. ,Imaginum cultus et adoratio nullius antiquitatis instituuntur 
documento, sed pene cunctarum divinarum scripturarum abdicantur eloquio. 
Solum namque dominum colere et ipsum adorare, ipsum glorificare debere 
totius divinae scripturae tuba terribilis intonat, unde cavendum illis est 
et modis omnibus pertimescendum, nedum imaginum cultum et adora- 
tionem Christianae religioni ingerere nituntur, singularem unius Dei 
cultum et adorationem frustrari videantur. Quae duo ita inter se reluc- 
tantur, ut si unum steterit aliud stare non possit’”. Haec sunt verba 
Caroli Magni in libro, quem scripsit vel per se vel per Alcuinum 
praeceptorem contra imaginum cultum. Sic sensit non solum ipse, 
sed Concilium totum Francfurti ad Moenum anno 794 celebratum, ubi 
omnes Gallia ac Germaniae episcopi aderant et concilii in Nicaea non 
pridem anno 787 celebrati pro imaginum cultu acta et decreta abroga- 
runt, Carolinos libros confirmarunt. Extant hodiedum acta Concilii 
Francfurtensis et libri Carolini de imaginibus ac flagellant eorum ausus, 
qui ab antiquae et verae Ecclesiae consuetudine ac moribus desciverunt. 
Equidem triumviri monarchiae papalis acerrimi propugnatores, Baronius, 
Bellarminus et Perronius, quorum in oculis sudes erat, negant 
esse genuinos Caroli M. foetus, sed putida haereticorum commenta sub 
Caroli nomine publicata. Verum inerme apertumque preebuerunt latus 
adversariis: pudore suffundat illos Hincmari Remensis archipis- 
copi anno D. 850 florentis testimonium, qui eos adfert contra Laudu- 
nensem episcopum dicitque se admodum adolescentem in palatio impera- 
torio legisse *): Vapulent a Sirmondo Jesuitarum doctissimo, qui ita de 
istis loquitur: ,Libros Caroli pro legitimis nunc omnes fere 
agnoscere, neque id inficiari posse, nisi quis Hadriani papae ad eosdem 
libros responsioni seu confutationi qui* in omnium manibus versatur 
fidem detractam velit” *). Georgius quoque Cassander scribit se 
vidisse de Imaginibus hoe volumen scriptum in Galliis serico 
villato et aureis umbilicis exornatum apud quendam eruditum virum 
episcopum. Fuit autem is Joannes Tilius Briocensium anno 4560 epis- 
copus ‘). Casimirus Oudinus ita censet: ,Non videntur hi libri opus 


‘) Flacius in Catalogo testium veritatis pag. 120. 

‘) Flacius in Catalogo Testium veritatis pag. 1314. 132, 
3) Tom II. Concil Galliae 19. 

“) Bibl. Bremens Class. VI. pag. 526. 

* quae (ed.). 

unius hominis, sed facti de communi consilio episcoporum Galliae tum 
temporis de Imaginum cultu contendentium. Multi damnarunt olim suppo- 
sitionis hos libros, ut Bellarminus et alii, sed qui sunt hujusmodi novae 
notae homines contra Hincmarum contemporaneum et tot manuscriptos 
codices, qui videntur in Galliarum Bibliothecis” ? ?) 

4, Remissio peccatorum et vita aeterna non ex hominum, 
sed solius Christi merito expectanda. Carolus ipse in suo 
scripto, Lib. I. Cap. 15: ,,Propitiatorium Arcae (legis tabulas continenti) 
superponitur, quia scilicet legalibus seu Evangelicis praeceptis, quae in 
eo fundatae sunt, supereminet misericordia ejusdem Mediatoris, per quam 
non ex operibus legis, quae fecimus nos, neque volentes 
neque currentes, sed ejus miseratione salvamur.” 

5. In venerabili coenae Domini Sacramento non novit 
Carolus trans- aut con-substantiationem, sed panem sacra- 
mentalem vocavit figuram corporis et sanguinis. Verba 
Caroli sunt in epistola ad Alcuinum libro de Divinis officiis: ,Coenando 
cum discipulis Christus panem fregit et calicem pariter dedit 
eis in figuram corporis et sanguinis sui, nobisque profuturum 
magnum exhibuit sacramentum’. Item: ,Corporis et sanguinis Dominici 
mysterium quotidie in sacramentum a fidelibus sumitur”. Alcuinus quoque 
seu Flacius Albinus ejus praeceptor, de hac materia ita loquitur: 
»Qui non manet in Christo et in quo non manet Christus, procul dubio 
nec manducat spirutualiter ejus carnem, licet carnaliter et visibi- 
liter premat dentibus sacramentum corporis et sanguinis Christi, sed 
magis tantae rei sacramentum ad judicium sibi manducat et bibit, quia 
immundus praesumpsit accedere ad Christi sacramenta, quae alius non 
indigne sumit qui mundus est et quibus dicitur: Beati mundi corde, 
quoniam ipsi Deum videbunt’), 

6. Communionem sub utraque specie voluit celebrandam. 
Ita enim Titulus est Lib. II. Cap. 38. De corporis et sanguinis Domini 
laicorum communione est decretum, ut laici minimum ter in anno com- 
municent. 

7. Fidem quae in populo esset praedicanda ipse prae- 
scribebat et agenda episcopis ac presbyteris ob oculos 
ponebat. Edictum ex catalogo Flacii de his huc transferam, quod ita est: 8) 

Regnante Domino nostro Jesu Christo in perpetuum, Ego Carolus 
gratia Dei ejusque misericordia donante rex et rector regni Francorum 
et devotus Kcclesiae defensor humilisque adjutor, omnibus Ecclesiasticae 


1) In supplem. de scriptoribus Ecclesiast. edit. Paris 1686 pag. 218. 
*) In Centur. Magdeburg. Cent. VI fol. 126. Cap. IV. 
5) Catal. Testium verit. p. 145. ze 

pietatis ordinibus, seu secularis potentiae dignitatibus in Christo Domino 
Deo aeterno perpetuae pacis et beatitudinis salutem. 

Considerans pacifico mentis intuitu, una cum sacerdotibus et consi- 
liariis nostris, abundantem in nos nostrumque populum Christi regis cle- 
mentiam et quam necessarium est, non solum toto corde et ore ejus 
pietati agere gratias incessanter, sed etiam continua bonorum operum 
exercitatione ejus insistere laudibus: quatenus qui regno tantos contulit 
honores sua protectione nos nostrumque regnum in aeternum conservare 
dignetur. Quapropter placuit nobis vestram rogare solertiam, o pastores 
Ecclesiarum Christi et ductores gregis ejus et clarissima mundi luminaria, 
ut vigili cura et sedula admonitione populum Dei per pascua vitae aeternae 
ducere studeatis et errantes oves bonorum exemplorum seu adhortationum 
humeris intra Ecclesiasticae firmitatis muros reportare satagamini, ne 
lupus insidians aliquem canonicas sanctiones transgredientem vel paternas 
traditiones universalium conciliorum excedentem, quod absit, inveniens 
devoret. Ideo magno devotionis studio ammonendi et adhortandi sunt, 
imo compellendi, ut firma fide et rationabili perseverantia intra paternas 
sanctiones se contineant. In quo opere et studio sciat certissime sanctitas 
vestra, nostram vobis cooperari diligentiam. Qua propter et nostros ad 
vos direximus missos, qui ex nostri nominis authoritate una nobiscum 
corrigerent, quae corrigenda essent, sed et aliqua capitula ex canonicis 
institutionibus, quia magis nobis necessaria videbantur, subjunximus. Ne 
aliquis quaeso hujus pietatis admonitionem esse praesumptionem judicet, 
qua nos errata corrigere, superflua abscindere, secta evastare studeamus, 
sed magis benevolo charitatis animo suscipiat. Nam legimus in Regum 
libris, quomodo sanctus Josias regnum sibi a Deo datum circumeundo, 
corrigendo, admonendo, ad cultum verum Dei studuit revocare: non ut 
me ejus sanctitati aequiparabilem faciam, sed quod nobis sunt quique * 
sanctorum semper exempla sequenda, et quoscunque poterimus ad studium 
bonae vitae in laudem et in gloriam Domini nostri Jesu Christi con- 
gregare necesse est. Quapropter ut praediximus aliqua capitula notare 
jussimus, ut simul haec eadem vos admonere studeatis et quaecunque 
vobis alia necessaria esse sciatis: nec aliquod quod vestrae sanctitati et 
populo Dei utile videatur omittite, ut pro studio non admoneatis, quatenus 
et vestra solertia et subjectorum obedientia aeterna felicitate ab omni- 
potente Deo remuneretur &c. 

Primo omnium. ut fides catholica ab omnibus epis- 
copis et presbyteris legatur diligenter et omni populo 
praedicetur. Quia hoc primum praeceptum est Domini Dei omni- 
potentis in lege: Audi Israel, quia dominus Deus tuus unus est et ut 


* quoque (ed.) 

ille diligatur ex toto corde et ex tota mente et ex tota anima et ex 
tota virtute nostra. 

Sed et vestrum videre est, dilectissimi et venerabiles pastores et 
rectores Ecclesiarum Dei, ut presbyteros mittatis per parochias vestras 
ad regendum et ad praedicandum per Ecclesias vestras populum Deo ser- 
vientem, ut recte et honeste praedicent, et non sinatis 
nova vel non canonica aliquos ex suo sensu et non secun- 
dum scripturas sacras fingere et praedicare populo, sed 
et vosmet ipsi utilia, honesta et recta et quae ad vitam 
ducunt aeternam praedicate, aliosque instruite ut haec eadem 
praedicent. Primo omnium praedicandum est omnibus gene- 
raliter, ut credant Patrem et Filium et Spiritum Sanc- 
tum unum esse Deum omnipotentem, aeternum, invisibilem, qui 
creavit coelum et terram, mare et omnia, quae in eis sunt. Et unam 
esse Deitatem, substantiam et majestatem in tribus per- 
sonis Patris et Filii et Sp. Sancti. Item praedicandum est, 
quomodo Dei Filius incarnatus sit de Spiritu sancto et ex 
Maria semper virgine, pro salute et reparatione humani 
generis passus, sepultus et tertia die resurrexit et ascendit 
in caelis et quomodo iterum venturus sit in majestate 
divina judicare omnes homines secundum merita propria, et 
quomodo impii propter scelera sua cum diabolo in ignem aeternum 
mittuntur et justi cum Christo et sanctis Angelis suis in vitam aeternam. 

Item diligenter praedicandum est, resurrectionem mortu- 
orum esse, ut sciant et credant in iisdem corporibus praemia meritorum 
accepturos. 

Item cum omni diligentia cunctis praedicandum est, pro quibus 
criminibus deputentur cum diabolo in aeternum supplicium. Legimus 
enim Apostolo dicente: Manifesta autem sunt opera carnis, quae sunt 
fornicatio, immundicia, luxuria, idolorum servitus, veneficia, inimicitiae , 
contentiones, aemulationes, animositates, irae, rixae, dissensiones, hae- 
reses, sectae, invidiae, homicidia, ebrietates, comessationes et his similia, 
quae praedico vobis sicut preedixi, quod qui talia agunt regnum Dei 
non possidebunt. Ideo hee eadem quae magnus praedicator Ecclesiae Dei 
singillatim nominavit, cum omni studio prohibete, intelligentes quam 
sit terribile illud quod dixit, qui talia agunt, regnum Dei non conse- 
quentur. Sed omni instantia admonere eos de dilectione Dei et patientia , 
de charitate et continentia, de benignitate et misericordia, de elemosynis 
et confessione peccatorum suorum; et ut debitoribus suis secundum 
Dominicam orationem sua debita demittant, scientes certissime, quod 
qui talia agunt, regnum Dei possidebunt. Et hoc ideo diligentius 
injungimus charitati vestrae, qui scimus temporibus novissimis 

pseudodoctores esse venturos, sicut ipse Dominus in Evangelio praedixit 
et apostolus Paulus ad Timotheum testatur. Ideo dilectissimi toto corde 
praeparemus nos in scientia veritatis, ut possimus contradicentibus 
veritati resistere et divina donante gratia verbum Dei crescat et multi- 
plicetur in profectum sanctae Dei Ecclesiae et salutem animarum nos- 
trarum et laudem et gloriam nominis Dei nostri Jesu Christi. Pax 
predicantibus, gratia obedientibus, gloria Domino Deo nostro Jesu Christo, 
Amen. Anno Dominicae incarnationis DCCLXXXIX indictione XII anno 
XXI regni nostri, actum est hujus legationis edictum in Aquis palatio 
publico. Data est heec charta die decima Kalend Apriles. 

Ludovicus Imperator Caroli M. filius patris instituta secutus 
ubi advertisset clericos et propriae vitae disciplinam corrupisse et 
Ecclesiae regimen neglexisse ac deformasse, Aquisgrani tum ex spiritu- 
alibus tum ex politicis proceribus totius Germaniae et Galliae frequen- 
tissimum concilium convocavit. In eo curavit edi multos canones et regulas, 
secundum quas vitam Spiritualium et regimen Ecclesiae reformare et in 
melius reducere est conatus. Aberat concilio Arno Saltzpurgensis archie- 
piscopus ad quem Legatum expediit, qui in ejus ditione clericos refor- 
maret, et epistolam, quae integra extat, ubi inter alia scribit: Direximus 
praeterea tibi pondus et mensuram, secundum quae cle- 
ricis et sanctis monialibus panis et potus aequaliter tri- 
buenda sunt. Quae ut ab omnibus firmissime atque invio- 
labiliter teneantur, decernimus, et nequid incrementi 
aut decrementi a quoquam patiantur modis omnibus inhi- 
bemus. Tuam igitur in calce hujus epistolae admonemus 
sanctitatem, ut secundum ministerium tibi divino munere 
collatum nostre in hoc negotio saluberrimae admonitioni 
obedienter atque inexcusabiliter pareas et ceteris in 
parendo exemplum bonum tribuas. Dignum quippe jus- 
tumque est, ut quanto sublimius sacerdotii dignitate aliis 
superemines et a nobis venerabiliter diligeris, tanto 
magis ad Dei nostramque voluntatem exequendam devo- 
tiorem te atque promptiorem exhibeas. Vale in Domino 
et ora pro nobis}). 

Haec et similia Carolinae Fidei ac Doctrinae puncta Hunno-Abaris 
instillata concordant cum principiis et articulis Reformatae Ecclesiae ; 
alii autem sua agnoscere non possunt. 

§ IV. Hunni remittunt ex sua feritate et mollescunt. — Caroli filio- 
rumque ejus armis Hunno-Abares pressi multum ex martio spiritu 


1) Extant in Catalogo T. V. Flacii pag. 150, 152. 

remittentes studiis vacare coeperunt. Laborabant post ea tempora apud 
Hungaros pro aris Graeci praecipue. Excellebant inter hos Methodius 
et Cyrillus, qui Latinorum ex iis locis exsibilabant sacra, orientalium 
instituta adducentes. Ita Aventinus: ,Eadem tempestate Methodius 
Philosophus Venedas invenit literas versitque divina oracula in ver- 
naculum Sclavorum sermonem, persuasitque popularibus Dalma- 
tiam incolentibus, ut explosa lingua latina exsibilato ritu 
Romano suum consecrarent eloquium; post haec in regnum 
Bojariae porrexit, in Liburnia, Norico, Pannoniisque Venedis habi- 
tantibus idem persuasit” 2), 

Circa medium seculi noni rursum potentissima aliqua Hungarorum 
Familia Christianis se addixit sacris; scribitur enim in Chronico 
Salisburgensi: Anno 861 Hunni Christiani fiunt. Intelligen- 
dum non de tota Gente, verum potentissimo aliquo cum suis Principe. 

Hepidanus coenobita, qui vixit ad annum 1072 haec habet: 
Gens Hunnorum anno 863 Christianitatis nomen aggressa 
est. Pari modo non de tota Hunnorum gente, sed parte aliqua sub 
potentis ductu Principis intelligendum. Paulatim tumultuari desinebant, 
ad Christumque redibant, cum ex Asia ingens Hunnorum numerus Pan- 
nonicas rursus inundaret terras. Evocaverat eos in auxilium Arnulphus 
adversus Zentebaldum anno 888 ac Leo Orientis imperator adversum 
Bulgaros anno 893, qui eadem occasione Pannoniam rursus occupantes 
in possessione retinuerunt sua. Erant hi extra veri Dei cognitionem et 
cultum; verum sensim cum tempore ex misericordia Dei infinita per 
tribus et familias emolliti currente seculo decimo ad Dei cognitionem 
perducti sunt atque ita Christiani facti. Nos quoque Christianismi apud 
Hunnos legentes vestigia ad Geizae ita aetatem sensim defleximus, cum 
tota fere Hungarorum gens Christo aggregata est. 


CAPUT S12 BEyU at 


Dr CONVERSIONE HUNGARORUM TEMPORIBUS GEIZAE ET STEPHANI HunN- 
GARIAE REGUM, OCCASIONE ACG INSTRUMENTIS CONVERSIONIS. 


§ I. Quo tempore, quibus mediis et qua occasione gentis Hungaricae, 
inter populos Europaeos non ultimae, facta est ad fidem Christi conversio , 
e re est ut operosius inquiramus, ne nos quoque cum errantibus in avia 


) Lib. IV Annal. pag. 434, 

abducamur et gravissime impingamus. Nemo equidem certum ejus et 
infallibiliter determinatum designare potest annum; quoniam nec uno ea 
contigit anno, sed lapsu temporis pedetentimque per varias familias ad 
Christum adductas ea praeparabatur conversio; donec tandem universa 
Hungaria caelesti lumine illustrata facta est de Salvatoris nomine Chris- 
tiana. 

§ II. Maximo nisu ex subsidio coelestis Regis urgebatur hac con- 
versio Hungarorum tempore Geizae regis, felici partu tandem ad perfec- 
tionem deducta sub ejus filio Stephano. Attribui solet Stephano a scrip- 
toribus fere ad fidem Christi conversio, a variis vario modo rei occasio 
describitur; in tantum bene quatenus ille magnis fatigiis, impensis et 
solicitudine ad colophonem perduxit. Alias tamen, prius quam ille nas- 
ceretur, magna ex parte Hungari instituta jam sequebantur Christiano- 
norum. Paulus Lisnyai chronologus insignis ad annum Christi 958 
hee habet: ,Geiza filius Toxi, quem communi voto Hungari anno 958 
in Regem primum elegerunt, hic primus factus Christi- 
anus inter Hungaros’!) In tantum bene habet, quatenus ad 
preecedentia Stephanum tempora Hungarorum conversionem reducit; in 
tantum male, quatenus Geizam primum appellat Regem, Regnante apud 
Hungaros rege ‘Toxo plurimi fidem Christi amplexi sunt; imo vero de 
ipsomet Toxo id praesumimus; de filiis vero dubii parum superest. 
Filius enim unus erat Michael, quod nomen Christianum  sapit; 
eo enim non insigniebantur Gentiles sed Christiani iique magis Graeci, 
-apud quos eo nomine aliquot erant Imperatores insigniti. Hujus filius 
erat Ladislaus, pariter nomen est Christianum, cujus_ posteritas 
regnavit in Hungaria Christiana ad annum usque 1301, quae defécit in 
Andrea tertio ejus nominis Hungarorum rege. 

§ Ill. Geiza Christianus. — Maximus natu Toxi filius erat Geiza, 
qui vivente adhuc patre Christianus factus est; si verum est, quod 
tradit C. Ens: ,Taxy miserabili mortis genere sublato Geissa successit 
pessimi patris optimus filius. Is jam ante Christianae religionis 
gustu imbutus et ab Adalberto magnae sanctitatis viro 
Pragae baptizatus: ubi regno potitus est ita secum publicam dis- 
ciplinam circumegit, ut brevi non religionis tantum, verum etiam morum 
magna facta fuerit mutatio”*). Vivente ergo patre Christum secutus est 
Geiza. Pater autem sublatus est anno 955 in conflictu cum imperatore 
Ottone. Convenit Siglerus hujus adserto adsurgens qui ita: Geiza 
primus inter Hungaros fidem Christianam amplexus eta 


') In Chronologia Hungarica, pag. 13. 
*) Histor. Rer. Hung. Lib. II. pag. 35, 

S. Adalberto episcopo baptisatus!). De hac Jesuita Ladislaus 
Turotzi ita rhetoricatur: ,Vultis boni viri cognitam compertamque 
habere fidem Ungaricam? est illa, cui primum Geysa dux 
assurrexit; quam divus Stephanus Geysae illius filius universo cum 
imperio accepit, mirifice ampliavit, summo studio exornavit’ *), Belius 
quoque inter historiae Hungaricae gnaros peritissimus non multum 
abludit ab hac opinione, qui sic scribit: ,Mitescentibus ferocissimae 
gentis animis jamque inclinantibus ad fidem Christi amplectendam, 
resedit simul fervor bellicus et seu rapiendi aliena, seu vindicandi, 
quae amiserant, propositum. Honestissimi instituti, sub Toxo, 
dein sub Geysa jacta fundamenta, brevi tantopere inva- 
luerunt, ut certatim Christo nomina dare inciperent Hun- 
gari, non jam orco, sed coelo ipsi, ea animorum conversione milita- 
turi”*). Biographus S. Regis Stephani Joannes Stiltingus etsi alibi 
non faveat prorsus sententiae Christianismum Hungarorum ante Ste- 
phanum adserenti, tamen hic verum fatetur cum ita seribit: Primus 
Hungarorum princeps, qui fidem Christianam amplexus 
est, fuit Geysa pater 5S. Stephani, uti cum Carthuitio tes- 
tantur scriptores varii. Hanc rem minime dubiam existimo, eti- 
amsi aliqui laudem conversae Hungariae sic attribuerint S. Stephano, 
ut Geysam videantur excludere. At ideo sic illi videntur locuti, quia 
rudia et imperfecta fidei initia perfecit sanctus. Prima occasio conver- 
sionis Hungarorum nata videtur ex memorata eorundem clade anni 955, 
nam fractis viribus animisque immensa illa strage, ad 
pacem cum Germanis stabiliendam respicere coeperunt. 
Pax vero Christianis praedicatoribus occasionem dedit 
Hungaros adeundi eorumque conversionem tentandi4). 

§ IV. Occasio conversionis Hungarorum clades anno 955, — Literae 
Piligrini. — Geiza ut animum Christianum declarare posset et Hun- 
garos ad fidem Christi manuducere, occasionem ministravit clades anni 955 _ 
ab Ottone imperatore accepta. Magno enim numero Germaniam ingressi, 
incitantibus sine dubio Bavaris principibus Eberhardo Arnoldo, 
Ottone et Uverhero, qui non tantum vicini verum etiam sanguine 
juncti erant, cum imperatore vero male concordantes litigabant. Qua- 
cunque de causa adversus imperatorem bella moverint, id verum est, 
maxima affectos clade ab eo, qui totis viribus se et imperium defen- 
debat. Involutus ea clade rex Hungarorum militia clarissimus Toxus. 


') In Chronologia rer, Ung. pag. 47. 
*) In Ungaria sua pag. 9, 

%) Bel. in Notitia Hung. pag. 108. 

*) In Vita S. Stephani pag. 30 § VII. 


‘ay 2 


LIB. I. CAP. 7, § 4. — CLADES ANNO 955. 49 


Hungari qui in Pannonia remanserant regem sibi adsciverunt filiorum 
ejus maximum Geizam, propagationi Christianae fidei summa cura inten- 
tum. Aventinus descripsit sequentem in modum: ,Ugri qui domi 
manserant regem creant Geizonem, filium Toxi, parentem S. Stephani; is 
licet alienus a religione Christi esset, nostros tamen amavit, ab Ottone 
pacem impetravit, bonus Christianis, suis saevus extitit. Divus tum 
Pilgrinus Betaviensi Laureacensi templo praesidebat, ad hunc legatos 
mittit, atque ut Ugrorum regionem adeat, ibi Philoso- 
phiam Christianam interpretetur orat, se cuivis cultum 
Christi recipiendi potestatem facere pollicetur. Lupus 
juxta divina oracula mores suos mutavit ovemque vivere coepit. Pil- 
grinus igitur assumpto secum divo Wolphango, viro ejusdem aevi 
doctissimo, ad Ugros profectus quinque millia eorum sacro 
fonte lustravit. Captivi Christiani, quorum maxima pars erat, qui 
eo undique terrarum abacti fuerant, publice nemine prohibente certatim 
sobolem ad lustricam aquam deferunt, templa exstruunt, id quod antea 
nequaquam licuerat. Nec animi ferocissimae gentis finitimeeque Vine- 
dorum nationes a Christiana pace jam abhorrebant. Pilgrinus cum unus 
tanto oneri non sufficeret, Benedictum sextum Pontificem Maximum 
literis et per duos sacerdotes flagitat, ut se archiepiscopum Laureacensem 
declaret” ?). 

Pilgrini literas ad Benedictum Sextum non ita pridem P. 
Lambecius ex Bibliotheca Windoboriensi exhibuit sequentes: *) 

»Ordinis ac nominis carismate praerogato S. Romanae Sedis Universalis 
Pontifici Benedicto, Piligrinus $. Laureacensis Ecclesiae humilis servitor, 
fidelitatem precum devotumque servitium. Notum fieri dignetur.vobis, 
summe sacerdotum Praesul! quod supra omne animi mei desiderium nunc 
delectarer et Apostolorum visitare limina vestraque optabili perfrui 
praesentia et ea facie ad faciem, quae literis et internunciorum com- 
mitto indiciis, sanctissimae Paternitati vestrae coram ratiocinari, nisi quod 
a Neophita Ugrorum gente huc ire prohibeor, apud quam 
foedere pacto sub occasione pacis fiduciam sumpsimus 
operam exercere praedicationis. Cujus enim terror gentis ex 
longo tempore etiam aliarum provinciarum praedicatoribus mez dioecesis 
hactenus aditum clausit, ad quas nihilominus praesentis opportunitas ire 
me vocavit. Quibus Deus omnipotens, qui solita sua pietate semper dis- 
persa congregat, aperire dignatus est januam cordis sui diu clausam, 
ut discisso velamine duritiae suae depositaque ferina crudelitate, leni 
jugo Domini colla submittant. A qua ergo praefata Ugrorum gente 


1) Avent. Annal. Bojorum. Dibr. V. pag. 305. 
*) Comment. Biblioth. Vindobonen. Lib. II. Cap. 8, 

multis precibus ipse invitabar, aut missos meos in opus Evangelii 
illuc dirigere: ad hos dum transmitterem satis idoneos viros ex monachis 
canonicisque presbyteros, atque de singulis Ecclesiasticis gradibus cleri- 
cos et vita et omni conversatione illorum sic ordinata, quemadmodum 
in gestis Anglorum didici, tantum divina gratia suis institutionibus 
fructum statim ministravit, ut ex ejusdem nobilioribus Ugris 
utriusque sexus Catholica fide imbutos atque sacro lava- 
cro ablutos circiter quinque millia lucrarentur. Christiani 
autem, quorum major pars populi est, qui ex omni parte 
mundi illue tracti sunt captivi, quibus nunquam soboles 
suas licuit nisi furtive Domino consecrare, modo certatim 
nullo obstante timore offerunt eas baptizare et gratulan- 
tur omnes tanquam de peregrinatione in patriam suam 
reducti, quod Christiano more oratoria audeant construere 
et licentia percepta linguam ligatam in laudem Servatoris 
praesumunt solvere. Ipsi enim barbari, mira omnipotentis Dei 
operante clementia, quorum licet adhuc gentilitate sint quidam detenti, 
nullum tamen ex illorum subditis vetant baptizari, nec sacerdotibus 
invident, quocunque libet proficiscr, sed ita concordes sunt pagani cum 
Christianis, tantamque ad se invicem habent familiaritatem, ut illuc 
Esaiae videatur impleri prophetia: Lupus et agnus pascentur simul, leo 
et bos comedent paleas. Factum est ergo, ut paene cuncta Ugrorum 
natio sit prona ad percipiendam fidem sanctam. Sed et aliae Sclavorum 
provinciae ad credendum promptae et est ibi messis quidem multa, 
operarii autem pauci. 

Unde quoque visum est necessarium esse, quatenus sanctitas vestra 
illic aliquot jubeat ordinari episcopos, quia et quondam Romanorum 
Gepidarumque tempore proprios septem antistites eadem orientalis Pan- 
nonia habuit et Moesia, meae sanctae Laureacensi, cui ego indignus 
ministro Ecclesiae subjectos, quorum etiam quatuor, usquedum Ugri 
regnum Bavaricum invaserunt, sicut praesenti cognitum est aetati, in 
Moravia manserunt.” 

Scriptae sunt hae literae ex mente Timonis Jesuitae anno D. 975"). 
At vero Benedictus sextus cui literae inscribuntur praefuit Romanae 
sedi novem tantum menses anno 973, cui in carcere concluso Boni- 
facius locum ejus invadere cupiens fauces elisit *). 

§ V. Geiza cum principatum iniret, plurimi tune ex Hungaris Chris- 
tianae jam adhaeserant doctrinae, prouti jam ex superioribus palam est. 
Circa initia seculi decimi ad Christum redierunt isti Hungari, qui rese- 


") In Imagine Hung. Ant. et Nov. Lib. III. Cap. VI. pag 393. 
*) Petavius in Successionibus Pontif. pag. 139. 

derant in Daciae oris occidentalioribus sub ductu Gyulae Ducis; quos 
oportet distinguere ab Hungaris Siculis Transylvaniae plagam orientalem 
accolentibus, inde a fatis Attilae, et distinctis Juribus ad hunc usque 
diem utentibus, jam tune probabiliter Christianis. Operabantur autem 
in conversione Hungarorum Graeci viciniam incolentes et cum imperio 
tenentes. Zonaras circa annum D. 1420 historiam suam conscribens 
ita de his: ,Turci (Ungaros ita vocat) alias Romanas provincias incur- 
sare soliti ad tempus quieti fuerunt. Nam dux eorum Bologudes et 
partis cujusdam princeps Gylas (Gyula) Imperatorem convene- 
runt amboque sacro sancto regenerationis lavacro initiati et 
arcanis nostrae religionis imbuti ac patricia dignitate ornati 
onustique pecuniis in suas sedes redierunt, abducto Pontifice, 
per quem multi ad Dei cognitionem pervenerunt. Ac 
Gylas quidem in fide permansit pacemque servavit. Alter foedere quod 
cum Deo icerat rupto arma Romanis intulit, idemque contra Francos 
facere aggressus captus et in crucem actus” '). Hos principes describit 
Cedrenus cum ita fatur: ,Caeterum Turcae non ante finem fecerunt 
in Romanas ditiones grassandi, quam Bulosudes (Gsaccsdys) eorum 
princeps fidem se amplecti Christianam simulans Con- 
stantinopolim venit baptizatusque a Constantino est exceptus, 
ab eoque Patricii dignitate et magnis donis ornatus ditatusque domum 
rediit. Non multo post Gylas (fvaas), ipse quoque Turcicus princeps, 
eodem se ejusdem rei causa confert, baptizatusque et eodem quo prior 
modo tractatus, monachum secum abduxit Hierotheum pietatis fama 
celebrem, quem Turciae episcopum Theophilactus patriarcha desig- 
navit. Isque ut in Turciam venit, multos a barbarica fraude ad Christi- 
anam religionem traduxit. Ac Gylas quidem constans in fide permansit 
et neque ipse impressiones in Romanos fecit et captivos Christianos 
emens curavit. Bulosudes autem pactis quae cum Deo inierat rescissis, 
saepe cum omnibus suis in Romanos expeditionem suscepit. Quod idem 
contra Francos tentans captus et ab eorum rege Joanne (erat is Otto 
Imp.) palo suffixus est” *). Contigerant haec in initio seculi decimi tem- 
pore Constantini noni* Porphyrogeneti, filii Leonis et Zoés, qui regnare 
coepit Anno D. 912, emortualis vero ei contigit annus 959%). De ipso 
traditur quod Turcos, id est, Hungaros muneribus emolliit et 
eorum aliquot principes ad Christianam traduxit fidem *). Certum enim 


1) L. XVI. p. 194. Cent. Magd. cent. X p. 16. 
2) In Comp. Hist. Tom. II. p. 636. 

3) Petay. in Ration. succ. Imp. orient. pag. 175, 
*) Hofni in voce Constant. 1X. 

* septimi (Ed.) 

est scriptores Graecos illius aevi per Turcos intelligere Hungaros, per 
Romanos Graecos, per Francos Germanos et occidentaliores populos. 
Conversio horum facta erat ante principatum Geizae. Bologudes enim, 
Christianam abjurans fidem ac in bello adversus Francos sublatus, unus 
est ex illis, qui in conflictu cum Ottone M. anno 955, ubi tres Hun- 
norum reguli capti suspendioque necati sunt. Quod omnino hoe etiam 
confirmat, quod quem Cedrenus Bulosudem, Zonaras Bologudem, 
eundem Constantinus Porphyrogenitus nominat Bultzu-m'), qui is 
ille ipse est, de quo Thurotzi in Chronico refert, quod Bulchu captus 
Ratisbonae suspendio necatus est’). Omnia mire hic conspirant in Chro- 
nologia, aetas Constantini et Ottonis imperatorum, Theophilacti patriar- 
chae, qui sedet ab anno 933 ad annum 956, Principum Hungarorum 
conversio refertur plus minus ad annum 945, 

Joannes Stiltingus omnem movet lapidem, ut testimoniorum 
a Graecis petitorum elevet fidem (frustra tamen est), cujus conatui duos ex 
sociis objiciemus isti obloquentes. Ex his Franc. Borgias Kéri Jesuita 
ita de Constantino et his Hungaris Ducibus: ,Non poterat Constantinus 
a perpetuo musarum commercio non humanissimus atque erga omnes 
affabilis esse. Haec forte principis fama exterorum legationes attraxerit. 
Gemini Ungarorum principes, Bulosudes alteri, alteri 
Gyla cognomen fuit, ipsi per se urbem illam, ad cujus muros antea 
armati et feroces processerant, jam quieti adivere. Prior venit Bulo- 
sudes ac sacris Christianorum initiatus, patricia insuper 
dignitate ab imperatore exornatus, magno, si illud aestimare nosset, bono 
auctior rediit. Alter Gylas priorem secutus, non contentus 
initiari Christianorum sacris, ut radices religionis apud 
suos jaceret, Hierotheum episcopum a Theophilacto insti- 
tutum in patriam duxit. Et melius res cessit Gylae; hic enim 
firmus in religione eam apud suos quoque protulisse, neque bellorum 
quidpiam cum orientalibus habuisse memoratur. At Bulosuden, ejurata 
non diu post religione, saepius arma Thraciae infudisse, demum in 
Francos quoque gessisse bella, ibi poena eum divinitus consequente a 
Francis captum ex infelici arbore pependisse. 

Bulosudes iste, Zonare Bologudes, crediderim non alius fuerit, 
quam Bultso ab Ottone imperatore post horribilem Un- 
garorum ad urbem Augustanam cladem captus et. cum 
duobus aliis itidem Ungarorum ducibus in furcam actus. 
Certe hic idem Porphyrogenitus, cujus res modo damus, in commentario 
suo meminit Bultsonis dum ait: Termutzen, Tebelis filium, nuper 


') Const. Porphyrog. de administrando imperio. Cap. XL. p. 440. 
*) Chronico Hung. Part. II Cap XXV. 

in gratiam cum tertio Ungarorum (ille more suo Turcorum) principe et 
Carcha et Bultsone in gratiam rediisse, subditque Carcham 
nomen esse dignitatis, quemadmodum et Gylas sit, Gylae tamen 
dignitatem majorem esse quam Carchae. Ex quo illos quoque refellas 
scriptores, qui vanissime prodiderunt ab Ottone tres Ungarorum reges 
patibulis esse appensos, cum primores soium ductoresque fuerint. 

Hic idem abs dubie Bultso ducem se Ungaris paucos post annos, 
antequam in Germaniam moveret, Thraciam infestantibus dederit. Con- 
tinuator quippe auctor est, Porphyrogenito imperium moderante Un- 
garos ad ipsam usque urbem Byzantinam exercitum adduxisse rapinis 
Thraciae gravem, adversus reduces missum ab imperatore Photum 
Argyrum cum exercitu ab Asia traducto, qui concubia nocte, facto in 
hostes impetu, victoriam sopitis extorserit, magna eorum edita caede. 
Ita undique male Bultsoni perjuro ac desertori res se dabant. 

Porro eum exercitus fuisse ducem, etsi non meminerit continuator, 
ex Cedreno liquet, cum ille ajat, saepius Bulosudem imperio bellum 
intulisse, nec belli Ungarici Constantino imperante mentio nisi semel 
tantummodo se offerat. Ex quibus tam bellorum ac praedarum inexple- 
bilem aviditatem, quam virium potentiaeque magnitudinem illius gentis 
facile aestimaveris, qui eodem pene tempore, et a Berengario in Italiam 
acciti, et in Germaniam Galliasque ipsas sua sponte infusi et ad Byzantii 
usque moenia hostiliter progressi Europam metu vastitateque comple- 
verint. Illud quoque ex hac narratione patescit, Ungaros non una omnes 
Christo nomen dedisse, sed sensim et per partes oculos ad veritatem 
advertisse, quoad Geiza ac post eum divo Stephano gentem mode- 
rante, clara Evangelii lux eorum oculos perstringeret, ab antiqua felicius 
quam a nova Roma petita et accepta’?). Hactenus Keri. 

Adjiciat calculum terminetque discursum Sam. Timon itidem Jesuita. 
,»Quoniam vero (inquit), ut Cedrenus et Zonaras perhibent, Theophi- 
lactus patriarcha dedit Ungaris pontificem Hierotheum, consequens 
est ante annum 958 viros illos Christianis sacris imbutos fuisse: si- 
quidem computatione Baronii et Spondani Theophilactus antistes 
Constantinopolitanus, insanus ille equorum amator, HI Calend. Martii 
anno 956 vita cessit. Fuit autem Jula (Gyula) Daciae et ripae 
Istri praefectus; qui non solum cuidam vico in Moldavia, verum 
etiam in penitissima Dacia, Transylvania inquam, urbi nomen suum 
impertivit. Credibile praeterea est, fuisse patrem Saroltae conjugis Gei- 
zae ducis avumque maternum D. Stephani regis. Nil vero 
obstat, quod filius ejus adversatus fuerit divo Stephano, saepe enim liberi 


1) Imperatores orientis Compendio exhibiti ad an. 946 pag. 294. 

desciscunt a consuetudine parentum. Bolosudes vel Bologudes 
Pannoniae Sirmiensi praefuerit, qui abjectis repudiatisque 
Christianis sacris propter vicinitatem pro libidine sua saepenumero 
molestus fuit Constantinopolitanis” 3). 

§ VI. Captivi prosunt ad conversionem Hung. — Plurimum ad con- 
versionem Hungarorum conducebat captivorum ex populis Christianis 
undique comportatorum multitudo, quibus admixti erant saepius clerici 
verbo Dei serendo ex occasione advigilantes. Anno enim 906 Hungari 
Graeciam, anno 907 Bulgariam, anno 908 Italiam depopulati erant ac 
captivorum multitudine Pannoniam referserant. Hi doctrinam Christianam 
apud eos Hungaros qui jam ante receperant confovebant; iisdemque 
animis ac sancto proposito studiisque conjuncti, lumen caeteris accen- 
dere conabantur. 

§ VII. Docti in Hungariam confluunt. — Geiza doctos sanctosque 
undique viros acciri jubet, qui per Hungariae populos effusi verae fidei 
rudimenta traderent, falsam ac barbaricam superstitionem abrogarent, 
erudirent feros eosque patria religione exuerent et Jesu Christi nomen 
unigeniti Dei filii pro virili parte praedicarent’*). 

Ipse quoque prece et precio, promissis et minis ad Christum per- 
ducere conabatur refractarios suoque ipsius exemplo ad pietatem exci- 
tabat torpentes %). 

Nec suo frustrabatur diligentia fine, cum enim nostri Salvatoris 
nomen per Pannonias libere promulgaretur, plurimi abjurabant super- 
stitionem, caedem detestabantur ac ad exercitium pietatis se conferebant. 
Geiza, ubi opportunum videbatur erectis Ecclesiis, constitutis ministris, 
ordinato cultu divino, omnia in decentem redigebat ordinem *). Insignis 
erat locus in monte Pannoniae, ubi monasterium fundabat, aut verius 
olim fundatum jam vero desolatum restaurabat, quod tandem testantibus 
literis regiis perfecit filius Stephanus. Imperator Graecorum aeque ac 


Germanorum vicinique principes, gaudio perfusi ob opus divino nuthine 


fecundatum, certatim opem illi ferebant ac ad perficiendum per legatos 
animum addebant. Proceres plurimi in Hungariam adventabant, quorum 
plures Hungaris per matrimonia immixti ibidem permanserunt ac in 
Hungaros transierunt 5). 

§ VIII. Geizae conjugium rem Christ. promovit. — Felix Geizae con- 
jugium, quod equidem ut videtur bis fuit, contractum cum principibus 


) Timon imag. Hung. Ant. et Nove, Lib. III, Cap. V, pag. 365. 
*) Bonfin. Dec. I, Lib. X, pag. 193. 

*) Ens Histor. Hung. Lib. II p. 35. 

*) Bonfin. II. ec. pag. 194, 


*) Thurotzi in Chron, Cap. XI—XII, pag. 33. 

Christianis virginibus egregie rem Christianam in Pannonia promovit. 
Quae fuerit conjunx Geizae si quaeras? Sine cunctatione scriptores Hun- 
garici dicunt Saroltam Daciae principis Gyulae filiam1), Rerum vero 
Polonicarum *) et Bohemicarum 8) scriptores eam vocant Adel- 
heiden, sororem Micislai Poloniae regis forma et ingenio excellentissimam, 
quam viduus Geiza secundaque ad vota transiturus sibi felici omine 
anno 968 junxit, ex qua (secundum mentem Polonorum) sequenti anno 
969 genuit Stephanum, sanctum apud Hungaros ob egregia facta 
vocatum. Haec una secum magnam presbyterorum ac monachorum in 
Hungariam deduxit catervam, ad informandum populum rudem et Christo 
lucrifaciendum. Ubi nunc verum stet, an penes scriptores Hungaricos 
ac traditionem perpetuam? vel vero Bohemos vicinosque Polonos? deter- 
minari non ita facile potest, ac quidem prima fronte apparet. 
Thurocius enim, qui primus inter eos est, quorum scripta extant, 
vixit sub Matthia rege Hungarorum circa annum 4490. Hune secutus 
Bonfinius, hosque alii fontes habent et sequuntur in historia rivuli mi- 
nores. Polonicum autem Chronicon scriptum est circa annum 4359; 
praecessit igitur plus minus 130 annis. In controversiis autem historicis 
ac chronologicis, quo scriptor propius adfuerit aetati locoque, eo certius 
determinare potest casum controversum solidiusque vera prodere, ni suos 
mordacissime sequatur affectus. Cartuitius controversiam omnino 
potuisset terminare omnem, qui res gestas regis Stephani filii Geizae 
temporibus Colomanni memoriae prodidit; at L. Surius monachus, qui 
vixit circa annum 41578, ita ejus immutavit historiam aetatique suae ac 
scopo confirmavit, ut ne minima quidem inde controversia decidi possit 
historica terminarique. Quoniam vero Polonorum chronica tradunt, 
viduum duxisse Geizam regis Poloniae sororem virginem, nec 
omnis deroganda fides Polonis sit, fieri potuit, priorem Geizae conjugem 
fuisse Gyulae Transylvani filiam Saram, qua e vivis sublata, sic tandem 
cum Polona virgine matrimonium iniisse. Quae ambae Christianam seque- 
bantur religionem. Jam enim Gyula cum Dacicis Hungaris diu ante 
Christo accesserant. Poloni pariter jam tunc ad Christum colendum erant 
adstricti. Hance sententiam de uxoribus Geize premit satis Joan. Stil 
tingus qui ita scribit: Hungarici scriptores nonnisi unicam 
Geyse uxorem passim memorant, eandemque matrem 5. Ste- 
phani fuisse et superstitem viro vixisse asserunt. Poloni vero Po- 


1) Bonfinius, Thurotzius et alii omnes ex his sapientes. 

2) Diugossi, Crommerus et alii. vide M. Ant. Mureti orat. XIV vol. I pag. 143. 

8) Sommersborg refert ex Joanne Polon. Chronico scripto 1359, quod edit ex Mss. Lips. 
4729 Idem ex alio refert inter scriptores Rerum Silesiacarum Tom II, pag. 201, Edit. Lips. 
1730 Pfaff Inst. Hist. Eccles. sec. X pag. 465. 

lonam uxorem Geyse attribuunt Adleidem nomine et sororem Miceslai 
Poloniae ducis, quam secundam fuisse Geyse conjugem scri- 
bunt aliqui. Hac de causa cum Carthuitius nihil lucis 
afferat, obscurum est, quenam fuerit 8S. Stephani mater; 
nam scriptores Hungari eque ac Poloni recentiores sunt 
minusque exacti, quam ut dictis eorum multum fidere 
liceat. Conjecturas igitur dare possumus, at nihil certi 
statuéreé+). 

Duas igitur Geize fuisse conjuges statuit, primam Saroltam Tran- 
sylvanize ducis filiam eamque Stephani matrem; alteram Polonicam 
Beleknigini i.e. pulchram dominam Sclavonice dictam, cujus 
forma captus Cupa nuptias ambire potuerit. 

§ IX. Stephanus quando natus et baptizatus. — Sive habuerit Tran- 
sylvanam (uti habuit) sive Polonam filius Geizae Stephanus matrem, 
natus is erat in commodum et salutem Hungarorum. Quis ei fuerit dies 
natalis? quis Stephani baptismate annus sacer? eque in obscuro sunt 
ac alia huc facientia®). Bonfinius natum esse tradit anno 909*), bap- 
tisatum ab archiepiscopo Pragensi Adalberto, educatum ab eodem ac 
Comite Deodato, qui e fonte sacro susceperat, quem puer Stephanus 
Tatam, id est, patrem appellitavit; in cujus memoriam aedificavit civi- 
tatem et arcem Tata dictam, ubi vixit, mortuus ac sepultus est Deo- 
datus Apulus an Siculus. Stephanum Adalbertus ita sacris et pietati 
innutriit, ut puer adhuc de fide, pietatis exercitio , justitiae administratione 
magnam mereretur laudem. 

Hec vero, quae Bonfinius ita disserit, alter veritati dissonare 
egregie ostendit, cum adstruit Stephanum esse natum anno 985, Adal- 
bertum Hungariam ingressum 989, ex Hungaria Romam profectum anno 
990, inde a Gregorio V. Pontifice anno 996 Pragam destinatum, a 
Bohemis vero non admissum ac tandem in Prussiam. abiisse, ubi ab 
idolorum cultoribus anno 997 trucidatum. Atque ita tempus et occasio 
illi defuit educandi Stephanum filium Geizae. Multo minus fuit ille 
archiepiscopus Strigoniensis, cujus archiepiscopatus erectio defertur Ste- 
phano ad annum millesimum *), Si vera sint, quae Platina habet, annus 
baptismatis Stephani debuit esse 973, cum Donnus sederet in cathedra 
Romana. Ita ille: ,Adalbertus autem Bohemus Pragensis episcopus 
tantae sanctitatis tum habitus est, ut divino spiritu impellente in Pan- 
noniam descendens, et regem Ungarorum baptizaverit, et omnes pro- 


') In vita S. Stephani, 54, 52, 

*) Timon in Epit. Chronol. pag. 4. 

3) Decad. II Lib. Il, pag. 297. 

*) Szentivanius in Dissert. Paralip. et continuatione p. 65. 

vinciae episcopos ad bene de Deo promerendum exemplo 
et vita instruxerit”?). Lubentius meam iis adjungo sententiam, qui 
natum esse anno 969 contendunt*), sed quis eum sacro immerserit fonti 
pro certo non affirmant. Quoniam vero jam ea aetate plurimi erant epis- 
copi in Hungaria ad latus Geizae, non erat necesse aliquem, uti fabu- 
lantur, ex Bohemia arcessere. 

§ X. Geiza moritur, Stephanus succedit. — Declinante Geiza in 
senium ac laboribus in regni emolumentum atque Dei gloriam obitis 
fracto, fillum aeque ac religionem Christianam in curam Procerum com- 
mendavit ac animam Deo debitam Christo reddidit anno D, 997. Filius 
autem in regno successit. Imo secundum Chronicon Hungarorum factus 
est rex 989, anno videlicet aetatis vigesimo. Christianissimi parentis 
optimus filius, quae pater bene prudenterque orsus erat, ea filius optime 
feliciterque ad colophonem perduxit. Doctrinam enim Christianam quam cum 
lacte imbiberat materno, in conversationibus cum doctis ac piis mature 
confirmavit. Ille ipse munus Doctoris inter indoctos diligentissime obibat, 
Christianae doctrinae veritatem e sacrarum literarum penu copiosissimo 
demonstrabat ac contrariae consuetudinis falsitatem solide refellebat. 

Narrat ita Bonfinius: ,Neque illud ignorabat (Stephanus) nullum 
diu principem esse regnaturum, nisi justitia et religione praepolleret. 
Huc omnes ingenii nervos intendebat et ut haec facilius 
assequeretur, divinis codicibus incumbebat. Adhibebat 
sibi sacrarum rerum praeceptores, quibus familiarissime 
et assidue utebatur. In re quaque gravissima viros sanctos con- 
sulebat, ne quo se suosque piaculo incestaret” *). Plurimi partim e Graecia, 
partim a Germania viri sapientissimi confluxerant in Hungariam, quorum 
ope et consilio nixus Hungaros refractarios adhuc in religione partim vi, 
partim blandioribus monitis in apertam veritatis lucem deduxit, omnibus 
mandata sacrae legis et axiomata orthodoxae fidei addiscenda injunxit 4). 

§ XI. Episcopatus in Hungaria erecti. — Episcopatus in Pannonia 
Stephanus, a Geiza vel antecedentibus temporibus erectos, restauravit 
ac confirmavit; aliaque* ipse erexit ac fundavit, privilegiis ornavit, liber- 
tate donavit, decimis ditavit ac stabilivit. Qui sint episcopatus a Stephano 
rege in Hungaria fundati? inter alia dubia tenebris ignorantiae sunt 
involuti. Alii decem; alii enumerant duodecim; sed quam fluxa fide, 
apparet ex discursu historico Ladislai Turdétzi Jesuitae °), cujus 


‘) Platina in vita Donni pag. 343. 

1) Timon in Epitome Chronolog. pag. 4. 

3) Bonf. dec. If Lib. 1, p. 200. 

4) Bonf. Il, cc. p. 203. 

5) In Ungaria suis cum Regionibus pag. 105—116. 
* aliosque (ed.) 

itidem opinionis fundamentum mera est conjectura. In Christianum et 
mitius ingenium paulatim emollire contendens Hungaros Stephanus pro 
iis experiundi gratia peregrinantibus Hierosolimis in Palestina, Constan- 
tinopoli ac etiam Romae hospitalia erexit, quae sufficientibus etiam 
proventibus instruxit ac ornavit. 

§ XI. Geisle regine crudelitas, — Scriptores Alemannici Hun- 
garorum ad fidem Christianam conversionem deferunt Henrico secundo 
plissimo imperatori, cujus sororem Giselam aut Keislam in conjugio 
habebat Stephanus. Nec abnuerim plissimum Caesarem magnis juvisse 
conatibus suum affinem, et quantum in se esset, omnino confirmasse 
Hungaros in religione Christiana. Verum diffitendum hic non est, conjugium 
isthoc (nisi duas ejus nominis Geislae successive habuerit conjuges) plus 
nocuit, quam profuit Hungaris; majora quoque objecit scandala novellis 
Christianis, quam superare ea valerent pii regis jam in senium fracti 
vires. Nam crudelitate inaudita, ut in regnum promoveret Gisela 
sanguine junctos, Vazulium Stephani avunculi Michaelis filium ausu 
nefario per scelerata ministeria quorundum nebulonum exoculavit , infuso 
insimul in aures plumbo liquefacto, ut ita prorsus inhabilis ad princi- 
patum capessendum redderetur vitaque privaretur. Reliqui regii san- 
guinis principes Ladislai Calvi filii, audita crudelitate Reginae, vitae 
conservandae gratia, consilio Stephani regis, jam afflictissimi e regno 
sese subduxerunt!). Regnum ita per multas factiones distractum con- 
turbavit regina, Hungaros in fide Christiana nondum satis confirmatos 
scelerato facto scandalis objecit, maritum inter omnes illius aevi Europaeos 
reges piissimum, quo non pientior alter nec justitia clarior extitit, cum 
moerore e vita abire coegit anno aetatis LXIX, atque omnia scandalis 
factionibusque repleta reliquit. Gloriosissimus hic rex tantum exhausit 
operae in reducendis ad Christiana sacra Hungaris, fundanda Ecclesia , 
functiones exercens Apostolicas verbum Dei praedicando, ut rex et 
apostolus dici meruit**), Ita Christianis laboribus vitam exercens pro- - 
duxit ad annum 1038, quem ultimum habuit, quo sine prole mascula 
e vivis discessit. 

§ XIII. Successores in regia dignitate habuit Stephanus Petrum 
Alemannum, Abam seu Samuelem Saroltam D. Stephani sororem 
in matrimonio habentem Palatiique Regii comitem: quibus regnantibus 
perpetuis civilibus motibus est enervata Hungaria. Inde factum est, ut 
regii sanguinis principes in exilio extra patriae fines vitam tolerantes 


') Thurotzius in Chronico Hung. P. 2 Cap. XXXIII pag. 41. Bonfin. Decad. IL. Lib. I 
pag. 214. P. de Rewa Cent. I, pag. 3. 

*) Verbotzi Tripart. Part. I Tit. II art. 4. 2, 3, pag. 44. — 

* meruerit (ed.) 

clam in Hungariam revocarentur Andreas et Leventa. Hungari varie 
per clericos exagitati, auctore quodam Vata principe, ab Andrea ac 
Leventa obtinuerunt libertatem redeundi quibus ita placeret ad Paga- 
nismum. Edictum autem secundum Turdtzium sequens est promulgatum}): 
Ut episcopi cum clero sint necati; Decimator trucidetur. 
Paganismus abolitus resumatur, Petri pereat memoria in 
aeternum et ultra. Bonfinius autem pluribus ita exponit: Ungarus 
quicunque est, antiquas majorum cerimonias resumito. 
Scythicos Deos recolito. Christianos peregrinosque ritus 
exigito. Adversus Christianos arma sumito. Petrum tyran- 
num interficito, Theothonem et Latinum quemque passim 
caedito. Nova templa amolitor. Pontifices ac sacerdotes 
trucidato. Qui contra sanctionem hance dixerit feceritve 
capitalis esto ac hostis Ungaricae gentis haud aliter atque 
si Martis Herculisve aris ac focis vim intulerit, promul- 
gato’). 

§ XIV. Displicuit pluribus e Hungarica nobilitate ea principum 
facilitas et Paganis placendi studium; quorum studio et interpositione 
effectum est ut prius Edictum non solum revocaretur, verum etiam con- 
trarium proponeretur, quod ita rursus Bonfinius tradit: Quicunque 
Ungarus, Ungariaeve incola peregrinusque frequentans, 
deposito pagano ritu cerimoniisque Scythicis abrogatis, 
quos rex, quia usus ita postularat, paulo ante permiserat, 
ad veram Jesu Christi fidem e vestigio non redierit ac 
sacram legem a divo rege Stephano traditam non rece- 
perit, capitalis esto. Vicus, oppidum et civitas quaoque 
demolita templa basilicasque reficito. Pontifices collegia- 
que sacerdotum pristino more observato et pareto. Chris- 
tianorum ritus revocato. Profanas cerimonias falsosque 
Deos exigito, eorum simulacra demolitor. Si quis magnis 
verisque numinibus ac sacerdotibus maledixerit feceritve, 
Detim hominumgque hostis esto. Si quis sacra legerit, lecta 
continuo restituito. Quicunque sacro vel quovis alio hu- 
mano sanguine manus foedarit, commissa piacula expiato. 
Ungarus demum quisque caedibus, latrociniis ac caetera 
denique vi et injuria abstineto. Sanctionem igitur hance 
quicunque contempserit adversusve iverit, capitis ac 
rerum omnium reus esto), 


') In Chronico Parte Secunda. Cap. XXXIX. 
*) Rerum Ungar. Decade II. Lib. II. pag. 224. 
3) ll. cc, pag. 226. 

§ XV. Monumentum venerandae antiquitatis res praemissas aliasque 
illius aevi eximie illustrans placet hic verbotenus exhibere, prout ex 
archivo Posoniensi exhibitum est, cujus tenor est talis: 

Nos, Capitulum Ecclesiae Posoniensis, memoriae commendamus tenore 
praesentium significantes quibus expedit universis, quod reverendus 
dominus Visa, civitatis Gyéngyésiensis capellanus, coram nobis perso- 
naliter constitutus exhibuit nobis et praesentavit certas quasdam litteras 
sancti Ladislai regis Hungariae, Bude nona Calendas Junii et anno mil- 
lesimo nonagesimo secundo sub sigillo pendenti secreto et majori in 
plumbea pyxide ceraque Hispanica impresso, super praeclaris prosapiae 
ejusdem domini Joannis Visi gestis, Recognitionales, testimoniales ac 
titulo officioque ducatus Bosnensis et certis bonis in contextu earundem 
uberius declaratis perennales, donationales et simul privilegiales cum 
subscriptione nominis ejusdem beatae memoriae regis collatisque et 
depictis in superiori earundem margine, more etiam defacto usitato 
Insignibus, in pergameno patenter confectas et emanatas petens Nos, 
debita cum instantia, quatenus easdem literas protocollo nostro inseri, 
deinde transcribi et transumi facientes in transumpto literarum nostrarum 
eidem extradare non gravaremur. Quarum quidem litterarum tenor et 
verbalis continentia talis est: 

Nos Ladislaus, Dei gratia, Hungariae Bohemiae, Serviae, Dalmatiae, 
Croatiae, Traciae, Savoniae, Bosnae, utriusque Misiae, Daciae, Jasiae, 
Moldaviae, Moraviae, Austriae, partium Bulgariae &c. rex. Agnoscimus 
hune nostrum, non tantum fidele membris regni nostri instrumentum, 
verum tanquam commembrum; scimusque eum origenem traxisse a 
parente suo Kund, qui ex septem primis capitaneis erat unus, quamvis 
is modo, propter actum qui contigit, cum ad praedecessorem nostrum 
regem Andream dux Vata petitionem habuisset, ut Hungari, quibus 
visum foret, possent libere ad cultum suorum antiquorum Deorum 
redire, cui propter metum imminentem data est a rege authoritas col- 
ligere voces magnatum hac sequenti forma: Liberum fiat nec ne, 
nomen et religio Christi esse visa vel invisa? 

Dum vero jam plurimi faverent, alii silerent, ventum est ad hune 
fidelem nostrum credibile Christianissimi parentis nostri discipulum: 
An nomen et religio Christi fiat ad libitum visa nec ne? 

Is, uti vivi testes ex ore hujus audita referunt, in eodem praetorio 
praesentibus his testibus et praedecessore Andrea rege, una duce 
Vata correspondens Leoni suo, quem acquisiverat ab Attila pro insignio 
parens hujus, exclamavit dicens: Nomen et religio Christi non 
relinquatur ad libitum ulli, nulli permittatur ab incepto 
bono et vestigio parentis’ nostri Stephani resilire, sed 
sine respectu omni invitis fiat omnino visa et colatur 

ab omnibus, nulli itaque invisa, verum cunctis visa 
habeatur nomen et religio Christi. Huic magiens ille dux 
Vata illudere volens, aliorum mentes partim metu, partim vero arte 
sua eludens, huic nostro fideli, qui antea nomen habebat Kund, affinxit 
nomen Visa, qui una cum eo ex inferioribus ditionis nostrae finibus 
erat, ubi plurimi ex concessu preefati praedecessoris nostri ad rogata 
redierant; is ab omnibus illarum partium finitimis incolis per vexatio- 
nem Visa vocatur. Hine nomen istud ita adhaesit, ut praeter magnates 
nostros nemo sciat eum Kund esse vel fuisse, sed Visa ex fictione 
ducis Vatz, vel propter praeclare gesta Corvinum vocitent. Corvi- 
num ex eo, quod sine metu uti ebrius videatur irruere in hostes nos- 
tros, quod ipsi authores hujus nominis Corvini fatentur, omnes ejus 
actus non generositati vel fidelitati, sed vino volunt adscribere, unde 
illum nolunt laudare ex corde audaci, verum cor ejus volunt nomi- 
nare bonum vinum, quod primo tunc intelleximus, cum victis Cunis 
adversus Ruthenos movissemus copias nostras, ubi jam ageremus de 
victoria cum Ruthenis in secundo prelio ducis Syllae, qui Cunis 
praebebat adversus nos auxilio consilium, in medio eorum ab hoc nostro 
fideli decapitati caput ad nostram praesentiam adlatum est. Hine itaque 
designamus illi et semini ejus pro insignio leonem in capite coronam 
Ducatus et in duobus pedibus gestantem gladium robustum, in arena, 
quod et antecedenter habebat, cui addimus propter actum quem elicuit 
contra hostes nominis et religionis Salvatoris, veritati illi quam similli- 
mam petram, supra quam collocetur mater omnium nostrum tenens in 
ulnis diadema, amicta sole et terens lunam pedibus, et jam non Kund, 
nec nuper ficto Corvino; verum quod zelo erga Deum, fidelitate erga 
parentem nostrum Stephanum, pietate erga Christum nomen Visa acqui- 
sivit, nomine Visa vocari et honorari volumus. Licet noster fidelis habeat 
pro supplicibus intercessoribus totum coetum optimatum nostrorum, 
potissimum Nicolaum Opourdum, quem alii Frangepan volunt, 
qui jurejurando adserit, se non magis per se suosque milites, quam 
per hunc et hinc milites delegatos Ducatum suum, verbi gratia utriusque 
Mysiae Coronae nostree acquisivisse, quem commendarent per acta glo- 
riosa plurima ejus, inferius licet non adaequate enumeranda, partim ex 
relationibus patrum nostrorum in memoriali bene meritorum 
repertis, partim experientiis nostris manifestis. Hune testatur parens 
noster Stephanus una secum varias subiisse vexationes propter receptam 
fidem et fortem contra hostem suum domesticum Kupa ducem, a 
quo dum aciem praefati Ducis usque ad ipsum delevisset, eumque 
clementer capere vellet, in dextra facie pectoreque simul grande vulnus 
accepit, cui par et hic reddidit, quod et hodie cicatrices oculis nostris 
patentes testantur, ex hoc tam militum, quam corporis sui flagello ducis 

Kupa testatur se parens noster habuisse pacem cum adversa parte. Hunc 
nos obligando memorat parens noster, sibi fausta infeliciaque, vere et 
sine omnibus verborum latibulis omnia tam ea, quae in finibus, quam 
quae facta et acta in bellis fuere retulisse. Unde plurima pericula tes- 
tatur se evasisse. Hune adfirmat parens noster praefatus in finibus ditio- 
nis suae inter Idololatras esse oculum suum vigilantissimum, et partium 
earundem vel potissimum regni Bosnensis optimum instrumentum, dum 
ageret de conversione animarum, cui et fidelitati suae con- 
dignam mercedem testatur se parens praefatus multoties velle designare , 
praeter hoc quod habeat salarium consiliarii et supremi capitaneatus 
Ducisque pro tempore regni Bosnensis, sed isto ex eo ruente, quod 
communiter credatur esse sterilis. Hunc testatur parens noster Decessor, 
Béla, minari ducem Vata post mortem parentis nostri Stephani 
dicendo: Pereunte capite et oculus debet perire, quod et 
confirmavit Dux Magicus per varias insidias huic instructas et alia 
nefanda quzeque in*hune perpetrata. Hune Béla predecessor in prae- 
fato memoriali refert primum, qui revocavit sensum contra 
Idololatras et dedisse consilium, quod optimum esset 
humiliare eos, quomodo et humiliati sunt et potissimum per hunc, 
ubi inter caeteros et ducem Vata misit ad suos Deos. Unde praeter 
hoc, quod multi laudabiliter memorant sententiae hujus fidelis nostri 
eventum, proxime praefatus rex manum suam adpellat et varii ex prae- 
decessoribus exemplum verae fidelitatis asserunt. Hunc et nos habuimus 
constantem et semper intime fidelem, qui fidelitatem suam sanciens erga 
nos insidias jam nobis a fratre Salomone patratas variis viis per ducem 
Ditescum optimo modo nobis retulit, et in quantum eum cernebat lauda- 
biliter remediatus est. Non solum haec sed et alia similia cum advertit, 
insinuavit, et insinuata dicto modo multoties sanavit. Hic in quadam 
rebellione ducis Ditesci, quia nobis minaretur, ducem praefatum occidit. 
Et cum ageremus in Dalmatia, hoc solo in finibus nostris relicto, erupe-_ 
runt Cuni in Regnum nostrum cum duce suo Kopolchoi, quibus satis 
restitit, sed praevalentibus eorum viribus coactus est appellare victoriam 
ad nostras copias, quibus habitis, solus is cum suis triplo plus victoriae 
reportavit, quam omnes Cuni arripuerant, verbo, uti testatur parens 
noster Stephanus primus rex et primum lumen Christianae fidei 
in nobis, testatur (inquam) vitam suam ab hoc fideli nostro Visa de 
Mata variis viis fuisse custoditam. Ita et nos testamur authoritate regia 
et veritate Christiana, tribus vicibus ab eodem fuisse vitam nostram 
defensam, quod et ipse scit et magnatum nostrorum nullus est, quem 
lateat. Propter haec itaque et ea, quae ab annis plus quam quadraginta 
usque hodie laudabiliter gessit tam in officio quam extra officium et 
propter authoritatem parentum et praedecessorum nostrorum et in gratiam 

ab iisdem a parente nostro usque ad ultimum benedictionis impositae 
et contrarietatem benedictionis evitandam, quam conditionate nobis et 
propter nos omnibus omni tempore successoribus imposuerunt, heec 
sequentia: Nempe cujus tempore acquiret tunc Kund, nunc Mar- 
tinus Visa de Mata filium, sequenti forma imposuere et injunxe- 
runt nobis et omni tempore successoribus, Eum per omne semen ejus 
ab aliquibus bonis regni nostri, uni primis ex optimatibus nostris 
integre convenientibus, remunerari. Acquisito itaque in initio regni 
nostri filio suo Christophoro jam adimplere volumus. Hunc ergo 
praeter consiliarii et supremi capitaneatus salarium et vice Ducis regni 
Bosnensis, eum imprimis cum omni semine ejus, et omni retro secu- 
lorum tempore Ditionis nostrae vel successorum, non jam magnifica 
baronum et supremorum capitaneorum; verum illustrissima regnorum 
nostre Ditioni conjunctorum supremorum in iisdem Ducum nobilitate 
fulgere volumus et haereditamus perpetuando eum cum omni semine 
ejus in quotacunque generatione ejus seminis, vel sedis nostrae ditionis, 
dando ei et semini ejus pro haereditate arcem Jaytza, caput regni Bos- 
nensis, cum omnibus oppidis, castellis, pagis et caeteris ad eam per- 
tinentibus, confirmamusque hunc fidelem nostrum Martinum Visa 
de Mata cum omnibus bonis suis, tam ad praefatam arcem pertinentibus 
et Syrmiensibus et in oppido suo Mata penes Debretzen ad Vara- 
dinum, quam in aliis hic non nominatis, et constituimus modo eum 
supra Ducatum regni Bosnensis, quem teneat et possideat per omnem 
generationem de semine ad semen. Et si Deo optimo ita placeret, ut 
aliquando semen hujus una cum corona nostra Ducatu praefato carere 
deberet, Ducatus Ducatui regni Bosnensis par, hujus semini in quota- 
cunque generatione sedis nostrae, semini hujus adsignetur. Et si etiam 
comitatus, in quibus habet bona, aliquando in aliqua parte retro seculorum 
durante, durante Ditione nostra semen hujus praefatis bonis carere coge- 
retur, vel propter hostes et externas nationes, uti eis oppositus est maxime 
praefatus Ducatus, vel si in tutores filii redirent hujus, unde invidiosa vel 
avara impietas, semen hujus in agazones vel alios ex abjectis 
decrearet, imponimus in benedictione parentum nostrorum huic, in 
omni seminum generatione utriusque favente Stephani regis primi, 
Andreae, Belae et nostra Ladislai in omnimoda benedictione Dei 
et prosperitate regni tam nostri quam successorum. Imponimus, inquam, 
in omni tempore retro seculorum Ditionis nostrae successoribus et obli- 
gamus eos in praefata benedictione et in fide Christiana, quod si praefati 
casus eventus aliquando accideret, ut dictum est, etiamsi Agazonem 
ageret semen fidelis nostri de Mata, vel alium quemque abjectissimum 
ex plebe, quam primum ostenderit has a nobis ei fide sincera datas 
literas. Item in eadem benedictione praefata regni nostri successorumque 

imponimus, illico erigant de stercore pauperem et collocent eum cum 
principibus, cum principibus populi sui. Pro Ducatu amisso Ducatum 
similem, pro bonis amissis bona adaequantia praefata bona, et salarium 
consiliarii et supremi ducis unius Ducatus ex bonis Coronae ad fiscum 
vel alio modo ad Coronam relabentibus detur. Si vero Ducatu careret 
regnum, successorum hujus semen haereditabit supremum capitaneatum , 
seu ut aliae nationes vocant generaleatum, una bonis uni ex primis opti- 
matibus successorum adaequate convenientibus. Haec itaque volumus in 
benedictione superius jam dicta, et caveant successores, non prestare, 
quod nos et reges praefati, ex corde sincero bene merito ex obligatione 
Matris nostrae Christianaque charitate et justitia vera imponere voluimus 
et statuimus, quia si contrarium sensui nostro et parentum nostrorum 
facient, sentient contrarietatem et partem oppositam, verbi gratia male- 
dictionem et ruinam regni sui, eadem benedictione et contrarietate 
imponimus semini hujus Visa de Mata, ne quaerat ullus refugium, 
quo evitet onus praefati officii, nisi sint plures superstites apti, etiam 
religiosa vita eos non defendet. Hance ergo nostram voluntatem et paren- 
tum nostrorum consensumque optimatum nostrorum, pro perpetuo bono 
Martini Visa de Mata et pro emolumento regni nostri et successo- 
rum, munimus et stabilimus insignio duorum diadematum, nostro regio 
in parte dextra et sinistram hujus fidelis insignii commune regni nostri 
insignium, quod Baronum, verbo omnium optimatum consensum refert, 
in infima parte Ducis utriusque Mysiae Opourdi testatur praemissa, quod 
est cum duobus fluviis et Leone Ducatus sui coronato et corona et sigillo 
donatorio unius Diadematis et petrata cruce duobusque leonibus id 
tenentibus, cujus extremitates cingentur his verbis: Gratia Regum 
Hungariae beat fideles. Quod sine ruptura zonae pergamineae vel 
pyxidis plumbeae indissolubiliter junctum est in pyxide praefata in cera 
Hispanica. Insignia Martini Visa de Mata ut dixi ea et non alia 
fient. Extremitates viridi colore, qui designat sedis nostrae sempiternam 
gratiam Ei, partes mediae rubro, qui promptitudinem ad sanguinis effu- 
sionem referret, intime coeruleo, qui reciprocam pietatem ejus et succes- 
sorum referret, et in omni tempore confirmare vult. Coloribus insigniorum 
zonae correspondent colores jungentes litteras nostras cum pyxideato 
sigillo, Editae et confirmatae in urbe sedis nostrae Buda, anno salutis 
millesimo nonagesimo secundo, nona Calendas Junii in conventu solenni. 
Ladislaus. Oblatae ei in Campo electorio nostro Rakos in fine 
congregationis rerum nunc tractatarum cum optimatibus Quarto Ca- 
lendas Junii. (L. 8.) 


Nos itaque justa et legitima praememorati reverendi Domini Joannis 
Visa petitione inclinati, praeinsertas literas privilegiales, quamvis jam 

antiquas et utcunque infectas nihilominus tamen adhuc integras, legi- 
biles, non abrasas, non cancellatas, nec in aliqua sui parte suspectas, 
omnique prorsus vitio et suspitione carentes, de verbo ad verbum sine 
diminutione et augmento aliquali, prius inprotocollari, deinde transcribi 
et transumi facientes, in transumpto praesentium literarum nostrarum 
jurium ante fati domini Joannis Visa futuram ad cautelam necessa- 
rias, sub sigillo nostro capitulari et authentico extradandas duximus et 
concedendas. Originalibus earundem in conservatorio nostro pro securitate 
in certa laminea theca penes nos depositis, eidem domino Joanni Visa 
vel familiae suae hominibus, dum et quando rehabere voluerint, vicissim 
in specie restituendis. Datum Feria quinta proxima post Dominicam 
Jubilate. Anno Domini Millesimo Sexcentesimo Octuagesimo quinto. 


(L. 8.) Lecta in capitulo. 


Declarant hae literae varia nascentis apud Hungaros Christianismi 
fuisse praepedimenta, quae tamen miserentis bonitate Dei tempestive 
sunt sublata. Pandit quoque pulcherrimam antiquorum Hungariae regum 
consuetudinem, qui in memoriali optimorum virorum bene facta, 
more regum Persicorum, remunerandi gratia conscribebant conserva- 
bantque libello. 


CAPUT OCTAVUM. 


DE FABuLis, QUIBUS HISTORIA CONVERSIONIS HUNGARORUM 
COMMACULATA EST. 


§ I. Viam, qua ad Christianam religionem amplectendam Hungari 
perducti sunt, hactenus brevissime delineavimus. Sed ea luce contenti 
non sunt illi, qui plus curabant regionis proventum, quam religionis 
sacramentum. Commenti igitur hic sunt varia miracula, unde regis 
Stephani sanctimoniam declararent, qui talibus non indigebat admini- 
culis per sua satis clarus pro Dei gloria exantlata facinora. Ex miraculis 
tantum Stephani derivabant zelum, quo regnum suum beatae Mariae 
virgini per eamque Romano pontifici offerret, confirmantes omnia cerebri 
hic commenta ex literis diu post eam aetatem ad hanc scenam ornandam 


conformatis. Prodit haec aperte illustris Baronius Romanae columen 

ecclesiae, qui ita scribit: Cur Stephanus tantam divinitus reve- 
latam gratiam promeruit, ut alteri paratam coronam acce- 
perit, quod scilicet ipse regnum Hungariae Romanae 
ecclesiae donavit!). Speculemur jam propius figmenta notabiliora. 

4. De nativitate Stephani R. filii Geizae. 

§ Il. Geizae visio nocturna. — Nocte dieque Geiza cum in id animum 
intenderet, qua via Hungaros ad Christianismum deducere posset, ut illi 
ad perfectam Dei agnotionem pervenire possent, apparuit illi in visione 
nocturna juvenis forma eximius humanaque excellentior qui ita compel- 
lavit: Pax tibi Christi electe! facessat cura isthaec et 
solicitudo, non fiet per te id quod meditaris. Habes enim 
manus humano sanguine pollutas. Nascetur autem tibi 
filius, qui divinae providentie consilio id efficiet, quod 
tu animo concepisti) Brit is° rex .et ex eo0Trumeunagum 
numero, quos Dominus elegit coronam regni temporarii 
aeterna commutaturus. Tu vero hominem spiritali lega- 
tione apud te functurum honorifice excipito. Exceptum 
reverenter habeto, ejus adhortationibus syncerum pii 
pectoris assensum adhibeto?%), 

Expergefactus somnio ingenti de visione, perfusus est gaudio. Eadem 
nocte uxori partui vicinae apparuit beatus Levita et proto- 
martyr Stephanus, Levitici habitus insignibus ornatus, 
ita eam compellans: Confide mulier in Domino et certa 
esto te filium parituram, cui primo hujus gentis et regnum 
et corona debetur. Tu vero illi nomen impones meum. Bon- 
finius mulierem nominat Saroltham, Transylvani Gyulae filiam 3), 
Dlugossi Polonus Adelheidam4). At multum ab utrisque differt Ran- 
zanus, qui ita scribit: ,Quadam nocte visa est Geizae per quietem 
mulier pulcherrima, miro circumsepta lumine, quam multae speciosae 
virgines comitabantur. Ea his ipsum verbis allocuta est: 

Bono esto animo Geicha, ego sum Maria illa intacta 
virgo, quam Christiani homines tibi dixerunt esse Jesu 
Christi filii Dei matrem. Nosse te volo, filio meo tuum 
erga ejus cultores animum gratum acceptumque fuisse. Ob 
honorem igitur, quem illis impendisti, praemia ipse tibi 
reddet cumulatissima. Et quod nunc te latet scias, te sus- 
cepturum ex uxore filium, qui regis appellatione domina- 


") Ad an. 1000 n° 49. 

*) Cartuitius in Vita Stephani, pag. 269. 

5) Dec. II. Lib. I. pag. 197. == 
*) Histor Polon. Tom. I. pag. 99. 

bitur Hungaris eritque veri Dei praecipuus cultor. Ego 
autem ob ipsius excellentia apud filium meum merita tibi 
polliceor, fore me regni tui fautricem patronamque praeci- 
puam. Caeterum hoc tibi est cura intentissima agendum. 
Est in Bohemia vir, morum integritate Christianaque doc- 
trina et ecclesiastica dignitate insignis, Adalbertus no- 
mine. Huic Deus inspiravit mentem et animum, ut veniat in 
Hungariam, tibi tueque genti viam consequendae vere 
salutis ostensurus: hunc tu humane benigneque suscipito. 

Haec ubi dicta sunt imago illa veneranda discessit somnoque Geisa 
solutus incredibili gaudio laetitiaque afficitur” *). 

Haec, quae apud Bontinium, Ranzanum et alios variis circumstantiis 
sunt vestita, nemo est, qui non videat figmenta legendariorum esse, 
igiturque B. V. Mariam ad Geizam tanto lumine perfusam cum Comitiva 
deduxerunt, ut tanto facilius in patronam Hungariae inaugurarent Hun- 
gariamque feudum Romanae sedis efficerent. 

Non est cur multa in his refutandis adhibeatur diligentia, tenue est 
figmentum, perlucet. Nec Timon Jesuita sine virgula potuit trans- 
mittere censoria*), Andreas quoque Schottus fabulis accensuit *), 

2. De origine Coronae Hungarorum et ejus ad Hun- 
garos missione, 

§ IJ. Summa eorum, quae de Corona Hungarorum traduntur et 
creduntur, in his consistit. Quod Stephanus dux Hungarorum, quarto a 
parentis Geizae mortis anno, Anastasium vel Astricum abbatem Romam 
ablegavit, qui regnum Hungariae pontifici offerret benedictionemque 
Hungaris recenter ad Christianismum conversis impetraret, Stephano 
vero regis titulum, quo majori fructu ad perfectionem bonum opus jam 
inchoatum deduceret. Legatus iter ingressus continuavit Romam versus, 
qui priusquam designatum attigisset portum, angelus summo pontifici 
apparuit tali nuncio: Noveris cras hora diei prima ignotae 
gentis nuncios ad te venturos, suo Duci coronam regiam 
et apostolicae benedictionis munus abs te expetituros. 
Eam ergo coronam, quam parari jussisti, illis incunc- 
tanter tribue ad ipsorum ducem eam asportaturis, nec 
dubites illi eam cum regni gloria pro vitae ejus meritis 
deberi. Sequenti igitur die adfuit Astricus Romae, qui ingenti gaudio 
exceptus tum a pontifice, tum vero a cardinalibus, cui transposuit coro- 
nam alteri paratam et crucem duplicatam, quam ante se deferri curaret 


‘) Indice VIII. pag. 221. 
2) In Imagine Hung. Ant. Lib. III Cap. VIII pag. 399, 
5) In Prussia Christiana pag. 48, 

in signum apostolatus cum dicto: Ego sum apostolicus, at ille 
merito Christi apostolus dici potest, cujus opera tantum 
populum Christus acquisivit. Cum hac igitur corona Stephanus 
accepit regium titulum et potestatem a Romano pontifice 4). 

Hee ita a doctis indoctisque hodie passim scribuntur et creduntur. 
Fundamentum vero si quaeramus tantae molis non aliud inveniemus, 
quam quasdam literas sub nomine Sylvestri secundi confictas, ad hance 
comoediam exornandam duci Stephano velut Roma missas. Quarum tenor 
sequitur hoc modo: 

Sylvester episcopus servus servorum Dei, Stephano Duci Ungarorum 
salutem et apostolicam benedictionem. 

Legati nobilitatis tue, in primis vero carissimus confrater noster 
Astricus, venerabilis Colocensis episcopus, tanto majori laetitia cor nos- 
trum affecerunt ac minori officium suum labore confecerunt, quanto 
divinitus praemoniti cupidissimo animo illorum adventum de ignota 
nobis gente praestolabamur. Felix legatio, quae coelesti prae- 
venta nuncio atque angelico pertractata ministerio, prius 
Dei conclusa est decreto, quam a nobis audita fuisset. Vere non volentis 
neque currentis, sed secundum apostolum miserentis est Dei, qui teste 
Daniele mutat tempora et aetates, transfert regna atque constituit, 
revelat profunda et abscondita, et novit in tenebris constituta; quia lux 
cum eo est, que, sicut docet Joannes, illuminat omnem hominem venien- 
tem in hunc mundum. 

Primum ergo gratias agimus Deo Patri et Domino nostro Jesu 
Christo, qui temporibus nostris invenit sibi David filium Geysae, homi- 
nem secundum cor suum et luce irradiatum coelesti, suscitavit illum 
pascere Israel populum suum, electam gentem Ungarorum. Deinde lau- 
damus pietatem sublimitatis tuae in Deum et reverentiam erga sedem 
apostolicam, cui divina patiente misericordia, nullo meritorum nostrorum _ 
suffragio, praesidemus. Tum vero largitatem liberalitatis, qua B. Petro, 
apostolorum principi regnum ac gentem, cujus dux es, cunctaque tua 
ac teipsum per eosdem legatos et literas perpetuum obtulisti, digno 
praeconio commendamus. Hoc enim facto egregio aperte testatus es et 
revera talem te merito esse demonstrasti, qualem ut nos te declarare 
dignaremur studiose expetivisti. Sed parcimus. Neque enim necesse est, 
ut quem tot ac talia preclare pro Christo gesta facinora voce publica 
clamant, quemque Deus ipse commendat, amplius commendemus. Quare 
gloriose fili! cuncta a nobis et sede apostolica expostulata, diadema 
nomenque regium, Strigoniensem metropolim et reliquos episcopatus de 
omnipotentis Dei ac beatorum Petri et Pauli apostolorum ejus authori- 


‘) Conferatur Surius in Vita S. Stephani p. 271 Bonf. Dec. II Lib. 1, pag. 203. 

tate, praemonente atque ita jubente eodem omnipotente Deo, cum apos- 
tolica et nostra benedictione libenter concessimus, concedimus et imper- 
timur. Regnum quoque a munificentia tua s. Petro oblatum teque una 
ac gentem et nationem Ungaricam praesentem et futuram sub protecti- 
onem sanctae Romanae ecclesiae acceptantes, prudentiae tuae, haeredibus 
ac legitimis successoribus tuis habendum, tenendum, regendum, guber- 
nandum ac possidendum reddimus ac conferimus. Qui quidem haeredes 
ac succesores tui quicunque, postea quam per optimates legitime electi 
fuerint, teneantur similiter nobis et successoribus nostris per se vel per 
legatos debitam obedientiam ac reverentiam exhibere seque sanctae 
Romanae ecclesiae, quae subjectos non habet ut servos, sed ut filios 
suscipit universos, subditos esse ostendere atque in catholica fide Chris- 
tique Domini ac Salvatoris nostri religione firmiter perseverare ean- 
demque promovere. Et quia nobilitas tua apostolorum gloriam aemulando 
apostolicum munus Christum praedicando ejusque fidem propagando 
gerere non est dedignata nostrasque et sacerdotii vices supplere studuit 
atque apostolorum principem prae ceteris singulariter honorare; idcirco 
et nos singulari insuper privilegio Excellentiam tuam, 
tuorumque meritorum intuitu, haeredes ac successores 
tuos legitimos, qui sicut dictum est electi atque a sede 
apostolica approbati fuerint, nunc et perpetuis futuris 
temporibus condecorare cupientes, ut postquam tu et illi corona quam 
mittimus, rite juxta formulam legatis tuis traditam, coronatus vel coro- 
nati extiteritis, crucem ante te Apostolatus insigne gestare facere possis 
et valeas atque illi possint valeantque, et secundum quod divina gratia 
te et illos docuerit ecclesias regni tui praesentes et futuras nostra ae suc- 
cessorum nostrorum vice disponere atque ordinare, Apostolica authoritate 
similiter concessimus, volumus et rogamus, sicut in aliis literis, quae in 
communi ad te optimatesque regni et cunctum fidelem populum per 
nuncium nostrum quem ad te dirigimus deferendis, plenius haec omnia 
explicata continentur. Oramus omnipotentem Deum, qui te de utero 
matris tuae vocavit nomine tuo ad regnum et coronam, quique dia- 
dema, quod duci Polonorum confectum per nos fuerat, 
tibi dandum mandavit; augeat incrementa frugum justitiae suae, 
novel!as plantas regni sui rore suae benedictionis perfundat largiter, 
regnum tuum tibi teque regno servet incolumem, ab hostibus visibilibus 
et invisibilibus protegat, ac post terreni regni molestias in coelesti regno 
corona adornet aeterna. Datum Romae VI Kal. April. Indictione XIII id 
est anno M. die vero XX VII Martii?). 


') Belius in Notitia Hungariae pag. 323 L. Turotzi in Ungaria p. 116. 

Hae sunt literae, quibus fundatur conversionis Hungarorum ad fidem 
Christianam, missionis sacrae coronae Hungaricae ac praetensionis papa- 
rum ad regnum Hungariae historia. Qualem autem habeant authentiam 
infra examinabimus. 

3. De origine Patronatus B. V. Mariae in Hungaria. 

§ IV. B. V. M. Patrona Hungariae. — Jam diu est, quod affirmant 
plurimi Stephanum Hungariae regem regnum suum obtulisse in patro- 
cinium B. V. Mariae. Ita Laurentius Surius: seipsum quoque 
et regnum suum per votum et oblationem in perpetuae 
virginis Mariae tutelam assiduis precibus contulit. Cujus 
sacratissimae virginis honor et gloria tam est celebris apud Hungaros, ut 
festum assumptionis ejus tacito proprio nomine sua lingua diem domi- 
nae appellent!). Haec quoque Bonfinius stilo a Livio mutuato tradit: 
»Assiduis divam virginem precibus (Stephanus) exoravit, ut se 
suumque regnum perpetuo magna mater patrocinio tueretur, 
cujus tutelae ac potestati se Ungarosque omnes addixerat, 
omniaque suorum. fortunasque dicaverat. Quin etiam illud solenne pro- 
mulgavit edictum, ut omnes diem beatae virginis, quo inter 
divos relata fuit, inter celebratissimos haberent Domi- 
neque diem appellarent ac caetera ejus festa jejunius et singulari 
solemnitate transigerent. Hanc demum peculiarem sibi Deam 
pientissimamque patronam in coelo terrisque ducerent?). 
Ita Bonfinius habet, qui vixit circa exitum seculi decimi quinti. 
Ad ejus verba Stiltingus sequentem adhibuit crisim in Vita 8. Ste- 
phani pag. 1146: Commodo sensu intelligenda sunt verba 
scriptoris hujus, qui subinde verba mutuatur a paganis 
iisque utitur in significatione impropria aut certe inu- 
sitata in ecclesia. Ita quoque Surius monachus, qui diu post 
ejus aetatem scripsit. Ex his alii pleno alveo in suos’ derivarunt com- 
mentarios. Lad. Turotzi in tantum discrepat quatenus refert, quam 
Stephanus dominam, Ladislaus rex appellavit patronam regni 
Hungariae. 

Ast Stephanum Hungariae regem ita sensisse nullum ejus extat 
vestigium vel apud antiquiores rerum scriptores vel vero in ejus decretis, 
imo contraria omnia in iis apparent. Illum non alium in coelo vel terra 
quaesivisse patronum, nisi solum Deum Patrem, Filium et Sp. Sanctum; 
hune sibi et filio suo solum proponit colendum et adorandum *), Quamvis 
autem Hungaros in initio Christianismi sui sanctissimam virginem Mariam 


‘) In Vita S, Stephani pag. 273. 
*) Bonf. Dec. II Lib. 1 pag. 208. 
*) In Decret. ab initio et Lib. I. Cap. IX. 

velut peculiarem patronam ad formam modernae consuetudinis coluisse 
eX ejus aevi monumentis non appareat, nec in tutelam aliorum sanc- 
torum se commendasse, invaluit tamen sat propere apud eos a recto 
tramite deviantes ex ignorantia errata superstitio, cujus mater est zelus 
fuminis orbus, fervor sine doctrina. 

§ V. Sanctus Ladislaus Patronus Hung. — Cum tempore patronum 
adoptarunt Hungari Ladislaum, ejus nominis primum regem Hun- 
gariae, ob egregias virtutes Sanctum dictum, qui regnare coepit anno 
1077. Hujus effigie monetas signabant reges cum inscriptione 
Sanctus Ladislaus; ab altera vero parte regni et sua insignia, 
effigiem ac nomina caelabant usque ad Wladislaum Polonum, qui 
primus observatur exeunte seculo decimo quinto B. M. virginis infantem 
in ulnis gestantis imaginem monetis induxisse, conservata Ladislai quo- 
que effigie ab altera parte 1). Verum a temporibus Rodolphi regis, cui 
emortualis annus fuit 1612, Ladislai icone et nomine praetermisso sua 
nomina reges ab una ponunt, ab alia vero in Ducatis aureis B. Virginis 
cum inscriptione Patrona Regni Hungariae. Venerabantur ergo 
antiqui Hungari patronum sanctum Ladislaum *) et aliquando 
etiam Ludovicum’®). De Ladislao ad augendam sanctitatis ejus famam 
tradit Turotzius Jesuita: ,Primus gladio jungit corollam bea- 
tissimae virginis, et Martialem hactenus populum Mari- 
anum efficit militem. Primus item ejusdem Magne Dominae 
effigiem infert auro Ungarico et quam D Stephanus dominam 
nominaverat, patronam dicit regni Ungariae. Rex undique Marianus 
sed et Thaumaturgus in lapides vertit aurum argentumve, saxa in fontes 
liquat et flumina, famem militum adductis per preces cervis et bubalis 
sedat, infinita id genus alia vivus ac mortuus agit*). De Rosario que 
narrat, verum esse non potest, si inventor ejus sit Dominicus Cala- 
guritanus, praedicatorum pater ex mente Dominicanorum, qui vixit 
longe post tempora Ladislai. Unde habent, que narrant fabulis simi- 
lima, apud antiquos eorum mentio est nulla. In literis etiam ad Euge- 
nium pontificem anno 1446 datis Hungarica nobilitas in Comitatu Bihariensi 
vocat regem Ladislaum patronum suum, cujus praesidio tuta 
esset. Vide scriptores rerum. Hungar. Tom. II pag. 26 Epistol. IX Johan. 
de Zredna. 

§ VI. Obvertere haec tradenti possis: Hodie sanctissima ac b. virgo 
habetur pro patrona regni Hungariae: id vero novum non est, cum 


1) Jac. a Mellen series Regum Hung. e numis pag. 30. 
*) Beesman, de Dignit. Tit. VIII Cap. III § 6 pag. 822, 
8) Sibelius ad Psalm XVI pag. 63. 

4) In Ungaria sua pag. 2419, 

Bonfinius quoque jam eo titulo saepius eam ornaverit? Quamvis apud 
Bonfinium, res gestas Hungarorum antiquiores describentem, ita saepe 
denominatam reperias, tamen fieri potest titulum illum non adeo anti- 
quum esse. Ludovicus ejus nominis decimus tertius Galliae rex adop- 
tavit in Galliae patronam B. Virginem ejusque tutelae suum commen- 
davit regnum. Wladislaus Poloniae rex praeterito seculo Poloniae 
regnum in patrocinium M. Virginis obtulit eamque patronam Poloniae 
esse voluit. Si quis jam res Gallicas aut Polonicas stilo nune recepto 
mansuris mandaret tabulis antiquisque attribueret modernorum acta, 
inde non sequeretur Gallos seculo quinto, Polonos decimo patronam 
veneratos B. Virginem. Parium par est ratio. Patrocinium illud recentius 
est tempore Stephani, etsi post ejus aetatem non ita diu invalescere 
sensim coeperit. 

Quod Bonfinium attinet, ille sequitur in omnibus etiam erroribus 
magistrum Turotzium?), unde sua hausit; alii ex utrisque et ita error 
errorum cumulum secum traxit. Jam olim de his questus est vir doc- 
tissimus Joannes Decius, qui institut. Imp. et Ungarici Juris 
Claudiopoli 1593 edidit, quod Ranzanus et Bonfinius Itali multis 
superstitionibus Italicis historiam Hungarorum commacularunt. Eorum 
rursus scripta pro genio suo interpolata edidit Samboki. Atque ita fabulis 
fabulas annectentes et ex corruptis fontibus corruptiores aquas haurien- 
tes, hanc induxerunt rerum faciem, quae jam apparet. 

Verba Detsii digna puto, quae hic legantur, qui ita scribit: ,Si 
unus quidam scriptor barbarus nomine Marcus majorum nostrorum 
originem ac res gestas in adversaria non retulisset, peregrini certe ac 
hospites in ipso natali solo esse cogeremur. Ex eo enim Thurocius ma- 
teriam scribendi sumpsit omnem, sed ita horrido, barbaro ac poetico ser- 
monis genere usus, ut tenebras potius historiae, quam patriae gloriam 
suo studio conciliare voluisse videatur. Ejus vestigia secuti Petrus Ran- 
zanus, Antonius Bonfinius, homines peregrini, qui tot anilibus - 
fabulis ac rebus exoticis obscurarunt veritatem Historiae nostrae, ut 
dolendum sit, aliquem e nostris, qui curam ejus rei suscepisset, hactenus 
inventum non esse. Presertim cum Joannes Sambucus, homo ut 
nihil aliud dicam de historia Ungarica male meritus, etiam 
ea quae ab illis peregrinis alioquin auctoribus vere ac simpliciter memoriae 
posteritatis commendata fuerant, tam turpiter favore partis 
alterius corruperit. Quo magis laudanda et omnibus praeconiis 
celebranda est liberalitas, opera ac industria eorum, qui paralipomena 
rerum Ungaricarum Bonfinio attexere conantur. Sed ut mea quidem fert 


‘) Carolus A. Belius in Dissert. de Maria Regina pag, 22. Czwittinger in Censur. 
Bonfini pag. 89. 

opinio ad perfectionem antiquitatis nostri hoc desideratur, ut collatis 
omnibus omnium in hoc genere scriptorum monumentis ac figmentis, 
universa rerum Hungaricarum historia vere breviter ac pure inde usque 
a primordio ad hanc nostram memoriam in unum quoddam corpus ac 
breve compendium redigatur et quidem redigatur a nostratibus, ne 
semper accersita peregrinorum industria nostram orbi accuset infantiam 
ac negligentiam plusquam certe barbaram. Hoc si aut mihi unquam 
facere licuerit, quod jam diu cogito et non exiguis laboribus molior, 
aut quispiam me vel impedito occuparet vel mortuo effecerit, is certe 
non solum studiis eorum qui sapientiae studiis delectantur, sed etiam 
universae patriae summe necessariam atque gloriosam praestitent operam’””?), 
Neque Jesuita Joannes Stiltingus Bolandi continuator 
scriptoribus his rerum Ungaricarum plenam adhibet fidem, qui ita loqui- 
tur: ,Seculum XV tres produxit rerum Hungaricarum scriptores, qui de 
gestis 5. Stephani uberius disputarunt. Hi sunt Antonius Bonfinius, 
Joannes Thuroczius et Petrus Ranzanus, qui omnes cla- 
ruerunt regnante Matthia Corvino sub finem seculi XV. 
ine Chroyotaxi vero omnes ,illi tres minime sunt ac- 
curati, Hac de causa horum scriptorum asserta hic 
allegabimus, ut simul examinaturi simus, quam recte 
congruant cum antiquioribus monumentis, quamque aliunde 
certa videantur aut probabilia. Nam certum est hosce subinde 
a vero aberrasse; sed non omnia idcirco repudianda sunt, cum 
multa etiam vera narraverint ®). 


CAPUT NONUM. 


DE EO, QUOD TEMPORE CONVERSIONIS HUNGARORUM CORONA 
HunearicaA, Recia Dieniras, ApostoLicus TiTULUs 
ROMA NON SINT ARCESSITA AC ACCEPTA. 


§ I. Error antiquus reliquus. — Absque testimonio fide digno ali- 
quid in historia affirmare frustraneum est. Etsi enim antiqua sit aliqua, 
quae invaluit consuetudo, si in veritate fundamentum non habeat, nil 
nisi vetustas erit erroris, quam prudentior non amplius sustinebit 


') In Prefat. Syntagmatis Institutionum Juris Imperialis et Ungarici an. 1593. 
*) In Vita S, Stephani Hung. Regis pag. 8 et 9. 

defendere, quam errorem esse animadverterit. Coronam Hungaricam 
Romae esse confectam, indeque cum regia dignitate et titulo a Stephano 
expetitam acceptamque, docti indoctique fere pari passu affirmant. 

§ Hl. Coronam Hung. quis in Hungariam miserit eaque Steph. dona- 
verit, — Quis coronam Roma in Hungariam deferri jusserit eaque Ducem 
Stephanum donaverit? variant scriptores. Baronius plurimis contendit 
verbis Adalbertum mandato Romani pontificis in Hungariam ad con- 
vertendos Hungaros missum. Quis autem tunc Romana sederit in Ca- 
thedra? Platina dicit Donum Secundum: ,Adalbertus Bohemus 
Pragensis episcopus tantae sanctitatis tum habitus est, ut divino spi- 
ritu impellente in Pannoniam descendens et regem Hunga- 
rorum baptizaverit et omnes provinciae episcopos ad bene 
de Deo promerendum exemplo et vita instruxerit’?). Erant 
ergo ante Adalberti adventum in Hungaria episcopi. Hic Donus vel 
Donnus sedit Romae anno 973 sub effluxu trium mensium ex mente 
Petavii?). Bonfinius scribit quarto post fata Geizae anno Astricum Romam 
a Stephano expeditum ad Benedictum pontificem maximum ’). Hune 
Benedictum Aventinus dicit sextum, qui ad pontificatum anno 973 
promotus, nono pontificatus mense & Bonifacio in ejus locum subre- 
pere volente carceri conclusus ac gula elisa mori jussus*). Jordanus 
scriptor Bohemus Benedictum fuisse septimum asserit®) qui juxta 
Petavium sedem Romanam occupavit anno 974. Huic quoque defert 
coronam Roma missam. Praefatio quoque antiqua Decretis Stephani 
praemissa in Corpore Juris Hungarici, ubi ita: ,Sanctus Ste- 
phanus filius Geysae, filii Toxis, primus rex et apostolus Ungarorum, 
natus Strigonii anno salutiferi partus nongentesimo sexagesimo nono, 
patre e vivis sublato, regnat et Ungaros relicta idololatria ad fidem 
Christi convertit. Episcopatus et templa magnifica erexit et ea spectatae 
sanctimoniae viris undique ex omni ordine cleri in: regnum accitis 
illustravit, quibus totius regni decimas contulit et varie distribuit. Huic 
Benedictus septimus pontifex maximus anno nongentesimo 
octogesimo tertio, angelico monitus oraculo, Coronam 
misit et per legatum suum inungi et solemni pompa coro- 
nari fecit®). Hanc sententiam sequitur celebris in Hungaria juris con- 
sultus, Stephanus Huszti, qui Stephani regis coronationem refert ad 


') In Vita Doni 2di, pag. 343. 

*) In Successione Pontificum, pag. 139. 

3) Bonf. Dec. II. Lib. I. p. 203. 

4) Petavius ll. cc. 

5) In Notis ad Hist. Bohemicam Dubravii, pag. 155. Sarnicius in Annal. Polonicis, 
Lib. VI. Cap. V. a 

6) In Corpore Juris Hung. pag. 4. 

annum 983, Est, qui deferat hance gloriam Bonifacio Benedictum 
in carcere mori jubenti); est qui Gregorio quinto”), qui sedem occupa- 
verat anno 996: ad ejus quoque aetatem refert Petavius Hungarorum 
conversionem %), Ex modernis plures deferunt Sylvestro secundo regnum 
anno 999 occupanti, cujus literas superius dedimus. Haec clare osten- 
dunt esse hic omnia incerta: ex incertis autem qui certum deduxerit 
Argo oportet eum esse oculatiorem. 

§ Il. Sylvestri ltercee examinande. — Examinanda jam erit Sylvestri 
literarum authentia, in qua fundant sententiam scriptores moderni. 
Hae sunt literae, quas Sylvester absque dubio vidit unquam; cum cer- 
tissimum hoc sit ante Inchofferum Jezuitam, nemo ejus meminerit. 
Magister Thurotzi qui aetate omnes antecellit, quorum scripta de rebus 
Hungaricis supersunt, ejus non meminit. Neque Bonfinius, quam si 
ejus aetate extitisset minime referre neglexisset. 

In ejus rationem jussu regis Matthiae capitula et archiva excussa 
sunt. Faciebat ad ejus scopum maxime, qui tamen missionem coronae 
in Hungariam attribuit Benedicto. Melchior Inchoffer Jesuita est, qui 
primus edidit Romae (ipse vita excessit anno 1648) de quibus scribit ex 
archivo Traguriensi ad se missas, scriptas autem fuisse a Christo nato 
mille annis, conservatas vero inter literas ibidem ejus evi. Verum 
Joannes Lucius Dalmata, qui propius Tragurio adhabitabat, ita 
scribit: Compertum mihi et notissimum est illam, quam ipse 
Inchofferus refert, Sylvestri papae epistolam anno M. Ste- 
phano duci Hungariae scriptam in archivo Traguriensis 
ecclesiae non reperiri, cum diligentissime a me recensi- 
tum sit, neque in eo ullam antiquiorem scripturam‘anno 
4185 reperiri. Unde ergo habuerit et ediderit Inchoffer? ipse noverit 
haud dubio, quod dissimulavit, e tabulario vaticano. 

§ IV. Stephanus rex. — Materia literarum arguit sequiorem etatem 
in formulis, quibus investita est. At scriptor suo scopo conformabat, ut 
esset apta ad ludendam comoediam in theatro Europaeo. Tradit Ste- 
phanum non regem, verum Hungarorum ducem; persuadere 
enim conatur regium titulum ac dignitatem a Romano pontifice 
accepisse Stephanum ejusque successores. Scribitur etiam Stephanus 
primus Ungarorum rex. Quod concedi in tantum potest, quatenus 
Hungarorum conversionem ad perfectionem deduxit, ecclesias in ordinem 
redegit tantumque pro Christiana religione laboris solus praestitit, quan- 


1) In Proemio Comment. ad jus Hung. p. II. 

*) Balbinus et Bucellinus apud Smeizel de Coronis, pag. 207. 
8) Rationar. Part. I. Lib. VIII. Cap. XVII, pag. 361. 

*) In Notis ad Marci Marulli Hieronymum, pag. 459), 

tum non omnes ejus praedecessores. Igitur non abs re primus in cata- 
logo regum ponitur, qui primus inter Ilungariae reges sine con- 
troversia Christianus fuit. Rex tamen primus Hungariae non fuit; si 
enim attenderis ad scriptores tam exteros quam domesticos, Stephani 
quoque decessores aeque reges appellantur!) Geiza, Toxus, Salardus, 
Attila et alii. Imo ipse Otto M. Imperator Geizam appeliat regem, 
minime facturum ni talis fuerit; literae istae sic ad Pilgrinum sonant: 

Otto Dei gratia imperator augustus Piligrino venerabili Pataviensis 
ecclesiae episcopo salutem et gratiam. Brunonem episcopum vestrae mit- 
timus et committimus delectioni, ut quibuscunque apud vos indiguerit 
utensilibus abundantissime adjuvetur, et tam vestris hominibus, quam 
et caballis aliisque in itinere rebus necessariis quanto propius possit 
Ungrorum confinio honorifice ac cautissime perducatur. Nobis enim illuc 
erit delegandus, quo rex eorundem nostro quam propere arbi- 
trio sic colligandus. Vobis ergo magnopere sit studium hance citis- 
sime fieri legationem: nam si ut apud nos sedet prosperabitur, vobis 
in hoe vestrisque omnibus admodum consuletur. Dedit literas Joannes 
Stiltingus in Vita S. Steph. H. R. pag. 34. Vivente adhuc Geiza 
Stephanum in regem esse electum a regni proceribus Bonfinius”*) 
clare testatur. Tune Geiza filium, regnum et Christianam religionem in 
fidem et tutelam procerum commendavit; imo cum filium inaugurari cer- 
neret, ingenti perfusus gaudio pius senex regni contributiones relaxavit. 
Rex ergo, non tantum Dux erat Stephanus anno, quo hae finguntur 
literae ad Stephanum exaratae, quarto enim post excessum e vita Geizae 
anno fingitur legatio ista Romam. 

Sunt inter scriptores rerum Alemannicarum, qui tradant Stephanum 
regiam dignitatem ab imperatore Germanorum accepisse*). At insulse 
satis fatente Struvio qui ita loquitur: De Hungariae regibus 
idem dicitur, quod dignitatem suam imperatoriae debeant 
majestati, cum tamen prima ejusdem fundamenta potius 
populi consensu Stephanus primus rex Ipse@upectsse 
videatur ‘*). 

Alii ita distinguunt: dignitatem Stephanus regiam habuit a 
populo, titulum et majestatem a Caesare, coronam vero a 
pontifice Romano’), Verum hac ratiocinatione non indigemus, cum 
Stephani pater et avus caeterique majores fuerunt reges. Illi unde suam 


') Bonf. Dec. I. Lib. X. Cromer, Dlugossi. 

*) Bonfin. Dec. II. Lib. I. pag. 198. 

8) Jony in Diss. de Auspicio Regio, pag. 10. 

‘) Struvius in Jure Publ. Imp. Cap. IV. § XIV. pag. 135. a 
°) Ludwig de Jure Reges appellandi, pag. 56. 

habuerunt dignitatem, titulum et majestatem? Non aliunde, quam a 
communitate. Ita Werbétzius: ,Postquam inspirante spiritus sancti 
gratia, ad agnitionem veritatis Catholicaeque fidei professionem, opera 
ipsius sancti regis nostri, Hungari venere et eundem sponte in 
regem elegere pariter et coronavere, omnis  nobilitationis 
et ex consequenti possessionariae collationis, qua nobiles decorantur et 
ab ignobilibus segregantur, facultas plenariaque potestas in jurisdictio- 
hem sacrae coronae regni hujus et per consequens in principem ac regem 
nostrum a Communitate et Communitatis auctoritate simul 
cum imperio et regimine translata est?}), 

§ V. Hungari gens ignota esse non possunt. — Legatum Hungarorum 
Angelus praemonitor pontificis pronunciat de ignota gente adve- 
nisse. At, quomodo gens ignota Hungari ea aetate? quorum tot 
extabant monumenta in Italia et Germania, quot urbes et loca nota- 
biliora, quibus sepe sepius vastitatem induxerant. Insuper multis jam 
annis ante aetatem Stephani magna Hungarorum pars Christianam 
sequebatur religionem, Astricus legatus jam Colocensis episcopus nomi- 
natur et alios fuisse in Hungaria episcopatus affirmatur. Nonne auditum 
hoc erat Romae? Gentem hactenus idolis inservientem ad Christum 
rediisse. 

Quid ergo de Geiza Pilgrini literae ad Benedictum nunciabant? 
Quot sententiae in iis literis, si ad unguem omnia resecare conemur, 
tot sunt contradictiones historicae. Pro fabula etiam Dlugossus habet, 
qui ita scribit: Apparitionem ab Hungaris Angelicam, quo 
coronae missio eis a Benedicto papa facta foret celebrior, 
confictam et somniatam esse, quam etiam in hance diem 
parum justa appellatione sanctam vocant’). 

§ VI. Scribitur in praetensis Sylvestri papae literis: nos inquit 
singulari insuper privilegio excellentiam tuam tuorum- 
que intuitu haeredes ac successores tuos legitimos, qui 
sicut dictum est electi et a sede apostolica approbati 
fuerint. 

Contraria haec sunt historiis et consuetudinibus Hungarorum, qui 
circumspecti semper attendebant in idyue enitebantur, ne praetensionem 
in Hungariam formare posset Romanus pontifex. Rejecerunt et eum, 
quem solummodo commendabat in regem. Mortuo enim rege Andrea 
Tertio Romanus pontifex Hungaris commendabat Carolum, Siciliae 
regem Hungaro sanguine ortum. Verum archiepiscopus Colocensis (sede 
Strigoniensi vacante), Agriensis, Vaciensis, Varadiensis, Tsanadiensis , 


1) Tripart. Part. I. Tit. III. § 6. 
*) Histor. Polonicae Lib. II, 

Boznensis, Scepusiensis episcopi cum maxima procerum ac baronum 
parte elegerunt, inque Hungariam deductum coronarunt Wences- 
laum Bohemum addita ratione: ne regni liberi libertatem 
amitterent in susceptione per ecclesiam dati regis!). 
Haec non quadrant cum literis Sylvestri, nolunt regem ab ecclesia com- 
mendatum ne libertatem amittant, quam tamen secundum eos 
non habuissent. Cum anno 1279 legatus pontificis Philippus Firmanus 
Ladislaum regem ob excessus graves sacris arcere vellet affirmaretque 
coronam Hungariae Stephano Hung. regi Roma missam, tantopere Hun- 
garorum animos offendit, ut conviciis laceratus igni aquaque interdictam * 
Budaque facessere jussus sit®), Contrariantur haec etiam facto Cle- 
mentis XII, qui in litteris anno 1758 d. 19 Aug. editis ita scribit: 
,»Habent hoc etiam Hungariae reges, ut a plerisque omnibus isthic 
,appellatione certe magnifica et gloriosa reges apostolici salutari et 
ynominari soleant. Cujus quidem sive consuetudinis sive pri- 
»vilegii fons et caput ignoratur. Eapropter motu proprio et 
,certa scientia ac matura deliberatione nostra, deque pontificiae aucto- 
,ritatis plenitudine majestatem suam apostolicam tanquam Hungariae 
,reginam suosque in illo regno successores titulo, appellatione, nomine 
,apostolici regis harum vi litterarum in forma Brevis ornamus, honesta- 
,»mus, condecoramus, insignimus atque etiam ab omnibus Te quidem 
yreginam apostolicam, tuos vero in Hungarico regno successores reges 
,apostolicos nominari, appellari, inscribi, salutari ac tractari mandamus”. 

§ VII. Pontifex non potest episcopos dare Hungaris. — Non modo 
regem, sed ne episcopum quidem Hungaris dare papa potest. Quanta 
cum parrhesia et acrimonia Matthias gloriosus Hungarorum rex de 
his ad cardinalem Arragoniz scribat, docent ejus literae ita sonantes: 
»Profecto dolemus nos post multos et assiduos labores, quos sine inter- 
missione de fide et defensione Christiana suscipimus, saepius a ponti- 
fice a quo aliam gratiam mereremur conturbati et ante- 
quam justitia nostra cognoscatur ipsum in aliorum transire sententiam. 
Fuit et hoc nobis grave, quod jus nostrum, quod in electi- 
onibus praelatorum regni nostri a praedecessoribus 
nostris regibus devolutum ad nos, turbare voluit, cu- 
piens aliis cum nostro praejudicio et juris nostri detri- 
mento de episcopatu Modrusiensi, qui ad nostram electionem 
semper pertinuit et pertinet, complacere. Nec considerat quantum nobis 
ea res praejudicii inferat et quam impossibile sit nobis, in ea re ponti- 


') Thurotzi in Chronico Cap. LXXXIV pag. 81. 

*) Bodin Lib. I Cap. IX apud Smeizel de Coronis p. 129, 231 Confer, Peterfi in Concil. 
Hung. T. I. pag. 96. 

* interdictus (ed.) 

fici morem gerere et id tolerare. Credimus id non faceret, si sciret 
quanti momenti ea res apud nos Hungaros reputatur. Quod quidem in 
his diebus patuit, cum certos regnicolas harum partium feceramus con- 
venire, a quibus tanti clamores contra nos sunt habiti, 
quod nos jura nostra negligamus, ut profecto veriti 
simus, ne populus omnis in seditionem verteretur. Et 
ut aperte cognoscat, certo scire pontifex debet duplicatam illam 
crucem, quod regni nostri est insigne, gentem Hunga- 
ricam libentius triplicare, quam in id consentire, ut beneficia 
et praelaturae ad jus corone spectantes apud sedem apostolicam confe- 
rantur’?). In beneficiorum ecclesiasticorum collationibus summus pontifex 
in Hungaria nullam juris dictionem exercere potest, preter conformati- 
onis auctoritatem*), quoniam ibi nec praedicando Christianitatem propa- 
gavit, nec ecclesias fundavit, sed ipse rex fuit quoque apostolus 
regni. Si ergo nullam in episcopos habeat authoritatem; multo minus in 
regem, quem ipsi libere eligunt, coronant, cui Communitas defert 
authoritatem et majestatem®)., 

§ VUI. Scribit fictus Sylvester: diadema quod duci Polono- 
rum confectum per nos fuerat, tibi dandum (Deus) man- 
davit. Hic jam in ipso facto deprehensus auribus tenetur. Confectum 
enim per Sylvestrum in rationem Ducis Polonorum Mi- 
cislai sub id tempus Christianismum amplectentis, refert. 
Atqui ex coronae forma, praeparatura, caelatis in ea Graecorum impera- 
torum imaginibus, characteribus Graecis, extra controversiam positum 
est Sylvestri opus non esse, sed operis Graeci. Timon ita de ea: Coro- 
nam Hungaricam ob characteres Graecos, qui in ea 
conspiciuntur, ob imaginem Constantini Magni cru- 
cemque ejus insigne coelatam in illa eam ipsam esse, 
quam imperator Christianissimus Sylv. 4 Pontifici dona- 
verat, adstruit pluribus Petrus de Rewa’). 

Plenissime coronam Hungaricam describere poterat Petrus de 
Rewa comes Turocensis custos ejusdem coronae, qui in opere anno 1620 
edito ita tradit: ,Est itaque forma s. Coronae, auro solido, 
artificio sculpturae magis coelesti quam humano in orbem fusa, a cujus 
latiore circumferentia pariter primae florentes forma triangulari circum- 
eminent, quatuor angulis rectis, absides se mutuo intersecantes desinunt 
in crucem. In ipsa vero circumferentia, a fronte recta, imago Sal- 


1) Apud Rewam Cent. V pag. 45. 

*) Werbétzy Tripart. Part. 4. Tit. XI. 

3) Werbétzy P. 41. Tit. III § 6. 

4) Timon in Epitome Chronol. Hung. p. 4. 

vatoris nostri pomum tenentis, ex adverso divae matris 
virginis, et deinde sacerrimus apostolorum ordo, regum- 
que ac imperatorum martyrumque Christianorum, ut 
videre licet literis Graecis cujuslibet imaginis species, aureis vul- 
tibus ac propriis tropheis per corpus totum usque ad crucem summam 
mutuo consequuntur, interjectis cuilibet imagini gemmis ac unionibus 
candicantibus, item preciosioribus lapidibus, smaragdo, sapphiro, hya- 
cintho, crysolyto, rubino” 1). Hoc modo formam coronae pingit, ubi post 
discursus vanos et conjecturam propriam, quatenus conjicit a Constantino 
Magno donatam Syivestro primo, unde venerit ad manus Sylv. secundi. 
Post multa pergit: ,Quod si pontifex (sive fuerit ille Benedictus sep- 
timus sive Sylvester secundus) dictum diadema fieri curasset, 
tum habuisset causam propter quam a characteribus 
linguae Graecae in opere proprio abhorreret. Gentem 
enim Graecam, imo terram et linguam ipsorum ob 
schisma et divortium a Romana religione factum graviter 
oderat, eo magis quod toties per pontifices tentata concordia nullo 
pacto ad conformitatem fidei reduci poterant. Quin potius pontifex 
velut opus suum literis Latinis atque nominibus Romanis 
imaginibusque exornasset, quo et beneficium donumque potestati Romanae 
et genti conforme illustrius fuisset, praesertim cum Romani insita ambi- 
tione et gloria templa, columnas, trophaea aliaque monumenta, tota 
Romani magnitudine imperii, non nisi priscis Romanis Latinisque literis 
ubique insignire et consecrare solebant. Et quod magis ad probandam 
rei veritatem evidentius, quam communis rerum discretio per notas 
vel possessoris vel autoris proprias, si quidem hic et 
imago Constantini est et insigne ejusdem crux invenitur. Quod si 
inventionis et operae pontificis corona esset, tum sine 
dubio pontificum insigne, corpori suo impressum, fir- 
miter ostentaret, ut monumentum tam excellens autori suo sine 
hesitatione adscriberetur. Tales tamen pontificiae dignitatis 
notae in Corona nusquam visuntur; sicut eas in pomo adjuncto 
Coronae clenodio ab una parte (ab altera vero insigne regni Hungariae) 
invenire licet. Quod si itaque utrumque et corona et pomum, uni et 
eidem authori imputetur, tum nullum est dubium, quin in nobiliori opere 
majestatem regibus conferente, pontifex suum insigne exprimi curasset” *), 
Haec sunt verba Rewaiana, que nemo unus ad hune usque diem refu- 
tavit neque refutaturus est, quo usque corona Hungarorum literas Gre- 
cas, imagines ac characteres ostentabit. Si autem hee vera sint, literae 


') Centuria VII. pag. 143. == 
*) Idem II. a. pag. 142. 

Sylvestri docentes Coronae praeparationem Romae factam 
nullo fundamento innixae in figmentorum classem erunt relegandae. 
Cum coronam talem prout P. de Rewa descripsit abnegare non posset, 
quaesivit tamen, quo se suaque expediret Joannes Stiltingus qui 
ita ratiocinatur: Facile crediderim quasdam antiqui diade- 
matis partes adhibitas fuisse a pontifice, ut ex his con- 
ficeret coronam Hungaricam ea forma, qua ad S. Ste 
phanum fuit missa. Sic facile inteligemus, cur literae 
Grecae, cur imagines Graecorum imperatorum in corona 
expressae: cur etiam appensae fuerint pretiosae cate- 
nulae, ac demum cur forma ex parte congruat cum 
coronis Graecorum, ex parte -vero ab iis sit diversa. 
Sumpserit nimirum pontifex antiquum diadema clausum, 
in quo praedicta omnia cernebantur, illique addiderit 
ea ornamenta nova, quibus coronis occidentalium regum 
fieret similior, atque ita effinxerit coronam Hungari- 
cam, quae aliquid haberet ex Graecis diadematibus, 
aliquid ex Latinis, sicut regnum Hungaricum inter 
utrumque imperium erat medium)}), 

Egregiam vero ratiotinationem! Centonem hinc inde consutum luben- 
tius coronam fingit Hungaricam, quam verum aperte de ea proloquatur. 

§ IX. Origo literarum Sylvestri. — In originem harum literarum si 
inquiramus, nisi sint recentioris aevi figmentum, simul cum praetensione 
ad Hungariam nata esse videntur. Gregorius Septimus, antea Hilde- 
brandus dictus, anno 1073 Romanam occupaverat cathedram, qui nul- 
lum regnum non affirmabat suum. Ediderat quadam decreta quae ipse 
Dictatus intitulavit, recenset Baronius cum encomio. Talia sunt: 
Quod Romana ecclesia a solo Domino sit fundata. Quod 
solus Romanus pontifex jure dicatur universalis. Quod 
solus possit uti imperialibus insigniis. Quod solius papae 
pedes omnes principes deosculentur. Quod illius solius 
nomen in ecclesia recitetur, quod unicum est nomen 
in mundo. Quod illi liceat imperatores deponere. Quod 
a nemine ipse judicari debeat &c. *). Hic toto vitae suae tem- 
pore in id molimen adhibebat omne, ut imperatores ac reges sub jugum 
mittere posset, in hunc finem varias adhibebat artes, diversis subrepebat 
modis ac semitis occultis. Non reformidavit Hungaros quoque suis prae- 
tensionibus disturbio involvere. Expediit literas tam ad Salomonem quam 
ad Ladislaum Hungariae reges, in quibus affirmat Stephanum S. Petro 


') In Vita S. Stephani, pag. 88. 
2) Vide Hofman in Voce Dictatus, 

detulisse regni Hungariae habenas; attenderent igitur sibi et bona cum 
ejus venia occuparent solium. Literas exhibet Baronius, quae ita 
sequuntur: 

Gregorius, servus servorum Dei, Salomoni regi Ungarorum salu- 
tem et apostolicam benedictionem. 

Literae tuae ad nos tarde propter moram nuncii tui allatae sunt, quas 
quidem multo benignius manus nostra suscepisset, si tua in causa conditio 
non adeo B. Petrum offendisset. Nam sicut a majoribus patriae 
tuae cognoscere potes regnum Hungariae 8S. Romanae eccle- 
siae proprium est, a rege Stephano olim B. Petro cum 
omni jure et potestate sua oblatum et devote traditum. 
Propterea Henricus p. m. imperator ad honorem 8. Petriregnum 
illud expugnans, victo rege et facta victoria, ad corpus B. Petri 
coronam lanceamque transmisit et pro gloria triumphi 
sui illuc regni direxit insignia, quo principatum digni- 
tatis ejus attinere cognovit. Quae cum ita sint, tu tamen in 
ceteris a regia virtute et moribus longe discedens, jus et honorem 
S. Petri quantum ad te imminuisti et alienasti, dum ejus 
regnum a rege Teutonicorum in benificium (sicut audimus) 
suscepisti. Quod si verum est, qualiter gratiam S. Petri et nos- 
tram benevolentiam sperare debeas, tu ipse_ si justitiam 
vis attendere non ignoras, videlicet te non aliter eam habiturum, nec 
sine apostolica animadversione diu regnaturum, nisi sceptrum regni 
quod tenes, correcto errore tuo, apostolicae non regiae maje- 
statis beneficium recognoscas, Neque enim nos timore vel amore 
aut aliqua personali acceptione (quantum Deo adjuvante poterimus) 
debitum honorem ejus, cujus servi sumius, jure quesitum relinquemus. 
Verum si hec emendare et vitam tuam ut decet regem -instituere et Deo 
miserante adornare volueris, procul dubio dilectionem S. Romanae eccle- 
siae sicut matris dilectissimus fillus et nostram in Christo amicitiam 
plene habere poteris. Datum Romae v. Kalend. Novembris Indictione XII 
qui fuit annus Redemptoris nati 10734). 

Dictatoria potestate exarate sunt hae literae, at parum his profecit, 
imo nihil promovit. Nam interea Geiza et Ladislaus pulso Salomone 
regnum occuparunt, qui rursus pro confirmatione non requirebant pon- 
tificem. vel imperatorem, sed potestate ab optimatibus accepta regna- 
bant. Tentabat Hildebrandus variis artibus eo deflectere Ladislai 
animum, quatenus confirmationem quoquo modo Roma peteret, verum id 
Ladislaum fecisse non apparet. Scripsit ad Nehemiam Strigoniensem 
episcopum in heec verba: ,Admonemus fraternitatem tuam, ut regem, 


1) Baron. ad an. 1000, 

qui inter vos electus est, cum aliis tuis fratribus et principibus 
terrae alloquaris, notificantes et consulentes sibi ut apertius 
nobis suam voluntatem et erga reverentiam sedi aposto- 
licae debitam per idoneos legatos denunciet devotionem et 
ita demum quod ad nos attinet ad honorem Dei omnipotentis et beati Petri 
apostolorum principis benigne sibi respondebimus” !). Cum nihil profecis- 
set, pellicere adhuc aliis literis tentabat sequentem in modum exaratis: 

Gregorius episcopus, servus servorum Dei, Ladislao Ungarorum 
regi salutem et apostolicam benedictionem. Sicut fidelium tuorum crebra 
relatione cognovimus, idemque ipsum nostris attestantibus ratum habe- 
mus, Exellentia tua * serviendum B. Petro, quemadmodum religiosa 
potestas debet, et ad obediendum nobis, ut liberalem filium decet, toto 
affectu et cordis intentione parata est. Unde nimirum devotionem mentis 
tuae super hoc studio non indigne laudamus, eique sincere gratulamur, 
quod quidem optimorum regum sequendo vestigia illustrat servando tam 
moribus normam justitiae, quam etiam lineam nobilitatis in sanguine. 
Igitur quia de Celsitudinis tuae liberalitate et obedientia satis confi- 
dimus, ad quiddam nostrae universali solicitudini congruens, quod 
honori quoque tuo non parum concordat, invitare te non dubita- 
mus, quatenus in eo et illa, qua de te verbis credita sunt esse vera, 
facti indicio pateant et nobis sit aperta firmior causa, qua prae caeteris 
te, regiae dignitatis, amplius specialiusque diligere debeamus?). 

Satis ex his elucet Gregorium in Hungariam praetensionem 
formasse, ac Ladislaum minis et promissis territando et alliciendo ad sedem 
Romanam deducere voluisse; at vero effecisse non constat. Imo in Decretis 
Ladislai anno 1092 invenitur severum adversus Italos edictum, qui nisi 
se Hungaris in jejunio conformaverint regno facessere jubentur. Pronus 
nunc in eam sum sententiam, qua asseritur literas sub nomine Sylvestri 
ea aetate fuisse formatas, qua praetensiones in Hungariam Gregorii VII, 
ut harum in iis substerneretur fundamentum. Magna talium literarum 
fictarum in omnes reges et regna ea aetate fuit seges ac proventus 
uberrimus. Vera hic fateri ne ipse quidem Timon Jesuita erubuerit, 
qui ita: ,,Non accedo illis, qui scripserunt a sancto illo (Stephano) rege 
Feudi nomine Romanae sedi oblatam esse Ungariam, reges- 
que beneficiarios ejus fuisse, sed reverentiam atque obedientiam 
ei exhibebant, multa arbitratu ejus agebant, interdumque ab hostibus 
eam defensabant. Pars literarum his de rebus ad Geizam regem a pre- 
dicto Gregorio Septimo papa sancto scriptarum est ista: Notum vero 


1) Baron. ad an. 1077. 
2) Idem ad an 1079. 
* ad (ed.) 

tibi esse credimus, regnum Ungariae sicut et alia regna 
in propriae libertatis statu debere esse et nulli alterius 
regni subjici nisi sanctae et universali matri ecclesiae 
Romanae, quae subjectos habet non ut servos, sed ut filios. 
Adeatur Respublica Bodini. Lib. I. Cap. IX” 1). 

§ X. Origo Coronae Hung. — Coronam Hungarorum haec omnia 
docent Roma missam non esse Stephano Hungariae regi occasione con- 
versionis Hungarorum. Unde ergo origo ejus arcessenda? Non 
tam facile invenitur, quam quaeritur. Petrus de Rewa Comes Turotziensis 
refert ad Constantinum Magnum, qui inter alia donaria obtulisset Syl- 
vestro primo Romano pontifici, a quo post multa secula venisset ad 
manus Sylvestri secundi indeque ad regem Hungarorum. Ratiocinari 
equidem ita licet, at rem ita evenisse non constat. Coronam a Constan- 
tino praeparatam esse facile persuaderi potest, adest enim subscriptum 
imagini nomen; Constantinum tamen eum fuisse Magnum difficilius est 
creditu. Ea enim aetate reges similis formae diademata non gestabant, 
multo minus signo crucis ornabant. Globum quoque aureum imperium 
portendentem crucis forma adornare anno 579 coepit Tiberius secun- 
dus, tandem Phocas anno 602 in usum convertit et consuetudinem 
transtulit. Coronae vero fastigio primum superimposuit Philippicus, 
qui imperare ccepit anno 741°). Duplici cruce suas signare monetas et 
sceptri loco manu ferre perrexit Constantinus, Irenes filius, ejus 
nominis septimus*), qui regnum simul cum matre tenebat anno 780. 
Simplici equidem cruce jam Olybrius utebatur. Hos tandem majori 
imitabantur fervore ac superstitione imperatores Graeci et alii impe- 
rantes. Ajunt equidem Constantinum M. pro signo imperii primum po- 
suisse et usurpasse crucem. Alii tamen ex ejus numis qui supersunt 
demonstrarunt, non tam crucem, quam initiales Christi (Xpises) no- 


minis literas, signum % illud fuisse *). Constat insuper ex historiis aevo 
ak 


Constantini primi inter Christianos picturam crucis et caelaturam 
imaginum nondum in morem abiisse. Igitur coronam, quae ad Hungaros 
tandem delata est, praeparare non potuit. Caelatura enim coronae impressa 
tempori non quadrat isti. Accedit quod in hac caelata conspiciuntur 
Christianorum imperatorum imagines. Constantinus M. eas 
exprimere non potuit, ante se enim nullos habuit, post se futuros 
ignoravit. 

§ XI. Coronae in Hungariam adventus. — Ortum coronae Hungaricae 


') Epitome Chronol. Hung. pag. 307. 

*) Belius in Notitia Hung. pag. 342. = 
3) Hofm. in voce Crux. 

4) Tbidem. Il. ce. 

ejusque ad Hungaros adventum referri posse autumo ad Constantinum 
eo nomine Nonum, dictum Porphyrogennetum, qui seculo decimo diu 
regnavit. Imperare enim coepit anno 912 ac desiit anno 959. Hujus 
regiminis tempore Christianismum amplexus erat Gyula princeps Hun- 
garorum cum alio potentissimo principe, quos bene donatos Constantinus 
ad suas dimisit regiones!). Hujus aetate ac paulo post vixit Geiza, imo 
vero Gyulae Christiani filiam Christianam Saroltam aliis Askoltam 
in matrimonio habuit, ex qua natus Geizae Stephanus. Sarolte ger- 
manus erat Gyula qui adversa arma in Stephanum moverat, ob quas- 
dam pretensiones inter condivisionales oriri solitas. Inter munera impe- 
ratoris Constantinopolitani Gyulae oblata esse quoque potuit haec corona 
affabre praeparata; quae a morte Gyulae facile ad manus Stephani venit, 
vel per matrem suam Gyulae filiam aut dum avunculum suum Stephanus 
Gyulam Gyulae filium captivum cum omnibus suis divitiis et gazis ad se 
deferri curavit*), Hanc quoque tenet sententiam de origine coronae Hun- 
garicae Becmannus, qui, postquam recensuisset opinionem Petri de 
Rewa, de origine coronae, ita pergit: ,Qua in re plene assentimur illustri 
viro, ad pontificem aliquem corone originem referri non posse; imo e 
contrario Graecorum imperatorum fuisse ob rationes ab eo redditas. At 
Constantinum M. ideo autorem habuisse, id vero est, quod non abs re in 
dubium vocamus. Nam nec coronarum regiarum usus Constan- 
tini Magni temporibus extitit. Nec Graecorum impera- 
torum nomina ille insculpi curare potuit, cum nullos 
ante se habuerit, futuros ignoraverit. Ne dicamus totam 
donationem Constantinianam plane dubiam et ab ipsis pontificiis scrip- 
toribus in incerto positam, eoque una coronae donationem suspectam 
esse. Vero simile igitur coronam illam a Graecis quidem profectam, sed 
non Constantino M., verum alio Constantino, vel pontificis vel etiam 
priscorum Hungariae ducum amico profectam, horumque postea solenni 
usui consecratam fuisse” *). Is vero, prout e superioribus palam est, non 
alter fuit, quam Constantinus Porphyrogennetus. 

Verbo hic memorandum et reliqua regni Hungariae clenodia Con- 
stantinopoli arcessenda. Globus aureus crucifer, calceamentum et 
reliqua prout Belius ostendit*). Duplicis quoque crucis signum loco 
sceptri apud eos gestabatur, unde ad Hungaros quoque mos ille translit 
et in signum Christianismi receptum retentumque. Memorat Dlugos- 
sus ab Emerico filio S. Stephani ecclesiae s. crucis in Polonia dona- 


‘) Hofm. in voce Const. IX. 

2) Thurotzi in Chronico, Cap. XXIX. XXX, 

3) De Dignitt Disput. 1V Cap. III § 8 pag. 478. 

4) In Notitia Hung. Nov. p. 342 § XVI. pag. 350 § XXIV. 

tam esse crucem bifurcatam, portionem notabilem Dominici ligni conti- 
nentem, modico argento obductam, parenti suo Stephano Hungarorum 
regi a Graecorum cesare ex Constantinopoli pro magno munere trans- 
missam, quam vir Dei in pectore ex patris largitione gestare consueverat 1). 
Haec ita constituta ostendunt infirmo talo niti traditionem, qua asseritur 
coronam a Sylvestro Hungaris donatam; infirmiori adhuc ejus aevi Hun- 
garos ad religionem moderno-Romanam ex gentilismo transiisse. 


CAPUT DECIMUM. 


DE CHRISTIANISMO HUNGARORUM, QUEM SECULO DEUVIMO AMPLEXI 
SUNT, ET CONFESSIONE EORUMDEM. 


§ 4. Seculi infelicitas cum Hungari sunt conversi. — Felices merito 
Hungari, suo e gentilismo ad Christianam religionem transitu, quamvis 
sterile nimiumque infelix esset seculum, quo id contigit; dum mores 
corrupti, disciplina abjecta et doctrina multis modis in ecclesia Latina 
erat depravata. Qualis fuerit ecclesiae Romanae facies exeunte nono et 
ingruente decimo seculo necesse est ut speculemur verbis Cardinalis 
Baronii, qui tales aspergit colores: ,En incipit annus Redemptionis non- 
gentesimus indictione tertia notatus, quo et novum incipit seculum, 
quod sui asperitate et boni sterilitate ferreum malique exundantis defor- 
mitate plumbeum atque inopia scriptorum appellari consuevit obscurum. 
In cujus limine constituti, hic lectorem monendo praefari aliquid neces- 
sarium duximus, ne quid scandali pusillus animo patiatur, si quando 
videre contigerit abominationem desolationis in templo, sed magis miretur 
et cognoscat in ejus custodia divinam invigilare potentiam, cum non ut 
olim tantam abominationem secuta fuerit mox desolatio templi intelli- 
gatque solidioribus illo niti hoc fundamentis, promissionibus Christi”. 

Pergit porro luridam ecclesiae Romanae faciem depingere: ,Quee tum 
facies sanctae ecclesiae Romanae, quam foedissima, cum Rome domina- 
rentur potentissimae eque ac foedae meretrices (Theodora, Marozia), 
quarum arbitrio mutarentur sedes, darentur episcopi, et quod horrendum 
auditu et nefandum est, intruderentur in sedem Petri earum amasii 
pseudo-pontifices &c. Sic vindicaverat omnia sibi libido, seculari potentia 
ficta insaniens, aestu percita dominandi. Dormiebat tum plane alto 


') Historiae Polonicae Lib. II Cap. pag. 149. 

sopore Christus in navi, cum hisce flantibus validis ventis navis ipsa 
fluctibus operiretur. Et quod deterius erat, deérant qui Dominum sic 
dormientem clamoribus excitarent discipuli stertentibus omnibus, quales- 
nam veris delectos ab hisce monstris presbyteros et diaconos, cardinales 
putandum, cum nihil tam natura sit insitum, quam unumquemque sibi 
similem generare '), 

§ Il. Paria Genebrardus scriptor antiquus habet: ,Infelix 
inquit dicitur hoc seculum, exhaustum hominibus, ingenio 
et doctrina claris, sive etiam claris principibus et ponti- 
ficibus, in quo nihil fere dignum memoria posteritatis 
gestum sit. Unde ferunt tunc repertum fuisse quoddam monstrum capite 
leonino et ceteris membris humanis, quod statum illius temporis miri- 
fice referret. Hoc vero uno infelix, quod per annos centum 
quinquaginta pontifices circiter quinquaginta a virtute 
majorum defecerunt prorsus apotactici apostaticive po- 
tius, quam apostolici’?). Sergius Tertius, qui acta Formosi res- 
ciderat Maroziae adulterae suae ex qua Johannem XI sustulit 
artibus, papatum invadit. Johannes X alterius Glycerii Theodorae 
Maroziae matris artibus papa creatur, Sara quam ara dignior; ab alio 
scorto Marozia cervicali in os conjecto necatur. Johannes XI patre 
Sergio et matre Marozia natus ille est, de cujus tempore Baronius 
exclamavit: Quae tum facies ecclesiae Romae? Johannes XII 
puer annorum duodecim sceleratissimus omnium in adulterio deprehensus 
ab adulterae marito confossus. Leo VIII laicus adhuc papatum invadit. 
Bonifacius duodecimus Benedicto VI vi prius deturbato et in car- 
cere strangulato papatum rapit, bestia verius quam homo). Sylvester 
Secundus (cui hodie missio coronae Hungariae tribuitur) ita a Pla- 
tina describitur: ,Adolescens relicto monasterio diabolum secutus, 
cui se totum tradiderat.... ambitione et diabolica regnandi 
cupiditate impulsus, largitione primo quidem archiepiscopatum Re- 
mensem, inde Ravennatem adeptus, pontificatum postremo majore conatu 
adjuvante diabolo consecutus est, hac tamen lege, ut post 
mortem totus illius esset, tujus fraudibus tantam digni- 
tatem adeptus erat. Nam cum Gilbertus regnandi cupidus diabolum 
sciscitaretur quandiu in pontificatu  victurus esset? Respondit humani 
generis hostis ambigue (ut solet): si non attigeris Jerusalem diu vives. 
Dum itaque pontificatus sui anno quarto, mense uno, die decimo in 
basilica S. crucis in Hierusalem Rome sacrificaret, fato moriturum se 


1) Ad an. 900 et 912. 
2) Chronograph. Lib. IV apud Hejdegg in H. P. pag. 68. 
5) Hejdegg Histor. Papat. pag. 20. 

statim cognovit”!). Fatetur horum pontificum excessus Petavius Jesuita*): 
Spondanus non negat, imo miratur tantam tum fuisse corruptionem 
morum et depravationem doctrinae et tamen homines non fecisse ab 
ecclesia divortium *), Exclamat ad horum conspectum Baronius: ,O, 
inquit, lugenda Roma! quae nostris majoribus clara lumina prebuisti, 
nostris temporibus monstruosas tenebras, futuro seculo famosas offudisti. 
Quid sub haec tempora non vidimus? Vidimus Johannem, cognomento 
Octavianum in volutabro libidinum, etiam contra eum Ottonem, quem 
Augustum creaverat, conjurasse. Quo fugato Leo Neophytos in ponti- 
ficem creatur. Sed Ottone Cesare Roma discedente, Octavianus Ro- 
mam redit, Leonem fugat, Johannem diaconum naso dextrisque 
digitis ac lingua mutilat multaque caede primorum in urbe debacchatus 
brevi moritur. Cui Benedictum Grammaticum, cognomento Dia- 
conum, Romani substituunt. Eum quoque Leo Neophytus cum suo Cae- 
sare non longe post aggreditur, obsidet, capit, deponit perpetuoque 
exilio in Germaniam dirigit. Succedit Ottoni Caesar Otto. Succedit 
Roma in pontificatu horrendum monstrum, Malefacius 
cunctos mortales nequitia superans, etiam prioris pon- 
tificis sanguine cruentus. Sed hic etiam fugatus et in Magna 
Synodo damnatus est. Talibus monstris hominum ignominia plenis, 
scientia humanarum et divinarum rerum vacuis, innumeros sacerdotes 
Dei per orbem terrarum, scientiae et vite merito conspicuos, subjici 
decretum est” *). 

§ III. Corruptio morum et doctrinae. — Corrupti erant ergo mores, 
corrupta disciplina ac doctrina ea etate mere plumbea, qua Hun- 
gari facti sunt Christiani. Unde multi putant eos nomen tantum am- 
plexos esse, non ipsam Christianismi realitatem et essentiam. Titulo 
tantum permutato ex idolorum veneratione transierunt ad sanctorum 
cultum, atque ita ex una in diversas cerimonias. Ita Hanerus sentire 
videtur. Ex hac inquit Navorepuia et cerimoniarum coagmentatione id 
est secutum, ut ad Reformationem usque ignoraret pene Tran- 
sylvania se Christianam esse, aliquod Dei verbum esse, 
religionem ad Deum et conscientiam pertinere. Nam illud 
populi manibus et mentibus excussum; haec reducta ad digitorum arti- 
culos, labiorum murmura, sacrificulorum mugitus, monachorum recep- 
tacula, claustrales tonsuras, anachoretarum cilicia, laciniarum, pectinum, 
crepidarum venerationem, indulgentiarum nundinationem et alia id 


') Plat. in Vit. Pontif.. pag. 354, 

?) In Successione Pontif. pag. 138, 139. —== 
5%) Epitome Annal. ad an. 908 § III. 

*) Ad an. 990 apud Heideg. in Hist. P. pag. 69. 

genus fascina, distinendae et occupandae plebi accommoda erant” }). 
Deveniendum tamen in hane sententiam non prorsus censeo. Nam vel 
in tanta corruptione remanserat adhuc in ecclesia Latina fundamentum 
vere religionis: Religonem e sacris hauriendam. Secundum arti- 
culos Symboli Apostlolici esse credendum. Juxta legem 
Dei esse actiones dirigendas, Deum esse adorandum se- 
cundum orationem Dominicam, coenam Domini et baptis- 
mum esse sacramenta*). His vero plurimas novas ac superstitiosas 
adjunxerant cerimonias, quibus superiora abnegabant ac  ejurabant. 
Talia erant: Coeca obedientia obediendum episcopo Romano tanquam 
Christi vicario. In Missa esse propriam pro peccatis satisfactionem. Esse 
post hanc vitam purgatorium, nec esse sufficientem in hac vita purga- 
tionem. Particulas crucis esse colendas, B. virginem Mariam et sanctorum 
imagines esse adorandas, ministris verbi vitanda esse matrimonia, et 
alia fundamenta Christianismi convellentia. 

§ IV. Confessio Stephani Regis. — Hungaros multo meliorem esse 
amplexos christianismum palam est e confessione Stephani regis. Ex 
qua liquet quoque non ad fidem moderno-Romanam ea aetate esse 
conversos. Audienda ergo est confessio Stephani, quae extat inter ejus 
decreta ubi ita ad filium loquitur: 

,»Quoniam ad regalis dignitatis ordinem non oportet nisi fideles et 
Catholica fide imbutos accedere, idcirco sanctae fidei in nostris mandatis 
primum damus locum. Imprimis praecipio, consulo, suadeo, fili charis- 
sime, si regalem cupis honestare coronam, ut fidem catholicam et apos- 
tolicam tali diligentia et custodia conserves, ut omnibus a Deo tibi sub- 
jectis exemplum praebeas, cunctique ecclesiastici viri merito te verum 
Christianae professionis nominent virum, sine qua pro certo scias Chris- 
tanus non diceris vel ecclesiae filius. Qui enim false credunt vel fidem 
in bonis non implent et ornant operibus, (quia fides sine opere moritur) 
nec hic honeste regnant, nec in aeterno reguo vel corona participant. 
Si vero scutum retines fidei, habes etiam galeam salutis. His quidem 
armamentis contra invisibiles et visibiles legitime dimicare poteris ini- 
micos. Nam ait apostolus; non coronabitur nisi qui legitime certaverit. 
Fides ergo de qua loquor, haec est: Ut Patrem Deum, omnipotentem, 
factorem totius creaturae et unigenitum ejus fillum Dominum nostrum 
Jesum, de Maria virgine angelo annunciante natum et pro totius mundi 
salute in crucis patibulo passum, et spiritum sanctum, qui per Prophetas 
et Apostolos et Evangelistas locutus est, unam Deitatem perfectam indis- 
solubilem, incontaminatam esse firmiter credas et sine omni ambigui- 


') In Hist. Eccl. p. 101. 
*) Spanheim in Historia pag. 1425. 

tate teneas. Haec est fides Catholica, quam (sicut Athanasius dicit) nisi 
quis fideliter firmiterque crediderit salvus esse non poterit. 5i aliquando 
infra tuam inveniantur potentiam (quod absit) qui hance collationem 
sanctae Trinitatis dividere vel minuere sive augere conabuntur, hos 
ipsos scias esse haeresiarchae servos et non sanctae ecclesiae filios. Tales 
vero nec nutrias nec defendas, ne tu etiam videaris amicus et fautor. 
Hujus modi enim viri sanctae fidei filios omnino reddunt morbosos et 
istam novellam sanctae ecclesiae plebem miserabiliter destruunt ac etiam 
dissipabunt. Hoc ne fiat principaliter cura”), In hac eximia ac plane 
regia admonitione ac Christiana confessione speciatim sequentes inclu- 
duntur Christianae fidei articuli: 

I. Deum esse unicum. 

lJ. In una indivisaque Trinitate tres esse personas, Patrem, Filium 

et Spiritum sanctum coessentiales. 
II. Deum esse omnipotentem omniumque creaturarum factorem. 
IV. Jesum. Christum esse unigenitum Dei filium. 
V. Jesum esse Dominum nostrum. 
VI. Jesum esse a Maria virgine natum. 
VII. Salutem mundi a passione Christi in crucis patibulo pendere. 
VI. Spiritum sanctum nos sanctificare, unde dicitur sanctus. 
IX. Scripta Prophetarum, Apostolorum et Evangelistarum esse verba 
spiritus sancti, non aliorum hominum. 
X. Haereticum esse de sancta Trinitate male sentientem. 
XI. Absque fide neminem esse ecclesiae membrum, verum Christianum. 
XII. Absque fide neminem salutem consequi. 
XIII. Veram fidem conjunctam esse bonis operibus. 
XIV. Fidem bonis operibus vivificatam esse armamentum adversus ini- 
micos visibiles et invisibiles. 

Hi sunt articuli in hac confessione explicite et-implicite conclusi. 
Jam quae religio hos ita tradit, credit corde, re et ore exprimit, ea con- 
venit sine dubio cum Stephani religione, quam ille una cum Hungaris 
seculo decimo amplexus est. Que autem verbo et facto abnegat, ea 
minime consonare censenda est cum religione Stephani et priscorum 
Hungarorum, Examinemus ergo cui religioni conveniant. Traditur in hac 
confessione : 

I. Deum esse unicum. Ita nos docent scripta Prophetarum et 
Apostolorum. Ita Reformati confitemur in confessionibus publicis, ita in 
praxi quotidiana exhibemus, re et facto. Deum unicum esse in 
confessione fatetur etiam ecclesia Romana; at vero praxi abnegat, cum 


1) In Decretis. Cap. I, 

cultum unico soli Deo debitum etiam creaturis, angelis ac sanctis praeter 
Deum defert. 

Il. In unica indivisibili Trinitate tres esse personas 
Patrem, Filium et Spiritum sanctum coessentiales. Optime 
confessus est rex piissimus, quam doctrinam hausit ex verbo Dei 4 Joh. 
V:7. Joh. XIV:416. Ita quoque patres priorum seculorum sentiebant, uti 
palam est ex apologia Athenagorae pro Christianis, ex dia- 
logo Justini Martyris cum ‘Triphone, ex operibus Athanasii et ali- 
orum. Sentimus quoque ita, et in confessionibus et in praxi }). 

§ V. Ill. Deum esse omnipotentem et omnium creatu- 
rarum factorem. Ita verbum Dei docet, ita antiqui patres confessi 
sunt, ita Reformati confitentur, nec contraria possunt gravari sententia. 
At vero in religione Romana plurimi sunt, qui cum Petro Lombardo, 
sententiarum magistro, affirmant, Deum creaturis communicare 
potentiam creandi?). Imo Salasar Jesuita post alios ita scribit: 
Dispositione, tua sanctissima virgo, perseverat mundus, 
quem et tu cum Deo ab initio fundasti.*) Scopus horum est 
ut firmius transubstantiationem docere possent. Paulo quinto in 
dedicatione cum censura editi cujusdam libri attribuunt omnipotentiam , 
qui his verbis est oblatus. Paulo V, Vice-Deo Christianae reipu- 
blicae monarchae invictissimo et pontificiae omnipoten- 
tiae conservatori acerrimo’), Quid Faustus Sabeus Brixianus 
Vaticanae bibliothecae praefectus Julio tertio pontifici deferat, apparet 
ex epigrammatibus ejus; ubi ita: 


In te speravi, fac ne confundar in aevum 
Juli! et egestatis pondere me exonera. 

Porge aurem, accelera meque eripe ab hoste sequaci. 
Libera ab aerumnis, retibus, insidiis. 

Esto et apud temet Dominum mihi, maxime Juli! 
Confugiique domus, praesidiumque meum. 

Tuque meae vires, portus, spes una, salusque 
Dulce tuum ob nomen, numen et esto meum. 

Inque tuas commendo manus, Juli optime princeps! 
Spiritum et hos canos, plectra, lyram, calamumque °). 


Sive tales adulentur, sive ex vero ita sentiant Deitatis attributa 


1) Confer, Confess. Helv. Cap. III. pag. 17. Catech. Palat. Q. XXYV. 
*) Lib. 1V cap. ult. apud Turret 1 Tom. pag. 477. 

*) Apud Cattenburg in Spicileg. pag. 554. 

4) Editus est liber Bononiae 1608. 

5) In Epigram. pag. 513, 

incommunicabilia miseris mortalibus attribuunt, quod absque sacrilegio 
fieri non potest. 

IV. Jesum Christum esse unigenifum Dei filium. 

V. Jesum Christum esse nostrum Dominum. Quia nos san- 
guine proprio redemit. At Dominium ejus abnegant, qui non a Christo 
in totum, sed aliunde salutem quaerunt. 

VI. Jesum esse a Maria virgine natum. Ita scriptura sacra 
et nos cum ea sentimus. Esa VII:14. Luc. ]:31—361). Romanis ad- 
dicti sacris statuunt corpus Christi ad haec verba a sacrificulo pronun- 
tiata ,Hoc enim est Corpus meum” in panem, aut panem in corpus 
transubstantiari. 

VII. Salutem omnium a passione Christi pendere. Sive 
quicunque salvantur in Christo eam consequuntur. Ita scriptura tradit, 
ita Reformati sentiunt?). At moderni Romanam fidem sequentes facto 
diversis modis abnegant, (1 Cum salutem ex propriis operibus et meritis 
expectant. (2 Cum quaerunt per indulgentias, processiones, et aere redi- 
munt e purgatorii flammis, ac si sanguis Christi non esset perfectum 
purgatorium. (3 Cum expectant ex intercessione et merito sanctorum. 
(4 Cum Christum nune quoque quovis die passionibus subjiciunt, docentes 
realem in sacramento praesentiam; et quotidie pro peccatis vivorum et 
mortuorum offerri. 

VUI. Spiritum sanctum sanctificare nos. Hic quoque arti- 
culus in sua puritate non docetur in ecclesia Romana, dum sancti non 
isti reputantur, qui a spiritu Dei sunt sanctificati, verum quos ecclesia 
canonizare solet. 

(5 Cum docent irregenitos etiam bona opera praestare posse °). 

IX. Scripta Prophetarum, Evangelistarum, verba esse 
spiritus sancti, non aliorum hominum. Ita seriptura tradit 2 Tim. H1:16; 
2 Petr. 1:24. Ita quoque Reformati confitentur. At minuunt dignitatem 
hujus articuli vario modo. (1 Cum docent authoritatem s. scripture a 
Romano pontifice dependere *), (2 Dum scripta apocrypha pari reverentia 
cum veris Prophetarum ac Apostolorum scriptis observant. (3 Cum epi- 
stolas, responsa pontificum Romanorum, Decreta conciliorum aequali cum 
verbo Dei honore observant °). 

X. Haereticum esse de sancta Trinitate male sentientem. 
Recte ita sentit, nam in edictis quoque imperatorum ita traditur ®), Male 


) Catech. Pal. Q. XXXV. 

*) In Confes. Helv. Cap. XIV. Cap. XVI. Catech. Palat. Q. III. 

3) Concil. Trid. Sess. VI. Canon. VII. 

4) Vide autores apud Turret. de s. sra Q. VI. p. 95. — 
5) Idem ll. cc. Q. XXI. p. 180. 

5) Cod. Tit. I. Lib. I, Reehemberg in Voce Haereticus. 

ergo nos, Trinitatem in spiritu et veritate adorantes, haereticis annume- 
rant Romani. 

XI. Absque fide neminem verum esse Christianum. Recte 
ita sentit rex optimus. Ecclesia enim est corpus Christi mysticum, in 
quo omnia membra fide capiti adherent Christo. Col. 1:48. Efes. 1V:41—17. 
V : 2432. Ita Reformati sentiunt, at Bellarminus secus doctrinam 
Romanorum tradit, qui ita statuit. Ut aliquis possit dici absolute pars 
verae ecclesie, de qua scripture loquuntur, non putamus requiri ullam 
internam virtutem, sed tantum externam, potissimum fidei et sacramen- 
torum communionem, quae sensu ipso percipitur?). Externam professio- 
nem et usum sacramentorum etiam infideles utcunque peragunt, seque- 
retur inde et eos veros Christianos esse, negat tamen Stephanus rex. 

XII. Absque fide salvari neminem. Tradit ita etiam scriptura 
Rom. JI]: 30. Sid. X:6. Sentiunt quoque ita Reformati*). At naturam 
verae fidei enervant in ecclesia Romana, ubi fidem implicitam ad salutem 
sufficere docent. 

XII. Veram fidem conjunctam esse bonis operibus. Ita 
scriptura tradit Jac. 11:17: ita Reformati docent ac sentiunt 3). 

XIV. Fidem bonis operibus vivificatam esse armamen- 
tum adversus invisibiles inimicos. Secus ii sentiunt, qui thu- 
ricremiis, aqua consecrata, sanctorum reliquiis, imagunculis ac signo et 
particulis crucis inimicos abigere tentant. 

Qui hos in confessione Stephani complexos articulos sine praejudicio 
ruminaverit, cum articulis ecclesiae Romano Catholicae, uti hodie est, 
contulerit, facile persuaderi sibi patietur, seculo decimo non hodiernam 
Romano Catholicam fidem Hungari sunt amplexi. Sed ad hoc assertum 
comprobandum majora illustrioraque sunt, quae sequuntur argumenta. 

§ VI. Controversia de primatu Petri — Nota est ex historiis contro- 
versia de primatu Romani episcopi, quae per multa secula divisit 
animos ecclesiamque. Nam Romanus episcopus relicto officio, Evangelii 
verbo oves Christi pascendi, erexit sibi imperium ac cupit regnare in 
ecclesiis et mundo; a seculo praecipue septimo se pro capite et vicario 
Christi voluit observari universali. Fundamentum tanti moliminis sunt 
verba illa ad Petrum Christi, prostrata Mat. XVI:18: Tu es Petrus 
et super hanc Petram aedificabo ecclesiam meam. Scopo suo 
inservire cogit haec verba Spondanus, celebris Baronii epitomator ac 
episcopus Apaminensis, ita Christi verba in literis ad pontificem dedicato- 
riis explicans, ut per Petrum summus pontifex, per Petram intelligatur 


1) Apud Turret. de Ecclesia, Q. III. pag. 12. 
*) Helv. conf. Cap. XVI. Catech. Palat. Q. XXI. 
8) Confes. Helv. Cap. 16. Catech. Palat. Q. LXXXVI. XCI. 

sedes apostolica, semel in sempiternum Romae constabilita et indissolu- 
bili nexu adeo suo capiti juncta, ut nefas guerit alterum ab altero divel- 
lere!), Bellarminus vero in persona quoque aliorum ita sententiam 
profert: ,Affirmant Catholici Petrum apostolum fuisse totius ecclesiae 
caput et principem, loco Christi ab ipso Christo institutum. Et non est 
simplex error, sed haeresis, negare primatum Petri a Christo institutum”’ *). 
Extra controversiam est ita hodie Romano-Catholicos sentire. Audiamus 
et regem apostolicum, an in ea fuerit sententia? Loquatur ipse in sua 
ad filium instructione: 

»in regali quidem palatio post fidem ecclesia secundum tenet locum, 
a capite nostro scil. Christo prius seminata, deinde per 
ejus membra utique apostolos sanctosque patres trans- 
plantata et firmiter aedificata atque per totum orbem diffusa. Et 
quamvis novam semper pariat prolem, in certis tamen locis quasi antiqua 
habetur”. Ne quis hic excipere possit: Christum dicere Stephanum non 
ecclesiae per. mundum plantatae, sed caput sui ipsius? Explicat egregie 
verba etiam Christi ad Petrum prolata: ,Nam qui minuit aut foedat 
sanctae ecclesiae dignitatem, ille Christi corpus mutilare nititur. 
Ipse enim Dominus dixit Petro, quem custodem magistrumque eidem 
posuit sanctae ecclesiae: Tu es Petrus et super hane petram 
aedificabo ecclesiam meam. Seipsum quidem nominabat 
petram, verum non ligneam vel lapideam super se aedi- 
ficatam ecclesiam dixit, sed populum acquisitionis, gen- 
tem electam, divinam, gregem fide doctum, baptismate 
lotum, Chrismate unctum, sanctam super se aedifica- 
tam ecclesiam dixit et appellat’%) Clarissima haec est inter- 
praetatio; ubi ecclesiam corpus Christi, Christum ecclesiae 
caput, Petram Christum ecclesiae fundamentum dicit. 
Qui haec non cernit in verbis beatissimi regis Hungarorum, nae ille 
praejudiciis occoecatus est. Stiltingus tamen vario torquet ea verba, 
ut ad Petrum non Christum referre posset in Vita 5S. Stephani pag. 98. 
Haec sententia est scripturaria, ubi Christus ecclesiae caput et funda- 
mentum dicitur, praeter quod aliud non datur 4 Cor. [I1:44. Convenit 
cum mente veterum patrum. Cyprianus ita: Hoe erant utique 
et caeteri apostoli, quod fuit Petrus, panigieomemntio 
praediti et honoris et potestatis, sed exordium ab uni- 
tate proficiscitur. Primatus Petro datur ut una Christi 
ecclesia eo cathedra una monstretur, et pastores sunt 


') In Annal. dedicat. ad Pontificem. 
*) De Pontif. Rom. Cap. X. — 
3) In Decret. Steph. Lib, I. Cap. II. 

omnes et grex unus ostenditur, qui ab apostolis omni- 
bus unanimi consensione pascatur. ldem affirmat Chris- 
tum apostolis omnibus post suam resurrectionem parem 
potestatem tribuisse. Gregorius Nyssenus: Non Petrus 
et Jacobus et Johannes sunt columnae ecclesiae, sed 
omnes qui ecclesiam sustentant?). Ita nos quoque sentire Libri 
nostri symbolici loquuntur?). Concordat ergo Reformatorum doctrina 
cum regis apostolici confessione etiam in hoc puncto. At Romano-Catho- 
licos quam pedibus manibusque nitantur defendere Romanum _pontif. 
esse caput ecclesiae universale Christique vicarium, ex hoc loco certum 
est. Igitur neque ad eam religionem cum populo ea aetate est conversus. 

§ VII. Deus solus adorandus. — Deum unicum adorationis 
objectum credidit eumque solum adorandum constituit ac 
voluit: non vero etiam sanctos ex modernorum Romano-Catholicorum 
mente. Nonam ergo regulam hanc praescripsit filio: ,Continua oratio est 
peccatorum ablutio et remissio. Tu autem, fili mi, quotiescunque ad 
templum Dei curris ut Deum adores cum Salomone filio regis, 
et ipse rex semper dicas: Emitte Domine sapientiam de sede 
magnitudinis tuae, ut mecum sit et mecum laboret, ut 
Sciam quid acceptum sit coram te omni tempore. Et 
iterum: Domine Pater et Deus vitae meae, ne derelin- 
quas me in cogitatu maligno, extollentiam oculorum 
meorum ne dederis mihi, et desiderium malignum averte 
a me Domine, aufer a me concupiscentiam, et animo 
irreverenti et inpunito ne tradas me Domine. Hac itaque 
oratione antiqui utebantur reges. Tu quoque hac eadem utere, ut Deus 
cuncta vitia a te auferre dignetur, ut invictissimus rex a cunctis nomi- 
neris. Ora etiam, ut desidiam et hebetudinem a te depellat et supplemen- 
tum omnium tibi tribuat virtutum, quibus visibiles et invisibiles vincas 
inimicos, ut securus et expeditus ab omni incursione adversariorum, 
cum omnibus tibi subjectis, cursum aetatis tuae vitae cum pace possis 
finire’’), Deum solum adorare jubet nec contrarium in prae- 
ceptis, actis vel factis sanctissimi regis habetur. Recte quidem, ita enim 
Deus injungit. Mat. IV :10. 

Haec secus docent faciuntve Romanam fidem amplexi, qui praeter 
Deum dirigunt suas preces ad angelos, patronos patronasque, praecipue 
vero ad sanctissimam Deiparam virginem. Nemo haec negabit; extant 
enim palam in luce hominum libelli precatorii, qui tales exhibent 


') Apud Turretin. de Ecclesia Q. XVII pag. 180. Thesi XIII. 
*) Confess. Helvet. XVII pag. 149. 
*) In Decret Steph. Lib. I Cap. IX. 

precum formulas. Editus libellus Antverpiae anno 1625 cum approbati- 
one et privilegio sub titulo Hortulus Mariae ubi talis exstat invocatio: 

Diva divarum mater omnis misericordiae, regina celo- 
rum et terrae, que insides throno gloriae pleno omni ma- 
jestate, undique stipata choro angelorum, ad te solam con- 
fugio, in teomnem fiduciam meam collocavi, si a te derelin- 
quar, ad quem me convertam, qui me gratia complectatur? 
Spem meae salutis pono in fiducia misericordiam tuam 
consequendi. Largiaris mihi gratiam o Maria! ut te verear, 
tibi inserviam in omni sanctitate et justitia. Oro te regina 
coeli et domina angelorum, mundes cor meum, illustres 
animam meam, laves, purifices eam ab omnibus peccatis, 
magnitudo tuae misericordiae deleat multitudinem meo- 
rum delictorum. Voluit Deus ut o Maria agnoscaris tan- 
quam omnem potestatem habens in coelo et terra et tan- 
quam suprema Domina in ejus regno}!), 

Quod petendum erat a solo Deo, solicitant a B. Virgine. In concilio 
quoque Constantiensi anno 1414 celebrato, loco invocationis: Veni 
Sancte spiritus, canebatur Litania b. virginis Mariae hoc modo: 


4. Veni Mater gratiae, 
Fons misericordiae, 
Miseris remedium. 

2. Veni lux ecclesiae, 
Tristibus laetitiae 
Nunc infunde radium. 

3. Te Reginam colimus,; 
Tibi laudes canimus 
Ex affectu cordium, 

4. Quae et in angustiis 
Et in rebus dubiis 
Salus et solatium. 

5. O stella perfulgida, 
Tu dira certamina 
Maris hujus reprime. 

6. Simonis navicula &c. 


Refert cardinalis Bona ex missali monastico Lib. Il. Cap. IX 
de rebus Liturgicis sequentia: Suscipe sancta Trinitas, unus Deus 
hanc oblationem, quam tibi offerimus in memoriam beatae 


1) Apud Cattenburg in Spicileg. pag. 552. 

passionis, resurrectionis et ascensionis D. nostri Jesu 
Christi, et in honorem b. Mariae semper virginis, geni- 
tricis ejus et omnium sanctarum et sanctorum coelestium 
virtutum et vivificae crucis ut eam acceptare digneris pro 
nobis peccatoribus, et pro animabus omnium fidelium de- 
functorum. Praecipuum cultum b. virgini deferunt et angelicam salu- 
tationem Ave Maria dictam habent pro precibus efficacioribus. Tradunt 
mulierculam Japonensem centies quadragesies millies eam con- 
tinue et toto vitae cursu quotidie recitasse '). Non ita antiqui 
sentiebant patres. Queritur Epiphanius quosdam haereticos eo deve- 
nisse, ut Mariam semper virginem adorarent; ipse ita loquitur: Revera 
sanctum erat corpus Mariae, non tamen Deus. Revera virgo 
erat ipsa virgo et honorata, sed non ad adorationem 
nobis data, sed ipsa adorans eum qui ex ipsa carne genitus 
est, de coelis vero ex sinibus paternis accessit. Item: Sit 
in honore Maria. Pater et Filius et spiritus sanctus ado- 
retur. Mariam nemo adoret, et si pulcherrima est Maria et 
sancta et honorata, at nonad adorationem?”). Pari modo 
Augustinus de sanctis loquitur: Nec tamen nos eisdem marty- 
ribus templa, sacerdotia sacra et sacrificia constituimus, 
quoniam non ipsi, sed Deus eorum nobis est Deus &c.'). 
Ludovicus Vives Hispanus, pontificiis sacris addictus, ad haec verba 
Augustini tales addit notas: Multi Christiani in re bona ple- 
rumque peccant, quod divos divasque non aliter veneran- 
tur, quam Deum. Nec video in multis quod sit discrimen 
inter eorum opinionem de sanctis, et id quod gentiles puta- 
bant de suis diis. 

Nos b. virginem tanquam Domini nostri Salvatoris Genitricem vene- 
ramur omnemque illi honorem deferimus, ita quoque sanctos, qui se 
tales facto exhibuerunt. At pro religiosi cultus objecto non habemus, nec 
cultu divino colimus, nec adoramus, nec invocamus, eum cultum soli 
omniscio et omnipotenti Deo reservantes et deferentes cum 8S. Stephano 
Hungarorum rege, qui illum solum docet filium adorare. 

§ VIII. Ex his omnibus fas est concludere unicuique aequo rerum 
arbitro, quod in qua religione observantur fidei articuli, quos Stepha- 
nus, cum eoque Hungari Christum amplectentes, credidit ac observavit, 
ea consonat religioni priscorum Hungarorum. Verum in religione Romano- 
Catholica, prout ea nunc traditur, illi pure non observantur, neque igitur 


1) Jesuita Solier Histor. Japon. Lib. XIX. Cap. XXIX apud Cattenburg pag. 553. 
*) Epiphan. Haeres. LXXIX pag. 344, 345. ; 
%) De Civitate Dei, Lib. VIII. Cap. XX VII. pag. 513, 

convenit, cum religione priscorum Hungarorum. Nec ad hance igitur con- 
versi sunt, dum e gentilismo facti sunt Christiani, unde etiam apparet 
elumbe esse Dilemma, quod Pontificii Hungari Reformatis objicere 
solent: Aut ad veram fidem tempore regis Stephani Hungari 
conversi sunt, aut non? Si non; ergo sanctissimi Hungarorum reges 
falsum pro vero amplectentes decepti sunt et perierunt. Si vero ad 
veram fidem conversi sunt, ergo vera est Romano-Catholica fides, 
quam tunc amplexi sunt? Nam vera illa fides non est Romano-Catholica, 
prout hodie ea traditur et observatur. Apparet quoque pro nobis loqui eos, 
qui urgent regem Hungarorum obligatum esse religionem apostolicam et 
Catholicam a Stephano rege filio suo in confessione sua commendatam 
defendere. Ita enim rex, religionis nostrae apostolicae ac verae Catho- 
licae patronus et defensor esse tenetur, quae in fundamentalibus articulis 
summam habet convenientiam cum Stephani et antiquorum Hungarorum 
religione. 


CAPUT UNDECIMUM. 


DE RELIGIONE, QUAM HUNGARI E GENTILIBUS TENEBRIS AD CARISTIANAE 
DocTRINAE LUMEN EMERSI SEQUEBANTUR, ET QUANDO RELIGIONEM 
RoMANO-CATHOLICAM SUNT AMPLEXI. 


§ 1. Dissidium inter Ecclesiam Graecam et Latinam. — Unica tantum 
est Religio salutaris ac vera; fieri autem potest dissonantia in ritibus ac 
cerimoniis externis salvo et immoto fidei fundamento. Jam diu est, quod 
Ecclesia occidentalis ab orientali sejunxit sese. Primum controversia orta 
erat de Paschate, cujus occasione Victor, episcopus Romanus, Ecclesias 
Asiaticas ac Africanas anno a Christo nato 195 anathemati subjecit atque 
ita ab istis. divortium fecit seque abdicavit. Ab eo tempore succreverunt 
controversiae variae, quae penetrarunt etiam ad fidei articulos fundamen- 
tales, atque oppositas tenuerunt orientis et occidentis Ecclesias ad ingens 
verae Religionis detrimentum et propagationis Christianismi sufflamen. 
Latina quoque Ecclesia paulatim ad eam declinavit gravissimam corrup- 
tionem, traditionibus inventisque hominum in locum verae doctrinae 
sensim sensimque subrepentibus, de qua jam olim dixit monachus Augus- 
tinianus Theodoricus Urias: ,,Ecclesiam Romanam ex aurea in argenteam, 
ex argentea in ferream, ex ferrea in terream, ex terrea in stercoream 

abiisse” 1). Ad nostrum nunc scopum facit, ut inquiramus, Majores nostros 
e tenebris gentilismi emersos num Ecclesiae Latinae instituta, num 
Graecae amplexos? et quidem iis circumstantiis, quibus hodie Romano- 
Catholici sua dogmata credunt ac defendunt. Ecclesiae magis orientalis 
quam occidentalis instituta secutos esse Hungaros, preter ea quae hac- 
tenus produximus, infallibilibus potest monstrari docerique argumentis 
e penu Historiarum desumptis. 

§ Il. Argumentum primum. — Argumentum primum desumimus 
ex lis, quae sparsim superius de rebus Hungarorum tradita sunt. Apparet 
saepius numerosas familias, potentes Principes Christianis se addixisse 
sacris, qui Constantinopolim adeuntes ibi religionem edocti et sacro bap- 
tismate initiati sunt. Talis erat Gordas Hungarorum Princeps circa 
annum 28 temporibus Justiani Imperatoris; eadem aetate vidua quae- 
dam Hunnorum Regina cum multis suorum millibus. Cirea annum D. 618 
multi ad Christum conversi, sudoribus ac fatigiis Caroli Magni Hunno- 
Abares ad amplectendam doctrinam Christi adacti sunt. Gyula Dacize 
Princeps cum alio potentissimo Principe in initio seculi decimi Constan- 
tinopoli Christiana suscepit sacra circa annum D. 945, qui inde Episco- 
pum Hierotheum virum doctissimum ad Hungaros detulit. Hujus 
Gyule filiam habuit in matrimonio Geiza Rex Hungarorum. Imo Adal- 
bertus alio nomine Voitech dictus, qui ad Geizam missus praetendi- 
tur, a quo volunt etiam Stephanum baptizatum, ritus sequebatur Eccle- 
siae Graecae *). 

Haec cum ita se habeant (prout superius passim certis documentis 
ostendimus) initia Christianismi et ritus quosdam Hungari acceperunt 
Constantinopoli. Coactus est fateri Carolus Peterfi Jesuita, qui sic 
scribit: ,Neque taceudum, ab anno millesimo Salutis ad seculum prope 
tertium, sanctionum nostrarum capita ex Ecclesiae Chritianae natalibus 
et oecumenicis Conciliis accepta esse: populos preeterea orientales, merca- 
turam et conjugia ultro citroque apud Hungaros facientes, abusus varios 
genti nostrae appendisse, primigeniae institutiones Stephani, Ladislai, 
Colomanni Regum aperte innuunt 3)”, 

§ Ill. Argumentum secundum. Articuli confessionis Hungarorum 
e gentilismo emersorum, superius recensiti, contrariantur articulis fidei 
Romano-Cath. Ecclesiae; egregie vero concordant cum articulis Eccle- 
siae Greecae. Sufficeret hic, etsi nihil prater istum articulum esset, 
quo Romani suum Episcopum volunt Ecclesiae caput universale, fun- 
dantes sententiam in istis Christi Domini verbis: Tu es Petrus et 


1) Apud Hydegg. Hist. S. pag. 6. 
*) Pfaffius Histor. Eccl. pag. 456. 
®) Concil, S. Hungar. in Praef. § VII et infra pag. 16, 

super hance Petram aedificabo Ecclesiam meam, Graeci enim 
negabant semper, heec de Pontifice intelligenda Romano, sed de Christo, 
qui solus Ecclesiae est fundamentum et caput. Stephanus quoque Rex 
Hungarorum ex mente Graecorum egregie interpretatur tum verba Christi, 
tum rem, nempe Christum esse caput Ecclesiae. 

§ IV. Argumentum tertium. — Jejunium antiquorum Hungarorum 
monstrat ritus Graecos. Non enim ex consuetudine Latinorum, sed 
Graecorum jejunabant. Ita Rex Ladislaus decrevit: »Latini, qui Unga- 
rorum consuetudini legitime consentire noluerint, scilicet postquam 
Ungari carnes dimiserint, ipsi iterum in secunda et tertia feria come- 
derint, si se nostrae consuetudini meliori non consentire dixerint, quo- 
cunque volunt, eo vadant: pecuniam vero, quam hic acquisierunt, hic 
relinquant, nisi forte resipuerint et carnes nobiscum dimiserint”?). In 
margine Decretorum editionis an. 1581 haec notata sunt: Olim Hun- 
gari secundum ritum Graecorum jejunabant. Si igitur Hun- 
gari religionem accepissent a Latinis, quomodo non etiam ritus cum 
religione acceperint? Et ita in contrariis esse ritibus minime potuerunt, 
atqui hic patet contrarium. Jejunabant autem Hungari uti et nunc 
Graeci ritus, lac, butyrum, caseum et ova non gustantes *), 

§ V. Argumentum quartum. In Hungaria temporibus adhuc Colo- 
manni Regis, qui vixit initio seculi duodecimi, Episcopi et Clerici 
erant conjugati. Sed capitula ad eam materiam facientia ex recentio- 
ribus Decretorum editionibus eraserunt, adest vero in editione antiqua 
anni 1581, edidit quoque Carolus Peterfi an. 1741 Posonii, in opere 
de Conciliis in Regno Hungariae celebratis; ubi dolosis sup- 
ponere vellet cineribus, suis interpretamentis huc illuc sensum articu- 
lorum trahens, tandem veritas fateri rem cogit°). 

Huc facit ex Decretis Ladislai capitulum quod inscribitur: De 
indulgentia ad tempus facta Presbyteris, ut cum uxoribus 
maneant‘) Presbyteris autem, qui prima et legitima duxere 
conjugia, indulgentia datur, propter vinculum pacis et 
unitatem spiritus sancti, quousque nobis in hoc Domini Aposto- 
lici paternitas concilietur. Appendicula haec sine dubio transcriptoris est 
in aetate seriore. Hodie tamen conjugia nullo respectu concedunt. In 
Decretis Colomanni, Titulus: De uxoratis in Episcopum pro- 
movendis. Si qui ad Episcopum promovendi, si legitimo 
matrimonio juncti sunt, nisi ex consensu uxorum non assu- 
mantur. Tit.: De Sacerdotibus ante Presbyteratum uxo- 


1) Decret. S. Lad. Lib. I. Cap. XXXI. 

*) Galeotis Mart. de Mathiae Regis dictis et factis, pag. 368. 
*) Apud Peterf. Decret. Lib. Il. Cap. XI, XXXI, XXXIII. 

‘) Decret. Lad. Lib. I. Cap. III. 

ratis. Presbyteris uxores, quas legitimis ordinibus acce- 
perint, moderatius habendas praevisa fragilitate indulsi- 
mus. Tit: De uxoribus Episcoporum. Uxores Episcoporum 
episcopalia non inhabitent?). Clarum ex his est, clericos fuisse 
conjugatos; elucet quoque ritum Ecclesiae Greecae debuisse observare 
etiam in conjugio, ubi viduam aut repudiatam ducere nefas; de- 
functa quoque semel uxore aliam adjungere sibi vetitum. Ita apud Hun- 
garos in usu fuisse loquitur 8S. Rex Ladislaus in Decretis, Tit: De 
Bigamis Presbyteris et Diaconis. Bigamos Presbyteros et 
Diaconos et viduarum vel repudiatarum maritos jubemus 
separari et peracta poenitentia ad ordinem suum reverti. 
Et qui noluerint illicita conjugia dimittere, secundum 
instituta canoniis* debeant degradari. Separatas autem 
feminas parentibus reddi jubemus suis, et quia non erant 
legitimae, si voluerint, liceat eis maritari*). Ad marginem in 
Corpore Juris Hungarici, hujus Canonis talis nota jam ab olim 
adjecta est: Conjugati Presbyteri ante 400 annos in Pannonia 
ritu Graecorum. In indice quoque Corporis Juris Hung. illa verba 
habentur editionis Tyrnaviensis an. 1734: Conjugati fuerunt olim 
Presbyteri in Ungaria. 

Loquuntur eadem Decreta Colomanni Regis, Tit: De Bigamis 
Presbyteris. Bigami et viduarum vel repudiatarum maritia 
conjugiis cessent illicitis, vel cleri excludantur consortiis. 
Tit: De Degradatione Bigamorum. Si quis Bigamus propter 
uxorem divinum officium reliquerit, omni Ecclesiastica 
dignitate privetur et inter Laicos deputetur. 

Tit: De Privatione Bigamorum Presbyterorum et eorum 
benificiis. Ut clerici et viduarum aut repudiatarum ma- 
riti, temporalibus Ecclesiae beneficiis et cunctis digni- 
tatibus Ecclesiasticis priventur. Tit: Si Presbyteri Bigami 
recipiant ordines. Bigami Presbyteri, qui ad ordines suos 
redire noluerint ex consensu uxorum suarum recipiantur®). 
Fatetur ad hec Peterfi temporibus Regis Colomanni Presbyteros et 
Diaconos omnino fuisse conjugatos; rationem vero hanc addit: quoniam 
ex oriente plures clerici ad Hungaros adventarant*). Id est 
verum, quo nostram firmat sententiam. 


1) Coloman. Decret. circa an. 1114. Cap. XI, XXXI, XXXII. 

*) Decret. Lad. Lib. I. Cap. I. 

3) Variis Capitibus in Decret. Coloman. in antiqua editione 1581 et apud Peterfium de 
S. Hung. conciliis. 

4) ll. cc. pag. 50. 

* Canonis (ed.) 

§ VI. Canones preememorati concordant Ecclesiae orientis ritibus jam 
ab olim observari solitis. Videamus ad hoc solum Canones illos, quos 
Baronius defert Clementi Apostolorum discipulo. Quintus inter hos 
ita sonat: Episcopus aut Presbyter aut Diaconus uxorem 
suam pretextu religionis non abjicito; si abjicit, segre- 
gator a communione; si perseverat, deponitor. 

Can. XVII. Qui viduam duxit aut divortio separatam a 
viro aut meretricem aut ancillam aut aliquam, quae pu- 
blicis mancipata sit spectaculis, Episcopus, Presbyter 
aut Diaconus aut denique ex consortio sacerdotali esse 
non potest. 

Can. L. Si quis Episcopus aut Presbyter aut Diaconus 
aut quivis omnino de sacerdotali consortio, nuptiis et car- 
nibus et vino abstinuerit, non propter ea quod mens ad 
cultum pietatis reddatur exercitatior, sed propter abomi- 
nationem oblitus quod omnia pulchra valde, et quod mas- 
culum et feminam Deus creavit hominem, sed diffamatio- 
nibus lacessens creationem Dei vocat ad calumniam; aut 
corrigitor aut deponitor et ex Ecclesia rejicitor. Meminit 
Canonum horum Gratianus collector et verba sequentia addit: Nos 
antiquum sequentes Canonem Apostolicae diligentiae et 
constitutiones sacrorum virorum legales nuptias a modo 
valere volumus, nullo modo cum uxoribus suis eorum con- 
nubia dissolventes, aut privantes eos familiaritate ad invi- 
cem in tempore opportuno. Si quis igitur praesumpserit 
contra Apostolicos canones aliquos Presbyterorum et Dia- 
conorum privare Contactu et Communione legalis uxoris 
deponatur. Similiter et Presbyter aut Diaconus, qui Reli- 
gionis causa uxorem suam expellit, excommunicetur; si 
vero in hoc permanserit, deponatur?). 

Constantii Caesaris quoque constitutio an. 357 immunes clericorum 
uxores et liberos a publicis oneribus declarans arguit ea aetate conju- 
gatos fuisse clericos. Ita illa sonat: 

Omnibus clericis hujusmodi praerogativa succurrat, 
ut et conjugia clericorum et liberi quoque eorum et minis- 
teria, id est, mares pariter ac feminae, eorumque etiam 
filii et filiae immunes semper ab hujus modi muneribus 
perseverents, 

Cum ergo Canones Hungarorum de Conjugio clericorum concordent 


') Grat. Dist. XXXI. Cap. XIU. pag. 102. 
*) Codic, Just. Lib. I. Tit. IIL. pag. 25, 

cum consuetudinibus Graecorum, infallibiliter concludi potest eorum 
recepisse Religionem. Si vero fateantur moderni Romano-Catholici ea 
aetate ita quoque fuisse in Ecclesia Romana, deseruerunt ergo ipsi 
antiquos mores et consuetudinem. Vel sic verum est, quod contendimus, 
Hungaros non modernam fidem Romanam amplexos esse, secundum quam 
clericis non licet esse uxoratis. 

§ VH. Argumentum quintum. — Leges de Episcoporum filiis confir- 
mant nostram sententiam. Nullius enim eae essent valoris apud modernos 
coelibes Clericos, tune quoque nullius fuissent momenti. In Decretis Colo- 
manni talia extant: Episcopis, qui obierunt, jam neque Ecclesiis provi- 
derunt, sed tantum filios suos ditaverunt, placuit medietatem auferre 
et Ecclesiae reddere. Tit: De libertate Canonicorum et filiis 
eorum. Si quis clericus servus Ecclesiae fuerit, filii ejus 
ad pristinam non redeant, sed inter liberos Ecclesiae 
habeantur. Tales huic capitulo notas adjunxit Peterfius: Hane 
libertatem pro filiis suis obtinuerunt Rutheni sacerdotes a Caesare Leo- 
poldo an. 1697. Sperabatur hoc beneficio unio cum Romana Ecclesia. 
Nec enim addicebat ut aratro et ligoni jurarent filii sacerdotum ?). 

De Presbyterorum filiis talis extat constitutio anni 1267: Presby- 
terorum filios ad sacros ordines accedere nullatenus per- 
mittatis, nisi aut in coenobiis aut in monasteriis’). Tandem 
anno 41279 ita deliberant: Prohibemus sacerdotibus et aliis 
Clericis in sacris ordinibus constitutis districte, ne secum 
prolem habeant, quam in sacro ordine genuerant, propter 
scandalum. Filii autem sive filiae praedictorum in familia 
sive famulatu, seu pro famulis majoris Ecclesiae, cui sunt 
immediate subjecti, redigantur ac etiam teneantur®). Uxo- 
rem filiosque Episcopus non vetatur habere etiam in Canonibus Apos- 
tolicis, ubi ita habetur: ,Manifestee sunt privatae res episcopi, si modo 
et privatas habet. Manifestae item sunto Dominicae, ut privatas quidem 
res episcopus, cum moritur, quibus vult et quo modo vult relinquendi 
facultatem habeat. Neque occasione ecclesiasticarum rerum intercidant 
res episcopi qui non nunquam uxorem et liberos aut cognatos 
aut servos habet. Justum enim est apud Deum pariter et homines, 
simul ne Ecclesia per ignorationem rerum Kpiscopi damni aliquid susti- 
neat, simul ne Episcopi et cognati ejus pratextu Ecclesiae oblaedantur; 
aut etiam qui illum generis proximitate contingunt incidant in negotia, 
ejusque mors implicetur diffamationibus ‘). 


1) In Decret. Coloman. Cap. XIII apud Peterfium pag. 57, 58. 
2) Peterfi Il. cc. p. 90. § XII. 

%) Idem pag. 112. Cap. XXVI. 

*) Canone XXXI1X. 

Luculentum in Historiis hujus rei extat exemplum. Salomone enim 
apud Hungaros regnante, Cumani spolia et praedas agebant in regio- 
nibus Bihoriensi, Nyiriensi et vicinis, quos bello persequens Rex eos 
fugavit. Ladislaus Dux cernens Cumanum in equo secum puellam forma 
excellentem bajulare, non destitit eo usque persequi, donec equo dejec- 
tum puella et vita privaret. Quod autem tanto ardore annisus fuerit eam 
liberare, haec causa traditur: putabat Episcopi Varadiensis 
filiam esse quamvis non esset4), Noverat ergo Ladislaus Episcopum 
Varadiensem habere filiam, imo etiam de persona eam noverat. Extat 
quoque de Filia Episcopi quaestio in Jure Canonico ’). 

Haec dici de Clericis Romano-Catholicis non possunt, quibus liberi 
non sunt, at possunt de Graecis. Interim tamen Gratianus in Cor- 
pore Juris Canonici plures enumerat Episcopos Romanos Presbyte- 
rorum filios qui ita: ,Osius Papa fuit filius Stephani subdiaconi, Bo- 
nifacius papa fuit filius Jucundi presbyteri, Felix papa filius Felicis 
presbyteri de titulo Fasciolae, Agapitus papa filius Gordiani presby- 
teri, Theodorus papa filius Theodori episcopi de civitate Hierosolymae , 
Sylverius papa filius Sylverii episcopi Romae. Deusdedit papa filius 
Stephani subdiaconi. Felix enim tertius natione Romanus ex patre 
Felice presbytero fuit. Item Gelasius natione Afer ex patre episcopo 
Valerio natus est. Item Agapitus natione Romanus ex patre Gordiano 
presbytero originem duxit. Complures etiam alii inveniuntur, 
qui de sacerdotibus nati Apostolicae sedi praefuerunt’). 
Hos si quis ex impuro concubitu prognatos asserere vellet; nae illi 
injurius tantis viris esset, crassoque versaretur in errore. Imo tradunt 
bene multi Paulum Rom. Pontificem anno 757 elevasse corpus filiae 
Petri Apostoli, cui ipsemet Epitaphium hocce posuerat: Aureae 
Petronillae dilectissimae Filiae‘). Fuit ergo et Apostolo uxor 
(1 Cor. IX:5) quam non ut sororem secum circumducebat; alias ex ea 
Petronillam minime generasset. 

§ VIII. Argumentum sextum. — Elucet, quod urgemus, etiam ex 
clenodiis Regni Hungariae, quae omnia Constantinopoli originem traxisse 
videntur. Ejusmodi sunt: 

1. Corona Regia, quae operis et artificii certissime est Greci; 
docent id structura, imagines, characteres et inscripta Imperatorum 
nomina. Superius de Corona actum. 

2. Crux Duplicata. Vulgaris ea est opinio, quoniam bis ad Chris- 
tiana conversi sunt sacra Hungari, igitur duplicarunt Crucem Chris- 


') Bonfin. Dec. II. Lib. III. p. 237. Thurotzi in Chr. P. 41. pag. 54. 
*) Decret. P. II. Causa XXVII, Q. I. Cap. XXVI. Sao 
8) Distinct. LVI. C. IL. pag. 494. 


“) Biblioth. Patrum Tom. VIII. Martinus Polonus in Chroniceo, pag. 300. 

tianitatis signum. Aliorum, quoniam Stephanus rex, et Apos- 
toli praedicando verbum, et Regis gubernando et administrando 
Regnum, functus est officio’). Verius habent Hungari a Graecis et 
orientalibus populis Christianis, ubi Imperatores jam diu sceptri loco 
duplicatam Crucem gerebant: quos imitati in signum Christiani- 
tatis etiam Hungari. 

3. Pallium coeruleum Regale est quoque originis Grecae, 
apud quos erat in more positum, imaginibus sacris ac figuris picturisque 
intextis variegare vestes. Affirmat ita Belius®*). 

4. Calceamentum Regium arcessitum itidem est ab Imperato- 
ribus Constantinopolitanis *). In Regnum receperunt haec Clenodia inde 
ab initio Christianismi. Unde autem haec, procul dubio inde et Religio- 
nem habent, a Graecis. 

§ IX. Argumentum septimum. — Synodorum quoque apud Hungaros 
forma eadem docet, quae celebrabantur non ad normam modernorum: 
indicebant enim Reges imperantes, qui ipsi praesidebant Synodis e Statu 
Keclesiastico et Politico collectis. Exemplum ejus est in facto Ladislai, 
qui anno 1092 concilio in Szabolts celebrato praefuit*). Secus omnia 
Romani nunc et docent et faciunt, qui Reges et Imperantes e Synodis 
excludunt. Vellet factum Ladislai obnubere peplo apud ignaros rerum 
ignorantiae Peterfi Jesuita; affirmat enim preesidii tantum loco adfuisse , 
verum quicquid Episcopi concludebant id ratum erat®). Bene habet: 
presidii gratia Constantinus Nicaeno, Martianus Chalcedonensi, 
Carolus M. Francfurtano adfuerunt concilio; interim quod ex eorum 
authoritate concludebatur, ratum id erat; ita etiam apud Hungaros, quod 
Ladislaus sanxit, ratum fuit. 

§ X. Argumentum octavum. — Vicina Hungariae Regna illo aevo 
Orientalium seu Graecorum sequebantur ritus, in initio scilicet seculi 
decimi Moravi, Bohemi, Dalmatae, antiquo nomine Venedi et 
cognatae suis linguae populi Bulgari, Crobatae, Rasciani, Sclavi, 
Poloni, Russi. Ita de his Historicorum Livius Spanhemius sentit: 
Hoc aevo non Romanorum, verum Graecorum sequebantur 
ritus Bohemi, Moravi, quia Cyrillo, Methodio ac praecipue 
ab Adalberto ipsis Voitech dicto Christianismum rece- 
perant®). Cyrillus primus Moravorum scribitur Episcopus, qui seculo 
nono convertit ad Christum Venedos, hujus socius laboris Methodius 


) Verbotzi Tripart. Part. I. Tit. XI. § 3, 

*) In notitia Hungariae pag. 347. § XXI. 

) Belius Il. cc. pag. 350. § XXIV. 

4) In initio Decretor. Ladis. 

5) Peterfi in S. Concil. pag. 15 

°) Spanh. in Hist. pag. 1423, Pfaff. in Hist. E, p. 456. 

quorum opera Baptismate tinctus Boriverius Bohemorum rex cum 
Ludmilla Regina ejus conjuge et pluribus aliis Principibus?). Ex mente 
quorumdam contigit seculo decimo ea conversio circa annum 998%); at 
vero integro prius contigit seculo. Cosmas scriptor Bohemus ita tradit: 
Anno incarnationis Dominicae 894 Boryvay baptyzatus 
est §). 

Cyrillum et Methodium contrariae Latinorum institutis fuisse fac- 
tionis palam est. Scriptor antiquus seculi noni refert: Methodium 
Grecum linguam Latinam doctrinamque Romanam super- 
dicendo vilescere fecisse cuncto populo ex parte Missas 
et Evangelia, Ecclesiasticumque officium eorum, qui hoe 
Latine celebraverunt. Aventinus de eodem narrat, quod explosa 
lingua Latina, exsibilato ritu Romano, suum consecravit 
eloquium%). 

§ XI. Cyrillus alio nomine dicebatur Constantinus et Metho- 
dius uterque originis erant Greecae, nati in Thessalonica*). Bogorem 
Regem Bulgarorum ad Fidem Christianam deduxerant. Rex autem Mora- 
vorum venia illis ab Imperatore Graecorum Michaele impetrata evocavit 
in Regnum suum ad instituendum populum sibi subjectum, qui late 
tunc in Quaddis dominabatur. Cyrillus plus in Moravia, Methodius 
vero morabatur in Pannonia, unde Archiepiscopus Pannoniae 
dictus a Johanne Octavo Pontifice Romano, qui Literis monebat ac 
obsecrabatur eum, ne lingua Populo vernacula sacra perageret. Litterae, 
quas edidit Balbinus, ita sequuntur: 

Reverendissimo Methodio Archiepiscopo Pannoniensis Ecclesiae. Pree- 
dicationis tuae doctrinis Populum Domini tibi quasi spirituali Pastori 
commissum salvare instruereque cum debeas, audivimus quod non ea, 
quee sancta Romana Ecclesia ab ipso Apostolorum Principe didicit et 
quotidie preedicat, docendo dedoceas et ipsum populum in errorem mittas. 
Unde his Apostolatus nostri literis tibi jubemus, ut omni occasione post- 
posita ad nos de praesenti venire procures, ut ex ore tuo audiamus et 
cognoscamus, utrum sic teneas et sic predices, sicut verbis et literis 
sanctae Romanae Ecclesiae credere promisisti, aut non, ut veraliter 
cognoscamus doctrinam tuam. Audimus etiam, quod Missas cantes in 
barbara, id est, in Sclavina lingua. Unde jam Literis nostris per Paulum 
Episcopum Anconitanum tibi directis probibuimus, ne in ea Lingua 
sacra Missarum solemnia celebrares, sed vel in Latina vel in Graeca, 


') Dubrai. Histor. Boh, pag. 104, 145. 

4) I ecsspace 103 

3) In Chron. Pragon. pag. 7. = 
*) Lampe. Histor. Reform. pag. 45. 

*) Balbinus in Miscell. Boh. Tom, IL. p. 4—5. 


LIB. I. CAP. 41. § 12. — HUNG. GRAECORUM RITUS SECUTI. 107 


sicut Ecclesia Dei toto terrarum orbe diffusa et omnibus Gentibus dila- 
tata cantat. Preedicare vero aut sermonem in populo facere tibi licet, 
quoniam Psalmista omnes admonet Dominum Gentes laudare, et Apos- 
tolus, omnis inquit lingua confiteatur, quia Dominus Jesus in gloria est 
Dei Patris. Date XVIII Julii Indict. XII i. e. an. 8792). 

Apparet Methodium consuetudine Romana usum non esse*) quae 
consuetudo in Sacris tune recepta perduravit apud Moravos, Bohemos 
Venedosque et ad eam, quee excipiebat Hungarorum conversionem, aetatem. 

§ XII. Quare renuerent Latini sacrum Dei cultum lingua populis 
nativa celebrare, perscripsit Gregorius Septimus in literis ad Ura- 
tislaum datis, qui ita preescribit: 

Gregorius Episcopus, servus servorum Dei, Uratislao Duci Bohe- 
marum Salutem et Apostolicam Benedictionem. 

Inter alias petitiones Exellentia tua a nobis per literas tuas hoc 
petit, ut lingua Venedorum apud vos cultum Dei concederemus. Scias 
igitur charissime Fili! nos nullo modo petitioni tuee locum dare potuimus. 
Nam saepius meditantes de sacris scripturis, ita invenimus, quod pla- 
cuit Dei omnipotenti cultum sacrum lingua mystica per- 
agi, ne ab omnibus praecipue rudioribus intelligatur. Si 
enim communiter et palam ab omnibus caneretur, facile in contemptum 
et abusum veniret, aut si a quibusdam e plebe non intelligeretur, ex 
iterato ejus auditu et non intelligentia qualescunque errores oriri pos- 
sent, quos ex hominum animis eradicare esset difficilimum. Nec potest 
dici, aliquando concessum fuisse indoctis, praecipue recenter conversis. 
Sic est* in Ecclesia primitiva concessum est fidelibus simplicibus Po- 
pulis, sed quoniam compertum est, inde plurima mala, imo etiam 
haereses esse ortas, jam nunc ordo Christianus, postquam confir- 
matus est, connivere non decet. Non potest ergo concedi, quod populus 
tuus ex ignorantia petit, quod nos Dei et S. Petri potestate prohibemus. 
Te quoque per cultum Dei omnipotentis rogamus, ut tam inutili contu- 
macize omni modo contra eas, tibi praecipimus. Datae Romae an. 1079). 
Docent he Literae, nondum eas Ecclesias ritus observasse Latinos. 

Dederat quoque Joannes Pontifex Romanus ad Boleslaum Secundum 
Bohemorum Regem literas circa annum 940, in quibus obsecratur, qua- 
tenus vellet erigere quasdam Abbatias, at non secundum linguam et 
consuetudinem Bulgarorum, Ruzziarum, Sclavorum, sed Lati- 
norum, quod erit ex mandato Apostolorum, referente Cosma Pragensi. 


1) Balbin. Tom. II. Concil. Epist. Joan VII. Num. 195. 

?) Commenius, in Historia Fratrum Bohemorum, pag. 8. XVI—XX. 
3) Cosmas, in Chronico Boémorum, pag. 12. 

* et (ed.): 

§ XIII. Bulgari Graecorum Ritus secuti. — Bulgari quoniam a Graecis 
acceperunt Religionem, ita quoque eorum secuti sunt Ritus semper. De- 
pendentiam Archiepiscopus Bulgariae habuit ex Constantinopoli, quamvis 
allaborarent variis artibus Romani Pontifices ad se pellicere, imo in 
Synodis quoque hanc ob causam disceptarent; frustra tamen operam 
luserunt?). Quando Hungari seculo decimo Religionem Christianam am- 
plexi sunt, tunc regionem cis Savanam et civitateem Taurunum, 
Albam Graecam dictam, Graeci imperio tenebant; tempore Salomonis 
tandem Regno Hungariae est applicata?). In Regionibus istis ad prae- 
sentia tempora incolae semper fuerunt ritus Graeci. Unde cum Geor- 
gium Rascianorum Despotam ad Ritus Latinos relictis Graecis amplec- 
tendos urgeret Joannes Capistranus Legatus Pontificis de latere, 
ita respondit apud Aeneam Sylvium: Annis nonaginta vitam 
produxi, nec aliam Religionem, quam suscepi a Parenti- 
bus, novi; sapientem me cives mei, quamvis infelicem, 
hactenus putavere. Tu nunc, quod sepe agitant, senem 
delirum efficere cupis: laqueo finire vitam malim, quam 
Patrum traditiones relinquere’). Monuit saepius efflictimque 
rogavit Gregorius Episcopus Romanus Belam IV Regem Hungariae anno 
1234, ne Walachos in Regno suo existentes patiatur dependentiam habere 
ab Episcopo Graeci Ritus Cumaniae*) (Cumania autem tune dicebatur 
tota illa Regio, quae jacet a fluvio Aluta intra Alpes et Danubium Nes- 
terque fluvium, quae nunc dicitur Moldavia et Walachia®); sed in id 
totus incumbat, ut dependentiam ab ipso ac ejus episcopis habeant. Bela 
ad eos nihil motus, nihil etiam effecit. Walachi quoque ad hunc usque 
diem Ritus sequuntur Graecos. 

Si quis argumenta haec Historica, absque opinione praeconcepta, 
accurate percensuerit, non potest non ad hanc descendere sententiam: 
Hungaros temporibus Geizae et Stephani, non Religionem 
Romano Catholicam prouti nunc se habet, verum Ritus 
Graecos, cum gentilismo renunciarent, esse amplexos. 

§ XIV. Hungari amplectuntur Ritus Latinos. — Expedienda erit jam 
quaestio Historica: Quando ergo amplexi sunt Hungari insti- 
tuta Ecclesiae occidentalis, ita ut ad instar Regnorum ali- 
orum in Europa sese Romano Pontifici submitterent? 
Tanti momenti haec questio non est, quae solvi facile non possit. Ini- 
tium enim inclinationis ad Ritus Latinorum referri potest ad ea tem- 


') Pfaff in Histor. Eccl. pag. 405. 

?) Bonfin. Dec. II. Lib. II. Turotzi pag. 55. 

3) In Europa sua. 

*) Rzovius in Annal. ad an. 1234, — 
*) Rewa in Cent. pag. 148. Timon Epist. IV ad Baronem Apor pag. 40. 

pora, quae statim excipiebant Stephani Regis obitum. Variis artibus vario 
modo per totum illud seculum tentabant, at tunc proficientes parum: 
sensim tamen sequentibus jactum est fundamentum, praecipue per ma- 
trimonia Regum. Stephani uxor erat Gisela Henrici Imperatoris 
soror, Latinorum magis quam Graecorum sacris addicta. Connubii hujus 
occasione plurimi Proceres ex Germania ac Italia Hungaris immixti sunt. 
Quibus sine dubio consenserat, imo eorum utebatur ministerio, sive haec 
illa fuerit Gisela, sive alia Burgunda ejus nominis, dum cognatos mariti 
Stephani Regis sed jam effecti senis persequebatur, qui e Hungaria 
dilapsi apud vicinos Polonos vitam servarunt. Stephanum excepit Petrus. 
Hunce alii Venetum, alii scribunt Burgundum. Quiscunque fuerit, Reli- 
gionis a Graecis accepte promotor non fuit. Hujus aetate Henricus Ter- 
tius Imperator, bello Hungaros adortus, Petrum ab Hungaria abactum 
restituit. In signum victoriae quedam de manubiis ab hoste partis ex 
Hungaria misit Romam, devotionem suam testaturus. Inde nata occasio, 
arrepta avide a Gregorio, pretensionem formandi ad Regnum Hungariae. 
Jussit quoque Reges Hungarorum abs se confirmationem devote petere; 
omnia enim Regna sunt Feuda Romani Pontificis, qui Regna Regibus 
dare potest. Multae hujus Gregorii extant Literae hodiedum, quibus Jus 
in Hungariam formare conabatur. Movit et quicquid potuit per Literas 
ac Legatos promovit pauca quidem sua aetate; at tamen secuturis fun- 
damentum posuit. 

Uxor Salomonis erat filia Henrici tertii Casaris. Hane aeque ac 
maritum Gregorius Pontif. saepius per literas pulsabat. Tales erant 
Reginae; uxor Colomanni Regis Sicilize filia Stephani tertii, Agnes 
filia Leopoldi Austriaci, Belae tertii Margarita Regis Galliae filia, vidua 
Henrici Angliae Regis, Emerici Constantia Arragonum Regis filia, 
Andree Secundi Gertrudis Alemannica, et alia Beatrix Itala. Per hec 
connubia facile Rituum immutatio contigit; quod enim Aulae placet imi- 
tantur Proceres, hos Nobilitas exprimit, huic vero Plebei se conformant, 
atque ita facile contingit Morum Doctrineeque permutatio. Multo magis 
cum Reges e Sicilia et Gallia occuparent Regni habenas, qui Romano Pon- 
tifici subjecti prorsus Ritus immutarunt sacros. Tandem ignorantiae tene- 
bris sensim Regiones immersae, relicta Christianismi realitate, habitum 
ejus amplectebantur externum vacuisque pro religione innitebantur ceri- 
moniis. Loco vere sanctimoniae occuparunt Religionem Processiones 
variae, indulgentiae et alia id genus monopolia ac nundinationes pro 
remissione peccatorum, que Doctrine Christianae veritatem cineri sub- 


jecerunt doloso. 

CAPUT “DUODE GILGEN: 
De CHUNO-HUNGARIS ET EORUM AD CHRISTIANISMUM CONVERSIONE. 


S$ I. Cumani Hungaricae originis. — Est in Hungaria intra Tibiscum 
ac Chrysium fluvios infra Debrecinum Cumanorum Regio, a Cu- 
manis vel Chunis ita dicta, qui Hungariam erant ingressi anno 1237 
tempore Belz IV Regis!). Originem tiahebant ex Hunnis aut Chuno- 
Hungaris, verum ad ista usque tempora immersi gentilismi tenebris 
crassa haerebant in ignorantia. Fuisse Hungaricae originis docet tam 
nomen, quam lingua eorum, qui quamvis a primo in Hungariam ingressu 
sejunctim regionem eam incoluerint, tamen lingua Hungarica ut ver- 
nacula utuntur*), Quae* fieri minime potuisset, si eorum lingua in 
Radice eadem cum Hungarorum non fuisset absque commixtione, ita 
quoque suam non totam amisissent, sed tertiam ex duabus cum tempore 
formassent, prout contigit cum linguis Italica, Gallica, Hispanica, An- 
glica, Wallachica. Multo minus Praedicatores primo in Hungariam 
adventus tempore ad se missos intellexissent. 

§ Il. In Hungariam venerant ex Moldavia ingressum a Bela Rege 
Hung. exorantes. Nunciaverat enim eorum Rex bellum ipsi esse cum 
Tartaris, quos bis equidem acre superatos vicit, verum ab istis rursum 
victus in proprio Regno perfugium habere non potest. Si igitur eum 
cum populo receperit in Regnum suum, Hungariam ingressus Christia- 
nam amplectetur fidem. Gavisus- hoc audito per internuncium Bela; 
tum quia eorum adventu Regnum suum, in desolatis Regionibus, populo 
firmabit, tum quia magnum ita animarum numerum Christo lucrifac- 
turus est. Misso igitur nuncio significavit Kuttenio Clrunorum Regulo 
paratum recipere modo veniret*). Hungariam ingressus cum suo populo, 
plusminus quadraginta millia aequanute, factus est Christianus. Eam mul- 
titudinem ad deserta cis Tibiscum loca collocatum donavit ea libertate, 
ut nullo discrimine Hungarus et Chunus habiti, eodem uterque ute- 
rentur jure. 

§ 1II. Verum ex hac aequalitate et populorum commixtione orta est 
in Regno ingens discordia et tandem Hungarie desolatio ac fere finale 
exordium. Nam elatio Hungarorum hance Chunorum cum ipsis aequali- 
tatem non ferebat. Chunorum vero perfidia, qui nomine magis quam re 


1!) Rogerius in Script. Rer. Ungaricarum, p. 478. 

*) Timon, Epist. III. p. 38, Epist. IV. pag. 40. 

5) Turotzi, ll. cc. Otrokotsi in origin. 275, Revai Cent. III. pag. 15. 
* quod (ed.). 

erant Christiani, Hungaros perpetua afficiebat injuria. Rex enim illis 
tanquam novellis Christianis favens querelas adversus eos non audiebat, 
multo minus digno responso sedabat; unde Hungarorum odium eousque 
exarsit in novos hospites, ut etiam Regem eorum Kuttenium virum 
bonum ac innocentem dolo malo sustulerint. Aegre admodum Chuni 
tantum facinus ferentes, cum Tartari 500,000 adversus Hungaros adven- 
tarent, se illis adjungentes, ut vindictam pro Kuttenio sumerent, 
affligebant Hungaros et in solitudinem Hungariam redigebant. Tartari 
triennium in Hungaria morati; tandem omnia ibi consumentes vastitas 
et fames inde depulit. Reliquiae Hungarorum, Rege quoque ex exilio 
revertente, prodeuntes ex arcibus, sylvarum abditis, ac montium ca- 
vernis aedificabant ac reparabant civitates ac loca habitationum ex ruinis. 
Ita quoque aliqua Chunorum pars remanserat in loco ipsis attributo, 
quae rursum ad Fidem se Christianam obligans Jure Hungarico donata 
est. Quale horum conversioni rapacitas Cleri Hungarici obstaculum po- 
suerat, adparet apud Raynaldum ad annum 1328 numero 83 ex literis 
Joannis Papae ad Clerum Hungaricum, qui ita scribit: ,Significavit nobis 
charissimus in Christo filius noster Carolus Rex Ungariae illustris, quod 
vos, cum contingit aliquos ex Cumanis, Blachis et Slavis et aliis infide- 
libus ad fidem Catholicam divina gratia et dicti Regis inductione con- 
verti, ab hujusmodi taliter conversis et in fide catholica praedicta novis, 
decimas integras nimis rigorose exigitis ac etiam extorquetis, propter 
quod neophyti et conversi hujusmodi ex eo, quod solvere decimas ante 
conversionem non consueverunt, interdum asserunt, quod ad fidem catho- 
licam praedictam adsumendam ex eo invitantur, ut dent clericis bona 
sua, et multi, qui ad fidem ipsam libenter converterentur, a conversione 
hujusmodi propterea retrahuntur. 

Hac de causa addit: Mandamus, quatenus in exigendo decimas 
praedictas ab hujusmodi de novo conversis vos sic benigne curialiter, 
quousque conversi ipsi in fide praedicta perfecti et in ea plenarie roborati 
fuerint, vos geratis, quod conversi ipsi se gravatos non reputent: quin 
imo benignius pertractati alios infideles ad preedictam fidem catholicam 
adsumendam adducant, et ipsi in fide Catholica devotius perseverent’. 
Pars alia cum Tartaris secessis e Regno, quae, imperante Ludovico 
gloriossissimo Hungarorum Rege, in Hungariam ad Christianismum et 
Regionem olim desertam rediit. Hi tempore Reformationis, nullo jam 
fere discrimine inter Hungaros et Cumanos existente cum caeteris Hun- 
garis Reformationem amplexi, eandem hodie quoque sequuntur 
Religionem, 

CAPUT DECIMUM TERTIUM. 


Dre FEstIs IN GENERE, IN SPECIE VERO DE DiE DomINIcO. 


§ 4. Origo Festorum. — Nullae tam barbarae extiterunt Gentes, 
qu non aliqua celebrarent Festa ac Ferias. Sic autem vocabant diem 
illum, quo in unum conveniebant ad res proprias vel Communitatis ordi- 
nandas. Praecipue vero ad vendendum vel emendum aut res commu- 
tandas, permutatio enim erat primigenium emendi vendendique genus. 
Cum autem sparsim incolerent rura ac villas, certum praefigebant locum 
ciendum, unde civitas, et tempus quo confluerent. Tune etiam pu- 
blicabantur conclusa ac decreta in communitatis conservationem, ut ita 
ad omnium pervenirent notitiam. Cultum quoque divinum ac sacrificia 
eodem die, loco ac tempore perficiebant, quibus Deorum animos aptius 
devincirent. Apud Romanos nonus erat dies, unde Nundinae dice- 
bantur et Novemdialia sacra; quo die ruricolae civitatem intrabant, tum 
ad Leges perdiscendas, tum Deos colendos, tum praecipue ad necessaria 
pro victu et amictu sibi comparanda ’). 

§ Il. Festa Christianorum. — In decursu Novi Testamenti, certa 
Deus Festa ad tempus interstinguendum [Deus] non indixit, quoniam tota 
N. T. facies est quasi celebris aliquis Dies Festus. Festa autem V. T. 
erant umbrae futurorum bonorum; cum vero tempus N. T. est non 
umbrarum sed implementi, Deus ea mandare noluit. Primum tamen 
Hebdomadis Diem ab initio consecravit Ecclesia Dei praecipue cultui 
divino peculiariter exercendo. A temporibus Apostolorum observatus est 
ille mos et consuetudo huic diei adstricta: in ea enim Christus Dominus 
a mortuis resurrexit; unde a Domino Dies Dominicus dictus. Insuper 
Ecclesia primaeva, ut eo magis gratitudinem testaretur suam ob opus 
Redemptionis in memoriam Nativitatis, Circumcisionis, Pas- 
sionis, Resurrectionis, Ascensionis in coelos et Missionis Sp. 
sancti, celebravit Festa, quibus Deo gloriam attribueret. 

§ Ill. Festa Hungarorum. — Hungari existentes adhuc in supersti- 
tiosae gentilitatis et ignorantiae tenebris, qualia coluerint Festa, incertum 
aeque ac ignotum est nobis. Sine dubio habuerunt illum Nundina- 
rum diem, quo emendi vendendique gratia in unum coibant. Qui Dies 
ex more aliarum Gentium, ubi facti sunt Christiani, ad Dei cultum con- 
secratus, denominationem retinuit Vasarnap, Dies mercatus dici- 
tur, translata significatione a rebus terrenis ad coelestia, quae eo die 
compararentur. In Decretis Stephani H. R. dicitur Dies Dominicus, de 


3) Hofm. in voce Nundinae, 

quo sequens promulgavit Edictum: De observatione Dominicae 
diei ut abstineatur a laboribus. Cap. VII. Si quis Presbyter 
vel Comes sive aliqua alia persona fidelis die Dominica 
invenerit quemlibet laborantem, abigatur. Si vero cum 
bobus, tollatur sibi bos, et civibus ad manducandum 
detur. Si autem cum equis, tollatur equus, quem dominus 
bove redimat si velit, et idem bos manducetur ut dictum 
est. Si qui aliis instrumentis, tollantur instrumenta et 
vestimenta, quae si velit cum cute redimat. Cap. VII. A 
Sacerdotibus vero et Comitibus commendetur omnibus 
villicis, ita ut ipsorum jussu omnes concurrant die Domi- 
nica ad Ecclesiam, majores et minores, viri et mulieres. 
Exceptis illis qui ignes custodiunt. Si quis vero obsti- 
natus remanebit, vapulet et depiletur +). Dura sane Lex sed 
necessaria, quae sinon Pietas, non Poena decreta, Pudor cum ignominia 
omnium oculis exponeretur, cogeret adire cultum sacrum. 

§ IV. Proposita erat quoque Clericis officii sui Ratio, quid die 
Dominico ipsis agendum esset. Labor populo instruendo impendendus. 
In decretis Colomanni anno 1114 editis talis conclusio extat: In omni 
Dominico die in majoribus Ecclesiis Evangelium et Epi- 
stolae exponantur populo, in minoribus vero Fides et oratio 
Dominica’). Sensus Praecepti est, ut in majoribus Ecclesiis ubi doctior 
et cultior esset populus Pericopae sacrarum scripturarum praelegerentur 
et interpretarentur, indeque adhortationes formarentur: in minoribus 
vero Kcclesiis de Fidei articulis instructio haberetur. Interdictum erat 
autem eo die exercere: 

4. Nundinationes et actus emendi vendendique. In De- 
cretis s. Ladislai ita mandatur: Si quis Dominicis diebus, vel 
in majoribus Festivitatibus Ecclesiam negligens merca- 
tum frequentaverit, equo careat. Item: Si quis die Do- 
minica mercatum constituerit, praecepit sancta Synodus, 
ut sicut constituit ita destruat. Si autem renuit, quin- 
quaginta quinque Pensas solvat*%). Quantum Pensa faceret? 
non est in liquido. Ex mente quorundam Denariolum Hungaricum: ex 
aliorum autem, una Pensa faciebat quadraginta denarios Hungaricos 
seu viginti cruciferos, atque ita poena reis injuncta florenos Hung. viginti 
duos. 

In Decretis Colomanni illa habentur: Si quis in die festo 


1) In Decret. Steph. Lib. If. Cap. VII. VIII. 
*) Decret. Colom. Lib. II. Cap. Il. apud Peterfi de conciliis pag. 55. 
3) Decret. Lad. Lib. I. Cap. 15, 16. 

vendiderit, pretium acceptum quadruplo restituat, ipse 
vero poenitentiae subjaceat ’). 

2. Venationes. De iis Decretum Ladislai ita sonat: Si quis in 
his diebus venatus fuerit, canibus et equo careat, sed 
equum bobus redimat. Si vero Presbyter aut Clericus 
fuerit venatus, ab ordine descendat, usque ad satisfac- 
tionem *). 

3. Saltationes seu choreas, de quibus Augustinus: 
Melius est festivis diebus fodere vel arare, quam cho- 
reas ducere. Interdictae etiam sunt synodaliter anno 1279 %). 

4, Litis Processus. Constantinus primum M., tandem severissime 
interdixit Carolus M., ne litis strepitu diebus Dominicis sacra intertur- 
barentur. 

5. Itinera longinqua, quibus sacer Dei cultus negligeretur. 

§ V. Ut tanto fervidiorem erga Christum zelum Christiani declarare 
valerent, consecrarunt selectos dies in memoriam benefactorum Christi, 
in quibus memoria recolitur beneficii erga humanum genus praestiti. 
Ejusmodi sunt Natalis Christi, circumcisionis &c. Cum tempore 
alios quoque Dies his adjunxerunt, distinctionis gratia denominantes a 
certis Personis Pietate claris; quorum origo haec est. Christiani e densis 
Ethnicae superstitionis tenebris in lucem Christianam emersi, ubi plures 
erant Dies Gentilium Deastris consecrati, quibus asueverant, difficilime 
ab eorum cultu desuescebant. Consultius ducebant Christiani Doctores, 
iis Diebus enarrare acta et facta Martyrum, Passiones, Constantiam &c. 
eorum, quam quidem deorum fictorum fabulas. Ex quo tandem facto 
cum tempore orta est invocatio et Sanctorum adoratio, iisdem in diebus. 
Aucti quoque sunt Martyres et Sancti colendi in tantum numerum, ut 
omnes totius anni dies illis non sufficerent. Igitur Bonifacius IV 
optimo consilio primum Novembris Diem consecravit in ho- 
norem omnium Sanctorum, qui occupare sibi gradum in Calen- 
dario aut Menologio non poterant *). 

Festa eadem colebant tam Latinae, quam Ecclesiae Graecae, etsi 
cum insigni variatione. Hos sequebantur et Hungari. Stephanus equidem 
horum in suis Decretorum Libris non meminit. Nos alibi de Festis plura. 


1) Colom. Lib. I. Cap. XIII. 
*) Lib. I. Cap. XII. 

*) Peterfi de Concil. pag. 116. 
4) Hofman in voce Festa. 

CAPUT DECIMUM QUARTUM. 


Dr CONSERVATIONE VERAE APUD HUNGAROS DocTRINAE PER 
WALDENSES ET ALIOS FIDELES. 


§ I. Quanta Ecclesias Occidentales seculo Decimo et subsequentibus 
occupavit corruptio Morum et Doctrinae, palam est ex Historiis, nec 
quisquam abnegabit, ubi Justificatio peccatoris coram Deo in eo collo- 
cabatur, si loca in Sanctorum honorem adirentur, statis temporibus visi- 
tarentur; Sanctificatio: si Monachorum, aut Monialium chordae, 
vesticulae, Sanctorum Sanctarumque reliquiae gestarentur. Peccatorum 
remissio pretio acquiri poterat. Plurima erant in Hungariae quoque regno 
amplissimo Loca, quae statis temporibus frequentabantur, majorine 
cum Sanctitatis ac Pietatis emolumento an detrimento? loquuntur et inge- 
miscunt antiquorum querelae. Sub corona Hungarica ultimis temporibus 
Loca de nomine solius B. V. Mariae nominata et Processionibus frequen- 
tata centenarium excedebant numerum'), quae visitasse magna erat Sanc- 
titatis species et augmentum. 

§ Il. Veritatis testes. — Plures erant in his quoque tenebris testes 
veritatis qui de Morum et Doctrinae corruptione integris editis libris 
querebantur. Nicolaus Clemangis Archidiaconus Benedicti Pontificis 
secretarius scripsit plurima, inter alia de Statu Ecclesiae corrupto, 
ubi ita illacrymatur impuram Monasticorum vitam: Quid obsecro 
aliud sunt hoc tempore puellarum monasteria, nisi quae- 
dam non dicam Dei Sanctuaria, sed Veneris execranda 
prostibula, sed lascivorum et impudicorum juvenum ad 
libidines explendas receptacula, ut idem hodie sit puel- 
lam velare, quod et publice ad scortandum exponere ?). 
Eidem tribuuntur Rythmi sequentes: 


Recessit hoc tempore Lex a Sacerdotibus, 
Justitia a Principibus, consilium a Senatoribus, 
Fides a Populo, amor a Parentibus, 

Reverentia a Subditis, caritas a Praelatis, 
Disciplina a Literatis, studium a Scholaribus, 
Religio a Monachis, devotio a Monialibus, 
Honestas a Juvenibus, timor a Senioribus. 


1) Szentivanyi Dissert. Paralipom. p. 53. 
*) De Statu Eccl. corrupto Cap. XXIII apud. Honert in Theolog. Proph. pag. 655, 

Ile idem scribit: Si quis velit egregie Diabolo servire, 
eum debere intrare monasterium’). 

Equidem verum est, hance corruptionem fere fuisse universalem in 
omnibus regnis; fuerunt tamen etiam, qui veram doctrinam sequerentur, 
eam defenderent propagarentve. In Hungaria quoque superstitio radices 
egerat, multaque obscuraverat; extiterunt tamen etiam qui evellere 
conarentur et lumen quaquaversum spargere. 

§ IT. Origo Waldensium. — Seculo Duodecimo Lugduni in Gallia ad 
Scripturarum divinarum propagationem Petrus Waldus, [qui] Verbum 
Dei in linguam vernaculam transfundi circa annum D. 4170 curavit, 
inque tenebris cum aliis sibi similibus lucem accendit. Orta persecutione 
in Gallia, Germaniae peragrabat loca varia secum lumen Scripturarum 
circumferendo, quo excitabat veritatis amantes ad eam inquirendam. 
Tandem resedit in Bohemia, quod vicinis etiam plurimum profuit Hun- 
garis. Quales autem fuerint Christiani hi Waldenses et Albigenses, qui 
eo tempore variis contradicebant abusibus, apparet ex Reinerio Inqui- 
sitore adversus eos anno 1250 et hoste eorum gravissimo, ita scribente: 
,Inter omnes sectas, quae sunt vel fuerunt, non est perniciosior Ecclesiae 
Dei, quam pauperum de Lugduno, tribus de causis. Prima: quia diu- 
turnior , quidam dicunt, quod duraverit a tempore Sylvestri, alii dicunt 
a tempore Apostolorum. Secunda: Quia est generalior. Fere enim 
nulla est terra, in qua haec secta non serpat. Tertia: quod omnes 
aliae cum immanitate blasphemiarum in Deum horrorem inducant, haec 
magnam habens speciem Pietatis eo quod coram hominibus 
juste vivant, et bene omnia de Deo credant, et omnes 
articulos, qui in Symbolo ‘continentur, solam Romanam 
Ecclesiam blasphemant, et oderunt, cui multitudo facilis est ad cre- 
dendum. Novum et Vetus Testamentum vulgariter transtu- 
‘lerunt et sic docent ac discunt. Vidi et audivi rusticum ~ 
idiotam, qui Job recitavit de verbo ad verbum, et plures 
alios, qui Novum Testamentum sciverunt perfecte” *). 
Haec eorum erat haeresis scire sacras literas, quod porro Reine- 
rius ita tradit: Nemo apud eos nescit literas, et scribere 
commode sciunt, linguamque Gallicam callent, qua- 
tenus Biblia intelligere et psalmos canere possint. Nec 
quemquam inter eos temere puerum reperias, qui inter- 
rogatus fidei quam profitetur, non expedite ac memo- 
riter rationem reddat, quod illis cum caeteris conval- 
lensibus commune est. Omnes scilicet viri et feminae, | 


') In Catalogo Testium veritatis pag. 939. 
*) Libro adversus Waldenses edito in Biblioth. Patrum Tom. IV. Part. Il. 

parvi et magni, nocte et die non cessant docere et discere. 
Operarius enim in die laborans in nocte discit vel docet. 
Egregium de doctrina eorum testimonium, simile de moribus perhibet: 
Sunt in moribus compositi, superbiam in vestibus non 
habent, quia nec pretiosis nec multum abjectis utuntur. 
Negotiationes non habent, propter mendacia et juramenta 
et fraudes vitandas, sed tantum vivunt de labore ut opi- 
fices. Divitias non multiplicant, sed necessariis sunt con- 
tenti. Casti etiam sunt maxime Leonistae, temperati in 
cibo et potu, ad tabernas non eunt, nec ad choreas, nec 
ad alias vanitates. Ab ira se cohibent. Cognoscuntur etiam 
in verbis praecisis et modestis. Cavent a scurillitate, 
detractione, verborum levitate, mendacio et juramento}), 

§ IV. Fata. Waldensiwm. — Tales Waldenses erant ex testimonio 
etiam capitalium suorum hostium. Quorum Fata ex antiquorum monu- 
mentis in hune contraxit sensum Frid. Ad. Lampe: ,,Hostilem animum 
contra veritatem ab hac aetate quam maxime Ecclesia Romana effundere 
coepit, primo lingua Waldenses denigrans. Huc pertinent scommata et 
nomina contemtus causa iis imposita. Dicti enim non tantum Pauperes 
de Lugduno, Leonistae, Bagnolenses, Picardi, a locis ortus 
et commorationis, sed etiam Boni homines ob simplicitatem, Insab- 
batharii, quod nullum festum colerent, porro Gazari, Piphles, 
Passageni, Circumcisi, Gymci, Publicani, Cabatati &. Acce- 
debant atroces calumniae, quasi defenderent promiscuas libidines, illicita 
esse omnia juramenta et judicia sanguinis, Symbolum Apostolicum nullo 
loco haberent, baptismum repudiarent, Dei unitatem, incarnationem, resur- 
rectionem mortuorum impugnarent, libros Evangeliorum in sentinas projice- 
rent, nulla oratione praeterquam Dominica uterentur et ita porro. Unde a 
diversis Papis et in multis conciliis excommunicationis fulmine sunt impetiti. 

Verbis facta accessere. Excitati jam seculo duodecimo contra illos 
Galliae et Angliae Reges Ludovicus VII ac Henricus II, nec* 
Raymundus comes Tolosanus, Philippus comes Flandriae aliique. 
Hinc multi eorum in pluribus locis per regnum Franciae et in Flandria 
an. 1483 combusti leguntur. Ab Innocentio III et successoribus cru- 
ciatae expeditiones contra Waldenses ac Albigenses sunt adhibitae et 
terrae haereticorum iisdem in possessionem datae. Exarsit hoc incendium 
praecipue anno 1209, occupata primum urbe Bituricensium, in 
qua ultra 60000 hominum utriusque sexus trucidata. Idem fatum multae 
aliae urbes habuere, bello in multos annos protracto. 


1) Apud Lampium Hist. Eccles. Lib. Il. Cap X. § XV. XVI. 
* nec non (ed.) 

Hac occasione erectum est Stygium Inquisitionis Tribunal, 
quo nihil immanius Mundus vidit, ab Innocentio I] primo Reinerio 
demandatum cum potestate cogendi Haereticos redire ad Catho- 
licae fidei unitatem, et percellendi poena canonica contu- 
maces. Adjunctus est circa an. 1212 Dominicus fundator ordinis 
Praedicatorum, cui ordini officium hoc sanguineum privative commissum 
est. Datum quidem ab initio idem negotium et Franciscanis, qui tamen 
mansuetioris ingenii visi sunt, unde potiores Dominicanorum in eo partes 
permansere. Quin his solis judicium hoc deinde traditum in Gallia et 
Arragonia a Gregorio IX antesignano Raymundo Pegnafortio, 
a quo editi an. 1235 canones a Papa approbati, quibus scitum est ut 
haeretici aut suspecti haereseos a quocunque etiam pro- 
ximo agnato, Patre filiove non exceptis, denuntientur In- 
quisitoribus sub poena Excommunicationis; ut delati in 
durum carcerem muro circumdatum compingerentur, ad 
quem nullus sit aditus, nisi Inquisitoribus; ut admit- 
tantur in eos quicunque testes, excepto inimico capitali, 
de quo tamen an talis sit judicent Inquisitores; ut vel 
uno tantum teste deponente adhibeantur tormenta et 
equulei; ut etiamsi non confitens ad depositionem duorum 
testium habeatur pro convicto; bona eorum fisco ut addi- 
cantur; licet confesso gratia esset promissa etiam jura- 
mento tamen puniatur, quia poenae quas patiuntur hae- 
retici, sint gratia; ut pro haeretico haveapmiae as 
Waldensium aut Haereticorum aliquos, licet imprudens 
recepisset, ejusdemque rigoris’ alia. 

Eminuit inter Inquisitores Conradus Marpurgensis, sub eodem 
Gregorio; qui eo ipso die, quo quis haereseos accusatus erat, tam 
nobiles, quam ignobiles flammis injicere consueverat. Delatos enim pro-- 
babat ferro candenti et si quos ferrum adussisset, protinus ut haere- 
ticos comburi jussit. Ordalium hoc probandi genus dicebatur. Alii per 
aquam sunt probati, non solum frigidam, cui innatantes pro sontibus 
declarabantur, sed etiam ferventem, cui nudum brachium ad cubitum 
usque immittebatur. Supplicia horrenda et in dies nova in eos, qui con- 
demnabantur, sunt excogitata. Viris umbilico tenus detracta 
pellis et immissae apes, donec inter lentos Cruciatus 
animam efflarent, Odii contra Waldenses causam nihil dissimulando 
aperit author quidam Pontificius dominus de Heillan, Hist. Franc. I 
perhibens: Quamvis habuerint pravas opiniones, non tamen 
eas tantum Papae et Procerum contra eos odium excitasse, 
quantum excitavit libertas linguae, qua usi sunt in repre- 
hendendis vitiis et dissoluta Principum ac Ecclesiasticorum 


fy val 

vita, item in vituperandis vitiis actionibusve Papae, ita 

ut hoc punctum primarium fuerit, quod eos odio universali 

exposuerit, oneraritque pessimis opinionibus, quas nun- 
quam habuerunt’!?). Hactenus verba Lampii, quae docent non tales 
olim fuisse Waldenses, quales hodie nobis pinguntur. 

§ V. De Waldensium Doctrina. — Ex fructibus cognoscitur arbor. Extat 
hodiedum Catechismus anno 41100 editus, Religioni nostrae in scriptis 
Prophetarum et Apostolorum fundatae per omnia concordans, quem Jo- 
hannes Legerius in ipsis Vallibus Pedemontanis vidit et usurpavit 
ac suo commentario inseruit. Qui etsi uberior sit inserendum hic puto. 
Colloquuntur ibi Pastor et Discipulus ”). 

Pastor. Si interrogatus fueris, quid tu sis? responde. 

Discipulus. Dei creatura rationalis et mortalis. 

Past. Propter quod Deus te creavit? 

Disc. Ut eum ipsum cognoscam et colam et per ejus ipsius gratiam 
salvus sim. 

Past. In quo consistit Salus tua? 

Disc. In tribus virtutibus substantialibus, quae necessario pertinent ad 
Salutem. 

Past. Quaenam sunt illae? 

Disc. Fides, Spes et Charitas. 

Past. Qua ratione id probabis? 

Disc. Apostolus scribit 1 Cor. XIII: hae tres res remanent: Fides, Spes 
et Charitas. 

Past. Quid est Fides? 

Disc. Secundum Apostolum Hebr. XI est subsistentia rerum, quas Gebe- 
mus sperare, et argumentum earum rerum, quae non apparent. 

Past. Quot sunt modi (genera) Fidei? 

Disc. Duo genera, scilicet (Fides) viva et mortua. 

Past. Quaenam est Fides viva? 

Disc. Ea, quae operatur per Charitatem. 

Past. Quaenam est Fides mortua? 

Disc. Secundum sanctum Jacobum Fides quae est sine operibus 
mortua est. Et propter ea fides otiosa est sine operibus: vel 
fides mortua est, Credere Deum esse, et credere Deum, 
non autem credere in Deum. 

Past. Cujusnam fidei tu es? 

Disc. Verae fidei catholicae et Apostolicae. 


1) Historia Eccl. Lib. II. Cap. X. § 54—57. 
*) Edidit Joan Honert 1739 in Diss. Histor. Theologica de Fide Religioneque veterum 


Wald. pag. 38. 


120 


Past. 


Disc. 


Past. 
Disc, 
Past. 
Disc. 
Past. 
Disc. 
Past. 


Disc. 


Past, 
Disc. 


Past, 
Disc. 


Past. 


Disc. 


Past. 
Disc. 


Past. 
Disc. 
Past. 
Dise. 
Past. 
Disc. 


Past. 
Disc. 


LIB. I. CAP, 14, § 5. — DOCTRINA WALDENSIUM. 


Quaenam est illa? 

Illa est quae in Consilio (vel Symbolo) Apostolorum divisa est in 
duodecim articulos. 

Quaenam est illa? 

Credo in Deum Patrem, omnipotentem &e. 

Per quam rem potes tu cognoscere quod credas in Deum? 

Per eam quod sciam et servem Praecepta (Mandata) Dei. 

Quot sunt Praecepta Dei? 

Decem, ut manifestum est in Exodo et Deuteronomio. 

(QYuaenam sunt illa? 

Audi Israel! Ego sum Dominus Deus Tuus, non habebis Deum 
peregrinum coram me, Non facies tibi sculptile. 

A quo pendent omnia illa Praecepta? 

A Duobus magnis Praeceptis, nempe amare Deum supra omnes 
res, et Proximum sicut se ipsum. 

Quidnam est fundamentum horum Praeceptorum per quod unus- 
quisque debet intrare in vitam, sine quo fundamento nee aliquis 
potest digne facere, nec implere Praecepta ? 

Dominus Jesus Christus, de quo dicit Apostolus 4 Cor. Ill: Non 
potest aliquis ponere aliud fundamentum, nisi id 
quod positum est, quod est Jesus Christus. 

Per quam rem potest venire homo ad illud fundamentum ? 

Per fidem dicente S, Petro: Ecce ponam in Sione principa- 
lem lapidem angularem, electum et pretiosum: qui 
credet in eum confusus non erit. Et Dominus dicit: 
Qui credit in me habet vitam aeternam. 

Quomodo potes tu cognoscere, quod tu credas ? 

Per id, quod eum ipsum cognoscam verum Deum, et verum ho- 
minem, natum et passum &c. pro mea redemtione et justificatione 
&c, quod amem eum ipsum, et desiderem implere ejus Praecepta. 
Per quam rem pervenitur ad virtutes essentiales, nempe ad Fidem, 
Spem et Charitatem ? 

Per donum sancti Spiritus. 

Tune credis sancto Spiritui? 

Keo ei credo, Nam sanctus Spiritus procedit a Patre et Filio; est 
una Persona Trinitatis, et secundum Divinitatem est aequalis Patri 
et Filio. 

Tu credis Deum Patrem, Deum Filium, Deum Spiritum 8. esse 
tres in Personis., Ergo tu habes tres Deos? 

Non habeo tres, 

Tamen tu nominasti tres? 

Id est ratione distinctionis Personarum, non autem ratione essen- 

tiae divinitatis. Nam etiamsi ea sit tres in Personis, tamen ea est 
una in Essentia. 

Deum, cui tu credis, quomodo adoras tu et colis? 

Ego eum adoro per adorationem latriae exterioris et interioris. 
Extrinsecus per genuflexionem, per elevationem manuum, per 
inclinationes, per hymnos, per cantica spiritualia, per jejunia, per 
invocationes. Intrinsecus vero per piam affectionem, per volun- 
tatem compositam ad omnes res, quae ipsi bene placent. Verum 
ego eum colo per Fidem, per Spem et per Charitatem in Prae- 
ceptis ejus. 

Tune adoras ullam aliam rem et colis ut Deum? 

Non. 

Cur? 

Per (vel propter) ejus Praeceptum, quo stricte mandat, dicens, 
tu adorabis Dominum Deum tuum et ei soli servies. 
Porro: gloriam meam alteri non dabo. Iterum: Ego vivo, 
dicit Dominus, et omne genu mihi flexum erit. Et Jesus 
Christus dicit: erunt veri Adoratores, qui adorabunt 
Patrem in Spiritu et in veritate. Nec Angelus voluit esse 
adoratus a sancto Johanne, nec Petrus a Cornelio. 

Quo modo oras? 

Ego oro oratione data a Filio Dei dicens: Pater noster &c. 
Quaenam est altera virtus substantialis, quae necessario pertinet ad 
salutem ? 

Illa est charitas. 

Quaenam res est charitas? 

Est donum sancti Spiritus, per quod anima est reformata in volun- 
tate, illuminata per Fidem, per quam credo omnes res credendas 
et spero omnes res sperandas. 

Tune credis in sanctam Ecclesiam? 

Non. Nam illa est creatura. Sed ego credo de illa ipsa. 

Quid credis tu de sancta Ecclesia ? 

Ego postulo, ut Ecclesia sit duobus modis, uno (quippe) quoad 
substantiam; altero quoad Ministros. Quoad substantiam sancta 
Ecclesia Catholica sunt omnes a Deo electi; inde ab initio usque 
ad finem, in gratia Dei, per meritum Christi, congregata per 
Spiritum sanctum, ante ordinata ad vitam aeternam; quorum et 
numerus et nomen Ki soli cognitum est, qui eos elegit. Et fina- 
liter in hac Ecclesia ne unus quidem Proscriptus manet. Ecclesia 
autem secundum veritatem ministerialem sunt Ministri Christi, 
cum subjecto ei Populo, utente ministerio per Fidem, Spem et 
Charitatem. | 

Per quam rem cognoscere debes Ecclesiam Christi? 

Per Ministros convenientes et Populum in veritate (sive vere) 
participem Ministeril. 

Per quam vero rem cognoscis Ministros ? 

Per verum Fidei sensum et per sanam Doctrinam et per Vitam 
boni exempli et Evangelizationem (sive praedicationem Evangelii) 
et per debitam sacramentorum administrationem. 

Per quam rem cognoscis falsos Ministros? 

Per fructus eorum, per caecitatem, per malam operationem, per 
doctrinam perversam, per indebitam (indecentem) administratio- 
nem sacramentorum. 

Per quam rem cognoscitur caecitas? 

Quum nescientes veritatem, necessario pertinentem ad salutem, 
servant (vel observant) inventiones humanas tanquam Praecepta 
Dei, de quibus verum fit id, quod dictum est ab Esaia, quoque 
allegavit Christus Mat. XV: Hic populus me honorat labiis, 
verum cor eorum longe est a me, sed illi me colunt 
sine ratione, docentes doctrinas et praecepta Homi- 
num. 

Per quam rem cognita est mala operatio? 

Per manifesta peccata, de quibus dicit Apostolus Rom. I: eos, 
qui rem talem faciunt, non consecuturos esse Regnum Dei. 

Per quam rem est cognita perversa doctrina? 

Quum docetur contra Fidem et Spem, quemadmodum Idololatria 
facta multis modis erga creaturam rationalem, sensibilem, vel 
visibilem, vel invisibilem. Nam solus Pater cum suo Filio et 
Sancto Spiritu debent coli, non alia qualiscunque ea sit creatura. 
Sed contra attribuunt Homini et operi manuum suarum, vel verbis 
vel suae auctoritati, quemadmodum credunt Homines, caece (vel 
per caecitatem) ipsi adjectum esse a Deo per falsam Religionem, 
et per avaram Simoniam sacerdotum. 

Per quam rem cognita est non debita administratio sacramentorum ? 
Quum sacerdotes non habent sensum Christi, nec cognoscunt ejus 
ipsius scopum in sacramentis, et dicunt gratiam et veritatem iis 
inclusam esse per solas cerimonias externas et adducunt Homines 
sine veritate Fidei, Spei et Charitatis, ad accipienda ea ipsa sacra- 
menta. Et Dominus cavet suis a talibus falsis sacerdotibus dicens: 
Cavete vobis a falsis Prophetis. Item: Cavete vobis 
a Pharizaeis, i. e. ab ipsorum fermento, id est, a doctrina. 
Item: ne velitis credere, neque velitis ire post eos. 
Kt David odio habebat talium Ecclesiam dicens: Ego odi Eccte- 
siam Malignorum. Et Dominus jubet recedere ab eis Num. 

XVI: Recedite a tabernaculis sceleratorum, neque 
velitis tangere res, quae ad eos pertinent, ne invol- 
vamini ipsorum peccatis. Et Apostolus 2 Corinth.: Ne ve- 
litis jugum ducere cum infidelibus. Nam qualis par- 
ticipatio est justitiae cum iniquitate? Qualis societas 
lucis ad tenebras? Qualis convenientia Christi ad 
Diabolum? vel qualis portio fidelis cum infideli? 
Qualis consensus Templi Dei cum Idolis? Quapropter 
ite de medio eorum, et estote segregati ab iis, inquit 
Dominus. Non tanges immundum et Ego vos recipiam. 
Item 2 Thess: 0 Fratres! nos vobis annunciamus, quod 
vobis caveatis ab omnibus fratribus inordinate eun- 


tibus. Item Apoc. XVIII: exi Popule mi ab ea, neque par- 

ticeps sis peccatorum ejus, neque recipe de poenis 
eorum. 

Per quam rem cognitus est Populus, qui non vere est in Ecclesia? 
Per publica peccata et per fidem erroneam. Nam fugiendum est 
a talibus, ne veniat inquinamentum ab iis ipsis. 

Per quam rem debes communicare cum sancta Ecclesia? 

Ego debeo communicare cum Ecclesia ratione substantiae, per 
Fidem, per Spem, per Charitatem et per observantiam Praecep- 
torum et per finalem perseverantiam in bono. 

Quot sunt res ministeriales? 

Duae: verbum et sacramenta. 

Quot sunt sacramenta? 

Duo, scil. Baptismus et Eucharistia. 

Quaenam res est tertia virtus necessaria ad salutem? 

Spes. 

Quaenam res est Spes? 

Illa est certa Spes (sive exspectatio) gratiae et gloriae venturae. 
Per quam rem speratur gratia? 

Per Mediatorem Jesum Christum, de quo dicit sanctus Johannes 
Cap. I: Gratia facta est per Jesum Christum. Et iterum: 
Nos vidimus gloriam ejus plenam gratia et veritate 
et nos omnes accepimus de plenitudine ejus. 
Quaenam res est illa gratia? 

Illa est Redemptio, Remissio peccatorum, Justificatio, Adoptio et 
Sanctificatio. 

Per quam rem speranda est illa gratia in Christo? 

Per Fidem vivam et per poenitentiam, dicente Christo: Poeni- 
tentiam agite vos et credite Evangelio. 

Unde procedit Spes? 

A dono Dei et promissionibus, de quibus dicit Apostolus: is est 
potens ad implendum, quamcunque rem promittat. Is 
enim ipse promisit, si quis eum cognoverit et poenitentiam egerit et 
speraverit. Vult enim exercere misericordiam, ignoscere et justificare. 
Quaenam res abducunt ab illa Spe? 

Fides mortua, seductio Antichristi ad alios quam ad Christum, 
id est ad sanctos et ad suam potestatem et auctoritatem et verba, 
nec non ad Benedictiones, ad Sacramenta, Reliquias mortuorum, 
ad Purgatorium somniatum et fictum; docere ut Spes habeatur 
per media, quae directe incurrunt in veritatem et praecepta Dei, 
quemadmodum fit per Idololatriam multis modis et per turpem 
Simoniam &c. Relinquentes Fontem aquae vivae, gratis datae, ut 
currant ad cisternas, ante dictas, adorantes, honorantes, colentes 
creaturam, tanquam Creatorem, servientes per preces, per jejunia, 
per sacrificia, per dona, per oblationes, per peregrinationes, per 
invocationes, &c. Confidentes iis acquirere gratiam, quam nemo 
dandam habet nisi unus Deus in Christo. Quemadmodum vane 
laborant, amittentes pecuniam et vitam et certe non solum vitam 
praesentem sed etiam futuram. Quam ob rem dictum est: Spes 
Sceleratorum peribit. 

Quid dicis de Beata Virgine Maria? Nam illa est plena gratiae, 
ut testatus est Angelus: Ego te saluto, plena gratiae. 
Beata Virgo fuit et est plena gratiae, quantum sibi necesse habuit, 
non vero quantum ad communicationem cum aliis. Nam solus 
Filius est plenus gratiae, quantum necesse est, ut alios ejus gratiae 
participes faciat; ut dictum est de ipso: Nos etiam omnes 
accipimus gratiam pro gratia, ex plenitudine ejus. 
Tu non credis communionem Sanctorum ? 

Ego credo, duas esse res, quas inter se communes habent Sancti; 
unae sunt substantiales, alterae sunt ministeriales. Illi autem res 
substantiales inter se communes habent per sanctum Spiritum in Deo 
per meritum Jesu Christi. Verum res ministeriales sive ecclesiasticas 
inter se communes habent, per debitum ministerii exercitium, uti 
per Verbum et per Sacramenta et per Preces. Ego credo unam et 
alteram harum communionum Sanctorum; primam solum in Deo et in 
Christo et sancto Spiritu per Spiritum; alteram in Eeclesia Christi. 
In quo consistit vita aeterna? 

In Fide viva et actuosa et perseverantia in ea ipsa. Servator dicit 
Joh. XVII: Haec est vita aeterna, quod cognoscant Te, 
solum verum Deum, et Jesum Christum, quem tu 
misisti Et qui perseverat usque ad finem salvus 
erit. Amen, 

Confessio Waldensiwum. — Confessio Fidei veterum Wal- 


densium anno 4120 conscripta his Articulis est conclusa. 

Nos credimus et firmiter tenemus omne quod continetur duo- 
decim articulis Symboli, quod dicitur Apostolorum, tenentes 
haeresin esse omnem rem quae discordat, neque convenit 
cum duodecim articulis. 

Nos credimus in unum Deum, Patrem, Filium et Spiritum 
sanctum. 

Nos reputamus pro sanctis Scripturis Canonicis Libros sanc- 
torum Bibliorum, videlicet Mosen alias Genesin &c. Jam 
sequuntur Libri Apocryphi, qui recepti non sunt ab Hebraicis. 
Verum nos eos legimus (ut Hieronymus: dicit in Praefatione ad 
Proverbia) ad docendum Populum, non autem ad confirmandam 
auctoritatem doctrinarum Ecclesiasticarum: quemadmodum 
sunt: Tertius liber Esdrae &. Jam sequuntur Libri Novi Testa- 
menti, Evangelium Sancti Matthaei &c. 

Libri autem supra dicti (vel recensiti) hoc docent (nempe) 
esse unum Deum omnipotentem, omniscium et omnino bonum, 
qui per suam bonitatem fecit omnes res. Nam Adamum for- 
mavit ad sui imaginem et similitudinem. Sed docent etiam libri 
illi per invidiam Diaboli et per inobedientiam dicti Adami 
peccatum intrasse in mundum nosque in Adamo et per Ada- 
mum Peccatores esse. 

Christum Patribus promissum fuisse, qui legem acceperunt, 
ut per legem cognoscentes peccata sua et injustitiam impoten- 
tiamque suam, desiderarent adventum Christi ad satisfaciendum 
pro eorum peccatis et ad implendam legem per se ipsum. 
Christum natum esse, tempore per Deum Patrem ejus statuto, 
ea scilicet hora qua omnis iniquitas abundabat; nec solum 
propter bona opera (nam omnes erant peccatores) sed ut 
nobis gratiam .faceret et misericordiam, quemadmodum ipse 
est veridicus. 

Christum esse vitam nostram et pacem et justitiam et Pastorem 
et Advocatum et Sacrificium et sacerdotem, qui mortuus est 
pro salute omnium credentium, et resuscitatus pro justifi- 
catione nostri. 

Similiter tenemus firmiter non esse alium ullum Mediatorem 
et Advocatum apud Deum Patrem, nisi Jesum Christum, sed 
Mariam Virginem esse sanctam humilem et gratia plenam. 
Quemadmodum etiam credimus de omnibus aliis sanctis, eos 
in Coelo sperare resurrectionem corporum suorum in Judicio. 


1X. Item nos credimus post hanc vitam duo tantum loca esse, 

unum Servatis, quem vocamus nomine Paradisi, alterum 
Damnatis, quem dicimus Infernum, denegantes plane 
illud Purgatorium Antichristi excogitatum et contra 
veritatem fictum. 

Art. X. Item nos credimus semper abominationi non nominandae coram 
Deo esse omnes res ab Hominibus inventas, quemadmodum 
sunt Festa et Vigiliae sanctorum, et Aqua, quam dicunt 
Benedicta, et praeceptum, ut homo se abstineat quibusdam 
diebus a carne et alio cibo, et res similes, maxime vero Missae. 

Art. XI. Nos abominamur inventiones humanas ut Antichristianas, per 
quas conturbati sumus et quae praejudicium creant libertati 
Spiritus. 

Art. XII. Nos credimus sacramenta esse signa vel formas visibiles rei 
sanctae; tenentes bonum esse, fideles quibusdam vicibus uti 
his signis vel visibilibus formis, si fieri id possit; sed credimus 
tamen et tenemus, praedictos fideles posse salvos fieri, non 
accipientes praedicta signa, cum nec locum habeant nec 
medium, ut queant uti praedictis signis. 

Art. XIII. Nos non novimus alia sacramenta nisi Baptismum et Eucha- 
ristiam. 

Art. XIV. Nos honorem debemus Potestati Seculari in subjectione, in 
obedientia, in alacritate et tributis 1), 

Exhibetur ibidem*) sub titulo Brevis confessio Fidei facta 

a Pastoribus et Capitibus Familiarum Vallium Pedemontii 

congregatis Angrognae 12 Decemb. 1532 Praefatio: ,Sequentibus 

Articulis subscripserunt omnes Pastores et Capita Familiarum, quae 

tunc aderant, et juraverunt se eos credere et velle iis adhaerere, quippe 

quos sacris literis conformes agnoscebant, et complexos summam Doc- 
trinae ipsis Majoribus traditae, secundum verbum Dei, quemadmodum 

fecerant Fideles tempore Ezrae X et Nehemiae 1X. X. 

Art. I. Credimus debere cultum divinum fieri Spiritu et veritate, quia 

Deus est Spiritus, vultque, ut qui ipsum adorant, eum adorent 
Spiritu et veritate. 

Art. Il Deum omnes, qui vel fuerunt vel erunt servati, elegisse ante 

fundationem Mundi. 

Art. III. Impossibile esse ut illi, qui ordinati sunt ad salutem, non ser- 

ventur. 

Art. IV. Omnes, quicunque defendunt Liberum Arbitrium , absolute negare 

praedestinationem et gratiam Dei. 


‘) In Dissert. Honertii Il. cc. pag. 52. 
7) II. ce. pag. 62. 

Non esse alia bona opera, nisi ea, quae Deus jussit, nec mala 
nisi ea, quae ille vetuit. 

Posse Christianum jurare per nomen Dei, sine peccato contra 
id, quod scriptum est Mat. V. 34, modo is, qui jurat, nomen 
Dei non vane suscipiat. Jam vero non vane suscipitur, si jura- 
mentum tendat ad gloriam Dei et salutem Proximi. Quod plus 
est, licet jurare coram Magistratibus, cum illi, qui hoe fun- 
guntur munere, sive fideles sint, sive infideles, suam a Deo 
potestatem habent. 

Confessionem auricularem nec a Deo mandatam esse, nec de- 
terminatam Sacris Literis: sed veram Christiani Confessionem 
esse, quod quis soli confiteatur Deo, cui competit honos et 
gloria. Esse et aliam confessionem cum quis in gratiam redit 
cum Proximo suo, de qua actum est in Evangelio S. Matthaei 
et in prima epistola S. Johannis Cap. V. Tertiam vero confes- 
sionem esse, cum quis aliquod apertum omnibus peccatum 
commiserit, quod coram omnibus confiteatur. 


Art. VIII. Debere nos Die Solis quiescere ab opere manuali, ut cupidi 

honoris et gloriae Dei nec non charitatis erga eos, qui nobis 
famulantur atque ut nos ad audiendum Dei verbum appli- 
cemus. 

Christiano licitum non esse, sui vindictam agere, quocunque 
demum modo id fiat. 

Posse Christianum in alios Christianos Magistratum esse. 
Nihil de Jejuniis Christianorum statutum esse in 8. Literis. 


. Matrimonium Homini, cujuscunque demum conditionis sit at- 


que ordinis, interdictum non esse. 

Unumquemque, vetantem Matrimonium, docere doctrinam 
Diaboli. 

Unumquemque, donum continentiae non habentem, debere 
Matrimonium inire. 

Non debere verbi Divini Ministros ex alio in alium locum trans- 
ferri, nisi propter aliquod magnum Ecclesiae bonum. 

Nec incongruens esse Societati Ecclesiae Apostolicae , Ministros 
quaedam sibi propria possidere ad sustentandas Familias suas. 
Quantum ad materiam Sacramentorum, Sacras Literas statuere, 
non esse nisi duo Sacramenta, quae nobis reliquit Jesus 
Christus, Baptismum nempe et Eucharistiam, quam nos acci- 
pimus in testimonium, velle nos perseverare in Sancta Com- 
munitate, in quam intravimus per Baptismum, nec non 
in commemorationem Passionis Jesu Christi, mortui pro nostra 
redemptione, qui nos lavit a peccatis nostris pretioso sanguine suo. 

Haec lineamenta, hos vultus eorum habebat doctrina, qui ab anno 
praecipue 41100 variis abusibus in Ecclesiam invectis contradicebant. 
Quorum confessio egregie convenit cum Reformatorum Religione, atque 
ita non erubescimus, dum Gretserus editor operum Reinerii Inquisi- 
toris adversus Waldenses scribat, Albigenses et Waldenses Calvi- 
nianorum fuisse atavos. Apostolica enim Doctrina eorum ministe- 
rio, cujus conservationem promovebant, ad nos pervenit. 

§ VII. Waldenses in Hungaria. — Penetraverant Waldenses et per hos 
verbum Dei in Hungariam. Petrus enim Waldus vir dives opibus, 
sacrarum literarum scientia locupletior, peragratis Regionibus variis 
resedit tandem in vicina Hungariae Bohemia’), unde lumen Evangelii 
spargeret per idoneos Verbi Divini ministros vicinisque communicaret 
populis. Lancelotus Historicus Gallus ita de Waldensibus scribit: Hi 
invitis Principibus Christianis omnibus circa annum 1100 
et temporibus subsequentibus Doctrinam suam ab ea quam 
Protestantes hodie amplectuntur parum differentem, non 
per Galliam solum totam, sed etiam per omnes pene 
Europae oras (atque ita etiam Hungariam) disseminarunt. 
Memoriae tradiderunt Legerus et Servinus scriptores Rerum Wal- 
densium eos ex Gallia in Hungariam etiam anno 1176 ingressos, ubi 
persecutio orta dissipaverat eos per totam fere Europam, qui varia quaerentes 
loca, pars eorum resedit in Bohemia et Hungaria’). Quod in 
tantis tenebris plane fieri non potuisset, nisi jam tum extitissent, qui 
eadem cum iis sentirent. Huc forte pertinet Historiola de Luca, apud 
Hungaros Episcopo, qui sceleribus contaminatum civem a fidelium coetu ob 
delicta segregavit, qui Roma absolutionem pecunia mediante quaesivit ab 
Alexandro tertio Pontifice; at cum reus poenitentiae ac contritionis signa 
non adferret, Lucas disciplinam non relaxavit. Recurrit: rursum Romam 
reus poenae subjectus, inobedientia Lucam accusaturus, ubi Lucas 
excommunicatur propter inobedientiam, qui nihil eo facto motus reum 
quoque non absolvit, neque ipse absolutionem quaesivit, sed in eo statu 
permansit ac omnibus gratissimus est mortuus %), 

§ VII. In Regnis Hungaricae Coronae subjectis Bosnia, Dalmatia et 
Croatia ex his Ecclesiae ea aetate constabant. Leander Monachus Domi- 
nicanus ita de istis: cum in Bosnia ac Dalmatia hoc anno (4222) populus 
versaretur in erroribus, ab Honorio Pontifice missus eo est Episcopus 
Coloniensis, ut aut praedicatione aut cruciatorum armis ab erroribus 
eos liberet. Rem plane incredibilem agressus ex mandato Papae hic Domi- 


') Thuanus Hist. Lib. XVII. 
*) Witringa in Apocalypsi XII. 13 pag. 748. 
3) In Catalog. Test. veritat. pag. 675. 


LIB. I. CAP. 14. § 8. 9. — INQUISITIONIS TRIBUNAL. 129 


nicae Familiae Legatus, qui diligenter executus est mandatum Papae, 
et animose aggressus est eos disputatione, praedicatione, subsidium illi 
ferente Colomanno (Bosniae) Rege, plurimos convertit. Deinde ibi confir- 
matus ex contumacibus in suis erroribus plurimos ibidem igne cremavit }). 
Quales hi erant Haeretici? tales quorum articulos fidei superius jam 
dedimus, quorum peccata mortalia erant: transferre scripturas in verna- 
culam linguam, discere et docere eas nocte dieque*). De istis Mat- 
theus Parisiensis: Albigenses in partibus Bulgarorum 
Croatiae et Dalmatiae adeo invaluisse, ut etiam Episcopos 
et alios multos regionum illarum incolas ad partes suas 
pertraxerint. De iisdem apud eundem Episcopus Portuensis ad annum 
1223 ita loquitur: ,ille homo perditus, ait, qui extollitur supra omne 
quod colitur, aut quod dicitur Deus, jam habet perfidiae suae praeam- 
bulum haeresiarcham, quem haeretici Albigenses Papam suum 
appellant, habitantem in finibus Bulgarorum Croatiae et 
Dalmatiae, juxta Hungarorum nationem. Ad eum confluunt 
haeretici Albigenses, ut ad eorum consulta respondeat”’). Loquitur miser- 
rimus ut Papae mancipium, haereticos vocando Apostolicae doctrinae viros. 

§ IX. Inquisitionis Tribunal. — Excommunicati. — Inquisitionis 
Tribunal anno 1228 in Hungaria erectum est*) ad corpora aeque ac 
animos Fidelium excarnificanda. Quod Tribunal originem ex orco trahens 
tot effecit Martyres, quorum sanguis in veritatis Christianae obsigna- 
tionem effusus est, ut si singuli totius anni menses duodecim dierum millia 
in se complecterentur, tamen fastis inscribi singuli non possent; at in 
Calendario Dei et Menologio eorum nomina consignata sunt. Adversum 
hos zelabat quoque Regina Hungariae Elizabet ex instinctu Firmani 
Apostolicae sedis Legati anno 1280 dum ita scriberet: 

Elisabeth Dei Gratia Major Regina Ungariae, Ducissa de Machou et 
de Bosna, omnibus Christi fidelibus praesens scriptum inspecturis salu- 
tem in omnium Salvatore. 

Ad universorum notitiam harum serie volumus pervenire, quod 
cupientes sanctam fidem Catholicam in Ducatibus de Machou et Bosna 
et in Comitatibus de Posega et de Valeon caeterisve Comitatibus no- 
strae jurisdictioni subjectis et aliis, quos juvante Deo nos habere contige- 
rit in futurum, destructis erroribus ac eliminatis atque destructis inde 
haereticis, qui Ecclesiam sanctam et fidem ipsius demoliri atque de- 
struere damnabiliter moliuntur per nostrae regalis mansuetudinis ac po- 


') De viris Illustribus. 

*) Vide apud Flac. catalog. testium veritat. pag. 724, 
8) Hist. Reform. pag. 34, 35. 

*) Bzovius ad an. 1222, 

testatis nec non jurisdictionis offictum et ministerium dilatari, ad requi- 
sitionem et commonitionem Reverendi Patris nostri, Philippi Dei gratia 
Firmani Episcopi Apostolicae sedis Legati, promittimus et assumimus 
per praesentes, quod omnia statuta, jura atque decreta contra haereticos 
et haereticam pravitatem, quibuscunque nominibus censeantur per 
sanctam sedem Apostolicam edita aut approbata, seu etiam acceptata 
observabimus et ad mandatum Sanctae Ecclesiae Romanae et per 
nos etiam ea faciemus a nostris subditis in Ducatibus caeterisque 
comitatibus nostrae Reginali potestati subjectis inviolabiliter observari: 
decernentes ex nunc statutorum et decretorum hujusmodi transgres- 
sores atque violatores per poenas canonicas atque legitimas compelli, 
eisque poenis subjacere et subjacere debere. Si quis autem contra 
hujusmodi salubria statuta, et sanctam ordinationem Fidei Catholicae 
contra ire praesumpserit, iram Omnipotentis Dei et nostram indigna- 
tionem se noverit incursurum. Ut igitur hujusmodi sponsionis, seu 
promissionis series robur obtineat perpetuae firmitatis, nec possit ullo 
unquam tempore in irritum revocari, praesentes concessimus literas sigilli 
nostri duplicis munimine roboratas. Datum per manus Magistri Lucae 
Strigoniensis Ecclesiae Praepositi, aulae nostrae Cancellarii, fidelis nostri, 
anno Domini 1280, 14 Kalend. Septembris Indictione octava. 

Quantas hae habuerint vires Literae, inde clarescit , quod ipse quoque 
Legatus Apostolicae sedis fuga salutem quaerere necesse habuit, cui 
aqua et igne interdictum erat Budae prohibitumque, ne quisquam quic- 
quam communicaret eorum, quibus vitam sustentare posset ’). 

Patarinos (qui ipsi sunt Waldenses) temporibus Ludovici Regis 
regiones circa Savam et Dravam flumina incoluisse tradit ipse Bonfi- 
nius. Tales quoque Budae in Urbe Regia erant illi anno 1303, quos 
dum Legatus Pontificis anathemati subjectos reliquisset, quidam ex Clericis 
interdictum observantes sacra officia peragere nolebant, nec recens natos 
abluebant sacro fonte, nec e vita evocatos sepultura honorabant. At alii 
ministerio suo fungebantur sacra omnia peragentes et, quod cum horrore 
Historici Pontificii tradunt, Pontificem Romanum eos devoventem ac alios 
Clericos jussui ejus parentes excommunicarunt, lumine in eos extincto ®). 
Demonstrantes hoc facto, tantundem ipsis Pontificias nocere diras, 
quantum eorum anathema detrimenti inferret Pontifici, id est, nihil. 

§ X. Magnus eorum numerus apparet ex querelis Bzovii Anna- 
listae, qui ita loquitur: Increvit haereticorum numerus hoc anno (4345) 
in Bohemia, Austria et vicinis Regionibus, ad octuaginta millia nume- 


‘) Peterfi in Conciliis Hung. pag. 93. 96. 126. 
*) Thurotzi in Chronico Cap. LXXXVI. pag. 82. 

rabantur, unus de eorum Magistris incaptivatus ac combustus est. Wiennae 
plurimos flammis subjecerunt, qui cum gaudio ad finem usque perseve- 
-rarunt. Ex his quoque erat Simon de Salig Ungarus, qui in Libro 
inquisitorio, anno 1394 scripto, eorum nominatur Apostolus ac Angelus ?), 
In eodem libro describitur quoque vita honestissima eorum, qui jejuniis, 
precibus occupati, omnia verba scurillia ac actus vetitos solicite prae- 
caverent. Fuerunt hi Waldenses sub Patarinorum titulo in Hungaria 
vicinaque Bohemia ad tempora usque Sigismundi Regis, qui Regnum 
adiit anno 1386, sub cujus imperio tandem Hussitarum nomen acce- 
perunt. Inter continuas persecutiones perdurarunt intra Valles et Alpes 
Pedemontanas ac Subaudicas; quorum Ministri duo Arnoult et Papon 
Kleemosynae colligendae gratia Hollandiam ingressi anno 1699 abstule- 
runt ad sublevandos miseros suos populares ingentem pecuniae vim. 
Nam in eorum rationem Hagae 20000, Delphis 7000, Leydae 7000, 
Ultrajecti 9000, Rotterdami 13000 collecta sunt florenorum millia; Amste- 
rodamenses soli omnes superarunt’*). 


CAPUT DECIMUM QUINTUM. 


De Hussitis In HuNGARIA. 


§ I. Hussitarum ortus. — Nomen Hussitarum est a Johanne 
Hus, qui anno 1400 Pragae in Templo Bethlem erat concionator, 
antea vero in Academia Professor. Hic invectivas habens adversus Magna- 
tum ac Principum peccata gratissimus Clericis erat. Verum exasperata 
Nobilitas et Principes in poenam deposcebat, sed Archiepiscopus id fieri 
posse negavit: Quoniam Hussus ad vera loquendum sine per- 
sonarum respectu sese in ordinatione sua juramento 
obstrinxisset. Mox vertente tempore in Clericorum luxum, avaritiam, 
sacrilegia acrius invehebatur, quapropter Archiepiscopus eum cum Clericis 
in poenam deposcebat. At Rex fieri id prohibuit: Hussum enim ad 
vera loqguendum sine personarum respectu sese in ordi- 
natione sua juramento obstrinxisse *), Atque ita ab Archie- 


1) In Catalog. Testium Veritat. pag. 756. 
*) Angelus Bernicia in Hist. Eccles. pag. 216. 
3) Historia Persecution. Bohem. pag. 26. 

piscopo adversus Regem et Nobilitatem et a Rege adversus Archiepisco- 
pum et Clericos defendebatur. 

§ Il. Hussus et Hieron. Prag. contradicunt indulgentiis. — Quum 
tandem anno 14414 Johannes Pontifex Romanus adversus Regem Neapo- 
litanum classicum canens indulgentias iis, qui pro Ecclesia arma induerent, 
distribuebat cruciatamque e cathedra in Templis promulgabat expedi- 
tionem, inventi sunt Pragae, qui publice in Templo obloquerentur asse- 
verantes Papam Romanum Antichristum esse oportere, qui 
adversus Christianos crucem decernat, et in mutua bella 
concitet. Altero die Hussus aeque ac Hieronymus Pragensis in 
Templo ac Academia adversus indulgentias publice docebant earum vani- 
tatem demonstrando. Studiosi hoc audito in earum propolam irruentes vi 
bullas Papales eripiunt, quendam e medio sui meretricio habitu induentes, 
bullis pectora exornant, circumvehunt, meretrice interim blandissimis 
verbis turbam circumfusam alliciente ac benedictiones impertiente, 
tandem bullas omnes cum multis Papalibus et Praelatorum ad varios 
literis in medio foro comburunt!). Ex qua causa Hussus Romam citatur ; 
sed non comparet. 

§ III. Concilium Constantiense. — Interea post varia ad Reges et 
Principes itinera, varios post exantlatos labores Imperator Sigis- 
mundus consentiens cum Regibus ac quibusdam Cardinalibus anno 
4414 Concilium Constantiam convocavit. In quo Joannes XXII Romanus 
Pontifex et Gregorius itidem Papa exauctorati sunt. Benedictus 
autem (tres enim tune simul Pontifices erant) qui resignare nolebat Pon- 
tificatum excommunicatus est. Abolito omnium horum jure et authoritate 
quartus tandem electus est, qui se Martinum Quintum vocavit’). 
Vocatus est in Concilium Hussus literis Sigismundi Caesaris secu- 
ritatem promittentibus fide sua obsignatis. At in Concilio deliberatum est, 
Haereticis datam fidem non esse observandam. Caesar igitur 
a data Husso fide absolutus per concilium, Hussus vero, anno 1415, 6 
die Julii, combustus est. Sequenti anno die 30 Maii itidem Hieronymus 
Pragensis ob eandem doctrinam in favillas redactus. Pertulerunt 
ambo, (inquit Aeneas Sylvius) constanti animo necem, et quasi 
ad epulas invitati ad incendium properarunt, nullam emit- 
tentes vocem, quae miseri hominis posset facere indicium; 
ubi ardere coeperunt, hymnum cecinere, quem vix flamma 
et fragor ignis intercipere potuit. Nemo Philosophorum 
tam forti animo mortem pertulisse traditur, quam isti 


1) Il. cc. pag. 30. 314. 
*) Verbotzi Tripart. Part. I. Tit. XI. § 6, 

incendium. Poggius Florentinus aetatis nostrae nobilis 
scriptor de morte Hieronymi ad Nicolaum Nicolai con- 
civem suum elegantem scripsit Epistolam; quamvis pau- 
lulum sua consuetudine in mores Cleri invectus videatur. 
Cineres exustorum ne raperentur a Bohemis in lacum 
projecti. Discipuli eorum ex eo solo terram abstulere in 
patriam }), 

§S 1V. Bohemi in praedam exponuntur. — Bohemi, de Ministris suis 
injuste sublatis quiritantes, rejectisque humani ingenii inventis adhae- 
rentes Apostolicis scriptis, excommunicati sunt et in praedam volentibus 
expositi. Ingenti exercitu in Germania et vicinis Regnis comparato, 
Caesar comitantibus eum innumeris Episcopis, bello tamen inutilibus, 
adortus est eos. Perveneratque exercitus ad fines Bohemiae, cui resistere 
illi non valentes confusi attonitique haerebant. At vero exercitus Impe- 
ratoris panico terrore percussus, retro ferre gradum coepit, contemptoque 
Caesaris et Cardinalium imperio aperte fugiebat, abjectis et relictis 
omnibus castrorum impedimentis et toto apparatu bellico. Fugientem 
tumultuario exercitum Imperator, Episcopi et Cardinales, ut Bohemorum 
evitarent manus, subsecuti sunt. Bohemi hac liberatione insperata animum 
resumentes fugientibus instabant, territis terrorem addentes eos deprae- 
dati sunt. Rursum bello appetiti praeposuerunt sibi belliducem Joannem 
Ziskam, hominem altero oculo captum et ob morbos infirmum; quo 
rem eorum prudenter moderante adversarios superabant, castra adversum 
se locata evertebant, Bohemiamque per plurimos annos ita defendebant, 
ut non tantum hostes in Regnum non admitterent, verum etiam ipsi 
late imperium suum extenderent in Germaniam ac Hungariam; atque 
adeo omnibus erant terrori, cum a Sigismundo Imperatore undecies victo- 
riam extorquerent. Fassique sunt Patres in Concilio Basileensi sessione 
tertia: Bohemiam occulto Dei judicio bello pluries atten- 
tatam superari non potuisse *). Tandem ubi vi non possent, dolo 
adorti ad se variis artibus pellicere tentarunt. Scripsit Aeneas Sylvius 
de hoc bello Hussitarum plus admirationis quam fidei habitura 
apud Posteros. 

§ V. Dogmata Hussitarum. — Qualis horum fuerit doctrina, quae 
Religio? ac Mores, quorum respectu internecioni erant devoti? Videri 
potest in Historia Aeneae Sylvii Bohemica, qui in Bohemiam ad eos 
componendos erat missus ac tandem Pontificatum adeptus Pius Secundus 
vocatus est. Ita ille: ,Ab Ecclesia Catholica recedentes impiam Valden- 
sium sectam atque infamiam amplexi sunt. Hujus pestiferae ac jam 


1) Aeneas Sylv. Histor. Boh. Cap. XXXVI. pag. 75. 
2) Hofman in voce Hussitae. 

pridem damnatae factionis dogmata sunt: 
1. Romanum Praesulem reliquis Episcopis parem esse. 

2. Inter sacerdotes nullum discrimen: Presbyterum non dignitatem , 
sed vitae meritum efficere potiorem. 

3. Animas e corporibus excedentes aut in aeternas e vestigio poenas 
mergi aut perpetua consequi gaudia, 

4. Purgatorium ignem nullum inveniri. 

5. Vanum esse orare pro mortuis et avaritiae sacerdotalis inventum. 
6. Dei et sanctorum imagines delendas. 

7. Aquarum Palmarumque benedictiones irridendas, 

8. Mendicantium religiones malos daemones invenisse. 

9, Sacerdotes pauperes esse debere sola contentos elemosyna. 

10. Liberam cuique praedicationem verbi Dei patere. 

11. Nullum capitale peccatum quamtumvis majoris mali [vitandi] 
gratia tollerandum. 

12. Qui mortalis culpae reus sit, eum neque seculari neque Eccle- 
siastica dignitate potiri, neque parendum ei. 

13. Confirmationem quam Chrismate Pontifices inducunt et extremam 
unctionem inter Ecclesiae sacramenta minime contineri, 

14. Auricularem Confessionem nugacem esse; sufficere sua quemque 
in cubili conqueri peccata. 

15, Baptisma fluvialis undae, nulla interjecta sacri olei mixtura, 
recipiendum. 

16, Coemeteriorum inanem usum quaestus causa repertum;: quacunque 
tegantur tellure humana corpora nil distare, 

17. Templum Dei late patentis ipsum mundum esse; coarctare Majesta- 
tem ejus, qui Ecclesias, Monasteria Oratoriaque construunt, tanquam 
propitior in eis divina bonitas inveniatur. 

18. Sacerdotales vestes, altarium ornamenta, pallas, corporalia, 
calices, patenas vasaque hujusmodi nil habere momenti. 

19, Sacerdotem, quocunque loco, quocunque tempore, sacrum Christi 
corpus conficere posse petentibusque ministrare; sufficere si verba tantum 
sacramentalia dicat, 

20. Suffragia sanctorum in coelis cum Christo regnantium frustra 
impetrari, quae juvare non possunt, 

21. In canonicis horis cantandis dicendisque frustra tempus teri. 

22. Nulla die ab opere cessandum, nisi quae Dominica nunc appellatur. 

23. Celebritates sanctorum prorsus rejiciendas. 

24. Jejuniis quoque ab Kcclesia institutis nihil inesse meriti'). 


') Hist. Bohem. Cap. XXXV. pag. 67. 

Quid sentirent de Deo, Ecclesia, de Praedestinatione, de Gratia Dei 
salutari non omnibus communi, de conversione peccatoris ad Deum, de 
sacramentis et affinibus articulis Fidei, ex operibus Hussi ipsius editis, 
ex Confessione Hussitarum Uladislao Hungarorum et Bohemorum Regi 
anno 1508 oblata, et Professione Fidei anno 1532, 1535 et 1538 Mar- 
chioni Brandenburgico repraesentata, in omnium manibus, qui talibus 
capti delectantur, esse potest. Huc transferre nolumus, ne opus in immensum 
excrescat !). Sufficiat id solum dixisse, eorum Confessionem seu Fidei 
articulos concordare scriptis Apostolicis et Apostolicae Reformatorum 
Doctrinae. 

§ VI. Hussitae in Transylvania. — Penetraverat Apostolica multoque 
suorum sanguine insignita Hussitarum Religio non solum in Hungariam, 
sed et in longe dissitam Transylvaniam. Imo vero aderat ibidem jam 
pridem, dummodo ea occasione palam se in lucem dedit. 

Hine elucet, quoniam regnante adhuc Rege Sigismundo Hungari 
magno numero tam ex Hungaria, quam vero Transylvania in Moldaviam 
Religionis causa exulatum abiverant. In Chronico Kalendariis annexo ita 
olim memoria eorum conservabatur: Anno 1420 ob doctrinam 
quam secutus Johannes Hus Hungari in Moldaviam exu- 
latum eunt. Imo non solum Hungari, verum etiam Saxones pro eadem 
Religione plurimi discesserunt, quod ex eodem palam est Chronico, ubi 
ita: Anno 1420 Hungari e Transylvania in Moldaviam plu- 
rimi transmigrant simul cum Saxonibus ibi residentes, 
Consentit in his Jesuita Timon: Saxones Hussitas sub Sigis- 
mundo Rege in Moldaviam ivisse novi’). Uberius Franciscus 
Pariz Papai horum statum ita describit: ,Cum autem anno MCCCCXX 
Hussi asseclae a Sigismundo Imperatore ubique proscriberentur, nec Hun- 
garis, qui jam magno numero Doctrinam Hussi receperant et 
palam profitebantur, ejusdem jussu parcebatur, verum edicto Regio gravi 
sedibus nisi Doctrinam ejurarent ad unum omnes pulsi sunt: quorum 
pars per Valachiam dispersi, ibi sedes aliquot fixere, ex quibus 
hodieque supersunt et tunc receptam Doctrinam profi- 
tentur (utinam vero ab iis, penes quos labantia talium genua surrigere 
potestas est, diligentius curarentur, quod sane hactenus neglexisse non 
potest non merito exprobari vicinae Transylvaniae). Pars autem Ziscae 
exercitui tunc passim-feliciter in Imperatorios grassanti adjunxerunt. 
Quorum (ut credere par est) hortatu Ziska tot victoriis elatus in Lusa- 
tiam, Silesiam, inde et in Hungariam anno 1424 excurrit, vastans 


1) Conferri meretur Joan. Honertii Dissertatio de Veterum Waldensium, Moravorum 
Bohemorumque Religione pag. 75. 82. 94. 
*) Timon Epist. I. pag. 5. Epist. III. pag. 38. 

passim omnia Monasteria evertit, Templa dejecit, simulachra confregit 
et praecipue Monachos, ut asserebat, Populo inutiles, sues in hara sagi- 
natos, alio migrare jussit. 

Missus est, qui hune reprimeret ab Imperatore et Rege Hungariae 
Sigismundo cum exercitu Johannes Hunniades bello etiam clarus. 
Sed non respondit conatui eventus, exercitus enim ejus a ferociore tot 
victoriis facto Ziska fusus fugatusque est, et nisi Lorandus quidam 
aut Lorandfius, magni nominis Heros, qui Ziscae impetum in arce 
sua Gede fortiter sustinuerat, opprobrium-ab Hungaris avertisset, Ziska 
felix etiam hinc triumphator rediisset et ejectos sedibus afflictos Hun- 
garos Hussianos in tuto collocasset. 

Nocuit ergo Lorandfii victoria Hussitis Hungaris et Evangelio 
currenti obicem posuit. Cum enim se respirasse crederent adventu Ziskae , 
tam fervidi pro veritate zelotae, eodem regno cedere coacto, mox hi 
protracti causam dicere compulsi sunt, et qui capita credebantur consilii, 
ut acciretur Ziska, acerbas poenas sumserunt, alii ut paulo ante diximus 
una cum uxoribus et liberis Regno pulsi Ecclesiam apud vicinos semi- 
narunt. Non tamen ita opprimi poterant, quin quassata licet toties capita 
denuo Hussiani erigerent: quod vix dici potest quam pessime affli- 
gebat, qui de suo maxime corio agi putabat, Clerum, et jam anno 1444 
conclusum fuerat inter Julianum Cardinalem et Regem Ladislaum in 
Hussitas ubi reperirentur diligenter inquirere eosque extrema internecione 
delere. Sed ne cruento consilio responderet truculentior eventus memo- 
rabili et miserabili illa ad Varnam clade ob violatum nefarie foedus 
accepta Deus ipse praevertit. Rem totam Aeneas Sylvius ita concludit: 
Julianus Cardinalis non fuit in bello fortunatus, nam et 
adversus Hussitas cum exercitu profectus, fugatus est &c.}). 

§ VII. Hussitae sub Rege Matthia. — Respirium in Hungaria Hussitis 
fuit sub Elisabetha Sigismundi filia Alberti vidua, quae non solum liber- 
tatem in Regno Bohemis concedebat, verum ipsorum etiam opera in solio 
se firmabat, qui tune in Montanis Hungariae varia loca praesidio tene- 
bant. Matthias gloriosissimus Hungarorum Rex, quandoque optimo quan- 
doque adverso in eos ferebatur animo. Tradunt Jesuitae Hussitas anno 
1480 Hungariam ingressos a Matthia Rege extra Budae vicos, 
vivos unacum liberis et uxoribus sepultos ob hance causam, 
quod contrariam fidei illi quam Hungari sub Stephano susceperant prae- 
dicarent *). Commentum est Jesuiticum. Nam gravissime apud eum de 
horrendis sceleribus in eos confictis accusati e Moravia proscripsit, melius 
tamen informatus eos revocavit. Coccejus de his: Ergo ii fratres 


1) Papai in Rudere Redivivo ad an. 1420. 
*) Szentivanyi Dissert. Paralip. pag. 168. 


LIB, I, CAP. 15. § 8. — HUSSITAE SUB ULADISLAO. 137 


quum varie jactati essent tamen invenerunt hine inde 
receptaculum. Matthias Hunniades Corvinus Rex Hun- 
gariae Podiebracii svyyeov0g Moravia ejecit, mox cognita 
illorum innocentia sedes eis attribuit?). Uberius alter: E 
Moravia universi a Matthia rege anno seculi LXXXI pulsi, con- 
cesserunt cum Matthia sacrorum antistite et Eliam quidam addunt 
in Moldaviam, ubia Stephano Wajvoda etsi alias truci benigne 
accepti, biennali exilio exacto a Rege melius instructo reditum 
ac libertatem obtinuere. Sub Uladislao Rege, qui leni et mansueto 
ingenio erat, multum coetus illi aucti, cum et Nobiles et 
Proceres regni iis sese adjungerent, in Comitiis vero Cutnober- 
gensibus anno seculi LXXXV decerneretur: Licere cuilibet et ordi- 
nibus suam fidem et usurpationem sacramentorum sequi 
secundum conscientiae cujuslibet judicium *). Missus erat 
in Hungariam a Pio secundo Pontifice Gabriel Rangonius, ut 
Hussitas investigatos, officio Inquisitoris fungens, incineraret. Hic Mo- 
nachus ex gratia Regis Matthiae (quamvis esset spurius) factus est 
Episcopus Agriensis ac tandem Cardinalis. Hussitas inquietare, ubi per 
clementiam Regis licuit, non intermisit °). 

§ VIII. Hussitae sub Uladislao. — Sub Rege Uladislao, qui natura 
erat homo mitis, ad tempus pace fruebantur, sed tandem a Regina ac 
Episcopis eo deductus, ut severis eos coerceret edictis. Adrianus Regen- 
volscius in Historia Ecclesiae Sclavonicae statum eorum ita describit: 
yAnno 1501 Uladislaus, Rex alioquin mitissimus, primum se adversus 
Fratres concitari passus, publicum Picardos a publicis muniis remo- 
vendi, communitatibus pellendi, ad carceres rapiendi, et, nisi errores 
revocaverint, mortibus afficiendi mandatum dedit, sed invitissimus ad 
importunas Reginae et Episcoporum instantias. Ut enim e Cubiculariis 
Regiis viris fide dignissimis cognitum fuit, vicina partui Regina Episco- 
porum Hungariae suasu cum iisdem Episcopis (inter quos Waradinensis 
juratissimus veritatis hostis fuit natione Moravus Prostamia oriundus, 
quondam Monachus Johannes Bossah) ad Regem ingressa, eam sibi gratiam 
dari petiit, ut Rex tot petitionibus locum dare et in Picardos mandata 
vulgare velit. Tum ille contristatus capite nutavit nihilque respondit. 
Episcopi mox in Regis praesentia mandati copiam scribere coeperunt, 
Rege cubiculum ingrediente, in genua procidente et cum lacrymis san- 
guinolentorum consiliorum culpam, quin et successum a Deo deprecante. 

Exaudivit hance vocem Deus auctoresque conspirationis horrendis 


1) Ad Cant. Cap. VII. vs. 4 pag. 717. Historia Persecutionis Boh, XXII. 
*) Comp. Hist. Lecti pag. 361. 
8) Timon in Purpura Pann. pag. 20. 

modis punivit. Prima horum Regina fuit, quae Jam spe praeoccupato 
spectaculo Picardos exurendi, decollandi, aquis suffocandi &c. quam primum 
puerperio defuncta Pragam venisset, animum oblectabat. Sed eheu 
judicia divina, diebus aliquot summis doloribus ad partum laborans, 
cum eniti non posset exspiravit. Medicorum autem consilio ad foetum 
exscindendum mox adhibiti Chirurgi filium vivum quidem, sed luci 
videndae immaturum, Ludovicum, qui post in regno Patri successit, 
exemerunt, Kal. Junii 1506”, Histor. Persec. Boh. Cap. XXIV. pag. 83. 
Istvanfius equidem, quando Ludovici nativitatem describit, caesum ex 
utero silet, Reginam tamen gravissimis partus doloribus circumventam 
obiisse monet Lib. IV pag. 33. Importunis iterum an. 1508 Episcoporum 
flagitationibus et in fratres coacervatis calumniis impulsus Rex permisit 
Picardos ut vocant magistratibus deturbari, captivari et pro lubitu 
affligi. Scripserunt igitur novam Apologiam et Confessionem fidei suae 
Regi obtulerunt nostrae confessioni conformem, qua suam inno- 
centiam tutari volebant, praecipue adversus calumnias Monachi cujus- 
dam Augustiniani, qui variorum eos apud Regem errorum insimu- 
laverat. Neque hoc irrito conatu factum. Quippe Rex illorum motus 
justissimis precibus atque excusationibus edictum prius 
sequenti mitigavit }). 

Pulcherrime’ haec tradit Papai sequentibus verbis: ,Nec quicquam 
ringentibus adversariis, quos orcus in caput et perniciem pullulantium per 
Hungariam Hussianorum passim velut Aethneas favillas evomebat, 
verbum Domini mansit, et numerus veritatem hactenus recte saltem 
profitentium eo crevit et caput extulit, ut anno 41508 coacta Synodo 
Articulos confessionis suae ejusdem cum Helvetica, quae multis post 
annis scripta, Fidei puritatis scriberent et Ladislao Bohemo Regi Hun- 
gariae palam offerre, primum ut accusatis justae Apologiae saltem loco 
essent, mox vero eorundem etiam confirmationem a Rege jure petere 
non timerent, et quidem in solennibus illis, quo tempore Ludovicus, 
dicti Ladislai filius bimulus, adhuc in cunabulis inter nutricis foemina- 
rumque ministeria agitans Albae Regiae in Regem Hungariae coro- 
nabatur. Ut hoc grande eo tempore ausum in comitiis tenta- 
rent miseri coactos eos Monachi cujusdam Augustiniani, 
qui eos apud Regem accusarat, criminationes eo compulere, ut 
vero auso potirentur, Deus, qui corda Regum flectit ut rivulos aquarum, 
perfecit 2). 

§ IX. Remanserunt passim Hussitarum reliquiae in Hungaria, 


. 


1) Lib. II. pag. 177. Histor. Reform. pag. 40. 
*) In Rud. Red. ad an. 1508. 

quamvis ob furores Episcoporum non auderent palam ubique se ostentare 
ad tempora usque Reformationis, quae in Helvetia incepit per Hul- 
dricum Zwinglium anno 1508, plenius tandem 1514, in Saxonia per 
Lutherum 1517, in Hungaria paucis post annis, de qua in sequentibus 
agemus pluribus. Remanserunt etiam in partibus Moldaviae ad hoc 
seculum usque, qui circa initia seculi hujus ac tandem anno 1716 expe- 
tebant a Reformatis e Transylvania verbi D. Ministros, at ea qua opor- 
tebat modalitate missi non sunt, tandem transierunt ad Ritus Graecos, 
aut Monachi occuparunt eos Franciscani, qui illis sese obtruserunt. 


CAPUT DECIMUM SEXTUM. 


De CorruPTIONE Morum Et DocrrINAE IN HUNGARIA ANTE REFOR- 
MATIONEM IN POPULO, PRAECIPUE VERO IN CLERO. 


§ I. Defecerat sicut in aliis ita quoque in Regno Hungariae splendor 
Morum et Doctrinae praecipue inter Clericos, donec rursum Deus suo 
verbo illustraret. Plena querelarum Decreta Regum et Historiae anoma- 
liarum recensione in contemptum fere abiverunt. Unde plurimi anxie 
gemebundique expectabant occasionem, qua justitia secundum leges 
administraretur, cultus Dei secundum verbum Dei perageretur, et 
homines a vita prostituta abducti honeste viverent. Effusissimus erat 
luxus in Clero, nam propter Episcopatus, Abbatias magno proventu 
donatas, quibus donum continentiae datum non erat, se tamen Clero 
adscribi passi sunt, qui quoniam secundum legem in matrimonio vivere 
non poterant, praeter legem concubinas alebant et vario modo delin- 
quebant '). 

§ II. Conabantur equidem corrigere plurimi egregii viri defectus 
palpabiles, sed altius malum radices egerat, quam ut levi conatu era- 
dicari posset. Palam est ex Libro 1460 edito, cui Titulus: Constitu- 
tiones Synodales Albenses, in cujus Praefatione queritur Episco- 
pus Ladislaus Gereb de Clericis: Volebamus, inquit, hance 
synodum differre usque ad tempus magis conveniens nobis 
aptum, sed clamor invaluit contra multos de Clero nostro, 
qui non salubri regimine correctionis appetitus refrae- 


1) Vide Galeot. Mart. de Matthiae Regis Dictis et Factis. Cap XI. 

nant, sed lubrica criminatione magis illicitis motibus 
credunt, nam obliti timoris Domini et reverentiae sacer- 
dotalis, obliti etiam consecrationis et in ipsis certis 
nostris Clericis scandala atque perversos mores crescere, 
vitia atque peccata majoribus adolescere incrementis }). 

Verba haec in Historiis recensita ac edita oculos plane Peterfii teti- 
gerunt. At vero similia ipse ad eundem annum 1460 edidit ex Synodo 
Leuschoviensi, ubi Canone XXXIII dicitur: ,qui Divinis depu- 
tatus est obsequiis, dedecus est sordidis libidinis insiste- 
re maculis, hine est, quod irrefragabiliter statuimus 
et ordinamus, ut nullus Clericus nostrae jurisdictionis 
focarias seu concubinas seu faeminas, de quibus suspicio 
de fornicatione haberi posset, notorie in domibus tenere 
debeat. Alioquin si per nos monitus,* quos et praesentes 
monemus, eas non dimiserint, suis beneficiis duximus spo- 
liandos et gravius puniendos, prout nobis visum fuerit.” 
Canonibus sequentibus eadem prohibentur, ne pecuniarios quaestus a 
-concubinis percipiant, ne Clerici filios proprios a talibus procreatos penes 
se alant, ne taxillis, alea &c. ludant’*). Haec et similia an magis sunt 
honesta quam illa in Synodo Albensi memorata? 

§ Ill. Qui in naevis tollendis et defectibus corrigendis laborabant, 
illis ut plurimum male cessit. Joannes Vitez exemplum praebet, qui 
Matthiae Corvino in pueritia instructor erat, cujus gratia in Episcopatum 
Varadiensem evectus et tandem ad dignitatem Cardinalis et Archiepisco- 
patus Strigoniensis, ex qua tamen excidit et carceris subiit sententiam, 
cujus etiam pudore et dolore (licet iterum dignitati suae restitutus) con- 
sumptus, obiit*). Causam casus tanti viri si quaeras, non aliam invenies, 
quam quod in corruptissimos Cleri et Ecclesiae Romanae mores acrius 
subinde inveheretur perstringeretque non solum Episcoporum Hungariae, 
sed et Italiae crimina. Carmina eorum taxantia facta edidit plurima; 
erat enim ea aetate poota incomparabilis. Extant ejus versus sub titulo 
Janii Pannonii. Ferre illum non poterant, qui verum non tantum 
eloquebatur, sed et scribebat ac publicabat. De Paulo secundo, illum 
Cardinalium numero adscribenti, tales reliquit versus pro aeterna 
memoria *): 

Pontificis Pauli testes ne Roma requiras. 
Filia quam genuit, sat docet esse marem. 


‘) Histor. Reform. pag. 42. 

*) Peterfi in Concil. s. pag. 202, 207, 208, 225. 

3) Szentivanyi Dis. Par. p. 64. = 
4) In Parci Delitiis Poetarum Hungarorum. 

* moniti (ed.). 

Sanctum non possum, Patrem te dicere possum, 

Cum videam natam, Paulle Secunde, tuam. 
De Johanne Octavo femina Pontifice habet sequentes: 

Femina, Petre, sua quondam ausa sedere cathedra, 
Orbi terrarum Jura verenda dedit. 

Hinc compressa quidem multos latuisset in annos, 
Facta foret partu ni manifesta novo. 

Post haec Roma diu simili sibi cavit ab astu, 
Pontificum arcanos quaerere sueta sinus. 

Nec poterat quisquam reserantes aethera claves 
Non exploratis sumere testiculis. 

Cur igitur nostro mos hic jam tempore cessat, 
Ante probat quod se quilibet esse marem. 

Similia de aliis habet carmina, quae ferre non poterant, sed libenter 
eum perditum ibant. 

§ IV. Pro tollendis abusibus et scandalis ordinatum erat in Hungaria, 
ut Episcopi crebro in sua Dioecesi Synodos celebrarent, vitas Clericorum 
censerent defectusque corrigerent. Sed astutia hominum vertit quoque 
hoc in lucrum ac quaestum; facile enim se pretio soluto redimebant 
Plebani, ne Synodos adire cogerentur, quod etiam Episcopi non gravatim 
acceptabant. Adversum tales facta est conclusio Diaetalis in hunc sensum: 

Praelati Ecclesiarum Synodum, quam in eorum Eccle- 
siis pro extirpandis vitiis et plantandis moribus Pleba- 
norum, in Dioecesibus constitutorum, institutione cano- 
nica celebrare necesse habent pro pecuniis, sicuti quidam 
ex eis hactenus facere consueverunt, relaxare aut Pleba- 
nos eosdem propter relaxationem hujusmodi Synodi in 
aliquo taxare neque etiam Plebani quipiam se ipsos ab 
ipsa Synodo redimere praesumant ’). 

Alii, ea fraude usi, per plures annos possidebant proventus Ecclesi- 
asticos seculari habitu vestiti, eo praetextu, quatenus nomen dare Clero 
vellent. At divites effecti tandem relicto clericatu facti sunt conjuges 
atque seculares. Adversum hos extant conclusiones in Decretis Uladislai *). 

§ V. Varias quoque Clerici, taxandi seculares, induxerunt rationes: 
magnus, quo vivebant, luxus magnos requirebat proventus, quos a 
populo quoquo modo supplere volebant. Decimas a Stephano Rege Hun- 
gariae collatas, magna crudelitate exigebant, ita ut saepius de modalitate 
collectionis in Diaeta tractandum esset, ne dicatores Episcoporum miseros 


1) Articul. LX VIII, anni 1498. 
*) Articuli LVIII, LIX an. 1493, 

rusticos pro lubitu vexare possent!). Saepius Parocho ab Ecclesia absente , 
inque decimis colligendis occupato infantes absque baptismo mortui. 
Ita Regnicolae queruntur: ,Quoniam nonnulli Dominorum Praelatorum et 
virorum Ecclesiasticorum Plebanos Ecclesiarum Parochalium 
Dioecesibus eorumdem subjectorum, ad decimandum 
saepenumero mittere solent, illis autem Plebanis in De- 
cimatione vacantibus et occupatis, plures Christicolarum 
et Parochianorum absque salutari confessione et sacra- 
menti Eucharistiae sumptione decedere, infantesque sine 
baptismo extingui consueverunt. Quapropter ordinatum est, ut 
a modo imposterum nemo eorundem Plebanorum, in factis Decimarum 
vel arduis caeteris quoque rebus, per Dominos Praelatos et viros Eccle- 
siasticos occupari compellantur” *). Pro talibus et similibus factis Clerus 
in populo venerat in maximum contemptum et odium. Conabantur exigere 
Decimas etiam a Graeci Ritus hominibus, qui ad desolata loca, occu- 
pandi ea et colendi gratia, vocati erant, tandem in Diaeta publice tali 
Articulo repressi sunt: ,Sunt plurima loca in confinibus Regni 
sita, in quibus Rasciani, Rutheni, Walachi et alii Schis- 
matici in terris Christianorum habitant, et de eisdem 
terris hactenus juxta eorum ritum viventes nullas penitus 
Decimas solvere consueverunt, quos tamen ipsi Domini 
praelati ad Decimas solvendas cogere niterentur. Et quia 
ipsae Decimae in Patrimonium Christi dedicatae a Christi 
fidelibus et non aliis Schismaticis hominibus (praesertim 
vero illis ad vocationem et assecurationem Regiae Majesta- 
tis ac Wajvodarum, Banorum et caeterorum officialium, 
in ipsa confinia Regni tenentium, dicta loca incolentibus) 
exigi solent. Ob hoc ordi natum est et conclusum, quod a 
modo de caetero ab ipsis Rascianis, Ruthenis, Valachis et 
aliis Schismaticis, in quibuscunque terris Christianorum 
residentibus, nullae penitus Decimae exigantur’” 8). 

§ VI. His variae annumerari possunt taxae, quibus gravabantur non 
solum infimae sortis homines terraeque coloni, verum saepius etiam 
Magnates. Tales erant: 

4. Excommunicatio ob leves quascunque causas, quibus injuriam 
illatam sibi putabant Praelati aut in Decimis se damnificatos. Vetant in 
articulis eam vexationem voluntque ut ordine et cum lenitatis spiritu 
omnia dirigantur ‘). 


1) Articul. XXXVII. XXXVIII an. 1495. 

*) Art. XXXVI an. 41500. — 
3) Artic. XLV an. 1495. 

‘) Artic. XXIII an. 1504. art. I. 1354. 

2. Pecunia Christianitatis et Messorialis, quam expende- 
bant Episcopis. Illa recognoscebant se Christianos esse, hac vero 
terram incolere Decimis subjectam. Abutebantur etiam hac vario modo, 
dum exigerentur. Tandem in Diaeta ita conclusum est: 

De Pecuniis Christianitatis et Messorialibus, quae hacte- 
nus valde abusive exigebantur, taliter determinatum est: 
quod ex quo ipsi Domini Praelati et viri Ecclesiastici, ratione proven- 
tuum eorum decimalium, gentes eorum, de caetero pro defensione hujus 
regni necessario tenere habebunt. Sunt autem quam plurimi rustico- 
rum, qui nec vineas habentes neque etiam araturas facientes, de quibus 
eisdem Praelatis Ecclesiarum sub quarum Dioecesibus degunt, minime 
recognoscunt. Quare ut de caetero inter ipsos Praelatos Ecclesiarum 
et Christicolas debitus ordo observetur, statutum est, quod a modo 
imposterum omnes et singuli rustici seu Jobagiones quorumcunque 
qui sive de vinis sive de frugibus et bladis ipsorum in Dioecesi quorum- 
cunque Dominorum Praelatorum et virorum Ecclesiasticorum Decimas 
solverint, tales nec Pecunias Christianitatis neque etiam Messo- 
riales solvere debeant. Messores autem de portionibus sibi pro labore 
eorum, ab his tantummodo, qui Decimas solvere hucusque solvere 
consueverunt et non Nobilibus provenire debentibus, Decimas solvant. 
Pecunias autem Christianitatis aut Messoriales non sol- 
vant, nec interim portiones eorum de campo abducere seu exci- 
pere audeant, donec eorum portiones una cum rebus decimalibus colo- 
norum decimabuntur. Illi autem, qui nec ex vinis, nec frumentis seu 
bladis Decimas solverint, pro pecuniis Christianitatis, sex tan- 
tummodo denarios teneant. ’*) 

3. Pecuniae Sigillares, quas tempore vindemiarum solebant 
exigere ab iis, qui vina sua vendidissent Decimatores, pro Sigillis, 
quibus licentia vendendi concedebatur. Eousque abutebantur autem eo 
jure, ut diaetaliter concludere de eo necesse haberent. *) 

4, Taxae variae pro sepulturis, quae miseram admodum one- 
rabant plebem. Maxime si contigisset aliquem occidi nefarie, quatuor flo- 
renis locus sepulturae debuit redimi. Saepius vetitum in Diaetis, tamen 
non cessarunt, unde Matthias Rex taliter prohibuit: 

Quia Archidiaconi, Vice-Archidiaconi et Plebani propter eorumdem 
insatiabilitatem, non contenti justis et veris ipsorum pro- 
ventibus, quandam detestandam et extra hoc regnum in- 
auditam corruptelam potissimum vero in Comitatu Simi- 
giensi induxisse dignoscuntur, videlicet, quod dum contingit 


') Artic. LI an. 1498 art. XLIII an. 1495. 
*) Art. XL an. 1495 art. LXIV an. 1498, 

aliquem quocunque modo interfici, si etiam testatus dece- 
dat, sepultura illi et in Ecclesia et etiam in coemeterio 
interim negatur, donec ultra omnia funeralia et alia pro 
locorum consuetudine et diversitate in talibus fieri solita 
una marca argenti vel quatuor aurei solvantur. Quae res 
quia non solum abusio et corruptela, verum etiam quoddam sacrilegii 
et simoniae genus merito censeri potest, eam ob rem praesenti Decreto 
statutum est, quod a modo deinceps ejuscemodi exactionis genus ubique 
et signanter in dicto Comitatu Simigiensi cesset et perpetuo aboleatur et 
nemo Archidiaconorum, Vice-Archidiaconorum et Plebanorum, eorumque 
vices gerentium, sub poena amissionis beneficiorum, extor- 
quere praesumat, prout hoc etiam tempore quondam Serenissimi 
Domini Caroli Regis Ungariae &c. in praefato Comitatu Simigiensi per 
Bullas Apostolicas ad petitionem et instantiam ejusdem Domini Regis 
cassatum et extinctum fuisse, ex eisdem Bullis in praesenti congrega- 
tione Regnicolarum publice perlectis, manifeste dignoscitur. 1) 

§ VII. Haec omnia nocivis consequentiis quaestus indulgentiarius 
superavit, dum pretio et processionibus peccata redimebantur. Quam 
lubrica ad malum via haec spes indulgentiarum fuit, circumstant undi- 
que exempla. Spes impunitatis illecebra peccandi: claustra sub spe impu- 
nitatis transierant fere in lupanaria, ita ut dum in Anglia Henricus 
Octavus, a Leone Pontifice ex scripto adversus Lutherum Defensor 
Fidei vocatus, ex inquisitione observaret innumeros sodomitas, moechos 
et omni pollutione contaminatos exhorruit et Monachos Monialesque e 
claustris eliberavit. *) Malas admodum habuit consequentias indulgentiarum 
promulgatio etiam in Hungaria, deditque damna et venturis memoranda 
nepotibus saepius, praecipue tamen anno 1514, Thomas enim Bakat- 
zius Archiepiscopus Strigoniensis adierat Romam spe potiundi Pontifi- 
catu, vacante tunc cathedra ex morte Julii secundi’), ubi suas frustra 
profundens divitias, ne omnino nihil egisse videretur, auxilia a Leone 
solicitabat adversus Turcas. Sed vacuo aerario, imo ipsemet totus obae- 
ratus Leo pecuniario subsidio adesse non poterat, dabat ergo quod illi 
parvi constaret, sacrorum diplomatum munera impertiit, qui- 
bus contra Turcam pugnantibus universorum criminum 
veniam, iis vero qui pro tuenda religione mortem oppe- 
tiisent, aeternam felicitatem pollicitus.‘) 

§ VI. Talibus diplomatibus sacris ornatus an oneratus Cardinalis 


1) Art. LXIIT an. 1486. art. II an. 1354. 

*) In Breviario compertorum apud Zvingerum Tractatu de Festo Corpor. Christi pag. 99. 
5) Istvanf. Hist. Lib. V. Petrus de Rewa in Centur. pag. 62. 

*) Timon in Purpura Pann. pag. 30, 

Budam rediit, ubi prolixa cum commendatione subsidium quod adversus 
Tureas debellandos Roma attulisset exposuit. Displicuit multis e sanctiori 
consilio viris veniarum promulgatio, unde prudenter Regni ruinam et 
desolationem ominabantur. At horum consilio rejecto Regem ad sententiam 
suam pertraxit cum senatoribus quibusdam. Habita igitur concione in 
templo Sigismundi indultum Pontificis e cathedra promulgavit. Venere 
in unum brevi tempore plurimi variaeque sortis homines, rustici, qui 
labores fugiebant, servi, qui molestias servitutis aspernabantur, tanto 
numero, ut intra mensem explerent numerum quadraginta millium. 
Ductor illis deerat, displicebat enim Magnatibus hoe facinus. Cum famuli 
colonique relicto opere agresti militiae nomen dabant, atque ita omnis 
Magnatum vivendi subsistendique subvertebatur ratio, Georgium ergo 
Dosa Siculum, qui inter milites non ita pridem facinore quodam edito 
inclaruerat et casu Budae tune aderat, illis praeficit, vexillo grandi albo, 
Rome in hune finem praeparato, cruce rubra variegato, donat crucemque 
pro signo habere jubet. 

§ IX. Quoniam de modo subsistendi provisio facta erat nulla, 
neque famelicus venter Legem audire soleat, in praedas brevi agen- 
das conversi sunt. Quos dum Nobilitas arcere coepit, Dosa arreptis 
armis convertit inconditum agmen adversus Magnates ac Nobilitatem, 
caedibus, rapinis omnia complebat, inaudito scelere palis innocentes 
insuebat, fortalitia, arces, civitates depopulabatur ac cineribus immer- 
gebat. Nobiles, eorum liberos, nuptas innuptasque puellas ea tollebat 
morte, quam pudor referre prohibet. Sceleris magnitudinem ipsa poena 
loquitur. Nam post Regni depopulationes ad Temesvarum a Wajvoda 
Transylvani victi, ipse Georgius nudus catenis vinctus coronaque ferrea 
candenti redimitus, equuleo impositus et per venas concisus est, quem 
sanguinem Lucas Georgii frater * potare jussus est. Venis iterum 
clausis missi sunt in eum viginti ex sociis, triduo inedia macerati, qui 
dentibus eum laceratum vorarunt. Tandem extractis visceribus exen- 
teratur corpus, in frusta concisum, ahenis coctum, verubus tostum, 
comedendum reliquis appositum est, et demum isti omnes hoc modo 
satiati tragicum acceperunt exitum?'). Excellebat inter nefarios istos 
Laurentius quidam sacerdos, qui recolligere palantes, bellumque 
redintegrare conatus est. Sed par caeteris fatum ipsum quoque nebulonem 
abstulit. Septuaginta hominum millia eo bello periisse traduntur, Nobiles 
quadringenti, Episcopi etiam quidam, qui palis ut plurimum insuti*), 


') Rewa de Monarch. Hung. pag. 62. 
*) Histor. Reform. pag. 44, 


* forte pater (adnotavit nescio quis in margine), 
40 

Hic erat fructus in Hungaria indulgentiarum. Haec Crucigerorum 
in Regno pietas. Nomen fatale Kurutzonum inter Hungaros ex his 
nomen et omen habet. 

§ X. Quid patraverint rustici in Familiis Nobilium, elucet ex articulo 
contra rusticum Matronae nobili vim inferentem et virginem nobilem 
deflorantem concluso in Diaeta Regni eodem anno, ubi sic: 

Ne de caetero quispiam rusticorum seditiones in populo 
concitare et praesertim puellas et mulieres nobiles violare 
praesumat, sed omnem successivam posteritatem illata 
propterea poena teneat, utque omne seculum agnoscat, pariter et 
reminiscatur, quam detestabile, quam enorme, quamve turpe 
vitium sit post Deum apud Ungaros virginum defloratio 
ac mulierum violatio, universi tales praesumptuosi Deoque et homi- 
nibus detestandi latrones horrenda nece pereant et eorumque pos- 
teritates, filii videlicet et filiae ac fratres carnales ita 
puniantur, ut de illorum progenie, judex aut juratus, civis 
vel villicus in medio aliorum rusticorum aliquis non eli- 
gatur, nemoque in curia Principis vel Dominorum ac nobilium ex eis 
famulari unquam possit, et nullus eorum ad aliquem honorem promo- 
veatur, sed tanquam maledictae generationis jugo perpetuae 
servitutis et rusticitatis subjecti reatus ipsorum poenam 
lugeant. Si vero non uxorati talia patrasse deprehendantur, 
eorum nihilominus Patres praemissa infamia condem- 
nentur!?). Ingens et enorme debuit esse delictum quod talem meruerit 
sententiam. 

§ XI. Ex progenie rustica Episcopos eligere non licet. — Tune quoque 
editus est articulus sequens: 

Nemo de rustica progenie natus in Episcopum vel Ar- 
chiepiscopum ob perpetuam praemissae rusticanae prodi- 
tionis memoriam per regiam Majestatem promoveatur et 
si. quispiam promoveretur, nemo illi decimas dare tene- 
atur*). Verum ille articulus observatus non est, nam Georgius 
Szeleptseni, qui Archiepiscopus erat Strigoniensis, rustici asseritur esse 
filius *), qui Imperatori Leopoldo cum animam efflaret ad extirpationem 
Haereticorum quinque milliones testamento legavit ‘). 

Constituerant etiam jam olim Hungari, ut sacerdotes cujuscumque 
ordinis a Regni gubernaculis prohiberentur, nec nisi vocati et privatae 


) Decret. art. XLVII an. 1514. 

*) Art. XXIV an. 1514. 

8) Caroli And. Memorabilia Eccl. ad an. 1680. pag. 250, 
4) Idem ll. ce. 

rei causa in curiam venirent!), ex quo articulo non observato Ilias prog- 
nata malorum. 

Ob has caeterasque alias causas anxie multi expectabant tempus, 
quo lumine veritatis illustrati viam sibi et aliis cernerent ad salutem; 
factum tandem est, cum clementissinum Numen benigne verbum suum 
indulsit per Reformationem. 


1) Art. LVI. an. 1498. Revai in Cent. pag. 58. 


LIBER S54C,.U ND Use 


CompLectituR HistoRIAM REFORMATIONIS RESQUE ECCLESIAE IN 
HuNGARIA ET TRANSYLVANIA SECULO DECIMO SEXTO, AD 
PACIFICATIONEM WIENNENSEM USQUE GESTAS; 

QUAE FUIT ANNO MDCVI. 


CAPUT PRIMUM. 
De OccASIONE REFORMATIONIS IN GENERE. 


§ 1. Reformationis Origo. — Doctrinae morumque inter Hungaros 
ac Transylvanos Reformatio seculo decimo sexto instituta, originem habuit 
ex Germania atque Helvetia ac quadantenus ex Gallia. Eam igitur tra-_ 
dituris videndum est primum quid in Germania ac Helvetia circa Reli- 
gionem actum sit; indeque tandem ad Religionis in Patria Reformationem, 
ac ejus occasionem prono defluere alveo, ut ita in luce ambulantes nihil 
nostrum interturbet cursum. 

Romanam occupaverat cathedram anno 1513 Joannes Medices 
ex nobili apud Florentinos familia natus, qui Leonis Decimi nomen 
sibi sumpsit. Hunc pene puerum vix decimum quartum aetatis annum 
egressum in Cardinalium numerum adoptaverat Innocentius Octavus}), 
homo turbulentus ac vitae impurae, qui nulla re magis quam nothorum 
grege inclaruit. Extat de isto Carmen Marulli: 


") Polani Histor. Concilii Tridentini. pag. m. 4. 

Octo nocens pueros genuit, totidemque puellas. 

Hune merito poterit dicere Roma patrem 3), 

Cardinalis dignitatem consecutus erat Leo ob respectum sororis Mag- 
dalenae, quam ingentibus divitiis ornatam filio suo Francisco Cibo collo- 
caverat Innocentius in matrimonium. Coronatio Leonis tanto cum 
fastu acta, ut una die decies centena aureorum millia expenderentur ®). 
Quum autem magno semper luxu vixisset, privatum adhuc opesque suas 
male profundentem suis divitiis soror sublevare coacta est. Nunc quoque, 
partim sororis, partim mutuata a Cardinalibus sub spe refusionis ope, 
splendidissime ac regio apparatu inaugurationem peregerat. 

§ Il. Origo Indulgentiarum. — Ut ergo pecuniam mutuo acceptam 
cognatis cardinalibusque cum redhostimento redderet, cogitabat omnium 
divitiarum fontem aperire, indulgentias omnium peccatorum promulgare; 
unde largissimi-repente corradendarum pecuniarum rivi ubertim fluerent. 
Origo Indulgentiarum refertur ad Urbanum, id nominis Secun- 
dum, qui exeunte seculo undecimo Indulgentias plena manu cum expia- 
tione omnium delictorum concedebat iis, qui in militiam proficisci vellent 
ad terram sanctam recuperandam. Excitabat Christianos ad sepulchrum 
Christi Salvatoris ex impuris Muhammedanorum manibus vindicandum, 
fecitque Palestinam sepulchrum Christianorum ex Europa in orientem 
confluentium *). Ex eo tempore apud Romanos Pontifices invaluit con- 
suetudo indulgentias proclamandi ac veniarum largitate donandi eos, 
qui bello lacesserent quosvis Ecclesiae Romanae edictis minus obsequentes 
etiamsi Christianos Constatque his nominibus immanes saepius pecu- 
niarum exactiones factas easque maximam partem longe in alios usus 
erogatas. 

§ Ill. Leo indulgentias promulgat. — Leo quoque Pontifex, prae- 
textu belli in Turcas movendi et sustinendi sumptus in Templum Petrinum 
extruendum, Romae indulgentiarum fontem aperuit largissimum, remis- 
sionem peccatorum per omnia Christiani orbis regna proclamandam voluit 
his‘), qui sumptibus in id faciendis non parcerent; mortuis etiam profu- 
turam, ad eos ab ignis purgatorii poena liberandos, si quis ipsorum 
nomine dependeret pecuniam. Revera autem faciebat ad restituendas 
creditoribus, maxime sorori Magdalenae, divitias jam diu male decoctas 
et sustinendum splendorem, quo cum luxu vitam ageret. Apparet hoc 
inde, quoniam pecunias corradendas statim a tempore proclamationis 
indulgentiarum distribuit partim in Curiae suae necessitatem, partim 


') Barleus in Vit. Pontificum. Libr. VI. p. m. 482. 
2) Angelus Berniera in Compend. Hist. Eccl. pag. 4. 
3) Polani Histor. Concil. Trid. pag. 4. 

4) Il. cc. 

contulit sorori Magdalenae, nominatim Saxoniae proventum et totius 
ejus tractus Germaniae, qui Saxoniam et mare interjacet. 

§ IV. Aremboldus precones eligit veniarwm. — Magdalena, ut ex 
dono fratris fructum caperet uberiorem, peritis in arte acquirendi Publi- 
canis attributam sibi provinciam concredidit, qui jam spe conceptas cor- 
raderent divitiass Aremboldum quendam mercatorem Genuatem sub 
titulo Episcopi Aerario praeficit, qui explendae mulieris cupiditati, quam 
expendendis hominum meritis magis intentus, veniarum publicandarum 
potestatem fecit illis, qui eas plurimo licitarentur?), precones delegit 
Monachos Dominicanos (quamvis ex usu antiquo Eremitae Augustiniani 
in Saxonia solerent publicandarum ministri esse indulgentiarum) qui plus 
lucri veteranis illis allaturi videbantur. Hi precones facti tanti beneficii, 
dum illius magnitudinem apud populum supra verum insolito verborum 
apparatu extollunt, in magnam audientium offensionem venerunt. Jo- 
annes Tezelius in Saxonia concionator electus omnium imprudentis- 
sime aeque ac impudentissime rem gerebat, pollicitus veniam omnium 
vel gravissimorum criminum, etiam si quis matrem Domini (contremiscite 
coelum et terra) violasset*). In libellis indulgentiarum affirmabat, se 
absolvere hominem, qui pecuniam dederat, ab omnibus delic- 
tis hactenus per eum commissis, quantumcunque enor- 
mibus, remittere ei omnem poenam in Purgatorio debitam 
et restituere eum innocentiae atque puritati ei, qua erat, 
quando baptizatus fuit*). Conquisitissimis permovere conabantur 
Concionatores verbis suos auditores. En coelum undique jam aper- 
tum est, si nunc non intres, quando unquam intrabis, o 
insensatos et crassi cordis homines, bestiis prope similes, 
qui non percipitis tantam effusionem gratiarum! en tot 
potestis redimere animas, o duri, duri et negligentes! 
Duodecim denariis patrem extrahere potes, et tam ingratus. 
parenti in tantis poenis non succurris. Ego in extremo 
judicio excusatus sim%). 

§ V. Preco veniarum delusus. — Quod erat nocentius pietatisque in 
omnimodam eversionem faciebat, futurorum quoque peccatorum redemp- 
tionem largiebantur hi veniarum nundinatores. Unde egregium facinus 
prorsusque a posteris laudandum ab Equite haud obesae naris, sed 
jocundi ingenii admissum, qui larva pietatis indutus Preconem adivit, 


1) Pol. I ecenps3, 


*) Berniera in Compend. Hist. Eccl. p. 4. Sleidan. de Statu Relig. Lib. XIU, ere 
Hist. Eccl. Lib. II. Cap. XII. § 1. Comp. Hist. Laeti pag. 374. — 

5) Lampe Il. ce. 

*) Ex relat. P. Spalatini apud Joan. Laeti pag. 371. 

an haberet potestatem remittendi peccata, quae in futurum fortasse 
admittere contingeret? Affirmanti decem Thaleros et amplius pro ista 
gratia numeravit. Gratulabatur sibi ac tempus expectabat, quo monachus 
probe numis suffarcinatus ad suos reverteretur, ut illum isto levaret 
onere, quod et paulo post factum est. Spoliatus ita adiit Magistratum, 
de tam insigni injuria conquestus multis accusationibus hominem detulit. 
Verum sat mature alter ille sibi prospexerat et cum vulpe vulpinari 
didicerat. Productis enim tabulis venialibus ab ipso nundinatore sibi 
traditis, litem obtinuit. Monachus praeter acceptum damnum, convicia, 
sannas et ludibria retulit, ut in posterum disceret cautius suas merces 
vendere’). Offensionem populi ratione indulgentiarum augebat rei indig- 
nitas, qui enim pecunias ab Aremboldo emissi corradebant, in lustris et 
popinis aleae lusu et venere, cum magno populi genium suum defrau- 
dantis et pecunias e diario labore comparcentis scandalo , profundebant *), 
easque per ludibrium dicebant Peccata Germanorum, quoniam pro 
peccatis redimendis offerebantur. 

§ VI. M. Lutherus indulgentiis obloquitur. — Martinus Lutherus 
Monachus Augustinianus, quem Elector Saxoniae in Academia Vitte- 
bergensi anno 1512 Theologiae Professorem creaverat, de Indulgentia- 
rum vanitate et abusu anno 41517 die 31 Octobr. Theses proposuit ac 
disputavit. 

Quas cum sint rariores opportuno isthoc loco dabimus curioso lectori: 
,yAmore et studio elucidandae veritatis, hec subscripta Themata disputa- 
buntur Vittembergae, Praesidente Reverendo Patre Martino Luthero, 
Eremitano Augustiniano, Artium et S. Sanctae Theologiae Magistro .ejus- 
demque ibidem ordinario Lectore; quare petit, ut qui non possint verbis 
praesentes nobiscum disceptare, agant id literis absentes. In nomine Domini 
nostri Jesu Christi Amen. A. C. MDXVII. 

4. Dominus et Magister noster Jesus Christus dicendo: Poenitentiam 
agite &c, omnem vitam fidelium poenitentiam esse voluit. 

- 2. Quod verbum de Poenitentia sacramentali, id est, Confessionis et 
satisfactionis, quae sacerdotum ministerio celebratur, non potest intelligi. 

3. Non tamen solam intendit interiorem, imo interior nulla est, nisi 
foris operetur varias carnis mortificationes. 

4. Manet itaque poena, donec manet odium sui, id est, poenitentia 
vera intus, scilicet, usque ad introitum regni coelorum. 

5. Papa non vult nec potest ullas poenas remittere, praeter eas quas 
arbitrio vel suo vel canonum imposuit. 


1) Zwingerus in Vita Lutheri et Zwinglii. Hejfeldii Sphynx p. 563. Gerdes Introduct 
Hist. Evangl. p. 83. 
*) Polan. Hist. Concil. Trid. pag. 5. 

6. Papa non potest remittere ullam culpam, nisi declarando et appro- 
bando remissam a Deo, aut certe remittendo casus reservatos sibi, quibus 
contemptis culpa prorsus remaneret. 

7. Nulli prorsus remittit Deus culpam, quin simul eum subjiciat 
humiliatum in omnibus sacerdoti suo Vicario. 

8. Canones poenitentiales solum viventibus sunt impositi, nihilque 
morituris secundum eosdem debet imponi. 

9. Inde nobis benefacit spiritus sanctus in Papa, excipiendo in suis 
Decretis semper articulum mortis et necessitatis. 

10. Indocte et male faciunt sacerdotes ii, qui morituris poenitentias 
canonicas in Purgatorium reservant. 

44. Zizania illa de mutanda poena canonica in poenam Purgatorii 
videntur certe dormientibus Episcopis seminata. 

42. Olim poenae canonicae non post, sed ante absolutionem impone- 
bantur, tanquam tentamenta verae contritionis. 

43. Morituri per mortem omnia solvunt et legibus canonum mortui 
jam sunt, habentes jure earum relaxationem. 

44. Imperfecta sanctitas seu charitas morituri necessario secum fert 
magnum timorem tantoque majorem, quanto minor fuerit ipsa. 

15. Hic timor et horror satis est se solo, ut alia taceam, facere poenam 
Purgatorii, cum sit proximus desperationis horrori. 

416. Videntur infernus, purgatorium, coelum differre, sicut desperatio, 
prope desperatio, securitas differunt. 

47. Necessarium videtur animabus in Purgatorio sicut minui hor- 
rorem, ita augeri charitatem. 

48. Neque probatum videtur ullis aut rationibus aut scripturis, quod 
sint extra statum meriti seu augendae charitatis. 

49. Nec hoc probatum esse videtur, quod sint de sua beatitudine 
certae et securae, saltem omnes, licet nos certissimi simus. 

20. Igitur Papa per remissionem plenariam omnium poenarum, non 
simpliciter omnium intelligit, sed a se ipso tantummodo impositarum. 

21. Errant itaque indulgentiarum Commissarii ii qui dicunt, per 
Papae indulgentias hominem ab homine poena solvi et salvari, 

22. Quin nullam remittit animabus in purgatorio, quam in hac vita 
debuissent secundum canones solvere. 

23, Si remissio ulla omnium omnino poenarum potest alicui dari, 
certum est eam non nisi perfectissimis, id est, paucissimis dari. 

24, Falli ob id necesse est majorem partem populi, per indifferentem 
illam et magnificam poenae solutae promissionem. . 

25. Qualem potestatem habet Papa in purgatorium generaliter, - 


talem habet quilibet Episcopus et Curatus in sua Dioecesi et Parochia 
specialiter. 

26. Optime facit Papa, quod non potestate clavis (quam nullam 
habet), sed per modum suffragii dat animabus remissionem. 

27. Hominem preedicant, qui statim, ut jactus numus in cistam tin- 
nierit, evolare dicunt animam. 

28. Certum est nummo in cista tinniente augeri quaestum et ava- 
ritiam posse: suffragium autem Ecclesiae est in arbitrio Dei solius. 

29, Quis scit, si omnes animae in purgatorio velint redimi, sicut 
de S. Severino et Paschali factum narratur? 

30. Nullus securus est de veritate suae contritionis, multo minus de 
consecutione plenariae remissionis. 

31. Quam rarus est vere poenitens, tam rarus est vere indulgentias 
redimens, id est, rarissimus. 

32. Damnabuntur in aeternum cum suis Magistris, qui per literas 
veniarum securos sese credunt de sua salute. 

33. Cavendi sunt nimis, qui dicunt, venias illas Papae donum esse 
illud Dei inaestimabile, quo reconciliatur Deus. 

34, Gratiae enim illae veniales tantum respiciunt poenas satisfactionis 
sacramentalis, ab homine constitutas. 

30. Non Christiana preedicant, qui docent, quod redempturis animas 
vel confessionalia non sit necessaria contritio. 

36. Quilibet Christianus vere compunctus habet remissionem plena- 
riam a poena et culpa etiam sine literis veniarum sibi debitam. 

37. Quilibet verus Christianus sive vivus sive mortuus habet partici- 
pationem omnium bonorum Christi et Ecclesiae etiam sine literis veniarum 
a Deo sibi datam. : 

38. Remissio tamen et participatio Papze nullo modo est contemnenda, 
quia ut dixi est declaratio remissionis divinae. 

39. Difficilimum est etiam doctissimis Theologis, simul extollere 
veniarum largitatem et contritionis veritatem coram populo. 

40, Contritionis veritas poenas quaerit et amat, veniarum autem lar- 
gitas relaxat et odisse facit, saltem occasione. 

41. Caute sunt veniae Apostolicae praedicandae, ne populus falso 
intelligat, eas preeferri caeteris bonis operibus charitatis. 

42, Docendi sunt Christiani, quod Papae mens non est, redemptionem 
veniarum ulla ex parte comparandam esse operibus misericordiae. 

43, Docendi sunt Christiani, quod dans pauperi aut mutuans egenti 
melius facit, quam si venias redimeret. 

44, Quia per opus charitatis crescit charitas et fit homo melior, sed 
per venias non fit melior, sed tantummodo a poena liberior. 

45. Docendi sunt Christiani, quod qui videt egenum et neglecto 
eo dat pro veniis, non indulgentias Papae, sed indignationem Dei sibi 
vindicat. 

46. Docendi sunt Christiani, quod nisi superfluis abundent, necessaria 
tenentur domui suae retinere, et nequaquam propter venias effundere. 

47, Docendi sunt Christiani, quod redemptio veniarum est libera, 
non praecepta. 

48. Docendi sunt Christiani, quod Papa, sicut magis eget, ita magis 
optat in veniis dandis pro se devotam orationem, quam promptam pe- 
cuniam. 

49, Docendi sunt Christiani, quod veniae Papae sunt utiles, si non 
in eas confidant, sed nocentissimae, si timorem Dei per eas amittant. 

50. Docendi sunt Christiani, quod si Papa nosset exactiones venia- 
lium Praedicatorum, mallet Basilicam S. Petri in cineres ire, quam aedi- 
ficari cute, carne et ossibus ovium suarum. 

51. Docendi sunt Christiani, quod Papa sicut debet, ita vellet etiam 
vendita, si opus sit, Basilica 8. Petri de suis pecuniis dare illis, a quorum 
plurimis quidam concionatores veniarum pecuniam eliciunt. 

52. Vana est fiducia salutis per literas veniarum, etiam si commis- 
sarius, imo Papa ipse suam animam pro illis impignoraret. 

53. Hostes Christi et Papae sunt ii, qui propter venias praedicandas 
verbum Dei in aliis Ecclesiis penitus silere jubent. 

54, Injuria fit [verbo] Dei, dum in eodem sermone aequale vel longius 
tempus impenditur veniis, quam illi. 

55. Mens Pap necessario est, quod si veniae, quod minimum est, 
una campana, unis pompis et cerimoniis celebrantur, Evangelium, quod 
maximum est, centum campanis, centum pompis, centum cerimoniis 
praedicetur. 

06. Thesauri Ecclesiae, unde Papa dat indulgentias, neque satis 
nominati sunt, neque cogniti apud populum Christi. 

57. Temporales certe non esse patet, quod non tam facile eos pro- 
fundunt, sed tantummodo colligunt multi Concionatorum. . 

58. Nec sunt merita Christi et sanctorum, quia haec semper sine 
[Papa] operantur gratiam interioris hominis, et crucem, mortem infer- 
numque exterioris. 

59. Thesauros Ecclesiae S. Laurentius dixit esse pauperes Ecclesiae , 
sed locutus est usu vocabuli suo tempore. 

60. Sine temeritate dicimus, claves Ecclesiae, merito Christi donatas, 
esse Thesaurum istum. 

61. Clarum est enim, quod ad remissionem poenarum et casuum 
sola sufficit potestas Papae. 

62. Verus Thesaurus Ecclesiae est sacrosanctum Evangelium gloriae 
et gratiae Dei. 

63. Hic autem est merito odiosissimus, quia ex primis facit novis- 
simos, 


ail 

64. Thesaurus autem indulgentiarum merito est gratissimus, quia 
ex novissimis facit primos. 

65. Igitur Thesauri Evangelici retia sunt, quibus olim piscabantur 
viros divitiarum. 

66. Thesauri indulgentiarum retia sunt, quibus nunc piscantur 
divitias virorum. 

67. Indulgentiae quas Concionatores vociferantur maximas gratias, 
intelliguntur vere tales, quoad queestum promovendum. 

68. Sunt tamen revera minimae ad gratiam Dei et crucis pietatem 
comparatae. 

69. Tenentur Episcopi et Curati veniarum Apostolicarum Commis- 
sarios cum omni reverentia admittere. 

70. Sed magis tenentur omnibus oculis intendere, omnibus auribus 
advertere, ne pro commissione Papae sua illi somnia praedicent. 

71. Contra veniarum Apostolicarum veritatem qui loquitur, sit ille 
anathema et maledictus. 

72. Qui vero contra libidinem ac licentiam verborum concionatoris 
veniarum curam agit, sit ille benedictus. 

73. Sicut Papa juste fulminat eos, qui in fraudem negotii veniarum 
quacunque arte machinantur. 

74, Multo magis fulminare intendit eos, qui per veniarum pretextum 
in fraudem sanctae charitatis et veritatis machinantur. 

75. Opinari venias Papales tantas esse, ut solvere possint hominem, 
etiam si quis per impossibile Dei genitricem violasset, est 
insanire. . 

76. Dicimus contra, quod veniae Papales nec minimum peccatorum 
venialium tollere possint, quoad culpam. 

77, Quod dicitur: nec si S. Petrus modo papa esset majores gratias 
donare posset, est blasphemia in 8. Petrum et Papam. 

78. Dicimus contra, quod etiam iste et quilibet papa majores habet, 
scilicet: Evangelium, virtutes, gratias curationum ut 1 Cor. 42. 

79. Dicere: crucem, armis Papalibus insigniter erectam, cruci Christi 
aequivalere , blasphemia est. 

80. Rationem reddent Episcopi, Curati et Theologi, qui tales ser- 
mones in populum licere sinunt. 

81. Facit haec licentiosa veniarum praedicatio, ut nec reverentiam 
Papae facile sit, etiam doctis viris, redimerea calumniis, aut certe argutis 
quaestionibus Laicorum. 

82. Scilicet cur Papa non evacuat Purgatorium propter sanctissimam 
charitatem et summam animarum necessitatem, ut causam omnium jus- 
tissimam, si infinitas animas redimit propter pecuniam funestissimam ad 
structuram Basilicae, ut causam levissimam ? 

83. Item: cur manent exequiae et anniversaria defunctorum et non 
reddit aut recipi permittit beneficia pro illis instituta, cum jam sit 
injuria, pro redemptis orare ? 

84. Item: quae illa nova pietas Dei et Papae, quod impio et inimico 
propter pecuniam concedunt animam piam et amicam Dei redimere, et 
tamen propter necessitatem ipsiusmet piae et dilectae animae non redi- 
munt eam gratuita charitate ? 

85. Item: cur Canones poenitentiales re ipsa et non usu jam diu in 
semet abrogati et mortui, adhuc tamen pecuniis redimuntur per conces- 
sionem Indulgentiarum tanquam vivacissimi? 

86. Item: cur Papa cujus opes hodie sunt opulentissimis Crassis 
crassiores, non de suis pecuniis magis, quam pauperum fidelium struit 
unam tantummodo Basilicam $8, Petri? 

87. Item: quid remittit aut participat Papa iis, qui per contritionem 
perfectam jus habent plenariae remissionis et participationis ? 

88. Item: quid adderetur Ecclesiae boni majoris, si Papa, sicut 
semel facit, ita centies in die cuilibet fidelium has remissiones et parti- 
cipationes tribueret? 

89. Ex quo Papa salutem querit animarum per venias magis quam 
pecunias, cur suspendit literas et venias jam olim concessas, cum sint 
aeque efficaces ? 

90. Haec scrupulosissima Laicorum argumenta, sola potestate com- 
pescere, nec reddita ratione diluere, est Ecclesiam et Papam hostibus 
ridendos exponere et infelices Christianos facere. 

91. Si ergo veniae secundum spiritum et mentem Papae praedica- 
rentur, facile illa omnia solverentur, imo non essent. 

92. Valeant itaque omnes illi Prophetae, qui dicunt + a Christi: 
Pax, pax et non est pax. 

93. Bene agunt omnes illi Prophetae, qui dicunt re. Christi: 
Crux, crux et non est crux. 

94. Exhortandi sunt Christiani, ut caput suum Christum per poenas, 
mortes infernosque sequi studeant 

95. Ac sic magis per multas tribulationes intrare coelum, quam per 
securitatem pacis, confidant”. . 

Theses hae publice propositae sunt Vittenbergae, sed ad has visas et 
perlectas viva voce impugnandas nemo unus comparebat: solus Joannes 
Tezelius Dominicanus Francofurti ad Oderam contrarias evulgavit*). 

§ VII. Lutherus scribit ad Leonem. — Hejdelbergae in Palatinatu 
eodem anno in conventu generali Augustinianorum, contra receptam 
sententiam, de justitia operum et libero arbitrio disputavit. Exorti sunt 

extemplo qui ut videbatur communem sententiam defensuri, se _ illi 
opposuerunt eumque tanquam haereticum circumtulerunt. Verum non 
erat Luthero difficile iis respondere, cum in verbo Dei se non fundarent. 
Scripta vero sua ad Pontificem simul cum literis misit, nihil eorum quae 
sub ejus auctoritate contra legem Dei et bonos mores alii agere vide- 
bantur illi attribuens, sed insulsis indulgentiarum Preconibus, qui aequi 
rectique mensuram non servantes excederent. Imo Pontifici se submittens, 
ejus vocem ut vocem Christi in illo loquentis agnoscere velle 
significavit. Non enim ea mens Luthero tune erat, ut ab obedientia 
recederet Pontificis, solum abusus tollendos cupiebat. Citatus Romam 
Lutherus de ratione factorum reddenda anno 1518, Elector Saxoniae, 
cujus in Academia docebat, adire urbem vetuit. Ipsi quoque Hussi atque 
Hieronymi Pragensis exempla cum obversarenter, non abivit. Cardinalis 
Cajetanus in Germania Pontificis Legatus, ad litem hance componendam 
auctoratus, Augustam ad se evocavit. Munitus Maximiliani Caesaris literis 
stitit se ipsi Lutherus. Cardinalis nullam aliam excusationem admittebat 
Lutheri, quam ut omnia dicta factaque revocaret atque se cum obe- 
dientia submitteret. Lutherus vicissim urgebat ostenderent adversarii, quid 
et ubi peccavit in doctrinam ac bonos mores. Cumque Cardinalis nihil 
cederet, relicta Augustae provocatione ad Papam rectius edoctum, dis- 
cessit Lutherus. Imo scripta quoque ad Pontificem epistola pollicitus est 
istam de indulgentiis materiam se deinceps plane relicturum et taciturum, 
modo adversarii suas ampullas continerent: se nunc quoque facti poeni- 
tuisse, quoniam asperius fuerit locutus. 

§ VIL. Lutherus provocat ad concilium. — Interea ne damnum patiatur 
de indulgentiis metuens Leo, anno 1518 die 149 Novembr. suam in Ger- 
maniam expediit Bullam, in qua se legitimum Petri successorem, Christi 
vicarium ostendit, in cujus potestate est situm vivis et mortuis bene- 
facere!). Heec est antiqua Ecclesiae doctrina; ita cuilibet Christiano cre- 
dendum, ni ab Ecclesiae consortio separari velit. Exemplaria multiplicata 
ac ad omnes Germaniae Episcopos missa publicata sunt. Advertit Lutherus 
ex his facile, suas Theses Romae esse damnatas ipsumque reputari 
tanquam haereticum: provocavit igitur a Pontifice ad Concilium generale. 
Provocationem scripto complexam et per Germaniae oras sparsam cum 
plerique manibus versarent et equitati consentaneam crederent, extemplo 
apparuit, quam invalidum esset Leonis diploma, ad incendium ibi jam 
excitatum restinguendum. 

§ IX. Zwinglius contradicit indulgentiis. — Haec in Saxonia; interea 
Huldericus Zwinglius, Thomae Wittenbachii Professoris Basileensis, 


') Polan. ll. cc. pag. 7. 


158 Lip. U. CAP. 1. § 9. 10. — REFORMATIO IN HELVETIA. 


a quo jam anno 1505 puriorem de Justificatione sententiam atque indul- 
gentiarum vanitatem didicerat, discipulus, Glaronae doctrinam puriorem 
ex sacrae scripturae fontibus praedicare coeperat, anno 1516 precedenti 
videlicet, quo Lutherus publicarat suas de indulgentiis Theses 1). Quando 
igitur Sansonius Monachus Franciscanus cum indulgentiis Tigurum appu- 
lisset, qui in Helvetia ab indocta plebe plus quam CXX ducatorum millia 
collegerat, rejectus est. Senatus enim Tigurinus Zwinglium Canonicum 
Praedicatoris tune munus sedulo obeuntem consulens, quid factu opus 
esset, ille indulgentiis contradixit earumque vanitatem demonstravit. In 
hac causa eadem sentiebat Episcopus Constantiensis Joannes Faber, qui 
monuit senatum Tigurinensem, ne Sansonium in Urbem suam cum vanis 
suis mercibus admitterent. 

Haec tenuia fuere Ecclesiae Protestantium in Helvetia per Zwinglium, 
in Saxonia per Lutherum initia. Qui absque communicato consilio soli 
in diversis Regionibus ejusdem veritatis oppressae, hactenus potentia 
Dei suffulti, vindices fuere; in fundamento fidei conspirantes, sed in 
quibusdam quaestionibus minoris momenti dissentientes. Eo autem con- 
troversiae momentum cum Pontifice vel veniarum Preconibus processerat, 
ut non solum de indulgentiis, verum et de Jure Pontificis controverte- 
retur. Nam cum papalis doctrinae defensores e 8. Scriptura disputare 
nollent, sed ex Pontificum Decretalibus, respondebant iis, in tantum 
admittunt, quatenus cum S. Scriptura concordant, alias authoritate obli- 
gandi aliquem scripta eorum destituuntur. 

§ X. Leo Bullam adversus Lutherum emittit. — Leo Pontifex ad in- 
stantiam Episcoporum, Monachorum, relictis spectaculis, venationibus, 
recreationibus musicis, quibus admodum capiebatur, adversus Lutherum 
Bullam suam edidit anno 1520 die 15 Julii, qua eum Haereticum decla- 
ravit et omnia ejus scripta, nisi intra sexaginta dies revocaret, rogo 
adjudicavit *), Tradita quoque sunt Lutheri scripta flammis publice per 
carnificem Romae, Coloniae, Lovanii, quae cum ipse certissime resci- 
visset, convocatis Professoribus ac studiosis Vittenbergae extra muros, 
non modo Leonis Bullam, sed Decretalium quoque Pontificiorum libros 
flammis ustulandos adjudicavit ipsoque facto concremavit, addito hoc 
epiphonemate: Quia conturbasti sanctum Domini, conturbet 
te ignis aeternus*) Tandem Carolus Quintus Imperator Confluxum 
ordinibus Imperii Vormatiam indixit, quo evocavit et Lutherum ad red- 
dendam doctrinae suae rationem, misso ad eum salvo conductu, 
quo securitati ipsius providebatur. Multi, quibus Lutheri arridebat causa, 

dissuadebant comparitionem exemplo Hussi, qui etsi Literis salvi 
reditus Sigismundi Imperatoris Constantiam accessisset, tamen ibi igni 
traditus est, hac fidem Imperatoris salvantes Regula Episcopi: Haere- 
ticis datam fidem non esse observandam. At eorum opinione 
rejecta magno animo Lutherus respondebat: Se iturum, etiam si 
sciret, tot sibi Diabolos oppositos, quot sunt in omnibus 
Urbis tectis tegulae ’). 

§ XI. Vormatiae comparet Lutherus. — Comparuit igitur Wormatiae 
anno 15214 die 17 Aprilis ubi interrogatus in praesentia Caesaris ac Prin- 
cipum; an suos agnosceret libros, qui sub ejus nomine circumferuntur? an 
eos defendere vel retractare paratus sit? Libros agnoscit suos, respondit, 
quod ad defensionem attinet. Pars librorum ejus continet fidei articulos 
et praxin pietatis; eam abnegare non est viri boni, nedum Christiani 
officium. Pars alia librorum opposita est Paparum tyrannidi; plus nimio 
compertum, omnes orbis Christiani provincias, sed praesertim Germaniam 
misere vexatas expilatasque ipsi servitutis jugo ingemiscere, hos abjurare 
perinde est, ac tyrannidem altius figere. Edidit tertiam partem librorum 
contra suos adversarios, ubi durius scripsit ac etiam ipse vellet. Verum 
ibi quoque non vitam suam aut mores sumpsit defendendos, sed doc- 
trinam veram, cujus rationem reddere est paratus, nec recusare, si quis 
scripturae testimoniis erroris eum redarguat et convincat, quin omnium 
primus in ignem scripta sua sit abjecturus. Conversus tandem ad Cae- 
sarem et Principes ita locutus est: Agnitionem veritatis manifestatae 
magnum esse ac venerabile Dei donum, eam rejectam mendaciove con- 
taminatam maximarum calamitatum myriades coelo deducere’). 

§ XII. Lutherus dimittitur. — Caesar edictum promulgat. — Non 
defuerunt multi praecipue ex Kpiscopis, qui revocarent in memoriam 
Carolo Imperatoris Sigismundi factum, qui etsi literis publice securitatem 
promisisset Husso, tamen rogo admovit. Adversum hos Ludovicus Pala- 
tinus acerrime invectus, non debere concedi, ut propter quosdam Clericos 
fractae fidei aeterna ignominia velut stigma Nationi Germanicae inuratur. 
Fides est servanda. Inde igitur 26 Aprilis secundum Literas securitatis 
-ea conditione dimissus est, ut intra unum et viginti dies redeat, in 
itinere autem populum nec verbo nec scripto concitare nitatur. Atque 
ita gratias Caesari agens discessit. Fridericus Elector Saxoniae prae- 
sagiens in itinere insidias esse Luthero structas, clam ex itinere abduci 
curavit in arcem Vartburgensem, ubi sub nomine Nobilis Georgii 
clam latuit, adeo ut magi ab adversariis consulti divinare non potue- 

rint, ubinam moraretur!). Interea octava Maji severum Carolus edidit 
Mandatum ut elapsis uno et viginti diebus Lutherus per quemeunque 
incaptivetur, nemo eum in domum recipere, libros illius legere, habere, 
vendere audeat. Qui contrarium faceret, omnia sua bona amissurus, tan- 
quam pestilentissimo adhaerens haeretico*). Edicto huic Electores, Civi- 
tates Imperiales, Principes contra nitebantur, neque Caesar in executionem 
deducere ausus est unquam. 

§ XIII. Protestantium origo. — Anno tandem 1523 Principes Imperia- 
les Norimbergae confluxum habentes, sua Gravamina centum articulis 
conclusa Legato Papae exhibuerunt, quos in Concilio ordinario et libero 
discutiat ac tollat. Rursum Spirae anno 1529 congregati severe in Comitiis 
decernitur in eos, qui novatores in Religione habebantur. Cui conclusioni 
Electores Saxoniae et Brandeburgiae (cum) multis aliis Principibus et civi- 
tatum Legatis contradixerunt non solum, sed et protestati sunt. Unde 
Protestantium Nomen iis adhaesit, qui se Romano-Catholicorum mo- 
liminibus opponerent. Qui vero Paparum Decretis et conclusis essent 
obedientes, illi Papistae aut Pontificii coeperunt dici. Lutherani 
qui presso pede Lutheri sequebantur vestigia. Qui autem Ecclesiam ab 
omnibus cerimoniis, humanis inventis repurgatam ac reformatam vole- 
bant, quales tunc erant Civitates Imperii in Germania ac Helvetia, 
Reformati dicebantur. 

§ XIV. Comitia Augustana et Confessio Aug. — Transactio Passa- 
viensis. — Comitia Imperator anno 1530 Augustae ad componendum 
Religionis dissidium celebravit; ubi Dux Saxoniae et plurimi Principes 
alii ac Civitates Imperiales Confessionem suam scripto comprehensam 
exhibuerunt, quae perlecta est 25 Junii in Comitiis. Auctor confessionis 
fuit Philippus Melanchton, quae de Civitate dicta est Confessio 
Augustana. Exhibita quoque fuit alia confessio a civitatibus Zwinglii 
doctrinam professis, quae nisi in articulo de Eucharistia, a superiore 
jam recitata nihil discrepabat*). In id Caesar et Episcopi in comitiis 
Augustanis intendebant, ut discidium inter Protestantes facerent. Arctam 
igitur unionem et ligam adversus eos inter se inierunt. Quod ubi civitates 
Imperii Principesque Protestantes advertissent, nolebant etiam ipsi suae 
deesse causae, verum circumspiciebant sese defendendi modum et 
media, quibus malis obstare possent imminentibus. Unde magni motus, 
bella, et sanguinis effusio secuta, donec victus Imperator astu et solertia 
Mauritii Pacem cum Protestantibus per Regem Hungariae Ferdi- 
nandum an. 1552 Passaviae iniit. Unde ea Pacificatio dicitur Trans- 

actio Passaviensis. Summa ejus huc redit: Ut Augustanae confessioni 
addictis statibus religio sarta tectaque relinquatur, ne partes duae se 
invicem obtentu religionis infestent, laedant, aut ad eandem ejurandam 
cogant; bona Ecclesiastica a Protestantibus occupata penes ipsos maneant; 
Episcopis nulla in Aug. Confessioni addictos jurisdictio sit, sed ipsis circa 
sacra sua disponere liceat &c 1). Haec Transactio Passavii facta in Comitiis 
Augustanis anno 1555 ab Imperii Ordinibus confirmata est*) atque in 
legem fundamentalem, qua Pax Germaniae aeque interna ac externa 
firmata durat, transiit. Hance seculo decimo septimo, cum omnia in Imperio 
turbarentur, Reformatos ex Augustanae Confessionis velo ejectos vellent, 
post bellum illud tricennale sed Germaniae ferale, cui immixtus etiam 
Princeps Transylvaniae erat, Osnabrugae anno 1648 confirmarunt, unde 
Pacificatio Osnabrugensis aut Westfalica dicitur. In articulo hujus Paci- 
ficationis septimo Reformatis per omnia talis libertas conceditur, 
qualis est Lutheranorum et Catholicorum. Verba Pacificationis sunt: Una- 
nimi quoque Caesareae Majestatis omniumqut ordinum 
Imperii consensu placuit, ut quicquid juris aut beneficii, 
cum omnes aliae constitutiones imperii, tum Pax Reli- 
gionis et publica haec Transactio, in eaque decisio Gra- 
vaminum, caeteris Catholicis, et Augustanae Confessioni 
addictis statibus et subditis tribuunt, id etiam iis, qui 
inter illos Reformati vocantur, competere debeat’). Pacificatio 
haec complectitur aeque Transylvanos quam Imperii ordines quoad 
Religiosa, quod apparet ex eodem Pacis Instrumento *), Haec erant prae- 
mittenda Reformationis apud Hungaros Historiae, ut viam sequentibus 
munirent. 


CAPUT SECUNDUM. 
DE InITIO REFORMATIONIS IN HUNGARIA ET TRANSYLVANIA. 


§ 1. Initia Reformationis in Hung. — In Germania ac Gallia verbum 
Dei eodem fere tempore illucescere coepit: tardius tamen in Gallia ad 
perfectionem pervenit. In Hungariam vero lux Evangelii ex Helvetia 

primum delata exsplendescere visa est, ubi Jam anno 41506 Basileae doc- 
trina de Justificatione secundum verbum Dei docebatur. Primus in Hun- 
garia Evangelii in initio Reformationis preco observatur Simon Gry- 
neus, qui Budae in urbe Regia Bibliothecae Matthiae R. Corvinianae 
atque Juventuti instituendae praefectus, nobiles suos discipulos ad Evangelii 
doctrinam manuducebat. Accusatus igitur a Monachis carcerique manci- 
patus ad illustrium matronarum nobilitatisque Ungaricae intercesssiones 
libertati restitutus in Germaniam abiit. Ita Timon de illo: ,Budae Simon 
Grinaeus paedagogus errores disseminare coepit. Conditus est idcirco 
in custodiam, unde tamen adnitentibus quibusdam nobilibus matronis 
emissus haereses non ejuravit’ +1). Melchior Adami haec de ipso 
tradit: ,Deinde cum veritatem et puritatem Evangelii esset amplexus, 
variis fuit expositus periculis, praesertim Budae, ubi aliquot annis 
Scholae praefuit. Nam ad Monachorum accusationes in carcerem 
est compactus; ex quo tamen nobilitatis Ungaricae intercessiones eum 
tandem liberarunt. E Pannonia igitur Wittebergam concessit, ibique 
multa cum Luthero et Melanchtone super religionis negotio aliisque 
rebus contulit. In Patriam reversus a Ludovico Palatino Electore Hejdel- 
bergam ad docendas Graecas literas evocatur anno vicesimo tertio 
supra quingentos. Ibi dum agit Spirae conventus Imperii religionis 
causa habetur’*). Si anno 1523 creatus fuerit Professor in Palatinatu, 
praecedentibus annis procul omni dubio fata sua habuit in Hungaria. 
Incarcerationem Grynei Lad. Turotzi Jesuita attribuit Ladislao Szalkan, 
Archiepiscopo Strigoniensi, qui ita refert: ,Primus ejus (Szalkani) hoc 
in honore pro salute Regni desudavit labor adversus Lutherum, cujus 
errores ante quinquennium in Saxonia infausto omine editi, jam omnem 
fere in Septemtrionem grassabantur. Occupavit Szalkanus cursumque 
intercepit quando et anno MDXXIII Simonem Grinaeum primum Luthe- 
ranorum in Ungaria anteambulonem in carcerem Budae compegit, et 
ut publicis Comitiorum tabulis ejusmodi sectae homines suis cum Patronis 
capite damnarentur bonaque aerario addicerentur impetravit et denique 
biennio post effecit, ut communi ordinum omnium decreto severa de 
iis quaestio haberetur, deprehensi incendio darentur” 8), 

§ Il. In ea Hungariae parte, quae Barovia audit, tempestive Refor- 
matio radices egerat. Habebatque ibidem Jacobus Faber, Stapulensis 
Doctor Parisiis Sorbonicus bonarum in Gallia literarum restaurator, suos 
discipulos Reformationi praelucentes 4). Reliquiae quoque Hussitarum, 

qui orthodoxam suam confessionem anno 1508 Regi Uladislao repraesen- 
tarant, magna copia erant adhuc in Hungariae multis partibus+), Hi doc- 
trinam confessioni suae conformem ultro et cum gaudio recipiebant. 
Tantoque celerius lumen Evangelii quaquaversum in Hungaria sparge- 
batur, quanto paratiores ad illud recipiendum essent homines. 

Tantam in Religione mutationem per Zwinglium et Lutherum factam 
esse advertentes Hungari proficiscebantur ad scholas Germanicas, Hejdel- 
bergensem, Argentinensem, praecipue autem Wittenbergensem ad Insti- 
tutiones Philippi Melanchtonis, communis tunc Germaniae Praeceptoris, 
audiendas. Primus qui Wittenbergam adiit anno 1522 scribitur Martinus 
Cyriacus Létsei (praecesserant tamen eum alii), qui ex Academia 
redux Leuschoviam Evangelii lumine illustravit, factus ibidem primus 
Evangelii Preco et Reformator *). Discendae veritatis cupidi magno sub- 
sequentibus annis numero Hungari in Germaniam proficiscebantur; qui, 
sacrarum literarum scientia bene instructi reducesque facti, cognatos suos 
benevolos ac benefactores ad viam veritatis manuducebant. 

§ III. Ab anno 1518, quo editus est quidam libellus de ido- 
lolatria ejusque poena ineffabili, incitabantur homines ad inquirendam 
veritatem, ne in idololatria perdurantes immani subjicerentur poenae. 
Ediderat Lutherus de Libertate Christiana, Confessione, Poe- 
nitentia, Justitia duplici, Baptismo, Passione Christi, 
Votis Monasticis, Communione sub utraque specie, Capti- 
vitate Babylonica, Expositione Epistolae ad Galatas &c, 
quos primum Mercatores in Transylvaniam et in specie Cibinienses an. 
4521 detulerunt: ex quorum lectione in tantum illuminabantur, ut defectus 
viderent, medelam desiderarent atque quaererent*). Duo tune Clerici 
ingressi erant Cibinium ex Silesia oriundi: Ambrosius alter, alter dice- 
batur Georgius. Hi audiverant Lutherum docentem Wittebergae, qui 
observantes Cibiniensium erga Lutheri libros affectum secundum illos 
docere non verebantur, obscura illustrantes, difficilia enodantes atque 
ita ignaros ab ignorantiae tenebris ad veritatis lucem manuducentes 4). 

§ IV. Mandatum Ludovici. — Comes Saxonicae Nationis Cibinii tunc 
erat Marcus Pemflinger, vir pro ea aetate doctus ac prudens, qui 
perlectis Lutheri libellis commendabat eos et aliis. Evangelii cursum 
Cibinii sufflaminare nitebatur Matthias Colomannus, Plebanus, quo morte 
repentina sublato obex quoque amotus videbatur. Successor illi datus 
Matthias Ramaszius, qui praememoratos duos Monachos Praedica- 

tores Cibinio turbabat perditosque prorsus volebat. Lis tune Cibiniensibus 
intercesserat cum Archiepiscopo Strigoniensi de potestate Ecclesiastica , 
quae tanto vehementius Cibinienses incitabat ad veritates exquirendas. 
Plebanus Cibiniensis accusavit eos apud Regem haereseos rogabatque 
vellet sua auctoritate interdicere ne malum ulterius serpat. Rex igitur 
ad omnes eorum causas sopiendas tale ad Cibinienses expedit Decretum: 

Ludovicus Dei Gratia Rex Hungariae et Bohemiae &c. Fidelibus 
nostris ac circumspectis, Magistro Civium, Judicibus nostris Regio et 
Sedis caeterisque senioribus civitatis nostrae Cibiniensis aliarumque Civi- 
tatum, oppidorum, Villarum et Possessionum tam nostrarum quam aliorum 
quorumcunque sub Decanatu Cibiniensi et Jurisdictione Ecclesiae Metro- 
politanae Strigoniensis constitutis et existentibus, praesentibus et futuris , 
praesentes visuris salutem et gratiam &c. 

Ex querelis gravissimis fidelis nostri nobis sincere dilecti Reverendis- 
simi in Christo Patris D. Georgii Archiepiscopi Ecclesiae Strigoniensis, 
Primatis Hungariae , Legati Nati et summi Secretarii Cancellarii nostri &c. 
non sine gravi animi nostri displicentia accepimus, multos ex vobis 
fore, qui non curantes libertatem, privilegia et jurisdictionem praefatae 
Ecclesiae Strigoniensis, primum a divis quondam Regibus Hungariae 
felicium recordationum ante multa secula ei concessam, deinde a summis 
quoque S. Romanae Ecclesiae Pontificibus roboratam et confirmatam, 
turbare, violare et renovare in infra scriptis articulis aperte contra Deum 
et ejus justitiam veteremque consuetudinem semper observatam, contra 
denique ipsum D. Georgium Archiepiscopum, Decanumque sive Vicarium 
suum in spiritualibus isthic in medio vestri constitutum ac jurisdictio- 
nem dictae Ecclesiae Strigoniensis semper hucusque observatam, vos 
ipsos opponeretis et in eadem jurisdictionem intromitteretis. 

Primo: quod dum aliqua causa mere prophana inter clericos et 
personas Kcclesiasticas suscitaretur, vos eam libere non curata requisi- 
tione Decani sui, apud vos propter ea facta vel fienda adjudicaretis, imo 
non modo adjudicaretis, sed litigatores etiam et causantes spirituales 
compelleretis ad standum coram vobis juri, neglecta ipsius Decani juris- 
dictione. 

Deinde: dum Decanus ipse interdictum et censuras Ecclesiasticas in 
rebus justis alicui Plebanorum vestrorum imponeret, vos eundem Pleba- 
num compelleretis ad divina coram vobis pro lubitu celebranda, alioquin 
minaremini ei, vos éum de Plebania ipsa deposituros aliumque ejus loco 
suffecturos. 

Item: quod nunc etiam, de facto in quadam possessione vestra Bun- 
garth vocata jurisdictionis Strigoniensis, Plebanum ejusdem loci propria 
authoritate vestra absque ulla Decani ipsius revisione vel inquisitione 
juridica deposuissetis et loco ejusdem alium Plebanum contra Deum et 

ejus justitiam intrusissetis et a Decano ipso prout moris esset et con- 
suetudinis non confirmatum, quem contra religionem Christianam nunc 
quoque isthic violenter teneretis et foveretis. 

Item: quod dum Decanus ipse in visitatione sua vel aliis temporibus 
crimina notoria inter personas nobis subjectas deprehenderet, vos resis- 
teretis propria vestra authoritate, ne ejusmodi criminosi homines et mani- 
festi notorii de jure per Decanum emendarentur in animarum suarum 
salutem. Et si qui etiam pro poena aliqua mulcta mulctarentur, mulctam 
eam pro vobis accipere conaremini. 

Praeterea: in aliquibus locis decimas quoque frugum, bladorum, 
apum, et aliarum rerum decimari solitarum Plebanis vestris sub Decano 
ipso Cibiniensi constitutis, contra praeceptum Salvatoris nostri et etiam 
institutum sanctorum Patrum atque etiam contra veterem et ab antiquo 
observatum morem ac salutarem consuetudinem exsolvere nolitis. Quae 
omnia cum mere contra Decreta summorum Pontificum et etiam singu- 
laria Privilegia Ecclesiae ipsius Strigoniensis ab immemorabili tempore 
semper firmiter et inviolabiliter tam in medio vestri, quam in aliis 
Dioecesibus observata per vos praesumptuose fiant et committantur, non 
possumus non a vobis id gravissimo molestissimoque accipere animo. 

Nos enim vestigiis quondam Divorum Regum Hungariae inhaerere 
in omnibus cupientes, sicuti vos in vestris juribus parati sumus con- 
servare et defendere, ita volumus omnino ut jurisdictio etiam Ecclesiarum 
Dei immunis et inviolata observetur et ut Privilegia libertatesque Eccle- 
siae praefatae Strigoniensis, [nec] etiam in minima re, nostro tempore vel per 
vos vel per alios quoscunque subditos nostros violentur aut perturbentur. 
Quapropter volumus et Fidelitati vestrae vestrumque cuilibet commit- 
timus et mandamus, aliud nullo modo volentes habere, quatenus a modo 
in posterum vos ad jurisdictionem et libertatem ejusdem Ecclesiae Strigo- 
niensis aliquo modo sive directe sive indirecte vel alio quovis colore 
quaesito turbandam nullo intromittere praesumatis. Sed more Majorum 
vestrorum in omnibus rebus justis jurisdictionem ejusdem Ecclesiae Stri- 
goniensis vos servare et accommodare teneremini, et si etiam aliquid 
contra illa hactenus per vos fuisset attentatum, hoc ipsum statim recti- 
ficetis, reformetis et emendetis ac contra Decanum ipsius D. Georgii 
Archiepiscopi in rebus spiritualibus juste illum procedentem vos non 
opponatis. Nam si secus facere attentaveritis et jurisdictionem liberta- 
temque praefatae Ecclesiae Strigoniensis, ac legitimas veteresque con- 
suetudines Decanatus ipsius Cibiniensis violare et perturbare praesump- 
seritis vel aliquis vestrum praesumpserit, annuimus et concessimus, 
annuemusque et concedemus per praesentes eidem D, Georgio Archiepis- 
copo et dicto Decano suo, ut contra quemlibet vestrum contra hoc mini-— 
mum Mandatum facere attentantem jure Ecclesiastico agat ac omnibus 

viis et modis praemissis omnibus faciendis etiam per gravamina Kccle- 
siastica contra vos procedat et vos ad observanda praemissa compellat 
authoritate etiam nostra et potestate eidem in hac parte plenarie attri- 
buta et jurisdictione sua mediante. Aliud igitur in his nulla re facere 
praesumatis. Praesent. Prael. Exhib. Rest. Datum Budae Feria IV post 
Dominicam Laetare anno 15221), 

§ V. Cibinienses, regiis Literis et severo Mandato acceptis, ne in 
gravissimam incurrant poenam, Comes statuit Regem adire, ablatis secum 
duobus illis de quibus controvertebatur Plebanis, quorum causam ita 
procurabat ut nihil mali illis eveniret, mortuo interea Archiepiscopo 
Georgio, et ejus successore ad electionem novi Pontificis absente*). Verum 
discessu eorum e Provincia cursus Evangelii retardatus non est. Praegus- 
tato enim aliquantulo verbi Divini sapore, tanto desiderabant ac inquire- 
bant magis ceremoniisque palam obloqui audebant. Unde Monachi rursum 
irritati a Rege requisito iteratum extorquent Mandatum sequentis tenoris: 

Ludovicus Dei Gratia Rex Hungariae et Bohemiae Fidelibus 
nostris prudentibus et circumspectis Magistro civium ac Judicibus Regio 
et Sedis caeterisque Juratis senioribus civitatis nostrae Cibiniensis salutem 
et gratiam nostram. 

Non sine animi nostri displicentia accepimus Dogmata sacrilega 
cujusdam Martini Lutheri, jam pridem a Sancta Sede Apostolica una 
cum sequacibus ejus excommunicati, adeo mentes hominum ubique 
obcoecasse, ut veritate Evangelica institutisque sanctorum Patrum 
relictis, Doctrina ejus et libelli per eum scripti vulgo ab omnibus in 
medio vestri manu teneantur, legantur, et observentur. Quae quidem 
assertiones et libelli ejusdem Martini Lutheri cum sint contra veritatem 
ipsam, et sint etiam per S. Sedem ut diximus Apostolicam jam pridem 
excommunicati, vehementer nobis displicet, vos quoque et concives ac 
Mercatores vestros, aliosque istius civitatis nostrae inhabitatores libellos 
eosdem vendere, emere et tractare jam coepisse. Cum autem vestigiis 
divorum quondam Regum Hungarorum nostrorum Praedecessorum inhae- 
rendo, officii nostri intersit Fidem et Religionem nostram Christianam, 
ne ab Haereticis excommunicatis eadem invadatur et contaminetur, 
ubique in hoc Regno nostro et partibus eidem subjectis illibatam con- 
servare volumus et Fidelitatibus vestris harum serie sub amissione omnium 
bonorum vestrorum committimus et mandamus; quatenus statim praesen- 
tibus tam in civitate nostra Cibiniensi, quam in aliis locis vobis sub- 
ditis, assertiones, figmenta et libellos praefati Martini Lutheri tanquam 
excommunicatos vicatim et per singulas domos requiri inventosque 

publice comburi et deinde publicare palam facere debeatis, ne quis 
cujuscunque tandem conditionis existat ejusmodi Dogmata, Assertiones 
et libellos eosdem vendere, emere, legere aut tractare praesumat sub 
poena confiscationis omnium bonorum. Datum Budae Sabatho proximo 
ante Dominicam Cantate Anno 15231), 

§ VI. Parum proficiebat iniquitas adversum bonam causam, si qui- 
dem mortuo Georgio Szathmari Archiepiscopo succedebat Ladislaus 
Szalkanus Regis antea Informator, qui Romam ire coactus Comes 
Cibiniensis facile apud Regem, quae optabat, impetrabat. Effecit igitur ut 
eodem die mandatum Rex daret ad Vicarium Generalem, ne quid poenae 
duobus illis Silesitis intentaret Plebanis, qui Cibinio citati ad sedem 
Strigoniensem erant. Literae Regis hae sunt: 

Ludovicus Dei Gratia Rex Hungariae et Bohemiae Fideli nostro 
Venerabili Ecclesiae Strigoniensis in Spiritualibus Generali Salutem et 
Gratiam nostram. 

Quoniam nos in negotio et causa duorum Plebanorum Civitatis 
nostrae Cibiniensis, qui istuc ad sedem Strigoniensem in praesentiam 
Tui citati fuerant, ad Fidelem nostrum Reverendissimum in Christo 
Patrem Ladislaum, Sancti Martini in montibus Sanctae Romanae Eccle- 
siae Presbyterum, Cardinalem, Archiepiscopum Strigoniensem ac Patri- 
archam Constantinopolitanum, summum Secretarium, Cancellarium et 
Amicum nostrum charissimum certas literas nostras dedimus; quae donec 
ad ipsum Dominum Cardinalem pervenient et ab eodem responsum ad 
eas nobis reportabitur, interea a persecutione ipsius causae omnino ces- 
sare et supersedere debeas, nec ullis censuris aut gravaminibus in ipsos 
agere aut procedere audeas, et aliud facere nullo modo praesumas. Prae- 
sentibus perlectis, exhibenti restitutis, Datum Budae Sabatho proximo 
ante Dominicam Cantate Anno 1523. 

Cassibus abruptis eliberati duo illi Plebani an repetiverint Silesiam 
aut in Hungaria permanserint? incertum: Transylvaniam non amplius 
intrarunt. 

§ VII. Hdictum contra Lutheranos et Fautores. — Augebatur numerus 
dietim eorum, qui veritatis radiis illustrati Budae, Cassoviae, Leuscho- 
viae, Patakini, Debrecini et in Civitatibus populosis verbum Domini 
praedicabant; quos Proceres non tantum admittebant sed etiam patro- 
cinium Veritati et Evangelio praestabant, humanis renunciantes inventis. 
Non poterant ferre Monachi et qui de decimis ac culina erant solliciti 
Episcopi, sed adversus Precones verbi Dei eorumque fautores severum 
hoc extorserunt edictum a Regnicolis, aut potius ediderunt Episcopi, in 
quorum arbitrio et Rex erat: ,Omnes Lutheranos et illorum fautores, ac 

factioni ipsorum adhaerentes, tanquam publicos haereticos hostesque 
sacratissimae Virginis Mariae, poena capitis et ablatione omnium bono- 
rum suorum Majestas Regia veluti Catholicus Princeps punire dignetur” *). 
Hic observandum venit: in Hungaria ea aetate Lutherani sunt dicti 
singuli, quicunque placitis Ecclesiae Romanae nuncium miserant, etsi 
nunquam Lutherum aut ejus scripta vidissent. Prout in Gallia Calvi- 
nistae iidem nuncupabantur, qui Romanae Ecclesiae erant adversarii, 
etsi Calvinum vel fando non audissent, imo contraria ejus dogmati 
sequerentur placita. 

§ VIII. Cibinii Libri comburuntur. — Ladislaus Szalkan Cardinalis 
et Archiepiscopus Strigoniensis Roma in Hungariam rediens, quae in 
emolumentum Romanae Ecclesiae proficua censebat, nihil eorum inter- 
misit. Persaudet igitur Regi Commissarios Cibinium esse mittendos, qui 
sollicite requisitis Lutheri libris flammis abolerent. Commissarii ex man- 
dato Regis Cibinium ingressi, senatus obstare non poterat, quin volun- 
tatem Cardinalis executioni darent. Libros ergo conquisitos et vi civibus 
ademptos in medium forum comportarunt ibique in cineres redegerunt. 
Insignis tunc memoratur accidisse casus. Cum enim in libris incinerandis 
commissarli sese occuparent, exorto de repente turbine, Psalterium 
Lutheri Germanicum, medias inter flammas ardens, a vento in sublime 
actum inque caput commissarii rasum fuisse delapsum, cujus cranium 
tanto ardore exussit, etsi adstantes id ipsum decutere tentassent, ut 
sive terrore perculsus sive vulnere fractus titubare et ad terram inclinare 
inciperet correptusque syncope tertia post die in vivis esse desiit*). In 
hoe casu vulgus miraculum suspicans evenit, ut qui hucusque clam 
Lutheri dogmata sua fecerant, jam palam se Lutheri asseclas profite- 
rentur. 

§ IX. Excommunicatio mandatur. — Cognito rerum statu Cardinalis, 
malo latius serpenti medelam quaesiturus, Plebanis et Decanis in Tran- 
sylvania anno 1524 die 15 Augusti sub poena excommunicationis majoris 
demandavit, ut in omnibus Festis Lutheri asseclas ubique animose ex- 
communicent librosque ejusdem inventos flammis aboleant. Verum eventus 
docuit imbecille admodum apud illos telum esse, quod pro nugis repu- 
tabatur. Dicebant fulmen esse quod plus fragoris quam damni ederet. 
Cum nihil proficeret, extremum adhibiturus remedium Cardinalis persuasit 
Regi, Comitia in Campis Rakos celebranti, ut sequens in Hungaria ac 
Transylvania adversus Lutheranos publicaretur articulus: Lutherani 
omnes e regno extirpentur, et ubicunque reperti fuerint, 
non solum per Ecclesiasticas, verum etiam per seculares 

personas libere capiantur et comburantur!). Ubi severum hoc 
Regis edictum publicatum est, censebant mox omnes formidine poenae 
receptam semel sententiam mutaturos. At secus evenit; nihil enim veritas 
magis erubescit, quam abscondi. Igitur in domo Joannis Tsukas scholam 
Latinam ad Juventutis institutionem erigunt; Monachis vero quae hactenus 
hinc inde ad sustentationem praestabant prorsus denegant. Quae omnia 
ex Capitularium querimoniis discere possumus, qui ita apud Archiepis- 
copum suum deplorant statum: 

yin Civitate Cibiniensi ubi fundamentum est Lutheranae haeresis 
in domo Magistri Johannis Csukas, facta est quaedam Schola per quendam 
scholasticum, ubi canitur symbolum Nicaenum Germanica lingua et 
aliae cantilenae, missam et alia officia divina concernentia, uxor et 
vermulae, pueri et tota familia canunt et nituntur missam facere Ger- 
manicam. In domo ejusdem fovetur unus apostata, qui fuit ex ordine 
Praedicatorum, nomine Georgius, qui dicit se absolutum ab habitu et 
religione, tamen hactenus non exhibuit absolutionem praedicatam, quam 
prae se ferebat. Iste irrequisito Pastore Plebano in Ecclesiis filialibus 
praedicat, seducens populum ab obedientia a jejuniis et praeceptis Eccle- 
siasticis, dicendo illa, quae placent populo, volens se ingerere ad offi- 
cium praedicaturae et pecuniam non accipere, ita ut possit plebem sedu- 
cere; is missus est pr Ambrosium Silesitam quendam Praedicatorem 
Cibiniensem ex partibus illis ubi degit Lutherus, ut populum retrahat 
ab Ecclesiae Romanae obedientia et suorum Praelatorum Ecclesiasticorum. 
Idem apostata manifeste gloriatur se accepisse mandatum a Domino Mag- 
nifico Judice Regio, ut Cibinii maneat donec ipse de Buda redeat. Cum 
tamen Magistratus totius Civitatis Cibinii decreto suo ad petitionem 
Dominorum Capitularium jusserit, ut Civitate exeat; ipse vero nihil 
curavit, et dixit animo improperante: Etsi crepent Plebanus et Decanus 
ac etiam Domini senatores, ad despectum eorum ego Cibinii manebo: 
timenda est seditio brevi. 

Adveniunt plerique istius pessimae sectae Lutheranae homines Pro- 
fessores et Clerici et Laici in Civitatem Cibiniensem, nam ibidem foventur 
et diliguntur. Extra Civitatem vero nullibi per totam Transylvaniam 
admittuntur, illi propter despectum Praelatorum Ecclesiasticorum ibidem 
honeste a Cibiniensibus tractantur. Senatus Cibiniensis sollicitat apud 
Plebanum, ut hujusmodi Praedicatores ad praedicandum admittantur et 
cum non possit eis resistere Dominus Plebanus, necesse habet eos admit- 
tere, ita ut isti prophetae aut mali praedicatores populum in errorem 
ducant. Idem apostata in conviviis mercatorum et civium informat et 
manifeste Evangelium fuisse absconditum plus quam CCCC annos. Sacer- 

dotes dicit nullam veritatem praedicasse; Christianos esse liberos libertate 
Evangelica; non esse obnoxios inventionibus humanis et statutis Patrum. 
Etiam per hujusmodi sacrilegas doctrinas ipsi Lutherani in praedicto 
Cibinio venerantur a mercatoribus fere omnibus velut idolum et tamen 
trahuntur cum optimo affectu ad convivia etiam ad altercationem usque, 
cum quo isto vel isto cive debeant cibum capere, ex qua officiositate 
ipsi coeperunt cornua erigere. 

Item destructa est fere jurisdictio Ecclesiastica. Nam paucissimi illam 
experiuntur, quandoquidem omnes propemodum vigore jussionum et 
minis ultimi supplicii inferendi forum declinant, dicentes se habere 
judices seculares, se nolle coram sacerdotibus litigare, et in causis mere 
spiritualibus, ut matrimoniales et inter clericum et laicum fundamentum 
istius dissidii, quis sit orator dicet, item oratorem praesentem iste 
Magistratus constituit privare beneficio suae Plebaniae, sua duntaxat 
authoritate fruiturus. Apostatas tollerant, artificia mechanica eos addis- 
cere. permittunt, etiam apostatis in sacris ordinibus vel sub diaconatu 
existentibus et eis magnam habent complacentiam. 

Resonant cantilenam solitam in die Nativitatis Domini et totius ejus 
solemnitatis laudem in maximam jucunditatem decantari, Lutherani mali 
homines Cibinienses transmutarunt in linguam Germanicam, in non 
modicum scandalum , immiscentes scurilia verba, cum tamen illud canticum 
sit a principio juste et devote in praeconium recentis pueri nati filii om- 
nipotentis Dei contextum. 

In Ecclesia beatae Elisabeth in Civitate Cibiniensi est quidam mo- 
nachus Griseus indoctus et fere idiota, similiter Silesita, qui in omnibus 
sermonibus debachatur in statum Ecclesiastici ordinis. Lutheranus hic 
fovetur ab ipsis negotiatoribus velut lucem propinans, cum tamen fere 
omnes suae praedicationes tenebrae sint et errores, nil nisi venenum 
Luthericum prae se ferens. Vocamur ad praelium in Turcas et mandatur 
nobis sub poenis in congregationibus regni Transylvaniensis descriptis , 
hoc est, sub poena capitis et omnium bonorum, videlicet belligerare 
debeamus contra libertatem Ecclesiasticam non curantes facere hujus- 
modi constitutiones contra clericos, cum tamen ipso facto sententiam 
excommunicationis incurrunt sicque multae animae ibunt in perdi- 
tionem ex Pastorum negligentia, petunt humiles Capitulares Reveren- 
dissimae Dominationis vestrae salutare et acceleratum remedium. Thesau- 
rarius et alii Regni Aulici in Curias Plebanorum descendunt, victum 
ibidem pro se et pro jumentis distrahunt, consumunt, vi etiam rapiunt. 
Clericis dicas imponunt eosque miserabiliter vexant, minantur etiam 
bonorum spoliationem, excommunicatio vero apud nog extincta est et 
pro nihilo reputatur. Plebanus Cibiniensis Reverendus Matthias Ramaschi 
non auderet sub vitae suae privatione aliquem renunciare excommuni- 

catum. Decanum Capituli Cibiniensis Petrum Thonheuser Pastorem Horrei 
Majoris (Nagy Thir) Vicarium Reverendissimae Dominationis vestrae 
quidam negotiator Cibiniensis uno aut altero equite in campo fecit 
circumveniri, angustari et terreri, et molestis verbis tantum non verbe- 
ratum equites ipsum reliquerunt. Ecclesiam quandam Parochialem in 
Parvo Horreo (Kis Thir) Dominus Magnificus Regius Judex Marcus Pem- 
phlingerus fecit violari, fores ejusdem violenter demoliendo, nulla Reve- 
rendissimae Dominationis vestrae Vicarii habita authoritate. Nam adeo 
invaluit ista pestis Lutherana, ut etiam in Civitate ubi Lutherus degit 
(testibus de his partibus venientibus et nobis referentibus) magis saevire 
non possint. Cibinienses seducunt populum in villis circumcirca et in 
sedibus Saxonicalibus, inficiendo eosdem dicta haeresi perfida, ita ut 
rustici insultent Pastoribus eorum. Ceremonias illas sacro sanctas in 
Fests Palmarum et magnae sextae feriae omnino despiciunt, et bene- 
dictiones comessibilium die Paschatis nihili facientes villam unam Chris- 
tianam nomine Bongarth cives Cibinienses devastarunt, et Saxonibus 
mandarunt, ut dictam villam exirent, et ita indirecte Plebanum Plebania 
sua spoliarunt, qui propediem cogitur stipem mendicare. Matthias 
Ambruster consul Cibiniensis cum suis subditis Petrum Pileatorem (Huiter) 
Pastorem Bongarthensem vi ejecerat et clientem suum Georgium de 
Olzona in locum ejus suffecerat. 

Oblegia consueta in quatuor Festivitatibus anni sacerdotibus non dant, 
sed .nec pullos gallinaceos decimales, imo quando Domini Capellani 
Cibinienses, de more antiquo alias laudabiliter observato, vadunt pro 
dictis pullis colligendis, probris eos afficiunt et verba stulta evomunt. Die 
sanctissima Corporis Christi, et per totam octavam, prout ordinavit 
sancta Mater Ecclesia, Plebanus Cibiniensis solemnes facit Processiones 
cum corpore Christi, mane in summa Missa et sero in vesperis. Tunc 
pridem Cibinienses nonnulli blasphemiam magnam perpetraverunt et 
aliqui dixerunt: Sacerdotes nostri credunt, Deum factum esse coecum, 
ex quo tot luminaria incendunt. Alii dixerunt: Sacerdotes nostri arbi- 
trantur, Deum esse puerum, qui velit instar puerorum duci et por- 
tari in brachiis vetularum circumcirca per civitatem, concludentes esse 
stultitiam et sacerdotum fraudulentorum deceptionem. Detrahunt sanc- 
tissimae beatae Mariae Virgini exequias mortuorum explodentes, horas 
canonicas esse stultam temporis contritionem, volentes sanctimoniales et 
alias personas religiosas a servitio Divino retrahere, dicentes, Christum 
docuisse nos tantum orare: Pater noster, qui es in Coelis &c. Et nunc 
in domo Magnifici nimirum Regii Judicis Cibiniensis manet apostata, 
quia de domo Domini Magistri Johannis Csukas ejectus est. Reverendis- 
sime Archipresul, his molestiis fatigati oramus per viscera misericordiae 
Dei nostri, succurrat nobis patrocinio Dominatio vestra, qui etiam nimis 

attriti injuriis hiscere vix valemus seu hiare. Quandoquidem, si modo 
Reverenda Dominatio vestra authoritatem suam silentio praetergressa 
fuerit, postea super Reverendissimam Dominationem vestram et super 
nos indignos Capellanos fulminabitur illud verbum: Facti sumus oppro- 
brium hominum et abjectio plebis'). Edidit hoc scriptum Stephanus 
Tolnai anno 1679 sub titulo: Querelae seu scriptum Dominorum 
Capitularium super Lutheranis Cibiniensibus et Reli- 
gionis negotio, Archiepiscopo et Cardinali Strigoniensi 
transmissum ex authentico transumptum: Anno Domini 
1526. 

§ X. Moverunt Cardinalem Capitularium querelae in tantum ut 
accusaret Cibinienses aliosque lumen Evangelii recipientes, Pemphlin- 
gerum vero in mortem deposceret cum aliis Lutheri asseclis. Omnia Rex 
Cardinali assiduo ipsum pulsanti compromittebat, effectui autem pauca 
dare audebat. Imminebat enim bellum Turcicum, igitur conabatur evitare , 
ne sibi negotium aliis inexplicabiles daret turbas. Literas igitur die 
17 Julii anno 1526 Cibinium Comiti Saxonum expediit, quibus admonuit 
officii, gratiam vero regiam obtulit, si diligentem extirpandis Haereticis 
adhibeat operam*). Regis animum mandatumque perspiciens Pemphlin- 
gerus, effectui dare, donec ipse Regem adiret, distulit. Constituerat adire 
Regem ob aliam quoque causam; Rex enim demandaverat per Joannem 
Scepusiensem Wajvodam Transylvanorum Monachis, Presbyteris et Scho- 
lasticis quoque sub amissione capitis et omnium bonorum castra esse 
sequenda, relicto tantum uno in duabus Ecclesiis sacerdote. Supplicare 
apud Regem pro iis conabatur: relinqueret modo eos otio asuetos, qui 
aptiores ad miserere resonandum, quam tela vibranda viderentur. In 
itinere adhuc Comes erat, cum fama percrebuit initi ad Mohatsum die 
29 Aug. prelii*), ubi Rex, Cardinalis, Episcopi plurimi clade involuti. 
Rediit igitur confestim Cibinium, ubi jam Monachi vi mandati Regii 
ingentes cierant turbas, quas summa cum prudentia pro ratione temporis 
sedavit, ac commotos omnes compescuit fluctus. 


1) In libro cui Titulus Kalanz pag. 569. 
*) Smeizel de statu Luth. p. 34 Timon in Epitome Chronol. R. Hung. ad an. 1526. 
3) Istvansi Hist. Lib. VIII. pag. 125. Haner H. E. p. 484. 

CAP Ute tbo bE) UM, 


De Procressu REFORMATIONIS IN TRANSYLVANIA ET 
HUNGARIA A CLADE MOHATSENSI. 


§ I. Episcopatus occupantur. — Ingens fuit clades illa Mohatsensis 
anni 1526 (ubi flos Militiae ac Nobilitatis Hungaricae absumptus) quam 
propter enormes Gentis excessus ac idololatriam justus Judex Deus in- 
flixerat. Agnoscit Ecclesia Reformata a Turcarum furoribus residua, ac 
confitetur in Cantico eadem aetate concinnato, quod ita incipit: Tekints 
reank immar nagy Ur Isten a Mennyegbdl. A te ditséseges 
Templomodbol?). Clades illa, prout olim in Bavaria anno 955 quae 
acciderat inserviit ad Hungaros e tenebris gentilitatis educendos, occasio 
facta est Evangelii apud Hungaros disseminandi. Cum enim verbum 
Domini intonaret in variis Hungariae angulis et lux coelestis veritatis 
quaquaversum se diffunderet, homines radiis ejus collustrati ultro humanis 
institutis et inutilibus hinc inde cum longo tempore arreptis ceremoniis 
relictis manus dabant veritati. Regni etiam Proceres post miserabilem ad 
Mohats cladem cum animadverterent non bene in hoc consuli Reipublicae, 
quod omnis Fisci reditus ita esset a Clero interceptus, ut eum, vineas, 
agros, molendina, decimas et quicquid optimum in Regno haberetur, Eccle- 
siastici ac Praelati sibi rapuissent. Publico autem ab eis magna fraus fieret, 
quoties aut miles conscribendus, aut aliae impensae pro salute Patriae 
desiderarentur. Qua Praelatorum avaritia tam damnosa offensi Regnicolae 
in publicis Comitiis unanimi sufragio concluserunt, reditus Ecclesiasticos 
plane superfluos nec Patriae utiles omnino circumcidendos esse con- 
ferendosque potius iis, qui omnem operam consilio, manu, pecunia in 
asserenda Patriae pace locarent. Districtus ergo Agriensis cum omni 
reditu collatus est Petro Perenio, Coronae tunc conservatori: Nitriensis 
Valentino Toér6ék de Ening clarissimo eo tempore belli duci: Vara- 
diensis Emerico Cibac: Transylvaniensis Francisco Bodo: Chana- 
diensis Casparo Petusith: Quinque ecclesiensis Joanni Szeretsen: 
Jaurinensis Paulo Bakithio*); Qui fere omnes doctrina mutata pro- 
gredienti Reformationi et crescenti Ecclesiae magnum robur fuerunt. 

§ Il. Joannis Regis Literae ad Cib. — In locum Ludovici ad Mohats 
caesi Regem Hungari crearunt Joannem Scepusiensem Wajvodam Tran- 
sylvanum, virum inter Hungaros opibus, clientelis ac etiam militari pru- 

. 

1) Pdpai in Rudere Redivivo Hungarico ad an. 1526. 


*) Istvansi Lib. XII. pag. 198. Pdpai in Rud. Red. ad an. 1526. Pazman Kalanz Lib. 
III, pag. 194. : 


174 LIB. I. CAP. 3. § 2. — PROGRESSUS REFORMATIONIS. 


dentia clarissimum. Contraria vero Joannis aemulorum factio adhaesit 
Ferdinando sororis Ludovici Annae marito, atque ita divisum est in duas 
adversas scissiones Hungariae Regnum. Ad demuleendos Praelatorum 
animos et retinendum in sua fidelitate Paulum Vardanum Archiepiscopum 
Strigoniensem, permittebat Lutheranos Joannes Rex persequi. Imo datis 
ad Cibinienses literis omnium bonorum ablationem iis minabatur, qui 
haeresim Lutheri amplecterentur: 

Johannes Dei Gratia Rex Hungariae, Dalmatiae, Croatiae &c Pru- 
dentibus et circumspectis Magistro Civium ac Judici et Juratis civibus 
civitatis Nostrae Cibiniensis salutem et gratiam. 

Ad auditum Majestatis nostrae non sine gravi animi nostri displi- 
centia venit, inveniri sceleratos quosdam, honoris et salutis propriae 
immemores in Civitate ista nostra Cibiniensi, qui haeresin illam Luthe- 
ranam, a sede Apostolica in toto orbe Christiano damnatam, interdictam 
et explosam, non solum legere, asserere et probare, verum etiam 
publice laudare, profiteri publicareque in contemptum et vilipendentiam 
sacro sanctae fidei nostrae Catholicae sanctaeque sedis Apostolicae 
manifestam non erubescerent. Cum autem ex injuncto Regiminis nostri 
officio nobis incumbat, populum fidelem, nutu divino moderamini nostro 
subjectum, a labe et peste ejusmodi haeretica aliisque erroribus, 
quantum cum Dei adjutorio possumus, tueri et praeservare, mandamus 
fidelitati vestrae harum serie firmissime aliud habere nolentes. Quatenus 
statim acceptis praesentibus omnes et singulas Personas seculares 
Civitatis et Districtus Cibiniensis, cujuscunque status, gradus, condi- 
tionis et praeeminentiae existant, quae praescriptam haeresin Luthe- 
ranam legere, asserere, probare, laudare, profiteri vel publicare prae- 
sumerent, authoritate nostra Regia vobis in hac parte concessa cap- 
tivare, vincire et incarcerare resque et bona ipsorum universa quocunque 
nomine censeantur dispositioni Majestatis nostrae reservare, aliisque viis 
et modis, quibus vobis expedire videbitur, eosdem a praedicta haeresi per- 
fida retrahere et coercere debeatis et teneamini. Scripsit praeterea Reve- 
rendissimus Dominus Paulus Archiepiscopus Strigoniensis ad Decanum et 
communitatem Plebanorum aliarumque personarum Ecclesiasticarum etiam 
Regularium cujusvis ordinis, Civitatis et Districtus istius nostrae Cibi- 
niensis, ut si quipiam ex ea labe haeretica praescripta infecti essent, autho- 
ritate sua ordinaria per Commissarium suum specialiter ad id trans- 
missum et Decanum Cibiniensem emendarentur. Volumus itaque et 
fidelitati vestrae harum serie firmissime committimus et mandamus, 
quatenus, dum et quando per Commissarium eundem et Decanum requi- 
siti fueritis, omni ope, favore et auxilio eisdem adesse debeatis et tenea- 
mini, secus nulla ratione facturi. Praesentibus perlectis exhibenti resti- 
tutis, Datum Strigonii in Festo Conversionis Paulli Anno 1527, 


_ 

Haec eadem quoque Paulus de Varda miseratione divina archie- 
piscopus et cardinalis Strigoniensis mandabat in literis anno 1527 in festo 
beatae Agnetis datis. 

§ IN. Pontificin Cibinio ejiciuntur. — In fumum conatus novi Regis 
et in nihilum minae reciderunt. Ferdinandus enim victo ad Toscajum 
Joanne ac ex Hungaria pulso occupavit etiam Transylvaniam, quam 
Alexio Bethlen commisit regendam. Qui prudenter cruenta consilia ac 
sanguinis effusionem evitabat dissidentesque animos conciliabat. Placidum 
ejus ingenium, regimen moderatum displicebat Monachis, Edicta Regis 
Ludovici ac Joannis urgentibus, unde perpetuae inter dissidentes turbae , 
donec Senatus Cibiniensis die octava Febr. an. 1529 severe edixit, ut 
Monachi et qui ipsis adhaererent omnes sub poena capitis intra octo dies 
aut urbe excedant reculis suis humero secum ablatis, aut ceremoniis 
humanisque inventis omnibus relictis Evangelio sese conforment!). Tres 
intra dies tanta in urbe facta est conversio, ut nullus in tota inveniretur 
urbe, qui aperte Pontificiam profiteri aut tueri vellet Religionem, Mo- 
nachi Monialesque partim discesserunt, partim cucullo ac velo exuto 
catervis sese conformarunt; atque ita brevi tota Civitas Cibiniensis seque- 
batur Evangelii lumen. 

§ IV. Reformantur Saxonicae civitates. — Praeeuntes Cibinienses 
subsequebantur aliae Civitates Saxonicae, Medies, Sespurgum &c, Corona 
et totus Barciae Tractus in quo convertendo praecipua enituit Honteri 
industria, qui diu in Academia Krakkoviensi ac tandem Basileensi com- 
moratus, cum insigni rerum sacrarum apparatu, dives variarum scien- 
tiarum spoliis in Patriam rediit, cui primus Typographiam etiam intulit 
anno 1535, qua insigniter rem promovit scholasticam libros edendo, quos 
ex usu censebat futuros. Anno demum 1547 totius Barciae perfecta est 
Reformatio, ediditque eodem Libellum Reformationis credendi et agendi 
Regulas continentem sub titulo: Reformatio Ecclesiarum Saxo- 
nicarum in Transylvania Coronae Anno MDXLVII%). Capita 
continet sequentia: 


I. De Vocatione Ministrorum. II. De Doctrina Christiana. 
III. De officiis Ministrorum. IV. De Sacramento Baptismatis. 
V. De coena Domini. VI. De abusu Missae Privatae. 
VII. De Communicatione infir- VIII. De Virtute Absolutionis. 
morum. 
IX. De Excommunicatione. X. De Scholis restituendis. 
XI. De Cura Pauperum. XII. De Tutela Pupillorum. 


XIII. De Causis Matrimonialibus. XIV. De quibusdam Politicis abu- 
sibus reformandis. 


_ 1) Haner, Hist. Eccl. p. 199. Timon Epit. Chronol. pag. 118. 
*) Exstat Liber. 

XV. De Annuis visitationibus. XVI. De officio Matutino. 
XVII. De summo officio. XVIII. De officio Vespertino. 
XIX. De Ritu Cerimoniarum in 
Pagis. 
§ V.. Hungari reformantur. — Contigit eadem aetate ad instigatio- 


nem praelatorum jussu regis Colloquium Segesvariense inter 
Stephanum Szantai Cassovia accitum atque monachos institutum; 
quod exstat in libro, cui titulus Hispaniai Vadafzsag, inquisitio His- 
panica, seculo XVI Hungarice edito. Colloquium istud cum plane sit 
singulare, nec alibi occurrere meminerim, sed in libro isthoc rarissimo 
huc transferendum censeo, ut ibidem stat. 

,Regnante in Hungaria anno 1538 Joanne Zapolya patre, facta cum 
Ferdinando pace, tranquilla omnia in Hungaria ac Transylvania erant; 
ipse etiam rex gloriabatur se neminem jam metuere. Crescebat Evange- 
lica veritas, quam summo studio promovebat Stephanus Szantai; 
unde in odium supra alios incidit Monachorum. Igitur Georgius Frater 
episcopus Varadiensis et thesaurarius regis, Statilius episcopus Albaju- 
liensis et Frangepan episcopus Agriensis cum suis parasitis, urgent 
regem, ut Szantai de medio tolleretur, neque cessant urgere, usque 
quo tandem jubet rex Szantaium ingredi Transylvaniam. Schesburgi rex 
agens sollicitatur ab episcopis, monachis, nobilibus, ut statim Szantai 
igni daretur quia Lutheranus esset. At rex innata pollens generositate , 
votis eorum non subscribit, sed causam disputationi submittit. Non placet 
tonsis capitibus et conditionem conantur praevertere, sed cum rex con- 
stanter inhaereret, de antagonista cogitandum erat. Celebris tum dispu- 
tator habebatur Gregorius Frater, qui cum aliis monachis Vara- 
dino Schesburgum vocatur, ut Szantaio veritatem extorquerent. 

Rex duos delegit arbitros Adrianum doctorem vicarium Albensem et 
Martinum Kalmantschi scholae Albensis rectorem, quos rex noverat esse 
ex doctioribus. Etenim jam antea Rex probe edoctus erat papismum esse 
non nisi superstitionem et iconolatriam. Arcessitis itaque arbitris pulcre 
illos Rex monuit, quomodo disputatio moderanda esset, ne veritas detri- 
mentum sentiret. Habita est disputatio ibidem Schesburgi convolantibus 
undique multis monachis victoriam sperantibus. Quum vero ferveret dis- 
putatio nullo servato ordine, verbis et clamoribus inconditis ita obtunde- 
bant Szantaium, ut pene confunderetur, nesciens cui respondendum 
esset. Hoc observans Joannes Rezzenei, Med. Doctor vir pius et doc- 
tus, suscipit causam Szantai tuendam. Hic non tantum argumenta mo- 
nachorum acute retorquebat, sed dolos etiam pulcre detegebat. Szantai 
animosior redditus tam solide capita religionis Christianae contra monachos 
demonstratum ibat, ut ab inimicis quoque victor censeretur. = ~~ 

-Protracta in aliquot dies disputatione omnibusque in tabulam relatis, 

mox arbitri mandante ita rege acta disputationis ad regem deferunt et 
simul orant eum, ut a molesto arbitrorum officio illos liberaret ; nam pereun- 
dum ipsis esset certissime, si vera de Szantai ejusque doctrina dicenda 
foret sententia. Certum enim et exploratum inquiunt est, quicquid loqui- 
tur, disputat, docet, purissime verum est; quin ubique sacram scripturam 
allegat; omnia inde probat et ad illam provocat. Quicquid vero monachi 
proferunt, allegant, nihil nisi fabula, humanum commentum et futilis 
verborum pugna. Si palam haec profiteamur pereundum erit, quia praelati 
nostri rebus suis multum consulentes nos insimulabunt, ac si religioni 
adversae faveremus. Si vero contra Szantaium sententiam dixerimus, 
eum damnaverimus, dicturi contra veritatem et conscientiam, certissime 
iram Dei vindicis provocabimus et nosmet ad aeternum exitium praeci- 
pitabimus. Proinde rogamus Majestatem tuam ne nobis desit, imo inve- 
niat medium, ut nos salvi esse possimus neque periculo involvamur. 

His rex auditis animum illis addere incipit, dicens: Abjicite timorem , 
ipse omnino hoc sum expertus, Szantai doctrinam esse veram, saluta- 
rem, papismum vero vanum commentum; sed animos meorum Magnatum 
regere possum minime. Interim de mediis omnem abhibebo curam; 
vosque sitis in silentio ac credite, me vos non deserturum. 

Mox hora tertia pomeridiana episcopi, praelati, monachi regem 
adeunt, tum Georgius Frater omnium nomine brevi oratione pro- 
ponit: Regia Majestas! Nos sumus animarum pastores, nos de ecclesia 
prospicere debemus, ideo laboravimus, ut homo ille haereticus huc addu- 
_ceretur et igni traderetur, ut alii exemplo ejus territi desisterent contra 
ecclesiam loqui et docere. Verum Majestas tua contra mentem, volun- 
tatem intentionemque nostram facit. Tua enim Majestas in arenam dis- 
putationis mittit illum nebulonem haereticum, quo propinante alii quo- 
que venenum istud imbibunt. De hoc non est, quod tuae Majestati 
gratias agamus. Imo sanctissimus papa ingrato hoc accipiet animo. Non 
esset hic disputandum, quia Ecclesia haereticos hos latrones jam diu 
ante hoc tempus damnavit. Frontibus illorum inscripta est sententia: 
cum his ne commorandum quidem esset. 

Hane cum Georgius Frater absolvisset orationem, Rex respondit: 
neminem nisi criminis capitalis accusatum et convictum occidere volo. 
Proferte causam et secundum leges ut meritus fuerit poenam luat. Tum 
Statilius Albensis episcopus ait: Nonne satis est ad eum damnandum, 
illum dixisse: Missam benedictam esse nihil nisi inventum diaboli: sacra- 
mentum in utraque specie ab omnibus accipiendum, quum tamen Christus 
hoe sacramentum solis sacerdotibus ut sacrificium concessit. Annon haec 
dixisse mortale sit? judicent omnes. 

His auditis rex respondit, domine episcope, rogo mihi respondere 


velis: An Graeca ecclesia fuit vera ecclesia? Respondit Statilius, imo 
42 -. 

fuit vera ecclesia. Reponit rex. Apud Graecos nulla fuit Missa, nulla vel 
hodie. An nos sine Missa esse non possumus? Graeci sub utraque specie 
sacramentum coenae sumunt; ita illos docuerunt sancti episcopi Chryso- 
stomus, Cyrillus et alii. Si Graeci gravi sine lapsu hoc faciunt, quare 
non possumus nos quoque sub utraque specie accipere. His auditis epis- 
copi obmutuere. Adjicit interea rex: me causam Szantaii non tueri neque 
ipsum defensurum; sed inquirere in rei veritatem volo, ne innocens 
pereat, et sic Deus ultor in me vindicet. Regis enim est innocentem non 
punire. Respondit Georgius Frater episcopus Varadiensis: si tua Majestas 
satis non est factura, nos aliud medendo vulneri quaesituri sumus medi- 
camen. Sic furore concitati a conspectu abiverunt regis. 

Eadem nocte hora nona rex jussit arcessi Stephanum Szantai et adstan- 
tibus Francisco Badfi et Johanne Kassai interrogat eum: Quae nova illa 
tua doctrina quam reperisti? Respondit Szantai: Clementissime Princeps! 
Non novam inveni doctrinam, sed gratia Dei allaborante paratam reperi, 
quia est doctrina prophetarum, Christi Domini et apostolorum; cui salus 
animae curae cordique est, revera haec sequenda esset doctrina. Rex ad 
haec respondit: oh bone frater Stephane! si illam sequi velimus doctrinam, 
vereor ne tibi et mihi malum eveniat. Committamus interim Deo; ille 
novit, quid facto opus sit. Amice noli in regno manere meo, quia Mag- 
nates te intercipient et morti omnino tradent. Ego te defendere non 
valeo, forsan mihi quoque periculum causarem. Abi igitur, vende quae 
habes bona et recipe te sub protectionem Principis, ubi libere veritatem 
agnitam profiteri poteris. 

His dictis largis eum muneribus donatum dimisit, Christophoro vero 
Otves et ceteris Kassoviensium consulibus serio jussit ac praecepit, qui 
intro quoque eum duxerant, ut nocte silente eum abducerent et salvum 
ab omni periculo servatum propriis laribus redderent. Ita prudenti regis 
rerum mioderatione Szantai servatus est”. Hactenus historia colloquii. 
Dolendum acta illius colloquii prout erant in tabulas relata non exstare; 
multa enim inde monachalis ignorantiae specimina in lucem sine dubio 
prodirent. Szantai unde domo familiaque, an aliquo ex monachorum 
ordine vel fuerit politicus? non liquet. Id certissimum est fuisse virum 
praeclarae existimationis, cum necesse fuerit consulibus urbis Casso- 
viensis in Hungaria, optima sub provisione eum in Transylvania ad col- 
loquium Segesvariense jussu regis deducere vicissimque in Hungariam 
comitari. | 

Kodem tempore apud Hungaros pariter procedebat doctrinae coelestis 
Reformatio. Proceres enim Hungari ante cladem adhuc Mohatsensem 
amplecti sermonem Dei coeperant; unde adversus eos paulo ante prelium 
instinctu Archiepiscopi severo Edicto Rex fulminare necesse habebat. 
Magnates a clade superstites rectius edocti simul cum civitatibus, oppidis 

et villis sermonem Evangelii a Deo ad eos missi amplectebantur, matu- 
rius alii, alii vero serius. Claudiopolitanos in Transylvania tempestive 
Reformationi locum dedisse palam est ex schola, quam insignem ad Juven- 
tutis scholasticae institutionem erexerant. In qua docuit Gregorius Molnar 
eximius Literarum restaurator, postquam ex Academiis exoticis redux 
Gymnasio Rector est datus, vir Latine Graeceque egregie doctus et omni 
politiori literatura varie excultus. Hunc vivis anno 1558 exemptum in 
eodem officio excepit Petrus Karoli ex Academiis pariter non ita 
pridem redux, qui tandem factus est Pastor Ecclesiae Varadiensis in 
Hungaria. Siculi tardius, comitatus ocyus, Sylvanenses fere primi Refor- 
mationem admiserunt, patrocinio potissimum tecti Magnifici Viri Casparis 
Dragfi. Loca inter Chrysium et Marusium protegebat Petri Jaxit Vidua, 
quibus viros doctos praeficiebat. Tractus Debrecinensis cis-Tibiscanus, 
valles Agriae et Cassoviae, Hungaria inferior tota ab Austria ad Dravum 
fluvium expetebat audire verbum Domini, ita ut vix aliquis locus intra 
Hungariae fines esset, quem viginti a Reformatione annorum spatio sermo 
Christi non collustrasset. 

§ VI. Confessio 4 ciwitatum. — Isabella nemini molesta, — Civitates 
Montanae in Hungaria superiori, Cassovia, Leuschovia, Barthpha, Eperjes, 
Cibinium, ediderunt confessionem obtuleruntque Regi Ferdinando anno 
4549, quam Lingua Latina, Hungarica et Germanica Cassoviae 1634 
rursum emiserunt'). Maxima Transylvanorum pars adhuc vivente Joanne 
primo Reformationem erat amplexa; qui vita excessit anno 1540. Refor- 
mationi hic primum non multum favere videbatur, verum cum obicem 
ponere non posset rectiusque informaretur, insuper non tantum Religio 
sed et Regio curae esse deberet, sivit res ire quo vaderent. Isabella post 
mortem mariti Transylvaniam ingressa, cum cerneret ritus Pontificios 
fere omnes sublatos esse, nemini ratione religionis molesta fuit, sed 
prudentiorum consilio usa in id incubuit, ut cives suos in concordia 
retineret. Erat tunc in Transylvania celebris Georgius Martinusius, alias 
simpliciter Monachus dictus, qui tunc Episcopatui Varadiensi praeerat. 
Hunc ex ima sorte (domui enim calefaciendae in pueritia apud Matrem 
Joannis ministeria praestabat) ob fidelia in calamitatibus servitia ad Regni 
Thesaurariatum promoverat. Et cum moriretur Tutorem filio reliquit 
simul cum Valentino Térék de Enying et Petro Petrovitzio Regis cognato. 
Multum Monachus laborabat in reducenda Pontificia Religione; at parum 

§ VII. Georgius Monachus turbat. — Monachus iste Georgius clam 
tractabat cum Ferdinando exercitumque ejus in Transylvaniam recepit 
anno 1551. Joannem Sigismundum pupillum ac matrem ejus Isabellam 


') Exstat confessio. 

fidei suae commendatos Regno exegit ac in Poloniam facessere jussit. 
Evangelii cursui sufflamen injicere ita quoque minime potuit. Eodem 
enim anno a militibus Ferdinandi in castro Alvincensi, quod ex claustro 
ipse in castrum mutaverat, multis vulneribus confossus ac in frusta con- 
cisus est. Interea qui Provinciam gubernabant Stephanus Dobo, Fran- 
ciscus Kendi, Ladislaus Banfi’) erant Reformatae Religioni addicti. Fer- 
dinandus quoque magis ad pacate regnandum , quam Religionem turbandam 
inclinabat. 

§ VIL. Ministri Pontificii Regno excluduntur. — Transylvani Italorum, 
Hispanorum, Germanorum et aliorum varias pertaesi exactiones ex com- 
muni Provinciae consensu anno 1556 revocarunt Petrum Petrovitsium 
in Banatu exulantem, ut pro Isabella ejusque filio Joanne Regnum occu- 
paret et administraret. Quod etiam jam demandaverat Solymannus Tran- 
sylvanis, in ferro flammaque exscindi vellent. Wajvodis quoque Moldaviae 
ac Valachiae de auxilio in tempore ferendo mandata dederat. Petro- 
vitsius, Locumtenentis titulo ornatus, Regionis et Religionis curam 
suscepit, Templa imaginibus, Parochias curionibus Pontificiis purgavit, 
claustra in scholas commutavit, vasa aurea et argentea antiquis ceremoniis 
adaptata abstulit et in monetas conflavit, ne Reginae reduci, quae in 
fratris Poloniae Regis gratiam nondum aperte pontificios exuerat ritus, 
ansa daretur turbandi in Religione *). Anno igitur 1556 ex consensu 
Regnicolarum Religio Pontificia cum omnibus suis ordinibus et profes- 
soribus voto omnium communi expurgata est). EKodem anno Census 
Cathedralis et Possessiones Canonicorum in Diaeta Claudiopoli celebrat: 
Fisco Publico sunt applicatae +). Quod ubi advertit Episcopus titulo tenus 
Albensis Paulus Bornemiszsza ex Transylvania discessit. Collegia rursum 
omnia et claustra in Comitiis Regni praeter Tsikiense et Mikhaziense 
interdicta sunt 5). 

§ IX. Tollerantia Religionum in Diaeta decernitur. — In Comitiis 
Tordensibus die 28 Maji anno 1563 celebratis, Decretum anni 1557 in 
Religionis negotio a regni ordinibus repetitur et firmatur: 

Ut quisque eam quam mavult Religionem amplectatur 
sine omni coactione et in alendis suae fidei conciona- 
toribus et usu sacramentorum quisque liber sit et neutra 
partium cum altera injuriis aut vi certare debeat®), Pauci 


‘) Siglerus in chronolog. pag. 75. Rewa in Cent. p. 87. 

*) Histor. Refor, pag. 684. 

5) Ex instantia Regni Transyl. in Hist. Ref. p. 322. Historia Diplomatica pag. 10. 

4) W. Bethlen Hist. Lib. IV. pag. 208. 

5) Approb. Constit. Part. I. Tit. art. V. ee ——— 

®) Siglerus in Chron. pag. 87. Papai in Rud. R. ad annos 1557, 1563. Acta Diaetae 
Msst. Tordensis extant, 

equidem ex Primatibus Regni remanserant, qui non in totum Romanae 
Keclesiae communioni valedixerunt: ii etiam Ministros Romanae addictos 
Ecclesiae non habebant, sed audiebant Reformatorum Praedicatores. Ita 
de Stephano Bathori Regni status produnt, dum anno 1588 humilime 
apud Sigismundum Bathori Transylvaniae Principem de Jesuitis e Regno 
excludendis intercederent, quorum instantia sic habet: ,Supplicamus 
itaque Illustrissime Princeps! Celsitudo Tua serenissimi Poloniae Regis 
exemplum ob oculos sibi ponat, qui dum in Transylvaniae Principem in- 
auguraretur, licet antea Catholicam Religionem sectaretur, in gratiam 
tamen Regnicolarum, dum Transylvanica sceptra tenuit, Mis- 
satores non admisit, sed orthodoxorum Concionatorum 
publicas conciones audivit. Hujus Celsitudinis vestrae Patrui ves- 
tigiis immote insistat, suamque nobis sinceram pietatem et gratiam in 
supplicantium petita consentiendo et illa effectuando dignetur demon- 
strare, ut conscientiae quoque nostrae acquiescere possint. Cum unice 
istud nostrum propositum sit, ut nempe penes illaesam cujusvis con- 
scientiam ad Patriae Libertates attendamus, omniaque ingruentia et 
irruentia mala propulsemus et arceamus” ), 

§ X. De Decimis auferendis consultant. — Claudiopoli anno 1558 in 
Comitiis Regni ad diem tertium Februarii celebratis consultabant status 
de augendo proventu ad dulam Reginae intertenendam et sustentandos 
milites. Regina ex instinctu Francisci Kendi expetebat Decimas ab Ec- 
clesiarum ministris; quarum pars Quarta illis relinqueretur, Tres in 
rationem Fisci publici cederent. Nobilitas Comitatensium assensit facile, 
verum renuebant Saxones, humilime deprecantes Reginam, ne id *fieri 
concedat, quo eorum jura, privilegia ac libertates laederentur. Ne eos 
Regina abalienaret, tunc praecipue tempore, cum Georgius Bebek 
clam turbas ciebat, Tres Decimarum partes Ministris reliquit, Quartam 
vero Fisco Regio applicuit?). Pro Ministris Hungaris cum nemo unus 
verbum faceret, et sine Decimis et absque earum Quarta esse jussi sunt. 

§ XI. Concilium expetunt Hungari. — Ferdinandus Rex generalem 
celebravit in Hungaria Regni statuum Conventum Posonii anno 4548, 
ubi instantissime a Rege contendebant, ut religionem ac cultum Dei 
restituere contendat. In hunc autem finem consequendum optimum fore 
suadent, scholas doctis, Ecclesias inculpatae vitae Ministris esse commit- 
tendas. Generale insuper a Pontifice celebretur concilium, ubi 
omnia discutiantur ac in ordinem redigantur. Articulus, qui in absentia 
Ferdinandi, Comitia vero moderante Paulo de Varda Archiepiscopo Stri- 


1) Historia Diplom. pag. 12. Histor. Reform. pag. 326. 
*) W. Bethlen Hist. Lib. IV. pag. 207. Papai in RR. ad an, 1558. 

goniensi tunc Locumtenente Regio, conclusus erat talis est): ,Suppli- 
cant status et ordines Regiae Majestati, Domino eorum clementissimo, 
ut tam sua quam sacrae Majestatis Caesareae authoritate agat apud 
sanctissimum dominum nostrum, quo sanctitas sua Generale Conci- 
lium, pro complanandis omnibus differentiis variisque opinionibus de 
religione, sine diuturniore mora celebrare dignetur. Quod si sanctitas sua 
id differret, Majestas Caesarea dignetur modum adhibere, 
ne celebratio Concilii diutius protrahatur.” Expectabant tale 
concilium ac enixe expetebant Imperii Principes. Urgebant Hungari sup- 
plicibus votis suum Regem Ferdinandum, quatenus modum inveniret. 
Spes enim adhuc tam Ecclesiasticos, quam Politicos quaedam alebat, 
quod Pontifex Romanus, agnitis in Politia et Ecclesia erroribus, medicam 
adhibiturus sit manum; ut ita discordes animi in concordiam redeant. 
At tota ea decollavit, dum anathemata Concilii Tridentini intonarent: 
amplius tale Concilium nec sperant nec expetunt. 

§ XII. Agrienses se adstringunt ad Religionem servandam. — Uni- 
versus Equitum Peditumque Exercitus in Arce Agriensi, nobiles item et 
ignobiles incolae totius Vallis Agrinae, foedus inter se anno 4564 de 
servanda Religione orthodoxa ineunt, et edita super praecipuis fidei 
articulis confessione sua, juramento se ab illa non recessuros se invicem 
adstringunt. Quorum pium sanctumque institutum a maleferiatis in crimen 
perduellionis, ut solet, versum et tanquam tale ad Regem Ferdinandum 
odiosissime et gravi cum criminatione delatum est. Severa Mandata Impe- 
rator et Commissionem ea propter anno 4562 decrevit, cui sequentes 
Literas humilimas obtulerunt, quibus Confessionis suae articulos adjunxe- 
runt, iisque et coram Commissariis Regis et coram Rege ab atroci cri- 
mine, cujus falso insimulati erant, plenissime purgarunt. 

Sacratissimae et Catholicae Romanorum Imperatoriae Majestati Ferdi- 
nando, Regi Hungariae, Bohemiae, Dalmatiae, Croatiae &e Archiduci Aus- 
triae, Duci Burgundiae &c. Et Filio suae M. serenissimo Principi ac Domino 
D. Maximiliano Dei Gratia Regi Bohemiae, Archiduci Austriae, Duci Bur- 
eundiae &c Dominis suis naturalibus et clementissimis, humilimam 
commendant sui obedientiam, subjectionem ac fidele obsequium cum 
debito servitio. Kt foelicem salutaremque supplices precantur in omnibus 
conatibus et negotiis successum a Deo Patre per Christum. 

Kx literis et mandatis $. M. R. V. Commissariorumque 8. M. V. iram 
et indignationem super nos simul ex legatorum nostrorum relatione intel- 
leximus, propter iniquam et injustam perversorum hominum accusatio- 
nem: quod scilicet confoederatio et conjunctio fide et juramento inter- 
veniente facta sit pro conjuratione et proditione S. R. M. V. per nos et 


1) Art, XIII. an. 1548. 


Lip. I. CAP, 3. § 12. — PROGRESSUS REFORMATIONIS. 183 


quod contra legem divinam et fidelitatem nostram factionem et seditio- 
nem moliti contra S. R. M. V. in id ipsum ex aequo intenti sumus, ut 
in manus inimicorum S. R. M. V. locum in extrema acie et custodia 
positum, Agriam scilicet, tradere conemur. Sicut Artaxerxi aut Dario 
Judaei Hierusalem et templum Salomonis aedificantes in confoederatione 
per gentes impias delati erant, quod proditionem moliantur contra Regem 
Assyriorum, cum per mandatum Cyri Regis divina autoritate moti fue- 
rint, ut aedificarent muros Hierusalem et templum. Quare sicut Nehe- 
mias, Esdras, Zorobabel honesta et vera excusatione defenderunt sese 
apud Ahasverum contra nugas iniquorum, ita coram Deo et Angelis 
ejus nos omnes attestando conscientiae nostrae testimonium juramus 
et confitemur S. R. M. V. adstringendo Deo conscientiam nostram sub 
vera fide et juramento, quod contra S. R. M. V. et locum hunc prodi- 
tionem et conjurationem non moliti simus, nec deinceps moliemur. Quin 
potius ut hactenus fideliter et strenue fecimus, ita et deinceps usque ad 
effusionem sanguinis et internecionem omnibus modis contra _hostes 
infensos S. R. M. V. pugnantibus et decertantibus summo studio et vigi- 
liis die ac nocte custodientes nostram stationem in loco isto contendemus. 
Quemadmodum autem commissariis S. R. M. V. contestati sumus et pro- 
bavimus nostram fidelitatem et obedientiam, ita usque ad mortem pro- 
mittimus, obstringimus offerimusque S. R. M. V. fidem, obedientiam, 
subjectionem et servitia nostra, tanquam mancipia 8S. R. M. V. subdita. 

Caeterum ut 8. R. M. V. Commissariis et Legatis ostendimus confoe- 
derationem nostram non contra 8. M. V. factam esse, sed in causa fidei 
et salutis, pro vera religione, doctrina et salute animarum nostrarum, 
ita et nunc testamur per Deum pro animarum pastu et salute factam 
esse, sicut tempore Josiae, Nehemiae, Esdrae populus confoederatus est, 
non contra Regem Assyriorum, sed pro gloria Domini, pro foedere et 
testimoniis Domini observandis, pro aedificatione Templi Salomonis. Sicut 
enim S. R. M..V. in omnibus externis causis et negotiis fidelem prom- 
tamque obedientiam et subjectionem debemus, ut quae Caesaris sunt 
Caesari reddamus, Regi, Magistratui ut Dei ordinationi subjiciamur, 
eumque timeamus, honoremus. Ita anima nostra et conscientia obstrin- 
gitur, ut ea, quae Dei sunt, Deo reddamus, anima nostra Deum colat, 
et illi soli serviat, Verbum Domini et Sacramenta ejus amplectatur et 
observet, Salutem nostram in fundamento Christo, in vera fide et spi- 
ritus sancti ministerio per doctrinam Prophetarum et Apostolorum aedifi- 
cemus, rejectis doctrinis et traditionibus humanis, pugnantibus cum Dei 
verbo et turbantibus conscientiam nostram. Quoniam autem haereseos 
injuste causa indicta S. R. M. V. accusati sumus per hostes crucis Christi, 
eX uno consensu omnes summam fidei, salutis, confessionis et doctrinae 
nostrae collegimus ex sacris scripturis, Patrum orthodoxorum, Concilio- 

rum et Decretorum Episcoporum Romanorum testimoniis, ad stabilien- 
dam veram, sanctam, antiquam et verbo Dei fundatam confessionem , 
fidem et doctrinam nostram, consentientem scriptis Propheticis et Apos- 
tolicis. Et ut ab iniqua malevolorum accusatione quod simus haeretici 
nos expurgemus, placuit nobis omnibus Divino instinctu ut S. R. M. V. 
confessionis et doctrinae nostrae summam dedicaremus et offerremus, ut 
S. R. M. V. innocentiam et fidelitatem nostram palam cernerent. Petimus 
igitur et obsecramus sacratiss. R. M. V., ut benigne nos exaudiant, 
nobis parcant, et recipiant summam Confessionis et doctrinae nostrae, 
defendantque libellum S. R. M. V. dedicatum et sub tutela et nutu S. R. 
M. V. emissum, intellectaque immunitate causae et innocentiae nostrae, 
fidei et doctrinae nostrae ex scripturis canonicis fundatam veritatem nobis 
fideliter et clementer S. R. M. V. annuant et concedant in vera et Catho- 
lica fide et doctrina permanere, Pastores alere et habere pascentes nos 
purissimo Dei verbo. Nosque S. R. M. V. omnem obedientiam, fidelitatem 
et subjectionem obstringimus sub conscientiae nostrae vinculo. Valere et 
prosperari S. R. M. V. cupimus in Domino. Datum Agriae 6 Februarii 
Anno Domini 1562. 

V. M.S. humilimi et obsequentissimi subditi fideles, totus excercitus 
equitum, peditum ac totius civitatis inhabitatores, nobiles et ignobiles 
Agrienses '), 

His ita cognitis et innocentia eorum palam facta non tantum ignovit 
illis Ferdinandus; verum etiam in Confessione ac Religione conservavit. 
Nec ipse eos turbavit, nec alios turbare permisit. 

§ XIII. Hungari Reformatorum sententias sequuntur. — Hungari tam 
in Transylvania quam in Hungaria circa annum 4560 in articulo de coena 
Domini sequebantur sententiam Helvetiorum et Civitatum Imperialium , 
eam nempe, quae hodie Reformatorum dicitur. Saxones vero, Transyl- 
vani et alii originis Germanicae ut plurimum adoptarunt sententiam 
Lutheri. Siculi simul cum Hungaris Reformatos sequebantur. Quidam attri- 
buunt diligentiae Petrii Melii, Pastoris Debrecinensis, qui Nobilitatem 
Hungaricam ac Siculos ad suam transtulisset mentem*). Veram eam sen- 
tentiam hauserunt ex scripturis Divinis, antiquis Patribus, Hussitis tunc 
adhuc in Hungaria existentibus, ex Helvetiis Reformatoribus et e schola 
Philippi Melanchthonis. Viskienses in Marmarossa Germanicae originis 
mature satis Evangelium Dei receperant; qui dum et aliae Civitates refor- 
marentur, simul cum iis Reformatorum sequebantur sententiam, etiam 
in articulo de Coena Domini*), Quod etiam faciebant Saxones plurimi 


") Extat confessio edita Debr. 1562. Confer Hist. Dipl. p. 7. Papai R. R. ad an. 1562. 
*) Haner H. E. pag. 246. 269. — 
8) Histor. Ref. p. 108. 

in Transylvania?), integra Capitula Kezd et Kozd, sive Segesvariensium 
et Kéhalmensium; ubi postquam antiqui Ministri morte sublati sunt, ab 
anno 1616 successores paulatim ad alios redierunt Saxones, cum sepa- 
rationem a jure Saxonum et ejectionem de gremio Nationis minitarentur?). 
Soli ad hunc diem remanserunt Koborienses in sententia Reformatorum. 


CAPUT QUARTUM. 
De Caustis REFORMATIONEM RELIGIONIS PROMOVENTIBUS. 


§ I. Ingens per totam fere Europam in Religione paucos intra annos 
facta est mutatio, quae fulguris instar omnes circumfulsit angulos. In 
Hungaria ac Transylvania quoque priusquam animadverterent homines, 
quid ageretur et quo conatus hominum evaderet, antiquis relictis jam 
novum induerant statum. Isabellam Reginam Georgius Monachus Tutor 
regii Adolescentis variis artibus Transylvania ejecerat, quae dum Leopoli 
in Polonia moraretur, occiso interea Monacho Petrovitsium Transylvani 
in Provinciam reductum Locumtenentem Regium crearunt, qui donec 
Regina Transylvaniam *) intraret, ex communi Regni statuum decreto ab 
omnibus ordinibus, Professoribus Romanae Ecclesiae addictis et ceremoniis 
ab hominibus inventis Regnum perpurgavit. Quae repentina in Religione 
mutatio in Europa ita quoque apud Transylvanos sine dubio non est 
facta absque gravissimis causis, quas, ubi circumspicimus, sequentes 
advertere facile possumus. Primam. 

§ Il. Reformationis causa 1. — Quod ignorantia crassis omnia tenebris 
involverat, et ex ea nata superstitio sola fere ubique regnabat, ita ut 
Religio Christiana nihil fere aliud esset, quam ex variis ceremoniis male 
consutus cento illeque solus ad normam legum pius haberetur, qui 
plura loca (ut vocabant) sacra visitaret, Ecclesias erigeret, testamento 
ad pias causas scilicet pro Monachis saginandis legaret, qualiscunque 
tandem ejus fuerit vita. Haec eadem propemodum fatetur Bellar- 
minus in Concione XXVIII ad Dom. Laetare: ,Annis aliquot antequam 
Lutherana et Calvinistica haeresis oriretur, nulla ferme erat, ut ii tes- 
tantur, qui etiam tune vivebant, nulla inquam prope erat in judiciis 


1) Haner H. E. pag. 269. 
*) Exstant Acta Synodalia Mssta an. 1616. 
5) Histor. Refor. pag. 322, 684, 

Ecclesiasticis severitas, nulla in moribus disciplina, nulla in sacris literis 
eruditio, nulla in rebus divinis reverentia, nulla propemodum jam 
erat Religio.” Erant loca Processionibus consecrata magno numero, 
tam in Hungaria, quam in Transylvania. Sub Corona Hungariae, ubi 
miraculosae imagines Beatissimae Virginis asservabantur, plus minus 
erant centum quadraginta, quae magno studio ac industria requisivit ac 
literis consignavit 8. R. V. Princeps Paulus Eszterhazi, Regni Hun- 
gariae Palatinus!). In Transylvania imagines miraculosae erant quatuor: 
Alba Albae Juliae, Virgo Puerpera Hunyadini, Virgo Virginum 
Kolosvarini, Domina nostra in Szele, Patrona in Fogaras*). Fuit 
etiam Sabesii lapis aliquis in leonem formatus vetustate ambesus, quem 
Sigismundus Kornis Gubernator sublatum inde cum magna devotione 
Korodini in sua collocavit possessione. Loca insuper plurima in Civitati- 
bus, Villis, Pagis, Sylvis, Montibus, Campis, quae stato frequenta- 
bantur tempore, ubi fictas narrare fabulas doctissima ad populum prae- 
dicatio, tales audire nugas erat magna erga Deum devotio, aedificare 
sacella, collocare imagines certissima peccatorum remissio. De justifica- 
tione peccatoris coram Deo, sanctificatione, regeneratione altum ubique 
apud Concionatores silentium. Si cui fortuna favens fuit, victoriam de 
hoste reportavit, non Deo omnium Gubernatori gratiam referebat, sed 
aut Beatae Virgini aut S. Martino, Georgio, Gerhardo, Stephano, Ladislao 
et aliis his similibus. Exempla talium si quis videre aveat, habebit in 
Historia Bonfinii quam plurima. Exstabat seculi decimi septimi adhuc 
exordio in sacrario Lauretano ingens D. Mariae Virginis et eam ado- 
rantis cataphracti statua puro argento fusa cum hac inscriptione: Mag- 
nificus Dominus Comes de Bathor, Wajvoda Transylvaniae 
et Siculorum Comes &c. in honorem Dei Genitricis Mariae, 
quod per intercessionem ejusdem Virginis gloriosae a 
quodam maximo periculo liberatus fuit, anno MCCCCLXXXIX 
dicavit*). Hine petebant Magnates animarum remedia, Belligerantes 
alexiteria, praeservativa adversus varia arma Turcica Tartarica in bullatis 
membranis depicta et in privatis quorundam tabulis hodiedum exstantia. 
Unde offerebant donaria, appendebant anathemata sanctorum sacellis, 
ut ita omnes evitarent calamitates. Cum tandem veritatis radii cum Re- 
formatione splendere in his tenebris inciperent, tanto vaniora omnia illa 
censebantur, et tenebrae illae ad splendorem lucis disparuere. 

§ Ill 2 Causa Quaestus indulgentiarum. — Taxa Cancellariae. — 
Alteram immutatae Religionis causam dico quaestum indulgen- 


') Sz. Ivani Dissert. Paralipom. Cat. IX. pag. 53. 
*) Tassing nova Dacia pag. 58. a 
*) Alb. Molnar in Dedicat. Concionis Sculteti ad Principem Gab. Bethlen. 

tiarium, quo nimium quantum abutebantur veniarum et largitores et 
precones. Poterant enim quaevis peccata quantumvis enormia pretio soluto 
redimi. Ridiculum est. Precatiunculam quandam adornarat Papa Sixtus, 
qui ut imperitam plebeculam inescaret et suavius alliceret, singulis con- 
donationem peccatorum ad undecim mille annos pollicitus, qui sole claro 
sub dio coram Beatae Virginis Mariae Imagine illam recitasset!). Quantis 
phaleris et zelo venias illas commendabant, exstant versiculi Biturigibus 
in Templo Cathedrali lapidi inscripti sequentes: 


Hic des devote, coelestibus associo te, 

Mentes aegrotae per munera sunt tibi lotae 
Ergo venitote Gentes a sede remotae 

Qui datis estote certi de divite dote 

Te precor, accelera, spargas hic, dum potes certa 
Et sic revera secure coelica spera. 

O si tu scires, quantum data prosit ibi res, 

Tu juxta vires donares, quod dare quires. 

Te miser a poena dum tempus habes aliena, 

Ut tibi sit poenae venia, sit aperta crumena. 
Consors coelestis fabricae, qui porrigit, est is. 
Crede mihi crede coeli donaberis aede. 

Nam pro mercede Christo dices mihi cede. 

Hic datur exponi Paradisus venditioni 

Currant ergo boni rapientes culmina throni, 

Vis retinere forum, mihi tendas pauca obolorum 
Pro summa quorum reserabitur aula Polorum 
Hic si large des, in Coelo fit tua sedes: 

Qui serit hic parce, parce comprendet in arce, 
Cur tardas? Tantum nummi mihi des aliquantum, 
Pro solo nummo, gaudebis in aethere summo?’). 


Extat Liber ante Reformationem editus cum Titulo: Taxa Cancel- 
lariae Apostolicae, Sacrae et Poenitentiariae, ubi Peccata in 
Regestrum sunt ordinata et pretio secundum quantitatem aestimata; si 
quis monialem in claustro, si quis extra defloraverit uxorem, sororem 
occiderit, matri vim intulerit, pretium, quo peccatum redimi possit 
indicatur. Extat certe liber palam, nec negare possunt, in scandalum 
Christianitatis, de quo gravissime jam olim conquestus est Claudius 


') Abrah. Scultet in Concione ad Jubil. pag. 95. 
*) Exhibuit D. Gerdes in Historia Evang. Renovati p. 75. 

Espencaeus Theologus Parisiensis Pontificius!) qui ita: ,,Taxa Camerae 
seu Cancellariae Apostolicae, liber palam et publice Lutetiae impressus 
et venalis, a quo plus scelerum discas licet, quam in omnibus 
omnium vitiorum summistis et summariis, et plurimis 
quidem licentia, omnibus autem absolutio empturientibus 
proposita. Mirum hoc tempore hoc schismate non suppressum, tot 
tamque foedorum tamque horrendorum scelerum velut indicem adeo 
infamem, ut non putem in Germania, Helvetia et ubicunque a Romana 
sede detectum est opus prostare majore scandalo. Et adeo tamen non 
supprimitur ab Ecclesiae Romanae favitoribus, ut tantorum facinorum 
licentiae ac immunitates in facultatibus Legatorum illine huc venientium, 
bona ex parte innoventur atque confirmentur, adversus (si Deo placet) 
quaecunque fatalia restituendi ac etiam quoscunque spurios, Mamseres, 
Bastardos ex illicito quocunque coitu &c cum his qui se per adulterium 
polluerint ut connubere possint perjuros, simoniacos, falsarios item, 
raptores, usurarios, schismaticos, haereticos, sed ad cor reversos, non 
absolvendi tantum, sed et ad ordines, honores, dignitates et beneficia 
quaecunque, quotcunque, qualiacunque dispensandi, homicidas quoque, 
sed casuales seu involuntarios, nam nec voluntarios excipit Taxa, pres- 
bytericidas, parricidas, matricidas, fratricidas, veneficos, incantatrices , 
concubinarios, adulteros, incestuosos, cum affinibus aut consanguineis, 
denique contra naturam cum brutis &c. Habeat jam Roma pudorem et 
tam nullius frontis criminum omne genus catalogum prostituere desinat”. 
Hactenus Espencaeus. Hae peccatorum omnium veniae non poterant 
non scandalo esse piis animabus et sauciare multorum conscientias, ut 
excitati certius quaererent salutis remedium et agnitum exuerent errorem. 

§ IV. Religiosorwm ignorantia. — Tertiam. Religiosorum utriusque 
sexus magnum numerum et fere numerum sine numero et crassam eorum 
ignorantiam, qui non tantum Religionem suam et fidei articulos igno- 
rabant, sed plurimi erant etiam avaAgafyroc, illiterati. Numero suo grava- 
bant populum ad fruges consumere nati. Ex iis Rex Hungariae Ludovicus 
Legiones complere jusserat anno 1526, cum ingrueret furor Turcicus 
et milites conscribi deberent. Sanctitas eorum omnis consistebat in velo 
ac cuculla Religiosorum, quamyis ex antiquorum veriverbio Cuculla 
non facit Monachum. Cum autem nihil fere praeter intonandum 
Miserere et Breviarium relegendum nossent, vim veritatis ferre 
non poterant; sed cum illis sacrae scripturae aliquis locus objiceretur, 
evenit quod proverbio dicitur: Unus lapillus sufficit mille cor- 
nicibus fugandis. A veritate victi aut manus dederunt, aut in fugam 
conjecti tanquam mercenarii et non Pastores oves aliis reliquerunt meli- 


‘) In Comment. ad Titum pag. 478 et seq. 

oribus custodiendas. Exstat exemplum ignorantiae eorum inferius. Sed 
hodie quoque Monachi viva sunt ignorantiae exempla, ut haereditarium 
sit Monachi epitheton indoctus. In exemplum, quaedam ex ser- 
monibus Oliverii Mailardi, qui trina vice universi ordinis Minorum 
praefecturam gessit, Carolo VIII Galliarum Regi a Confessionibus fuit 
magna doctrina et sanctitatis opinione clarus exstitit, conciones suas ad 
populum recitatas edidit, in quibus et ejus ignorantia et seculi vitia 
velut in speculo apparent. Ed. Argent. 1506. 4. Quaedam huc transferam 
cum bona Lectoris venia. 

yserm. XIV. Levate corda vestra dominae mulieres, estis bona 
theologianae &c. Quid dicetis domicellae et vos sorores meae in Christo 
Jesu et vos gaudisseurs, meretrices, macquerelle, lusores et telle maniere 
de billon, cogitatisne mundare conscientias vestras? estis in statu in 
quo velletis mori? quid placet vobis? 

Serm. XXIIJ. Quaero a vobis mulieribus, quae habetis tunicas 
apertas, estne probitas, quis facit vobis ista facere, Dominae quae 
vultis fringare et vultis habere tunicas magnas et vestes plicatas super 
renes, dicam unum verbum basse et non ultra. 

Serm. XXV. O domini avari, usurarii et luxuriosi et vos mac- 
quarellae, ego invito vos ad omnes diabolos, ad comedendum potagium 
in inferno, si non dimittatis vestra vitia et corrigatis vos. 

Serm. XX XVIII. Levate capita vestra, quae vellent mori in statu 
in quo sunt? estis hic meretrices quae tenuistis lupanaria per totam 
vitam vestram, et fecistis filias vestras meretrices sicut vos, et filios 
vestros lenones, macquarelle aulx gallice. Num quid dicitis, quod sufficit 
habere unum bonum suspirium? ad omnes diabolos tale suspirium. — 

In antiquo testamento quando filia desponsabatur in sponsalibus 
suis non fiebant multae truphae, quae fiunt hodiernis diebus. Dicite 
mihi in veritate vos juvenes, mulieres, en vos fiansailles gallice. Sponsus 
vester num quid visitavit vos aliquando? num quid dedistis oscula, num 
quid fecistis tactus impudicos? et utinam non fuerit consecuta copula 
carnis? nescio: forte cum alio, quam cum sponso. Istos actus nefandos 
exercuistis, dicentibus vobismet ipsis, omnia imputabuntur marito. Heu, 
heu Deus! quot mala fiunt in sponsalibus? Utinam haberemus aures 
apertas et audiremus pueros et voces puerorum in latrinis projectorum 
et in fluminibus &c. Sunt ibi mulieres et sacerdotes, qui dicunt, quod 
mulieres comedentes venenum ad expellendum materias de matria sua, 
ne fetus veniat ad portam, antequam anima rationalis introducatur, non 
peccant mortaliter. Heu, heu quam grave peccatum istud, et quod 
istud sit verum, ostendam vobis exemplo et autoritatibus multis. Ponatis 
quod habeatis unam pomum in horto vestro cum floribus et veniat tru- 
fator, qui deponat omnes flores, num quid tantum malum facit, sicut 

si removeret fructum. Dico, quod sic. Eodem modo est de muliere pro- 
curante abusum, et si mulier moriretur in tali statu, diabolus eam 
importaret. 

Serm. LVII. Vos domini Burgenses, qui habetis familiaritatem 
cum Episcopis et abbatibus; num quid conceditis aliquando eis pannos, 
vestes, pecunias, et datis eis equos, ut ipsi provideant de beneficiis filiis 
vestris, vos providetis eis de damnatione. O infelix cura et infelicissimum 
beneficium. Vos estis omnes Simoniaci. Dicatis mihi Dominae, Domicellae 
et Burgenses, unde venit illa tunica, illa catena, et illa baga, quam 
portatis. Num quid dominus Prior, dominus Abbas, dominus Episcopus, 
qui habent bonas bursas, dederunt vobis? Certe credo quod sic. Libenter 
et dant meretricibus, o infelicissimos viros. Ipsi ibunt ad omnes diabolos, 
nisi prius correxerint vitam suam.”’ Talia ex ejus scriptis plurima pro- 
duxerunt. Quale carmen talis Poeta, etiam concio testatur Concionatoris 
doctrinam fuisse admodum tenuem, tamen illa aetate lux mundi 
habebatur. 

Confer Schelhornii Amoenit. Hist. Eccl. Tom. 4. pag. 778. 

§ V. Vita impudica Religiosorum. — Quartam. Religiosorum in 
utroque sexu vitam impudicam ac scelere contaminatam quae in tantum 
diffluebat, ut Loca ipsa velut peste inficerentur. Hine Angliae Rex Hen- 
ricus octavus, quamvis Romano Catholicus, ferre amplius impuritates 
eorum non valens anno 41538 per Publicas Personas in vitam et mores 
eorum inquiri jussit. In Breviario autem Compertorum recensetur, 
quod in Monasterio Bellensi, quod alio nomine Batell vocatur Lin- 
cestriensis Dioecesis hi fuerunt Sodomitae in ipsa visitatione reperti: 
Joannes Abbas, Sicardus Salehurst, Thomas Guthbert, 
Guilhelmus Marche, Johannes Hastinge, Gregorius Cham- 
pion, Clemens Vestfelde, Johannes Hierom, Clemens Prigge, 
Ricardus Tonye et Johannes Austijn. Incontinentes Thomas 
Lyvet cum una maritata et alia soluta, Thomas Crambroke cum 
pluribus. 

In Ecclesia Christi Cantauriae inter Monachos etiam Benedictinos 
hos quoque repertos fuisse sodomitas: Ricardum Godmersham, 
Guilhelmum Lickfelde, Christophorum Lamys, Johannem 
Goldmyston, Nicolaum Clement, Guilhelmum Cavuston, 
Johannem Ambrose, Thomam Farlegli et Thomam Morton. 
Incontinentem praedictum Christophorum Lamys cum tribus con- 
jugatis, et Nicolaum Clement cum una soluta. 

In Monasterio S. Augustini ejusdem urbis et ordinis incontinentes 
inventos fuisse Johannem Abbatem cum una tantum, Johannem 
Langdou cum duabus, Johannem Langport cum una, Ricardum 
Compton cum una & Thomam Barham sodomitam. In Bathornensi 

Monasterio inter alios plures Ricardum Lijncombe septem meretrices 
habuisse, quatuor solutas et tres conjugatas fuisseque sodomitam. Guil- 
helmum Benusson undecim scorta quoque habuisse praeter sodo- 
mismi varium genus. In Monkenfarlegensi Coenobio Sarisburiensis Dioe- 
cesis Ludovicum Priorem novem habuisse meretrices. Ricardum 
Priorem de Mayden Bradley quinque meretrices et sex spurios. Guil- 
helmum Abbatem Bristoliensem quatuor meretrices habuisse, tres 
solutas et unam conjugatam. Thomam Abbatem Abindonensem praeter 
sororem naturalem, ex qua duas procreaverit soboles, tres alias mere- 
trices habuisse et hunc Patrem multorum sodomitarum fuisse. In Coenobio 
de Schulbrede Licestriensis dioecesis Georgium Walden Priorem 
septem meretrices habuisse. Johannem Stadney septem, Nicolaum 
Duke quinque, Johannem Blancke Priorem de Bermondsey 
viginti. In castro Vindesora Henricum Vodwarde plures meretrices 
habuisse. Nicolaum Vuhyden quatuor, Georgium Vuhitethome 
quinque, Nicolaum Spocke quinque, Robertum Hue quinque, Nico- 
laum Valker duas, Robertum Davyson sex, Petrum Boug 
multas. In Ecclesia Cathedrali Licestriae Johannem Champion Prae- 
bendarium de Walthan duas meretrices habuisse, Thomam Parker 
duas solutas, Ricardum Bufelde solutam unam de qua suscitavit 
sobolem. Robertum Hunt plures, Thomam Goffe duas conjugatas, 
Johannem Hille tredecim meretrices, Robertum More plures, 
Rogerum Barrham plures, Johannem Bedfelde plures, inter 
quos etiam praefati Rogerus, Barham et Johannes Champion reperti 
sunt sodomitae. Haec ex Breviario Compertorum excerpta'). Unde 
patet aptissime vulgatum hoc distichon Religiosis istis hominibus con- 
venire: 

Non male sunt Monachis grata indita nomina Patrum, 

Cum numerent natos hic et ubique suos. 

Hoe respectu Rex Angliae eos claustris solvit et in conjugio secundum 
Dei institutum vivere permisit. 

§ VI. Marcellus Palingenius seculo decimo sexto in Italia 
Pontifici addictus vixit, ea quae de Religiosis observarit in Zodiaco vitae 
humanae ad Ducem Ferrariae Herculem cum coloribus depinxit, qui ita 
loquitur : 


Sed tua praecipue non intret limina quisquam 


Frater, vel Monachus, vel quavis lege sacerdos. 
Hos fuge: pestis enim nulla hac immanior. Hi sunt 


1) Confer. Zvingerum in Libro de Festo Corporis Christi pag. 99, 

Fex hominum, fons stultitiae, sentina malorum, 
Agnorum sub pelle lupi, mercede colentes 

Non pietate Deum, falsa sub imagine vecti 
Decipiunt stolidos, ac Religionis in umbra 

Mille actus vetitos et mille piacula condunt. 
Raptores, moechi, puerorum corruptores, 
Luxuriae atque gulae famuli, caelestia vendunt. 
Heu quas non nugas, quae non miracula fingunt, 
Ut vulgus fallant optataque praemia carpant *). 


Idem alibi eadem refert: 


Quid tot stupra loquar? Sunt cuncta libidine plena. 
Kt passim prostant, et clam fodiuntur ephebi. 

Quis non moechatur? mystae vastique cuculli, 
Quos castos decet esse, palam cum pellicibus vel 
Furtim cum pueris, matronis virginibusque 

Nocte dieque subant; sunt qui consanguinearum 
Inguinibus gaudent; ineunt pecudes quoque multi, 
Kt rura et sylvae infames, urbs quaeque lupanar?’). 


Plurima extant vestigia illius aevi vitae claustralis in Hungaria ac 
Transylvania dissolutae. Extant in Libris et in ore vulgi per manus 
priorum sequentibus tradita. Nota sunt, quae narrantur de Franciscanis 
ad Wolphangi plateam Claudiopoli habitantibus et ad Albam Ecclesiam 
in Comitatu Albensi, qui ibidem deleti vel exterminati. Extant Literae 
Regis Matthiae Donationales anno 1477 emanatae, quibus Abbatiam 
Kertz propter impuritatem Abbatum confert Cibiniensibus. Talia 
clamant versiculi antiquae cujusdam cantionis: 


Ezer 6t Szazban, és im az negyven négyben 
Varadon ez kele a Kaptalan szerben. 
A varadi Papok midén szégyenségben 
Paraznasag miatt voltak fizetésben %), 


Propter stupra poenas luebant anno 1544: tandem etiam penitus 
inde Monachi et Sacerdotes 5. Ladislai pulsi anno 1557. Frustra est 
Pazmannus cum asserit Religiosos nunquam Regno et Claustris fuisse 


1) In Leone pag. 148. 
*) In Virgine p. 164. 
*) Extat liber saepius recusus. 

exclusos, sed eos tantum diffugisse et vacua eorum loca ab aliis fuisse 
occupata? Ita quoque jus suum amiserant. Verum sunt quoque exclusi 
ex communi Regni Statuum suffragio anno 1556, dum claustra con- 
vertebantur in scholas, aut ad alias Regni necessitates simul cum Pro- 
ventibus. Extant formalia Diaetae Tordensis an. 1566 Dominica Oculi 
celebratae haec verba: ,Demum, quoniam Dominus Deus ex sua bonitate 
lucem Evangelii in suae Majestatis imperio ubique accendit, jubetque 
doctrinam falsam et errores ex Ecclesia exstirpari, unanimi con- 
sensu conclusum est, ut omnes Personae cujuscunque 
ordinis Ecclesiasticae, Papali Doctrinae ac humanis in- 
ventis adhaerentes indeque redire nolentes, ex imperio 
suae Majestatis undiquaque eliminentur”?). Diaetaliter exclusos 
nemo negare potest ni impudentia ruborem a fronte sustulerit. 

§ VI. Quintam. Vim, quae inferebatur Reformatoribus, et modum, 
quo progressui Evangelii obstabant, merito inter causas promoventes 
Reformationem annumeramus. Siquidem eos Religionemque eorum ater- 
rimo depingebant colore non tantum, sed ubi occasio illis favit, etiam 
crudelissime in eos saeviebant ferro et igne. Quorum constantiam alii 
advertentes tanto diligentius in vitam et doctrinam inquirerent. Quam 
ubi sanctam et sanae etiam rationi consonam deprehenderent, ipsi etiam 
sese adjungebant, nugis quibus hactenus erant detenti dicentes vale. 
Plurima hujus in cursu Historiae occurrent exempla. 

§ VII. Scholarum Reparatio. — Sextam. Plana ad Reformationem 
via facta est scholarum reparatio et studii literarum in scholas_ per 
Petrarcham, Erasmum, Capnionem, Graecos quosdam Bizantio profugos 
et nonnullos alios reductio. Sicut enim lux pellit tenebras; ita literarum 
splendor ignorantiae caliginem semovet ac scientiarum lumen inducit. 
Animus vero humanus ultro veri intellectum sequitur. In hune finem 
ab antiquissimis temporibus erectae sunt scholae ad formandam Juven- 
tutem in Ecclesiae ac Reipublicae ministerium. In initio Reformationis 
tam Saxones, quam vero Hungari ad instruendos tenellos in Civitatibus 
formabant scholas, committentes eas, in quantum fieri potuit, peritis 
in arte magistris; tales erant Claudiopoli, Cibinii et Coronae. In hune 
finem multum profuit Artis Typographicae divinum inventum, cujus 
beneficio facile libri optimi ac Doctorum Virorum lucubrationes ad 
variorum pervenerunt manus. Inventor est anno 1440 vel 1442 Lauren- 
tius Johannes Costerus Harlemensis aut Johannes Guttem- 
bergius Moguntiae; pari enim modo utrisque adscribitur. Ab his devenit 
ad alios praecipue Basileenses, inde per Johannem Honterum ad 


") Ex Actis Diaetae Msstis, 
43 

Transylvanos Coronenses?), qui anno 1533 Basilea in Patriam redux plu- 
rimis eam libris a se Coronae editis beavit. 

§ IX. Septimam. Discordia inter duos eodem tempore Hungariae 
Reges Ferdinandum et Johannem promovit egregie Religionis Reforma- 
tionem. Quamvis enim tam Johannes, quam Ferdinandus severe primum 
obstabant Reformatoribus et terrebant eorum fautores, ast tandem uter- 
que de fervore remittebat; nec tantum liberum concedebant exercitium, 
verum etiam promotum ibant. Proceres enim vix uno et altero excepto 
Reformatam sequebantur Religionem. Reges autem cum eorum indigerent 
ministerio, quae postulabant illis indulgebant. Martinus Szent Ivanyi 
Jesuita ita de his temporibus: 

,»Ho jam ventum fuerat, ut ante introductionem publicarum scho- 
larum societatis Jesu in Hungaria in toto Regno non nisi tres Mag- 
nates numerarentur Catholici; ex nobilibus vero vix ulli. 
Ut testis est P. Stephanus Arator unus ex primis Patribus Nationis 
Hungaricae in suis Manuscriptis”*). Ubi sanctitatem Religionis Refor- 
matae a Monachis dehonestatae advertebant ultro patrocinium illi prae- 
bebant. Officiales Domi Militiaeque ex illis creabant utpote rerum geren- 
darum gnaris, quod frustra illacrymatur Spondanus cum Szentivanyio *). 

Qui has exacta ad trutinam rationis bene perpenderit causas, non 
diu mirabitur repentinam in Religione Reformationem. 


C.A.P.U LO UN ON 


De Viris ILLUSTRIBUS, FAMILIIS AC PATRONIS, QUORUM AUXILIO REFOR- 
MATIO ORTUM ET PROGRESSUM HABUIT IN HUNGARIA AC TRANSYLVANIA. 


§ I. Petrus Prini Fautor Reformationis. — Ad firmandos contra 
vim tempestatis palmites firmiori opus est fulcimento, cui adstrictae sine 
noxa ferant tempestatem vites. Novella in his oris Christi vinea minime 
turbines ab inferis saepius excitatos ferre potuisset, ni Deus ipse e Prin- 
cipibus Familiis excitasset illustres doctrina ac pietate viros, quorum 
auxilio et patrocinio adversus persecutionum furores defenderetur. Scripta 
equidem in coelis eorum nomina in Libro vitae sunt, oportet tamen, ut 
etiam in terris grata semper apud Posteritatem maneat memoria. Primus 


1) Histor. Ref. pag. 89. 
*) Szent Ivanyi pag. 127. 
%) Timon Epit. Chronol. pag. 159. Sz. Ivanyi Dissert. Paral. Cat. LVIIL p. 426. —~ 

fuit inter Magnates Petrus Prini vel de Peren, qui in Hungaria 
verbo Dei et ejus luminis propagationi adsurrexit. Filius hic fuit Emerici 
de Peren, Regni Hungariae sub Uladislao Palatini ad tuenda Regni 
jura nati. Petrus hic anno 1527 constitutus erat Wajvoda Transylva- 
norum fuitque vir opibus et clientelis ac arte militari clarus1). Dice- 
batur etiam Comes Abaujvariensis; possidebat in Hungaria superiore 
Agriam, Saros Patakum, cum adjacentibus dominiis et alias arces. In 
Hungaria inferiore arces Valpo, Soklos et loca alia plurima. Erat Coronae 
custos et sub Ferdinando anno 1542 supremus Militiae Hungaricae Gene- 
ralis. Verum cum divitiis ac dignitate in eam ascendisset potentiam, ut 
plurimis invidiae locus esset et Regi verendus appareret, sub praetextu 
ac si cum Solymanno Turcarum Imperatore collusisset, in custodiam 
datus est. Wiennam cum duceretur inter alia plurima prolixioris ora- 
tionis verba haec est prolocutus: Una me conscientia rerum quas 
gessi ita sustentat, ut quemcunque me inimici mei videri 
velint, si data optio sit, hanc praesentem meam calami- 
tatem cum eorum beata et delicata vita non sim commu- 
taturus, Ab irato Ferdinando, a depravato inimicorum 
‘calumniis, ab immemore Regii muneris ad eum Ferdinan- 
dum appello, cujus justitia, religio, sanctitas norma atque 
exemplar est caeteris Regibus ad populos juste et sapienter 
regendos*), Neostadii detentus, quamvis innocentia ejus luculenter 
fuisset demonstrata, dimissus non est. Regni status et ordines interce- 
debant et fidejussores pro eo se offerebant in Conventu Tyrnaviensi anno 
4545 celebrato in hune sensum*): Quod Majestas Regia Domi- 
num Petrum Pereny, post multas supplicationes fidelium 
suorum, jam tandem gratiose dimittat. Etenim oblationes 
ejusdem Petri Pereny, quas Majestati suae facere offert, 
sufficientes esse videntur: et alioqui omnes Regnicolae 
de fide et constantia ejusdem Petri Pereny se fidejus- 
sores offerunt. Nec vident quod atrocius Dominus Pereny 
deliquisset illis Capitaneis Hispanis, qui tantae ruinae 
Regni materiam praebuerunt, sunt tamen impune dimissi et 
forte etiam remunerati. 

Libertati ne ita quoque ad Regni Statuum intercessionem Rex resti- 
tuit, sed carceri immortuus. 

§ II. Vivente adhuc Ludovico amplexus erat doctrinam Evangelii, 
cujus patronum et fautorem se praebebat eximium. Impetebatur ille ob 


1) W. Bethlen p. 24. 27. 
*) P. Rewa Rer. Hung. Cent. VI. p. 81. 
5) Art. LV. an. 15465, 

hanc causam anno 1525 Edicto Regio contra Lutheranos et eorum 
Fautores promulgato. Civitates enim, Pagos et Loca a se possessa lumine 
Evangelii non tantum illustrari sinebat; verum pios ac eruditos consti- 
tuens in iis Ministros verbi Reformationem promotum ibat. Ujhelly, Saros 
Patak, Comitatus Abaujvariensis, Arx et Civitas Agria cum circumja- 
centibus vallibus humanis institutis desertis Reformationem sub cura 
ejus admiserunt. In ejus patrocinio tuti non tantum acceptabant Baro- 
vienses Reformationem, sed etiam perdurabant in ea. Credibile est Pri- 
vilegium pro KEcclesiis in Boronnya fundatis ipsius ope et consilio impe- 
tratum a Turcarum Sultanno; quod ne Keclesiis noxa inferretur singulis 
annis Purpuratus Budensis confirmabat 1). Saros Patakini templum pro 
Reformatis ac collegium ex fundamento erexit*), providit de fundo sus- 
tentationis tam professoribus quam etiam discentibus. Auxit eundem 
Gabriel Perenius Petri filius pari potestate, vir sine controversia magnus, 
qui Comes erat Abaujvariensis et Ugotsensis supremus. Premebat hic 
vestigia Patris, qui non tantum scholae Patakensis fundum augebat ac 
confirmabat, verum plurimos viatico instructos e studiosis studiorum 
causa ad exteras promovebat Academias?). Mortuus tandem Posonii est 
sine haerede anno 1567. Quadriennio ante mortem Paulum Thuri et 
Bernardum Holthi V. D. Ministros in Hungaria eximios ad exterarum 
Gentium ablegaverat Theologos, de quibusdam cerimoniis in Ecclesia 
Hungarica tunc controversis, an retinendae vel tollendae essent 4). 

§ HI. Multa in dehonestamentum tanti viri ejus confingunt adversarii 
in lutulentis suis scriptis; quae tamen talia sunt, ut non nisi mente 
capti fidem iis dare possint. Narrant Perenium sepultum in Templo 
majori Terebesiensi; sed quia quotannis sereno de coelo percutiebatur 
aedes ac sepulchrum ea parte, quae cordi respondebat, cineres et ossa 
ejecta sunt a Monachis; quae sparsa in vicinam coenobio lacunam, 
cum rusticus quidam casam strueret ad eam casu cineres luto mistos 
adhibuit; unde casa fulminibus iteratis petebatur®). Petrus tamen 
Pereni sepultus est non Terebesini sed Patakini, ubi templum funda- 
verat quod filius Gabriel perfecit et arcem muro cinxerat. Adparet ex 
carmine epitaphio Basilii Fabricii Zikszoviani oratoris super funere Ga- 
brielis Pereni; ubi inter multa alia ita scribit: 

Pannoniae proceres inter clarissimus heros, Unica spes stirpis, lux, 
gloria sola Perenae. 


1) Historia Ref. p. 664. 674. 

*) Historia Ref. p. 589. 

3) Fabricius in orat. Patakini habita 1575. Martin. Teyfalvi in Ded. operis Romano- 
categorus dicti. 

4) Histor. Reform. p. 122. ——— 

5) Timon Epit. Chron. p. 52, 53. Nova Dacia p. 38. 

Hic jacet ad luctum regni patriaeque perennem , 

Illustris Gabriel procerum decus ille Perenus, 

In templo sibi quod pridem fundaverat ipse. 

Hune Perrus intumulum sua clauserat ante PERENUS 
Ossa parens, hanc qui vallavit moenibus urbem. 
Clara dehinc mater Zekelini sanguinis atque 

Barbara dicta soror, rapuit quam Parca priorem. 

Ultimus his Gabriel jungit se nominis haeres. 

Quae nunc tota domus cantat super aethera Christum. 


Refutat fabulam de cineribus Petri Perenii ex professo prolixe et 
solide Rotarides in libro cui titulus Historiae Hungaricae lit- 
terariae antiqui, medii et recentioris aevi lineamenta 
s¢ XV p. 149—187. 

Simile huic est, quod filium septennem Franciscum ad circum- 
cisionem Turcis tradiderit, quem nunquam amplius viderit ad se reversum. 
Fluctus eorum in simpulo moti confirmant virum fuisse Perenium in 
Patria insignem. Notum enim est eos ex ea agere regula: Calumniare 
audacter, semper aliquid adhaeret. Exinde quod haeretici titulum 
ac inconstantis ipsi impingant; labores tamen pro Ecclesia Christi exant- 
lati gratam ejus ad hunc usque diem memoriam apud bonae frugis Poste- 
ritatem conservant. 

§ IV. Valentinus Torok Reform. Promotor. —— Eximius inter alios 
Reformationis promotor erat Valentinus Toér6ék de Ening, prudentia 
militari tunc temporis clarissimus, Hungariae inferioris Generalis Su- 
premus, qui dum Solymannus muros Wiennenses quatere vellet, Gun- 
cium obsideret, ingentia ipsi damna inferebat. Quis, qualis quantusque 
fuerit, inde clarum est, quod dum anno 1529 captus ad Solymannum 
fuisset deductus, ita ipsum allocutus est: Nescio an tu me reformi- 
daveris nec ne; ego vero etiam Constantinopoli existens de 
te somnia habebam}!). Joannes primus Rex anno 41540 moriens 
hujus tutelae viduam ac filium commendavit, status vero Regni negotia 
Militaria ipsi concrediderunt*). Dulcedinem Evangelii ac sermonis divini 
suavitatem regnante adhuc Ludovico degustaverat sine dubio Budae a 
Simone Gryneo; post cladem autem Mohdatsensem progressum sermonis 
divini retardari non sinebat, possessiones suas Civitatem Papensem et 
Regionem Balatoni adjacentem reformari sinebat ac jubebat. Unde lumen 
Evangelii sese diffudit ad fines usque Austriae sub ejus, filiorum et 
nepotum protectione. Existebant etiam alii Magnates in iis oris, in 


1) Melius in Histor. Ref. p. 68. 
2) W. Bethlen Libr. III. p. 148. 

Comitatibus Castriferrei, Mason Vesprem et Soproniensi; florebant Fami- 
liae Illustres Banfi de Lindva, Nadasdi Eszterhazi, Batyani, omnes 
Reformatae Religioni addictae ad annum usque 1634, quo ad Pontifi- 
cios transire coeperunt, deserta Majorum suorum Religione. Reformatio 
Civitatis Debrceinensis Valentino Possessori attribuitur, qui eam jam 
antea inchoatam anno 1536 per Ministrum suum, Papa in hune finem 
evocatum, ab omnibus Pontificiis cerimoniis perpurgatam ad perfectionem 
perduxit '). Possidebat in Transylvania arcem Hunyad et Deva, ubique 
summus doctrinae Christi promotor. Patris vestigia sequebantur filii 
Franciscus et Joannes ac nepos Stephanus, qui Principatum tenente 
Gabriele Bethlen erat Consiliarius et Comes Hunyadiensis, in quo Fa- 
milia defecit. Ipse per Solymannum in castris ejus detentus ex instinctu 
ut merito credebatur Georgii Martinusii in tutoratu Regii Pupilli collegae 
ac socii*), qui dominari eousque pro animi lubitu non poterat, donec 
Toérék gratia apud cunctos florens rebus Reginae ac negotiis Regni inter- 
esset. In captivitate Constantinopolitana regali per Solymannum sumptu 
intertentus. Isabella Regina, Sigismundus Rex Poloniae et Transylvani 
multum eo eliberando temporis et operae consumpserunt; frustra tamen 
omnia, dimissus non est, sed ibi vitam finiit. 


V. Petrus Petrovitzius Fautor Reformat. — Magnum Domus Dei 
erat columen tam in Hungaria, quam in Transylvania Petrus Petro- 
vitzius, ex Posega quidem oriundus, at Joanni Regi sanguine junctus; 
cui Filium quoque moriens commendaverat et uxorem. Praestitit ipsis 
fidelem quoad vixit operam. Vivere autem desiit anno 1557 die 13 octobris, 
haeredem testamento scribeus Isabellam %). Hic Munkatsini audiverat 
Doctorem Martinum Kalmantsehi in initio Reformationis, unde Romanis 
sacris renuncians, Reformatis fidelissime adhaesit summumque semper 
eorum se patronum praestititit. 

Temesvarinum cum comes Temesvariensis esset evocaverat ad scholam 
ejusdem loci docendam et Ecclesiam gubernandam Stephanum Kis 
SzegediS. 8S. T. D.*), qui in exteris quoque erat oris tunc celebris, 
de operibus nunc quoque notissimus. av 

Transylvani sublato per Castaldum Monacho constituerunt Locum- 
tenentem Regium Petrovitzium, qui Ecclesias penitius anno 1556 
repurgavit a cerimoniis Romanis; in earum locum restituit verum ac 
sincerum Dei cultum: imagines mutas templo ejici jussit, ut viva voce 


1) Histor. Refor. p. 68. Papai in RR ad an. 1527. 
*) W. Bethlen Lib. III. p. 134. 
3) W. Bethlen. Lib. IV. p. -206. 

‘4) In Vita Szegedini ad an. 1548. Hist. Ref. p. 97. 

populus erudiretur?). Aurum et argentum, quo templa et imagines 
ornabantur, in aes conflavit Regni et egenorum usum convertit. Monachos 
Monachasque frustra locorum proventus consumentes claustris solvit ac 
Regno prohibuit, substituens in locum eorum Magistros pro erudiendis 
scholis. Magnates Hungari eo tempore fere omnes erant Reformati, Nobi- 
litas aeque, quam sequebatur plebs infima. Martinus Kalmantsehi De- 
brceino Transylvaniam ingressus conjuncto opere cum Ministris Claudiacis , 
eos, qui adhuc in materia sacramenti sequebantur partes Lutheri demon- 
strata veritate Reformatis adjunxerunt. Quod etiam Melius deinde ten- 
tavit tanto cum effectu, ut non tantum Siculos, verum etiam plurimos 
e Saxonibus ad suam adduceret sententiam ?). 

§ VI. Casparus Dragfi Fautor Reform. — Excellebat divitiis et pietate 
tempore Reformationis Casparus Dragfi. Cujus pater erat Joannes, 
mater vero Anna Varadi, nuptias tanta celebritate Vacini in Hungaria 
perficientes, ut Rex quoque Uladislaus interesset, ex quibus editus 
parentibus anno 1506%). Avus hujus erat Bartholomaeus Dragfi Wajvoda 
Transylvanus sub Uladislao. Progenies horum Casparus, audito sermone 
Dei puro, romanas reliquit cerimonias circa annum 1528, et convocatis 
ad suas Possessiones Doctis in Ovar, Tsenger, Erdéd, eas reformabat cum 
adjacentibus villis *). Tam Episcopi, quam Rex Joannes ob Religionem 
mutatam interminabantur illi; at Regis et aliorum minis minime fractus, 
Possessiones suas adversum furores persecutorum asilum praebebat Refor- 
matis. Synodum quoque in ejus Possessione celebrarunt Reformatores, 
ubi articulos pro re nata necessarios condiderunt, de quibus infra erit 
locus agendi. Plagam illam Regni Szilagysag dictam ac tempestive purum 
Dei sermonem recipientem, ad eumque reformatam, adversus malevolos 
injuriam inferentes, quoad vixit defendit. Desiit autem vivere 25 Januarii 
anni 1545, cujus unicus bonorum et virtutis paternae haeres Georgius 
decennio post caelitibus transcriptus comes. Uxor Dragfio erat Anna 
Bathori, filia Stephani Bathori de Somlyé, mulier pietate in Deum, 
misericordia in egenos celebris, quae secundis votis Georgio Bathori 
adjuncta est. Hic pariter ac Dragfius magnus Evangelii extitit fautor. 
Anno 1555 synodum Evangelii Ministrorum convocavit Erdédinum; ubi 
aliquot condiderunt articulos infra enarrandos. 

§ VI. Ferdinandus et Maximil. Evangelii Renovati Patroni. — Inter 
Evangelii renovati Patronos ac Reformationis Promotores primi nominandi 
erant Ferdinandus ac Maximilianus Hungariae Reges, qui non 


1) Hist Ref. p. 322. 684. 
2) Annales Eccles. Davidis Hermanni Mss. Hist. Eccl. Haneri pag. 246, 269, 


3) Msstum antiquum de his extat. 
4) Histor. Ref. p. 97. 

tantum in Austria, Moravia, Bohemia, verum etiam in Hungaria multum 
Reformationis progressum promoverunt. Ferdinandus pacem in Ger- 
mania inter Imperatorem ac Protestantes conciliaverat Passavii; cujus 
vi nemo turbari in Imperio poterat: quae Pacificatio, saepius confirmata 
deinceps quoque et in vigore relicta, evasit in legem Germaniae funda- 
mentalem. Tantam hac pacis conciliatione inter partes armis fessas Fer- 
dinandus omnium inierat gratiam, ut omnia ejus dicta factaque pro 
sanctis haberentur *). 

§ VUI. Literae Ferdinandi ad Lutherum. —- Non erat Ferdinandus 
a Reformatione alienus, animadvertens noxios irrepsisse in Ecclesiam longo 
tempore errores et quasi jam in consuetudinem abivisse, qui ejus animus 
palam est ex sequentibus 4 Febr. anni 1537 literis ad Lutherum datis: 

Ferdinandus Dei gratia Romanorum itemque Ungariae et Bo- 
hemiae Rex. Quanquam, vir honeste, docte atque devote, ante hac cum 
in Germaniam veniremus et primum Principalem, mox etiam, Divina 
clementia sic disponente, Regiam capesseremus gubernationem, scripta 
quae isthoc et proxime insequenti tempore edebas doctrinaque tua 
minime nobis probarentur, sed potius concionatorum ac confessiona- 
riorum quorundam nostrorum assertione persuasi isthaec ceu haeretica 
perversaque ac Romanae Kcclesiae decretis statutisque adversa minime- 
que congrua damnaremus; non supersedimus tamen per annos duos 
proximos abhinc libellis quibusdam tuis, praesertim vero expositionibus 
Psalmorum, eorum maxime, qui de regio ac principali regimine trac- 
tant, legendis tantum, quantum ceteris nostris gravissimis negotiis suc- 
cidere licuit, temporis impendere. Cui insuper accessit, quod non ita 
pridem e confessariis nostris, ordinis Parvisiorum, quem ex Hispaniis 
nobiscum adduximus, fatis pie defunctus, paulo ante obitum suum nobis 
ad se vocatis confessus est, quomodo nos hucusque seduxerit, neque 
veram ad aeternam salutem ostenderit, orans et obsecrans ut noxam 
hance ipsi clementer condonaremus, atque deinceps una cum regnis nos- 
tris, principatibus atque provinciis salvificam S.S. Evangelii doctrinam, 
quod per te fideliter doceatur atque in lucem proferatur, absque mora 
reciplamus, nec non carissimo Domino nostro ac fratri Romanorum Cae- 
sari Ducem nos atque authorem, idem ut Majestas ipsius et fraternitas 
faciat praebeamus: hoc enim pacto tanto latius sese atque lubentius 
seculo huic valedicturum, - 

Praeterea cognovimus quoque e Consiliariis nostris Regnique nostri 
fidelibus generosis atque nobilibus Johanne Offlingio Cancellario 
Bohemico et Andrea Ungnad, utrisque Baronibus, qui praecedenti 
autumno Torgae et concioni tuae interfuere, et tecum coram collo- 


1) W. Bethlen Lib. I. pag. 34. 

cuti, quod tum temporis dignum Christiano homine sermonem habueris, 
praesertim de bonis operibus, facto inter haec discrimine satis bono, 
nec non quo caetera doctrinae tuae et quibus ea nitatur argumentis © 
scitam iis rationem reddideris. Hisce igitur et aliis de causis profes- 
sioni Christianae convenientibus, maxime vero quod Papam et Clerum 
ejus, quorum ordinem, doctrinam et vitam, quantum nonnihil e scriptis 
tuis cognovi, multis modis graviter taxas, adeo pusillanimes et (quod 
omnino fatendum) imparatos firmaque defensione destitutos deprehen- 
dimus: animus noster, quo ante in te fuimus satis infenso, clemen- 
tior nunc erga te factus, atque (pro quo aeternas Deo gratias agimus) 
eo nunc conversus, ut jam doctrinam tuam, dummodo Scripturis Bi- 
blicis atque Divinis constanter inhaereas, neque seditiosi quid aut quod 
contra Christum sit eidem admisceas, bene ferre ac tollerare queamus. 
Si quidem nunc demum (proh dolor) satis deprehendimus, Papam ejusque 
asseclas hucusque suo tantum commodo studuisse et siliquas nobis pro 
frugibus distribuisse ac venditasse. Quamobrem animum induximus, hujus 
ut et aliorum quorundam permagni momenti negotiorum causa paucos 
intra dies ad praememoratam Caesaream Majestatem, Dominum Fra- 
tremque nostrum longe dilectissimum, legationem insignem, quae 8. 5S. 
Evangelicae doctrinae bene faveat, in Hispaniam mittere, atque cum 
ista de rebus hisce, pro praedicti confessionarii nostri piae memoriae 
narratione precibusque et propria nostra ex libris tuis hausta istarum 
notitia, diligenter agere sedulaque cohortatione conniti, quo dilectionem 
ipsius ita, uti minime dubitamus, in eandem adducamus nobiscum sen- 
tentiam. Sin vero a Majestate ejus impetrare haud licuerit, decrevimus 
nihilominus tanquam Romanorum Rex, (parum morantes illud, quod 
Papa meditatur concilium) Comitia Imperii universalia opportuno quodam 
in loco conscribere ac cum ordinibus civitatibusque te atque allis sa- 
crarum peritis in consilium adhibitis eniti, quo fidei ac Religionis arti- 
culi ad normam divinae veritatis in unanimem denuo redigantur conso- 
nantiam. Haec sunt, quae perclementi animo scire te voluimus, quo 
interim in veritate tanto strenue magis operari coeptaque perficere 
pergas. Dabantur in comitatu nostro Tyroli, in oppido nostro Oeni- 
ponte, primo Februarii anno 1537, Regnorum Nostrorum Romani sep- 
timo, Reliquorum duodecimo. 

Inscriptio: Honesto doctoque ac devoto nostro ac sacri Imperii fideli 
dilecto Domino Martino Luthero, sacrarum literarum Doctori Witte- 
bergae ?). 

§ VIII. Ferdinandi Literae ad Cassandrwm. — Docent Literae istae 
Ferdinandum Imperatorem non abhorruisse ab Ecclesiarum Reformatione. 


‘) In Theatro Hist. Math. Christiani p. 1086 apud Polycarpum Lyserum. 

Declaravit suum animum in Literis ad Cassandrum Theologum diebus 
decem ante vitae suae ultimum Wienna 415 Julii 1564 datis, quae ita 
sequuntur : 

Ferdinandus Divina favente clementia electus Romanorum Impe- 
rator, semper Augustus &c. Honorabilis fidelis nobis dilecte! Accepimus 
tuas literas Dusburgi die 28 Junii datas, quibus te excusas, quod propter 
adversam valetudinem, qua te majorem anni partem in lecto detineri 
ostendis, non possis, sicut nos summopere cupiebamus, hoc tempore ad 
nos venire. Id quod nobis valde molestum accidit cum propter magnitu- 
dinem negotii, in quo tua decrevimus uti opera, tum etiam quod pro ea 
benignitate, qua te complectimur dolemus, te uti virum, cujus pietas, 
doctrina et ardentissimum juvandae Reipublicae studium nobis summopere 
commendatum est, morbo impediri, quo minus desiderio tuo juvandae 
et pacificandae Ecclesiae valeas in hac parte satisfacere. Itaque haud 
gravatim acquiescimus in humili et nimis necessaria excusatione tua, 
qua utique vellemus tibi non fuisse opus. Cum vero nobis in hac re 
absens quoque possis et velis inservire, vel scribendo vel cum aliquo 
erudito et pio viro, qui ea ad nos referat, conferendo, nos id ipsum 
benigno abs te animo suscipiemus, si quidem etiam illud nobis futurum 
est gratum, si quod hic fieri volebamus, domi tuae conficias, licet for- 
tassis praesentia tua ad rem bene gerendam plurimum momenti allatura 
fuisset. Est autem illud, quod a te requirimus, ejusmodi: 

Recordamur nimirum super Articulis Augustanae Confessionis, quae 
a nonnullis S$. Romani Imperii Electoribus, Principibus et Statibus, Divo 
fratri nostro, praeclarissimae memoriae Imperatori Carolo V anno 41530 
exhibita fuit, una cum Apologia ejusdem Confessionis, concordiae et 
unitatis sarciendae gratia, ante hac in sacro Romano Imperio diversis 
locis et temporibus saepius conventus, colloquia et tractatus institutos 
fuisse et utcunque tales conventus et tractatus non omnino sint sortiti 
plenum et optatum effectum; interdum tamen inter colloquentes seu 
disputantes de nonnullis articulis non postremis quadantenus conve- 
nisse; reliquorum vero, qui adhuc sunt in controversia, non usque adeo 
magnum esse numerum; nobisque a multis piis, doctis Catholicis, et 
modestis viris non exiguam spem factam fuisse recuperandae unitatis et 
concordiae in Ecclesia nee non conciliandorum animorum, qui nunc per- 
niciosissima diffidentia et simultate ob Religionis differentiam distracti sunt. 
Si manifesti illi abusus, qui hisce novissimis et calamitosis temporibus 
in Keclesiam Catholicam irrepserunt, expurgarentur et e medio tolleren- 
tur, et quaedam quae magis sunt positivi juris quam Divini concederen- 
tur, ac praeterea quaedam Disputationes, nimis subtiles et abstrusae, 
quarum cognitio, cum excedat captum rudis populi, non videtur usque 
adeo illi ad salutem esse necessaria, ad alia feliciora tempora reficerentur, 

et illa, quae ad fidem ac mores et intellectum ac usum sacramentorum 
et cerimoniarum pertinent, probe instituerentur. 

Cum igitur nobis ut Imperatori Catholico pro ratione divinitus nobis 
commissi muneris incumbat, sedulo curare, ut fideles subditi nostri ex 
errorum et haeresium laqueis, quibus miserimum in modum sunt irretiti, 
divina benignitate eripiantur, nosque censeamus, omnem nobis movendum 
esse lapidem, ut tandem hujusce pii voti nostri compotes reddamur. 

Cupimus proinde abs te compilari primo quoque tempore Summa- 
rium quoddam doctrinae Catholicae, in quo praeter antiqua et indubitata 
dogmata fidei Catholicae in Confessione Augustana comprehensa, quae 
semper fuerunt extra controversiam posita, imprimis explicentur illi 
omnes articuli dictae Augustanae Confessionis, qui vel hinc inde inter 
eruditos utriusque partis ad concordiam sunt deducti, vel pro Constituenda 
unitate et quiete adhuc possunt salva veritate catholica concedi et indul- 
geri; adductis praeterea rationibus brevibus et substantialibus, cur in 
reliquis, qui forte supererunt, Ecclesia Catholica cedere non possit. 

Deinde colligantur illi quoque articuli, qui nunc quidem ab iis, qui 
Augustanam Confessionem profitentur, contra Religionem Catholicam 
vocantur in controversiam, quibus tamen ipsa Confessio Augustana saltem 
expresse non contradicit vel quos etiam ex parte approbat. 

Postremo, recitentur etiam succincte aliae quaedam opiniones, partim 
reprobatae, partim etiam fanaticae, quarum nonnullae equidem ante 
editam Augustanam Confessionem, multo major vero pars ab eo tempore 
orbem Christianum invasere, quae nec ipsi Confessioni Augustanae, 
multo minus Catholicae Religioni congruant. Ita ut tale Summarium 
sit quasi Methodus quaedam, ad quam Parochi et Concionatores, in 
regnis atque provinciis nostris existentes, doctrinam suam tanquam ad 
regulam dirigant atque accommodent, adeoque probatam et sanam doc- 
trinam ab adulterina et perniciosa internoscere atque distinguere et quid 
ipsis tam in praedicatione ad populum Dei, quam in administratione 
sacramentorum ac reliquis cerimoniis Ecclesiasticis tenendum vel fu- 
giendum sit, clare discernere possint. Quae methodus, quo plausibilior 
erit et quo longius fuerit a contentione remota, eo gratiorem et utiliorem 
quoque futuram, diffidendum non est. 

Desideramus autem ut hoc opus absque omni mora in Dei nomine 
agerediaris et perfectum illico ad nos transmittas. Ita namque extrema 
postulat Regnorum ac Dominiorum nostrorum necessitas. Neque dubites 
hune tam insignem laborem Deo cujus res agitur acceptum fore, quem 
nos sane erga te Caesarea nostra beneficentia recognoscemus. Nunc vero 
jussimus tibi a Commissario nostro Spirae existente, Georgio Lang, 
numerari centum florenos, quos ab eo accipies, gratiam nostram de 
coetero quoque exspectaturus. Datum in Civitate Nostra Vienna die 15 

Julii anno 1564 Regnorum Nostrorum Romani 34, aliorum vero 38. 
Ferdinandus. 
Ad Mandatum sacr. Caesareae Majest. proprium. 

V Joh. Baptista Weber, M. Singhmoser. 

Inscriptio Epistolae. 

Honorabili Docto nostro et sacri Imperii Fideli, Dilecto Georgio Cas- 
sandro Theologo '). 

§ 1X. Ferdinandus vult Concilium generale celebrari. — Multum in 
eo, exemplo Sigismundi Imperatoris, sudabat, ut generale in Europa 
celebraretur Concilium ad tollendos ex Ecclesia abusus. Quanto magis 
autem Ferdinandus urgebat et adnitebatur, tanto magis R. P. refugiebat 
et evitabat. Consensit tandem sero ad Ferdinandi et aliorum Regum ac 
Principum desideria, Concilium indixit Tridentum ac inchoavit anno 
1545 die XIII Decembris?). Ubi comparuerunt Ferdinandi quoque 
Legati variis instructi petitionibus in Concilio proponendis et urgendis, 
quae hic legi merentur. Petitio 

da. Ut prius tractetur de morum reformatione, deinde de dogmatibus. 

2da. Ut ea emendentur, quae ad Sanctitatem suam ejusque Statum 
et Curiam pertinent. 

3. Ut reducatur numerus Cardinalium ad XII aut XXIV. 

4, Ut provideatur tot dispensationibus, quae mittuntur extra curiam, 
quae pariunt magna scandala. 

5a. Ut exemptiones contra jura communia tollantur, Basilicae ac 
Monasteria omnia sub potestatem sui ordinarii revocentur. 

6. Ut singula beneficia seu dignitates singulis tantum Personis dentur. 

7. Ut cessent incorporationes et uniones. 

8. Ne ex reservationibus ullis aut commodis inducatur Pluralitas 
beneficiorum. 

9. Ut singulis annis habeantur Synodi. 

10. Ut nihil exigatur pro ulla re spiritualli. 

41. Ut prorsus simonia tollatur. 

12. Ut constitutiones juris positivi non irrogent poenam peccati mor- 
talis, sicuti illae, quae juris divini sunt, aut saltem restringantur. 

13. Ut psalmi et divina officia magis devote et non ita praecipitanter 
celebrentur. 

14, Ut Missalia, Breviaria et libri, chori repurgentur, et resecetur 
prolixitas numeri paeen et orationum. 

15, Ut vernacula lingua aliqua etiam in divinis officiis inserantur 
fideliter versa. 


1) Mat. Christian. Theatr. pag. 1087. —— 
*) Canones Concil. Trid. pag. 13. 

16. Ut clerus reducatur ad vitae primam puritatem, habitu, vita et 
doctrina. 

17. Communio sub utraque specie administretur. 

18. Conjugium sacerdotibus concedatur. 

19. Ut esus carnium concedatur. 

20. Ut, donec boni sint Parochi, unus inserviat multis beneficiis , 
aut ex sectariis admittantur et doceantur. 

Varia sunt, quae proponebat et urgebat Ferdinandus per suos Legatos 
in Concilio diversis vicibus, cum durasset per octodecim annos. Syllabus 
Postulatorum Ferdinandi jam Caesaris exstat, ubi postulabat, ut 


I. 


Il. 


Ill. 


IV. 


a 


XII. 


XHI. 


Concilium non abrumpatur, nec suspendatur, nec sine totius con- 
cilii et principum catholicorum consensu finiatur. 

In sacro concilio nationum deputationes fiant, et personae depu- 
tandae eligantur in singulis nationibus ipsaeque nationes tam ex 
Episcopis, quam ex Legatis episcoporum ad concilium missis con- 
stabunt. 

Proponendi facultas in Concilio non solum sit penes pontificem et 
ejus legatos, sed etiam apud episcopos et principes seculares. 
Decretumque primum scilicet proponentibus Legatis decla- 
retur sub hac forma, quod Legati proponant omnia quae sibi 
oblata fuerint ab episcopis et principum oratoribus per se ipsos 
proponere omnia, quae ad fidem et mores pertinere videbitur. 

In Concilio patribus sit liberum dicere de rebus propositis, et 
liberum sit etiam de omnibus definire: nec opus sit Romam 
recurrere circa ea, quae proponenda aut definienda sunt in concilio. 
In concilio ad minus sunt duo notarii, aut ex qualibet natione 
unus eligatur notarius, sicut factum est in Constantiensi Concilio. 
Ecclesiae Reformatio tam in capite quam in membris a Concilio 
generali legitimo in spiritu sancto congregato fiat. 

Summus Pontifex Christi exemplo se humiliet et patiatur refor- 
mationem circa personam suam et statum et curiam. 

In generali concilio fiat reformatio conclavis et electio Cardinalium 
reformetur in concilio. 

Episcoporum caeterorumque Praelatorum electiones reformentur. 
Novi Episcopatus erigantur, videlicet ut unus magnus et dives 
Episcopatus dividatur in plures episcopatus. 

Episcopatibus tenuioribus provideatur per unionem Monasteriorum , 
quae destituta et collapsa sunt. 

Episcopi statutis temporibus synodos provinciales et episcopales 
celebrent, et visitent episcopatum. 

Residentia Praelatorum cujus sit juris (videlicet an divini an 
humani) declaretur. 

LIB. II. CAP. 5. § 9. — FERDINANDUS VULT CONCILIUM GEN. 


Episcopi legitime impediti aut imperiti idoneos vicarios theologos 
et coadjutores et canonistas habeant. 

Pro administratione spiritualium nihil exigatur. 

Exemptiones cum jure communi pugnantes tam regularium, 
quam secularium tollantur. 

Dispensationes moderentur et earum licentia coarctetur. 
Pluralitas dignitatum et officiorum tollatur. 

Modus reservationibus et advocationibus causarum statuatur. 
Capitula et canonici cathedralium Episcopo subdantur. 

Beneficia Ecclesiastica et dignitates idoneis ministris conferantur. 
Tenuiora beneficia curata per unionem aut per subtractionem 
partis fructuum beneficiorum non habentium curam augeantur. 
Commendae, regressus et coadjutoratus ad successionem tol- 
lantur. 

Non solum simonia, sed omnis simoniae species ab Ecclesia 
tollatur. 

Cum excommunicatio sit gravissima poena Ecclesiastica, non 
pro quocunque peccato, neque ipso facto, sed per sententiam 
definitivam feratur. 

Statuta de vita et honestate clericorum renoventur et serventur. 
Monachorum status reformetur nullusque deinceps religionem 
profiteatur in monasterio non reformato. 

Publica et Universalia Gymnasia instituantur, et quae instituta 
sunt juventur et amplificentur reditibus et privilegiis. 

Episcopi et Ecclesiae cathedrales et monasteria erigant collegia 
pro pauperibus studentibus alendis. 

Multitudo humanorum statutorum constringatur. 

Dispensetur cum aliquibus nationibus circa calicis communionem. 
Concilium statuat et det operam, ut constituti in sacris ordinibus 
vivant in castitate. 

Catalogus librorum prohibitorum fiat. 

Fidei doctrinae Catholicae fiat quaedam summa, postilla quoque 
pro concionatoribus edatur. 

Cultus divinus ‘serio et devote peragatur, et horae canonicae 
devote vel cantentur vel legantur et breviaria et missalia repur- 
gentur. 

In Ecclesia germanicas cantiones latinis miscere liceat *). 


Praecipue urgebat Ferdinandus in Concilio sacram synaxin sub 


utraque 


specie administrandam esse; de qua materia exstant Orationes 


') Confer. de his et similibus Schelhornii Amoenitates Hist. Eccl. Tom. I pag. 576. 586. 
Tom. II pag. 479 et passim. 

Andreae Dudithii et Georgii Draskovitsii Episcoporum ex Hun- 
garia, in concilio recitatae1), Alterum est, quod maximopere urgebat 
conjugium Clericis esse concedendum ad evitanda publica scandala 2); 
de quo Pius secundus dicere solitus: Sacerdotibus magna 
ratione sublatas nuptias, majori restituendas videri °). 

§ X. Austriacis et Hungaris Religionis libertatem concessit. — Austriaci 
cum apud Ferdinandum supplici libello pro Religionis libertate inter- 
cederent, concessit, locoque reliquit communionem sub utraque esse 
administrandam; in aliis ritibus Ecclesiae sese conformarent ‘*). 

In Hungaria civitatibus Cassoviae, Barthphae, Eperjes, Leuschoviae , 
Cibinio Religionis libertatem concessit. Tredecim Civitatibus in Scepusio 
et Proceribus Regni ut secundum verbum Dei sentirent injunxit anno 
1555 °). Quam libertatem civitatibus montanis anno 1564 confirmavit 
Maximilianus cavitque, ne iis a quoquam injuria ratione Religionis in- 
ferretur. 

§ XI. Ferd. expostulat. — Literae Dudithii ex Concilio. — Durante 
Concilio cum animadverteret Ferdinandus speratam in Doctrina et 
Moribus reformationem minime successuram; quoniam naturali et decenti 
ordine causae non tractarentur, qua Patronus et Protector Ecclesiae 
gravissimas ad Pontificem dedit literas, in quibus cum dolore recenset 
fatigia sua ac labores in uniendis Principum animis comsumptos, et com- 
ponendis rebus turbidis impensos; qui omnes in nihilum recidant oportet , 
propter disordinem in Concilio observatum, ubi libera Legatorum vota 
non sunt, sed clancularia agitantur conventicula, et omnia in emolu- 
mentum Romanae dirriguntur Aulae °). Conclusiones Concilii displicebant 
Ferdinando, Maximiliano Hungariae Regi, Regi Galliae, Electori Bavariae 
et aliis Populis ac Nationibus”). Non enim attendebant utilitatem Chris- 
tianismi, sed confirmationem quoquo modo authoritatis papalis, prout 
fuse Legatus Hungariae Maximiliano Regi Andreas Dudithius, Quinque- 
ecclesiensis tunc Episcopus, ex Concilio rescripsit in haec verba: 

Quid profici potuit in eo Concilio, in quo numerarentur, non suis 
momentis ponderarentur sententiae? si causa, si ratione pugnandum 
fuisset, si pauci quidam socii nobis adfuissent, viceramus quamvis pauci 
magnas copias adversariorum: sed cum numerus tantum prodiret in 


1) Lorandus Samuelfy edidit has orationes Halae an. 1743. Sub eo nomine latet Godo- 
fredus Svartz. Polan. Hist. Concil. Trid. p. 486. 505. Timon Purp. Pan. p. 50. 

Py Pils ce: 

“ In elogiis Aeneae Sylvii p. 191. Platina in Vita Pii 2di p. 762. 

4) Polan. Hist. Concil. T. pag. 359. 

5) Historia Ref. p. 107. Hejdeg Hist. P. pag. 477, Timon p. 154. 

6) Polan. Hist. Conc. p. 617. 618. 

7) Lorand Samuelfi in Vita Dudithii pag. 59. 

aciem, quo longe inferiores futuri fuissemus, in optima causa victores 
discedere non potuimus, singulis nostris centenos de suis Papa potuit 
opponere, ac si centeni parum multi viderentur, repente mille creare 
potuit, quos suis laborantibus subsidio mitteret. Itaque videre erat quo- 
tidie famelicos et egentes Episcopos ex majori parte barbatulos adoles- 
centes luxuque perditos Tridentum volitare, conductos ad sententiam secun- 
dum Papae voluntatem dicendam, indoctos quidem illos et stolidos, sed 
tamen impudentia et audacia utiles. Hi cum ad veteres adulatores Papae 
accesserant, tum vero victrix exultabat iniquitas, neque decerni jam 
quidquam potuit, nisi in eorum sententiam, qui Papae potentiam luxum- 
que defendere summam religionem arbitrabantur. Erat aliquis vir gravis 
et eruditus, qui tantam indignitatem ferre non poterat; hic ut non bonus 
Catholicus, terrore, minis ac insectatione a concilio ad probandum quae 
nollet traducebatur. In summa in eum statum res est adducta, istorum, 
qui illuc facti institutique venerant, improbitate, non ut jam Episcopo- 
rum sed larvarum, non hominum sed simulacrorum, quae nervis mo- 
ventur alienis, ut Daedali statuae fuisse perhibentur, concilium illud 
videretur. Erant Episcopi illi conductitii plerique, ut utres rusticorum 
musicum instrumentum, quos ut vocem mittant inflare necesse est. Nil 
habuit cum illo conventu spiritus sanctus commercii; omnia erant humana 
consilia, quae in immodica et sane quam pudenda Pontificum tuenda 
dominatione consumebantur. Illic responsa tanquam Delphis aut Dodona 
expectabantur: illinc nimirum spiritus ille sanctus, quem suis conciliis 
praeesse jactant, tabellarii manticis inclusus mittebatur, qui quod admo- 
dum ridiculum est, cum aliquando ut fit, aquae pluviis excrescebant, 
non ante advolare poterat, quam inundationes desedissent. Ita fiebat ut 
spiritus non super aquas, ut est in Genesi, sed secus aquas ferretur. 
O portentosam et singularem dementiam! Ratum nihil esse poterat quod 
Episcopi tanquam plebs sciscerent, nisi Papa autor fieret 1). 

Hoe est concilium Tridentinum fama per orbem celebratum, ubi 
anathemati subjiciebantur singuli divortium ab Ecclesia Romana facientes. 
Conclusa autem rejiciebant vel ii, qui ab ea non recesserant aperte, 
prouti Galli ad hunc usque diem non omnia ejus placita amplectuntur 2). 

§ XII. Olahus conatur vulgare placita Concilii, non potest. — Finis 
ubi Concilio Tridentino impositus est, in id incumbebant quorum intererat 
ut Placita ejus vulgarentur. Archiepiscopus quoque Strigoniensis Nico- 
laus Olahus Synodum Tyrnaviae coegit in hunc scopum ut ejus Con- 
cilii conclusa ad notitiam Hungarorum deduceret. In hune finem Seide- 


') Extat Ep. Polani Hist. Concil. Praefixa. Berniera in Comp. Hist. pag. 30. fl 


?) Laetus in Comp. Hist. pag. 409. Petavius in Canonio Conciliorum ad an. 1549. Ber- 
niera in Compendio Hist. pag. 48. 

lium Jesuitam ab arte et ingenio instructum ad civitates montanas 
ablegavit, ut concionibus suis ad Concilii conclusa acceptanda animos 
praepararet; verum ille a Magistratu tacere jussus ad Archiepiscopum 
redire coactus est1). Placita ergo ejus Concilii in Hungaria publicata 
fuisse aliquando non apparet ullo vestigio; imo vero ne quidem poterant 
ea aetate publicare, cum vix aliqui ex Magnatibus Romano Catholicam 
sequerentur Religionem, fatentibus id vel ejus Concilii propugnatoribus?). 

§ XII. Pii P. IV bulla de calice concedendo. — Ferdinandus unum 
ex suis Episcopis Venetias ablegaverat in Graecorum Ecclesiam, ut ibi 
observaret ritum sub utraque administrandi sacram coenam 3), Quae ut 
in Kcclesia restitueretur enixe per suos in Concilio Legatos urserat, verum 
Episcopi definire in Concilio non ausi commiserunt Pio IV Pontifici, qui 
anno 1564 16 Aprilis urgentibus adsensit; de quo suum Diploma ad Ar- 
chiepiscopum Salisburgensem expediit, qui tam Caesari Ferdinando, quam 
Bavariae Duci Alberto reddidit. Bulla ad Olahum Archiepiscopum direc- 
tum talis est: 

Pius Papa Quartus. Venerabilis Frater salutem et Apostolicam 
benedictionem. Cum sacrosancta Tridentina Synodus, in sessione de 
sacrificio Missae habita, deferendum ad Nos esse decreverit negotium, 
alias in eadem Synodo propositum, de usu sacri calicis, alicujus nationis 
et regni populis concedendo, ut id Nos consilium caperemus, quod ani- 
mabus ipsum calicem petentium salutare futurum esse judicaremus. 
Peracto Concilio charissimus in Christo fillus noster Ferdinandus Roma- 
norum Imperator electus, insigni et perpetuo suo pietatis zelo adductus, 
re prius, sicut ad Nos scripsit, communicata cum nonnullis praecipuis 
sacri Romani Imperii Praelatis ac Principibus Ecclesiasticis, et dilecto 
filio, nobili viro, Alberto Bavariae Duce, genero suo, per literas et per 
oratorem suum diligentissime nobis exposuit ingens evidensque pericu- 
lum, quod in provinciis inclytae nationis Germanicae et aliis regnis ac 
dominiis suis imminet religioni Catholicae, ne ibi penitus extinguatur; 
propterea, quod illae Catholicorum reliquiae tanto desiderio 
communicandi sub utraque specie teneantur, ut non pauci 
jam ad haereticos sese ob eam ipsam causam contulerint, 
a quibus catholicae fidei veritatem abjurare coacti sunt, et de caeteris 
(nisi calicis usus ipsis concederetur) ne idem faciant, atque ita omnes 
ab Ecclesia recedant, verendum sit. Itaque vehementer nos exoravit, 
obsecravit, et institit, suo et ipsius Ducis Bavariae nomine, ut tot Ger- 


') Timon in Epitome Chronoi. pag. 188. 

*) Peterfy in S. Concil. Eccl. Hung. Tom. Il. pag. 152. Lorandus Samuelfy in Vita 
Dudithii pag. 57. In Oration. David Chytraei Super Maxim. II. pag. 94, 

%) In Oration. David. Chytraei super Maxim. II pag. 94, ‘i 


910 Lip. Ii. CAP. 5. § 13. — P. PIT IV BULLA DE CALICE CONCEDENDO. 


manicae nationis et regnorum ac provinciarum suarum populis opitulari, 
pro concessa Nobis a Domino potestate vellemus. Qua eadem de re idem 
Bavariae Dux, Princeps non genere magis, quam pietate insignis et 
nobilis per oratorem ipse quoque et per literas diligentissime nobiscum 
egit. Multi praeterea doctrina, religione prudentiaque praestantes viri 
Nos hortati sunt. 

Commota fuerunt perinde ac debuerunt ac penitus concussa viscera 
Nostra, dolore quodam intimo, postquam de tot animarum jactura, pro 
quibus Christus Dominus noster pretiosissimum suum sanguinem in ara 
crucis effudit, et de tanto ac tam manifesto discrimine, quod Catholi- 
corum reliquiis in illa nobilissima natione et dictis regnis ac dominiis 
impendet ex tam piorum Principum et aliorum gravium virorum testi- 
monio cognovimus. Huic igitur periculo quod proponitur pro pastorali 
officio cupientes obviam ire, et multorum infirmitati paternae charitatis 
visceribus subvenire, ne unquam de nobis dici possit, tot pereuntes a 
nobis neglectos fuisse et non fecisse Nos quicquid potuerimus, ut nu- 
tantes confirmaremus, lapsos erigeremus, errantes in salutis viam redu- 
ceremus; de Fraternitatis tuae zelo, diligentia et circumspectione 
consilii, si ita esse et saluti animarum expedire cognoveris, in quo 
conscientiam tuam oneramus, tibi et iis, qui maturo rectoque judicio 
subdelegabuntur a Te, tenore praeséntium, de Potestatis Apostolicae 
plenitudine facultatem damus atque concedimus, eligendi et deputandi 
Catholicos sacerdotes, qui in provincia tua utramque speciem, decenti 
ordine servato et omni offensione vitata, quae oriri possit inter com- 
municantes sub utraque et sub una tantum specie, ministrare possint, 
illam ex devotionis fervore petentibus; dummodo, qui illam petierint 
cum sancta Romana Ecclesia communionem habeant et cum caeteris in 
rebus fidem ejus doctrinamque sequantur; tum hocque confiteantur, pro- 
fiteantur et credant: in sanctissimo Eucharistiae sacramento, tum sub una, 
tum sub utraque specie, verum et integrum corpus Christi esse, nee Roma- 
nam Ecclesiam errasse aut errare, quae exceptis duntaxat sacerdo- 
tibus celebrantibus, caeterosque tam clericos quam laicos, sub specie 
tantum panis communicat. Et praeterea contriti et confessi, munere sacra- 
mentalis absolutionis accepto, ad ipsam sub utraque specie communionem 
accedant. Ut vero etiam lapsis, si ad gremium Matris Ecclesiae redire 
voluerint, remisso rigore canonum, consulamus, permitttimus, ut si vere 
et ex animo resipiscant, erroresque et haereses in quibus fuerint, apud 
Te vel subdelegatos abs Te detestentur, abjuratio eis secreta sufficiat ; 
injuncta tamen eis poenitentia salutari, nisi magis eam abjurationem 
publice fieri expedire Tibi ipsisve subdelegatis visum fuerit, quod arbi- 
trio vestro relinquimus. Atque ita ab omnibus poenis, censuris et sen- 
tentiis, in quas propter haeresis crimen incurrerint, absoluti et fidelium 

unitati ac sacramentis Ecclesiae restituti, ipsi quoque ad communionem 
sub utraque specie admitti possint. Mlud Fraternitatem tuam monemus 
et diligenter curare volumus ac mandamus, ut confessores ac sacerdotes 
abs Te illisve, quibus Tu hanc potestatem subdelegabis, eligendi et 
deputandi in concionibus et exhortationibus sedulo populum sub utraque 
specie communicaturum doceant, adhortentur et moneant ut integrum 
Christum sicut diximus, tam sub una, quam sub utraque specie con- 
tineri, fideliter credat, confiteatur et teneat. Datum Romae apud Sanctum 
Petrum sub annulo Piscatoris die decima sexta Aprilis, anno millesimo 
quingentesimo sexagesimo quarto, Pontificatus nostri anno quinto. 
Antonius Florebillus Levellinus *), 


§ XIV. Ferdinandus Monetam cudit in rei memoriam. — Accepto 
Pontificis Diplomate de Coena Domini sub utraque specie administranda, 
ingenti perfusus gaudio spem etiam de aliis articulis reformandis conci- 
piens certam, in memoriam vero ejus rei Monetam cudi fecit, in cujus 
parte altera haec Epigraphe legitur subjuncta effigiei Ferdinandi: Date 
Caesari, quae sunt Caesaris. Iconi subjectum Nomen hoc modo 
Fer. i. e. Ferdinandus. In parte autem altera visitur Calix Eucharisticus 
cum inscriptione: Date Deo, quae sunt Dei 1564; fundamento 
autem calicis subjecta vox: Oratio?). Mire Caesar exhilaratus sub 
utraque specie communicavit, tandem paucos post dies decessit die 
XXV Julii anno 1564, in Christum solum salvatorem votis et fide reclinans 8), 
Vita exemptus pientissimus Imperator, quae sanctissime orsus erat, 
perficienda reliquit Filio Maximiliano; qui Diploma Pontificium Nicolao 
Olaho Archiepiscopo injunxit publicandum, quod etiam fecit; de quo ita 
Istvanfius‘): ,Dum haee in Pannonia et Transylvania per hunc mo- 
dum aguntur, Communionis Eucharistiae sub utraque specie usus a Pio 
IVto Summo Pontifice ad quam ea res communibus Patrum Tridentinae 
synodi decretis et suffragiis delata, his regnis et provinciis, quas Itali ultra- 
montanas vocant, benigne usque ad tempus experiendi causa, an hac 
ratione homines ad veritatem Catholicam revocari possent concessus est, 
idque ejus permissu a Nicolao Olaho Archiepiscopo Strigoniense, T'yr- 
naviae, atque a caeteris Antistitibus, Agriae, Jaurini, Nitriae, ac in 
Illyrico Zagrabiae passim publicatum. Sed et in Castris Svendii, sacer- 
dotibus, qui sacra faciebant, data fuit facultas, illam iis, qui vellent 
per eum modum administrandi.” 

§ XV. Calicis usus a Pio V sublatus. — Maximilianus telam a Patre 


‘) Peterfy Sacr. Conc. Eccl. Hung. Tom. II. pag. 157. 

*) Luckius in Syllog. Numism. pag. 211. 

5) Hofman in voce Ferdinand. 1. 

‘) Hist. Lib, XXII pag. 451. Bel in Notitia Hung. 483, Timon Epit. 196. 

Ferdinando orsam ulterius pertexere satagens per literas requisivit Pon- 
tificem, ut concesso jam eo, quod pluris videbatur, concedat etiam quod 
minus est. Impertiatur nempe clericis eam libertatem, qua pro lubitu 
matrimonium contrahere, qui velint possint, aut in coelibatu vivere 3). 
Hoc medio putat concordiam in Ecclesia stabiliendam. At ad evertendam 
hoc Cathedram Romanam Pontifex ratus adsensit minime, imo e vita 
Pio IVto discedente Pius Vtus ejus successor sustulit quoque usum calicis 
e coena Domini, ob eam plane rationem, ob quam Praedecessor conces- 
serat, ne multorum animae periclitarentur’). His ita peractis confirma- 
batur in Hungaria Reformatio, nam ad oculum cuivis demonstrabatur , 
errasse eos, qui, e sacra Eucharistia sublato poculo, Christi institutioni 
utramque speciem exhibere jubenti contrariarentur demonstratumque, 
errare posse non solum Pontificem, sed et totum Concilium in suis con- 
clusis. Biennium enim nondum a Concilio Tridentino transierat, ubi sub 
una specie exhibendam communionem putabant Patres Concilii, cum 
Pius IV sub utraque Bavaris, Austriacis, Bohemis, Moravis, Hungaris 
exhibendam decrevit. Nondum annus effluxerat, cum Pius V scita ejus 
rescidit. Quo facto non solum illi confirmabantur in veritate, qui ab 
Ecclesia Romana recesserant; sed etiam illi, qui in ejus adhuc gremio 
erant, in dubium vocabant Ecclesiae Romanae instituta, ac iis relictis 
puro adhaerebant verbo Dei. Haec ubi legunt moderni Romano Catholici, 
quidam rotunde inficiantur, acsi fieri per rerum naturam non potuerit, 
veluti Spondanus caetera celebris Historicus. Fatentur alii tot circum- 
strepentes observantes Historicos, at experiendi tantum gratia factum 
esse cavillantur contra Pii IV aperta verba in Bulla extantia. 

§ XVI. Maximilianus qualis. — Maximilianus Rex Hungariae ac tandem 
Imperator, qualis fuit in Religione, apparet ex ejus dictis et factis. Ad 
Augustum Saxoniae Electorem ita aliquando locutus est: Frater tuae 
ego sum doctrinae et fidei, sed age quaeso viam ostende 
extricandi me e labyrinthis, quibus involutus haereo, Et 
cum Selneccerus offerret ei Psaltertum suum, audiit eum clementissime 
atque ita respondit; Quod moneor de Constantini, Theodosii 
et Martiani exemplis imitandis, agnosco pietatem, sed 
quis ego sum, aut quid et quantum ego possum? orate pro 
me misero, qui in doctrina vestra per Dei gratiam vivam 
et moriar®), Austriacis cultum Dei secundum Augustanam Confessionem, 
prout Genitor ejus Ferdinandus concesserat, confirmavit anno 41568. 
Scholas Graecii, Lintzii, doctis viris Lipsia ac Rostochio evocatis quales 


') Timon Epitom. pag. 196. 
*) Peterfy Tom. II. pag. 183. 
*) M. Christiani Theatro Histor. in Maxim. II pag. 1094. 

erant David Chytraeus, Joachimus Camerarius, restauravit, per quos 
ritus Ecclesiae ordinavit, juventutem diligenter erudiit 4). 

In lecto emortuali nil praeter Christi meritum commemorari permisit 
et ex solo Dei verbo consolari voluit, quod etiam egregie praestitit Lam- 
bertus Gruterus Episcopus Neapolitanus *). Ita merito Christi innixus, 
suis vero renuncians, mundo exemptus est anno 1576, aetatis suae 
quadragesimo nono. Haec quicunque legit ac considerat, ni perfrictae 
sit frontis, non potest negare, Ferdinandum ac Maximilianum Patronos 
fuisse Reformationis multumque ejus progressum juvisse. 

§ XVII. Magnates Ref. Religionis. — Proceres Reformatae addictos Reli- 
gioni tempore Reformationis et consequenter per integrum seculum decimum 
sextum in Personis describere et eorum acta factaque religiosa enumerare 
infiniti esset laboris. Dabo igitur Familiarum saltem nomina, et quosdam 
etiam in Persona descriptos ex Familiis. Unde appareat non infimam 
plebem, sed totius Regni Hungarici ac Transylvanici Proceres verbum 
veritatis secutos fuisse, ac Reformationis Fautores extitisse. Reformatis 
pauci quidam Augustanae Confessionis intermixti sunt. Hic autem non 
dignitatem Familiarum, sed ordinem sequar literarum. 

A pafi. Familia vetustissima in Transylvania, originem ducit secundum 
mentem W. Bethlen®) ex Hungarorum Rege Aba. Ex aliorum autem 
sensu juxta cum Bethleniis ex prosapia Regis Stephani per Saroltam 
sororem. Gregorius Apafi erat Aulae Praefectus Joannis 2di Regis et Con- 
siliarius; hic idem cum anno 1581 Sigismundus Bathori in Wajvodam 
esset eligendus vehementer contranitebatur objectans Sigismundi pue- 
ritiam: puerum enim qui laudat, non rem sed spem laudat, quae plerumque 
fallit +). Hic cum Filiis ac nepotibus Reformatae semper fuit addictus 
Religioni. Michael Princeps pronepos istius fuit. 

Bakos de Osgyan. 

Balassa. Familia antiquissima de Gyarmat et Detreké, ex qua 
plurimi Heroes virtute bellica inclaruerunt ac copiarum Praefecti exti- 
terunt, testantibus id Patriae Historiis. Vratislaviae in Silesia in Templo 
de Magdalena nominato ad latus Altaris dextrum visitur Epitaphium 
Johannis Balassa, quod quia in ornamentum Familiae Balassianae 
et tunc florentis Dobonianae pertinet, huc transferre non pigebit. Est 
autem taliter: 


‘) In oratione D. Chytraei super Maxim. II pag. 95. 
*) In Theatro Hist. pag. 1099. 

3) Lib. V pag. 249. 

4) W. Bethl. Hist. Lib. V pag. 359. 

Generosi ac Magn. Johannis Balassa Liberi Baronis in Gyarmath, 
Patre Valentino, Avo Johanne quondam Balassa, olim supremo 
Comitatus comite et Capitaneo Veteris Zoliens ac Cons s. c. et Regius, Matre 
Tllust. et Magnif. olim Domina Christina Dobo filia Illust. et specta- 
bilis Magnifici quondam Domini Stephani Dobo de Ruszka, alias 
Wajvodae Regni Transylvanici et Comitis Siculorum et Comitatus Bars, 
nec non amissae jam pridem Arcis Agriensis, tunc memorabili obsidione 
Turcica invicti Conservatoris et supremi Capitanei. Ejusdemque Sac. Caes. 
Regius cons. Nati. Cujus antiquissima Prosapia prima Hungarorum de Gente 
A. a Christo nato 1229 potissimum virtute Militari ad fastigium Baronatus 
evecta, successiveque per omnem Posteritatem Regio Ducatus, Wajvo- 
datus, Comitum aliorumque officiorum ac honorum dignitatibus Regni 
Hungarici florentis patruo et matruo sanguine magnifice semper ad hunc 
usque diem crescente, aucta et dilatata est. Id ipsum multisque Privilegiis 
Privatisque Annalibus sive Histor. Regni Hung. et Divorum Regum testan. 
Patreque Valentino Strigonii oppugnatione, Fratreque ejus germano 
Francisco ats Arcis Tokay Militum Praesidiariorum Ungaricor umcerti 
Exercitus Campestris dicti Sac. Rom. Imp. R. q. ttis Capitaneo in con- 
flictu Spean cum potentissimo Tartarorum Chanio admisso eodem anno 
1594 sub praecedentibus Regni bellorum anfractibus et praeliis pro gloria 
Dei, Aris et Focis Patriae, dulcique Posteritate atque pro tota Christia- 
nitate solerter dimicantibus. Ipsisque solo praefato Johanne haerede 
virtutis paternae ac avitae sectatore relicto. Et eodem ipso Johanne 
exacto aetatis anno XVI studiorum et linguarum perdiscendarum causa 
in hance Urbem translato X VIII Decembris 1601 fatis cedente et ad Patres 
transmigrantibus Illust. spect. et Magnif. Dominus Franciscus Dobo 
de Ruszka Liber Baro Civitatis muratae et Arcis Saros Patak, Zednitze 
&c Comes Comitatus Bars, praedicti et aliis Generalis Capitaneus partium 
Regni Hungariae inferiorum cis Danubianorum ac consiliarius sac. caes. 
et Regius; praefati Domini quondam Stephani Dobo olim Wajvodae 
Transylvani Filius &¢ defuncto Johanni Balassa Nepoti suo ex dicta 
sorore charissima moestus propriis expensis Amoris ergo P. Sepultus XIV 
Martii A. MDCII Sub vicino Lapide}). 

Banfi. Notissima Familia in Historia Hungarica de Lindva et Losontz. 
Inter Lindvaienses erat Nicolaus Comes Comitatus Szala supremus ac 
Archipincerna Maximiliani Secundi. Wolphangus Banfi de Losontz Consi- 
liarius sub Principibus Bathoriis. Hic Filium Franciscum anno 1587 
XVII May Bontz-Hida necessariis ad iter instructum dimittens per Kezdi 


') Cum Vratislaviae morarer descripsi a: 1743. 

Vasarhellyinum in Moldaviam, Russiam, Cassubiam, Masoviam, Prus- 
siam, Pomeraniam, Marchiam, ablegavit Vittebergam ut ibi moraretur 
studiorum gratia. Cujus iter Johannes Detzius ejus Gubernator de- 
scripsit ac edidit ') Wolphangoque Patri Banfilosontzio his versibus com- 
mendavit : 


Accipe pacato, Mecaenas, inclyte, vultu 
Historiam nostrae cunctaque gesta viae. 

Felix qui mores hominum cognovit et urbes 
Altaque cum populis plurima regna suis. 

Nam veluti variis messis cumulatur ab agris 
Sic varius veras comparat usus opes. 

Gloria sic clari melius celebratur Ulyssis, 
Annos dum toto currit in orbe decem. 

Sic viget Aeacides, sic virtus Jasonis atque 
Sic pius Aeneas nomina clara tulit. 

Nos quoque quod tulimus tam taedia longa viarum 
Proderit has olim commemorare vias. 


Edidit quoque Petrus Albinus Nivemontius [llust. Elect. Saxon. His- 
toriogr. et Professor Witeberg. sequens Epigramma in iter Generosi 
Domini D, Francisci Banfilosoncii: 


Lascus apud celebres encomia pulcra Polonos 

Promeruit longae per tria lustra viae. 

Qua permensus erat triplicis vaga climata mundi, 
Legerat et vasti littora curva maris. 

Hanc etiam ad laudem aspirat Franciscus in Hunnis 

Fortibus antiqua nobilitate satus 

Quam Pater ad magnas Patriae spes educat: ambos 

Praesidio incolumes protege Christe tuo ’). 


Bathori. Familia antiquissima unde multi Transylvaniae Principes, 
Palatini, Judices Curiae, Rex quoque fuerunt sago togaque clarissimi 
Heroes. Ab initio Reformationis favebant Religioni ex puro Dei verbo 
reformatae. Stephanus Bathori sub Rodolfo Rege Judex Curiae cum 
dilecta sua conjuge Euphrosyna Druget Homonnai accito ex Germania 
Typographo Biblia Hungarica in suo oppido Visoly anno 1589 procurante 


* 1) Hodoeporicon extat an. 1587 editum Wittebergae. 
*) Extat in Hodoeporico edito tunc a Decio Gubernatore Banfii. 

versionem Caspare Karoli Ministro Géntziensi duobus Tomis in folio 
nitidissime prodire fecit. 

Batyani. Familia haec antiquissima in initio adhuc Reformationis 
Reformationi adsurrexit. Urbanus Battyani Consiliarius Isabellae Reginae 
Fautor et Patronus Reformationis exstitit. Unde Martinusius veneno eum 
per famulum pretio emptum sustulit, quem deploratum Isabella honori- 
ficentissime sepulturae mandavit. Hinc varii extiterunt clarissimi Heroes 
Reformatae Religionis. 

Bebek. Georgius et Franciscus Bebek fuerunt Wajvodae in Tran- 
sylvania; in initio Reformationis statim favebant Evangelio et promotum 
ibant meliorem causam. 

Bethlen. Antiqua non minus quam inclyta est Bethlenorum pro- 
sapia in Transylvania, unde itidem extiterunt semper Fautores Reli- 
gionis, quae est secundum Dei verbum. Tales erant: Alexius B. Wajvoda 
Transylvaniae sub Ferdinando; Wolphangus Bethlen, pater Gabrielis 
et Stephani tandem Transylvaniae Principum, qui sub Johanne secundo 
et Stephano Bathori Rege Poloniae Generalis Militum Praefectus erat. 

Bornemiszsza. Hine Wolphangus Bornemiszsza de Kapolnas, qui 
magnum Ecclesiae Dei columen circa annum 1560 erat. 

Botskai. Familiae hujus antiquissimae admirabilem originem ex 
oratione aut potius Genealogiae deductione vernacula super funere Ste- 
phani Botskai ultimi Familiae Claudiopoli anno 1672 recitata huc 
transferre non videtur inconsultum. 

Regnante Bela quarto Hungariae Rege, Bathus Rex Tartarorum 
quinquies centenis millibus magno furore Hungariam inundaverat, omnia 
rapinis caedibusque miscens, deleto exercitu Belae ad fluvium Sajo. Rex — 
in Hungaria subsistere non valens tres annos in exilio extra Hungariae 
fines consumpsit. Interea de auxilio tam Romanorum Imperatorem , quam 
alios Reges ac Principes interpellabat. Plurimi ex Italia, Gallia, Germania 
Christianitatis solius affectu commoti, cum exercitu bene ordinato con- 
fluebant ad Regem in suum Regnum deducendum et Hungariam, quae 
semper antemurale Christianitatis exstiterat , a jugo Paganorum liberandam; 
qui fama adventus sui terrorem hostibus incutiebant. Erat inter istos 
militari prudentia clarus Comes Simon de Mitzban, qui ad crebras 
exulantis Belae sollicitationes venerat in Hungariam, multamque impen- 
derat operam, ut Regem Hungariae et antiquam libertatem, abactis hos- 
tibus, cum aliis Heroibus restitueret, quo labore immortalem sibi acqui- 
sivit gloriam; remuneratus quoque est a Rege castellis aliquot dominiis 
ac officiis tanto viro dignis. Quibus muneribus ita eum Rex Hungariae 
devinxit, ut, deposito in Patriam redeundi animo, perpetuum in Hun- 


garia domicilium figeret, uxoreque in Hungariam delata, in servitio 
Belae Regis esse semper cuperet. 

Cum jam in Hungaria resedisset, uxorem Comitis Simonis Mitzban, 
jam diu sterilem nullaque prole beatam, paupercula geminorum uno 
partu parens stipem quaerendi gratia accessit ; quam ubi Comitissa durioris 
animi mulier conspicata esset, ita ad maritum locuta est. Fidem nullo 
pacto datura sum, hanc geminorum matrem effectam esse ab uno 
eodemque marito, ob quae verba acrius Comes conjugem objurgavit. At 
illa dixit ad maritum: Esto me nunquam sceleris puram habiturus sit 
maritus, si uno partu gemina prole facerem parentem. Quid tandem 
factum? vindex Dei oculus non tulit inultam procacem pauperculae irri- 
sionem ac contemptum. Verum in Comitatu Zempleniensi Arce Borostyan, 
quam ex clementia Regis ibidem possidebat, uno onere Comitissa septem 
protulit filios. Quos ubi vidisset consternata, redeuntibus etiam in memo- 
riam verbis ad mendicam sinistre prolatis, unum e filiis reliquit, sex 
anui fidelissimae concredidit perdendos. Praefectam Gynecaeo anum in 
campo obviavit Comes ex venatu domum suam repetens, exquisivitque 
quidnam ferret? cui cibum ferre respondit anus. Paululum progrediens 
mira Dei providentia infantes apud mulierem ejulare occeperunt. EKju- 
latum percipiens dominus perspexit dolum: pueros propius inspexit 
seriemque negotii ab anu edidicit omnem. Celare totum negotium volens 
juramenti religione anum adstrinxit, quod nemini revelabit factum comiti 
innotuisse, imo apud Heram etiam simulabit infantes esse perditos. Interea 
Mitzban pueros seorsim in propriis pagis certis hominibus concredidit 
nutriendos et educandos absque scitu matris perdere volentis. Cum essent 
bimuli, veste uniformi vestitos, die quodam solenni, clam sex illos opi- 
nione infelicis matris perditos, allatos, septimo adjunxit, ac coram convivis 
ita uxorem affatus: Num optares singulos hos septem pueros 
ex te prognatos? Certe, respondit. Cui poenae addicenda esset 
ea mulier, quae sex tales pueros perdidisset? Morti praesen- 
tissimae. Tunc coram convivis rem Comes enarravit omnem. Interea uxor 
animadvertens scelus suum erga Deum, Maritum, et affectum maternum, 
veniam genibus advoluta Mariti orabat, ac etiam exoravit. 

Nomina puerorum erant Boxa, Dietericus, Georgius, Diony- 
sius, Simon, Thomas, Demetrius. Quos educavit Pater et seorsim 
in Possessionibus collocavit. Demetrius vivente adhuc Patre coelebs 
defecit. Sex statum conjugalem consecuti, diversas Familias proseminarunt 
e loco educationis denominatas, nimirum: de Boxa originem traxit 
Familia Sziirtei quae jam pridem defecit: de Dieterico Familia Szereda 
Sellyi, quae etiam defecit; de Thoma Familia Tsapi de Polyanka, 
etiam defecit; a Georgio Familia Sos de Sovar, quae adhuc super- 
est in Hungaria; de Simone Tsapi de Eszeny, defecit; a Dionysio 
prognata Familia Botskai de Botskod, quae defecit in Stephano Botskai, 

quiob Religionem Patria pulsus in exilio mortuus est Claudiopoli, anno 
1672 3). 

Tota hujus Historiae series artifici acu, opere Phrygionico praecinc- 
torio muliebri artificiosissime adpicta est atque illata ad conservandam 
tanti negotii memoriam; quod regnante Principe Gabriele Bethlen in 
arce Essed adhuc conservabatur *). Nunc ubi sit si adhuc extet, incertum. 

Ex hac nobilissima Familia excellentissimi plures extiterunt Heroes, 
Patroni et fautores Reformationis, quales erant Stephanus Botskai Princeps, 
pater ejus Georgius, et avus Stephanus: tales Ladislaus, Nicolaus, Andreas, 
Gregorius &c. E sexu muliebri praeteriri hic non debet Elizabetha Botskai 
Christophori Bathori Wajvodae conjunx, quae pietate erga Deum, mise- 
ricordia in egenos, suavissimis moribus ac comitate denique erga omnes 
hoc promeruit ut status Regni argentea ac aurea cum ejus insignibus et 
nomine procuderent®) numismata. Conabatur Sacra Biblia popularibus 
suis edere propriis sumptibus, quem tamen conatum mors propera prae- 
cidit. Eadem aetate vixit insignis Heroina Clara Botskai castissima con- 
junx Johannis Tsapi de Eszen, fidelis ac benignissima Ecclesiarum 
nutrix, quae vivis exempta anno 1586, postquam Elizabetha Wajvodae 
conjunx exspiraverat anno 1581. 

Darotzi. Eximia erat Heroina Sofia Darotzi conjunx Nicolai Zolyomi 
de Albes, quae LXXV annos vixit, quos paucis exceptis in viduitate 
exegit, miserorum orphanorumque mater, viduarum tutrix et Ministrorum 
verbi Dei nutrix liberalis. 

Dersii 

Dobo. Stephanus Dobo magnam sibi acquisierat gloriam in Agria 
adversus Turcarum vires defensa. Factus est Transylvaniae Wajvoda 
anno 1555, quam in rationem Ferdinandi administravit. In conjugio 
vixit cum pientissima Domina Sara Sulyok, quae erga scholam Pata- 
kinam nutricem praestabat eximiam. Parentum indolem sequebatur 
filius Franciscus Dobo, Patronumque exhibebat se ad scholam S. Pata- 
kensem liberalissimum 4). 

Dubithius. Andreas ab Horehovitza, qui aliquando de materno 
genere etiam Sbardellatus cognominatur, vir natalium claritate, ingenio 
omni scientiarum genere exculto, judicio, rara latine dicendi scribendi- 
que facultate; in negotiis explicandis prudentia ac solertia praestans, ad 
haec totius corporis forma, gestu et oris renidentis gravitate conspicuus, 


') Historia S. extat inter Orationes super funere Stephani Botskai recitatas et anno 
1674 Claudiopoli editas. Vide etiam St. Tzegledi Dedicat. operis Malach Doctor. 

*) Karolyi Susanna Halotti Pompaja. pag. 219. 

*) W. Bethlen, Lib. VI. p. 358. 


*) Apparet ex oratione Bas Fabr. Sziksz. Profess. Patakensis in Obitum Viri Balsaratii 
anno 1576 Francisco Dobo dicata, 


—_ 

comitate, vitae innocentia omnium, omnium qui unquam eum viderunt, 
gratiam promeritus. Natus erat Budae in Hungaria, educatus in literarum 
studiis Patavii, peregrinatus in Anglia et Gallia. In Pannoniam reversus 
juvenis adhuc ob admirabilem eruditionem et morum suavitatem Tinniensis 
Episcopus creatus. Ablegatus tandem anno 1562 ad concilium Triden- 
tinum a parte cleri Hungarici, ubi varias orationes ad Patres habuit, 
quarum duae, una de Communione sub utraque specie, altera 
de Sacerdotum conjugio, tunc per Germaniam publicatae sunt. In 
Hungariam e concilio rediens tantam apud Ferdinandum inierat gratiam, 
ut eodem anno 1563 ad Episcopatum Tsanadensem, mox ad Quinque- 
ecclesiensem ac Consiliarii dignitatem promoveretur. Anno 1565 a Maxi- 
miliano Caesare in Poloniam Legatus missus, peracto Legationis munere, 
missionem ex Aula orabat, sed non exoravit. Tandem anno 1567 deposito 
Episcopatu abiit in Poloniam ac ex nobili Strassiorum familia uxorem 
duxit, librumque de Clericorum conjugio licito conscripsit ac ad 
Maximilianum misit. Usus est ejus ministerio deinceps quoque Maxim. 
ac post eum Rodolphus, quorum Consiliarius erat. Multum eo facto detri- 
menti attulit Romano-Catholicis, profuit vero Reformatis. Quamvis obser- 
vans inter Protestantes odiosam illam multorum discordiam, nulli se 
admodum adjungebat parti: unde occasio nata est Antitrinitariis, ut ad 
sua pertrahere castra conarentur. Ediderunt etiam sub ejus nomine post 
fata literas ad Lasitium, quas merito doctiores fictas esse censent. 
Habitabat ultimis vitae suae annis Bratislaviae in Silesia, ubi etiam 
mortuus ac sepultus in Templo Elizabethano, quod contingere minime 
potuisset, si in Religione Antitrinitaria fuisset extinctus. Monumentum 
ibidem in orientali latere Templi tale visitur. : 


DEOMI S: 
Andreae Dudith 
ab Horehovitza 


Marito exoptatissimo atque desi- 
deratissimo, suo et Liberorum no- 


Domino in Sigla 

Antiquis prosapia, virtute singulari, 
eruditione multijuga, diversissima- 
rum linguarum excellenti cogni- 
tione, plurimarumque et maxima- 
rum rerum usu vere illustri incom- 
parabili viro. 

Ill Imp. Ferdinandi J, Maximiliani 
II, Rodolphi II Consiliario Oratori 


mine multis cum lacrymis 

posuit 
Elisabetha ex illustri et amplissima 
Sboroviorum Familia oriunda. 

Quae ut in hac vita cum dulcis- 
simo conjuge per annos X conjunc- 
tissime vixit. Ita ne mortuum quidem 
deserere, sed cum eodem in eodem 
sepulchro quiescere voluit. 

Primario, summis Honoribus tum Vixit Maritus Illa vixit 
sacris tum profanis Legationibus A LVII. D VII] A 
ampliss. apud exteros Reges et Dy- Obiit Breslae M 
nastas maxima cum laude perfuncto, XXIII Febr. D 
carissimo omnibus, adverso nemini, MDLXXXIX. Obiit 2). 
cunctis admirationi. 

Multi eum e Romano Catholicis frustra denigrare contendunt, lau- 
dantibus ex merito itidem aliis. Scripta plurima reliquit. Filius autem 
Andreas edidit librum de aeterna Christi Divinitate. 

Eszterhazi. Familia haec Reformatam profitebatur Religionem ad 
finem usque seculi XVII, cum Nicolaus transiit ad R. Catholicos. 

Forgats. Plures ex hac antiquissima ac nobilissima Familia exsti- 
terunt veritatis assertores, clarissimi Heroes. Memorabo unicum hic Mi- 
chaelem Forgats de Gymes, qui dum in Academia Wittebergensi studiis 
operam daret, Valantino Sarkézio, de Modo Considerationis primi 
Principii ex natura et dispositione universi: quatenus 
scilicet congruere et cum ipsa revelatione possit, peroranti, 
sequentia Epigrammata effudit anno 1588: 


Quid sibi lata velit speciosi fabrica mundi, 
Errantes stabili quid ratione vices? 

Quid rotata poli flammantia sidera motu, 
Largus inexhaustae materiaeve sinus? 

Denique quid rerum discors concordia, nexu 
Juncta catenato et lance librata velit. 

Ore doces culto, calamoque notata relinquis 
Pannonici caetus, pars generosa Valens. 

Dum varias rerum formas ratione peragrans 
Et sophiae pandens, dogmata dia sacrae 

Cuncta referre mones, aeternum, immobile, magnum 
In triplici residens numine, numen idem. 

A quo principium generis velut omnibus exit: 
Sic ad idem ut finem condita cuncta fluunt. 

Macte animo, reliquas pertracta sedulus artes. 
Omnia sunt, noto caetera nota, Deo”). 


Galfi. Johannes Liber Baro Cancellarius in Transylvania tempore 
Sigismundi Bathori, magnum Ecclesiae columen. 


') Thuanus Hist. Lib. XCVI. Theod. Crusius in Miscell. Silesiacis Tom. II. pag. 209 


Lorandus Samuelfy de Vita et Scriptis Andreae Dudith Halae 1743. Cawittinger in Spec. 
pag. 185. 


- crt le ; : : 
) Extat impressum Epigramme simul cum oratione. 


} 

Gétzi. Hine Johannes Gétzi Gubernator Transylvaniae sub pueritia 
Sigismundi. Bathori, in cujus gubernatione Transylvania pacatissima 
extitit, usquedum officium resignaret anno 1588, ut vel a malevolis 
laudem reportaret. Interea Reformatorum egregium demonstravit Patro- 
num. Similiter Franciscus, Andreas et Ladislaus. 

Gyulafi. Familia Gyulafi de Rathot in totum fuit hac aetate 
Reformata; in qua Ladislaus Gyulafi 14575 Generalis Exercituum in 
Transylvania erat Praefectus, ita Andreas et alii egregii erant Heroes. 

Gyulai. Hine Paulus Gyulai, sub Stephano Bathori Cancellarius in 
Transylvania, vir literatissimus, quod apparet ex literis ad Georgium 
Sibrik Capitaneum Varadiensem datis, in quibus prudentis et circum- 
specti Magistratus depingit officium: quae in tantum aestimabantur, ut 
cum novi crearentur Varadini Capitanei, semper tempore inaugurationis 
praelegerentur. 

Homonnai Druget. 

Horvat. Hine Marcus Horvat militari prudentia clarus, Bartholomaeus 
Levensis Budensis, Nandor Albensis et aliorum locorum pro necessitate 
Capitaneus Supremus, de quo Spondanus cavillatur, fuisse eum Lutheri 
in Hungaria Apostolum. 

Jaxit. Eximiam Reformationis Patronam ac Promotricem praestabat 
vidua Petri Jaktsit Anna, circa annum 1530, quae amplas inter 
Chrysium et Marusium habebat possessiones. Haec aere sublevatos in 
Germanicas dimittebat discendi causa adolescentes Academias. Inter eos 
erat Johannes Vitus Balsaratius, quem ipsa primum, mox ejus filia ma- 
trissans Anna Vittebergae sustentabat, qui in Hungaria tandem celebris 
evasit M. Doctor ac insimul V. D. Minister’). ' 

Jakusit. 

Illyeshazi. 

Kamuti. 

Kapi. Ossa Ladislai sunt hoc sita 

Karolyi. Epitaphium Lad. an. 1587 | pulvere terrae Carolii; coeli 
editum. spiritus astra tenet. 

Kemeny. 

Kendi. Familia haec ex traditione hominum originem ducit a Capi- 
taneo Kund, qui unus erat e septem quando Hungari occuparent Pan- 
noniam. Hine plurimi erant Heroes Reformati in hac Periodo. Talis 
erat Franciscus Kendi Wajvoda sub Isabella. Alexander Cancellarius sub 
Christophoro Bathori, quem interfici jussit Sigism. Bathori, quoniam ejus 
sententiam probare nollet. Habuit in Thesauris sexaginta aureorum millia. 
Pari fato sustulit germanum ejus fratrem Franciscum Kendi Consiliarium, 


') Testatur Basil Fabr. in oratione super ejus obitum an, 1575, 

qui habuit simul cum vestibus, gemmis ac unionibus sexies centena 
florenorum millia aequivalentia, quae a majoribus ad hos devenerant; 
inferri Sigismundus in publicum Fiscum jussit ?). 

Kovatsotzi. Hinc Wolphangus K. Cancellarius in Transylvania sub 
Wajvodis Bathoriis, vir variarum linguarum, doctrina politica ac militari 
instructissimus scientia, qui de Regimine Transylvanico anno 1584 librum 
edidit. Hune quoque infelix ille Sigism. Bathori cum aliis consiliariis 
eodem involvit fato. Bis centena millia aeris parati in Fiscum ex ejus 
bonis intulit. Quantum Heroem in captivitate et morte se exhibuit, quam 
imperturbato semper fuit animo, testantur scriptores. Dignus erat. meliori 
exitu, qui tanta pro Patriae ac Religionis commodo pertulerat. 

Ladanyi. 

Liszti. 

Lorandfi. 

Magotsi. Hine Caspar Magotsi Comes Supremus Tornensis anno 
1563, qui terror Turcarum in sago, solamen Ecclesiae erat in toga. 

Mariassi. 

Massai. Hine Eulalia Massai conjunx Casp. Magotsi, de benefactis 
laudatissima apud scriptores illius aevi. 

Melit. 

Nadanyi. Plures ex hac Famila Evangelii adsertores extiterunt. 

Nadasdi. Multi ex hac Familia Reformationis Patroni. Memoranda 
hic etiam est Anna Nadasdi Stephani Wajvodae Transylvani conjunx; 
quae anno 1561 ad edendum Claudiopoli Lingua Hungarica Novum Tes- 
tamentum sumptus subministraverat. 

Nyari de Bedeg. Magni hinc Heroes Reformationis adsertores, velut 
Laurentius, Franciscus, Paulus. 

Orszag de Guti. Hine Heroina Barbara Orszag de Gut, Magnifici 
prius Francisci Térék de Ening uxor, secundis votis.Comitis Eechii Ca- 
pitanei Jaurinensis; haec sumptus ministravit Valentino Hellopocus Zikzai 
ad opusculum quoddam anno 1574 Debrecini imprimendum. 

Osztrozit de Geletintz. 

Patotzi. Hine varii Heroes Reformati, Nicolaus, Franciscus, Geor- 
gius, Balthasar, et conjunx Magnifici Georgii Bebek Sophia Patotzi a 
P. Melio laudatissima. Extat marmorea ejus statua in Templo Reforma- 
torum Kikillévarini cum hac inscriptione: Generosae et Magnificae 
Dominae Sophiae Pathoci de Eperjes Francisci Filiae, spectabilis 
Magnifici quondam Georgii Bebek de Pelsick consortis, Stephanus Bathori 
de Somlyo perpetuus Comes Comitatus Crazna, socrui pientissimae, 


') W. Bethlen pag. 563, 564 

perpetui amoris tanquam observantiae monumentum posuit. Obiit anno 
aetatis L, 1 Sept. anno Christi MDLXXXIII. 

Pemflinger. Quae familia olim ex Suevia in Hungariam accesserat , 
atque caeteris se incorporaverat (uti loquuntur) jam olim. Nunc vero 
florebant Sebastianus, Stephanus et Marcus, qui Comes Cibiniensis tem- 
pore Reformationis erat, atque Fautorem se exhibuit Reformationis 
eximium. Hujus filiam habebat in matrimonio Valentinus Térdk de Ening 
vir bellicis virtutibus clarus 1). 

Pereni. 

Pekri. 

Perneszi. Hine Stephanus Perneszi supremus Udvarhelyensis Capi- 
taneus 1587. 

Prepostvari. 

Pet6é de Hetes. 

Rakotzi de F. Vordasz. 

Ratkai. 

Redei. 

Reval. 

Sennyei. 

Sombori. Hine Ladislaus Sombori Consiliarius sub Wajvoda Christo- 
phoro Bathori, cui injuncta erat praecipue educatio Sigismundi Bathori. 
Filium vero proprium Alexandrum Sombori Wittebergam studiorum 
gratia anno 1587 ablegaverat. 

Soos. 

Sés. Familia illustris et ejusdem cum Botskaiana stirpis, de Sovar 
dicta. Ex hac fuit Christophorus Sdés de Sovar, vir profundae eru-- 
ditionis et ingenii mitioris, qui curis secularibus sepositis scribendo se 
exercuit et Ecclesiis prodesse voluit. Scripsit igitur 

I. Postillam seu Enarrationes Epistolarum Dominicalium, 
ediditque an. 1597 in quarto sermone terso et bene Hungarico, opus est 
vario doctrinae thesauro refertum. 

Il. Interpretationem Prophetarum Minorum Concionibus 
comprehensam edidit Barthfae an. 1601 in 4to duobus Tomis. Cum 
Postillam ederet, sequentibus cohonestatus est carminibus. De Enar- 
rationibus in Epistolas Dominicales a Generoso Domino Christophoro Sdés 
editas ad pium Lectorem. 


Est labor ingenuus facili contexere filo, 
Ac opus artifici composuisse manu. 
Est labor ingenuus Patriae decus addere linguae 


') Istvanfi Lib, XII pag. 194, 

Hactenus haud simili quale dedere modo. 
Denique non proprium, sed Christi quaerere honorem 
Est labor, est verae vel pietatis opus. 
Scilicet hos in se monstrat liber iste labores: 
Tu modo si dubites, experiare, licet. 
Nemo tamen tales poterit sufferre labores 
Ni scapulis Christum per vada salsa ferat. 
Sunt humeri robur, mare crux est, salque lepores 
Qui vehit est Doctor, sed Deus addit opem. 
En tibi Christophorus generoso nomine Sdsus 
Talis erit, qui nunc condidit istud opus. 
Hic ubi sive cruces recitet, salseque peroret, 
Seu referat vires; omnia rite docet. 
Profuerit multis, nulli velit, ille nocere, 
Zoile ni tibi sit, vel tibi Mome nocens. 
Ergo Mathusaleis vigeat dignissimus annis 


Pluraque divina commoda voce ferat. 
J. B. R. 


ALIUD. 


Heus vos Hungarici Proceres, audite quid oras 
Plus decorat vestras, Martis an artis honos? 
Bella viros faciunt; esto. liberrima virtus 
Plus agit. heic paucis fortibus esse licet. 
Ex vobis rari florerent, vos nisi in arma 
Ob defendendam Turca cieret humum. 
Kt si felices, quos gloria porrigit alto 
Clarent magnifico, sorte favente, choro. 
Scilicet ille suis laus est Natalibus, ille 
Nobilis est, Patriam clarat et ille suam. 
Marte aliquid proprio primitus audet et usu. 
Omnibus esse cupit, militiae atque domi. 
Exemplum, invidia vel teste, Soossius hic est 
Christophorus fecit, quem pia Penna virum. 
Ah quam formose generasceret Hunnidos ora, 
Si passim tales ferret amica Soos. 


M. Joannes Bocatius Poeta L. 
Ludi Rector Eperiessinus, 


Sulyok. Hine Emericus Sulyok in Transylvania Cancellarius, Fran- 


ciscus, Sara Stephani Dobonis conjunx, Nutrix Collegii Patakensis, Anna 
conjunx Johannis Balassa. = 

Szalantzi. 

Szetsi. 

Telegdi. Nicolaus Telegdi L. Baro anno 1560 alumnos Genevae 
intertenebat, uti apparet ex Literis Bezae. 

Turzo de Bethlenfalva. 

T6k6li. 

Térék de Enying. 

Tsaki de Keresszeg. Hinc Michael Tsaki ex Canonico Cancellarius, 
Fautor et Reformationis Promotor, sub Isabella: Dionysius et Stephanus 
Consiliarii. 

Tsapi. 

Tsetei. 

Tserenyi. 

Tzaholi. 

Valkai. Extat Elegia Stephani Tsorba Debretzeni de Nicolao Valkai 
anno 1587 edita, sed ob prolixitatem transferri huc non potest. 

Vitéz. 

Vesseleni. 

Zolyomi. 

Zrini. 

Hae Familiae seculo decimo sexto sequebantur Religionem Refor- 
matam, aliquae ex his Augustanae addictae Religioni. Fuerunt forte etiam 
plures, quas addere quisque ubi observaverit potest ac debet. Ex his et 
si quaedam defecerunt, alias clementissimum iis substituit Numen. Mag- 
natum Familias Illustres in castra Protestantium transiisse non potest 
-negari: fatetur id Sentivanius *), qui ita loquitur: Eo enim Jam ven- 
tum fuerat, ut ante introductionem publicarum schola- 
rum societatis Jesu in Hungaria in toto Regno, non nisi 
tres Magnates numerarentur catholici; ex Nobilibus vero 
vix ulli. Ut testis est Pater Stephanus Arator, unus ex 
primis Patribus Nationis Hungaricae in suis Manus- 
criptis. 


1) Dissert. Paralipom. Rer. mem. Hung. Catalog. LVIII pag. 127. 

CA PUT pole ALM 
Dre REFORMATIONIS APUD HUNGAROS IMPEDIMENTIS. 


§ I. Simon Gryneus incarceratur. — Fulgor verbi Divini cum primum 
apud Hungaros exsplenduit, exorti etiam statim sunt, qui caligine obducere 
conarentur et quoquo modo ejus progressum obice objecto morari. Primus 
fuit Simon Gryneus scholae et Bibliothecae Budensi Praefectus, qui lucem 
Evangelii renovati praeluxit Hungaris, operam praecipue Budae in eru- 
dienda juventute impendens. Primus*quoque fuit is, qui ad delationes 
Clericorum carceri compactus est!), Captivitatem ejus Lad. Turotzius 
attribuit Ladislao Szalkano, qui ita: ,Primus ejus hoc in honore pro 
salute Regni desudavit labor adversus Lutherum, cujus errores, ante 
quinquennium in Saxonia infausto omine editi, Jam omnem fere in Sep- 
temtrionem grassabantur. Occupavit Szalkanus cursumque intercepit, 
quando et an. MDXXIII Simonem Grinaeum primum Lutheranorum in 
Ungaria anteambulonem in carcerem Budae compegit, et ut publicis 
comitiorum tabulis ejusmodi sectae homines suis cum Patronis capite 
damnarentur bonaque aerario addicerentur impetravit, et denique biennio 
post effecit, ut communi ordinum omnium decreto severa de iis quaestio 
haberetur, deprehensi incendio darentur” *), Articulus in immerentes cusus 
hic erat: ,Ornes Lutheranos et illorum Fautores ac factioni istorum 
adhaerentes, tanquam publicos haereticos hostesque sacratissimae Virginis 
Mariae, poena capitis et ablatione omnium bonorum suorum Majestas 
Regia, veluti Catholicus Princeps, punire dignetur”’. Paulo ante caedem 
Mohatsensem: ,Lutherani omnes e regno extirpentur, et ubicunque 
reperti fuerint non solum per Ecclesiasticas, verum etiam per seculares 
personas libere capiantur et comburantur” 8), Injunxerat Archiepiscopus 
tam Coronensibus quam Cibiniensibus anno 1524, ut omnes et singulos 
Lutheri libros habentes, vendentes, legentes singulis Dominicis excom- 
municarent. At vero excommunicatio ista utilitatis nihil, nocumenti vero 
attulit multum. Primus fuit igitur Szalkanus, qui cursum Evangelii suf- 
flaminare nitebatur: at conatum in effectum deducere non potuit; nite- 
batur enim culmen straminis adversus torrentem. Ille apud Mohats periit, 
verbum vero Domini manet in aeternum; progressumque habuit tam in 


Hungaria, quam vero in Transylvania ad fidelium consolationem et 
salutem. 


1) Timon Epit. Chronol. pag. 106. 144. 
*) In Ungaria cum suis Regibus pag. 87. 88. 
*) Confer. de his art. LIV an. 1523, art. IV an. 1525. 

§ Il. Ludovicus R. obstat Reformationi. — Rex Ludovicus, qui totus 
erat in potestate Episcoporum, persuasus a Clericis obicem emergenti 
ponebat Reformationi, severa identidem publicans edicta in omnes ejus 
Fautores. Minas tune quoque spirabat, cum castra adversus Solymannum 
locaret, ast crudeli simul cum Episcopis ferro haustus est. Necessitate 
enim coactus et a Paulo Tomoreo Archiepiscopo Colocensi persuasus, 
viginti armatorum millia eaque male inter se cohaerentium ausus est 
opponere Solymanno ducenta et amplius armatorum millia exercitatissi- 
morum secum trahenti1), Documento posteritati fuit Clericum in Templo 
non vero in castris commendantem sequi oportere. Clades illa funesta 
etsi occasio aliqualis fuit ad Reformationis progressum, tamen pro jubilaeo 
et triumphali non habent Reformati, prout scribere non erubuit Turotzius: 
Inde dies illa orbi Christiano funesta, transfugis istis hoc 
in Regno vel hodie sacra colitur et triumphalis ?). Sed propter 
cladem genti illatam Hungaricae ac Regnum desolatum pro die poeni- 
tentiali diu est habita observataque. 

§ III. Johannes Rex opponit se Reformation. — Joannes Zapolya 
Wajvoda Transylvanus, caeso Ludovico in Regem Hungariae electus, 
severum se initio Regiminis praebebat iis, qui ab institutis Ecclesiae 
Romanae recederent. Dederat severas ad Cibinienses literas, minitabatur 
Dragfio aliisque Reformatorum Patronis; Doctores vero ubi occasio ferebat 
persequebatur. Matthiam Devai Reformatorem, qui propter animum 
impavidum atque imperterritum Hungaricus. dicebatur Lutherus %), ad 


-inculpationes Monachorum in carcerem conjecit. Deferebatur enim velut 
turbo Patriae et haereticae pravitatis labe infectus. Igitur servabatur 


inter captivos morti destinatos, brevi in favillas ob haeresin redigendvs. 
Carcere in eodem detinebatur Faber, qui equum Regi charissimum in 
soleis eidem applicandis vitiaverat ac in tantum Regis affectum commo- 
verat, ut morti destinaret, ni restitueretur equus in sufferando laesus. 
At equus restitutus, libertas Fabro e carcere abeundi denunciatur. Qui 
interea salutis viam a Devaio edoctus abire renuit, sed paratum se dixit 
cum eodem pro ejusdem Religione ignis ardorem subire. Interea Rex 
melius edoctus, intercessione etiam Casp. Dragfi multum deferens restituit 
in libertatem fidelem Evangelii Ministrum Devai. Paulatim fervor ille in 
Johanne resedit ac didicit ferre facilius etiam contraria opinione existentes 4). 

§ IV. Paulus Vardai obstare nititur. — Paullum de Varda in Archie- 
piscopum Strigoniensem Joannes Rex creaverat; qui pro Religione Romana 


1) Sigler in Chronolog. pag. 66. W. Bethlen pag. 11. 
2) In Ungaria cum Regibus suis pag. 88. 

3) Hist. Reform. pag. 88. 

4) Spondanus apud Timonem in Chron. pag. 59. 

ac dignitate sua Archiepiscopali defendenda omnem movebat lapidem, 
quo progressum Reformationis sufflaminaret. Hic primum coronam ex 
Hungarorum consuetudine imposuerat Joanni Scepusio tanquam praesul 
Strigoniensis; mox eo relicto eadem Corona coronavit Ferdinandum, 
rursum Ferdinandi partes deserens rediit ad Johannem; qui ad inter- 
cessionem Solymanni Turcarum Sultanni ignovit Vardano; ad conspectum 
Regis deductus ita eum est affatus: Deum immortalem obtestor, 
ne Virginem Matrem quidem aeque luxisse Filium, salutis 
nostrae auctorem, ac ego te prosecutus sum euntem in 
exilium. Cui congruum dedit Joannes responsum: Atqui Virgo, 
inquit, ad crucem usque filium prosecuta est; tu, quod 
ultimum amicitiae munus Reg? deberes, qui insigne amoris 
sui monumentum in te constituisset, ut eum ad supplicii 
locum usque deduceres non potuisti a te impetrare, imo 
quo gravius flagitium esset, vix nuncio accepto euntis 
adversarii, ad arma, ne horam quidem intercedere passus 
es, quin ad illum transfugeres. Facit tamen aetas tua ut 
in gratiam nostram redeas ’). 

Factum hoc est anno 1529, at tantus fidelitatis ardor cito deferbuit, 
dum anno 1530 rursus ad Ferdinandum defecit*), Compertum enim 
est, quo fortunam eo favorem hominum inclinare. 

§ V. In id curam intendebat suam, ut cursum Evangelii sufflaminaret 
aut saltem retardaret. Constituerat in Locumtenentem Regium Ferdi- 
nandus, quo in officio existens ab anno 1545 ad annum usque 1549 in 
Regni Comitiis Ferdinando procul in imperio ac Pragae agente tractabat 
religiosa *), ubi facile erat ex animi sententia concludere, siquidem ea 
aetate exigua tantum Hungariae pars Ferdinando parebat, at potior Turcis 
erat subjecta, vel Joannis Isabellaeque audiebat imperium, unde Proceres 
in conventu ejus non comparebant, ipse autem pro lubitu concludere 
poterat. Exhibuerat quosdam articulos Clericis suis, quibus se confor- 
marent in doctrina et moribus ac cerimoniis, qui articuli in Cantico 
quodam, vernacula lingua anno 1548 et alias saepius edito, salse sed 
et nervose exsibilantur. 

§S VI. Statilius Episcopus Albensis. — Joannes Statilius Dalmatia 
oriundus tempore Reformationis erat Episcopus Albensis, qui progressum 
Reformationis totis inhibere conabatur viribus. Minis et excommunicati- 
onibus nihil proficiens, durioribus eos corrigere volebat remediis, qui 


') W. Bethlen pag. 557. Palatium Regni Hung. S. Petrus de Rewa Cent. VI p. 72. Timon 
Ep. Chr. p. 447. 


*) W. Bethlen p. 58. Palatium Regni Hung. p. 24. 
*) Palatium Regni Hung. p. 22. 

libros Romanae Ecclesiae adversos legissent, colloquia cum talibus mis- 
cuissent, aut quoquo modo in suspicionem venissent, quibus atras rebel- 
lionis impingens notas, poenis subjiciebat acerbis. Morte hactenus inau- 
dita miserum quendam sustulit Monachum, cui inter concionandum 
exciderat, sacram scripturam carnis esum non prohibere. Hune verbis 
primum durioribus, mox devissimo carcere coercitum, tradidit carnificum 
stimulis ac virgis lacerandum, usque dum novum supplicium, quo miserum 
mactaret, adinvenit. Reperto hoc plagis confectum ex carcereque extrac- 
tum, leporibus, anseribus et gallinis vivis circa corpus undique penden- 
tibus onerabat, instigatisque canibus per plateas pellebat, usque dum 
dilaniatus misere periret, spectaculum impiis ridiculum, piis vero triste 
factus. 1). Brevi Episcopus, divina eum non longe sequente Nemesi specta- 
culum mortalibus daturus, qui surdo conscientiae verbere pulsatur, in 
statum hominis nihil de gratia Dei sperantis incidit, ac infelicem cum 
horrore spectantium efflavit animam. 

§ VII. Georgius Monachus crudelem se exhibet. — Hostem se Refor- 
matis exhibuit irreconciliabilem Georgius Monachus, alias Martinusius 
dictus; qui ex humile sorte Regni evaserat Thesaurarius ac Gubernator. 
Fidelissima Joanni in calamitatibus praestabat servitia; quorum intuitu 
ad Varadiensem promoverat Episcopatum; moriens denique Filio tutorem 
reliquerat. Quod officium ita administravit, ut Isabellam cum Filio diu 
multumque vexatos Transylvania exigeret Provinciamque ad partes Ferdi- 
nandi deduceret; quo facto eam Ferdinandi gratiam meruit, qua titulum 
Cardinalis illi Roma procuraret®). Nihil praetermittebat eorum, quae 
_Evangelii cursum remorarentur; anno 1543 evocabat Ministros a Romanis 
sacris alienos Claudiopolim; quos metu dejiceret ab incepto labore; nomi- 
natim Joannem Honterum authoritate Reginae comparere jussit. Verum 
ne iis pro lubitu abuti posset, Michael Tsaki, Urbanus Battyani et alii 
Reginae Consiliarii obstabant. Crudelitatis suae ac seviciei plurima dabat 
specimina: nam Varadini aedituum, mulierculam imaginem adorantem 
alapa coercentem, igne cremavit*); Thasnadini Stephanum Kis Szegedi 
S. T. D. in Templo Pastorem in Schola Rectorem per Casparum Peresit 
Capitaneum sibique sanguine junctum crudelissime excarnificaverat, 
ferreisque soleis ita concusserat vix ut spiritum traheret; ducentos et 
amplius ejus auctores omnemque domesticam supellectilem deprae- 
datus est‘). 


1) Ex Hermanni Annal Mssc. refert. Haner et Smeizel de Stat. Luth, in Transylvania 
pag. 106. 

*) Belius Notitia Hung p. 472. 

5) Hist. Ref. pag. 90. 

4) Melch. Adami in Vitis Theolog. Exterorum pag. 123. Timon in Epit. p. 148. Czwit- 
ting. p. 364. : 

Albae Juliae exuvias Urbani Battyani, quem ipse per servum mercede 
emptum veneno sustulerat1), cum celebri pompa ab Isabella in magno 
Templo depositas, exhumavit inque fimum clam abjecit#), quoniam san- 
guinariis ejus consiliis vivus obstabat. 

Claudiopolitanos magna pecuniae summa anno 1546 multavit; quo- 
niam Casparus ibi Heltus sacram scripturam in vernaculam transfundere 
et publicare cum sociis inceperat*). In cineres quoque redegerat rusticum 
anno 1550 in Evangelii confessione constantem Sz. Martonini 4). 

§ VII. Georgius Martinusius occisus. — Furere adversus Christi 
cregem tandem desiit cum vita; qua pulsus a militibus Ferdinandi quibus 
Transylvaniam addixerat, variis vulnéribus laceratus ac concisus anno 
1551 atque insepultus per plurimas septimanas in atrio domus suae 
abjectus >). Thesaurum, quem ingentem congesserat, Castaldus cum 
caeteris occupavit ac diripuit. Timon laudat in opere quodam de cura 
ac vigilantia, qua Transylvaniam ab haeresi defenderit ®), in alio dolet 
nimium conniventem fuisse 7). Antecedens futurae mortis signum repu- 
tatur, quod triduo ante mortem sacrificulus poculum loco panis elevarit 
calicemque effuderit; quod arguisset sanguinis Georgii effusionem; at 
vero arguebat sacrificuli oscitantiam ac negligentiam °). 

Non possum hic non meminisse Monachi cujusdam Turcici Dervis 
Tselebi disputationis Varadini habitae. Missus erat is ad Martinusium 
ex Turcia, qui, peracto negotio sibi commisso, optabat cum Christianis 
conferre de fidei articulis: sed nemo unus inventus qui id facere vellet 
ex Religiosis, omnes muti facti in Goliati conspectum prodire noluerunt. 
Ubi hoc advertisset Peregrinus quidam, qui experientiae causa Vara- 
dinum adierat Bartholomaeus Georgievitz, pudore suffusus cum 
neminem ex Christianis cerneret, qui gloriabundo ac elato Turcae res- 
pondere vellet vel etiam valeret, quamvis ex ordine Ecclesiastico non 
esset,, induxit tamen animum ad se ei opponendum. Constituto die XXIX 
May anno 1547 in Claustro Franciscanorum cum ipso de rebus. gravioris 
momenti ad stuporem aliorum et etiam adversarii contulit. Discursum 
totum ipse descripsit ac edidit ’). 

§ IX. Nicolaus Olahus obstacula ponit.— Nicolaus Olahus Archie- 


1) Hist. Ref. p. 94. 

*) Idem pag. 682. : 

3) Haner pag. 210. Hist. Ref. pag. 94. 682. 

4) Smeizel pag. 106. 

5) W. Bethlen p. 174. Nova Dacia p. 59. Timon Epit. C. pag. 158. 
6) Epitom. Chron. pag. 159. 

”) Timon in Purpura Pannonica pag. 42. 

8) Ibidem. 

°) Georgievitz de Turcarum Moribus pag. 125. 

piscopus Strigoniensis, quantum penes se erat, varios quaerebat pone- 
batque progessui Reformationis obices; remoram objecit quidem at tollere 
non potuit. Ordinem Jesuitarum ille primum in Hungariam vocavit ac 
stabilivit. Synodo Tyrnaviae coacta conabatur quoque publicare conclusa 
Concilii Tridentini, at frustra?). Pulsum campanarum vesperi ac meridie 
istius aetate Jesuitae rursum induxerunt; renuebat quidem Nicolaus primum; 
at ostenso ejus fructu et utilitate an. 1562 assensit *). Ile primum hostiam 
consecratam in plateis Posonii in Festo corporis Christi anno 1557 cum 
pompa circumduxit*). Kodem tempore tres Evangelii Ministros in carcerem 
compactos diu Posonii clam macerabat; duo diutini carceris squalore 
fracti cesserunt ac mutata Religione dimissi, Uterque animo turbati; 
alter inter immanes cruciatus exspiravit, postquam per integram septi- 
manam mutus haesisset: alter vero extra se positus hinc inde oberrabat, 
diu miserum praebuit aliis spectaculum; tertium in Religione constantem 
quomodo vita exturbaverit, manet incertum ‘). 

§ X. Turbabat Ecclesias Transylvanicas etiam Franciscus Stancarus 
Doctor Theologiae et Medicinae, Italus, qui ex Prussia anno 1553 Tran- 
sylvaniam ingressus docebat, Christum humani generis Redemp- 
torem ac Mediatorem esse non secundum utramque natu- 
ram, sed secundum humanitatem tantum; fundamentum sui 
erroris constituens dictum D. Paulli: Unus est Mediator Dei et 
hominum homo Christus Jesus*). Edidit adversus istum confes- 
sionem suo et aliorum nomine Casparus Heltus Minister Claudiopolitanus 
an 1555 de Mediatore Jesu Christo *). Disceptabant rursum cum Stancaro 
Ministri anno 1557 ac veram de Christo Mediatore doctrinam confirmatum 
ibant. Kezdi Vasarhellyinum discesserat, unde per literas Isabellam 
monuit, eam obligatam esse ad puniendos Reformatorum Ministros et 
e medio tollendos’). Ettamen vulgus Historicorum Stancari acta factaque 
Reformatis attribuit Ministris; quod factum inde est, quoniam in articulo 
de coena Domini consentiebat cum Helveticis Doctoribus, Reformatorum 
aeque ac Lutheranorum Doctores scommatibus maculabat, apparet ex 
ejus dicterio: Unum Petrum Lombardum plus valere, quam 
centum Lutheros, ducentos Melancthones, trecentos Bulin- 
geros, quadringentos Martyres et quingentos Calvinos §), 


1) Bel. in Notitia Hung. p. 482. 

*) Timon Epit. CS. p. 186. Peterfi in Concil. Tom I. pag. 167. 
3) Palatium Regni Hung. pag. 39. 

4) Ex literis Galli Huszdr ad Bulling. Hist. Ref. pag. 113, 114. 
5) Sigler in Chronolog: pag. 74. 

6) Historia Ref. pag. 106. 

7) Sigl. in Chronol. pag. 80. 

8) Histor. Ref. pag. 107. 

Qualiter Blandrata Ecclesias turbavit, quae hodiedum durat, uberius 
alibi explicabitur, 


GAPUT SEE DTU Ma 


DE MINISTRIS EVANGELIT IN HAC PERIODO, PER QUOS REFORMATIO 
PROPAGATA EST IN HUNGARIA ET TRANSYLVANIA. 


§ I. De primis Reformatoribus sedulis ac piis Ecclesiarum Refor- 
matarum Ministris ac Doctoribus in cursu hujus operis saepius meminimus, 
ita necessario rerum serie secum ferente; recurretque non paucorum 
memoria in capite de Synodis. Verum ex scopo hic recensenda sunt 
saltem nomina ordine alphabetico, ne Posteritas ignara ingratitudinis 
quoque macula ex merito notari queat, prout ex Antiquis monumentis 
hine inde colligi potuit. 

Alesius Dionysius Minister Ecclesiae Tenesiensis, Concionator 
Aulicus Johannis Sigismundi secundi, mox Archidiaconus Gyaluiensis ac 
post transitum Francisci Davidis ad Blandratae sententiam in ejus loco 
superattendens. primus Reformatorum in Transylvania. 

Babotsai Stephanus, aderat in Synodo Erdédini anno 1545 habita. 

Bakonyi Albertus, fuit Pastor Tzeglediensis anno 1547 in Hungaria. 

Balsaratius Johannes Vitus, Medicinae Doctor et Pastor Patakiensis. 
Cum singularia fuerunt Providentiae divinae documenta circa hune virum, 
e re puto breves ejus vitae dare lineas ex oratione funebri de vita et 
morte ejus recitata in consessu frequentissimo dominorum Baronum, 
Nobilium, ecclesiasticorum et politicorum ad solennes funeris exequias 
congregatorum die IX Aprilis 1575 a Basilio Fabricio Zikzoviano, edita 
vero Wittebergae anno 41576. 

Natus fuit Joannes Vitus Balsaratius in provincia inferioris Pan- 
noniae Transylvaniam proxime respicientis, Marusio et Chrysio fluminibus 
interclusa, in oppido non ignobili, quod a Templo extructo in editiore 
colliculo nomen sortitum Dombegy Saz appellatur. 

Patrem habuit Lucam Vitum spectatae virtutis, fidei et prudentiae 
virum, cui arcem suam Nagylak, circa Temesvarum positam, Possessor 
D. Jaxithius concrediderat servandam. Is in nominato prius oppido, ubi 
certos fundos suos possidebat, a Turcis aliquando una cum conjuge 
interceptus, filiolum Joannem trium mensium infantem reli- 
quit, postquam nec opinata hostium excursione oppressus in tristis-— 

simam captivitatem, ex qua nunquam evasit, abreptus fuisset. Ipse 
Joannes parvulus stupenda Dei providentia ac sanctorum Angelorum opi- 
tulatione protectus et servatus est. Nam ardentibus inimico Turcarum 
igne passim domiciliis, et iis quoque aedibus in quibus Joannes infan- 
tulus parentibus tunc misere orbatus jacebat, ubi patente ostio animad- 
vertit Turca media in domo ejulantem in cunis parvulum, festinato cursu 
per flammas irrumpens correptum cum cunis ex incendio exportat, prae- 
cipitique jactu foras in mediam plateam proturbat, ne tenellus infans 
cujus solitudini et innocentiae feritas saevissimi quoque barbari parcebat, 
cum aedibus jam jam igne fortius invalescente absumendis conflagraret. 
Ibi subversis cunis totum triduum delituit infantulus terrae affixus, 
expers omnis alimenti, cum, metu Turcarum, viciniam omnem igne et 
ferro furenter depopulantium, oppidani, qui hostium manus evaserant, in 
oppidum sese non auderent recipere. Turcis postea digressis, reversi 
incolae inter jacentia passim jugulatorum civium cadavera reperiunt cunas 
subversas, aliquot etiam ictibus gladiorum Turcicorum saucias, quibus 
conati illi fuerant eas cum incluso vagitumque lamentabilem edente 
puello ex equis dissecare. Quas cum erexissent, spirantem adhuc et pal- 
pitantem deprehenderunt parvulum, tridui inedia respirationisque inter- 
ceptae angustia prope enectum. Tunc patuit omnibus, trimestrem puellum 
non ex intollerabili tantum inopia alimoniae necessariae, sed aéris quoque 
quem vix ullum haurire poterat interclusis meatibus, imo et cunarum 
dorso proni incumbentium pondere debuisse interire, neque valuisse 
omnino tam diu supervivere, nisi coelestium Angelorum, quos Deus ad 
opem extreme periclitanti adferendam submiserat, vigilanti ministerio et 
fideli custodia fuisset in vita conservatus. : 

Ex tanto et tam praesenti vitae discrimine mirabiliter ereptus cum 
fuisset Joannes Vitus, a Francisco Crispo avunculo benigne 
suscipitur educandus, adhibita fideli nutrice, quae lactaret parvulum 
matrisque vicariam sustineret in ipso alendo charitatem et diligentiam. 
Cognomen Balsaratii a pago Balsarat, in quo enutritus fuerat, 
postea cum adolescere coepisset non invitus usurpavit, quasi ad retinen- 
dam dulcem memoriam nutricationis illius beneficae, quae dicti Fran- 
cisci Crispi munificentia laudabili in eo loco ipsi obtigisset. 

Ubi ad puerilem aetatem pervenisset et jam institutionis literariae 
capax esse inciperet, a nobilissima et pientissima Domina Anna Petri 
Jaxithii vidua, cujus in ditione parentos habitaverant, ob memoriam 
virtutis et fidei paternae in filium adoptatur, omnique benevolentia, 
studio et cura in literarum disciplina imbuendus atque fovendus assu- 
mitur. Mittitur ergo in scholam Julensem, caeteris et viciniorem et frequen- 
tiorem, ubi primis in rudimentis literariae institutionis accurate fuit 
informatus pia et solicita cura dictae Heroinae. Quae cum viros in divinis. 

literis exercitatos in Ecclesia atque schola Erdédini sub fida tutela et 
secura protectione Illustris et Magnif. Casparis Dragfii comperisset, 
Joannem alumnum suum istuc ablegavit ac eximio viro Stephano 
Kopatsio commendavit, qui in ingenuarum artium fundamentis et 
religiosae pietatis cognitione, pia solicitaque cura educabat pene filii loco 
habitum. Vocatus ad gubernationem Ecclesiae Rivulinensis St. Kopatsius a 
se divelli Joannem passus non est, sed assumptum una erudiri perre- 
xit omni fide et assiduitate, ut et in Latinis et Graecis literis laudabiles 
progressus faceret, ac simul pietatis saniorisque doctrinae rudimenta, 
sicut ingenio erat prompto, capaci et fideli, imbiberet. Kopatsius anno 
1549 ad Ecclesiam et Scholam Patakiensem regendam instituendamque 
evocatus adduxit secum etiam Joannem vigesimum jam aetatis annum 
agentem. Ex ea schola missus Vittebergam specialiter Philippo Melanch- 
thoni ab Anna, filia Jaxithii quae in locum matris succedens sumptus 
ministrabat, literis commendatus. Ex consilio Philippi in ea Academia 
assumpsit titulum Magisterii; eodem suadente dedidit se Arti medicae, 
in qua ubi egregium progressum cum applausu fecisset, Melanchthon 
scribit ad spectabilem et Magnif. dominum Gabrielem Perenium, atque 
Joannis Viti ingenium, studia, mores eruditionemque diligenter commen- 
dans, autor est ut ad absolvendam medicorum studiorum culturam is 
ablegetur in Italiam. Quo etiam transiit Balsaratius anno 1556 per- 
lustratis prius nobilissimis Germaniae ac Helvetiae urbibus familiaritateque 
passim in Academiis conciliata cum viris eruditissimis, Theologis pariter 
ac Medicis. 

Mansit quatuor integros annos partim Bononiae, partim vero Patavii 
sumptibus spectabilis ac Magnif. Gabrielis Pereni; tantum vero profecit 
in ea scientia ad quam ferventissimo naturae impetu rapiebatur, ut nomen 
ejus apud celebriores ejus loci medicos cito inclaresceret, ac paulo post 
gravissima totius Academiae Bononiensis censura suffragioque publico 
medicorum Doctoratus ornamenta atque insignia solennia promereretur. 
Hine et Romam profectus est, ut et eruditiores medicos ibi audiret ratio- 
nemque illorum in curandis morbis et modum assectando cognosceret, 
simulque specimen artis et peritiae suae medicae in theatro orbis terra- 
rum frequentissimo exhiberet. Ibi in aula ipsius summi Pontificis per 
totum semestre stipendio honestissimo non sine maxima nominis laude 
et celebritate artem exercuit. Sed cum propter professionem purioris 
doctrinae sine periculo diutius ibi persistere non posset, Bononiam rediit, 
ubi praefuit societati ejus collegii, quod homines Pannonicae gentis jam 
olim fundatum istic possident ex beneficentia cujusdam opulenti canonici 
Zagrabiensis, qui in usum egentiorum ex natione Ungarica studiosorum 
domum quandam certis reditibus dotatam in ea urbe olim constituisse 
dicitur. Rediit tandem in Hungariam 1560, atque in medicum privatum 

Gabrielis Perenii, unaque familiarem aulae et consiliarium asciscitur, cujus 
in Aula octo continuos medicinam fecit annos, fide, vigilantia, sedulitate, 
prudentia ac dexteritate summa. Interea edoctus de ejus meritis Maximi- 
lianus Rom. Imperator Nobilitatis arma et insignia decora ultro ipsi obtulit, 
et in honestissimum ordinem Equestrem peculiari quadam gratia et favore 
benignitatis suae luculentissimae eum transtulit. Princeps Gabriel Perenus 
anno Christi 14567 vitam Posonii clausit Vitumque ita aulico servitio missum 
fecit. Qui ut primae Patronae suae destinationi, qua ad Cathedram Eccle- 
siasticam deputabatur, satisfaceret, cogitavit concionatoris officium esse 
conjungendum arti Apollineae. Quamvis multa obstarent, fecit tamen 
perruptis obstaculis auspicia Ecclesiastici muneris in Ecclesia Liszkana 
cum omnium applausu. Inde anno elapso in Patakensem evocatus Kccle- 
siam ad officium Pastoris primarii, ubi quarto laboris sui anno aetatis 
XLVI septima Aprilis cum nona Templum concionaturus adiisset, ejusdem 
diei nona vespertina expiravit. Diarrhoea enim acutissima, quae succum 
corporis interiorem penitus exhausit, nulla medica virtute sisti potuit, 
sed per immodicas et saniosas dejectiones corpus ante satis firmum et 
vegetum eo repente redegit, ut omnes vires conciderent et penitus 
deficeret. 

Vixit cum uxore Ursula, pietatis, pudicitiae, modestiae, integritatis, 
fidei in maritum omniumque ornamentorum matronalium laude specta- 
tissima foemina, quam ex honestissima familia eaque antiquissima 
Moreorum nobilium duxerat, annos totos quindecim, ex quo conjugio 
quinque suscepit liberos. 

Quatuor libros de re medica in usum chirurgorum lingua vernacula 
conscripsit, ad rectiorem et exquisitiorem curandorum morborum prexin 
illos informare conatus. Qui ipsi libri convenientissima methodo ad commo- 
ditatem empyricorum medicorum singularem compositi si prodiissent, 
dici non potest, quantum utilitatis ad Patriam nostram inde fuerit 
redundaturum. Dum anno 1564 lues contagionis pestilentissimae grassa- 
retur, de coeli intemperie morbida praecavenda et rationali diaeta insti- 
tuenda publicaverat compendiosam tractationem latio sermone. Theologica 
scripsit varia et quaedam etiam edidit dum Inspector curator scholae 
esset Patakinae. 

Epitaphium Basilius Fabricius sequens addidit: 


Vitus Apollinea celeberrimus arte Joannes 
Ipso qui Phoebo major in arte fuit. 
Ossa sub hunc tumulum moriens dedit, ista sed amplum 
Nominis eximii non tegit urna decus. 
Haud contentus erat medicas salvare per artes 
Corpora morborum dum fugat omne genus. 

Nobiliora animis languentibus admovet heros 
Pharmaca, quae succo temperat ambrosio. 
Sic gemino veterem medicamine sanat Adamum 
Totus homo ut certam sentiat aeger opem. 
Felix qui potuit studio peperisse fideli 
Doctrinae tantas interioris opes. 
Sed pietas spectata viri, sapientia, candor 
Et morum gravitas et sine labe fides. 
Officiumque bonis ultro impendisse parata 
Sedulitas multum quod.celebretur habet. 
Pannonis ora fleat, viduata Ecclesia plangat 
Picriique gemat, moesta caterva chori. 
Occidis heu patriae decus irreparabile terrae 
Occidis et tecum commoda quanta rapis? 
Posteritas meritis te semper honoribus aequa 
Condecoret, memori laude per astra vehat. 
Salve Vite, nihil mors in te juris habebit. 
Fama tua est obitus nescia Vite, vale. 


Carmine deflevit Petrus Berexasius Lector Disciplinarum liberalium 
in schola Patakiensi, ita et alii, quae omnia Vitebergae an. 1576 edita 


simul prostant, huc vero transferri non possunt. 
Banfi Hunyadi Benedictus, Superattendens erat an. 1595. 


Batizi Andreas, primus hic fuit ex Reformatoribus, anno 1544 erat 
Minister Ecclesiae Ujhelyensis. Catechesin fidei rudimenta complectentem 
ediderat, quae diu in usu fuit et loco normae discentibus. 

Beithe Stephanus Concionator Comitum Battyani in Nemet 
Ujvar. Composuit et edidit quandam postillam; de Herbis etiam quaedam ; 
adjumento fuit Carolo Clusio Attrebati rei herbariae indagatori?). 

Bentzedi Szekely Stephanus. Unus erat ex primis in Hungaria 
Reformatoribus. Composuerat Catechismum quendam, dum esset Minister 
Liszkanus, lingua Hungarica sub titulo Institutionis de funda- 
mentis Christianitatis; obtulit Clementi Regi ac edidit ut videtur 
Craccoviae in Polonia anno 1544. Uberius opusculum de fidei articulis 
anno 1546, Psalmos Davidis CL Hungarice versos cum brevi paraphrasi 
Craccoviae an. 1548. Chronicon Mundi itidem Craccoviae an. 1558. 
Promiserat etiam Biblia editurum; an promissi fidem praestiterit, 
non liquet. 

Bergszaszi Petrus fuit Professor Patakiensis circa an. 1574. 

Berkeszi Clemens circa an. 1545. 


') Cawittinger specimina Lit. Hung. pag. 54. 

Beszermenyi Matthaeus Pastor Variensis. 

Bogatzi Demetrius Pastor Tsengeriensis an. 1556. 

Bornemiszsza Petrus. Fuit ex nobilissima familia oriundus, infans 
adhuc Parentibus orbatus educatus in aulis Magnatum, studiis literariis 
delectabatur. In Italiam et Germaniam studiorum gratia profectus, octo 
tantum Hungaricalium florenorum viatico instructus, octo annos peregri- 
nationi impendit, in reditu quoque eandem octo florenorum summam 
habuit. Creatus in Ministrum Evangelii aliena magis voluntate coactus, 
in iis partibus praedicabat, quae Austriae erant viciniores. Fuit vir doc- 
tissimus uti opera ejus edita testantur, passus est tamen suos manes, 
cum omnes fere hominum actus illegales tentationes dicebat Diabolicas. 
Typographiam ipsemet habuit, Protectores habuit comites e Familia 
Balassa et Christophorum Ungnad Banum Croatiae ac ejus 
conjugem Annam Losontzi. Edidit Conciones suas in forma folii an. 1584 
in arce Detreké; ediderat etiam in forma quarta jam antea. Biblia quoque 
lingua Hungarica edere conabatur, edidisse non liquet. 

Budai Gleba Balthasar circa an. 1524. 

Boérvei Bernardus an. 1545. 

Dantzi Casparus Pastor Szikszoviensis mort. 1575. 

Devai Bird Matthias. Primus hic fuit ex Hungaris, qui in aurora 
Reformationis facem Evangelii in Hungaria circumtulerit, qui ob animum 
intrepidum et zelum ferventem Hungaricus Lutherus solet appel- 
lari, quamvis in materia sacrae coenae cum Luthero senserit neutiquam , 
sed cum Zvinglio, quod tum ex ejus scriptis infra producendis, tum ex 
literis Lutheri ad istum missis palam est. Docuit hic Budae, Papae, 
'Sdrvarini, cis fluvium Rabam, lacum item Balaton, multos ex Aula 
Regis Joannis praeter Magnif. Casparem Dragfi Christo lucrifecit, qua 
de causa captus atque etiam incarceratus est Budae, per Dei providen- 
tiam tandem inde liberatus, dum in finibus Hungariae vicinioribus Austriae 
fidem Evangelicam propagaret ab insidiosis accusatoribus iterum captus 
est et carceri Wiennensi mancipatus, ut utriusque Hungariae 
Reformator utriusque Regis Hungariae vincula et carceres 
experiretur. Disputavit erudite contra Gregorium Szegedinum 
cum esset Sdrvarini adversus Monachum Franciscanum, quae edita est 
in Germania anno 1530. Disputationem quam scripsit Devai de 
statu in quo sunt Beatorum animae post hanc vitam ante 
ultimi judicii diem tali tunc cum ederetur ornata Praefatione: 

,oatis apparet quomodo Satan ubique se opponat, ne doctrina Evan- 
gelii sincera etiam apud aliarum linguarum homines innotescat. Nam cum 
vir doct. et optimus D. Matthias Devay in sua lingua Cassoviae et 
alibi in Hungaria Evangelion annunciasset cum magno fructu, excitavit 
Satan zizania per Monachum quendam Zegediensem, qui varie calumniatus 


938 LIB. If. CAP. 7. § 1. — MINISTRI REFORMATIONIS. 


ae 


est sanam doctrinam. Quare D. Matthias rationem publice toti mundo 
voluit reddere, quod nihil impium aut scandalosum in Hungaria praedi- 
caverit, et hos duos libellos adornavit, in quorum altero priore disputat 
contra abusum invocationis sanctorum, quod ea non solum frustra sit 
sed et impia. Si quidem soli Christo honos invocationis debetur et sancti 
nondum sunt consumati, sicut Epist. ad Hebr. dicit Cap. XI et Paulus 
dicit, quod etsi non omnes morientur, tamen omnes subito 
mutabuntur. Et ad Thessalonic. quod nos non antevertemus 
eos, qui mortui sunt. Haec fuit causa pio homini, cur de statu 
animarum post hanc vitam disputaret ex professo, ut scil. invocationem 
sanctorum ex hoe fundamento totam convelleret et everteret. Si quidem 
sancti etsi sunt et suam quietem habent, tamen nobis sunt acsi non 
essent; quod attinet ad invocationem et intercessionem sicut Esaias quoque 
dicit: Abraham nescit nos &c. In posteriore libello, quia quaedem 
istius propositiones ab insano Monacho iniquissimis calumniis publico 
scripto erant traductae, propter Fratres, quos in Hungariae Regno habet, 
coactus est ab istius calumniis sententias suas vindicare, in quibus (nam 
breves propositiones sunt) fere omnia complexus est, quae ad Fidem 
nostram docendam requiruntur. Has lucubrationes speramus Bonis omnibus 
gratissimas fore, quod sint quasi primitiae, quae Domino tempore Evan- 
gelii ab aliarum Nationum hominibus offeruntur. Quare non gratias solum 
pro hoc dono agere, sed et Deum orare debemus, ut hoc pacto Evan- 
gelion suum propaget etiam in alia Regna, ut quemadmodum haec 
Doctrina apud Germanos gloriam Christi, quam sophismatibus suis Monachi 
oppresserunt, illustravit, ac Pontificis et suorum impietatem in publicum 
produxit, ita etiam aliae Nationes studio cognoscendae gloriae Christi 
et odio Papae, qui vere Antichristus est, impleantur. Amen’. Dedicatio 
autem ipsius Authoris talis est: 

»Reverendo Domino Emerico Bebec Praeposito Albensi Domino 
et Patrono suo Matthias Devai Gratiam & Pacem. | 

Anno abhine quarto, Reverende Domine, cum Rex Quingue Eccle- 
sias esset profectus, Dignitas tua Budae, post suae Majestatis discessum 
aliquot dies egit secutura Principem; ego interim meo tunc fungebar 
officio. Die, quo propemodum itineri nos accingeremus, convenit me ex 
Fratribus nostris quidam impense a me contendens, ut nonnihil de 
sanctorum dormitione ei in litteras mitterem. Dicebat causam esse 
quosdam Papismo deditos, qui nervis omnibus doctrinae nostrae reti- 
nerentur. Cujus precibus victus alioqui amicissimi et de me bene meriti, 
crasse quasdam sententias illi delineavi, et quidem (quod sciam) tantum 
de sanctorum dormitione. Is vero hasce meas sententias alteri ex 
Fratribus, ut in unum ordinem redigeret et ut de suo quoque ubi libet 
adderet, dedit. Accepta provincia redegit in ordinem et insuper de uno 


— 

Mediatore Christo, de non invocandis sanctis deque statu 
mortuorum post hance vitam scripsit in formam justi libelli, qui 
liber cum in manus Franciscani cujusdam pervenisset, Apologiam adversus 
eum edere voluit. Hoc autem moliebatur multo tempore, sed quod diu 
parturiebat, tandem peperit, me ubique suo more proscindens, cum ut 
dixi nil nisi de sanctorum dormitione me scripsisse sciam, et 
quidem pinguissime, ut tunc ferebat temporis occasio. Et suas veritates 
(si Diis placet, sic enim loquitur) effert plurimum, triumphum ante 
victoriam canens. Ego vero etsi sciam, quam sit mihi curta supellex, 
et toties veritus sum meam infantiam seculo nostro prudentissimo irri- 
dendam exponere, tamen coegit ad hanc impudentiam, ut ita loquar 
pseudofratris pervicacia, qui nedum Evangelicos viros, sed et ipsum 
Christum non veretur blasphemare suo maximo malo. Coegerunt et viri 
fratres duplici nomine; ut et monachi naenias everterem, et ut meae 
praedicationis fidem facerem, cujus testis est utraque Pannonia, uter- 
que Rex Hungariae (Ferd. et Joannes), quorum (gratia Deo) expertus 
sum indignationem, insuper vincula et carceres; ut cum Paulo in meis 
infirmitatibus nonnihil glorier. Quare, mi Domine Emerice, hunc 
quamlibet serotinum foetum ingenii mei tibi offero: jam fusius scripturus 
de locis memoratis et de aliis apud te et apud meos, pro mea virili, 


_ veritati patrocinaturus. Patior inter imi subsellii homines numerari, modo 


testimonium verae praedicationis habeam apud posteritatem. Eo autem 
candore scripsi, quo debui. Tu ergo et Fratres omnes Christiana censura 
hoc meum scriptum judicate. Vale in Christo una cum tua consorte, pro 
qua verbo Dei eruditus omnem paternam haereditatem maluisti amittere , 
quam more quorundam per vagos concubitus ut modestissime loquar 
volutari. Datum ex Haarvar Anno salutis nostrae 1535 in Feriis Pen- 
tecostes”’. 

Wiennae cum in carcere detineretur a Joanne Fabro Constan- 
tiensi episcopo examinatus est severe, quod examen ad amicorum suorum 
postulatum libertati restitutus, prout memoria suggerebat, descripsit, qui 
tandem publicarunt. Objiciebat in examine Matthiae Devaio: 

4. Quod Vittenbergae fuit et Vittenbergensium con- 
ciones et praedicationes audivit, qui authoritate Pon- 
tificis et Caesaris condemnati sint, proque haereticis 
deploratissimis habiti? 

R. Primum inficiari non potui, quanquam ex eorum praedicationibus, 
cum Germanice nesciam, dixerim me nihil profecisse. 

2. Quod regressus e Vitteberga non missavit, cum fuerit 
sacerdos Romanus, sed sub utraque specie ab altero 
ministro accepit Eucharistiam? 

R. Me ad solam praedicandi provinciam fuisse vocatum, non ad 
missandum, testis est senatus Cassoviensis. 

3. Quod omnes Christianos dicit esse sacerdotes? 

R.Cum sacerdotum partes sint sacrificare ut Rom. XII. 4 Petr. II 
praedicare, orare, et cum ad tria haec omnis Christianus ex praecepto 
Dei obligetur, consequitur omnes Christianos esse sacerdotes, ut sua peccata 
interna et externa occidant et mortificent, ut doceant, ut orent 
invicem, sicut docet divus Jacobus. Caeterum in Ecclesia vocatio expec- 
tanda est, juxta illud: Nemo sibi sumat honorem, nisi qui vocatur 
a Deo, tanquam Aron. Jam quatenus praedicat Ecclesiae et admi- 
nistrat sacramenta, servus et Minister Ecclesiae dicitur Pastor, 
Episcopus, Evangelista; alias est sacerdos, etiamsi communia 
officia obeat, si est Christianus. 

4, Episcopum, Presbyterum, Diaconum non discernit? 

R. Episcopatus, Presbyteratus, Diaconatus sunt ministeria Ecclesiae 
ut Act. 1: Episcopatum ejus accipiet alter. Et iterum: Elige 
unum ex his ad hoc ministerium, de quo praevaricatus 
est Judas. Caeterum primarium officium Episcoporum est praedicare 
juxta illud: Vae mihi, si non praedicavero, et: Ite praedicare 
Evangelium. Etiamsi Diaconis committant administrationem sacra- 
mentorum et pauperum provisionem, ut de Laurentio habemus, tamen 
Diaconatus nihil prohibet, quominus Diaconus possit praedicare, ut 
habetur de sancto Stephano primo martyre. Sed si nolunt, Diaconos 
administrare posse sacramenta, nedum consecrare contra Ambrosium et 
Lombardum, verum aquam ac vinum in calicem et in manus Episcopi 
fundere, prout verba Fabri erant. 

5. Non ponit septem sacramenta? 

R. Quia in Evangelio, apud Patres purioris seculi, duorum sacra- 
mentorum invenimus mentionem, non plurium, et sacramentorum autor 
solus Deus potest esse, non homo. Hic cum ex Erasmo contra Bedam 
dicerem, tempore Hieronymi matrimonium non fuisse sacramentum , 
parum verecundo vocabulo notavit Erasmum, quasi duabus sellis sedentem, 
quem tamen alias adorabat &c. 

6. Post verba: Hoc est corpus meum, et hic est sanguis 
meus, dicit, manere substantiam panis et vini? 

R. Quae sit vera sacramentorum natura, indoles, usus, dixi verbis 
quam apertissimis, quod sint signa gratiae et bonae volun- 
tatis Dei erga nos, ut nos in tentationibus consolentur et fidem nostram 
in Dei promissionem confirment, corroborent ac certificent; idemque esse 
officium verbi et sacramentorum, et quod non sint vacua signa, 
sed vere ac realiter signati exhibitiva iis, qui sunt in Ecclesia, 
quamquam iis solis sunt salutaria, qui in fide et spiritualter 

et sacramentaliter haec mysteria percipiunt ° praeberique 
fidei certitudine et confirmatione in et sub his signis verum corpus et 
verum sanguinem Christi. Verum de Transsubstantiatione dixi, 
quod dissentio a Sorbonicis Doctoribus, quam cum Faber urgeret, ego 
ex verbis Pauli retinentem apellationem Panis et Christi, dicentem: 
Non bibam ex hoc genimine vitis, diluebam; vocat enim Christus 
vinum vitis genimen. Et cum e resurrectione probarem Christum 
comedisse et bibisse cum Apostolis, constantissime Faber come- 
disse et non bibisse affirmavit contra Petrum Act. X, qui locus 
neque mihi tune succurrerat. Vix uspiam atrocius tumultuabatur quam 
in hoc articulo, propter quem dixit etiam me elementis purgandum esse, 
cum male sentiam de sacramentis. ‘ 

7. Quod mulieribus permittit docere et administrare 
Sacramenta? 

R. Mulieres docere possunt in suo genere ut Paulus ad Titum: Anus 
prudentiam doceant, aut etiam virum, si ignarus fuerit. Sic Pris- 
cilla et Aquila docent Apollo viam Domini, sed in Ecclesia vetat 
Apostolus. Caeterum si praedicare possunt, cur non item administrare 
Sacramenta tempore necessitatis, cum etiamnum mulieres baptizent 
infantem; et isti more anabaptistarum rebaptizant, dicentes: Si non es 
baptizatus — Lege Ambrosium Eph. 4. Tamen- propter servandum 
ordinem non improbo modum moderni baptismi. Caeterum in rebaptizando 
infantes a mulieribus baptizatos, qui errent et Donatistas agant, non est 
hujus loci disserere. 

8. Vult ab Ecclesia debere eligi Pastores, nona Ponti- 
fice aut Episcopo? 

R. Pastor eligitur ab Ecclesia. Hic Faber contra: Paulus eligit 
Timotheum et Titum solus et praefecit Cretae. Respondi: elegit sed 
consensu seniorum, ut scribit ad Titum: Noli negligere gratiam, 
quae data est tibi per impositionem manuum Presbyterii, 
quasi diceret senatus. At ille: Noli intelligere manus Presbyterorum, sed 
ambas manus Pauli. Tandem ego: Pastor potest eligi et ab Ecclesia vel 
ab eo, qui praeest Ecclesiae. 

9. Quod sanctorum reliquias, processiones, stultitiam 
esse dixerit? 

Non sum tam impudenter locutus, sed habemus vivas costas, id 
est fratres, quos auro et argento demereri jubemur. De sanctorum reli- 
quiis non extat praeceptum, praeter hoc, quod multorum reliquias 
venerantur in terra, quorum animae sunt in inferno. Sciunt veri Chris- 
tiani quomodo erga corpora et reliquias sanctorum affecti esse debeant, 

40. Episcopis et sacerdotibus non praedicantibus vetuit 


dari tributa et decimas? 
16 

R. Et Christus in hoc damnabatur falso, ut ne Caesari darentur 
tributa. Non vetui, imo praedicavi reddenda, ne scandalisentur alteri 
Mat. XVII. Qui vero injuste acceperint, ipsi viderint, quam reddituri 
sint rationem. 

41. Beatam Virginem dicit esse peccatricem? 

R. Scio quam honorifice sit loquendum de sanctis mortuis et de 
beata semper Virgine. Sed cum ratio fidei exigatur, vere confitenda fides 
est, et solius Christi gloria. Beata Virgo fide in Christum filium suum, 
verum Deum et hominem, quem corpore et corde ferebat, est beatifi- 
cata, justificata. Beata es quae credidisti, ait Elisabeth. Et ubi fides 
est, quae alienum et extra se positum quaerit meritum, ibi deest 
proprium meritum. Ergo non proprio sed alieno merito, quod fide appre- 
hendebat, est salvata. Non eximo ergo ab originali peccato, omnes enim 
peccaverunt et omnes sumus natura filii irae. Kt ipsa canit: Spiritum 
suum exultasse in Deo salutari suo. Si et ipsam Deus servavit, 
necesse fuit causam antecedentem fuisse, de qua servaretur, sicut et 
omnes sancti qui ut in natura sic et in gratia pares sunt. Non desunt, 
qui et infidelitatis eam suggilent tempore passionis filii sui, ut Simeon 
non inepte dixerit, gladium pertransiturum cor ipsius. Quantum 
autem ad peccata attinet, si quis sanctorum hanc unam minus peccasse 
constanter credo, et sic actionibus externis et donis non justificantibus , 
eam omnes sanctos qui fuerunt inde ab initio excellere assero fide 
justificante parem. Sanctorum enim communio credenda est. Ad haec 
sanctificandi verbum non ad solam Virginem, sed aeque ad omnes 
sanctos spectat. Zeph. I: Sanctificavit advocatos. Joh. XVII: Sanc- 
tifica eos in veritate. 1 Cor. VI: Sed sanctificati estis, 4 Cor. 
I: Christus est sanctificatio nostra omnium. 

12. Negat Beatae Virginis et Sanctorum intercessionem? 

R. In regno fidei oramus invicem. Orate invicem Jacobus; sed in 
Regno gloriae solus Christus est advocatus et Mediator noster. 

13. Ecclesiam Romanam negat esse Ecclesiam? 

R. Ego credo Ececlesiam in totum orbem dispersam, fidei tamen, 
charitatis, sacramentorum unitate dissidentem, etiamsi ad conservandum 
ordinem et in politicum finem dispares cultus habeat. Nego ergo Kccle- 
siam Romanam esse veram Kcclesiam, quae sanctos persequitur et tot 
malorum ansam praebuerit, nec sapiat genium capitis Christi, qui non 
venit perdere sed salvare. 

Hic Faber: Beati qui persecutionem patiuntur propter 
justitiam,; quasi Ecclesia Romana ab haereticis pateretur persecutiones. 
go: Ergo vos non estis beati, qui occiditis alios et persecutionem non 
patimini, At ille: Ego plura patior una septimana, quam tu toto anno. 
Etiamsi ego in carcere, in vinculis, timore, algore &c et quod omnium 

majus est in inferno ineffabili duello carnis et spiritus diu noctuque 
eram, de quo deficeret tempus loquentem. 

14. Negat Sanctorum Resurrectionem cum Christo e 
limbo, sed una nobiscum resurrecturos? 

R. Pauli est sententia, Heb. Xl: ne sine nobis consumarentur. Job, 
XIX: in novissimo die de terra resurrecturus sum. 

15. Negat Missam esse sacrificium pro vivis et defunctis? 

R. Qui mortui sunt, hi jam non credunt, atqui sacramenta 
signa sunt fidei. Cum morte enim desinit fides et sancti experiuntur 
suam salutem, vitam ac beatitudinem. Quid ergo illis cum sacramentis? Nihil 
ergo Missa prodest defunctis. Est tamen synaxis seu Coena Domini sacri- 
ficium non propitiatorium, sed Eucharisticum et gratiarum actionis, 
alias unica oblatione consumavit sanctos Christus in perpetuum. Hic 
mirari se Faber dicebat ob hanc unam sententiam, nos hance Epistolam 
amplecti non debere, cum alias de ejus authore dubitatum sit et Luthe- 
rus rejiciat. 

16. Negat Purgatorium post hance vitam? 

R. Cum finis fidei sit vita aeterna 1 Pet. I et 4 Johan. V, de morte 
transibit ad vitam &c non potest esse aliquis ignis purgatorius post 
hance vitam. Est tamen nostrum purgatorium Christus, seu fides in 
Christum Heb. I: Qui per se purgationem nostrorum pecca- 
torum fecit. Et Ecclesiasticus, Christus purgavit peccata ipsius. Act. 
XV: Fide purificat Deus corda nostra. 

17. Sola fide dicit nos justificari, non ex operibus? 

R. Per terminos sola gratis, sine operibus &c non opera fidei 
excludo, sed fiduciam operum, et eam in solius Christi beneficium 
transfero. Opera ergo nostra non sunt antecedens causa justificationis 
nostrae. A causa ergo justificationis, non ab effectu opera excludo et 
quidem coram Deo, apud quem sola fides gratuitae misericordiae per 
Christum justificat, duplici egemus justitia, fidei et operum. Hic Faber: 
probabis ex scripturis sacris, quod sola fides justificet et statim 
dimittam te liberum. Dixi hance voculam sola expresse non haberi in 
scripturis sacris, sed multae sunt aequipollentes sententiae. Gal. 1: Non 
justificatur homo ex operibus Legis, nisi ex fide Jesu 
Christi. Nisi ex fide quid aliud est, quam sola fide. Et hujus- 
modi alia citabam, sed naso suspendebat. Et cum ex Ambrosio et aliis 
pergerem probare, nihili fecit. Caeterum cum probaret ex operibus nos 
justificari, citabat illud Pauli Rom. XI, 44: Non auditores sed factores 
legis justi sunt apud Deum. Interrogavi palam: Domine Episcope! quid 
est facere legem? At ille: Est credere. Tum ego: Si facere legem 
est credere, cur hac sententia, quae est de fidei justificatione, ad operum 
Justificationem abuteris? sed elapsus est per Episcopalem licentiam, 

48. Infantes propria dicit salvari fide, non aliena + 
Ecclesiae? 

R. Omnibus, qui salvari volunt, fides est necessaria, qua sine nemo 
potest placere Deo Heb. XI. Et pueri credunt, sed quomodo nihil ad 
nos. Hic de fide multa, quam cum definirem esse certitudinem spe- 
randarum rerum, quidam ex Confessoribus ad Episcopum: Permitte , 
inquit, Reverende Pater ut loquar. Annuit, at ille: Nego, inquit, fidem 
esse certitudinem sperandarum rerum. Ego dicebam: Paulus 
ad Timotheum dicit: Scio cui credidi et certus sum. Quo spiritu 
hoc dixit? Hoc vel ipsi Fabro displicyit, nec amplius ille locutus est. 

49. Negat auricularem confessionem? 

R. Confessionem fidei, quae fit soli Deo, et charitatem, quae fit 
offensis fratribus, non nego, et doceo Pastorem adiri debere doctrinae 
consilio et consolationis gratia et propter privatam absolutionem, cujus 
verbo perinde est credendum ut ipsi Christo. Qui vos audit me 
audit. Sed abusum auricularis confessionis abhorreo. 

20. Dicit potestatem ligandi et solvendi omnibus Chris- 
tianis datam a Christo? 

R. Verum est, quod sit data omnibus Christianis. Nam Petro in 
Persona totius Ecclesiae data est, sed usus publicus non omnibus est 
datus, ut sciamus ordinem servare in Ecclesia. Si autem Pastor indoctus 
fuerit, vel suae functioni non responderit, doctiorem medicum adibo, is 
quisquis sit parum refert. 

2. Quod mulieribus potest fieri Confessio? 

Rh. Si praedicare possunt; cur non etiam vel consulere vel consolari 
privatim? Alicubi interrogabam Episcopum, cur de his minutulis exami- 
narer et non potius de articulis fidei, qui in nostra salute majoris sunt 
momenti? Respondit: Qui in his minutulis errat, fieri potest ut et in 
maximis erret. 

22. Festos dies non habet? 

R. Cum omnes dies festi sint Christiano, stati tamen dies esse 
debent ad audiendum verbum Dei, ad percipienda sacramenta, ad pau- 
perum Visitationem. 

23. Docuit, sed utraque specie communicandum? 

R. Verum est, quia sic instituit Christus. Et docuit ac scripsit 
Paulus: Probet autem seipsum homo &c. Tamen infirmitatis semper 
habui rationem. 

24. Jejunia instituta ab Ecclesia reprobat? 

f. Abusum reprobo et libertatem Christianam urgeo, habita semper 
infirmorum ratione. 

25. Negat liberum arbitrium? 

R. Duplex est tabula duplicem requirens justitiam: alterius tabulae 

praecepta nos utcunque posse praestare, id est, politicam justitiam et 
opera rationi subjecta, quae vel ipsi ethnici non pauci praestiterunt, 
etsi intus fuerint meri hypocritae. Sed praecepta primae tabulae sine 
dono ac gratia Dei per Christum nulla ratione praestare posse. 

Tunc Faber: Hane distinctionem ne a Magistro quidem tuo audivi 
unquam (intelligebat autem Lutherum) cum tamen non erat Lutheri 
sententia, sed Augustini 3 Hypog., cujus verba reddideram Episcopo. 

26. Horas canonicas reprobat? 

R. Invitare populum et sacerdotes ad lectionem sacrarum scriptu- 
rarum Joh. V. Act XVII. Illam battologiam, quae nec legentibus nec 
audientibus prodest quicquam, reprobari, quae est conscientiae et cor- 
porum carnificina. 

27. Ut missent communi lingua? 

R. Apostolus 4 Cor. XIV insaniam vocat loqui linguis in Ecclesia. 
Dixi aperte Episcopo, quod Regia Majestas et aliis bonis viris debuerat 
committere mea negotia, nam a quibus condemnarer, horum judicium 
etiam apud suos esset suspectum. Cum ab Episcopo in fine primi exa- 
minis ducerer eo, unde eduxerant, conversus ad me dicebat: Bene- 
dicerem tibi, si Christianus esses. Ex abrupto ego respondi: 
Non indigeo tua benedictione; est Deus, qui benedicet 
mihi et miserebitur etiam olim. Multa alia sunt acta, quae non 
succurrunt. Episcopus excepit omnia per amanuensem suum” 

Colloquium hoc inter Fabrum et Matthiam Devai typis descriptum 
eleganti Proloquio exornavit Vitus Theodoretus, quod quoniam illius 
aevi Historiam illustrat, huc transferre non erit inutile. 

Reverendo Domino Francisco Batzi Praeposito Sepusiensi* ac 
Secretario Regio, Domino et Amico suo salutem. 

Cum Mathias Devay, vir eruditione et pietate insignis, hic apud nos 
aliquot menses substitisset valetudinis causa, quae ex itinere hyberno non- 
nihil afflicta erat, saepe multa nobis de religione et communibus nostris 
fuit mentio studiis. At summae voluptati mihi fuere ii, quos saepe inter 
nos committebamus sermones, quod et conditi erant singulari suavitate 
et certas significationes ingenii ac doctrinae prae se ferebant. Incidit 
autem inter reliqua mentio captivitatum, quas satis acerbas, propter 
doctrinam Evangelii, ad triennium fere passus est. Cum igitur Fabri 
Viennensis meminisset, a quo in carcere examinatus est, non solum 
ut oratione referret eam actionem totam, hortatus sum, sed etiam auditam 
rogabam ut literis mandaret, ac sane pro ea, quae inter nos fuit, con- 
junctione facile impetrari id a se passus est, et sua manu signatas quaes- 
tiones ac responsa exhibuit. Atque hic cum se mihi egregie satisfecisse 
crederet, neque ego aliud tum ab eo peterem amplius et ipse Vitte- 
bergiam ad communes nostros Praeceptores ac Patres se contulisset, - 

ab alio admonitus sum, editurum eum quaedam sua scripta ad Fratres, 
quos in Hungaria habet, contra quorundam sycophantarum impias calum- 
nias confirmandos, Gaudebam occasione, ac denuo hominem interpellabam, 
ut examen illud adderet, quod apud me scriptum reliquerat. Etsi autem 
causas aliquas afferret, cur nollet publicari, quod neque tum in carcere 
respondisset ad omnia accurate satis, nec nunc esset potestas, adjiciendi 
quae vellet, tamen amico pertinacius urgenti gratificatus est, et Cyrywar« 
ista infulati Doctoris reliquis libellis curavit addi. Fuit autem hoc 
mihi in consilio, quod existimabam varie prodesse Ecclesiae Christi, 
si haec quam a plurimis legerentur. Nam et confirmantur animi, cum 
ista Adversariorum nostrorum insignis stultitia ac inscitia patefit, et 
quia tantum hoc agunt, ut homines ad nugas suas amplectendas impel- 
lant, injustam et odiosam crudelitatem suam produnt, quam contra 
Kcclesiam Christi exercent. Quis autem non indignetur, hominem nullius 
criminis reum, sed propter suspicionem haereseos comprehensum, in 
carcerem et vincula conjici, et ab iis, qui Ecclesiae Doctores vocantur , 
interrogari, non de Articulis Fidei, sed de nugis quibusdam, quod non 
credat septem sacramenta, quod reliquias sanctorum non dicat colendas, 
quod horas canonicas non legat &c. At sane leve esset non interrogari 
de gravioribus, sed quod etiam igni et gladio ob has. nugas contra 
Ecclesiam saeviunt, hoc vero caput est impietatis. Atque in hoc examine 
Faber maxime commotus est, cum negaret Matthias Transub- 
stantiationem. Sed quodnam scripturae, quod Patrum et _ 
veteris Ecclesiae testimonium producunt, ut Transsubstantiationem 
credamus. Paulus retinet apellationem Panis, etiam post eulogesin seu 
consecrationem. Item Christus dicit se posthac non bibiturum de 
germine vitis, et Patres ipsi retinent appellationem Panis et Vini, 
sicut sunt testimonia apud Epiphanium et Basilium Graecos Theo- 
logos et alios Latinos quoque. Et tamen Faber elementis hanc haeresin 
purgandam esse dixit. Sed habetur etiam a nobis magna gratia Fabro 
et ejus similibus, quod in his privatis actionibus nobis pingunt, qualis 
futura sit toties jactata Synodus seu Concilium et quid nobis de 
eo sit sperandum. Nam frustra eam spem alimus, futurum ut de 
Articulis Fidei, de justificatione, de usu sacramentorum, 
de sacrificio Christi et aliis necessariis articulis accurate dis- 
putetur. His enim necesse est ruere et subverti omnem Adversariorum 
idololatriam. Igitur aliam methodum insistent sibi et tyrannidi suae 
commodam, nempe quod de doctrina et praesenti statu Ecclesiae sancta 
Romana Ecclesia jam olim pronunciarit, ergo blasphemiam esse, si quis 
illud Romanae Eeclesiae judicium tot Conciliis comprobatum in dubium 
vocet. Igitur si quis non credet purgatorium, indulgentias, 
septem sacramenta, sacrificium missae pro mortuis et 

defunctis, ille etiamsi in omnibus Christianae Doctrinae praecipuis 
Articulis recte sentiat, tamen tanquam haereticus igni purgabitur. 
Sicut manifesta nostri seculi exempla sunt, et sanctissimus vir Johannes 
Huss ante centum annos eandem crudelitatem expertus est. Non defu- 
giebat supplicium, non petebat dimissionem, hoc petebat ut audiretur 
et ex sacra scriptura et veteris Ecclesiae Doctoribus articuli, 
quos confitebatur suos esse, judicarentur; sed frustra petebat. Eadem 
futurae synodi erit plane forma, nisi istis in Ecclesia viperis saeviendi 
potestatem Magistratus ademerit. Quare existimo hoc Matthiae examen 
imaginem futurae synodi nobis exhibere, quae tanto saeviet crudelius, 
quanto istic conjunctis sententiis et viribus erunt validiores. Nunc singuli 
in suis angulis crudelitatem infinitam exercent, sicut in eo genere 
Faber carnifex verius quam Doctor aut Episcopus diceretur. Nota 
enim sunt per omnem Germaniam et alias vicinas regiones cruenta ejus 
tum consilia, tum facta, contra Ecclesiam Christi. Sed suo tempore 
requiret justus Judex justorum sanguinem ex ejus et similium manibus, 
atque utinam id non fiat cum vastitate totius Germaniae. Debent autem 
injusta haec crudelitas et acerba supplicia confirmare Ecclesiam contra 
Adversarios suos, si quidem Ecclesia, Christi exemplo, patitur et Papatus, 
Synagogae et Judae exemplo, Ecclesiam persequitur et crucifigit. Tenent 
in suis Kcclesiis adversarii nostri magnas dignitates, a Principibus adhi- 
bentur ad maximarum rerum deliberationes. Habent alia commoda plurima, 
quibus fere tanto cumulantur magis, quanto minus vel eruditione vel 
virtute ea merentur. Haec stultum vulgus et miratur valde et studiose 
ambit. Sed hue mihi oculos atque animum adverte; nullum enim hominum 
genus plus publice atque privatim nocet; nullae Rerumpublicarum et 
Ecclesiae nocentiores pestes sunt. Quare non potest ab eis longius abesse 
poena, qua quidem nunc gravissima urgentur si modo eam agnoscant. 
Quis enim non poenam gravissimam judicet istam extremam caecitatem , 
qua propter conjugium, propter utramque speciem sacra- 
menti, propter intermissos recentes et veteris Ecclesiae ignotos 
cultus, homines nullius criminis reos tam crudeliter occidunt. Equidem 
vix ullum Germania carnificem habet, qui tot occiderit, 
quot Fabri iniquis judiciis damnati sunt. Haec Faber in suo 
foro, ita enim appellare libet, facit. Sed plus periculi est, cum etiam ad 
Principum consilia tales crudelitatem et ignorantiam, quibus extreme 
laborant, afferunt. Nunc etiam eo loco res est, ut asperioribus remediis 
etiam in justa causa nemo sanus uti cupiat. Isti autem eo animo sunt, 
ut manifestam impietatem crudelitate defendi et verbum Dei extrema 
saevitia oppugnare velint. Quare ipsi viderint, quem exitum tandem res 
sit habitura. 

Volui autem, Francisce, vir clarissime, hanc Appendicem Examinis 

tibi dedicare, quod recte convenire existimem, cum alteram suorum 
laborum partem Matthias tibi dedicarit, ut etiam hoc ejus scriptum tibi 
tanquam fideli ejus Patrono defendendum committatur. Vale. Kalendis 
Junii MDXXXVII T. Vitus Theodorus 4). 

Docuit in Possessionibus Casparis Dragfii hic Confessor; ubi vero 
extremos et quales habuerit dies, scriptum non inveni. 

Devai Nicolaus a. 1545. 

Deretskei Demetrius reformabat Sylvaniam. 

Detsi Caspar Minister verbi D. in Tholna celebris. 

Deczius Czimor Joannes. Hic fuit vir ab elegantioribus literis 
egregie instructus, qui anno 1587 a Wolphango Banfi de Losontz Bont- 
zhidae lateribus filii Francisci adjunctus simul cum ipso missus est in 
Academiam Vittebergensem. Iter ingressi per Passum Ojtoz in Moldaviam 
simul cum Cancellario Regni Wolphango Kovasotzi pervenerunt, qui 
Varsoviam ad Comitia contendebat; per Russiam, Masoviam, Prussiam, 
Pomeraniam, Marchiam iter promoventes Vittebergam, ubi tunc in 
Academia Coetus Hungaricus ex Nobilibus ac Generosis Juvenibus et ad 
studia bene animatis collectus existebat, accesserunt. Descripsit soluta 
oratione iter illud ac ad Patronum suum Wolphgangum Banfilo- 
zontzium (uti scribit) Consiliarium Principis Transylvaniae Sigismundi 
Bathori et Comitem Coetus Dobocensis Vittebergae an. 1587 editum 
direxit. Sunt ad manus varia ejus Carmina Graeca ac Latina variis occa- 
sionibus fusa satis elegantia, quae tamen brevitatis causa praeterire cogor. 

Debretzeni Tsorba Stephanus. Extat Elegia ejus pulcherima, in 
obitum Generosi viri, prudentia cum togata tum bellica liberalitatisque 
in orphanos et egenos exemplo memorabilis Domini Nicolai Walkai 
anno 1586. 

Dombi Petrus, ex Academiis redux factus est scholae Tholnensis 
Rector circa annum 1560, celebris didacticus ac multorum parens in 
studiis excellentium ingeniorum. 

Kgri Petrus, praesens erat in Synodo Erdédiensi a. 1545. 

EKszeki Emericus Pastor fuit Tholnensis an. 1536. 

Kzlari Demetrius, hune Sigismundus Rakotzi in Coetu Hungarico 
Vittebergae propriis intertenebat sumptibus an. 1588. 

Fabricius  Basilius Szikszoviensis, Professor Patakiensis, qui 
eximia oratione laudavit Joannem Vitum Balsaratium, M. Doctorem et 
Pastorem Ecclesiae Patakiensis, edita Vittebergae anno 1576. Epitaphium 
vero superius datum est. 


') Conferantur de Matthia Devai Hist. Ref. pag. 72—90. 

Fabricius Thomas Tholnensis, cujus Carmen consolatorium ad 
Joannem Siderium, Filiae suae Annae obitu saucium, extat sequens: 


Delicias animi et vitae solamen acerbae 
Ereptum quereris Jane colende tibi. 
Justa licet moestae non desit causa querelae, 
Adde tamen lacrymis tristitiaeque modum. 
Sors manet haec omnes mortali lege creatos 
Nec sine lamentis, vita trahenda datur 
Quin mage chara Deo, est aerumnis subdita turba 
Nec pietas exors ulla dolore fuit. 
Debita naturae mors est, non ultima flenda 
Tempora, sed tanti mors et origo mali. 
Praestat ut innocui coelesti sede locentur 
Quos vocat ad coeli regna beata Deus. 
Quam tot criminibus pressa tellure morentur 
Saepius et laedant improbitate Deum. 
Quid quod et ipse Deus venientia fata videre 
Non sinit hos, quos vult ducere ad astra poli. 
Quare age sume animum et tristes rescinde querelas 
Teque dolore gravi frater amande leves. 
Filia jam Christi, caelestibus addita nymphis 
Regna tenet, veris perfruiturque bonis. 


Felegyhazi Thomas, Pastor Ecclesiae Debretzinensis, eruditione 
et pietate celebris, conscripsit lingua vernacula de praecipuis fidei articulis 
librum, qui intra decennium quater typis exscriptus est; adjunxerat 
etiam brevem Catechismum a. 1583. Transtulit in linguam Hungaricam 
Novum Testamentum, additis ad Epistolas Paulinas notationibus doctis- 
simis, quod tandem prodiit Debretzini procurante Georgio Géntzi 
Pastore ejusdem loci an. 1586. Diem extremum habuit XVI Januarii 
anno 1586. Laudavit oratione Joannes Julanus Rector Scholae Debret- 
zinensis. Deflerunt carmine varii: Stephanus Feleghazi Frater, Ste- 
phanus Thorba Debretzeni, Joannes Tsanadi, Michael Cibradi, Balthasar 
Miscoltzi, Joannes Tharatzk Debretzeni, Alexander Szomoskézi. Carmina 
sunt ad manus. 

Unicum ex multis epitaphium fratris huc transferam: 


Inspicis hanc molem lapidum, nec tergis ocellos? 
Pectus habes durum, duraque corda geris. 

Publica cur Patriae non defles damna? nec ullo 
Prosequeris luctu? saxea corda geris. 

Sta, precor, hac sub humo et quinam, nunc disce, quiescat. 
Nam poteris tantam nectere forte moram. 

Hac requiescit humo Debretzini Pastor ovilis, 
Accipiens Domini laeta brabeia sui. 

Ille externarum contemto munere laudum 
Nocte dieque sacris invigilabat ovans, 

Sed vitae fragiles peragens feliciter umbras 
Nune fruitur vera prosperitate polo. 

Is nunc Ambrosia satur est et nectare gaudet 
Laetaturque sacris semper adesse choris. 

Hic positis * qui sit Jam scis, des oscula busto 
Sic poteris coeptam continuare viam. 


Aliud ad tumulum Distichon: 


Quatuor hic nostri praestantia lumina regni 
Condita, perpetuo vivere digna, jacent. 
nempe: Petrus Melius, Valentinus Hellopoeus, Ste- 
phanus Chrysopoeus, et Thomas Feleghazius. 


Fegyverneki Isacus. Enchiridion Locorum communium Theologi- 
corum ordine alphabetico dispositum edidit Basileae 1586. 

Fogtoi Matthaeus, S Ministerium auspicatus est an. 1565, vixit 
etiam an. 1610, charus fuit etiam principibus viris. 

F6éldvari Ambrosius. Pastor fuit Ecclesiae Laskoviensis, in lin- 
guam Hungaricam transtulit Zachariae Ursini Catechisationes, Buchani 
Theologiam, et Aretii Examen Theologicum. | 

Galszétsi Stephanus, erat ex primis Reformatoribus in Hungaria, 
circa an. 1530 edidit libellum de Decalogo, Symbolo Apostolico ac ora- 
tione Dominica; bene in fundamento sentit, sed nondum satis purgatam 
habuit Doctrinam a ceremoniis. 

Géntzi Gregorius et Georgius, fuerunt Ministri Debrecinenses. 

Gyarmati Nicolaus edidit librum, in quo demonstravit, sanctos 
demortuos non posse esse intercessores, ideoque neque invocandos. 

Hellopoeus Valentinus Szikszoviensis. Fuit vir doctrina clarus zelo 
fervens; testantur pietatem et doctrinam ejus opera, quae Latina ac 
Hungarica edidit lingua. De tribus praecipuis fidei articulis, Deo vero, 
Electione ac Coena Dominica, fuse lingua utraque disseruit ac 
anno 1574 edidit, Catechismum in usum Ecclesiae Agriensis an. 1575, 
ubi Minister verbi Divini diu exstiterat, tandem Debretzinum translatus 


* positus (ed.) 

ibidem vitam finiit an. 1575. Cujus memoriam varii carmine celebrarunt. 
Basilius Fabricius Professor Patakiensis sequens epitaphium Poste- 
ritati reliquit. 

Epitaphium Valentini Hellopoei, viri ingenio, erudita doctrina, 
pietate ac humanitate excellentis, fratris ac popularis dulcissimi, tertio 
Martii defuncti 1575. 


Invida quem patriae rapuerunt Fata Valentem, 
Pannonici decus solii; 

Tu sparsas lacerata comas Ecclesia plange. 
Luge fidelium chorus. 

Occidit heu nostrae Vates clarissimus orae; 
Coetus sacer Vatum gemat. 

Occidit et nimium miserando tempore, multis 
Raptis Dei praeconibus, 

Dogmata qui unanimes passim sacrata sonabant 
Christi potentes spiritu. 

Melius invicta superans virtute quiescit 
Petrus potens lingua, fide. 

Thurits et summis doctrinae dotibus auctus 
Paulus tribus linguis vigens. 

Agria Pastorem te jam gemit inclyta fidum: 
Fido celebrans pectore 

Suspiransque tuae modulamina dulcia linguae 
Votis cupit fugacibus. 

Urbs Debretzina pari te luctu plorat ademptum 
Vixdum satis te cognitum. 

Usque dolens querulo refugit solatia planctu: 
Te flet juventus, flent senes. 

Nos quoque, docte Valens, te lamentamur amici 
Conjunx suis cum liberis 

Dulcisonis sed tu solitos concentibus hymnos 
Misces beatorum choris. 

Clarus et astrigero pia gaudia carpis Olympo 
Sanctis parata gaudia. 


Heltai Casparus. Fuit hic Minister Reformatus Claudiopolitanus , 
qui tam lingua quam calamo, tum etiam tandem Typographia erecta, 
multum promovit Reformationem. Diu acerrime se iis verbo et opere 
opposuit, qui sacrosanctum de ‘Trinitate dogma oppugnabant. Edidit 
Apologiam adversus Stankarum, in qua ostendit veram de Christo Media- 
tore doctrinam, Anno 1553 libellum de arte beate moriendi, quem jam — 

antea anno 1551 Germanice Claudiopoli simul cum quadam Catechesi 
ediderat. Biblia sacra universa in linguam Hungaricam versa per partes 
ex propria Typographia publicavit. Conscripsit et edidit Normam agen- 
dorum, ad quam V. D. Ministri suas dirigerent actiones an. 1559, Decretum 
Tripartitum tam Latine quam Hungarice a se versum an. 1571 vulgavit, 
anno 1575 Chronicon Hungariae ex Decadibus Bonfinii collectum et 
alia quam plurima publicae exposuit luci. In coena Domini adversus 
Saxones acerrime Reformatorum defendebat sententiam. 

Hevesi Michael, Pastor Ecclesiae Miskoltziensis an. 1566. 

Hilarius Thomas, Pastor Eccl. Kassoviensis an. 1568. 

Honterus Joannes Coronensis, magnum Reformationis apud Saxones 
instrumentum. Academiam Krakkoviensem in Polonia studiorum gratia 
adierat, inde Basileam discessit, ubi diu commoratus, cum in Patriam 
an. 1533 rediret, Typographiam quoque secum Patriae intulit, qua de 
Libris necessariis egregie prospexit. Coronam primum Urbem, mox totam 
Barciam reformavit, absoluta reformatione Ecclesiarum 1542, tandem 
edidit Librum quendam, qui esset Norma doctrinae et morum, qui dictus 
est Libellus Reformationis, editus an. 1547. Mortuus Coronae an. 
1549. Plurimos edidit Honterus libellos, qui apud Czwittingerum videri 
possunt; ille quem de Variarum Rerum nomenclaturis inscripsit his 
versibus laudatur: 


Honterus docta cum brevitate juvat. 
Flectere verba docet, verbis quoque jungere verba, 
Syllabicis modulis dulce sonare melos 
Sive voles Latias exacte nosse figuras 
Instruet istius pagina curta viri. 
Est hic acutus, habet certi quia nil sine causa 
Ad rem quae faciunt parturit ille tuam. 
Kt quia non animus numerosa mole gravandus 
Praecipiens brevis est, dicta tenenda notat. 
Hic brevibus, magnis quod non complectitur alter 
Parvo cum magno sufficit iste viro. 


Exstat Epistola D. Martini Lutheri ad Honterum, quae quia 
hactenus edita non est, quantum sciam, merito hic locum invenit. 

Venerabili in Christo Viro Domino Johanni Hontero Coronensi 
in Hungaria (debuerat in Transylvania) Evangelistae Domini, Fratri suo 
Domino charissimo. 

Scribis, mi Hontere, dedisse te ad me literas, sed nescire istis peri- 
culosis temporibus,. num redditae sint? Scias autem esse redditas simul 
incluso nummo aureo effigiem ‘lheodosii habente, quem scripsisti mihi 


be 

donatum a Praefecto seu Judice vestro in memoriam sui. Cui voce mea 
gratias agere oro. Caeterum de statu Ecclesiae et Religionis apud vos 
paulatim proficiscente , laudo Deum Patrem luminum, a quo omne bonum 
procedit, et precor ut augeat vos et benedicat omni benedictione spiri- 
tuali, Amen. Non deerit vobis morsus serpentis, nam sic scriptum sic 
dictum ab initio, et sic futurum est ad finem, ut inimicitias inter semen 
serpentis et semen mulieris statuamus; aliter non habet nec habere potest 
Ecclesia vera Dei. Solatium est autem nostrum, quod victoria semper est 
penes ferentem contra mordentem, sicut scriptum est: ipsum con- 
teret caput tuum. Recte igitur facies, recte statues vigilandum vobis 
esse contra hostes externos et lupos vicinos ac domesticos; hi sunt dentes 
serpentis et quidem molares ut Propheta ait. Sed occupatissimus sum 
jam senex et effoetus, qui requiem quidem opto meritam (ut puto) sed 
parum succedit votum. Ideo si brevibus scribo aut non respondi antea, 
ignosce. Hic Dominus sit tecum et cum omnibus tuis. Dominica Cantate 
A. 1544. 
Martinus Lutherus 8. Th. D. 

(RS? D. M. Philippus abest in Thurringia. 

Huszar. Anaxius Gallus, Pastor Ovariensis in Hungaria ac etiam 
Papensis, qui propriis expensis etiam Typographiam erexerat. 

Joo Joannes, Professor Varadiensis, hic in frequenti Procerum Regni 
Hungariae et Transylvaniae conventu gloriose disputavit cum Ste- 
phano Aratore Jesuita, cum Regno excluderentur sub Principe Sigism. 
Bathori. 

Kakonyi Petrus V. D. Minister in Hertzegszélés an. 1550. 

Kallai Lucas an. 1545. ' 

Kalmantsehi Martinus. Fuit hic vir doctissimus, eloquentia, zelo 
ac pietate clarus, Munkatsiensis, tandem Debretzinensis Ecclesiae Minister. 
In Ecclesia Romana erat Legum Doctor ac Canonicus. Hic reformavit 
Heroem Petrum Petrovitzium Munkatsini. In materia S. Coenae sentiebat 
cum Doctoribus Helvetiis, quam sententiam propagavit ac etiam acerrime 
defendit in Hungaria ac Transylvania adversus quosvis adversantes. 
Hinc factum est, ut nomen eximii viri conarentur obscurare quibusdam 
fictitiis maculis post Davidem Hermannum; frustra tamen. Comminis- 
cuntur Medie in Transylvania tragice esse mortuum, postquam de 5S. 5S. 
Eucharistiae sacramento multa inconsulte disputasset. At vero Beregs- 
zaszini in Hungaria anno 15741 a Monacho quodam sanguinario trajectus 
globo martyrio vitam finiit '). 

Kalotsai Joannes 1545, 


‘) Albert Molnar in Dedicat. Inst, Calvini edit 1624. Sz6l6ki in Libro Bajnok Davidka 
p. 64. Histor. Ref. p. 279. 

Kopatsi Stephanus. Fuit hic ex primis Reformatoribus, qui plurimas 
in Hungaria ac Transylvania Ecclesias lumine Evangelii illustravit. 
Erdédini diu ad latera ©. Dragfi docuit, inde an. 1547 vocatus 
Rivulos Dominarum ad primarii Pastoris officium; biennio post translatus 
in scholam Saros Patakensem ad Theologiam ac Graecas literas docendas?). 

Karoli Casparus. Fuit vir linguarum originalium scientia, pietate 
ac candida morum suavitate excellens, Pastor Géntziensis ac Fratrum 
Vallis Kassovinae senior. Indefesso labore sacra Biblia in Linguam Hun- 
garicam transtulit. Sigismundus Rakotzius magnanimus Heros sumptum 
suppeditavit; praecipuus tamen edendorum Bibliorum Patronus extitit 
Stephanus Bathori, Judex Curiae cum pientissima conjuge Euphro- 
syne Homonnal: qui accito ex Germania Typographo duobus Tomis 
in folio Visolini in suo oppido edi curavit an. 1589 et an. 1590. 

Georgius Thuri poeta insignis industriam Karolii sequenti car- 
mine laudavit: 


Pontificum tenebris alte Plebs mersa jacebat, 
Et sine coeca libris et sine luce cohors. 
Indoluit Caspar Karolinus et auspice Christo 
Praeside Rakotzio Biblia versa dedit 
Edocuitque omnes et sidera laetus adivit 
O pia magnanimi, vitaque morsque viri. 


Quo anno rebus humanis interesse desiit pius vir Karolius non satis 
mihi constat. Epitaphium tamen tale ipsi positum exstat: Patria Karo- 
lium; Hospitium Viteberga; Cathedra Kt tumulus magno Gontzia 
viro est *). 

Karoli Petrus. Redux in Patriam ex Academiis scholae Reformatae 
Claudiopolitanae in Transylvania factus est Rector, qui primus Georgii 
Blandratae et Francisci Davidis adversus Trinitatem molimina palam 
fecit, conscripsitque perspicuam explicationem orthodoxae fidei de uno 
vero Deo, Patre et Filio et Spiritu S$. adversus eorum errores, quae Vitte- 
bergae tandem edita est an. 1571. Crebrum de rebus in Theologia arduis 
sustinuit commercium literarum, quarum aliquot reperiuntur inter epi- 
stolas Dudithii typis expressas. Scripsit de officio Ministrorum Agenda, 
Conciones in Symbolum Apostolicum et alia luci publicae exposita. Factus 
Varadiensis Ecclesiae Pastor ac Scholae Professor ubi et vitam finiit. 
Andreas Karolius sequens illi Epitaphium posuit: 


') Conferatur oratio Fabricii, de obitu Balsaratii edita 1576. 


*) Est ad manus Fasciculus Epitaphiorum conjugi liberisque C. Karolii ea aetate _serip- 
torum; brevitas non sinit inserere. 

Karolium dederas nobis, Deus optime, Petrum 
Qui fuerat Patriae gloria prima meae. 

Praefuit hic sacris non paucos rite per annos 
Varadii magna sedulitate docens. 

Hic erat eximiis virtutum dotibus auctus 
Ingenio clarus judicioque gravis. 

Quid referam quanta Franciscum vicerit arte 
Davidis, Christum qui negat esse Deum. 

Omnia sustinuit mira bonitate Sophistae 
Scommata, ne fervor posset obesse sibi. 

Dum pia scripta viri florent, laus vera manebit 
Illius exemplum posteritasque colet. 


Karoli Sebastianus, post Reformationem sacrorum primus Saxopo- 
litanorum V. D. Minister circa annum 1550. Fuerat Canonicus Albae 
Juliae et Scholae ibidem Rector. 

Kassai Caesar Georgius, Professor Patakiensis, qui Basilium Fabri- 
cium eleganti laudavit oratione 1577 edita Wittebergae. Antea vero 
eundem carmine celebraverat cum super Vitum Balsaratium peroraret. 
Quod ita se habet: 


Qui laudes Viti venientibus inseris annis 
Facundisque refers nomina sancta modis. 

Te quoque Fabricii coelestibus inferet astris 
Musa tua eximiis Musa probata viris 

Dumque aliquod studiis nomenque decusque manebit . 
Clarus in ore piae posteritatis erit 

Atque sequens debere tibi profitebitur aetas 
Ac erit in laudes officiosa tuas. 

Pannoniae Heroes revocas quod rursus ab umbris 
Virtutemque horum morte carere facis. 

Ac veluti sanctus decus indelebile Vitus 
Adjecit Musis, vir venerande, tuis. 

Sic etiam sancto decus indelebile Vito 
Adjicis eloquio vir venerande tuo. 

Materiem siquidem verborum gratia adaequat 
Mixtus et in versu est cum gravitate lepos. 

Et nitor et nervi legem venere sub unam 
Aethereae si quidem semina mentis habent 

Fonte fluunt uno, nee distant finibus, ambo 
Nominis aeterni lumina clara ferunt. 

Facundis virtus dat vires inclyta Musis 

Virtuti aeternum dat pia Musa decus. 
Jure igitur Vitum vir maxime ad aethera tollis 
Imo te Christi tollet ad astra fides 1). 


Kaszoni Joannnes, V. D. Minister an. 1545, 

Kultsar Georgius, Pastor Lindvaiensis, edidit Postillam seu Con- 
ciones suas ad Textus Dominicales anno 1579. 

Lascovius Monedulatus Petrus, qui studiorum causa bis Ger- 
maniam, Italiam, et Galliam adiit. Edidit Genevae an. 1584 cum hoc 
titulo: ,Theorematum de puro et expresso Dei verbo, tam 
scriptis quam viva voce tradito et pari utriusque autho- 
ritate nuper in Gymnasio Claudiojesuipolitano in Tran- 
sylvania a novis societatis Judae Monachis propositorum 
Examen et Refutatio, Dedicavit Alexandro Kendi, Wolfgango Kora- 
sotzi, Ladislao Sombori, Dionysio Tsaki, Joanni Galfi, Regni Consiliariis. 
2. Pigmentum originis sectae Jesuiticae. Ibidem. 3. De 
Homine magno illo in rerum natura Miraculo, et partibus 
ejus essentialibus Lib II. Vittebergae an. 1585. 

Laskai Joannes, Professor Debretzinensis circa an. 1577, Poeta, 
Philosophus, Theologus insignis. ' 

Lintzi Dionysius, qui an. 1524 Evangelium docebat in Hungaria. 

Létsei Cynacus Martinus, qui an. 1520 factus Minister Evangelii 
in Leuschovia, primusque Urbis Reformator. 

Melius Juhasz Petrus. Fuit hic ex nobili familia oriundus in Horthi, 
doctrina, pietate, zelo, fortitudine, candore, magnanimitate clarissimus , 
Pastor Ecclesiae Debretzinensis, ac cis- Tibiscanarum superattendens pru- 
dentissimus. In tempore hunc Deus excitaverat ad veram de $.S. Trini- 
tate doctrinam propugnandam adversus omnes ejus oppugnatores. Saepius 
Transylvaniam ad synodos intravit et victoriam de adversariis reportavit. 
Extant adhucdum Disputationes, literae et alia, quae ejus testantur 
pios labores, instrumenta. Gloriam Reformationis Hungaricae Nobilitatis 
et Siculorum ipsi Hanerus defert; quiita tradit: ,Solus Petrus Melius, 
voti sui compos, maximam partem Nobilium, majorem vero Hungarorum 
atque Siculorum numerum ad doctrinam suam alliciebat, imo tantum 
non omnes in Calvinianorum castra trahebat”*). Fuit id an. 1559, de 
tempore vero subsequente ita scribit, quod non tantum Hungari qui 
hactenus cum Lutheranis senserant, verum etiam plurimi ex Saxonibus 
relicta priori sententia ad Reformatos transierint. 

Traditio de Melio in vulgus nota est: ipsum fuisse prius armen- 


') Sunt ad manus varia ejus carmina. 
*) Hist Ecclesiast. p. 246, 269 

tarium ac rei rusticae deditum; at cum aliquando Debretzinum ingressus 
studiosorum cohortem conspicatus esset, captus genere vitae, studiis se 
addixit jam adultus, cumque doceretur ingeminabatur ab Informatoribus 
melius Petre melius alias, atque ita nomen istud Melius Petro 
adhaesisset, quod ipse non invitus retinuerit ad status prioris recorda- 
tionem. Verum, traditio haec incerta est, imo mihi aperte falsa videtur 
ob rationes sequentes. !) Quia ipse in suis scriptis ubi vel maxime locus 
esset de hac sorte non meminit. *) Nec adversarii ejus illi objecerunt, 
non relicturi, si vera fuisset.*) Ipse saepe dicit se nobilem de Horthi. 4) 
Quia fuit praeter Latinam et Germanicam, Linguarum Graecae, Hebrai- 
cae, Arabicae, praecipue vero Turcicae peritus, ad haec Philosophus 
subtilis, Theologus profundus; gravior aetas, prout supponit Traditio, 
ad ea omnia perdiscenda est quoque inhabilior. °) Origo nominis et 
schema vocis sine dubio ex usu illius aetatis interpretanda est. Moris erat 


tunc patria et domestica si minus arriderent in Latia aut Attica trans- 


mutare. Talia sunt Nomina apud exteros Melanchton, Oecolam- 
padius, Lampius, Xylander, Piscator; apud nostros Hilarius, 
Hellopoeus, Chrysopoeus, Fabricius, Crispus (Fodor) Ruber 
veres &c. Melius. Nomen hujus erat Juhasz ovium custos aut curator, 
quod formavit in Graecum a voce mweder, qua cura quaecunque expri- 
mitur, in specie vero ovium, Haec vera nominis Melius est origo. 
Celebre erat nomen Melii non solum in Hungaria, verum etiam 
apud exteros. Edidit opera plurima sermone latio ac vernaculo. Scripsit 


_adversus Antitrinitarios, quod opus Genevae curante Beza lucem vidit. 


Edidit Catechismum, Novum Testamentum Hungarice versum a se prodire 
in lucem fecit et varios Veteris Testamenti Libros. Epistolam Pauli .ad 
Romanos atque Apocalypsin concionibus complexas publicavit. 

Herbarium quoque de usu et viribus Herbarum. Conciones ad Festa 
anniversaria. Agenda, seu formulas sacramenta administrandi, conjuges 
copulandi &c. Lingua et calamo aliis inserviendo luminis instar tandem 
anno 1572 defecit. Cujus morti plurimi vel in exoticis oris indoluerunt 
et carminibus memoriam gratae commendarunt Posteritati. 

Molnar Gregorius. Reversus ex Academiis in Transylvaniam factus 
est Scholae Reformatae Claudiopolitanae Rector et Lector. Edidit gram- 
maticam Latinam et Graecam, fuit vir profundae eruditionis, acris 
ingenii ac disertus. In vivis esse desiit an. 1558. 

Mutzeius Matthias, Pastor Tholnensis an. 1540 Latine, Graece, 
Hebraice doctissimus, qui fuit discipulus Jacobi Fabri Stapulensis lite- 
rarum in Gallia Restauratoris. 

Ozorai Emericus, unus ex primis Reformatoribus, quos Dragfius 
defendebat adversus indignationem Joannis Regis. 

Paxi Michael, diversus ab illo est de quo Beza ad Magnif. Nico- 

ay 

laum Telegdi L. Baronem scribit, recommendatum ab ipso sibi simul cum 
Matthia Turi an. 14573. Hic enim jam an. 1540 Minister erat. 

Pesti Gabriel, fuit hic Archidiaconus Ugotzensis et Canonicus 
Albensis, quod apparet ex literis Joannis Statilii ad Villicum Mediensem 
anno 1537 datis. Quatuor Evangelistas Hungarice interpretatos Wiennae 
anno 1536 edidit. Cui aggratulatus est tanquam discipulo Joann, Alexander 
Brassicanus, Jure consultus, Udalricus Faber, Wolphangus Lazius A. L. 
Magister. 

Pesti Casparus fuit Professor Patakiensis. 

Radan Basilius, Pastor Debretzinensis an. 1556. 

Ramaszi Matthias, fuit Plebanus Cibiniensis, qui dum Cibinium 
reformaretur ipse quoque reformationem amplexus requisierat per literas 
Lutherum de modo Reformationis quo modo ulterius pergendum esset. 
Qui sequentibus respondit literis: 

Venerabili in Domino viro, Domino Matthiae Ramasi, Pastori 
Cibiniensi et Decano ejusdem Capituli, Fratri charissimo, Gratiam et 
Pacem in Domino. Obtulit mihi Tabellarius tuus mi Matthia de Refor- 
matione Coronensis Ecclesiae, ac totius provinciae Barciensis, typis 
Coronae excusum, quem volui ad te mittere; sed Tabellarius abundare 
isthic apud vos exemplaria retulit, voluitque penes me retineri, omnia 
enim quae tu a me petis in isto libro offendes, melius quam ego scribere 
possem. Placuit enim mihi vehementer, ut qui tam docte pure fideliter 
scriptus est. Igitur hunc libellum lege et rem cum Ministris Ecclesiae 
Coronensis communica; illi tibi erunt utilissimi cooperarii pro Ecclesiae 
Tuae Reformatione, nam nostrae Ecclesiae formam diligenter assecuti 
sunt in isto libello, ad quem et ad quos Te remissum volo. His in 
Domino felicissime vale, ac prospere age. Amen. Sabbatho Aegidii 1543. 
Tuus Martinus Lutherus. D. 

Siderius Joannes Pastor Ecclesiae Tartzalinae et Ecclesiarum vici- 
narum senior. Composuerat aliquam Catechesin, quae ab omnibus recepta 
docebatur ac discebatur ad nostra usque tempora. Unicam tantum prolem 
habuit Annam filiolam, quae ubi denata acerbe ferebat. Plurimi epi- 
taphia conscripserunt ex amicis; ipse quoque non inelegans Poeta, quae 
omnia anno 1586 Wittebergae sunt edita. Moestissimi Parentis carmen 
tale est: 


Flebilis exemplar vitae, sua gaudia Janus 
Cuncta Siderius, hac mole sepulta tenet 

Cujus perpetuis cumulata doloribus aetas 
Hac una saltem prole beata fuit. 

Quae veteres curas quantum relevaverat, auxit 
Morte sua in tantum fata severa patris. 

Sed quia cedendum fatis; mea sola voluptas 
Nata vale, laetus jam tua busta sequar 
Quae non marmoreis fulgent ornata lapillis 
Viva sed hic arbor; pomaque grata nitent. 
Pomus enim mortis causam spectantibus adfert 
Ac simul e terra surgere membra docet. 
Non secus ac gelidis arbor depasta pruinis 
Interit, ast iterum vere repente viret. 
Sic modo quae gremio terrae conclusa quiescunt 
Corpora, voce Dei mox rediviva micant. 
Inde pii clangente tuba rapientur ovantes 
Regis in accursum, regnaque celsa poli. 
Felices animi, quibus hic data portio vitae est. 
Fac nos participes, unica Christe salus. 


Siklosi Michael, Pastor aulicus Magnifici Petri Pereni, in 
utraque Hungaria loca plurima reformavit, Siklosum in Barovia, Ujhelly- 
inum cis Tibiscum an. 1534. Fuit severus vitae Aulicorum censor, 
igitur etiam odia eorum meritus. 

Siklosi Nicolaus conclusa Synodi Hertzegszélésiensis transtulit in 
‘linguam Hungaricam, quae Papae an. 1577 Gallus Huszar edidit. 

Szegedi Stephanus S. T. Doctor genuino familiae suae cognomine 
dictus Kis, de loco vero nativitatis Szegedinus. Natus enim Sze- 
_gedini an. 1505. Rudimenta literarum posuit Lippaini et Gyulae 
in Hungaria, parentibus fato amissis scholas in Patria celebriores lus- 
travit. Craccoviam an. 1540 se contulit, ubi magna sui nominis cele- 
britate scholae docendae praepositus est. Inde Wittebergam adiit ibique 
Melanchtonis ac Lutheri auditor fuit sedulus. In Patriam reversus an. 
4544 Tasnadini in templo populum, in schola juventutem erudiit. At 
Georgius Martinusius Thesaurarius Regius per Capitaneum Casparem 
Peresit acerrime tractavit plagis contusum ac calceis ferreis conculcatum 
seminecem reliquit, supellectili ac libris plusquam 200 barbarice spo- 
liatum. Gyulae an. 1546 scholae gubernationem suscepit, inde in Kccle- 
siam Tzeglediensem transiit, ubi Locos communes Melanchtonis 
juventutem docuit an. 1548. Temesvarinum vocatus a comite Petro 
Petrovitzio Ecclesiae rursum et scholae praefectus est; at mutata regiminis 
forma Stephanus Losontzi arcis Praefectus simul cum aliis ortho- 
doxis inde proturbavit, mox ipse per Turcas excarnificandus. Szegedinus 
an. 1551 ad Thur migravit, ubi in Schola et Templo more suo docuit. 
Captus et vinctus a Ferdinandi militibus per discipulum quendam jam 
militem libertati restitutus. Tolnam an. 1553 vocatus, inde Laskoviam, 
ubique pari studio docuit in Templo et Schola, an. 1558 totius Baroniae 

superintendens declaratus generalis. Migravit in Ecclesiam Kalmant- 
schiensem ubi cum in Templo inter concionandum ostenderet, indigne 
nomina brutorum hominibus ratione praeditis tribui, maleque illos liberis 
consulere, qui filios lupos, filias ursulas denominant, muliercula, 
cui nomen Ursulae fuit, excandescens ac tota in furorem versa, rediit 
cum lacrymis ad maritum obtestans et exsecrans, ni dedecus nomini 
suo inustum majori dedecore vindicaret. Paruit insensatus maritus muliebri 
furori innocentemque ac nihil tale veritum Szigedinum vicino Tur- 
carum militum Praefecto velut rebellem detulit ac prodidit. Captus ergo 
Szegedinus varias iterum diu calamitates perpessus est. Redemptus ex 
Patronorum liberalitate Kevini sedem fixit, ubi an. 1572 aetatis LX VII 
exspiravit. Tumulo Epitaphium hoc additum: 


Eloquio rarus mira gravitate verendus 
Ingenio felix et pietate sacer 
Heu jacet eximius parvo sub cespite Doctor 
Hic Stephanus requiem qui Szegedinus habet. 
Hune juvenem vidit schola bis peregrina disertum 
Dogma Luthere tuum, teque Philippe sequi. 
Post varios casus et multa pericula vitae 
Dum petit, aut dotes spargit ubique suas, 
Sensit ad extremum plebs sacra Kevina docentum 
Admirans senio multa notare gravi. 
Unde quidem Christi cultor non fictus honoris 
Hune sua non aegre per monumenta colet. 


Reliquit opera plurima, quae passim in doctiorum visuntur Biblio- 
thecis, quaedam post fata Parentis edidit filius homonymus Stephanus 
Szegedinus. Vitam vero ejus descripsit Matthaeus Skaritzeus tandem 
Pastor Kevinus. Quamvis Lutheri fuerit auditor Szegedinus tamen in 
negotio sacrae coenae sentiebat cum Melanchtone uti et alii Hungari. Qualis 
Szegedinus fuerit pingit eum vivis coloribus Michael Paxi in literis 
ad Josiam, Simlerum a. 1573 datis ita: Stephanum illum Szegedi- 
num, senem reverendum ac vere Apostolico seculo dignum, quidni 
excedentem ex hac vita doleam? Tanta in homine fuerat pietas, gravitas 
et prudentia administrandae rei Ecclesiasticae, ut qua multum quondam 
magno illi Luthero, ac sancto Melanchthoni cum illis conviveret in 
magnis rebus gerendis profuerit. Secundus erat inter illos qui me puero 
corruptelam de coena Domini in tota nostra Patria felici successu emen- 
darunt ac sustulerunt penitus. Tanta in eo rerum divinarum peritia, tanta 
literarum humaniorum polities. Ut ex Clarissimo viro Paulo Thurio 
Praeceptore meo observando, alterum illum Ciceronem appellatum non’ 

raro sed crebro recorder. Ex schola ejus cum adhuc laboribus scholasticis 
incumberet tanquam ex equo Trojano ii pene omnes prodierunt, qui 
praecipuam apud nos ob doctrinam sortiti sunt auctoritatem. Qui si in 
liberioribus Hungariae nostrae partibus vivere potuisset, innotuisset sane 
pluribus ac doctissimis libris scriptis, quos apud amicos aliquot delites- 
cere scio. Sed ea fuit Turcarum barbaries, ubi ille plus minus triginta 
quinque Ecclesias rexerat ut periculosum illi esset cum Ministris pere- 
grinarum Gentium communicare, et hane ob suspicionem biennio amplius 
durissimam fere ad extremos spiritus sustinuerat captivitatem, ex qua 
cum magna pecuniae summa ab Ecclesiis fuisset redemptus, ibidem 
tamen mori apud subditas Turcis Ecclesias, ut gratae mentis ederet 
significationem , voluit?). 

Szegedi Laurentius Pastor Ecclesiae Szathmariensis. 

Szegedi Ludovicus Pastor Ecclesiae Debretzinensis a. 1557. 

Szekely Basilius 1545, 

Szeremi Elias Pastor in Baronia 1540. 

Szentantali Gregorius Pastor Eszehiensis, qui an 1521 fuit dis- 
cipulus Philippi Melanchthonis. 

Szilvasi Michaél Pastor Ecclesiae Ujselyensis an. 15314. 

Szovati Casparus Pastor Ecclesiae Budensis an. 1566. 

Szanosk6zi Alexander. Edidit Analecta Lapidum Transylvanicorum. 
Fuit politiori literatura egregie instructus: ad manus sunt varia ejus 
carmina, in Poesi peritiam ejus declarantia. 

Sztarai Michael. Unus fuit ex primis in Hungaria Reformatoribus 
circa annum 1530. Fuit Pastor quoque Debretsiniensis, sed praecipue in 
Barovia operarium in messe Domini se declaravit solertem: ubi hac via 
processit. Brevi paraphrasi Psalmos Davidicos versibus comprehensos coram 
coetu ad numeros Musicos suavissima vocalitate recitavit, mox articulos 
fidei auditoribus explicuit viamque salutis explanavit. Populus igitur 
sacerdotes missaticos fecit missos, iisque substituit tales qui verbum Dei 
praedicarent: adeo ut centum viginti Ecclesiae sub manu Sztaraini refor- 
marentur, prout ipse in literis ad Nicolaum Tuknai datis scribit, ubi 
ita loquitur : 

,septennium jam est elapsum, postquam ego ex Dei Maximi Optimi 
voluntate, sub Dominio Turcarum in inferiore Baronia, primus atque 
solus in Civitate Laskoviana uno milliari Hungarico ab Eszek distante 
verbum crucis annunciare caepi, et jam cis et ultra Danubium atque Dra- 
vum cum reliquis fratribus postea ad messem Domini tam amplam atque 
jam prae maturitate albam accedentibus, centum viginti Ecclesias doctore 


') In Miscell Tigurin. Tom. 11 pag. 222. Hist. Ref. p. 99. 

spiritu sancto aedificavi, in quibus omnibus verbum Domini unanimiter 
annunciatur atque suscipitur, idque tanta puritate ut multi negent se 
vidisse Ecclesias melius instructas etiam apud illos, apud quos verbum 
Dei jam annos plus minus triginta annunciatur. Nullam hic laudem 
nobis vindicamus, sed hoc totum potentiae Dei tribuimus. A Domino 
enim factum est istud, et est mirabile in oculis nostris, ut lapis Christus 
non solum ab Hungaris, sed etiam ob omnibus aliis nationibus repro- 
batus sit caput Hungariae Turcica tyrannide oppressae, atque omni 
auxilio aliarum nationum destitutae. Deo igitur gratia, qui dedit nobis 
sub servitute libertatem, sub ignobilitate nobilitatem, sub victoria hos- 
tium Christi victoriam mortis et inferni. Dum enim judicamur in hoc 
mundo, a Domino propterea corripimur, ut ne cum hoc mundo damne- 
mur, quemadmodum etiam David de se canit. Bonum mihi, quia humi- 
liasti me, ut discam mandata tua. Longum esset enarrare, Charissime 
Domine Nicolore, quos conflictus, cum sacrificulis Papae, hoc septennio 
in annunciando Dei verbo habuerimus. Hoc tamen satis est scripsisse 
quod eos ubique vicimus, et tanquam lupos ab ovili Christi procul 
fugavimus atque alios trans Titium flumen, alios vero trans Saum flumen 
ire coegimus; ultra Sauromatas videlicet et ultra glacialem Caucasum, 
ut canit ille. Hoc anno in feriis Pentecostes tempore Synodi circa Valpo 
et Valcovar duobus preliis eos superavimus atque nonnullos per timorem 
sub capisterio tribus mulieribus desuper sedentibus latere coegimus, unde 
jam Sclavis natum est Proverbium: ,Popge pod coritom, pod 
Troyam senom’ ?), 

Ex Psalmis Davidicis mellitissimas formavit Cantiones, quae hodie- 
dum in Keclesiis nostris suavissime concinuntur. In quarum literis initia- 
libus Nomen suum expressit sunt sequentes. Ex Psalmo 

X-mo Meg nyomorodvan ellenségetél szent David. 

XII-mo Szabadits meg és tarts meg Uram Isten. . 

XYV-mo Sokan vagynak mostan ollyaten emberck. 

XXII-do Szent David Profeta Encklé Kémprben. 

XXYVI-to Mihor David vala Keseriiségében. 

XXVIL-vo Mostan Sozzad fel Kialtok. 

XXIX-no Szent David Proféta az Istennek. 
XXXII-do Sok emberck vagynak e széles vilagon. 
XXXIV-to Mindenkoron aldom az én Uramat. 
XXXVI-to Sok nyilvan valéd bizonpagokkal. 

XXXVII-mo Meg nyomorult Szegény Keresztyen. 
LXIll-ro Saulnak Davidhoz j6 sverilme. 


') Literae editae sunt in Miscellan. Tigurinis Tom. II pag. 200. 

LXIV-to Meg Salgassad az én imadsagomat. 
LXV-to Sok j6 téteményin nagyon tsudalkozvan. 
LXXIV-to Sok inségiinkben Sozzad. 

XCII-do Melly igen j6 az Ur Istent ditsérni. 

XCIV-to Mikor szent David Kegyetleneknek. 

Has omnes cum pluribus aliis formavit Sztarinus, ex quibus non 
tantum doctum sed et pium ac religiosum fuisse eum luculentissime 
apparet. 

Tolnai Valentinus, fuit Tolnae Pastor Ecclesiae et Rector Scholae, 
Linguae Hebraicae inter alia calentissimus adeo, ut Judaei ipse natum 
eum asseverarent esse Judaeum. 

Tolnai Thomas Pastor Ecclesiae Patakiensis. 

Tordai Demetrius Pastor Ecclesiae Ovariensis, qui anno 1545 creatus 
in superintendentem Ecclesiarum. 

Turi Paulus, fuit vir sua aetate doctrina ac pietate excellentissi- 
mus, de quo Basilius Fabricius in oratione super funere Joannis Viti Balsa- 
ratii recitata ita meminit: 

,»Nonne quatuor ante mensibus amisimus decus illud et columen 
Ecclesiarum nostrarum eximium Paulum Thurium Zanthovianae Eccle- 
siae Pastorem doctissimum, linguarum artiumque nobiliorum cognitione 
illustri praeter multos alios conspicuum, Poeticaeque facultatis praestan- 
tia his in terris clarissimum’? Fuit Poeta insignis adeo ut clarissimis 
sui aevi Poetis annumeraretur a Lotichio; illius est Distichon de Insti- 


tutione Religionis Christianae a Joanne Calvino editae, quod jam diu 


celebratur: 


Praeter Apostolicas post Christi tempora chartas 
Huic peperere libro secula nulla parem. 
Mortuus est Szantoviae in Ministerio an. 1574 cui Joan. Petrus Lotichius 
tale erexit Epitaphium: 
Thurunum genuit, docuit Viteberga Philippo 
Doctore, ossa tenet Szantovia, Astra animam. 


Turi Georgius, Pauli Filius , qui laureatus , ut consuetudo istius aetatis 
‘ferebat, Poéta erat. Carmina ejus Delitiis Poetarum Hungarorum Joh. 
Philippus Parens inseruit. Petrus vero Lotichius ita de isto scribit: 


Thurieremis Thurius plus dulcia carmina donis 
Quae vel Arabs vel fert terra Sabaea canit. 
Quis rigidos igitur nunc Pannonas dicere ausit 
Gens ea tam nitidi cum sit odoris amans. 
Melchior vero Adami sequenti eum mactat praeconio. 

Cur te Beza suum, cur te vocat ipse Melissus 
Id numeri faciles osque trilingue facit. 

Cuncta isthaec tibi sunt, decorant quae singula multos. 
Pannonius non sis, Ennius ergo mihi. — 


Turi Jacobus V. D. Minister Hebraicae praeter alia peritissimus 
linguae. 

Tzegledi Georgius Pastor Ecclesiae Varadiensis an. 1560. 

Tzegledi Franciscus Professor Scholae Patakiensis. 

Veresmarti Elias, qui erat Canonicus Tsulaiensis prius, tandem 
factus est V. D. Minister in Baronia circa annum 1540, 


CAPUT OCTAYV UAL 


DE NUMERO ECCLESIARUM IN HUNGARIA SECUNDUM SUPERATTENDENTIAS 
ET SENIORATUS REFORMATARUM ET EARUM SUPERATTENDENTIBUS. 


§ I. Gloria Dei postulat et Ecclesiae Christi utilitas requirit, ut 
numerus Ecclesiarum apud Hungaros Reformatos designetur; unde ad 
oculum patescat non in angulo aliquo retrusi veritatis Professores, sed 
in tota, qua late patet, Hungaria florentissimas habuerunt Ecclesias. 
Quum seculo superiori circa annum 1670 crebrae persecutionum procellae 
Ecclesias secundum Helveticam Confessionem Reformatas aeque ac con- 
fessioni Augustanae addictas obruissent; intercedebant pro ejusdem 
fidei sociis Legati Regum Angliae, Daniae, Sueciae, Electorum Brande- 
burgici, Saxonis, Palatini et Foederati Ordinum Belgii Residens. Verum 
persecutionum fabri persuaserant Augustissimae Aulae, paucos esse 
Fidei a Romana discrepantis asseclas, eosque glebae adscriptos, in Tur- 
cica ditione habitantes. Unde Aula Augusta intimabat intercedentibus 
Legatis: ,,Non debere Principales eorum adeo solicitos esse pro Hungaris 
Augustanis et Helveticis, paucae si quidem istarum sectarum jam in 
Hungaria superessent Ecclesiae, sub alis et umbone Turcarum in Tran- 
sylvania, cis item et ultra Tibiscum aliquot latent Ecclesiae Calvinisticae , 
in Montanis item et liberis Civitatibus, uno item vel altero Comitatu, 
hinc inde nonnullae Lutheranae+). Nemo eorum figmento circumvenire 
potuisset si Ecclesiarum catalogus in omnium manibus palam fuisset. 


‘) Histor. Reform. pag. 562. — 

§ 1. Quis primum Ecclesias Hungaricas ad senioratus et Super- 
attendentias distinxit, non adeo certum est. Ab initio tamen Reformationis 
distinctas Dioeceses et superintendentias fuisse satis apparet. Transyl- 
vanis Johannes secundus rex electus an. 1564 mandabat in literis, ut 
qui discrepantes sequerentur opiniones, distinctos etiam haberent regentes 
superattendentes. In Hungaria etiam Regimen superattendentiale vige- 
bat, quod loco suo non tantum relictum, sed et confirmatum, cum anno 
1608 in Diaeta Regnicolae ita statuerent: Ad praecavenda inter 
status et ordines aliqua odia et dissensiones, ut quae- 
libet Religio suae Professionis superiores seu superin- 
tendentes habeat statutum est}). Animus equidem est numerum 
Keclesiarum in Hungaria Reformatarum repraesentare, at cum instru- 
menta digniora iis ad manus non sint, que collegit initio seculi hujus 
Paulus Ember Debretzeni, edidit vero F. A. Lampe sub titulo: 
Historia Ecclesiae Reformatae, numero tantum secundum Super- 
attendentias et senioratus indicato, Ecclesiarum specificatione chartas non 
repleturus sum; eos in Historia memorata locis ubique indicandis infra, 
videre potest, cui volupe est. Neque hic in censum venire jussi Eccle- 
sias Augustane Confessioni in Hungaria addictas, quae magnam Regni 
occupant partem; verum tantum purae Helveticae confessioni addictas. 
Quinque fuerunt Superintendentiae olim in Hungaria, quas ex ordine 
lustremus. 

§ II. Primum memorabo Superintendentiam cis-Tibis- 
canam, quae anno 1567 cum Helveticam confessionem in synodo reci- 
perent, jam complectebatur quatuordecim senioratus*) hic statim specifi- 
candos. L 

4. Primus senioratus est Bihariensis de oppido Bihar aut Vara- 
diensis de Arce Varad, qui sub se habuit Ecclesias LX 1X 3%). Fuerunt et 
plures, quae per Turcarum incursiones desolatae sunt, et cum tempore 
loca insederunt Valachi aut Rasciani Graeci ritus. Secundus senioratus 
Ermellyekiensis ita dictus ab Er fluvio, complectitur in se LX VII 
Ecclesias #4). Tertius senioratus est Sylvaniensis aut Szilagysa- 
giensis, ubi sunt XXXIX Ecclesiae cum oppidis Zilai et Somlyo °). 
Quartus senioratus est Karoliensis aut Kézép Szolnokiensis LX in 
se Ecclesias complectens ®). Quintus senioratus Nyiriensis aut Sza- 


1) Art. 1 an. 1608. 

*) Histor. Reform. pag. 603. 
5) ll. ec. pag. 634. 

‘) Hist. Reform. p. 643. 

5) Il. ce. pag. 645, 

5) ll. cc. pag. 622. 

boltsiensis de castro Szabolts, habet Ecclesias LX X VI1). Sextus Szath- 
mariensis a civitate Szathmar nomen habet, in se vero complectitur 
Ecclesias XCIX2). Septimus Rivulinensis seu Nagy Bamjaiensis, 
dictus etiam hic senioratus Tractus Arannyas Medgyesiensis 
ab oppido et arce Arannyas Medjes Reformatae Religionis patronis 
inhabitata, habuit sub se Ecclesias XXIX cum Arce N. Banya *). 
Octavus est senioratus Maramarosiensis, ubi sunt Sziget, 
Husit, Visk, Tetsié, Hopfinmeré oppida privilegiata et duo Pagi 
Remete ac Urmezé in universim septem Ecclesiae, cum scholis ibidem 
florentibus*). Nonus senioratus Berregiensis, ubi sunt Kcclesiae 
cum Filialibus XCI1I °). Decimus senioratus Ugotsensis complectitur 
Ecclesias XXXIII*). Undecimus senioratus Debrecinensis, habet 
Eeclesias in summa LXXV cum Collegio illustri et scholis in oppidis 
florentibus’). Duodecimus senioratus est Zarandiensis, dictus olim 
Beszermeniensis, et etiam Boros Jendiensis ab oppido et Arce Boros 
Jené, habuit Ecclesias LXVII, quae a Rascianis et Turcis saepius sunt 
expilatae 8). Decimus tertius senioratus Makoiensis, a comitatu 
dictus etiam Bekesiensis, et olim Alféldiensis, complectitur XX VII Eccle- 
sias®), Decimus quartus senioratus Turiensis ab oppido Tur, et 
Cumaniensis aut Kunsdgiensis, complexus est XXXII Ecclesias: verum 
cum Tartarorum excursioni ea Terrae plaga est exposita et Sirbiorum 
immanitati objecta, saepius Ecclesiae desolatae sunt, bonitas autem terrae 
rursum allicit incolas?°). Complectitur itaque haec superattendentia 
cis Tibiscana in universum septingentas septuaginta sex Keclesias, 
quarum aliquae inter tot Patriae calamitates sunt desolatae, aliae e soli- 
tudine emersae per Dei gratiam pulcherrime florent. 

§ IV. Superattendentes in hac superattendentia fuerunt, 
quorum memoria Posteritati est transmissa: 
1. Michaél Hevesi Pastor Ecclesiae Szathmaniensis, ante autem con- 

cionator in Aula Meinardi Balassa, anno 1554. 
2. Demetrius Tordai Pastor Ordecuee Bathoviorum et Dragfiorum , 

electus in superintendentem in Synodo an. 1554. 


1) Il. cc. pag. 624. 

*) Il. ce. pag. 612. 

*) Histor. Reform. pag. 620. 

*) ll. cc. pag. 640. 

5) ll. ec. pag. 607. 

5) ll. cc. pag. 644. 

7) ll. cc. pag. 625. 

5) 638, 

*) Il. cc. pag. 640. 

10) Il. ce. p. 644, — 

. Demetrius Bogatzi. Pastor Eccl. Tsengeriensis an. 1559. 
. Petrus Juhasz, Melius de Horthi, Pastor Debrecinensis, creatus 


in superintendentem Varadini an. 1562. De hoc plura superius. 
Petrus Karoli, Pastor Ecclesiae Varadiensis. 

Georgius Géntzi primum Varadiensis, tandem Pastor Debrici- 
nensis, constitutus in superintendentem 1572. 


. Benedictus Banfi Humjadi Pastor Debrecia, electus in Super- 


intendentem an. 1595 Karolini in Synodo die 6 Julii, factus tandem 
Pastor Rivulinus. 

Johannes Monai Pastor Thasnadiensis, postea Etsediensis, mortuus 
vero an. 1603 in Martio. 


. Lucas Hodasvi Pastor Etsediensis, dein Debrecinensis, electus 


in superintendentem Tsengerini an. 1604 die 22 Febr., mortuus 
autem an. 1613 die 15 Maji, dum ardentissimas in Templo ad Deum 
funderet preces e cathedra. 

Stephanus Nyilas Melotai, qui fuit Pastor Eccl. Szathmariensis, 
electus in Superintendentem an. 1613, quo officio per quinquennium 
laudabiliter functus, factus est tandem Concionator Aulicus Sere- 
nissimi Gabrielis Bethlen Principis. 


. Josephus Géntzi. Pastor Rivulinus, electus an. 1618 Szathmarini. 


Petrus Margitai Pastor Husztiensis, dein Sathmariensis, consti- 
tutus in superintendentem Thasnadini an. 1629 die 18 Februarii. 
Stephanus Kerészegi, Pastor Zilahiensis, dein Debrecinensis, 
superintendens creatus Szathmar Nemethini an. 1629 die 25 Novemb. 
per suffragia CCIV virorum, mortuus Debrecini an. 1642. 

Michael Molnar Szantai Pastor Varadinensis, dein Nagy. Ba- 
nyensis, electus an. 1642, mortuus an. 1646. 

Michael Diofregi Past. Bihariensis, electus an. 1646. 

Nicolaus Hodasvi Pastor Rivulinensis, electus an. 1649. 


. Nicolaus Lazar Szathmari, Pastor Viskiensis, postea Szathma- 


riensis, electus in superintend. an. 1650. 


. Caspar Tornai, Pastor Debrecinensis, electus an. 1057. 


Matthias Nogrdadi Pastor Debrecin. dein N. Bajomienis an. 1664. 


. Petrus Kérméndi. Pastor Erdédiensis, dein Szathmarien., elect. 


an. 1686. 


. Stephanus Dormany Debrecini Pastor Madalensis electus in 


Synodo Karolini. 

Stephanus Diofregi SS. T. Doctor Pastor Diofregiensis. 
Martinus Szilagyi per XXX annos in Collegio Debrecinensi Phi- 
losophiae, Theologiae S. Linguae &c. Professor, electus in superin- 
tendentem in Synodo Karafinensi an. 1699. 

2. Johannes Tsergé Kotsi, S. Theologiae et Linguarum in illustri 
Collegio Debrecinensi Professor, electus Debrecini an. 1700 3). 

25. Thomas Veresegyhazi S. T. Doctor, Pastor Debrecinensis, electus 
in superintend. Szathmarini in Synodo an. 1744. Eo mortuo per 
aliquot annos superintendentia vacavit. Tandem constitutus 

26. Georgius Zoam)]i Pastor Zilahensis. 

27. Georgius Tatai. 

28. Samuel Hildgyi. Prof. Debrecz. tandem Pastor Diofeghiensis 
tandem Hathmaziensis, tandem Pastor &c. superintendens Debrecz. 
anno hoc 1785 quoque. 

§ V. Secundo loco memoranda venit Superattendentia cis- 
Danubiana, quae diffunditur in comitatibus Heves, Pest, Pilis, Solt 
unitis, Tholnensi et Alba Regalensi. Quinque autem habet senioratus. 
Primus dicitur Kets-kemetiensis de Civitate Ketskemét, habet 
sub se Ecclesias XIX *). Secundus senioratus est Pestiensis complec- 
tens Ecclesias XXXIII. Tertius senioratus est Tholnensis de civitate 
Tholna, habet Ecclesias XX. Quartus Senioratus est Alba Regalen- 
sis, complectitur Ecclesias XXI. Quintus senioratus Erdéhatsagi 
seu Valiensis habet Ecclesias XXII%). Atque ita haec superattendentia 
numerat KEcclesias centum decem et quinque, quae in magna sunt op- 
pressione ab Episcopis Catholicis jam a multo tempore, florent tamen 
Dei gratia palmae instar sub pondere crescentis. Requisitus illarum 
Ecclesiarum Antecessor ut certius quid de earum statu edoceret, nihil 
praeter querelas et continuas oppressiones rescripsit. 

§ VI. Superintendentes qui huic superattendentiae praefuerunt, non 
satis liquet, quorum memoria ab oblivione est vindicata, sunt sequentes: 
1. Albertus Bakonius. Pastor Ecclesiae Tzeglediensis, in superin- 
tendentem creatus an. 1547, quo usque vixit, et qui illum imme- 
diate excepit non constat. 

Caspar Hertzegszélési, constitutus in Synodo Ratzkevina 

an. 1607, 

3. Stephanus Molnar. 

4. Johannes Monostori. 

5. Michael Simandi, Pastor Ratskeviens. et superintendens an. 1630. 

6. Johannes Barsi. 

7. Georgius Paxi Pastor Ketskemetiensis. 

8. Gregorius Unguari Minister Ecclesiae Kérésiensis et superinten- 

dens ab anno 1664. . 


bo 


‘) Historia Reform. pag. 605. 
*) Histor. Ref pag: 647. 
5) Ll. c.c. pag. 650, 

9. Johannes Lenti, Minister Ecclesiae Ketskemetiensis et superin- 

tendens ab anno 1681. 

10. Johannes Pathai Minister Ecclesiae Pathaiensis, creatus in 
superintendentem an. 1692, denatus est an. 1729, verus hic fuit 
Macrobius, qui in Ministerio sacro peregit annos LXXV, in Inspec- 
tione Ecclesiarum generali XXXVII, in conjugio unius feminae 
LXXV,quam adhuc superstitem reliquit. Nepotes ex se ortos nume- 
ravit CXXX, aetatis autem suae annos CV ?). 

41. Paulus Ketskemeti. 

42. Johannes Pathai superius memorati filius, qui in superintenden- 
tem electus an. 1734, mortuus an. 1739. 

43. Stephanus Helmetzi Pastor K6rosiensis, electus in superinten- 
dentem an. 1740, in congregatione secularium et Ecclesiasticorum 
K6résini celebrata. 

§ VII. Tertio memoranda est Superintendentia superioris et 
inferioris Baroviae, quae aliquando conjuncta fuit cum superintend. cis- 
Danubiana, aliquando sejuncta. Fuerunt aliquando senioratus ibi Pose- 
gensis, Mohatsiensis, Petsiensis, Szigetvariensis, hodie autem dicuntur 
Veresmartiensis, Mohatsiensis, Ormanysagiensis et Valkoniensis 
aut Posegensis, circa Savum et Dravum fluvios fuerunt olim populosae 
Ecclesiae ex Croatis collectae; in eorum rationem magna cura olim in 
illustribus Gymnasiis formabantur Ministri ex propriis eorum filiis De- 
brecini et in Transylvania). Numerabantur Ecclesiae in superiori Barovia 
LXXIV, in inferiori Barovia XXVII, in Tractu Valkonensi XIX, in 
universum centum viginti. At vero sub persecutionibus numerus Eccle- 
siarum valde est imminutus et per bella cum Turcis quaedam loca men- 
serunt desolata. 

§ VUI. Nomina superintendentium Baroviensium sunt: 

4. Michael Sztarai Past. Ecclesiae Tholnensis, Reformator earum 
Regionum, superint. utriusque Baroviae an. 1553. 

2. Stephanus Szegedi Past. Ecclesiae Lashoviensis, superintend. 
an. 1554. 

3. Stephanus Eszeki Pastor Ecclesiae Detsensis. 

4, Elias Veresmarti Past. Eccl. Hertzegszélésiensis, superint. 
an. 1566. 

5. Laurentius Lashai. Past. Eccl. Hertzegszdlésiensis, superint. 

an, 1608. 

* 6 Johannes Lashovius. Past. Eccl. Veresmart., superint. an. 1613, 


1) Vide Musaeum Bremense pag. 493. Confer Histor. Refor. p. 654. 
*) Histor. Refor. pag. 661, 

Georgius Petri, superint. an. 1629, 

Nalentinus Halasi Past. Eccl. Lashoviensis, superint. an. 1645. 

Stephanus K. Veresmarti Past. Kccl. Kopatsensis, superint. 

an. 1665. 

10. Johannes Veresmarti Past. Eccl. Veresm., superint. an. 1678. 
Post fata viri hujus diu superattendentia vacavit ob rigidissimam 
Episcoporum Quinque-ecclesiensium persecutionem. Electus tandem est 

41. Stephanus Gyimoti Past. Veresmartiensis an. 1699: eo extincto 
successit nemo, verum Ecclesiae subsunt inspectioni superinten- 
dentis cis-Danubiani *). 

§ IX. Quarta superattendentia est Trans Danubiana in 
Comitatibus Castri ferrei, Soproniensis, Szaladiensis , Simegiensis, Weszpri- 
miensis, Jaurinensis, circa fluvios Raba, Mura, vastum item terrarum cis 
et ultra lacum Balaton, florentissimae fuerunt Ecclesiae in his oris sub 
protectione illustrium Familiarum Batyani, Eszterhazi, Nyari de Bedeg, 
Térédh de Ening, Nadasdi, Zvingi, Sarhary, Banfi de Lindva &c quae 
ubi avitam cum Romana permutarunt Religionem, Ecclesias Reformatas 
in calamitatem praecipitarunt. Primus senioratus extenditur in comita- 
tus Soproniensis et Castri ferrei, ubi sunt Ecclesiae numero LVII. 
Secundus senioratus in Comitatu Szaladiensi de Castro Szalavar ita 
dicto, versus lacum Balatonem et circa ffuvium Mura, ubi sunt Ecclesiae 
XXVUL Tertius Senioratus Simigiensis ubi sunt Ecclesiae XXV. 
Quartus Senioratus in Comitatu Veszprimiensi complectitur Ecclesias 
XXXIX. Quintus Senioratus Jaurinensis ad fluvium Raba et in insula 
Danubii Tsalokéz habet Ecclesias XLV *). Tota ergo superattendentia olim 
complexa fuit centum nonaginta quatuor Ecclesias, quarum numerus in 
continuis persecutionibus multum est imminutus. 

§ X. Superintendentes fuerunt sequentes: 


00 -e=4 


on 
ce 


1. Gallus Anaxius Husvar Past. Eccl. Papensis superintendens. 
2. Stephanus Boithe, Pastor Eccl. Nemetujvariensis superint. 
3. Gregorius Szegedi Past. Sarvarensis superintendens. 


4. Emericus Boithe, Concionator Francisci Batyani in Gissing. 

5. Stephanus Pathai, Past. Rohontz, Papens. et Vespremiensis 
superint. 

6. Johannes Paulides Kanisaeus, Past. Nemetujvariens. superint. 

7. Paulus Tzegledi Past. Ecclesiae Papensis superint. — 

8. Emericus Gal Past. Eccl. Weszprimiensis. 


") Ex Literis Steph. Helmetzi Superintendentis cis et ultra Danubiani an. 1748 ad 
me datis. 


*) Historia Refor. pag. 654, 

Stephanus Sellyei Past. Eccl. Papensis, Confessor Ecclesiae 
Neapolitanas ad Triremes venditus. 

Jacobus Tseh Tsuzi SS. T. Doctor, Confessor Jesu Christi Pastor 
Keclesiae Papensis et superintendens. 

Johannes Tarhas Losontzi Past. Eccl. Weszprimiensis et 
superint. Post hunc diu superintendentia vacavit. 

Samuel Hodosi Past. Westprimiensis, superintendens anno 1702, 
qui in captivitatem compactus diu a Kolonitsio detentus in carcere 
minabatur ablegaturum ad Triremes pro discendo Evangelio, tandem 
ad intercessionem Legatorum Regis Angliae et Belgarum Vienna 
dimissus est). Concessit ad partes Hungariae liberiores Szikszoviae 
diu in Ministerio fuit, tandem coecitas et surdities cum summa 
senectute supervenerunt, adhuc anno 1748 in summa miseria prope 
centenarius vixit. 

§ XI. Quinta Superattendentia est ea quae extendebatur in 


Comitatibus Mosoniensi, Posoniensi, Komaromiensi, Nitriensi, Barsiensi, 
Hontensi, Neogradiensi. Sunt hic quinque senioratus. Primus est 
Samariensis complectens XXVII Ecclesias. Secundus Komaro- 
miensis in se habens Ecclesias XLVI. Tertius est Komjatiensis, 
qui complectitur XXXI Ecclesias. Quartus est Barsiensis seu Le- 

' vensis qui habet Ecclesias XXXI. Quintus senioratus est Palankiensis 
aut Neogradiensis XX terminatus EKcclesiis. Unde superattendentia haec 
centum quinquaginta quinque habuit olim Ecclesias, ex quibus jam 
aliquae defecerunt ’). 


Senor onr 


40. 


tie 


§ XIL Nomina supperattendentium sunt sequentia: 

Gallus Anaxius Husvar Pastor Ovariensis et superint. 1568, . 
Petrus Bornemiszsza Past. Szerediensis superint. 1576. 
Demetrius Sibolti. 

Nicolaus Dobronoki, P. E. Komaromiensis superintend. an. 1608. 
Petrus Tsene Szentzi P. E. Ersehujvariensis superint an. 1645. 
Johannes Samaraeus Past. E. Halasviensis superint. 1623. 
Stephanus R. Tolnai. Past. Eccl. Samariens. superint. an. 1632. 
Lucas Szentzi Past. Eccl. Samariensis superint. 

Johannes Szaki Past. Eccl. Szentziensis, Samariensis &c. super- 
intendens an. 1664. Hic in persecutionibus Komaromini per summos 
cruciatus est sublatus; post hunc superattendentia vacavit per XLVIII 
annos. Tandem electus in superintendentem 

Petrus Magyari Past. Aramujas Medjesiensis an. 1712. 


*) In literis Procerum Europae. 
1) Hist. Reform. pag. 564. 

41. Stephanus Major Kotsi, qui diu officio praefuit. 

§ XII. Praeter quinque superattendentias jam recensitas fuerunt in 
Hungaria quatuor Dioeceses unitae, quae regimen superattendentiale 
prorsus non admittebant, partim quia discerpta in partes Hungaria, 
quosdam Comitatus possidebat Rex Hungariae, alios Turca, in illis sine 
literis salvi conductus iter facere tutum non erat; eas vero subinde 
extrahere a Praesidii Praefectis onerosum et sumptuosum erat. Partim 
quia malebant regimen presbyteriale ad normam Ecclesiarum Belgicarum 
et Scoticarum. Sunt autem senioratus isti sequentes: 

Primus est diffusus in comitatu Kis Hontensi, Gémé6riensi, 
Borsodiensi, Hevesiensi, Abaujvariensi et Zempleniensi 
suntque in eo CXLVI Ecclesiae Reformatae ?). 

Secundus Senioratus est etiam in Comitatibus Abaujvariensi, 
Térnensi et Sarosiensi, ubi sunt CLXXXIV Ecclesiae Reformatae *). 
Fuerunt hic scholae florentissimae in omnibus oppidis. 

Tertius Senioratus in Comitatu Zempleniensi habet Ecclesias 
CXLVII Reformatas cum collegio illustri Saros Patakiensi ab initio Refor- 
mationis per institutionem clarorum virorum florenti). 

Quartus Senioratus est Ungvariensis Comitatus, in quo sunt 
Ecclesiae CX VII Reformatae. In quatuor igitur Dioecesibus unitis quin- 
gentae nonaginta quatuor numerabantur Ecclesiae Reformatae; in tota 
autem Hungaria per quinque superattendentias olim divisa et quatuor 
Dioeceses unitas mille nongentae quinquaginta quatuor, exceptis Augus- 
tanae confessioni addictis. Ecclesiae hae hoc seculo per lentas Cleri 
Catholici persecutiones magnam subierunt mutationem. 

§ XIV. Resolutio de Superintendentibus. — Reformati aeque ac Augus- 
tanae Confessioni in Hungaria addicti, varia ratione Religionis grava- 
mina sentientes, praecipue autem quod Clerus in Regimen se earum 
Keclesiarum immittens Jurisdictionem sibi in eas usurpabat visitareque 
occeperat; quod ferre cum non possent medio libelli supplicis sacratissi- 
mam requisierunt Regiam Majestatem anno 1733 die 3 Martii exhibiti. 
Quibus sequenti benigna Resolutione voluit satisfactum Clementissimus 
Imperator: . 

Introscriptis supplicantibus ad hancce eorundem Instantiam intimatur 
sacram suam Caesaream Regiamque Majestatem ipsos adhuc admitti 
clementer jussisse; ut in Regno Hungariae degentes Augustanae Con- 
fessioni addicti numero quatuor, et Helveticam Confessionem profitentes 
pariter quatuor superiores seu superintendentes e numero Praedicantium 


") Histor. Ref. pag. 574. 
*) pag. 580. 
®) ll. ec. pag. 585, Biri 

in Hungaria jam habitorum, et quidem Patriae filiorum suo modo eligere 
et constituere possint, in finem praccise illum, ut tales invigilent Moribus 
et Doctrinae Praedicantium iisdem subordinatorum, et in excessiyos etiam 
animadvertant. Ka insuper conditione adjecta, ne Populo novum per hoc 
de subsistentia nempe ipsorum onus accedat, sed modernis subsistendi 
mediis etiam ut Superintendentes contenti esse debeant. Facta autem 
electione seu constitutione dictorum Superiorum seu Superintendentium, 
necesse erit de casu in casum, in quo loco, pro quali Districtu, seu 
quibus Comitatibus, Liberisque ac Regiis Civitatibus nomine tenus, quis, 
ac pro cujus Confessionis Superiore seu Superintendente constitutus fuerit, 
inclytum Regium Hungaricum Locumtenentiale Consilium, ad statuum 
notitiam genuine informare. Quoad reliqua hic contenta puncta instan- 

' tibus ad Regni leges et circa statum eorundem interventas benignas 
Caesareo Regias Resolutiones remisit. Ubi autem contra tenorem illarum 
quid hactenus attentatum fuisset, vel deinceps etiam attentaretur, me- 
moratique instantes specifica eatenus gravamina modo in legibus praes- 
cripto proposuerint, eatenus quoque prae attactis benignis resolutionibus 
conforme remedium sortientur. Ex consilio Regio Hungarico Aulico 
Viennae die xxix Oct. an. MDCCOXXXIV. 


Elias Vanyetz. 


§ XV. Reformati, accepta Regia hac ad Instantiam Resolutione, 
-quatuor superattendentias a Rege ipsis indultas in universa qua late 
patet Hungaria modo sequenti ordinarunt. 

Primo. Ex duabus superattendentiis Austriae vicinioribus in comi- 
tatibus Veszprimiensi, Castri ferrei, Mosoniensi, Posoniensi, Komaro- 
miensi &c formarunt unam superattendentiam, quoniam Ecclesiarum 
numerus in iis valde est imminutus. In hoc circulo confirmatus’ est 
superintendens Stephanus Major Kotsi, qui ad annum usque 1744 
praefuit, tunc ex his miseriis ad sedes beatas evocatus. Successit illi 
Jacobus Torkos vir variis scientiis excultissimus, Verbi Divini Minister 
Papensis, anno 1745 die 2 Maji. 

Secundo. Superintendentiae CisDanubianae adjunctae sunt Eccle- 
siae olim Baroviensi superintendenti subjectae, ita ut CisDanubianus 
superintendens curaret etiam Ecclesias 'TransDanubianas. Tunc in officio 
confirmatus est Johannes Pathai, cui successit Stephanus Hel- 
metzi Pastor Kérésiensis anno 1740, vir doctus et aetate gravis. 

Tertia superattendentia efformata est ex quatuor senioratibus unitis, 
qui antea Regimen superattendentiale non admittebant. In hac constitutus 
in superintendentem Samuel Szent Gyérgyi Pastor Ecclesiae Rimas- 


zombathiensis, vir doctus et disertus, anno 1734, Cui stationem temporariam 
18 

relinquenti ac aeternitati transcripto surrogatus est Martinus Tsaji 
Pastor Ecclesiae Miskoltziensis, rarae vir doctrinae, pietatis et zeli in 
Deum ferventis. 

Quarta superattendentia est CisTibiscana, quae in antiquo 
suo mansit statu. Huic praeest vir venerandus Georgius Zoanyi 
Pastor Ecclesiae Zilahiensis. 

Hic est status superintendentiarum in Hungaria; at superintendentium 
potestas valde est imminuta, cum Episcopi Catholici causas matrimoniales 
ad suam sedem pertrahere et Ecclesias Reformatas visitare ab aliquo 
tempore occeperint. 


CAPUT NONUM. 


DE NUMERO ECCLESIARUM IN TRANSYLVANIA REFORMATARUM 
SECUNDUM SENIORATUS. 


§ 4. Numerum ac seriem Ecclesiarum Transylvanicarum tradituro 
obstacula varia objici solent. Quoniam alia olim earum facies fuit, alia 
nunc est, quam subinde variarunt diversae Turcarum, Tartarorum et 
aliorum Patriae hostium incursationes, caedes, depopulationes, quum 
oppida, pagos, civitates aut evastarunt aut in solitudines redegerunt, 
aut in alia loca migrare, in cineres abire, coegerunt. Antiqua tunc inter- 
ciderunt monumenta, unde illius aevi status pingi posset, rara sunt, 
quae Patriae calamitatibus superfuerint. Moderni quoque rebus curandis 
praefecti plerumque praesentia curant, rari Posteritatis solicitudine tan- 
guntur, qui solicite de rerum momentis communicandis interpellati: Cui 
bono? respondere solent, Eam igitur seriem, quam a venerandis Tractuum 
Senioribus aut eorum Protocollis accepi, bona fide hic exhibiturus ven- 
turae commendo Posteritati. 

§ Il. Senioratus Hunyadiensis. — Reformatis in Transylvania Kcclesiis 
antiqua lege ac consuetudine unus praeest superintendens ac sedecim 
seniores, qui in suis dioecesibus velut diversis provinciis curam Kccle- 
siarum habent et res earum administrant. Senioratus sunt sequentes eo 
ordine quo recenseri solent. 

Primus Senioratus Hunyadiensis, ita dictus ab Arce et 
Civitate Hunyad, extenditurque in Comitatu Hunyadiensi ac Processu 
superiore Comitatus Zarand. Olim ulterius extendebatur, nam in Districtu 
Karansebes et locis vicinis fuerunt Ecclesiae Reformatae, quod patet 
(1 ex articulo Diaetae Tordensis anno 1563 celebratae, qui ita est: ,Cum 

in Districtu Karansebes sacrosanctum Evangelium annun- 
ciari inceperit, et in medio illorum inter Romanae Religionis et 
Evangelii professores dissensio subnata sit, supplicarant Regnicolae sacrae 
Majestati Regiae, dignaretur discussionis revisionem praestantibus aliquot 
viris committere. Sed cum non facile queant istic tales reperiri, qui 
controversiam aut diversitatem illam dirimere aut sopire possint, placuit 
sacrae Majestati Regiae, non debere recognitionem discussionum partibus 
litigantibus committere, sed publicis Articulis cautum esse 
voluit, ut alternis diebus sacra in templo publico ab 
utraque parte celebrentur, ita ut uno die Romanae Religionis, 
altero vero die Evangelii professores in eodem templo verbum Dei audire, 
et officia Divina seu cerimonias peragere debeant. Neque alterutra pars 
aliam suo die et tempore instantibus sacris officiis in concione aut coena 
Domini peragenda turbare, injuria afficere, aut quoquo modo impedire 
audeat, sub poena in prioribus Articulis superinde constituta” !). 

(2 Ex Catechesi Palatina in compendium missa ac in linguam 
Valachicam in usum earum Ecclesiarum transfusa editaque a pastore 
Lugosiensi*), cum in illo Districtu lingua esset vernacula Valachica etiam 
apud Nobiles, qui amabant dici Hungari. Successu temporis ibidem R. 
Catholici defecerunt: at dominante in Transylvania Gabriele Bethlen 
Principe, Karansebes inhabitari coepit a R. Catholicis, qui locum petie- 
runt et obtinuerunt a Principe pro Religione R. Catholica in Karansebes 
exercenda; ea tamen conditione, ne ullam praetensionem ad Ecclesiam 
Reformatam ibidem florentem, ejus Templum ac Proventus unquam for- 
marent R. Catholici. Instrumentum emanavit anno MDCXXIV die VIII 
Julii cum subscriptione Principis et Kancellarii Stephani Kovatsotzi. Gum 
tempore furor Barbarorum ex iis oris Nobiles ac Kcclesiam dissipavit, 
cui plebs successit Valachica Graeci ritus ad orientales respectans 
Ecclesias. 

Series Ecclesiarum in Tractu Hunyadiensi. 

4. Hunyad, Civitas et Arx, nomen dedit Joanni Hunyadi Vaivodae 
Transylvano et Hungariae Gubernatori. Possedit- Familia Térék de 
Ening, Bethlen, Tékélyi, Zolyomi, rediit ad Fiscum ferri fodinae ibidem. 
— Tsodlnakos filialis est. 

Hosdat. 

Rakosd. 

Al-Pestes. Fil. Tamastelek Fel Pestes. 

Lasad. Fil. Piski. 

Pad. Familiae est Bartsaianae. 


GUS w pO 


fon 


') In Articulis Diaetae Tordensis An. MDLXIII. 
*) Extat Liber in Hominum manibus, 

7. Batsi. Fil. Batiz. 

8. Kitid. Fil. sz. Gyérgy, Batzallar. 

9. Zeikfalva, possessio Familiae Zeik. 

— Rus filialis. 

10. Ola Bretje, Fil. M. Bretje, Varalya. 

44. Farkadina, Fil. Tustya, Reketjefalva, Demsus. 
142. Pestény. Fil. Osztro, Brazova. 

43. Bojesd. Fil. Fejéruz, Borbatuz, Felsésvallas Pataka, 

Pus, Untsuk falva. 

14. Hatszeg, Oppidum, celebris olim ibi schola et Ecclesia. Filiales 

Nalatz, Vad, Boldogfalva, Totesd, Alsoszilvas. 

45, Galatz. 

46. Klopotiva. Fil. Malomviz. 

17. Al Gyégy, ubi Thermae sunt. 

18. Babolna, Familiae Nalatzi. 

49. Folt, Familiae Bethlen. 

20. Rapolt. 

21. Kéménd. Fil. Haro, Arany. 

22. Déva Civitas et Arx, celebris olim ibi Ecclesia et schola, duo 

Ministri, Rector scholae et studiosi. Nomen habet a Diva Faustina. 
23. Solymos. 

24. Németi, Comitum Gyulai, 
25. Illye. Oppid. Non pridem Templum et Parochia sunt occupata a 

Romano Catholicis. Filiae sunt Lesnek, Gurafiada. 

26. Ribitze. Fil. Brad oppidum Metallicum, et Kristjor. 
27. Kérés Banya oppid. Metallicum. 

Danda essent nomina Seniorum, quae ad me non pervenerunt. 

§ III. Senioratus Albensis. — Secundus Senioratus est Al- 
bensis, nomen accepit ab Alba olim Julia, nune ab Arcis repara- 
tore Carolo Sexto, Carolina dicta. Extenditur in Comitatu Albensi 
complectiturque sequentes Kcclesias: 

1. Albam Juliam olim, nunc Carolinam, celebris hic locus, sedes 
olim principum, superintendentis Reformati et Collegii Reformat. 
Vastitas loco inducta an. 1661, cum Turcae Vuleano omnia con- 
secrarent. Hoc seculo vero, ubi Arx ibi erigeretur, Templum, Resi- 
dentia Collegii, Superintendentis, Professorum ac Pastorum venerunt 
ad manus Romano Catholicorum. Reformati autem Oratorium habent 
in inferiori civitate ex lignis constructum. 
Sard oppidum. 

Magyar Igen oppidum. 
Boros Botsard. 
Kark6é comitum Székelly et Teleki possessio. 


<> 

Benedek oppidum. 

Diod Varallya. 

Tévis oppid. Locus olim celebris, jam fere desolatus, nisi quod a 
Valachis et paucis Hungaris incolatur. Hie loci an. 1729 nocte con- 
cubia personae ad facinus patrandum subornatae e turri Reforma- 
torum templo adjacente insignem Campanam clam abstulerunt, et 
in Residentiam P. Paulinorum deposuerunt, qui Angelos transpo- 
suisse commenti sunt. At vero Angelorum alter penulam, alter 
instrumentum tabaci fumatorium festinus ibi reliquerat. Campana 
reddita non est, imo vero post aliquot annos etiam altera minoris 
ponderis surrepta, verum ejus ablatores ignorantur. 

Vajasd oppidum. 

Szent-Imre. F. Galté et Koslard. 

Vingard. 

Drasso. F. Kontza. 

Kis Enyed F. Buzd, 

Al Vintz oppidum. 

Borberek oppidum. 

Deore. 

Zalathna oppid. Metalli fodina celebre. 

Abrud Banya oppid. 

Erant adhuc Ecclesiae in Varadja, ubi Templum,. Pa- 
rochia, Agri et Prata pro Ministro. Locus incolitur nunc a Va- 
lachis Graecum ritum sequentibus. Borband ubi Templum 
Reformatorum Romano Catholici via facti occuparunt, tenentque; 
in Kis-Falud deficientibus ibidem Hungaris Templum Tur- 
risque eversa, in Orbo pariter erant Hungari; iis deficientibus 
successerunt Valachi, atque ita Ecclesia quoque ibidem defecit 
Reformata. 

Florentissimae in hoe Tractu fuerunt Ecclesiae ab ipsa Reformatione 


e Nobilibus Hungaris constantes, Ministris quoque earum subsistendi 
modus optimus; at vero nostris temporibus sensim deficientibus Hunga- 
ris, Ministrorum salarium contrahitur et Ecclesiarum facies in pejus 
mutatur. 


§ IV. Senioratus Enyedensis. — Tertius Senioratus est 


Enyediensis, denominatus ab oppido Enyed, extenditurque in Co- 
mitatu Albensi, Tordensi et sede Arannyas. Ecclesiae sunt sequentes: 


ap 


Nagy Enyed est oppidum amplum et bene cultum, incolas habet 
Hungaros Reformatos estque Ecclesia florentissima; paucos Saxones 
Augustanae Confessionis. Gymnasium ibi Fundationis Bethlenianae 
ab anno 1663 resedit, ubi non tantum Humanitatis studia, sed 
etiam scientiae ampliores diligenter a professoribus traduntur, Phi- 


go bo 


OT ee eat te 


10. 
44; 
12. 
43. 
14, 
45. 


16. 
ae 
18. 
49, 
20. 
24. 
22. 
23. 
24, 
25, 

losophia secundum omnes sui partes, Theologia, Historia, Lingua 
Graeca et Orientales, Jus Naturae et Gentium &c. Formatur hic 
juventus ad functiones Ecclesiasticas atque Politicas. Decima proven- 
tuum agri et vinetorum cedit in rationem collegii. Tempore motuum 
civilium subiit oppidum cum collegio ingentem calamitatem; anno 
enim MDCCIV ipsa die Palmarum jussu Caesarei armorum praefecti 
cives ferro subjecti, locus in cineres redactus, templum cum turri, 
castello et collegio vuleanus depavit. Ejusdem praefecti protectione 
paulatim restaurari coepit, et Dei clementia in florentissimum rediit 
statum. Duo hic sunt Ministri Ecclesiae Reformatae, unus Augustanae 
Confessionis. Res utriusque Ecclesiae ab uno eodemque Consistorio 
diriguntur. 

Fel-Enyed. 

Torotzké Szent Gyérgy oppid. Familiae Torotzkai, ferri fodinis 
clarum. 

Miriszlo. Fil. Ola Lapad, Gombas. 

Détse. 

Mikloslaka. Fil. Magyar Tsesztve. 

Fé] Vinita 

Féldvar. 

Sz. Kotsard. 

Harasztos. 

Kertsed: 

Bagyon Fil. Rakos. 

Felsé szent Mihalyfalva. 

6 Torda oppidum amplum, salis fodina notum. Olim erat hic 
uj Torda | alia quoque Ecclesia, Egyhazfalva vocata, ad ripam 
fluvii Arannyas infra Tordam, quae distinctum a Tordensi Ministrum 
habebat, cujus templum nunc in manu Paulinorum est, quae cum 
tempore coaluit cum Ecclesia 6 Tordensi, ita ut ne nomen quidem 
retineret. Ecclesia Tordensis est satis frequens, in schola intertenen- 
tur cum Rectore etiam studiosi ad erudiendos civium liberos. 

Tur. Fil. Koppand. 

Polyan. 

Gyéres. 

Kgerbegy. 

Gerend Keresztur. ‘ 

Gerend olim Familiae Gerendi, nunc Keményianae. 

Had rév. 

Tsuts. Fil. Koppand. 


Nagy Lak Fil. Kaptalan. 
Hari. . —= 

26. Tseke laka. 

27. Istvan haza. 

28. Bikkes. 

29. Ozd. 

30. Aszszony népe Fil. Szilvas. 

31. Magyar Lapad. 

32. Tsombord Fil. Bago. 

33. Szent Kiraly. 

34, Ujfalu Fil. Tompa haza, Lérintz Réve. 

30. Kapud Fil. Patzolka. 

36. Betze. 

37. Buzas Botsard Fil. Karatsonfalva. 

oo, Péterfalva. 

39. Magyar Bénye. 

40, Szantsal. 

41. Balasfalva ubi olim Castellum nunc Monasterium pro Calugeris 
Valachis et sedes Episcopi Graeci ritus uniti. Sumptibus Principis 
aedificia pulcherrime extruuntur. Campana Reformatorum ibidem 
occupata; sacra peragunt ad aedes Ministri. 

42, Tir. 

43. Bakafalva F. Veresegyhaza. 

44, Hoszszuaszo. 

45, Mike szasza F. Kapus. 

46. Mihaly falva Fil. Hideg viz. 

47, Veszszod. 

48. Bolya ubi castellum Familiae T6ldi; inque eo Templum, Turris et 
Campanae. 

49, Ivanfalva. 

00. Koévesd. 

51. Birkés. a 
Placet hic exhibere compositionem inter Hungaros et Saxones ratione 

Ecclesiae Biirkésiensis a Principe confirmatam, unde apparet Hungaros 

non via facti, sed juris et aequitatis, loca quaedam Saxonum occupasse. 

Ita est: 

Nos Georgius Rakocy Dei Gratia Princeps Transylvaniae, Partium 
Regni Hungariae Dominus et Siculorum Comes. Memoriae commendamus 
tenore praesentium significantes, quibus expedit universis, quod Fideles 
nostri Generosus Stephanus Gerendi de eadem Gerend, ac Egregii 
et Nobiles, Michael Szekelly et Joannes Literatus de Birkés, 
Albertus Szarka de Kévesd in suis et universorum Dominorum Ter- 
restrium Fundi Nobilis Birkés in Comitatu Albensi Transylvaniae exis- 
tentis nominibus et personis ab una; ac Generosus, Prudens et Circum- 

spectus Michael Szent Agothai Judex Regius Civitatis et Sedis 

Saxonicalis Cibiniensis; nec non reverendi ac clarissimi viri, Dominus 

Georgius Theilesius Superintendens Universitatis Saxonicae Eccle- 

siasticae et Pastor Birthalbensis, rever. et clarissimus vir Joannes Fa- 

bianus, Senior et Paratiensis Pastor, item venerabilis ac clariss. Domi- 
nus Petrus Rihelius Cibiniensis, Lazarus Aquilinus Doborcensis 

Kcclesiarum pastores, ac eorum Capitulorum Decani, pariter suis ac 

totius Nationis Saxonicae utriusque Status nominibus et in personis coram 

Nobis persoualiter constituti exhibuerunt nobis et praesentarunt quasdam 

infra scriptas conditiones, quibus mediis controversia inter se exorta de 

vocandis in possessione Biirkés Hungarico et Saxonico pastoribus compo- 
sita et complanata sit, ad praecavenda prorsusque tollenda quaevis dis- 
sidiorum et discordiarum futuris temporibus praenominato et aliis in 
locis semina: Supplicantes Nobis humilime, ut Nos easdem conditiones 
omniaque et singula in iisdem contenta, ratas, gratas et acceptas ha- 
bentes, praesentibus literis nostris inseri et inscribi facientes, benigne 
approbare et ratificare dignaremur: quarum quidem conditionum talis 
tenor est: 
1. Duo sint in Fundo Nobili Biirkés pastores, Hungaricus et Saxonicus. 
2, Saxonicus per Ecclesiam Saxonicam, more hactenus Ecclesiis Saxo- 
nicis usitato, eligatur, vocetur, praesentetur, Parochiam incolat et 
omnia jura hujus Parochiae obtineat, secundum privilegiorum con- 
tenta, census etiam et alia onera solus ferat. 

3. Decimae integrae dividantur aequaliter, et cuique pastorum illorum 

duae Quartae cedant. 

4, Patroni Terrestres Hungarico pastori de mansione prospiciant. 

5. Templum restauratione indigens communibus Hungarorum et Saxo- 

num sumptibus restauretur et conservetur. 

6. Pastor Hungaricus cum familia Hungarico Episcopo subjaceat. 

7. Neuter alterum vel in Religione vel aliis rebus turbet, sed quilibet, 

quae sua sunt, agat. 

8. Nemo singulari hoc exemplo motus, simile quid in aliis Ecclesiis 

Saxonicis tentare praesumat. 

Decimas non in Manipulis sed tenore Diplomatis Illust. et Celsissimi 

Domini Principis hujus loci pastoribus signanter concessas in Geli- 

mis fideliter conferant. 

10. Violatores harum conditionum mulctentur poena ducentorum flore- 
norum Hungaricorum, Fisco Principali conferendorum. Omnis denique 
potestas ulterius promovendi negotium denegetur. 

11. Aetate grandior alterum honore praecedat. 

12. In concionando hic observetur ordo, ut unus per integram septi- 
manam prius, alter per alteram prius officium peragat horis matutinis. 


ie) 

13, Si contingat ob defectum et inopiam vel etiam negligentiam Patro- 
norum Kcclesiam illam Birkésiensem spatio integri anni concionatore 
carere Hungarico, salarium ipsius, hoc est, media Decima ejus loci 
cedat in aedificationem templi communis; ex parte concionatoris 
Saxonici idem fiat. Si vero Nobiles possessionum ob certas aliquas 
causas noluerint plane ulterius pro se pastorem Hungaricum, tertia 
quoque Quarta ad pastorem Saxonicum redeat, et quarta pars, seu 
Quarta in aedificationem templi cedat. Idem etiam aequabiliter fiat, 
si Saxones vel nolint, vel non possint amplius habere concionatorem 
Saxonicum, si vel peste vel aliqua adversitate ad eam paucitatem 
redigantur, ut prorsus deficiant et concionatore opus non habeant. 
Si tamen iterum contingat successivis temporibus, hos vel illos 
melioribus uti fatis, ut possint et velint concionatorem pro se habere, 
redeat res ad praesentem transactionem, et maneat in eodem, quo 
nunc est vigore. 

Nos itaque praemissa supplicatione Nobis modo, quo supra porrecta, 
clementer exaudita et admissa, praeinsertas conditiones tollerabiles, aequi- 
tati et concordiae tuendae consentaneas, easdem omnibus suis in punctis, 
clausulis, eatenus quatenus eae rite et legitime sunt emanatae viribusque 
earum veritas suffragatur, ratas, gratas et acceptas habentes, praesentibus 
Literis Nostris de verbo ad verbum sine diminutione aut augmento vel 
variatione aliquali insertas et inscriptas approbavimus, ratificavimus et 
confirmavimus. 

Quocirca vobis fidelibus Nostris universis et singulis, cujuscunque 
status aut ordinis, honoris, conditionis, dignitatis et praeeminentiae homi- 
nibus tam ecclesiasticis, quam secularibus, ubivis in hac ditione Nostra 
commorantibus, harum serie committimus et mandamus firmiter, quatenus 
modo et deinceps nemo contra praeinsertas conditiones praedicto in loco 
Birkés quicquam moliri ullo sub praetextu et colore praesumat vel 
audeat. Si vero quis secus fecerit, comperta rei veritate, mulctae flore- 
norum ducentorum, Fisco nostro principali conferendorum, uti praemissum 
est subjacebit et causae promotione totaliter carebit, prout approbamus, 
ratificamus, harum nostrarum vigore et testimonio litterarum mediante. 
Datum in civitate nostra Alba Julia d. x. Mensis Julii Anno Domini 
1642. — Georgius Rakocy mp L.S. 

Johannes Szalardi Vice Secretarius. 
mp. 

Fuerunt in hoc Tractu plures etiam Ecclesiae, veluti Inakfalvae, 
Veresmartini, Maros ujvarini, in quibus deficientibus Hungaris 
plebs Valachica glebae adscripta successit. Quaedam etiam matres Eccle- 
siae ob similem causam in filiales transierunt. 

§ V. Sen. Kolos et Kalota Szeg. Quartus senioratus est Kolos. 

et Kalota Szegiensis, qui extenditur in comitatu Kolosiensi. Ecclesiae 

autem sunt in 

1. Kolosvar, Claudiopoli. Celebris ibidem est Ecclesia Reformata, ex 
ilisque major urbis ac suburbii pars constat; quod palam est ex con- 
numeratione etiam civium jussu amplissimi Magistratus per suos ex 
omnibus Religionibus Deputatos anno 1734 facta, ubi patres 
familias censebantur 1520 in universum; ex quibus Romano Catholici 
fuerunt 3041, Reformati 809, Lutherani 122, Unitarii 276, Graeci 
ritus uniti 42, adeoque soli Reformati alterius Religionis simul 
sumptos numero superarunt. Cum in Germania et aliis Regnis ita 
quoque in Transylvania sacrorum reformatio institueretur, accep- 
tarant eam etiam Kolosvarienses, varie igitur a Fratre Georgio 
Episcopo Varadiensi et Thesaurario afflicti. Verum ab anno 1566 
artibus Blandratae, indefesso Francisci Davidis labore, ejusque ac 
Sommeri eloquentia ad antitrinitariam abducti sunt Religionem, ita 
ut omnia templa et scholae ab illis possiderentur. 

Mansit tamen cultus Reformatae Religionis apud aedes privatas 
cujusdam civis Georgii Agaston, donec rursum crescente numero 
Templum iis assignaretur. Monstrat hunc lapis non pridem e pariete 
erutus hacque inscriptione notatus: 


Hic locus est, Lucas hic Pastor in Urbe Marothi 
Eloquio docuit mystica Verba Dei. 

Haec fuit’ipsa Domus, Domus haec cunabula quando 
Prima Reformatae Relligionis erant. 

Parvulus hic populus, primum Grex parvus in unum 
Convenit: Populi concio parva fuit. 

Donec in immensum nascens Ecclesia coetum 
Ter sancti crevit Numinis auspicio. 


Georgius Agaston Kotves Possessor harum Aedium 
Haereditarius Monumentum hoc marmoreum memoriae 
ergo curavit. 

Tempore Stephani Botskai Principis anno 1605 statutum est, Refor- 
matos eo jure Claudiopoli debere gaudere, quo utebantur Antitrinitarii. 
Deinde anno 1609 in Generali Regni Diaeta Albae Juliae celebrata, unanimi 
statuum et ordinum consensu, templum in Ovar olim Dominicanorum 
jam plane ruinatum ac collapsum Reformatis confertur, in cujus posses- 
sionem tandem anno 1612 introducuntur, ac die XV Maji in ea confir- 
mantur. Restaurationem vero hujus templi regnante principe Gabriele 
Bathori factam monstrat lapis coelatus hujusmodi exhibens inscriptionem: 

In nomine sacro sanctae et individuae Trinitatis MDCXII 

pia cura et paterna solicitudine providentiaque singulari 
ac ad omnem Posteritatis memoriam celebranda liberali- 
tate ex inclyta et vetustissima Bathoreorum Familia ori- 
undi serenissimi Principis, Dei Gratia, Transylvaniae et 
Valachiae Transalpinae Principis, Partium Regni Hunga- 
riae Domini et Siculorum Comitis, Templum hoc tot an- 
norum spatio desolatum, situ squallidum usuique profano 
applicatum, restauratum est, ac usui suo legitimo, publico 
etiam Regni statuto accedente, restitutum; Domus enim 
Domini Domus est orationum. 

Crescente adhuc in dies numero Reformatorum regnante Gabriele 
Bethlen concordibus universorum Regni Statuum calculis anno 1622 in 
platea Wolfango dicata, aliud templum una cum vicino collegii fundo 
utrisque tamen desertis ac desolatis assignatur et decretaliter Reformati 
in possessione statuuntur. Quod anno 1647 a Principe Georgio Ra- 
kotzi restauratum, fusis sumptu principali quatuor ingentis molis cam- 
panis donatum et domibus Parochialibus auctum, jusque ad Reformatos 
omnia Civitatis munia obeundi extensum. Pro incolis Hungaricae linguae 
ignaris Reformatae Religionis Germanis ac Saxonibus anno 1629 alter 
locus in Ovar attributus, quo Ministri anno 1630 per Stephanum Er- 
delyi Comitatus Tordensis et Wolfgangum Tserényi Comitatus interioris 
Szolnok Comites suppremos introducuntur. Collegium ibidem ortum debet 
Bethlenio, crevit sub Rakotziis Principibus Apafiis praecipua cura ac 
patrocinio semper Familiae Banfi, floret nunc quoque Linguarum, 
Philosophiae ac Theologiae studiis; Alumni pia Magnatum liberalitate 
sustentantur. 

2. Kolos oppidum salis fodina celebre. Ministrorum salarium per Ca- 
tholicos valde est imminutum. 
4. Gyérfalva; hic dimidia pars templi et Parochia a Reformatis non 
pridem vi sunt adempta. 
4, Ajton possident Comites Vas. 
5. Magyar Léta, Fil. Jara. 
6. Sz. Laszl6 Templum a comite Georgio Haller non pridem ademp- 
tum. Fil. Olah Fenes. 
7. Szasz Lona. 
8. Gyalu olim Fortalitium, aliquando etiam sedes Episcopi, nunc pos- 
sidet Comes Banfi. 
9. Nagy Kapus Fil. Kis Kapus. 
40. Gyeré Vasarhely Fil. Inaktelke. 
41. Koérésfo. 
42. Gyeré Monostor Fil. Devén. 
43. Valko. 

14. Szent Kiraly et Zentelke. 
15. Mogyorokerék. 

16. Domos Fil. Jakotelke. 

17. Nyars6 Fil. Sarvasar. 

18. Banfi Hunyad oppid. ad Familiam Banfi pertinet. 
19. Ketesd. 

20. Magyar Bikal. 

21. Tamas. 

22. Sobok. 

23. Esztana. 

24, Kis Petis. 

25. Nagy Almas Fil. Babony. 
26. Kézeplak Fil. Tamasfalva. 
27, Nagy Petis. 


28. Egeres. 

29. Bogartelke Fil. Darotz. 
30. Mako. 

ois Lire; 


32. Vista Fil. Magyar Nadas. 
33. Szutsak. 

34. Méra. 

35. Buda Fil. Dids. 

36. Kajanto. - 

37. Fejeéerd. 

§ VI. Senioratus Szekiensis.s — Quintus Senioratus est Sze- 
kiensis, nomen habet ab oppido salis fodina satis noto Szék exten- 
diturque in Comitatu Dobocensi. Ecclesiae numerantur sequentes: 

4. Bontzhida possessio Familiae Banfi. 

2. Szék oppid. 

3. Viz szilvas Fil. Hesdat, K. Iklod, Bontz Nyires. 

4. Szomosujvar Nemeti Fil. Szomosujvar, oppid. jam ab Arme- 
nis Mercatoribus possessum, olim Hungari incolebant Nobiles, qui 
ibi varie vexati sedes ut plurimum mutarunt. 

Dd, »zasz Nyires. 

6. Balvanyos var allya. 

a 

8 


- Malom. 

. Détse. 

9. Szasz Margita. 
10. Arpas To. 
44. Batza. 


12. Retteg oppidum. 
43. Felor Fil. Ilosva, Tsitso Keresztur. 

14. Kudu. 

15. Bethlen castellum ad Comites Bethlen pertinet. Filia Sze parma. 

16. Magyar Nemegye Fil. Viragosberek, Toéhat. 

17. Somkerék. 

18. Sajo Udvarhelly Fil. Bréte. 

19. Szent Andras. 

20. Sarvar Fil. Sajo Keresztur. 

ae las. 

22. Harina. 

23. Fizk ut. 

24. Apa nagy falu Fil. Fel-lak. 

25. Vitze. 

26. Borzas Fil. Boéd, Kétel. 

27. Nyarlé Kékes Fil. Derlé Apati. 

28. Veres egyhaza Fil. Manyik. 

29. Sombor. 

30. Buza. 

ol. Meleg Féldvar. 

32. Katona. 

33. Fekete Lak. 

34. Légen Fil. Gyeke. 

35. Puszta Kamaras Fil. Nohaly. 

36. Méhes. 

of. Frata. 

38. Berkenyes. 

39. Bothaza Fil. Tothaza. 

40. Szovat. 

4A. Mots. 

42, Keszi. 

43. Palata Fil. Pete. 

44, Vajda Kamaras. 

45, Visa Fil. Gyula telke. 

46, Szava Fil. Omborz. 

47, Pulyom Fil. Sz. Gothard. 

48. Szent Egyed. Fil. Szent Ivany. 

49, Tzege Fil. Goltz. 

50. Nyeszalx. 

51. Tsaszari. 

52. Fizes. 

53. Szent Marton F. Vasarhely. 

54, Nagy Devessér Fil. Kis Devesser. 
§ VIL. Senioratus Desiensis. — Sextus Senioratus Desiensis denomina- 

tus ab oppido Dés, qui extenditur in Comitatu Szolnok interiori et partim 
Dobocensi. Ecclesiae autem sunt sequentes: 

1. Dés oppid. salis fodinis clarum; est ibi Ecclesia e Nobilibus Hun- 
garis ac civibus constans populosa; duo in Ecclesia pastores officia 
peragunt; in schola Rector cum studiosis ad erudiendos civium libe- 
ros intertenentur. 

2. Kende Lona. 

3. Akna. 

4, Szinye. Bogat. 
5. Szeletzke. 
6. Kozarvar. 
7. Néma. Széplak. 
8 
9 


. Péentek. 

. Kero. 
40. Ormany. 
44. Ketset. 
42 ST Ot0 re Olmotz, 
A3. Eszteny. 
44. Doboka. 
a ORES ih, 
16. Borsa. 
47 ee 
18K ies. @ 
49. Tsomafaja. 
20. Gyula. 


21. Magyar Matskas F. Matskas. 
22. Hoppu Matskas. 
23. Kovatsi. 

24, Babutz. 

25. Solyomké. 

26. Ordég Keresztur. 
aie jet a 

28. Fodor haza. 

29, Alfé UsEulé, 

30. Felfé UsEulo. 

31. Nagy Sombor. 

32. Hid Almas. 

33. Vajda Haza. 

34. Pantzél Tsek. 

30. Derse. 

36. M. Kéblés. 

37, Felsé Tok. 


38, 
39. 
40, 
4A. 
42. 
43, 
44, 
AD, 
AO. 
47, 

Alsé Tok. 

Onok. 

Rétze Keresztur. 
Szilvas. 
Szikerék. 

Girdt. 
Dengeleg. 
Kodor. 

Manya. 

Jeno. 

§ VU. Senioratus Sajdiensis. —- Septimus senioratus est 


Sajoiensis, quidicitur etiam capitulum Sajdiense: sunt hic Eccle- 
siae Reformatae, uti etiam in Capitulo Tekeiensi mixtim cum Augustanae 
confessioni addictis, dependentiam tamen antiqua consuetudine omnes 
habent a Superattendente Reformato. Ecclesiae jacent in Comitatu Dobo- 
censi, suntque sequentes: 


. 


PEE ERP Ee Pee 
PASSE OP oO 


OAD OS w vo 


Nagy sajo. 
Varhelly. 

Kis Budak. 
Simon Telke. 
Séfalva. 

Felsé Balasfalva. 
Also Baldsfalva. 
Mogyoros. 
Arokallya. 
Kéntelke. 
Kerlesd. 

Szasz Tzego. 
Szent Jakab. 

Sz. Ujfalu. 
Mate. 

Moritz. 


. Svasz 6s, 
. Galatz. 
§ IX. Senioratus Tekevensis. 


— Octavus senioratus est Te- 


keiensis, vocatur ordinarie Capitulum Tekeiense, paucas 
continet Ecclesias in comitatu Kolosiensi existentes; sunt: 1 Teke, 
2 Vajola, 3 Paszmos, 4 Ludvég, 5 Ida, 6 Harina. Olim fuerunt 
plures, veluti: Erked, Sombor, Oknitza, Baritza, Ujfalu, 
Pentek, Fiskét, ubi deficientibus Hungaris et Saxonibus successe~ 
runt Valachi. 
De duobus his Capitulis Reformati Principes egregio privilegio pro- 

spectum voluerunt, ubi Articuli etiam Dionysii Alesii Reformatorum 
Superattendentis primi concinnati in usum horum Capitulorum confirmati 
cernuntur. Literas ut nactus sum exhibendas censeo; ita illae cum con- 
firmationibus sunt: 

Nos Gabriel Bethlen Dei Gratia Princeps Transylvaniae Partium 
Regni Hungariae Dominus et Siculorum Comes &c Memoriae commen- 
damus tenore praesentium, significantes quibus expedit universis: Quod 
pro partibus Fidelium Nostrorum Honorabilium Mathiae Rufin, Decani, 
Ecclesiae Vajolensis Pastoris, item Georgii Lips Senioris Capitulorum 
Teke et Sajo, ac Pastoris ejusdem Ecclesiae Teke, nec non Casparis 
Verneri similiter Pastoris Ecclesiae Nagy Sajo, caeterorumque univer- 
sorum Pastorum Ecclesiarum Saxonicarum in praedictis Capitulis Teke 
et Sajo existentium in personis exhibitae sunt nobis et praesentatae 
quaedam literae Hlustrissimi quondam Sigismundi Bathori de Somlyo pro 
tunc Vajvodae Transylvaniae et Siculorum Comitis, felicis reminiscentiae , 
Praedecessoris videlicet Nostri, super certis quibusdam praelibatorum 
Capitulorum et Pastorum Privilegiis et statutis articulatim comprehensis 
in Pergameno patenter confectae et emanatae confirmationales, sigilloque 
ejusdem Domini Vajvodae pendenti authentico manusque suae subscrip- 
tione roboratae et communitae (quae quidem literae ab Illustrissimo 
etiam olim Domino Christophoro Bathori Vajvodae similiter praefati Regni 
Nostri Transyivaniae et Siculorum Comite, Genitore videlicet praescripti 
Domini Vajvodae confirmatae dignoscebantur) tenoris infra scripti, sup- 
plicantes nobis humilime, ut easdem literas et omnia et singula in iisdem 
contenta, ratas, gratas et acceptas haberemus, praesentibus literis nostris 
verbotenus inseri et inscribi faceremus ac pro praefatis Pastoribus Eccle- 
siarum, dictorum Capitulorum ipsorumque successoribus perpetuo vali- 
turas gratiose confirmare dignaremur: quarum tenor talis sequitur in 
hunc modum: 

Dionysius Alesius Kolosvariensis Superintendens Ecclesiarum Hunga- 
ricarum et iis conjunctarum recte sonantium veram et incorruptam 
vocem Evangelii de Filio Dei Domino nostro Jesu Christo, vero Deo et 
vero homine &c. clarissimis conditione, virtute et pietate praestantibus 
viris Ecclesiarum Pastoribus in Capitulis Teke et Sajo existentibus; pru- 
dentibus item et circumspectis Grebionibus caeterisque juratis Senatoribus, 
denique Comitibus Saxonicorum oppidorum, pagorum sub jurisdictione 
nostra existentium, gratiam et fidei constantiam, cum commendatione 
officiorum nostrorum precatur. 

Constat vobis peroptime Nos in hoc munus sacrosanctum divina 
vocatione esse electum et constitutum, ut collocati ad gubernacula Eccle- 
silarum simus inspectores tam Doctrinae quam etiam Morum et pro Nostra 
Vocatione curemus, non solum ut vera doctrina Evangelii ubique in Ec- 

clesiis Domini sincere absque quibuslibet corruptelis proponatur a do- 
centibus, quo sic luceat vera et salutaris unius veri Dei cognitio in 
Keclesiis; verum etiam ut mores et vita Ministrorum ac quorumlibet 
auditorum, ac inter alios eorum, qui gubernant et gubernare volunt 
juventutem in scholis, ita nostra cura et diligenti inspectione instituantur 
reganturque, ut digni habeantur Evangelio Christi neque ullum uspiam 
dent scandalum, quo deformetur Ecclesia Domini, et male audiat apud 
exteros Ministerium nostrum. Neque enim tantum veteres Historiae tes- 
tantur, sed plane ipsi nos quotidie videmus oculis nostris, multa levia 
ingenia sub praetextu Evangelii nihil nisi quandam libertatem carnalem 
quaerere, ut tandem laxatis cupiditatum fraenis impune ruant, ad quae- 
vis enormia scelera patranda. Cum igitur in hanc speculam adeo nos 
Deus constituerit, ut inde circumspicere Ecclesias Domini et eisdem 
nostra vigilantia prospicere, denique eisdem contra impendentia mala 
auxiliante Deo, cura, studio, labore ac fideli inspectione prosimus, neque 
ulla in parte committamus, ne nostra negligentia Ecclesiae Christi lae- 
dantur, aut falsa doctrina aut pravo exemplo aliquo offensae deformentur, 
et nostrum Ministerium male audiat apud alios. Idcirco maturo consilio 
ac sana deliberatione statuimus, quo honesta disciplina, et quo decenti 
ordine regantur, tam quod attinet ad Clericorum, quam Auditorum vitam, 
mores et functionem etiam firmandam, veluti harum Regionum Ecclesiae 
quondam sunt administratae administranturque alibi. Neque enim 
Ecclesia potest carere decenti ordine; est enim teste Paulo Deus non 
confusionis sed ordinis, et certum est ibi non esse Ecclesiam, ubi nullus 
est decens ordo, et cyclopicam quandam confusionem et anarchiam 
non ferendam. 

Hine 

4. Volumus, ut in Capitulis Nostrae Jurisdictioni subjectis singuli 
Decani per suffragia cum invocatione et timore Dei eligantur, qui caeteris 
Pastoribus et ipsis Ecclesiis doctrina, morum integritate et authoritate 
praesint, certaque et honesta disciplina subditos regant et subditi vicissim 
eos reverentia et obedientia colant. 

2. Quod si quis Minister vel scholasticus contumax contempserit 
Decani authoritatem ex aliqua insolentia, is admonitus per Fratres 
ejusdem Capituli, in cujus Regimine vitam ducit, si non resipuerit neque 
poenitentia ductus se humiliando deprecetur culpam Decano et Capitulo; 
tum vero Decanus et Fratres Capitulares pro merito mulctent talem in- 
obedientem, aut catenis vinctum cogant poenitere, aut alioquin durum 
et intractabilem istum officio privare et loco pellere per communitatem 
discant, ut horum exemplo territi alii aut sese emendent aut sciant, 
similem poenam se recepturos esse. 


3. Decanus frequenter coetum in clero cogens adhortetur Ministros 
49 

Ecclesiarum, ut contineant se in officio nec exiliant aut transgrediantur 
terminos suae vocationis, nec sint polypragmatici ingerentes se in alienae 
vocationis officia: quod si tales reperti et moniti cedere nolint pro delicti 
ratione mulctentur: multo vero magis ebriosos, rixatores et scandalorum 
publicorum authores severiore disciplina puniant Decani et Fratres Capi- 
tulares. 

4, Statuimus ne quis Ministrorum aut scholasticorum vocatus aut ad 
Plebaniam aliquam aut ad functionem scholasticam, sine-Decani aut 
totius Capituli cognitione munus oblatum suscipiat, nec prius admit- 
tatur a Decano, nisi honesto accedente testimonio Decanatus ejus regionis, 
unde vocatus est. Maxime vero Rectores scholarum, ne se ingerant favore 
vulgi sibi acquisito, aut alia aliqua mala arte citra voluntatem et assensum 
sui Pastoris. Et postquam accesserunt ad regimen scholae, sedulitatem 
in laboribus suae vocationis probent, ut Juventus discat bonas literas et 
timorem Dei; si qui contrarium agentes inventi fuerint mulctentur per 
Decanum, aut officio priventur donec egerint poenitentiam scelerum, 
aut omnino loco pellantur authoritate Capituli tanquam za %aguera Keclesiae. 

5. Electionem et vocationem scholasticorum nequaquam ignarae com- 
munitatis, sed Pastoris et Capituli judicio fieri permittimus. 

6. Cum annualium stipendiorum causa inter Ministros Ecclesiarum 
non raro lites oriantur, communi decreto statutum est, ut post decessum 
alicujus Pastoris, sive id vita sive morte comite fiat, Decanus accedat 
et adsumpto uno atque altero fratre, discedenti vel haeredibus ejus circa 
Festum Mathiae vel Georgii quartam stipendii partem, circa Festum 
vero corporis Christi vel Joannis Baptistae dimidiam; circa Festum vero 
Bartholomaei aut circiter tres partes, omnium sanctorum autem vel Martini 
tempore integram Quartam adjudicabit. 

7. Decani advigilent diligenter, ne Nobilibus aut eorum officialibus 
Laicisque permittant pios Ministros loco pellere, sine legitima cognitione 
seniorum aut Fratrum Capitulorum. 

8. Ne quis vocatus in aliquam Parochiam audeat subire eam, nisi 
prius satisfactum cognoverit praedecessori. 

9. Nemo de stipendiis Ecclesiasticis et haereditariis bonis vel remit- 
tere vel commutare vel dilapidare aliquid audeat sub poena ejectionis. 
Bona enim, quae semel Deo dedicata sunt, non debent transferri in 
prophanos usus. 

410. Ne confusiones et scandala in Ecclesiis oriantur volumus, ut 
Rectores prius historiam canendam in schola cum collegis suis et pueris 
revideant. Concionibus sacris non dormientes aut aliud quid agentes, 
sed attente intersint. 

11. Nemo Pastorum vel scholasticorum alius alium dolo vel fraude 
supplantet, remittens aliquid de annuali stipendio. Nam si tales reperti 

fuerint, sine ulla excusatione mulctabuntur et ad extremum officio pri- 
vabuntur Capituloque explodentur. 

42. Si quando alicui scholasticorum iter faciendum est, quocunque 
tandem illud sit, cum scitu et venia Pastoris id fieri volumus. Honestum 
enim est, ut Pastor causam absentiae Rectoris sui cognitam habeat. 

43. Si aliqua controversia inciderit inter Pastorem et scholae Rec- 
torem, de qua non possit aliter inter eos convenire nisi jure decernatur, 
quod si judicio Fratrum Capitularium vel Rector scholae vel Pastor non 
contentus voluerit provocare in conspectum Superintendentis totam actionem 
Juris inscriptam sub sigillo Decanatus transferre liceat. 

44. Vocati ad Ministerium non accedant ad sacros ordines et manuum 
impositionem nisi publico testimonio Capituli, unde cognoscere liceat, eos 
legitime vocatos esse, vitamque honeste instituisse. 

45. De Casibus Matrimonialibus, qui non raro graves sese offerunt, 
non judicet aut pronunciet Decanus nisi in sententia Capituli. 

16. Conjugia non admittantur inter consanguineos collaterales intra 
quartum gradum inclusive, neque in recta linea, neque obliqua, nec 
cuiquam concedatur, ex eadem prosapia, defuncta uxore vel marito aliam 
ducere aut nubere alteri. Vult enim Deus coli sanguinis reverentiam, ut 
sacrae literae testantur. 

17. Ministri Ecclesiarum personas matrimonium contrahentes non 
copulent, absque fide conjugali seu juramento. 

48. Decanus ex officio teneatur assumptis secum duobus aut tribus 
Fratribus circumire et visitare Ecclesias Jurisdictioni suae subjectas bis 
intra anni spatium. 

419. In ferenda sententia de rebus praepositis modestiam et decentem 
ordinem adesse mandamus, ita ut non tumultuarie interturbet alius 
alium, ne dicentis oratio interrumpatur intempestiva alterius interpel- 
latione. Recitent igitur ordine ipsi juniores modeste sententias, postea 
Decanus ipse ultimo colophonem addens finiat. Cujus autem sententia 
sanior judicabitur, ea pronuncietur litigantibus in foro. Hic ordo osten- 
ditur a Paulo 1 Cor. XIV: Duo aut tres loquantur, caeteri diju- 
dicent. Turpe enim est in tali coetu, ubi judicium Dei peragitur, cla- 
moribus certare cyclopicis et ses axser adder, 

20. Peccantibus contumaciter contra has constitutiones, quae con- 
sentaneae sunt et Juri naturae et verbo Dei, denique Canonibus ipsis 
et disciplinae veteris et purioris Ecclesiae, nullo modo inflicta mulcta 
aut alia debita poena est relaxanda aut ullo modo saltem mitiganda,; 
summa poena est ducentorum florenorum. Et subscriptum erat, a sinistra 
quidem Sigismundus Bathori de Somlyo mp. a dextra vero, manibus Wolf- 
gangus Kovachiochi Cancellarius mp. 

Nos itaque praemissa supplicatione nobis modo, quo supra porrecta, 

clementer exaudita et faventer admissa, praescriptas literas dicti Domini 
Sigismundi, pro tum Vajvodae Transylvaniae, confirmationales, non 
abrasas, non cancellatas, nec in aliqua sui parte suspectas, sed omni 
prorsus vitio et suspicione carentes praesentibusque literis nostris de 
verbo ad verbum sine diminutione et augmento aliquali insertas et in- 
scriptas, quoad omnes earum continentias, clausulas, puncta et arti- 
culos, eatenus, quatenus eaedem rite et legitime existunt emanatae, viri- 
busque earum veritas suffragatur, et quatenus in usu continuo praedictorum 
articulorum et statutorum et antea fuerunt et nunc sunt, ratas, gratas et 
acceptas habentes, acceptamus, approbamus, ratificamus ac pro praeno- 
minatis universis Pastoribus Capitulorum Teke et Sajo ipsorumque succes- 
soribus universis perpetuo valituras, gratiose confirmamus, imo acceptamus, 
approbamus, ratificamus harum nostrarum vigore et testimonio literarum 
mediante. In cujus rei memoriam firmitatemque perpetuam praesentes 
literas nostras pendentis et authentici sigilli nostri munimine roboratas, 
eisdem universis Pastoribus Ecclesiarum praedictorum Capitulorum ipso- 
rumque successoribus universis clementer dandas duximus et concedendas. 
Datum in Civitate Nostra Bistriciensi die tertia Mensis Aprilis Anno 
Domini MDCXV. Et subscriptum erat, a sinistra Gabriel Bethlen mp., 
a dextra vero Caspar Boloni secretarius mp. 

Privilegio isto hodiedum duo ista Capitula utuntur. 

§ X. Senior. Gérgeniensis. — Nonus Senioratus est Gorge- 
nyiensis, denominatus ab oppido Gérgeny, ubi celebre olim fuit For- 
talitium, extenditurque in comitatu Tordaiensi. Sunt autem sequentes 
Ecclesiae: 


4. Véts ubi Castellum ad Familiam Kemény pertinet. 
2. Mogyoros, Fil. Holt-Maros. 

3. Tsinad Fil. Illye. 

4. Gernyefreg ibi Comitum Teleki Castellum. 

dD. Ida. 

6. Ollyves. 

oy van 1 

8. M. Bélkény. 

9. M. Fuilpés. 

10. Beresztelke. 

41. Széplak. 

12. Magyar Régen. 

43. Szasz Filpds. 

14. Szent Péter. 

45. Kértvely faja. 

16. Abafaja. Hic Templum Reformatorum An. 41752 occupatum a 


Romano Catholicis potentia mediante. = 


ee 


AT: 
18. 
19. 
20. 
21. 
22. 
23. 
24. 
25. 
26. 
27. 
28. 
29. 
30. 
31. 
32. 


etiam Ecclesiae suam habent situationem. Sunt autem sequentes: 
lf 

M. Jara. 

Saromberk. 

Fel-Falu. 

Péntek Fil. M. Teke. 
P, Keresztur Fil. Toldalag. 
M. Péterlaka. 
Oroszfaja Fil. Komléd. 
Poka. 

Disznajo. 

Sar-Patak. 

Gorgény. 

Kobélkut. 
Riadnatfaja. 

Ujlak. 

Vajda Szent Ivany. 
Ludvég. 


293 


§ XI. Senior. Marossediensis:. — Decimus Senioratus est 
Marosszekiensis, qui nomen habet a sede Siculicali Maros, ubi 


Maros Vasarhelly oppidum amplum, purioris Religionis inde a 
Reformationis tempore tenax, ab an. 1716 sedem praebet etiam Musis 
Alba Carolina abactis ex annuentia Imp. Caroli Sexti. Nunc Francis- 


cani Monachi atque etiam Jesuitae sua ibi fixerunt domicilia. 


Szent Kirdaly. Fil. Naznanfalva et Kis Falud. 
M. Panit. 

Tsit. Szentivany Fil. Malomfalva. 
Bergenye. 

Mezoé Band Fil. S$zal Telek. 

Mezé Madaras. 

Samsond, 

Kélpény. 

Koévesd. 

Hartzo. 

Fele Fil. Ménes. 

Tsavas. 

Galambod. 

Udvarfalva Fil. Szent-Anna. Varhegy. 
Jed. Fil. Szent Gyorgy. 


. Kebele Fil. Sz. Ivany, Agard, Bos. 


Tsejd. 
Ernye. 


. Ikland Fil. Kal. 


294 LIB. Il. CAP. 9. § 12. — SEN. KiiKULLOVARIENSIS. 


21. Széhas. 
22. B66 Fil. Moson. 
23. Tompa Fil. Sard, Galfalva. 
24. Szereda. 
25. Sz. Anna Fil. Andrasfalva, Siketfalva. 
26. Szent Imre. Fil. Torboszl6, Seprdéd. 
27. Berekereszt Ur Fil. Bere, Magyoros, Maja, Marhod, Kendo. 
28. Varad. 
29. Kibéd. 
30. Makfalva Fil. Abod. 
MAPS zeisivan KilPAtostaiva,elsokialya- 
32. Erdé Szent Gyorgy. Filia Havad té. 
33. Vadasd. Fil. Bede. 
34. Geges. 
30. Havad Fil. Kis Adorjan, Nagy Adorjan. 
36. Szent Simon Fil. Ritmany. 
37. Gyalakuta Fil. Bordos. 
38. Kelementelke. 
39. Széveérd. 
40. Vaja. Fil. Gots, Gorgeny. 
44. Szent Gelitze Fil. Szent Rontas. 
42. Haraszt Kerék. - 
43, Batzka Madaras Fil. Fels6 Nyomad, Szent Laszl6. 
44, Szent Benedek Fil. Ahosfalva, Tserefalva. 
45, Karatsonfalva Fil. Folyfalva. 
46. Somosd Fil. Tsoka. 
47, Szent Miklos Fil. Tsiba. 
48. Fintahaza. 
49, Lukafalva. Fil. Hentzfalva. 
50. Loérintzfalva. 
51. M. Keresztur Fil. Nyarad to. 
52. Kakasd. Fil. Megyesfalva. 
53. Bodon. 
54. Koronha. 
59. Sellye. 
§ XII. Seniorat. Kikullovariensiss — Undecimus Senioratus 
est Kikillévariensis, qui nomen habet ab oppido Kikillévar, 
extenditurque in Comitatu Kiikillévariensi, ubi sunt Ecclesiae 
14. Kiikillévar oppidum, Arce munitum, quod fuit olim Familiae 
Bebek, post Bethlen, nunc Fiscus habet Regius. 
2. Sdvenyfalva Fil. Adamus. 
3. Székefalva Fil. Szent Marton. 

Galfalva Fil. Potsfalva. 

Haranglab Fil. Désfalva. 

Danyan. Fil. Varallya. 

Almas. 

Ebesfalva. Apafiana olim possessio. Templum Parochiaque ante 
aliquot annos sunt occupata. Filia Domad, Hondorf. 

Tsavas. 

Bonyha. Fil. Berdad. 


. Kend. Fil. Kis Kend. 


Bala vasara. Fil. Kis Kend. 


. K. Szent Marton. 


Széplak. 

Hederfaja. 

Mihefalva. 

Teremi. Fil. Ujfalu. 

Beseny®o. 

Délo6, Fil. Szent Pal, ubi Templum a Domino Terrestri Romano 
Cath. occupatum. Ugra. 


. Tsapo. 
. Radnot ubi olim Castellum Principale. 
. Kutjfalva v. Kutyfalva. 


Bogath. 


. Mezo6 Bodon. 
. Herepe. 

. Sillye. 

. Medvés. 


Szent Benedek. 


. Boldogfalva. 
. Kiralyfalva. 
. Bethlen Sz. Miklos. 


§ XII. Duodecimus Senioratus Udvarhellyensis, nomen 


accepit ab Udvarhelly, Latine, Loco Curiae, scilicet comitis Sicu- 
lorum. Extenditur in sede Siculicali Udvarhelly, partim etiam in Comitatu 
Albensi. Sunt Ecclesiae: 


Ae 


Udvarhelly. Oppidum, ubi munitissimum erectum erat Castellum 
a Joanne Sigismundo Principe, quod tamen in tumultu Rakotziano 
eversum est. In monte de sancto Nicolao vocato, ubi nunc Residentia 
P. Jesuitarum est, Templum obtinebant olim Reformati, qui Romano 
Catholicis ea conditione cesserunt, ut communi pro orthodoxis Refor- 
matis sumptu erigerent aliud, quod et factum est. Templum enim 
quod Reformati in Foro actu possident communi Reformatorum et 
Catholicorum sumptu est erectum in Rationem Reformatorum pro 

templo S. Nicolai Catholicis concesso, secundum determinationem 

Commissariorum in hune finem delegatorum. Subinde tamen exorie- 
bantur controversiae inter utramque Religionem publica finiendae aucto- 
ritate. Utraque Religio, nimirum, orthodoxa Reformata et Romano 
Catholica contractum inierunt coram Georgio Apafi Comite Kiikiillévariensi 
et Consiliario, Davide Literati Judice Kéhalmensi, Georgio Andrea 
Judice Coronensi, Francisco Farhas Capitaneo Udvarhellyensi, Commissariis 
a Principe delegatis, die XXVII Junii anno 1633 in has conditiones: 
4) Deinceps quoniam tam Reformati quam Catholici seorsim habebunt 
Templum, pro utraque Religione communi sumptu aedificatum; igitur 
neutra ad alterius Religionis Templum praetensiones nunc vel imposterum 
habebit ullas; ita quoque ad Parochias Pastoris et Rectoris scholae. Si 
aliquis violentus Princeps aut Dominus terrestris in possessionem civitatis 
succederet, neutra pars ad violationem contractus solicitabit, sed in 
quantum facere potest obstare conabitur. Si contingat alterutram partem 
in paucas redire personas, eadem tamen libertas vigore contractus semper 
manebit. 2) Agri, quocunque titulo ad Parochiam possessi in duas partes 
dividantur, et pars Reformatis, pars cedat Catholicis. 3) Quod restabat 
ad perfectionem Templi Reformatorum, suas partes praestituros obli- 
garunt se Catholici. 4) Sedilia e Templo Catholicorum a Reformatis ibidem 
erecta auferre licebit. 5) Ordo ac modus in pulsu campanarum obser- 
vabitur ille: Festivis Diebus primi pulsabunt Reformati, postea Catholici; 
cum vero Reformati Festum non habebunt, Catholicis pulsandi potestas 
cum voluerint erit. Tempore Funerationis, qui primum signum dare 
inceperit, ille continuet, alter finem expectet. Similiter, quoniam coe- 
meterium habebunt unum idemque, unus alterum non turbet, sed qui 
primus funus intulit sepelliat, ita alter succedat. 6) Salarium Ministri 
Reformati a suis, Catholici vicissim a suis postulent accipiantque audi- 
toribus, praetensiones vero ad alterius Religionis auditores non forment 
ullas. 7) Si privata aliqua persona, per ignorantiam aut data opera sciens 
volensque his conditionibus contrairet, utraque Religio communi consensu 
talem secundum delicti rationem puniat. 8) Nemo in alterius Religionis 
templum jactu damnum inferat aut clamoribus ibidem interstrepat sub 
poena duodecim florenorum irremissibiliter exequenda. Utriusque Reli- 
gionis professores Reformati aeque ac Catholici stipulata manu sub poena 
quingentorum Ducatorum, id est, bis mille et quingentorum florenorum 
Hungaricalium ad conditiones praescriptas sese observandas obstrinxerunt, 
in quibus a praevaricante exequendis, Inhibitio, Contradictio, Novum, 
Repulsio, Gratia Principis, nullumque Juris remedium locum habere possit. 

Inciderat controversia inter Reformatos et Romano Catholicos de via 
ad coemeterium deducente, quam aut denegabant aut vario modo molestam 
Reformatis efficiebant Catholici. Igitur delegati e Regni Diaeta Johannes 

Bethlen Cancellarius, Paulus Haller de Hallerstein, Andreas Palfi, Thomas 
Tsizmadia, Martinus Literati, Commissarii ad loci revisionem et contro- 
versiae compositionem, viam Reformatis reddiderunt et controversiam sus- 
tulerunt anno 1666 die XI Martii. 

Aliae rursum atque aliae difficultates sunt ibidem enatae, quibus 
Romano Catholici orthodoxos Reformatos premebant. Rursum ergo in Regni 
Diaeta anno 1687 die 8 Augusti Radnothini delegati sunt Commissarii 
ex quatuor receptis Religionibus ad eas tollendas Joannes Haller de Hal- 
lerstein Consiliarius, Alexius Bethlen Comes Szolnokiensis interioris, 
Georgius Banfi de Losontz Comes Dobocensis, Valentinus Franck Comes 
Saxonum Judex Cibiniensis, Ladislaus Gyulafi de Ratoth Generalis Militiae 
Transylvanicae, Nicolaus Bethlen de Kis Bun, Georgius Gyeréfi de Gyeré 
Vasarhely Comes Kolosiensis, Petrus Alvintzi de Borberek Protonotarius, 
Joannes Sarosi de Kis Saros Protonotarius, Stephanus Apor de Also Torja, 
Wolfgangus Kalnoki de Kéréspatak , Sigismundus Balintit de Kortvelyfaja, 
qui audita utriusque partis allegatione Contractum anni 1633 et Compo- 
sitionem anni 1666 cum vinculo loco suo reliquerunt, imo confirmarunt. 
Insuper unanimi consensu constituerunt: 1) Ut Romano Catholici ex 
Reformatis ullum in Processionibus suis ad geniculationem aut cultum 
sacramento suo, quovis modo exhibendum, et ad ipsorum ceremonias 
altitandas, cogere nullo modo ausint. 2) Ut si Parochi aliquid sibi invicem 
committerent in rebus ad Parochiam aut propriam personam pertinen- 
tibus, abstineant a propria vindicta, sed Parochi Reformati a Vicario 
Catholicorum, Catholici a Superintendente Reformatorum quaerant ac 
etiam accipiant satisfactionem. Scholastici vero a suis Magistris in disci- 
plina contineantur. 3) Catholici Processiones in Festo Corporis Christi 
circa Templum Reformatorum non instituant. Tempore deductionis 
Funerum si Reformati in cultu tune sint, omnis cantillatio circa Tem- 
plum intermittatur, nec ullae insolentiae ibidem exhibeantur. 4) Absti- 
neant se a calumniis, proscissionibus, nec ulla Religio aliam diffamare 
praesumat. Haec et his similia literis suis compositionalibus inseruerunt. 
Non desunt tamen saepe malo et non pio acti zelo, qui turbas ac moles- 
tias facescere aliis pro delectatione habent. Floret hodiedum ibi Gym- 
nasium Reformatorum a. Joanne Bethlen Cancellario annuente Principe 
magna cura ac propriis erectum sumptibus. 

Patakfalva Fil. Telekfalva. 
Sandorfalva. 

Bagy. 

Ege. 

Dallya. 

Szent Pal. 

Also Rakos. 

Heviz. Hic ex Religione Unitaria ab anno 1724, ex quibus totus 
constabat pagus, incolae majore ex parte facti sunt Reformati. Pro iis 
Illust. Comitissa, Catharina de Bethlen S. R. I. Comitis Josephi 
Teleki de Szék vidua, erexit Templum Turrim cum campanis proprio 
aere, Domumque Parochialem pro Ministro, et Fundum pro ejus susten- 
tatione; omnia autem sine detrimento successorum, cum pro Sessio- 
nibus in hunc finem occupatis alias proprio sumptu acquisivit sessio- 
nes et prata duplicis aut etiam quadruplicis valoris. 

Voldorf, ubi rivulus non pridem ingentis molis et admirandae 
magnitudinis ossa humani corporis detexit. 

Moha. 

Boldag Apponyfalva Fil. Arvadfalva, Bikafalva. 
Szent-Laszlo. Fil. Szent Marton. 

Kanyad Fil. Jastfalva. 

Petek. 

Musna Fil. Ders. 

Bégoéz Fil. Ozdfalva. 

Agyagfalva Fil. Matisfalva, Desfalva, Magyaros. 
Nagy Galambfalva. 

Kis Galambfalva. 

Rugonfalva. 

Bethfalva. 

Sz. Keresztur Fil. Tsekefalva. 

Ujszékely Filia. Fiadfalva Also Boldagfalva. 
Szederjes Fil. Telek. Praedium est. 

Jartzad. 

Felsé Hodja. Alsé Hédja. 

Suks. 

Dobofalvo. 

Ketset Fil. Szent Mihaly et Kis Falud. 

Séfalva. 

Parajd. 

Siklod. 

Szolokma. 

Kis Méd. 

Etéd. 

Kéréspatak. 

Béz6d. B6z6d Ujfalu. 

Nagy Solymos Fil. Hideghut. 

Kis Solymos Fil. Sz. Abraham, rare Andrasfalva. 
Szent Ersébet. 

Bun, Fil. Kis Bun. 

43. Hejjasfalva. 
44, Tejéregy haza. 
45. Sarpatak. 
Szombatfalva 
Vagas 
Szent Lélek {| Sub Joannis Galgotzi Senioratu ad Romano Catholicos 
Oroszhegyi redierunt ob severam senioris disciplinam. 
Szent Jamas 
Zetelaka. 
§ XIV. Decimus tertius Senioratus est Erdévidekeiensis 
a sylvis ubi jacent Pagi ita vocatus, qui extenditur in sede Udvarhely 
atque filiali Miklosvar, suntque sequentes: 
4. Nagy Batzon. 
2. Kis Batzon. Erat olim Filia ad Ecclesiam N. Batzoniensem, gra- 
vibus tandem ex causis fecit divortium; jam vero seorsim intertenet 
Ministrum. 
Hérman. 
Jiile. 
Bardotz. 
Szaldobos. 
Orosz telek. 
Bibartzfalva. 
Bodos, 
Szaraz Ajta. 
Kézép Ajta. 

In his duobus Pagis incolae erant Unitarii, qui 
POET ED tandem Reformatam amplexi Religionem; illi nuncium 
43, Bolon. . si ane a 
miserunt. Supersunt aliqui etiam hodie Unitarii. 
44, Képetz. Filia Urmos. 
15. Miklosvar, hinc per Comites Kalnoki postquam Catholicam amplexi 
sunt Religionem dissipata est Ecclesia Reformata. 
§ XV. Seniorat. Kezdiensis. — Senioratus decimus quartus 
est Kezdiensis, qui jacet in sede Siculicali Kézdi. Sunt Ecclesiae 
4. Kezdi Vasarhely oppidum, ob mercatus celebritatem Forum 
Siculorum dictum, incolitur a populo frequenti sacris Reformato- 
rum addicto. Est hic schola quoque satis frequens pro erudiendis 
Siculorum liberis. Filia ejus est Oroszfalva. 
Martonfalva. 
Matisfalva. 
Markosfalva. 
Létzfalva. 
. Bita. 

Maxa. 

Dalnok. 

Albis. 

Also Tsernaton. 

Felsé Tsernaton. 

Ikafalva. 

Felsé Torja. 

Karatna. Erat Filialis ad Felsé Torjam, nunc jam facta est Mater. 
§ XVI. Seniorat. Orbaiensis. — Senioratus decimus quintus 


est Orbaiensis, extenditurque in sede Siculicali Orbaiensi, Ecclesiis 
constat sequentibus: 


1h 


> 

Zagon. 

Papoltz. 

Kovaszna, 

Ko6rdés. 

Pava. 

Zabola. 

Pakeé. 

Baratos. - 
Szorsse Filia Tamasfalva. 
Telek Filia Tzéfalva. 

§ XVII. Seniorat. Sepsiensis. — Decimus sextus Senioratus 


est Sepsiensis, qui extenditur in sede Siculicali Sepsi, et in parte 
quadam Comitatus Albensis circa fluvium Alutam. Ecclesiae sunt 


> 


Al Doboly. 

lllyefalva oppid. ubi Templum habent Monachi Paulini. 
Szotyor. 

Killyen. 

Szent Kiraly. 

Szemerja. 

Szent Gyérgy oppidum, ubi etiam celebris olim schola cum stu- 
diosis, at vero Ali Bassa an. 1661 in captivitatem abduxit populum; 
nunc non ita frequens. 


Arkos. 
Kalnok Fil. Kérispatak. 
Zalan. 
. Oltsveme. 
. Malnas. ; } 
Bodok. 
Etfalva Fil. Zoltan. 
Gidofalva. 
Martonos Fil. Fotos, wi 

17. Angyalos. 

18. Beseny£d. 

19. Eresztevény. 

20. Komollé. 

21. Reéty. 

22. Fel-Doboly. 

23. Kis Borosnyd. 

24. Nagy Borosnyé6. 

25. Eger Patak. 

26. Magyaros Fil. Szatsva. 
27. Liszny6. 

28. Bihfalva. 

29. Koékés. 

30. Uzon. 

31. Szent Ivany. 

32. Hidvége. 

33. Arapataka Fil. Erésd. 
34. Bodola Fil. Nyen, Bolonnya. 

§ XVII. Senioratus Sepsiensis olim complectebatur etiam Erdévidé- 
kiensem; imo post Reformationem diu sub uno seniore fuerunt omnes 
Trisedenses Ecclesiae, qui dicebatur Laszlé Esperest, senior Ladis- 
laus, post ejus fata tandem in varias Dioeceses sunt distinctae, sed quo 
factum est anno, annotatum non invenio. Nunc omnes Ecclesiae in 
tribus sedibus Siculicalibus existentes per quatuor seniores, Sepsiensem, 
Kezdiensem, Orbaiensem et Erdévidékiensem, diriguntur. His adjunctus est 
ratione Privilegii senior Ecclesiarum Unitariarum. Singuli hi seniores ex 
antiqua consuetudine et continentiam * Privilegii ipsorum in sua Dioecesi 
habent authoritatem Forum contradictorium singulis quindenis 
diebus ad causas ventillandas celebrandi cum suis adsessoribus; unde 
provocatio datur ad Partialem Synodum; inde ad Communitatem Trise- 
densem, id est, ad Synodum, quae constat ex quatuor Senioratibus 
Reformatis et uno senioratu Unitario, sub uno Praeside collecta; inde 
rursum ad Generalem Synodum solet appellari causa. Singulari plane 
privilegio harum Dioecesium Pastores ornavit Princeps Gabriel Bethlen, 
quod a successoribus confirmatum ad hune diem est in usu, quod videri 
potest infra?) exhibitum. 

§ XVIIII. Praeter Ecclesias jam specificatas sunt etiam aliae sub 
istis Senioratibus minime comprehensae. Talis est Ecclesia Fagarasien- 
sis in Civitate Fagaras, ubi olim duo erant Pastores et celebris schola 


1) Lib. III. Cap. VII, § XII. 
* continentia (ed.) 

una Hungarica, altera Valachica Reformata. Proventus Fori cedebat in 
rationem Pastoris atque scholarium mediante donatione a Principibus 
elargita. Jus illud vellicare aggressus est Comes Paulus Teleki, supremus 
ejus Districtus Capitaneus Romanae addictus religioni. Ecclesia constat 
e Nobilibus ac civibus liberis, estque satis populosa. Dependebant etiam 
de facto a Pastore Fagarasiensi Primario (dependent) * Ecclesiae Luthe- 
ranae Fagarasiensis, Sarkanyiensis et Bethleniensis, qui in Consistorio 
habet auctoritatem causas ventillandi et decidendi; unde provocatio datur 
ad Generalem Synodum, aut ad Consistorium supremum. 

§ XIX. Ecclesia Koboriensis in sede Saxonicali Rupensi pertinet 
ad Capitulum Kordense dependetque ab ejusdem Capituli Decano ac 
Superattendente Lutheranorum. Non fuit haec sola Reformata, verum in 
Capitulis Kozd et Kizd Keclesiae, quoad Fidei Articulos accedebant 
Reformatis, quoad ritus externos Lutheranis, ab anno tandem 1616 
arctius sese caeteris unierunt Saxonibus, de quo alibi. 

§ XX. In oppido Vizakna salis fodina celebri populosam habent 
Reformati Ecclesiam a Decano Capituli Cibiniensis et Superattendente 
Lutheranorum in moralibus dependentem. Locus est sine controversia 
Saxonicus: quo anno sedem ibi Hungari fixerunt, non est certum. Evenit 
haud dubie in gravissimis Patriae revolutionibus, quando aut in capti- 
vitatem incolae abducti Turcarum ac Tartarorum, aut vero metu eorundem 
in vicinam urbem Cibinium immigrarunt ibique tandem perstiterunt. 
Commoditas vero loci, amplitudo et fertilitas agrorum ultro alios admisit 
et adscivit incolas. Immixti hic sunt Hungaris pauci Saxones, qui idem 
Templum et eundem cultum cum Reformatis frequentant, horis matutinis 
sacra peragente Ministro Reformato, pomeridianis vero Lutherano; scholae 
Rector cum studiosis est pariter Reformatus. Regimen in oppido tam 
civile quam ecclesiasticum est penes Reformatos, vivuntque utriusque 
Religionis notabili inter se concordia. 

§ XXI. Kcclesia Szaszvdrosiensis. — Ecclesia Szaszvarosiensis 
dependet etiam a superintendente Lutherano, prout etiam civitas ab uni- 
versitate Saxonum. Sedes est Saxonica, quae a Turcis anno 1479 cum 
civitate Saxopoli et aliis Pagis tota in cineres redacta. Fuit civitas in 
desolatione usque ad annum 41509, quo Hungari ex Jené, Lippa, Témésvar 
aliisque locis Turcarum incursioni patentibus sub rege Uladislao Tran- 
sylvaniam ingressi, civitatem cum Regis annuentia incolere coeperunt. 
Crescente dietim eorum numero, pro templo et schola restaurarunt 
Claustrum ibidem desolatum. Templum vero Reformatorum, quod in arce 
est, aedificatum est sub Principibus Reformatis, maxime autem a Georgio 


* delendum censent ed. = 

Rakotzi, qui pro schola etiam proprio aere coemptis fundis eam erexit, 
et XXIV studiosos ibidem liberaliter aluit. 

Post sacrorum in Transylvania reformationem Pastores in illa Ecclesia 
fuerunt, qui resciri potuerunt 1) Magister Sebastianus Karoli, 
qui synodo Ovariensi anno 1554 interfuit, et deinceps in variis con- 
ventibus, colloquiis ac disputationibus adfuit. Quando est mortuus non 
liquet; successit vero illi *?) Thomas Kis anno 1570; hujus tempore missus 
est Ludovicus Szegedi in Plebaniam Szaszvarosiensem a Johanne 
Secundo, cui Regia donatione Decimas loci obtulerat, qui mansit ibidem 
vita durante et Decimas accepit. Ilo decedente *) Georgius Vizaknai 
occupavit Parochiam cum Decimis anno 1583, Brevi illi successit #) Mat- 
thias Fabricius Pistoti an. 1592. Huic *) Johannes Szilvasi anno 
4594 XXVII Decembris qui an. 1595 XXX Aprilis in gratiam Principis 
Sigismundi Bathori religionem mutavit factusque est Romano Catholicus, 
ob hancque rationem e Parochia discedere debuit, Decimam tamen ejus 
anni cum adsistentia Principis percepit. Ab anno 1595 ad annum usque 1601 
Ecclesia Plebanum non vocavit, sed officia peragebant duo Diaconi ut 
tune vocabant Altaristae. At e generali Synodo Ecclesiae injunctum est, 
ut sine mora Plebanum adsciscat, qui et Decimas percipiat et onera 
sufferat Capituli. Vocatus igitur est 6) Joannes Rettegi anno 1601, 
qui non diu ibidem substitit, sed vocatus in Principum Aulas factus est 
concionator Aulicus. Cui surrogatus est ex Ecclesia Alvintziensi eodem 
anno 1601 7) Basilius Buzas Ketskemeti jam tunc Superintendens 
Reformatorum, qui Civitati dimidiam ejus decimam pro centum florenis 
Hungaricalibus vendidit, mortuus tandem in Plebania Saxopolitana anno 
4603. Successit illi 8) Stephanus Dési vir magnae authoritatis et Prin- 
cipibus Gabrieli et Stephano Bethlen charissimus, anno 1629 Kiikullé- 
varinum jussu Stephani Bethlen translatus. Anno 1629 in ejus locum 
*)Gregorius Nadudvari surrogatus, apud Principem Rakotzium adeo 
acceptus, ut sua instantia a Principe impetraret, ne tempore Expeditionis 
bellicae pastores Saxonici currus et aurigas cogerentur intertenere, prout 
antecedentibus temporibus semper factum erat. Impetravit autem anno 
4636. Huic adjunctus est collega *) Andreas Nadudvari frater ejus 
accitus e professoratu Debrecinensi; hunc autem in Functione morem 
observabant, ut primus mane, secundus semper vesperi peragebat Pas- 
toris officia. “) Joannes Fiileki factus est pastor anno 4651, qui 
quoniam sua studia hauserat tantum intra limites Patriae, desiderabat 
adire exoticas Academias; igitur clam Ecclesia et sua Familia discessit, 
peregrina visitaturus Regna, ivit Posonium usque ubi mutavit Religionem; 
at homo levis et inconstantis ingenii literas ad uxorem liberosque exa- 
ravit, quibus hortabatur ad constantiam in orthodoxa fide, ipse facti 
poenitens deplorabat suam inconstantiam. ”) Stephanus Lengyel- 

falvi Rector hactenus scholae occupavit cathedram. Collega hujus factus 

est 18) Gregorius Nadudvari alter, qui a Principe in rationem 

scholae impetravit decimam Sebeshellyiensem. Successit 4) Paulus 

Kaposi, 1) Daniel Varallyai, qui primum in Aula Principis Apafi 

fuit Concionator Aulicus, inde Pastor Devaiensis, inde Saxopolitanus. 

1) Stephanus Szombathi. 17) Stephanus Komaromi ante Pro- 

fessor et Pastor Albensis. 1%) Petrus Nadudvari vocatus M. Vasar- 

hellyino an. 1705, qui vir fuit eruditus, summe eloquens, suavis, 
ideoque omnibus charus etiam adversariis. Reliquit opus posthumum 

LXXXIV conciones secundum articulos Fidei, quod suis sumptibus in 

lucem prodire jussit Ilust. D. Comitissa Catharina de Bethlen. D.S.R. 

I. Comitis Josephi Teleki de Szék vidua an. 1744. 

19. Danieli Varallyai an. 1706 fatis cedenti Michael Kezdi 
Vasarhellyi ex Pastore Aulico Sorostelyiensi successit, qui ad 
coelestia Regna hinc evocatus an. 1725. Illi surrogatus est 

20. Johannes Patay ex Bethlen Sz. Miklos, eodem anno. 

2%. Paulus Kamarasi Petro Nadudvari an. 1726 decedenti successit 
non minor in eloquio Dei, imo potentior Apollos. 

22. Petrus K. Vasarhellyi Patajio an. 1729 decedenti successit. 

23, Andreas Vasarhellyi ex Pastore Sardiensi et Notario Tractus 
Albensis an. 1735 Paulo Kamarasi suffectus est. 

2%, Petrus Vasarhellyi collidens cum Ecclesia et Collega Udvar- 
hellyinum transpositus, cui Matthaeus Fagarasi surrogatus est 
an. 1742. Ea occasione Andreas Vasarhellyi dimidiam civitatis Decimam 
a Civitate, olim a Praedecessore Basilio Buzas Ketskemeti pro centum 
florenis divenditam, recuperavit. 

25. Matthaeo Pap Fagarasi repente ex hac vita migrante, introductus 
est Paulus Bardotz die XXVI Oct. an. 1745 ex Professore Szath- 
mariensi. , 

§ XXII. Ecclesia Tordasiensis, est quoque in sede Szaszvarosiensi, 
ac dependet a Superintendente Lutherano. Accipit ibidem integram 
Decimam Reformatus Pastor. 

§ XXIIJ. Sunt igitur Matres Ecclesiae in Transylvania Reformatae 
quadringentae nonaginta octo, praeter Filiales, quae numerantur 
centum octuoginta. Evenit saepe, ut Filiales mutentur in Matres 
et vice versa, quum aut peste aut aliis vicissitudinibus numerus audi- 
torum imminuitur in Matribus, crescit vero in Filialibus. Pastores seu 
Ministri incolunt Parochias apud Matrem existentes, quibus adjuncti 
sunt scholarum Magistri pro liberis auditorum instituendis. Salarium 
Pastorum pro subsistentia eorum est tenue, indeque dest quona u Ec- 
clesia unum tantum habeat Verbi Divini Ministrum perpetuis laboribus 
poene obrutum, Diaconos laborantes in verbo nullos, in civitatibus majo- 

ribus duos, raro plures, nisi Claudiopoli ubi sunt quatuor Pastores. Inde 
etiam est ut continuis macerati curis et concatenatis fracti laboribus 
plurimi ante diem e statione terrestri discedant ad coelestem. 

§ XXIV. Praeter Ecclesias Helveticae confessioni addictas, sunt in 
Transylvania etiam Ecclesiae Augustanae confessionis in natione Saxo- 
nica, paucae quaedam in Hungarica, quae dirriguntur ab uno Superin- 
tendente Lutheranorum et per Decanos Capitulorum. Sunt autem Capitula 
seu Senioratus in universum quatuordecim, quae a Senioribus totidem 
reguntur. _Habet 
14. Capitulum Mediense Ecclesias XIII. 


2. Capitul. Cibiniense Eccl. XXIV. 
3. Capitul. Coronense Eccl. XIV. 
4, Capitul. Bistriciense Eccl. XXIV. 
5. Antesylvanum Eccl. XV. 

6. Capit. Kizdense Eccl. XVIII. 

7. Capit. Kozdense Eccl. X XVII. 

8. Capit. Schelkense Kecl. XIII. 
9. Capit. Schinkense Eccl. XV. 

10. Léschkirkense Eccl. V. 

41. Capit. Bolkatsiense Eccl. XIV. 
42. Cap. Bogatiense Eccl. XXIV. 
43. Cap. Regenense Eccl. VI. 

414. Capitul. Laslense Eccl. VIII. 


Ad Capitulum Coronense pertinent septem pagi Hungarici in 
terra Coronensium; ad Bistriciense tres filiales, ad Antesylvanum 
duae surrogatiae Tsekesiensis cum VII KEcclesiis et Szaszvaro- 
siensis cum duabus, ad Schelkense duae surrogatiae Transfri- 
gidana cum quinque Kcclesiis et Quatuorvillana cum quatuor 
Ecclesiis. Sunt praeterea Ecclesiae cum Ministris Tordae, Claudiopoli, 
Enyedini, in Bethlen, Fagaras et Sazhany. Atque ita in universum habent 
Ecclesias ducentas triginta quinque, praeter eas ubi deficientibus Saxo- 
nibus Hungari cum Religione Reformata, aut Valachi cum ritu suo 
Graeco successerunt '). 

§ XXV. Antitrinitarii sive Unitarii majorem olim occupaverant Pro- 
vinciae Partem, nunc habent Senioratus octo cum Kcclesiis non usque 
adeo populosis. Senioratus sunt sequentes, habentes Kcclesias 

4. Kolosiensis XI. 

2. Trium sedium XI. 
3. Albensis VIL 

4, Udvarhellyensis XX VIII. 


1) Confer. Smeizel de statu Ecclesiae Luther. in Transylv. Cap. IV. 
20 

Kereszturiensis XLII. 

Marosiensis XXIII. 

Kiikélldiensis XI. 

Tordensis X VIII. 

Atque ita in universum centum quinquaginta et unam, 


Cr 


CAPUT) DECDM.UM: 


Dr SUPERINTENDENTIBUS IN TRANSYLVANIA REFORMATIS INDE A 
TEMPORIBUS REFORMATIONIS AD NOSTRA TEMPORA. 


§ I. Nomen Superintendentis in Regimine EKcclesiastico usurpabatur 
in Transylvania ab Ecclesiis quae a Romanis discesserant sacris. Apparet 
ex monumentis ea aetate editis: in Synodo Kolosvariensi anno 1556 
celebrata M. Sebastianus Boldius Pastor Beltekiensis vocatur Super- 
intendens Ecclesiarum Christi in inferiori Pannonia, Matthias 
Heblerus Pastor Ecclesiae Cibiniensis ac Superintendens Eccle- 
siarum Dei Nationis Saxonicae in Transylvania, Franciscus Davidis 
Pastor Ecclesiae Claudiopolitanae ac Superintendens Ecclesiarum 
Christi Nationis Hungaricae in Transylvania. Disceptabant autem earum 
Ministri inter se de praesentia corporis Christi in Coena Domini corporali 
vel sacramentali, ita ut unionem tamen sperarent futuram, cum in aliis 
Fidei articulis Christianum haberent consensum. Cum tandem post recur- 
rentes saepius disceptationes convenire de sensu verborum Christi non 
possent, jussu Johannis Secundi tunc in Transylvania regnantis in Jiteris 
ad Synodum Enyedensem anno 1564 datis, distinctos diversum sentientes 
habere coeperunt Superiores. Verba Mandati sunt sequentia: ,Sin autem — 
id, quod postulamus sequi non poterit, saltem fiant ordinationes piae 
in tranquillitatem Ecclesiarum, ut Ecclesiae Saxonicae, et quicunque 
praesentiam corporis in coena asserunt, habere possint unum certum 
Superintendentem, virum gravem, pium et eruditum, gregi Domini 
sedulo invigilantem, qui in unitate Doctrinae et Ceremoniarum confor- 
mitate ac Disciplina Evangelica Ecclesias gubernet et in sontes ac ino- 
bedientes digna poena animadvertat. Rursus, qui diversam asser- 
tionem absentis videlicet corporis Christi contendunt, 
suum habeant Superintendentem, cujus cura et vigiliis, 
solitis ritibus et cerimoniis, Ecclesiae eorum, in Disci- 
plina Evangelica gubernentur, atque ita distinctis limi- 

tibus et functionibus quibuscunque suis omnibus prospi- 
ciant, et controversiae ac contentiones passim inter utramque partem 
grassantes vel hoc modo sedentur”?). Ex hoc tempore cautius inter se 
distinguebantur [Ecclesiae; antea enim quae Romanis nuncium miserant 
sacris, omnes fere dicebantur Lutheranae, nunc equidem ceperat audiri 
et invisum e Germania advectum Sacramentariorum nomen. 

§ Il. Primus Refor. Superintend. D. Alesius. — Qui fuerint Refor- 
matorum ab eo tempore Superintendentes, in quantum investigari potuit 
Catalogum contexam eorum, ne Posteritatis venturae notitiam effugiant. 
Primus ab omnibus notatur in Transylvania Reform. Superintendens 

J. M. Dionysius Alesius Kolosvariensis, Pastor Fenesiensis, (qui 
locus per varios belli insultus multum ab antiquo splendore amisit) 
Archidiaconus Gyaluiensis, vir pius, doctus ac disertus, Johanni quoque 
Secundo Principi a concionibus sacris; unde artibus Blandratae et Fran- 
cisci Davidis promotus, ne occulto eorum molimini obstaculo foret 2). 
Ipsemet se vocat Superintendentem Ecclesiarum Hungaricarum et iis 
conjunctarum recte sonantium veram et incorruptam vocem Evangelii de 
Filio Dei Domino nostro Jesu Christo vero Deo et vero homine. Quo anno 
constitutus in Superintendentem latet in obscuro, annus autem beatae ejus 
dissolutionis fuit 1577. Non desunt, qui affirment Alesium Lutheranae 
fuisse addictum Religioni, quod hinc patere putant, quia sententiam de 
reali corporis Christi praesentia in coena Domini subscripsit an. 1556 et 
iterum anno 1561, quam edito libro refutavit Petrus Melius an. 1564), 
Difficultas haec tanta non est, quae tolli facile non possit. Subscripserat 
eosdem articulos etiam Casparus Heltai, Franciscus Davidis, * kmericus 
Tsanadi Erdédiensis Pastor, Michael Horvat Pastor Hadadiensis Archi- 
diaconus Szilagyiensis, Johannes Hunyadi Teremiensis Pastor; hos tamen 
postea cum Reformatis sensisse negari non potest. Imo Petrus ipse 
Melius, acerrimus Reformatorum sententiae adsertor, hanc primum 
verbo et scriptis tuitus est sententiam‘*), cui meliorem edoctus nuncium 
remisit. Idem Alesio evenisse non est cur negetur; praecipue cum 
constet, tunc quoque articulum Augustanae Confessionis de Coena Domini 
alios sumpsisse strictius, alios cum Melanchtone latius. Ex crebra cum 
Petro Melio conversatione facile in ejus sententiam deduci potuit; 
admodum enim potenter Melius suam propagabat sententiam; de quo 
ita queritur Hanerus: ,Solus Petrus Melius voti sui compos, maximam 
partem Nobilium, majorem vero Hungarorum atque Siculorum numerum 


Ris 
1) Historia Reform. pag. 123. 

2) Geleji in Praefatione operis Titkok Titka. 
5) Extat Refutatio edita Debrecini 1564 in 8v9, 
‘) Histor. Refor. pag. 99. 

ad doctrinam suam alliciebat, imo tantum non omnes in Calvinianorum 
castra trahebat”. Item: ,Miserrimus tune (an. 1563) status, nec solum 
Politia sed et Religio clades haud exiguas accipiebat, quod crebritate et 
magnitudine Tributorum gravaretur Respublica, in Calvinianorum castra 
vero, et qui hucusque in Lutherana Religione permanserant Siculi et 
Hungari transirent, nec paucis ex Saxonibus eorum dogmata arridere 
inciperent” 1). Non habemus igitur adhuc cur a recepta communiter 
sententia recedamus, Dionysium Alesium primum fuisse Reformatorum 
Superattendentem in Transylvania. Libenter tamen amplexuri si quis 
certa illius aevi adferet documenta rem extra controversiam collocantia. 

Silentio involvendum hic non puto, Franciscum Davidis vocari 
a Senioribus Ecclesiarum Reformatarum in Dedicatione Catecheseos ad 
Regem Johannem Secundum editae Claudiopoli anno 1566 Superinten- 
dentem nostrum. Erat is Superintendens Ecclesiarum Hungaricarum 
cum adhuc esset Lutheranus, quod patet ex subscriptione in Synodo an. 
1556. Accedens sententiae Reformatorum eundem retinuit titulum et 
honorem; mox eos relinquens itidem in Religione antitrinitaria mansit 
Superintendens. At vero homo inconstantissimus et quovis volubilior 
vertumno, non est dignus, qui Reformatis annumeretur: Superinten- 
dentibus. 

S I. Andreas Sandor secundus Superintendens. — Alesio in coeles- 
tem Patriam evocato successit in Superintendentis munus Andreas 
Sandor Minister Ecclesiae Devensis, vir doctissimus, qui dum Albae 
Juliae an. 1568 decem dierum Disputatio de s.s. Trinitatis dogmate coram 
Rege institueretur, secundas a Melio occupabat partes et dexterrime 
adversus Antitrinitariorum insultus tuebatur*). Electus in Superinten- 
dentem an. 1577, quod munus, Principatum apud Transylvanos tenente 
Christophoro Bathori verum Christum in pectore gerente Christianis- 
simo Principe, magno cum Populi applausu et Ecclesiae emolumento, 
gessit. Patria fuisse Tordensem colligo ex Concluso Diaetae an. 4577 
die XXV octob. Tordae celebratae, ubi ita Regnicolae concludunt: 
yAndreas Tordai authoritatem habeat loca omnia in hoe Regno 
adeundi, visitandi, et suae Religionis Ministros gubernandi, instituendi, 
docendi, reprehendendi, Synodos congregandi: imo alterius etiam 
Religionis Ministros hortando, monendo, docendo, quos 
possit ad suam sententiam, a violentia tamen abstinendo, 
pertrahendi. Alterius autem Religionis Francisco Davidis prout antea, 
nunc quoque tantum Claudiopoli et Tordae liceat Synodum convocare ; 
et in alterius Religionis personas Ecclesiasticas nullam habeat jurisdic- 


') In Historia Eccl. Lib. IV pag. 246, 269. 
*) Disputatio edita est Albae Juliae apud Viduam Raph. Hoffhalter an. 14568,  —— 

tionem; sed tantum, in suae Religionis’+). Hic Andreas Sandor 
Tordensis gravem de Deo Disputationem habuit cum Stephano 
Tsaszmai Antitrinitariorum tune celeberrimo, a quo talem de Christo, 
nomine publico in scriptis extorsit Confessionem: Sacra scriptura 
Jesum Christum Deum et vitam aeternam nominat, ob hance 
rationem: quia Deus Pater cum plenitudine Deitatis suae 
in ipso habitat, omnipotens, excelsus, salvator et Patri 
suo coelesti aequalis. Quem ego adeo veneror atque adeo 
magnum Deum confiteor esse et praedico secundum Scrip- 
turas, ut omnem salutem meam et felicitatem in ipso inve- 
niam: et ille est Dominus meus et Deus meus’). Ab hac con- 
-fessione multum absunt hodierni Unitarii. 

Kpitaphium ea, qua hic exhibetur forma literis majusculis marmori 
incisum, nunc quoque in Templo Reformatorum Devensi visitur. 


1) Ex Actis Diaetae Tordansis an. 1577 MSS. 
*) Ex Capitulo Albensi. 

Epitaphium Clarissimi viri Domini Andreae 


Si quis ades, qui nostra cupis monumenta videre, 
Cujus et hoc tumulo membra sepulta jacent. 
Andreas Sandor Tordensis nomine dicor. 
Namque mihi hoc tantum mors superesse sinit. 
Ornarat Dominus dum vixi munere magno, 
Et clarum nomen fecerat ille mihi. 
Nam Superintendens Ego Nostrae Gentis habebar. 
Huic voluit Christus me invigilare meus. 
In cujus vero sacra nunc aede quiesco, 
Devensis Populi Presbyter ipse fui. 
Quae durum potuit mihi mortis adimere fatum 
Illa sub hoc tantum marmore clausa jacent. 
Tu tamen esto memor, qui spectas nostra sepulchra, 
Esto memor quidnam post breve tempus eris. 
Es quod eram, sed eris quod sum non tempore multo. 
Nam mors est cunctis persolvenda. Vale. 


Fidem profitentium obiit Anno aetat. L—MDLXXIX eee Oy 

§ 1V. 3 Superin. M. Gétsii — Rebus humanis exempto Andreae 
Sandor Tordai successit Matthias Gétzi (vocatur a nonnullis 
Matthias Géntzi) Minister Ecclesiae Maros Vasarhellyensis; hujus 
aetate condemnatus est Franciscus Davidis ob innovationes adversus 
Regni leges factas, artibus Blandratae irretitus et ad praecipitia ductus !). 

§ V. 4 Superint. M. Toronyai. — Matthaeus Toronyai Minister 


") Matthiam Gétzi exhibet matricula Acad. Viteberg., ubi studiis incubuerat. 

Ecclesiae Gyaluiensis ac tandem Enyediensis in locum decedentis, est 
electus Superint. an. 1585, cum Johannes Gétzi, Gubernator Tran- 
sylvaniae, justi et aequi amantissimus pacem undique Transylvanis con- 
ciliasset. Dives tunc erat Regio opibus, Politia et Ecclesia viris doctis- 
simis, in exteris oris ac Academiis excultissimis. Mortuus est Rettegini 
an. 1599 in maximis Patriae turbis, cum sub infelicis Sigismundi 
Bathori regimine Politia et Ecclesia viris excultis esset orbata, regio 
vero a variis hostibus expilata *). 

§ VI. 5 Superint. J. Ungudri. — Ad aeternitatem ubi evocatus est, in 
locum ejus electus Joannes Ungvari Pastor Alba Juliensis anno 1599. 
_ Misserrimis istis temporibus Magnates et Nobilitas Transylvanica bello se 
adversus Bastam et Michaelem Transalpinae Vajvodam defendebant, cui 
Magnatum jussu etiam Superintendens Reformatus interesse debebat, qui 
victi ad Géroszlonem an. 1601 decem Transylvanorum millia perierunt. 
Cladi huic involutus est etiam Ungvari Reformatus Superintendens 
cum aliis Patriae utilibus viris. 

§ VIL. 6 Superint. B. Ketskemeti. — Hausto clade communi Superin- 
tendente, in locum ejus electus est Basilius Buzas Ketskemeti an. 
1601 pastor Alvintziensis. Miserrima tunc erant tempora, ubi divitem 
ingressus Transylvaniam Basta pauperem a se reliquerat, cujus nomini 
saevitia sua attractam ignominiam nulla vel apud posteritatem delebit 
temporis longinquitas. Alvintzino Ketskemetius Szaszvarosinum vocatus 
praefuit Ecclesiae et simul Superattendentiae ad an. 1603, tunc ex conca- 
tenatis Patriae miseriis ad aeternam quietem vocatus. Vendiderat hic 
dimidiam Civitatis Saxopolitanae decimam, pastori primario debitam, 
centum florenis annuatim a pastore in rationem Civitatis redimendam. 
Quam sibi restitui jure petivit, et non sine magno labore obtinuit pastor 
ejus loci primarius Andreas Vasarhellyi, an. 1742. 

§ VIII. 7. Superintend. M. Tasnadi. — Regendis praepositus est 
tandem Ecclesiis Michael Ruber Tasnadi, pastor Ecclesiae N. Enye- 
diensis, qui electus in Superintendentem die VII Martii an. 1605 in 
Synodo M. Vasarhellyensi. Eodem anno cum comitia celebrarentur Medie 
a Stephano Botskai Principe pro Ministrorum viduis et pupillis privilegium 
obtinuit, confirmatum deinde anno 1618 a Gabriele Bethlen Principe. 
Mortuus est tandem in oppido M. Igen die XXIV Septembris anni 1618, 
sepultus Albae Juliae jussu Principis in Templo majori. Juvenis operam 
studiis Vittebergae in Coetu Hungarico navaverat, qui adhuc tunc florebat, 
biennio post ab omnibus fere Hungaris ob dogma ubiquetisticum relin- 
quendus. In arte poética fuit cultus et suavis, quod testatur Poéma 


-) Haner in Hist. MSS. ad h, annum. 

inter alia, quo Johannem Tsanadi Vitteberga in Patriam redeuntem 
comitatur an. 1589, quod ita sonat: 


Jane tuos linquens, doctas exculte per artes 
Jam repetis Patriae splendida tecta, domus? 

Quid properasse juvat? nondum tua provida virtus 
Est oneri nobis: quid properasse juvat? 

Cur magis hac artes te non remorantur in Urbe 
Ingenuae, et sanctae Bellerophontis opes? 

Hic potius maneas, praeclaros percipe fructus 
Quos tibi cultori magnus Apollo dabit. 

Sed bene Musarum donis ditatus abibis; 
Et repetis Patrii dulcia rura soli. 

Tutus eas, redeasque domum, salvosque propinquos 
Repperias, nullo te remorante malo. 

Omine felici Superi comitentur euntem ; 
Sit comes et Christus, quo duce tutus eris. 

Duxit ut ad patrias redeuntem fortiter oras 
Isaciden custos Angelus ipse Dei. 

Sic quoque Pannonicas idem te ducat ad oras, 
Felix, ut tanto praeside salvus eas. 

Aeolus includat furiosos turbine ventos 
Ut placide longum perficiatur iter. 

Tu quoque fusor aquae pluvias compesce madentes, 
Ne ruat effusa turbidus imber aqua. 

Vade, vale, salvosque tuos invise propinquos 
Et nostri maneat semper imago tibi. 

Tasnadi ut possit tot claros inter amicos 
Postremum saltem sustinuisse locum. 

Et si qui quid agam forsan sermone requirent; 
Hos salvos omnes esse jubeto: Vale. 

Michaél R. Tasnadius. 


§ IX. 8 Superint. J. D. Keseriii. — Mortalitatem exuenti Tasnadio 
suffectus est Johannes Dajka Keseriii, Aulicus Gabrielis Bethlen 
Principis concionator, quem Varadino evocaverat in Transylvaniam, cele- 
bris ac facundus. Duplici praecipue opere profuit Kcclesiis, (1° Quod 
Keclesias apud Siculos a Ministris Unitariis clam et subdole occupatas 
ubi advertit, magna cura visitavit, Ministros in censuram revocavit, 
heterodoxos removit, ac in eorum locum orthodoxos instituit Ecclesiaeque 
Christi nitorem restituit 1), (240 Quod cantiones ecclesiasticas modumque 


') Geleji in Praef. operis Titkok Titka et in Libro de origine Unitariorum. 

in Ecclesiis ad Dei cultum canendi, meliorem in ordinem redigere magno 
labore annisus est. Edidit tandem opus ab ipso profligatum Stephanus 
K. Geleji sub titulo Gradualis?). Electus fuit in Episcopum an. 1618 die 
XVUHI Octobr., rediit vero in coelestem Patriam anno 1633 die XVIII 
Maji; atque ita praefuit Ecclesiis Dei quindecim per annos. 

§ X. 9. Superint. S. K. Geleji. — Stephanus Katona Geleji Prin- 
cipum Bethlenii et Rakotzii pastor Aulicus ac tandem Albensis Primarius 
electus in Superintendentem in Synodo Enyedensi absens et invitus an. 
1633. Vir profundae doctrinae, acris judicii, memoriae tenacis, extempo- 
raneus, eloquens, promptus, ideoque Principibus et Magnatibus charus, 
doctissimis operibus editis apud Posteritatem notissimus. Ipsemet vitam 
suam descripsit, quam hic exhibere inde placet, cum multa divinae Provi- 
dentiae argumenta singularia in se contineat. Qui ita loquitur: ,Maximas 
quantas animo concipere possum Domino Deo meo gratias agere debeo, 
quod me humilibus quidem, honestis tamen parentibus, patre nimirum 
Johanne Katona, qui militem significat equitem, viro pio et prudenti, 
ut ex aliis accepi (an unquam militarit, me latet, nisi forsan in juventute), 
matre vero Catharina Varja, femina pientissima, ac in sincero Dei 
cultu devotissima, uti ipse certo coram Deo in conscientia mea, multis 
experimentis edoctus, testari cum iis omnibus qui eam norunt possum, 
in pago ignobili Gelej nuncupato, incolis plane omnibus in hodiernum 
usque diem ex desolatione illa abominabili destituto, proxime oppidum 
Keresztes, in cujus patenti campo non procul ab Agria memorabile 
illud Christianorum prelium cum copiis Turcici Imperatoris Mehemetis 
IH anno 1596 26 Oct. inauspicato commissum est, anno 1598 prognatum 
et patre infantem vix semestrem adhuc orbatum, sub alas providentiae 
suae receperit, ac singulariter ab omnibus malis et periculis protexerit; 
puerum septennem a Tartaris cum innumera hominum multitudine in 
captivitatem e Patria abductum, Turcaeque Szolnokiensi sub auctione 
venditum, menstruo exacto spatio certo lytro redemptum, in sinum 
Ecclesiae, ne in Muhametismo enutrirer ac adolescerem clementer redu- 
xerit, reductum studio literario, cui me charissima Genitrix , simul atque 
conceptus sum, si masculus nascerer, sancte devoverat, imbuendum 
destinarit, cujus quidem primis elementis ac rudimentis in Paedagaeo 
triviali Monakini opera Jonae fratris germani, et simul Paedotribae, 
initiatum, in scholis tandem paulo celebrioribus, Szantoviana, Géntziana, 
Ujhellyina et omnium demum celeberrima Patakina, quas gradatim, 
quasi ascendendo, successive et post certa temporum intervalla, colui et 
incolui, mediocri artium cognitione liberalium, fideli cura et industria 
Praeceptorum aeterna memoria colendorum, Johannis quidem Budai in 


') Idem in Praef. Gradualis. 

Szantoviensi, Georgii Korotz Szepsini in Géntziensi, Petri Beszerményi 
in Ujhellyensi, Michaelis vero Lanii Szepsini, Stephani Siderii Szikszovii, 
et praememorati Georgii Korotz Szepsini in Patakiensi donavit. De victu 
et amictu in continuo nec interrupto studiorum meorum cursu, beneficio 
dulcissimae matris et fratrum Jonae et Casparis Katona de Gele}j, 
fraterno et tantum non paterno amore me prosequentium abunde pro- 
spexerit. Coetui scholastico haud infrequenti in praetacto Gymnasio Pata- 
kiensi, juvenem adhuc imberbem, seniorem directis in me omnium 
suffragiis praefecerit; moderatione mox scholae Beregszasziensis non 
incelebris mihi concredita, ex discipulo praeceptorem fecerit; cui provin- 
ciae Ludi literariae adornandae quantam mihi sufficientiam dederit, satis 
clare vel ex eo liquet, quod in spem, nescio quam, ex illa mea func- 
tione pil aliquot et docti viri, fideles Ecclesiarum antistites (ex quibus 
honoris et gratitudinis ergo, Casparem Tiszabetsium virum aetate 
et judicio gravem, Ecclesiasten Kaszoniensem nomino) de me excitati, 
Illustrissimo tunc Transylvaniae Principi, gratae ac nunquam intermori- 
turae recordationis Domino Gabrieli Bethlen aliquem bonae indolis 
et singularis eruditionis juvenem in exoticas Academias, pro ampliore et 
uberiore scientiae thesauro cumulando a se promovendum a sancta Un- 
gariensi CisTibiscana universitate, petenti, ex Generali eorum Synodo Tsen- 
gerini celebrata, me indignum ac iis requisitis imparem, per Reveren- 
dum virum Dominum Johannem Dajka Keserititinum Aulicum ejus 
Celsitudinis concionatorem jam designatum Fautorem et Praedecessorem 
meum tum in Aulico ministerio, tum vero in Episcopatu, suspiciendum , 
a meliori nota nominanter commendarint. A qua Principali sua Celsitu- 
dine viatico et nervo studiorum liberaliter instructus peregrinasque in 
oras profectus, ubivis locorum et gentium Deo duce et auspice tutum 
mihi ac pacificum iter contigit, Hejdelbergamque doctas Germaniae 
Athenas anno 1615, 14 Novembr. salvus appuli, atque. illic cum optato 
studiorum meorum tam Theologiorum, quam Philosophicorum emolu- 
mento, sub fideli undiquaque doctissimorum et celeberrimorum Theolo- 
gorum, p. m. D. Davidis Parei, D. Bartholomaei Coppenii, D. Johannis 
Henrici Altingii et aliorum institutione non publica solummodo et or- 
dinaria, verum etiam privata et extraordinaria biennium et aliquanto 
amplius exegi. Tertio jam vertente anno, prout jussus eram, reditum 
in Patriam meditor, eumque itinere tum terrestri, tum navali secundo 
Danubio, maturo. Redux factus oblatum illustris hujus scholae nostrae 
Albensis Rectoratum capesso, quem etiam pro virili, haud sine juven- 
tutis ac pubis scholasticae in bonis literis ac artibus liberalibus 
incremento, meique honoris et existimationis augmento, annuo et 
amplius spatio adorno, disputationibus non privatis modo intra parie- 
tes scholae habitis, sed et publicis in ‘lemplo minori, me meosque 

discipulos exerceo, quarum nonnullis Illustrissima quoque sua Celsitudo 
humiliter a me invitata interesse cum splendido suo comitatu, Gene- 
rosis, Magnificis, Nobilibus, Baronibus, cujuscunque Confessionis, haud 
est dedignata. Accidit etiam nonnunquam, ut non cum larvis duntaxat 
et personis adversariorum indutis, verum cum ipsismet etiam professis 
orthodoxae veritatis hostibus iisque famosioribus provocatis pugnaremus, 
et tali quidem eventu, ut celebritati Antagonistarum nonnihil decesserit, 
de me vero (absit arrogantia) honestam quandam opinionem concepe- 
rint. Sua vero Celsitudo ita persuasa sit, ut nepotem suum ex fratre, 
Illustrissimo Comite, Domino Stephano Bethlen de Iktar, magno 
Keclesiae nutritio ac Fautore, Patri cognominem, in exteras Regiones, 
cultioris tum literaturae, tum experientiae majoris comparandae causa 
expediendum, nullius quam meae curae ac institutionibus committendum 
duxerit, ejusque Ephoratum per Reverendos suos concionatores gratiose 
obtulerit. Cui etsi oblationi haud parum imprimis reluctatus, variis ex- 
cusationibus usus, victus tamen postea petitionibus et benignis suae 
Celsitudinis pollicitationibus, invitus quasi cessi, ac Heidelbergam cum 
comite ejusque pedissequis et collega mihi adjuncto anno 1619, 20 April 
iterato redii. Cujus quidem reditus, utut molestus ac taediosus mihi 
is ab initio sit visus, nunquam tamen me poenituit, cum interruptum 
ante sesquiannum studiorum meorum cursum, haud minori quam cepe- 
ram alacritate continuarim, et in linguis potissimum, mathematicis item 
ac historiis profectum non contemnendum fecerim. At proh dolor cum 
maximo Musarum nostrarum detrimento et avocamento, Hispanis Duce 
Spinola Palatinatum hostiliter invadentibus Heidelbergaeque nostrae 
imminentibus, sollicitus non tam de mea, quam Comitis meae fidei com- 
missi vita ac fortuna, temporis injuriae Martisque ferociae cedendum 
duxi, et Norimbergam imprimis, mox Pragam, inde demum quinto ante 
funestum et infaustum illum, quo Bohemi rem amiserunt, conflictum, 
excedens Posonium inferioris Hungariae, salvo mecum reducto Comite 
retrocessi. Secundo jam divina clementia, inter varia rerum discrimina, 
me Patriae redditum, serenissimo Principi et Regi jam tum Ungariae 
electo ac designato a sacris sibi adsciscere placuit, ad quae etiam in 
generali Episcopatus CisTibiscani congregatione Szathmar Nemethini an. 
1621, 23 Novembr. solenniter per manum venerabilis senis Josephi 
Géntzi Episcopi impositionem inauguratus, ordinatus ac consecratus 
sum. Quae sane provincia ardua nimis tyroni adhuc et in facultate con- 
cionandi minus exercitato videri poterat; in quot enim quantorumque 
Heroum eorumque diversae confessionis, et totidem fere, quot numero 
erant, censorum praeter Principem, summo judicio praeditum, prodeun- 
dum mihi dicturo et docturo fuerit, Aulae illius familiares norunt. 

At Deus meum tyrocinium virtute sui spiritus ex ore Prophetarum 

et Apostolorum loquentis benigne perfecit, gratiamque et authoritatem 

amplius quam sperare aut etiam optare poteram, apud omnes mihi con- 

ciliavit. Tertio sacri mei Ministerii anno videlicet 1624, 5 Novembr. sacro 
connubii foedere, piae ac honestae matronae Catharinae Batsi de 

Szeged, viduae venerandi ac celeberrimi viri p. m. Domini Stephani 

Milotani, jungor, et sine ulla honoris ac existimationis meae labe 

conscientiaeque laesione integrum circiter decennium in Aulico Ministe- 

rio molestissimo utique ac laboriosissimo sub tribus Principibus Dei be- 
neficio consumo, donec tandem pie ex hac mortali vita reverendissimo 

Domino Johanne Dajka Kesertiino Ecclesiarum orthodoxarum in 

Transylvania Episcopo decedente, anno salut. 1633, 6 Junii in Synodo 

Generali Enyedinum convocata, concordantibus totius coronae votis ac 

suffragiis, ad dignitatem hanc Episcopalem absens electus, invitus 

evectus, eique suffectus sum. Cui etiam meae Praelaturae seu Episco- 
patui singulariter Deus hactenus ex alto benedixit, adeo ut numerus 

Kcclesiarum, non solum non diminutus, verum etiam non paucis ex 

Samosatenianismo et Semi-Judaismo Papismoque conversis auctus sit. 

Quod tamen non meae vigilantiae, verum divinae gJatiae imprimis; 

secundario vero piae Illustrissimi Principis D. Georgii Rakoci, Patroni 

nostri pientissimi, industriae adscriptum velim. Pro tot, inquam, tantisque 
mecum praestitis beneficiis, immortales misericordissimo Deo ac Patri 
meo referre gratias debeo, qui nihil mihi eorum, quae ad vitae quoque 
hujus mundanae felicitatem necessaria videntur , denegavit, exceptis libe- 
ris, quorum etiam loco libris forsan me beabit, quorum hic unus est, 
quem nunc in lucem edo; reliquos vero jam conceptos editurio.” *) 

Reliquit plurima ingenii industriaeque monumenta, quae apud Pos- 
teros quoque ejus doctrimam loquentur. Qualia sunt: 

I. Preconium Evangelicum, seu conciones ad Evangelia Domi- 
calia, duobus in folio spissis voluminibus, ubi aggratulantur ipsi 
Alstedius, Piscator, Bisterfeldius, Professores Alba Julia- 
censes, Niclassius Pastor Dantiscanus et omnes Tractuum Seniores. 
Opus est variae doctrinae thesauro refertum, Homiletis apprime 
necessarium, editum an. 1638 Albae Juliae. 

Il. Mysterium mysteriorum sermone vernaculo: Titkok Titka 
de Deo uno in essentia et trino in Personis ex Prophetarum ac Apos- 
tolorum scriptis demonstrato. Albae Juliae anno 1645. In dedicatione 
doctissime de Haereticis, in specie de ortu et progressu Antitrinita- 
riorum in Transylvania, tractat. 

Ill. Mysterium Redemptionis, sermone vernal Valtsag 
Titka, quod agit de officiis Christi, nempe Nativitate, Passione, 


') In Dedicat. Preconii Evangelici, Tom. II. —= 

Morte, Resurrectione, Ascensione ad coelos, Sessione ad dextram, 
Missione Spiritus Sancti. Varadini an. 1645 in 4to tribus volu- 
minibus. 

IV. Observationes, de Grammatica Hungarica An. 1645. 

V. Gradual, seu Cantiones Ecclesiasticae, quas in ordinem quidem diges- 
serat Joh. Dajha Keseriti; edidit vero Geleji anno 1636, sumptus sub- 
ministrante Georgio Rakotzi Principe. 

Tandem variis pro Keclesiae utilitate exantlatis laboribus fractus, 

luminis instar aliis inserviendo defecit an. 1649 die XII Decembris, 

aetatis an. LX, sepultus Albae Juliae in Templo Majori. 

§ XI. Successit tandem Georgius Tsulai, Concionator Aulicus 
Transylvaniae Principum Georgii Rakotzi Senioris et Junioris. Electus 
die 20 Junii an. 1650, concordantibus Principis, orthodoxorum Patronorum 
et Consiliariorum atque etiam Ecclesiae Ministrorum votis. Desiit inter 
vivos esse an. 1661. 

§ XI. Caspar Veresmarti Pastor Ecclesiae tune Claudiopoli- 
tanae, antea Udvarhellyensis Tractusque Senior, electus est in Super- 
intendentem an. 1661 die 3 Aprilis in congregatione Maros Vasarhellyensi 
generali; accedente etiam calculo Principis Joannis Kemény et Patro- 
norum orthodoxorum. Mortalis esse desiit anno 1668. 

§ XIII. Petrus Kovasznai Minister, post occupatum a Turcis 
Varadinum, cujus loci Concionator erat, Claudiopolitanus; electus in 
Synodo Enyediensi anno 1668, praesentibus Joanne Bethlen Cancellario 
et Sigismundo Banfi Consiliario. Caelitibus annumeratus est anno 4673. 

§ XIV. Successit in officium Superintendentis Caspar Tiszabetsi 
Minister Ecclesiae Szekiensis Tractusque ejusdem Senior, qui electus est 
in Synodo Kukill6varini an. 1673. 

§ XV. Michael Tofaeus de T6fé creatus est Superintendens anno 
4678 in Synode Alvintziensi, praesentibus Wolfango Bethlen Cancellario 
et Johanne Nemes Consiliario. Fuit hic an. 1658 pastor Szathmariensis, 
inde anno 1663 vocatus in Aulam Principis Apafii factus Concionator 
Aulicus, fuit vir profundae eruditionis et liberrimi oris Chrisostomus, de 
vitiis Aulicos, Magnates, Consiliarios et Principem, sine omni personarum 
respectu redarguit; ettamen omnibus charus vixti et mortuus est. Pecu- 
liarem sibi secutus est methodum in concionando. Dum ex Psalmis con- 
cionaretur, duo Principis secretarii, Stephanus Tiszaujhellyi et 
Johannes Keszei, dicta ejus in chartam conjicientes ediderunt jussu 
Principissae Annae Bornemiszszae anno 1683 sub titulo Resolu- 
tionis Psalmorum. In caelestem Patriam rediit an. 1684. 

§ XVI. Successorem habuit Stephanum Horti Antistitem Eccle- 
siae Fagarasiensis, qui communi Fratrum voto in frequenti Synodo 
celebrata Albae Juliae creatus Superintendens anno 1684 die VI Junii, 

Suo consensu Princeps Michael Apafi et Proceres Reformati electionem 
ratihabuerunt. 

§ XVII. Postquam in coelestem rediit patriam Hortius electus in 
Superintendentem Stephanus Veszprémi anno 1691 in Synodo M. 
Vasarhellyensi. Qui fuit primum scholae Szathmariensis Professor, inde 
Pastor et senior Udvarhellyensis, tandem Albensis. Mortuus est Albae 
Juliae fractus curis ac senio an. 1713 et sepultus ibidem. 

§ XVIII. Duodecima Novembris Veszpremius cum solenni cele- 
britate in coemeterio sepultus, die XIV Ministri Ecclesiarum et Proceres 
Reformatae addicti Religioni M. Igenini generalem celebrant conventum, 
ubi post varias disceptationes Stephanus Kolosvari electus est in 
Superintendentem die XVII Novembris an. 1713. Fuit hic vir experientiis 
clarus et aetate venerandus, qui anno 1678 in Collegio N. Enyediensi 
constitutus Professor Philosophiae, variarum facultatum et linguarum 
Orientalium ab eo tempore Doctor extitit. Dum Transylvani clientelam 
Domus Austriacae ambirent circa annum 1685 missus est a Reformatis 
ad Electorem Brandeburgicum, Fridericum Magnum et ad Praepotentes 
Hollandiae Ordines, ut eorum mediatione certum et firmum de Religione 
constitueretur. Hujus tempore, anno scilicet 1716, Albae Juliae templum 
majus, Residentia Superintendentis, Pastorum et Professorum Parochiae , 
et Collegium a Gabriele Bethlen fundatum a Reformatis sunt adempta !), 
unde Collegium Maros Vasarhellyinum, Superintendens discesserat Enye- 
dinum, ubi etiam fragiles deposuit corporis exuvias an. 1717 die XXIX 
Augusti. 

§ XIX. Franciscus Soos pastor Kolosvariensis, electus in Super- 
intendentem an. 1717, cum saeva epidemica grassaretur lues et plurima 
e viventium numero tolleret millia, edidit quoddam opusculum de peste 
sermone Latio et Hungarico, ac tandem anno 1720 evocatus etiam ipse 
ex his miserlis ad aeternam quietem. . 

§ XX. Stephanus Vasarhelyi, antea pastor Kikillovariensis,— 
tandem Enyedensis et Fratrum Senior, ac jam diu Generalis Notarius, 
electus in Superintendentem anno 1720, mortuus autem anno 1728 die 
VIII Maji, tumulatus ibidem. 

§ XXI. Georgius Simon Bonyhai pastor Ecclesiae Kiukilléva- 
riensis vir profundae doctrinae, at natura mitis et blandus, in Super- 
intendentem est electus anno 1728 in Synodo M. Vasarhellyensi, fac- 
tusque ejusdem loci pastor, peracto cursu ibidem Redemptori spiritum 
suum reddidit anno 1737. 

§ XXII Stephanus Gyula Szigeti qui ex Pastore Felsé Ba- 
nyaiensi factus est Theologiae Professor in Collegio Enyedensi an. 1743, 


= 


1) Timon in Epitome Chronologica ad an. 1716. 

in Superintendentem electus est anno 1737, at vero sequenti anno 4738 
miserandam subiit captivitatem pridie Dominicae Palmarum, vir sceleris 
purus ac vitae probatissimae. Repente et inopinate Residentia circumdata 
est a militibus, Bibliotheca et arcae excussae omnes, scripta et literae 
omnes convasatae, ipse Albam Carolinam deductus ibidem arctissime est 
custoditus. Sors haec communis erat ipsi cum Magnatibus aliquot Refor- 
matis, nempe cum Illustrissimo Comite Samuele de Bethlen, Tabu- 
»lae Judiciariae Adsessore, Joanne Lazar Lib. Barone de Gyalakuta, 
haecle Toldalagi de Ertse septuagenario prorsus coeco et surdo, 
catnelum quidem prae oculis existentem videret; Sigismundo 
: qui apoplecticus ne domesticis quidem tangebatur curis, 
nedum ad Ram opublicam pertinentibus; Francisco Rhedei, quem jam 
ecerat custodem; Ladislao Rhedei, juvene miti 
inis Ath ae cujus accusabatur, in deliquium 
o N. Borosnyai Professore Enyedensi. Qui 
in diversis arcibus sub detenti custodia accusabantur collusionis 
cum hostibus suae Majes et aliis ab accusatore fictis criminibus, 
quibus etiam per totam Euro, Novellis diffamabantur. Ex mandato 
Imperatoris Caroli Sexti in Delegata Commissione sub severum revocati 
sunt examen, ubi ne umbra quit spicionis apparuit de accusatis 
criminibus. Igitur die XV Januari _ 1739 libertati et honoribus re- 
stituti sunt. Acceperuntque innocentiae suae testimonium quod ita volente 
Clementissimo Imperatore non solum i vincia per Patentes, sed etiam 
in exteris Regionibus per Novellas, pu m est. eae pristinae 
dignitati, non diu supervixit, anno enim 17: 40 coelestis gloriae particeps 
effectus est, aetatis in terra peractae LX ' : 

§ XXIH. Josephus Filep Deaki, electus in Superintendentem an. 
‘4740 cum jam antea Generalis esset Notarius. Fuit Minister Ecclesiae 
primum Desiensis an. 1711, inde Claudiopolim translatus, ibidem etiam 
mortales deposuit exuvias an. 1748, tertia Idus octobris, anno aetatis 
suae LXVILI. i 

§ XXIV. Joannes Pelsétzi, 
creatus erat an. 1748 Enyedini, mor 
arii, in Parochia sua M. Igeniensi, in 
nisterio fungens peregerat annos. 

§ XXV. Successit Joannes 
densi Professor Garnet yeaa 
an. 1749, 


senem podagra | 
et blando, quia 
incidit animi; Sigism 


uorum mensium Superintendens, 
s vero an. 1749 die XVIII Janu- 
qua quadraginta quinque 8S. Mi- 


Borosnyai, ex Pastore Enye- 
fessore creatus Superintendens 


De reliquis vide Josephum Benké Tomo 41° p. 177, 178, 
179 qui editus est Vindob no 4778. 

Praeterea  separatim editum est hoc caput sub 
nomine S. Polycarpus ak \.uctore. 

CAPUT UNDECIMUM. 


DE ORIGINE REGIMINIS ECCLESIASTICI IN GENERE; IN SPECIE VERO DE 
SYNODIS IN HUNGARIA AC TRANSYLVANIA ECCLESIASTICIS. 


§ I. Concilia necessaria. — Nulla hominum est societas, quae absque 
bono ordine atque regimine diu perdurare valeat. Nullus enim in,4erris 
tam perfectus fuit coetus, cui non etiam mali et insensati sege insinu- 
averint. Aderat in familia Adami Cainus homicida, Noachi-“maledictus 
Cham, in coetu Apostolorum Judas. Hodie quoque melion fous adjungunt 
se morum et studiorum corruptores, quos evitare meécesse habent, qui 
salvi permanere optant. Crassa est ignorantia etiana’ apud meliores, quae 
plurimorum causa existit errorum, qui facile progenerant disceptationes. 
Quibus sedandis Doctiorum ernie labores a consultationes requiruntur ; 
quae habebantur in Conciliis. 

§ Il. Christus terrenwm Regimen mon erexit. — Christus Rex Prin- 
cepsque terrenus non erat; neque regimen terrenum in Ecclesia erexit. 
Discipulos suos Principes Mundi, Kectores Provinciarum, Judices Comi- 
tatuum minime constituit!). Verum prout ipse erat Doctor, ita illos 
emisit ad docendum, non vero ad regnandum, uti ipse indicavit Mat. XX. 
25. 26. Scitis, quia principes gentium dominantur eorum, 
et qui majores sunt potestatem exercent in eos. Non ita 
erit inter vos, sed quicunque voluerit inter vos major fieri 
sit vester minister, et qui voluerit inter vos primus esse 
erit vester servus. Non ergo Christus constituit in Ecclesia cum _ 
potestate Episcopos, Archiepiscopos, Cardinales, et alias Personas Eccle- 
siasticas variis titulis insignes, prouti deémum ea nomina cum officiis in 
Ecclesiam sunt invecta. Alibi ergo Regiminis et Jurisdictionis origo quae- 
renda est. 

§ Ill. Origo Regiminis Ecclesiast. — Controversiae nimirum oriebantur 
inter Christianos de rebus ad fidem et mores pertinentibus, ad quas 
commode decidendas necesse erat Ecclesiae membris convenire in unum. 
At cum tota in hune finem Ecclesia convenire non posset, controversiae 
committebantur Ecclesiae Doctoribus veluti doctioribus decidendae, qui 
juxta cum aliis in unum coeuntes dirimebant controversias, non vi sed 
consilio usi. E. gr. Antiochiae inter discipulos controversia orta erat: An 
circumcisio sit necessaria ad salutem? Quam ubi decidere non 


') Confer Puffendorf. de Habitu Religionis C. § XV. et sq. == 

valerent, placuit Paullum et Barnabam Hierosolymam mittendos, ubi 
praesentes adhuc quidam erant ex Apostolis et aderat Ecclesia a Christo 
ac Apostolis collecta. Congregati Seniores ac Apostoli de materia contro- 
versa in mediumque prolata consultabant, ac ex communi tandem voto 
sententiam quam optimam censebant proposuerunt, non imponentes vi 
ac mandato, sed suadentes hoc stilo: si haec sequamini benefe- 
ceritis Act. XV:1—32. 

§ IV. Synodorum forma ex Judaeorum consuetudine orta est. — 
Synodum suam Christiani conformabant Hebraeorum Synedriis, ex quibus 
etiam ipsi majori de parte constabant. Quemadmodum igitur inter Hebraeos 
erat Praeses Synedrii, ita etiam Christiani voto communi unum ex seni- 
oribus praeficiebant qui successu temporis dictus est Episcopus?). Alias 
tam Presbyter, quam Episcopus seculis prioribus unius erant ordinis 
Doctores, sed cum tempore Praeses Synodi dicebatur Episcopus. Cui 
facile caeteri Presbyteri ac Ministri potestatem quandam concedebant, 
ut tanto alacrius adversus haereses et haereticos invigilaret. Cujus veluti 
peritioris consilio utebantur in difficultatibus suis enodandis. Talem pri- 
marium Presbyterum ex Hebraeorum consuetudine , apud quos in Synedrio 
Praeses erat summus sacerdos, dicebant stilo tralatitio Summum 
Sacerdotem’), seriore tandem tempore stilo Romano Pontificem. 
Praecipuus autem ille habebatur, qui aetate grandior, doctrina illustrior 
et cujus Ecclesia ratione Civitatis erat celebrior. Civitates tales erant 
Hierosolyma, Antiochia, Roma, Alexandria, Constantinopolis, quarum 
Presbyteri cum tempore et nominatiores evaserunt et Patriarchae dice- 
bantur. Officium eorum erat, Populum erudire ac attendere Ecclesiis ne 
haereses oriantur ac serpant, dirrigant ea, quae in Kcclesiis occurrunt, 
ut ordine omnia fluant. Constantinus Imp. factus Christianus aliquam 
concessit Jurisdictionem Episcopis ad res Ecclesiae moderandas ac diri- 
gendas*). Qui illum excipiebant Imperatores plusculum *) confirmati tandem 
in statu ipsi sibi tribuebant potestatem, dirrigendi non solum res Eccle- 
siasticas, sed etiam Politicas. 

§ V. Synodos convocabant Imperatores. — Nomina Episcopi et Superin- 
tendentis. — Arii in Alexandria exoriente haeresi, Constantinus convocavit 
Kpiscopos sive Praesides Ecclesiarum, ut materiam bene ruminantes 
secundum verbum Dei ferrent judicium. Interfuit etiam ipse Imperator 
ac moderabatur Concilium Nicaeae anno 325. Rursum cum Macedonius 


1) Boehmer Dissert. III de Jure Ecclesiast. p. 218. 
*) Boehmer Il. cc. ss. LXV p.204. Diss. VII. § VII, p. 398. De origine Synodorum cap 
IV ad Schilterum. 
%) Boehmer in Jure Eccl. Protest Tom. I. Lib. I Tit. XXXI § XXXII. Hormus ad 
Schilteri Institutiones, Lib. I. Tit. V. p. 34. 
4) Boehmer ll. cc. § XXXII. 
21 

Pneumatomachus haeresin in Ecclesiam inducere vellet, Theodosius Imp. 
anno 381 Constantinopolim convocavit Episcopos, Chalcedonem Marcianus 
cum Pulcheria anno 4541, Franckfurtum Carolus Magnus an. 794, in 
quo adversus cultum imaginum concludebatur. In Hungaria an. 1092 
Rex Ladislaus praesidebat Episcoporum ac Clericorum Synodo ?). 

Seculo XVIto cum sacris mutatis nomina quaedam et ritus sunt 
immutata; nomen Episcopi transformatum in Superattendentis, quibus- 
dam vero in locis conservatum. In Regionibus nonnullis utroque relicto 
Presbyterium est constitutum, cujus nutu res Ecclesiae regerentur; ita 
in Helvetia, Belgio et ex parte in Anglia. Nomen Episcopi retentum in 
Dania, Suecia, in potioribus Britanniae partibus; verum Potestas Politica, 
quae per accidens adhaeserat, dempta est ac restricta ad jurisdictionem 
Kcclesiasticam ac Ecclesiarum inspectionem. Usurparunt in Germania 
Superintendentis potius quam Episcopi titulum, quod ipsum faciebant 
etiam Reformati in Hungaria ac Transylvania; officium vero ejus restringe- 
batur ad verbum Dei praedicandum, Ecclesiarum curam ac inspectionem. 

§ VI. Erdédiensis Synodus. — Qui, ubi et quando ad hoc offi- 
cium designati? ubi primum Synodi ab initio Reformationis celebratae 
ad res Ecclesiarum bono ordine gubernandas? Pauca ad nos antiquitatis 
monumenta devenerunt, multa tempus edax abolevit, plura furor belli 
abstulit, plurima Praedecessorum tumulavit negligentia. Synodos tamen, 
quarum memoria superavit oblivionem et vestigia aliqua apparent a primo 
Reformationis tempore in negotio Religionis habitas, secundum seriem 
annorum, breviter sum daturus. 

In Ecclesia ut omnia ordine et decenter fluerent necesse erat Typum 
Confessionis publicare, ex quo et infirmiores adverterent quid sequendum , 
quid fugiendum esset, cernerent etiam adversarii, in quo eorum consis- 
teret Religio. Convocata est Synodus Erdédinum in Possessionem Mag- 
nifici Casparis Dragfi anno 1545, 20 Septembris, ubi praeter Politicos 
cujusvis ordinis et Magnates praesentes erant Evangelii Ministri viginti 
novem sequentes: Stephanus Kopatsi, Basilius Szekely, Johannes Kalotsai, 
Demetrius Thordai, Andreas Batizi, Bernhardus Boérvei, Jacobus Thuri, 
Georgius Vatzi, Stephanus Babotsai, Nicolaus Gyulai, Johannes Bath- 
mozei, Basilius Ilosvai, Johannes Etsedi, Ambrosius Tzeglédi, Dominicus 
Batizi, Mathaeus Felnémeti, Michael Tsehi, Clemens Berkeszi, Nicolaus 
Devai, Thomas Huszti, Petrus Egri, Martinus Dési, Johannes Szakazi, 
Franciscus Mohi, Michael Debretzeni, Johannes Miskoltzi, Johannes 
Katzoni, Dominicus Szddai, Laurentius Batizi. Qui ediderunt in Synodo 
sequentes articulos *) : 


") In initio Decret. S. Ladisl. 


*) Ex Hist. Ecc. Mss. Georg Haneri Superattendentis quondam Luth. in Transylvania, 
et Protocolo Georgii Példner Decani Capit. Kordensis Mssto. 

,Deus optimus Maximus voluit congressus hominum fieri, ut in 
eorum coetu ipse cum Filio suo unigenito et Spiritu S. celebretur. Ideo 
cum nos quoque Dei beneficio convenerimus, cupimus quantum in nobis 
est coram Mundo gloriam ejus promovere. 

Art. I. Deus trinus in unitate. Imprimis itaque confitemur unum 
Deum in Trinitate et trinum in unitate juxta sententiam orthodoxorum 
Patrum. At damnamus omnes aliter sentientes, et praesertim eos qui 
dicunt, nos ex uno Deo fingere tres Deos. Ac tales quidem cupimus 
prohibere, ut gloria sanctae Trinitatis maneat. 

Il. Jesus Deus, homo, unus Mediator. — Item confitemur Dominum 
Jesum verum Deum et verum hominem esse, verum Sacerdotem et 
unicum Mediatorem nostrum inter Deum Patrem et nos homines pecca- 
tores, Eumque naturae esse duplicis. Damnamus itaque eos, qui sanctos 
carne exutos constituunt Mediatores et gloriam Mediatoris Christi trans- 
ferunt in Sanctos. 

IN. Justificatio gratuita. — Justificationem, h. e. remissionem pecca- 
torum conjunctam cum donatione Spiritus Sancti, et acceptionem ad 
vitam aeternam confitemur gratis contingere hominibus fide apprehen- 
dentibus misericordiam Dei propter meritum Christi. Damnamus vero 
homines justitiarios, qui operibus, jejuniis, peregrinationibus, fraternita- 
tibus Religiosorum tribuunt justificationem. 

IV. Fides justificat. — Fidem intelligimus esse donum Dei et cum 
dicimus fide justificari hominem, intelligimus Fidem, non tantum Historiae 
notitiam, verum et Fiduciam, qua apprehendimus misericordiam Dei et 
acquiescimus in Filio Dei. Damnamus eos, qui fidem dicunt humanis 
viribus acquiri et eam intelligunt esse tantum Historiae notitiam. — 

V. Bona opera necessaria. — Etsi autem bonis operibus non tribui- 
mus justificationem quae solius fidei est, tamen ea dicimus esse neces 
saria et requiri a renatis; arbor enim bona fructus bonos facit. Requi- 
runtur enim bona opera propter tres causas. 41°. Propter mandatum et 
gloriam Dei. 2°. Propter aedificationem proximi. 3°. Ut fidem nostram 
bonis operibus testemur, exerceamus et vocationem nostram recte facia- 
mus. Damnamus eos, qui bonis operibus tribuunt Justificationem et Hypo- 
critas, qui nec vitam emendare nec fidem bonis operibus declarare volunt, 
qui tantum titulo tenus professores Christi se profitentur. 

VI. Baptismus, Coena Domini tollunt peccata. — In administratione 
sacramentorum Baptismi et Coenae Dominicae sequimur institutionem 
Christi et Primitivae Ecclesiae, et confitemur, per Baptismum tolli omnia 
peccata et gloriam Dei offerri, et in Coena Domini sub pane et vino vere 
exhiberi corpus et sanguinem Christi. Volumus autem ut Christi insti- 
tutio in utroque Sacramento nativo sermone, ea qua licet reverentia, 
in omnibus Ecclesiis uno ritu eademque forma peragatur et admini- 

stretur. Damnamus qui extenuant originale peccatum, et eos qui asserunt 
infantes non esse baptizandos. Damnamus item violatores institutionis 
Christi et profanatores coenae Dominicae in horrendas nundinationes et 
abominationes Missarum verterunt. Item damnamus omnes blasphemos, 
qui hance institutionem Christi, quae est in nostris Ecclesiis, vocant 
Missam Diabolicam. Ideo Petrus hance blasphemiam tolli et tales 
blasphemos coerceri jubet. 

VII. Sanctos carne exutos colimus honore imitationis, h. e. fiduciam 
cordis non ponimus in illis nec eorum auxilium imploramus; imitamur 
autem eorum fidem, ac bona opera vocationis et charitatis. Laudamus 
Deum in sanctis et agimus gratias ei, quod ostenderit exempla miseri- 
cordiae et fidei. Laudamus enim ipsos sanctos, quod donis Dei pie usi sint 
ad aedificationem Ecclesiae et bonis operibus praeluxerint. Damnamus 
eos qui fiduciam Christo debitam transferunt in sanctos et eos invocant. 

VIII. Fatemur quatuor gradus Christianae libertatis. 

Primo. Quod simus liberi propter Christum ab ira Dei, a damnatione 
legis, peccati et aeterna morte. Secundo, In mundi periculis nos donari 
Sp. Sancto et sustentari in omnibus aerumnis, ne victi afflictionis magni- 
tudine deficiamus ab Evangelio. Tertio. Quod attinet ad justificationem , 
ab omnibus legis operibus nos esse liberatos; quod vero attinet ad 
obedientiam, a moralibus non esse liberatos. Quarto. Ab omnibus 
Mundi traditionibus, ritibus et constitutionibus Episcoporum quae ut 
laqueos conscientiarum requirunt ac si esset necessarius cultus, nos esse 
liberos. Caeterum boni ordinis causa eorum ritus in pietate Christiana 
observari posse, qui immediate requiruntur ut cultus necessarius. Hos 
in Christiana libertate censemus esse servandos. 

IX. Asserimus triplicem Confessionem, Divinam, Fraternam et Auri- 
cularem. Caeterum divinam et fraternam dicimus esse juris divini, auri- 
cularem non item. Etsi autem non requirimus in auriculari confessione 
enumerationem peccatorum, partim propter impossibilitatem, partim propter 
laqueum conscientiarum, tamen in Ecclesia retinendam esse propter 
triplicem censemus utilitatem: Doctrinam, Consolationem et Absolutionem, 
nec secus aliquem ad Communionem admittimus }). 

X. Adversarii nostri nos calumniantur, nos esse sine capite, Principe 
et ordine. Verum nos fatemur, Christum esse caput vere Ecclesiae, cujus 
nos membra esse credimus. Principes item et Politicos Magistratus hono- 
ramus et eorum officium amamus Verbo Dei et obedientia in rebus quae non 
laedunt gloriam Dei. Nec sine ordine sumus. Est enim certus ordo Pas- 
torum, Ministrorum et Auditorum juxta illud: Alios dedit Apostolos, 


') Post aliquot annos melius edocti sustulerunt velut institutionis humanae ritum, 

Pastores et Doctores, ne circumferantur quovis vento doctrinae. Et si 
autem in Hymnis et Cantionibus Ecclesiasticis non ubique eundem ordinem 
observamus, tamen in Doctrina, Absolutione et Sacramentorum adminis- 
tratione, unum ordinem eundemque ritum observamus. Nec in Feriis in 
hac Provincia celebrandis multum discrepamus, ideo sine causa ab adver- 
sariis damnamur et calumniamur. 

XI. Adversarii nostri calumniantur nos ab ordinaria successione 
Episcoporum abscedere. Nos id non sine mandato Dei fecimus. Quoties 
enim lux Evangelii in successione ordinaria extinguitur, necesse est 
aliam doctrinam quaeri, sicut dicitur: si quis aliud Evangelium docet, 
Anathema sit. Igitur testamur Deum nos libenter audire velle Episcopos 
et illis obedientiam praestare, si modo non discederent ab Evangelio. 
Sed cum et puram doctrinam depravaverint et legitimam Sacramentorum 
administrationem profanaverint, oportet nos magis Deo, quam hominibus 
obedire. Itaque damnamus eos, qui Ecclesiam alligant ad ordinariam 
successionem Episcoporum, quasi ipsi jure divino antecellant caeteris 
Ministris Evangelii et quasi Ecclesia sit humana Politia. Item damnamus 
et eos, qui dicunt nullam esse ordinationem, nullum Ministerium, nullam 
Rempublicam apud eos, qui non habent Episcopos ordinaria successione 
regentes, cum Ecclesia non sit ordinata ad certum locum, aut certam 
personarum successionem, sicuti Christus clare inquit, cum dicit: Ecce 
hic est Christus aut illic, nolite credere. Item: Regnum Dei 
non venit cum observatione sed Ecclesia Dei tantum ad verbum Dei est 
alligata. 

XII. In reliquis articulis consentimus cum Ecclesia vera, sicut patet 
in Confessione Fidei Augustae exhibita invictissimo Caesari Carolo Vto 
semper Augusto.” Hactenus conclusa Synodi. Cum in Articulo ultimo 
allegent Augustanam Confessionem Ministri Reformati, palam est, eam 
quae Augustae in Comitiis recitata est anno 1530 receperant Hungari: 
et merito prout Melanchthon edidit pro symbolico haberi potuit 1). Quod 
vero tandem remissius habita sit, factum est propter materiam de Coena 
Domini, de qua perpetuo litigabant. 

§ VI. Synodus Temesvarensis. — Synodus anno 1549 celebrata 
Temesvarini Ministrorum Reformatorum ubi Morum Regulas proponebant , 
ut doctrina per Dei gratiam in melius mutata conformarentur etiam 
mores, ut Fidei consonarent acta. Quapropter tredecim ediderunt arti- 
culos de vita Ministrorum, officiis ac vestitu decenti. Rursum sequenti 
anno 1550 ibidem loci Synodo coacta decem et novem conscripserunt 
articulos, quibus se conformaret Episcopus in Kcclesiis visitandis ac earum 


1) Conferri ptt. Diss. S. Borosnyai de Libris Ref. Ecclesiae Symbolicis ed, 1745, 

regimine *), Unde liquet tempestive initio adhuc Reformationis Ecclesiae 
Hungaricae sunt in certas series dioeceses seniorium ac superintendentium 
dispositae, sed quo anno id contigit incertum manet. Temesvarini florebat 
Reformatio sub cura Comitis ejus loci Petri Petrovitzii, qui Stephanum 
Kis Szegedinum SS. Th. Doctorem Ecclesiae et Scholae tune florentis 
Rectorem constituerat. Tandem sub tumultu Turcico Hungari inde pene- 
trarunt in penitiores Hungariae partes. 

§ VIII. Synodus Beregszaszini. — Anno 1552 Beregszaszinum Synodo 
indicta convenerunt ad difficultates enodandas ex V. D. Ministris prae- 
cipui, ex quibus memoria conservata est: Martini Kalmantschi, Basilii 
Radan, Basilii Tolnai, Michaelis Batizi, Clementis Batsi, Laurentii Tsutsi, 
Lucae Kallai, Francisci Tutatsi, Petri Szdlési, Basilii Széki, Pauli Szemere, 
Thomae Dési, Johannis Tiirei, Valentini Dési, Caspari Pesti, Pelbardi 
Rectoris Beregszasziensis. Hic 1!) Confessio vera de sacra coena in supe- 
rioribus exhibita roborata est; *) Auricularis Confessio rejecta et publica 
peccatorum confessio sancita est; °) Disputatum de Altaribus et deli- 
beratum: In quibus locis invalescente dietim Reformatione Altaria jam 
destructa et e Templis ejecta sunt, non debere amplius ea restaurari, ubi 
vero adhuc in Templis visuntur posse Ministros loco mensae (ad tempus) 
iis uti occasione administrationis sacrae coenae. Doctrina caeteroquin 
puriori de Sacra Coena Missae Pontificiae adversa, sarta, salva manente. 
*) Praeterea de stipendio Ministrorum praecipue ubi Patroni desunt et 
alias pauciores Auditores iique pauperculi Ministro alendo non suffi- 
ciunt, deliberatum, unde istud petendum et Ministro laboranti subve- 
niendum sit °). 

§ IX. Synodus Ovarini. — Ovarini in Possessione Dragfiana anno 
1554 rursus Synodus coivit, in quam convenerunt magno numero tam 
Keclesiastici quam Politici. Tractabant vero de sacra coena ac praecipue 
quaestiones ad ritus et ceremonias pertinentes deliberabantque: 14 Panem 
in Eucharistia retinendum esse azymum. 2 Absolutionem privatam obser- 
vari posse, ut conscientiis terrefactis consulatur et scandala tollantur. 
3 Tabularum pictarum et Altarium e Templo amolitionem officium esse 
Magistratus, non Ministrorum, nisi illis a Magistratu committatur. 4 Sus- 
ceptores in Baptismo infantum sunt necessarii et propter orationem, sed 
praecipue ut consulatur conscientiis baptizatorum jam adultorum. 
5 Introductio Mulierum post partum servanda est, ut de pietate recte admo- 
neantur. 6 Matrimonialis copula juramento est firmanda, ut certior sit 
eorum conjunctio. 7 Dies festi jam recepti sunt observandi ut Populus 
voluntatem Dei rectius edoceatur. 8 Superintendentes et Praelatos esse 


*) Papai in RR. ad an. 1549. Hist. Ref. pag. 97—99. 
*) Hist. Refor. pag. 104, Papai in R. R. ad an. 1552. — 

constituendos, propter consensum in doctrina et cerimoniis retinendis 
et propter honestam disciplinam &c. Synodo interfuerunt praeter alios 
Demetrius Tordai, qui ibidem in Superintendentem electus est, Sebas- 
tianus Karoli Minister Szaszvarosiensis, Christophorus Lippai, Emericus 
Gyulai, Matthias Tovissi, Johannes Mediomontanus, Michael Horvath, 
Ladislaus Milletzianus '). 

§ X. Synodus Erdédini 1555. — Erdédini sub tutela illustris viri Ge- 
orgii Bathori Synodus anno 1555 die 24 Febr. celebrata: in qua praeter- 
itarum synodorum conclusa, articulis copiose comprehensa et confirmata 
sunt, ne errantes turbare Ecclesiae unitatem possint. Articulis sequentia 
praemittunt: 

»Praecipua reverentia post Deum O.M. et verbum Dei debetur Eccle- 
siae, quam Deus Pater coelestis ita dilexit, ut fillum suum unigenitum 
pro ea victimam esse voluerit quamque donat et exornat Sp. 8. et in qua 
celebrari vult a nunc et usque in vitam aeternam. Haec ante secula 
multis donis ornata est. Habet enim Filium Dei Salvatorem, Mediatorem 
et Justificatorem, habet Evangelium Sp. 8. Gubernatorem; habet Minis- 
terium per Patres, Prophetas et per Christum et Apostolos propagatum. 
Habet Pastores et jus eligendi, vocandi et ordinandi Ministros ad propa- 
gationem et conservationem Evangelii. Habet dona excellentia, intellectum 
et interpraetationem Doctrinae divinitus traditae quae est arcana sapientia, 
aliena a judicio rationis, instruens de Dei voluntate erga genus 
humanum, et omnes suos, sicut dicitur: Dedit alios Apostolos, 
alios Prophetas &c. Habet et administrationem Sacramentorum et 
suam quandam Jurisdictionem et sua judicia sed secundum authori- 
tatem verbi divini ex scriptis Prophetarum et Apostolorum nobis propo- 
sitis. Quare tenenda semper haec est Regula: Major est authoritas 
verbi Dei, quam ullius hominis, ullorum Episcoporum, ulla- 
rum Synodorum, aut totius etiam Ecclesiae. Haec est summa 
sententiae Patrum in Ecclesia. Quisquis vero ab Ecclesia se separaverit, 
hoc solo scelere, quod a Christi unitate sejunctus sit, non habet vitam 
aeternam, sed ira Dei manet super eum. 


Art. I. De officio Pastorum. 


Ut autem officium Pastorum in Ecclesia planius conspiciatur, idonei 
ad ministeria publica adsumantur, qui bene praeesse sciant, habentes 
legitimam vocationem: qui enim bene praesunt, duplici honore digni 
habentur. A  converso, qui male praesunt, duplici confusione digni 
judicantur. Habeantque aliquod scriptum testimonium a Superintendente 


') Haner Eccl. Hist. pag. 224. Item ex Msst. 

et Symmystis datum; ne citra illud inter homines de non legitima elec- 
tione, vocatione, ordinatione et emissione videatur oriri dubium. Volumen 
autem Bibliorum manibus tractent diu noctuque sicut Paulus monet, et 
Textum illius quantum fieri potest faciant sibi familiarem; sintque in 
discendo et docendo diligentissimi et utramque totius Scripturae partem 
videlicet Legem et Evangelium recte sciant. Verbum Dei ut Paulus 
monet Populo tradant juxta praeceptum Christi, ita ut sanam habeant 
formam verborum: cujus finis sit ea, quae verae fidei et charitatis sint, 
rejectis inutilibus fabulis et quaestionibus curiosis, sedulo inculcare, 
quemadmodum Apostolus docet, quod finis praecepti sit charitas ex corde 
puro, conscientia bona ex fide non ficta. 


Art. I]. De Sacramentis. 


Sacramenta in Evangelio recens a Christo instituta rite ubique 
administrent Ecclesiarum Rectores. 


Ill. Art. De Coena Domini. 


Christus Dominus noster inquit: Accipite, manducate. Hoc est 
corpus meum. Et dicit: Bibite, hic est Sanguis meus N. T. Ideo 
fatemur in Coena Domini vere et realiter Corpus et Sanguinem Jesu 
Christi adesse et cum pane et vino exhiberi sumentibus?) docemusque, 
sancta et religiosa simplicitate, repudiatis omnibus fanaticorum perver- 
sorum opinionibus, in Sacramento duo esse consideranda: unum elementum 
terrenum, Panem scilicet et Vinum; alterum coeleste, scilicet verum 
corpus et sanguinem Christi Domini, quae pro nobis in cruce oblata 
amicitiam Dei recuperarunt, ut nos membra et cohaeredes Christi, 
participesque vitae aeternae et omnium bonorum Christi interveniente 
fide et intus Sp. sancto operante efficiamur. Quare verba Irenaei inter 
articulos anni superioris in Ovar posita sunt: nec docemus fieri transub- 
stantiationem (ut scholastici vocant) seu abjicere substantiam panis, 
quasi ibi essent accidentia sine subjecto panis, sed sequimur multorum 
sanctorum Patrum firma et perspicua testimonia de reali praesentia 
corporis et sanguinis Domini et efficacia ejusmodi in cordibus credentium. 


IV. Art. De Absolutione in Confessione. 


Nemo admittatur ad sacram Synaxim nisi prius exploratus et abso- 
lutus sit a Pastore vel Diacono publice vel privatim. Ubi multi petunt 
consilia et de certis casibus plures erudiuntur, si qui vero sint male 
morati arceantur a communione. Hic autem Pastor admoneat Magistra- 


*) Clarius sq. annis mentem aperuerunt; hic plures Discipuli Melanchthonis erant. 

tum sui officii. Si quis profanus nolit omnino accedere ad communionem, 
admoneatur primum, cum non obtemperat, tandem vituperetur in publica 
concione et habeatur tanquam excommunicatus. Verum id fraterno fiat 
animo, non odio privato, ut caeteri timorem habeant. 


V. Art. De privata Absolutione. 


Constat privatam Absolutionem in nostris Ecclesiis defendi propter 
Confessionem Ecclesiasticam Pastorum. Ideo singuli penitentes et confes- 
suri peccata sua accedant ad Pastores seu Diaconos, a quibus non grava- 
tim debent exaudiri et ab eisdem explorari, institui increparique (si 
necessarium videbitur) de commissis flagitiis; interim tamen ne injiciantur 
laquei piis et perterrefactis conscientiis. Item ne confirmentur errores 
ex scrupulosa et impossibili enumeratione peccatorum orti. Nolumus enim 
onerare conscientias Lege Pontificiali aut Monachali postulante enumera- 
tionem seu omnium seu paucorum delictorum, tanquam necessariam. 


VI. Art. De Disciplina Ecclesiastica. 


Nemo sanus non videt, quam haec sit necessaria in Ecclesia, con- 
sistit enim unitas Ecclesiae in hac consociatione sub uno capite Christo, 
per idem Evangelium et idem Ministerium eandemque solidam 
veritatem, cui debetur obedientia juxta illud: Qui vos audit me 
audit. Ut retineatur unitas fidei et similis usus sacramentorum et 
disciplina mandata in Evangelio, sola enim Disciplina est, ut docet 
Cyprianus, qua communiter vel privatim in Ecclesia vinciuntur et 
ligantur et coércentur sontes ad proximorum utilitatem; quam sectari 
salubre, negligere vero lethale sciamus. Haec est quam Paulus Apostolus 
Timotheo et Tito scribit, Episcopis, ut norint, quomodo eos oporteat in 
Domo Dei conversari, quae est Ecclesia Dei viventis, columna et firma- 
mentum Veritatis.s Eos qui peccant coram omnibus argue, 
ut caeteri timorem habeant. Nam et ego inquit Hymenaeum et 
Alexandrum, qui contra fidem naufragium fecerunt tradidi Satanae, 1. e. 
excommunicavi ut ipsi una cum Ecclesia discant non blasphemare. Itaque 
Pastoribus animarum sedulo est invigilandum ut vita ac mores eorum 
sua professione digni sint, juxta Praeceptum Christi et Apostolorum, ut 
non tantum doctrina sed et vita populum instituant, ne quos sermone 
aedificant destruant exemplo. Quam autem id non fiat passim perspi- 
cuum est, cum nonnulli non invigilent, neque curis macerentur Eccle- 
siasticis, sed passim securi et quieti in quotidianis fabulis et hominum 
consessibus sint. Hine Pastoris disciplina neglecta Ecclesiae ruina esse 
dignoscitur. 

VII. Art. De Pastorum Vita. 


Ministri Ecclesiae cum gaudeant appellari, videant ut celebre sanc- 
tumque hoc nomen mansuetudine, tollerantia, cura, sollicitudine, animi 
tranquilitate, sustinentia, sobrietate, hospitalitate ac tota cyclopaedia 
omnium virtutum meliorum illustrare studeant. Et cum omnibus homi- 
nibus quantum fieri poterit in pace vivant, nec se implicent aut immer- 
gant curis hujus seculi, nec negotiationibus, compotationibus, aut aliis 
indignis quaestibus. Est enim per se quaestus magnus ipsa Pietas, si 
quis mediocribus sit contentus. Nihil enim intulimus in hunec mundum, 
nec efferre quicquam possumus. Sed habentes vestes et alimenta, quibus 
utamur, his contenti simus. Contineant igitur sese Ecclesiarum Pastores 
cum suis ministris intra metas legitimae vocationis suae, ut quaerant 
potius illud, quomodo Regnum Dei et justitia ejus possit amplificari juxta 
consilium et praeceptum Christi et non affligant animos cura diei. Nam 
sufficit diei venturo sua afflictio et juxta illud Apostoli: Nemo militans 
Deo, implicet sese curis secularibus. 


VIII. Art. Ejusdem tenoris. 


Praecones verbi Dei omnino caveant tabernas, nec ipsi habeant. 
Si enim tabernas ingredi prohibentur, ut in Decreto Gratiani patet, 
quanto magis his, qui aliis ministrant in eis. Imo caveant ne nuptias 
quidem ob compotationes et alias scurilitates cavendas frequentent a 
muliercularum symposio, ubi vel visus aut auditus eorum turpium spec- 
taculorum et verborum contagione pollui possunt, quo ipso poenam 
depositionis incurrant Dist. 34, 35, 44. 


IX. Art. De Conjugio Sacerdotum. 


Quid de conjugio sacrae Literae tradant satis perspicuum est. Qui 
se continere nequeunt, contrahant in nomine et timore Domini Matri- 
monium. Nam satius est Matrimonium contrahere quam in corde uri, 
et oportet Episcopum irreprehensibilem esse, unius uxoris Maritum. 
Itidem Ecclesiae Ministros decet esse compositos, una cum uxoribus 
eorum. Diaconi quoque sint unius uxoris Mariti, qui liberis recte prae- 
sint et propriis familiis. Si quis propriae domui praeesse non novit, 
quomodo- Ecclesiam Dei curabit. Unum caveant sacerdotes, qui celibes 
vivere nequeunt diligenter, ne infamem aliquam Personam, sed aut 
virginem castam aut viduam honestam ducant in uxorem. Nimios autem 
luxus tam in proprio, quam in uxorum aut liberorum suorum vestitu 
vitent, habeantque et ipsi et conjuges ipsorum vestes honestas, nec 
incurvatas mitras more Moabitarum aut Mahometistarum, quemadmodum 
nostro aevo quosdam hance spurcitiem indecore ethnicas Aulas imitantes 

gestare videmus. Ne propter haec Nomen Dei in talibus vituperetur. 
Item videant diligenter ne eorum conjuges sint curiosae, procaces, gar- 
rulae, mendaces, spermologae aut sumptuosae, sed potius ut decet 
mulieres profitentes pietatem per bona opera, discantque in silentio 
praestare obedientiam suis Maritis, uti Dominis suis cum omni subjectione. 
Nam divus Paulus non permittit mulieribus ex authoritate Dei, authori- 
tatem usurpare in viros. 


X. Art. De Officio Pastorum. 


Item ut verbum Dei sine ullius contumelia et absque contentione 
spargant, scelera accusent et corripiant moderate juxta Pauli sententiam. 
Odium privatum caveant et pro Personarum ratione et delictorum gravitate 
utantur severitate prophetica et apostolica. Ab omni prorsus errore caveant, 
falsam doctrinam arguant, sanae vero doctrinae tenaces adhaerescant. 
Caveat item quilibet, ne falcem in alienam messem immittat secundum 
veterum Canonum instituta, alias in articulis his Ecclesiasticis signata. 


XI. Art. De Casibus Matrimonialibus. 


In casu Matrimoniali inter Plebeos homines observent Pastores sedulo 
consensum et aetatem, et pervestigare studeant statum de gradu sangui- 
nitatis. Imo nec ulli ducant virginem infra annos 14 et hoc antequam 
celebrent bis aut ter in concionibus promulgando. Confirmatio autem 
nuptiarum fiat praesente Ecclesia decenter, non clandestine. Caveant 
etiam, ne dissimiles personae conjungantur, nec prius ulla vota fiant 
sponsalia, quam a bonis et honestis civibus juxta Legem et authoritatem 
ipsorum transigantur. Item in Casibus Matrimonialibus nemo temere 
quid pronuntiare audeat posthac, sed omnes causas divortii proroget ad 
judicium futurae Synodi. 


XII Art. De obedientia Magistratui debita. 


Cum obedientia sit praestantior victima, Magistratui superiori praestent 
omnes Ministri obedientiam in omnibus ad gloriam Dei et proximi aedifi- 
cationem spectantibus; correctionem, promissionem increpationemque pro 
crimine notabili a Superintendente benigne fieri admittant et non adver- 
sentur, ne vitare volentes Scyllam incidant in Charybdim. 


Art. XIII. De Mutatione Loci Pastorum. 


Placuit fratribus ne posthac liceat Ministris sine consensu seniorum 
vel ingredi in Parochiam quamcunque, quam ex Legitima vocatione et 
Providentia Dei assumpsit. 

XIV. De Pastorum Proventibus. 


Et quoniam dignus est operarius mercede sua et ipsis Ministris 
Ecclesiarum sua stipendia seu salaria sunt legitimo jure reddenda, ne 
egentes in suo munere tepescant. Quare nisi Praedecessori integre reddatur 
in aliqua Parochia merces sui habiti laboris, alius Ministrorum non 
succedat. Aliter transgressor incurret in sententiam Synodi gravem. 


XV. De Cerimoniis Ecclesiae. 


Providendum est etiam, ut in Ecclesia nil, neque in precibus 
neque in Hymnis neque Lectionibus neque prosis, quam in Sacris canonicis 
et receptis authoribus depositum est recipiatur. Item ut  soliti ritus 
externi, qui ad pietatem, honestatem, ordinem et tranquilitatem Ecclesiae 
faciunt, observentur. Neque domesticas res aut profanas tractent aut 
domi tractari permittant Ministri cum cerimoniae Ecclesiasticae tractantur 
in Templis ut una Psallentes, jugibus laudibus Deus glorificetur; tempus 
enim est laborandi, edendi, bibendi, tempus tractandi sacra. 


XVI. Art. De Fraterna Charitate. 


Charitas non quaerit quae sua sunt, sed quae alterius: videant itaque 
omnes Ecclesiae Ministri, ne per invidiam derideant, detrahant, aut 
derogent rudioribus doctiores, item ne se superciliose efferant, aut 
quovismodo extenuent et conculcent, spernendo rudiores. Nam si juxta 
dictum Apostoli invicem mordebunt, ab invicem consumentur. 


XVII. Art. Convenit cum superioribus. 


Edictum est Principis Nostri, quod ab Ecclesiae authoritate manare 
videtur, ne quisquam posthac audeat quicquam in suae Magnificen- 
tissimae Dominationis Ecclesia quacunque in consuetis et legitimis ritibus 
innovare, mutare, figere et refigere non interrogatis a consentientibus 
desuper Majoribus aut non relata quaestione ad Synodum. Quod autem 
mutatio facta fuerit ovarii* in administratione Coenae Domini destructo 
Altari et posita Mensa non interrogato desuper Principe, in cujus 
authoritate id faciendum fuerat, Ecclesia nostra id vehementer improbat, 
et magnam culpam tribuit authori novationis ejusmodi, tametsi M. D. 
Princeps noster modum ultionis mitigaverit Heroica quadam Emenee, 
tamen hanc temeritatem novationis nullibi locorum in sua ditione posthac 
fieri permittet?). Ea sententia est seniorum: ut a Capite ordinentur 
omnia, quae rite fieri debeant, et ut detur opera, ne in doctrina et 


') Princeps hic fuit Gabriel de Peren Fil. P. qui eo titulo tum utebatur. 
* Oviarii (? Ed.) 

essentialibus fidei sint dissensiones, quae ubi fiunt maxime sunt periculosae ; 
de Cerimoniis vero minus est contendendum, quae non possunt quidem 
ubique esse similes. Cumque nostra Ecclesia jam pridem in certum ordinem 
redacta sit, non facile concesserimus, hune deinceps ordinem nobis ullo 
modo turbari, cum majori scandalo, quam si retineatur. Tenebimus contra 
Regulam: Inordinata cedant ordinatis: non ordinata ordinatis, 


XVIII. De Visitationibus. 


Postremo ut haec in perpetuo usu retineantur habendae sunt singulis 
annis suis etiam aptis et convenientibus temporibus visitationes et congre- 
gationes, in quibus de istis omnibus diligens investigatio fiat. Item et 
gradatim et secundum veteres Canones de causis Ecclesiasticis, ordine 
et rite cognoscatur. Qui autem contumaces esse perrexerint juxta priscam 
Canonum <Auctoritatem ad proximam usque congregationem a charitate 
fraterna et Ecclesia arceantur, nisi prius sequenti fuerint absoluti 
congregatione. 


LIX. De Scandalosis, ins Doctrina,.et.:Vita. 


Statuit communitas et * omnes quotquot in hac Ditione Ecclesiastica 
vel de falso Dogmate vel de turpi vita fuerint accusati, vocentur et 
sistantur ad reddendam rationem suae doctrinae et vitae. Quod si secus 
facere praesumpserint, officio priventur Kcclesiastico. 


XX. De Ordinatione Ministrorum. 


Summa cura adhibenda est Pastoribus ne juxta doctrinam Pauli 
cuiquam cito manus imponant. Sed viros constituant boni testimonii, 
plenos 8. sancto et sapientia, non ad otium sed ad opus Ministerii. Quare 
maxime probanda est veteris Ecclesiae consuetudo, ut ordinandi prius 
explorentur ad suscipiendum Ministerium verbi et distributionem Sacra- 
mentorum. Hance difficilem curam Ecclesiae valde necessariam optandum 
est suscipere aliquos ut tali ministerio caeterae Ecclesiae conserventur. 
Item volumus ut in Ecclesiis nostris Catechismus exerceatur per Diaconos 
seu Ministros Ecclesiae, ita tamen, ut Pastor advigilet quomodo doceantur 
rudiores et post examen et professionem explorandorum ibidem per 
praesentes et precationem pro pueris catechizandis et erudiendis ’). 

§ XI. Tsengerinit Synodus. — Tsengerini anno 1557 celebrata est 
Synodus V. D. Ministrorum, ubi confessio celebris saepius tandem in Patria 
et Genevae recusa, edita est. Articuli cum uberiori declaratione exstant 


, 


1) Ex Mss. Communicatis a Venerando Georg Példner Decano Kozdensi, 
* Ut (Ed.) 

sub his titulis. 14. De uno solo Deo qui est Pater et Filius & S. Sanctus. 
2. De Unigenito Dei Filio ab aeterno, 3. De Spiritu Sancto vero et solo Deo 
Domino subsistente et in se vitam habente. 4. De vocabulis et phrasibus 
quibus utitur Sp. Sanctus de Deo per Prophetas et Apostolos. 5. De 
Regulis explicantibus phrases loquendi de Deo. 6. De Lege et Evangelio 
in Ecclesia. 7. De Ritibus et Sacramentis Ecclesiae, de Baptismo infantum 
et de coena Domini. 8. De libertate Christiana et de locis conventus 
Ecclesiae. 9. De Aprosopolepsia in Deo, dum hos salvat, alios indurat. 
40. De causa peccati, de Mediatore filio Dei. 11. De tollendis falsis Hae- 
reticis et Antichristis!). Simul cum aliis Confessionibus anno 1612 Ge- 
nevae publicata est. 

§ XII. Synodus Claudiopoli. — Claudiopoli eodem anno fuit Synodus 
Ministrorum, in qua de Coena Domini tractabant et confessionem suam 
de isto articulo Philippo Melanchthoni Vittebergam transmiserunt in haec 
verba: 

Sentimus et fatemur secundum institutionem Christi Coenam Domini 
esse actionem certi generis sanctissimam et gravissimam quam ipse 
Filius Dei omnis sapientiae Largitor et Auctor ex inenarrabili amore 
erga genus humanum, valedicens nobis instituit et ordinavit. In qua 
actione manducatione Panis et sumptione Vini simul nobis exhibet atque 
impertit, juxta formam Testamenti corpus illud quod pro salute generis 
humani acerbissimos cruciatus sustinuit, et sanguinem, quem pro nobis 
effudit in cruce. Haec autem dictio instituta est ab ipso Christo, ut 
utentibus in memoriam revocet magnifica et salutaria beneficia, quae 
ipse humano generi praestitit, et exsuscitet in nobis fidem, invocationem , 
confessionem, spem justificationis ex morte, piam reverentiam et grati- 
tudinem erga Deum, qui propter hanc victimam vere nos exaudit, recipit 
et salvat. Hane definitionem judicamus esse perspicuam, non ex unica 
parte verborum institutionis, sed ex toto corpore desumptam, in qua 
manifeste omnes errores cum veritate pugnantes refutantur, uti sunt: 

4. Pompa Persica in qua Panis argento et auro inclusus extra insti- 
tutam actionem circumfertur et adoratur, cum extra usum rationem 
minime obtineat sacramenti. 

2. Prohibitio alterius speciei, quae cum verbis institutionis et primi- 
tivae Ecclesiae testimoniis manifeste pugnat. 

3. Transubstantiatio; neque enim haec Propositio Hoe est Corpus 
meum significat talem conversionem et transubstantiationem Corporis 
et sanguinis Christi cum Pane et Vino sacramentali convenientem; quam- 
obrem eadem de causa D. Paulus vocabula Panis et Vini retinet et 
usurpat peracta etiam consecratione. 


1) Histor. Ref. p. 110. 

Actum Claudiopoli 1557 in Festo SS. Trinitatis. Subscripserunt: 

M. Sebastianus Boldius Pastor Ecclesiae Béltekiensis et Superinten- 
dens Ecclesiarum Christi in inferiori Pannonia. 

Matthias Heblerus Pastor Ecclesiae Cibin. et Superintendens Nationis 
Saxonice in Transylvania. 

Franciscus Davidis Pastor Ecclesiae Claudiopolitanae Superintendens 
Nationis Hung. in Transylvania. 

Caspar Heltus Senior Ecclesiae Claudiopolitanae. 

Michael Deretskei Ecclesiastes Claudiopolitanus. 

Nicolaus Fabricius Pastor in Insula Christiana et Decanus Cap. Cibin. 

Franciscus Salicaeus Past. Eccl. Birthalbensis. 

Matthias Glatzius Past. Eccl. Kisekemezdiensis nomine Decani Gene- 
ralis et Fratrum Capituli Mediensis. 

Matthias, Pastor Ecclesiae D. Latinae Super. et Decan. Capit. Bistri- 
ciensis. 

Albertus Draconitus Pastor Ecclesiae Bistriciensis. 

Laurentius Klein Pastor Ecclesiae in Solna. 

Stephanus Pastor Ecclesiae in Alvintz. 

Michael Horvath Pastor Ecclesiae in Hadad Archidiaconus Szilagjiensis. 

Emericus Csanadi Pastor Ecclesiae Dei in Erdéd. 

Dionysius Alesius Past. in Fenes Decanus Capituli Gyaluiensis. 

Johannes Hunyadi Pastor in Teremi Archidiacon. Ciculiensis. 

Johannes Bozzis ejusdem loci Pastor et Archidia. Szolnokiensis. 

Albertus Mocus Past. in Bossa Archidiaconus Cottus Doboha. 

Ambrosius Macerius P. Enyed. et Archidiaconus Kiikildiensis. 

Michael Nagyfalvi Past. Hunyad. et Archidiaconus in Kalota districtu. 

Johannes Jeggenei Pastor Tordaensis et Archidiacon. Cottus Tordensis 1). 

Notanda hic merito veniunt 1°. Cum confessio haec ab utriusque 
nationis ministris ederetur, nondum odiis certabatur inter partes, imo 
mediam ita sequebantur viam, ut unio inter utramque duratura videretur. 

2°, Non tantum de S. Coena, sed etiam de aliis materiis in hac 
egerunt Synodo, quod apparet ex responso Philippi Melanchthonis. 

3°, Quod exstat alius tractatus prolixus satis sub horum Ministrorum 
nominibus cum titulo: Consensus Doctrinae de Sacramentis 
Pastorum et Ministrorum Ecclesiarum in inferiori Pan- 
nonia et Nationis utriusque in Transylvania conscriptus 
et publicatus in S, Synodo Claudiopolitana Transylvaniae 
ipsa die S. individuae Trinitatis Anno Domini 1556, Integro 
itaque anno praecesserat hanc synodum, nisi pro una eademque 
habenda sit. 


1) Ex Mss. Poldneri et aliorum ut Capit. Chinddiensis. 


336 LIB. I. CAP. 44. § 13. — PHIL. MELANCHTHONIS LITERAE. 


§ XII. Phil. Melancthonis Literae. — Convenerunt ad primum Maji 
anno 4558 Ministri Nationis Hungaricae Tordam, tam ad judicium 
Melancthonis exaudiendum, quam ad alias difficultates enodandas. Literae 
Philippi sequentis tenoris erant: 

Salutem. Quilibet homo debet corpus doctrinae Christianae integrum 
discernere et statuere se velle civem esse verae Ecclesiae Dei, et debet 
considerare, quae et ubi sit vera Ecclesia juxta dictum: Credo Eccle- 
siam Catholicam, Sanctorum Communionem. Debet etiam 
considerare quid invocet et ad verae Kcclesiae invocationem adjungere 
suam invocationem et fugere manifesta idola Ethnica, Mahomedica, Papis- 
tica. Multi autem passim vagantur qui non curent praecipuam Doctrinae 
Christianae partem, excerpunt quaedam minus necessaria, de quibus 
tumultuantur sine fine, ut fit ab iis qui de statuis et de Abrenunciatione 
seu Exorcismo (ut vocant) qui fit alicubi ante Baptismum, litigant. 

Omnino necessarium est discernere in doctrina et cultibus divinis 
res necessarias a non necessariis, sicut Syracides Cap. 3 dicit: Quae 
mandavit tibi Deus ea cogites sancte. Ac in non necessariis, 
aliqua etiam infirmis condonanda sunt: ne Ecclesiae sauciae et moestae 
magis saucientur. 

De statuis necessaria est doctrina ne adorentur, nec ad eas fiat 
concursus, sed removere omnes statuas et picturas ex privatis et publicis 
aedibus non necesse est. Optarim igitur non movere tumultus de iis e 
Templis auferendis. Sed si quis removet etiam non volo eum damnari, 
praesertim si removet sine seditione. Et in neutra parte moveri certa- 
mina velim. 

Professio et Abrenunciatio in Baptismo adultorum prorsus est neces- 
saria. Sed infantuli recipiuntur et vere fiunt membra Ecclesiae per 
Baptismum etiamsi professionem et abrenunciationem nec faciunt nec 
facere possint. Volo tamen publicam precationem pro infantibus Ecclesiae 
ante Baptismum fieri; volo legi Testimonium Evangelii: sinite puerulos 
venire ad me Matt. XIX 13. 14. Haec retinemus in Ecclesiis nostris 
Precationem et Lectionem ante Baptismum Infantum. Si quae 
verba sunt in Exorcismo et in Professione, de quibus litigant nonnulli, 
ego quidem de iis nullas rixas moveo; sed condono queedam consuetudini. 
Alicubi in Ecclesiis recte docentibus Exorcismi et illae Professiones, 
quae fiunt per susceptores abolitae sunt; dedi consilium ne restituant, 
ne novae rixae oriantur. Dicar sane timidus et frigidus iis, 
nolo de talibus rixari. Ostendo me civem esse hujus Ecclesiae 
verae, quae complectitur confessionem nostram, quae exstat. Et quaedam 
infirmis Piis condonanda esse sentio. Sed scio motis controversiis etiam 
levibus, postea certari odio et ira. Haec mala deploro et precor Filium 
Dei, ut et servet Ecclesiam et nos in ea ac gubernet. 

De coena Domini difficilius est certamen, sed Papistici errores mani- 
festi sunt, qui extra institutum usum circumgestant Panem, reponunt, 
offerunt et ibi adorant. Contra hos tetros errores tenemus Regulam: 
Nihil habet rationem Sacramenti extra institutum usum, 
quae creatura non potest instituere sacramentum. Hac Regula positae 
multae falsae adorationes ruunt. Nec Eccius poterat hance Regulam 
refutare in Conventu Ratisbonensi. Postea de instituto usu in vera Ec- 
clesia, de mundacatione affirmo prorsus Filium Dei vere et substantialiter 
adesse in Mysterio instituto praesentem. Quia persona est ab aeterno 
Patre missa, ut proferat Evangelium ex sinu Patris aeterni, et sit efficax 
ut colligat Ecclesiam. Haec Persona in hoc Mysterio sic adest vere 
et substantialiter et est efficax et communicatione corporis et sanguinis 
facit nos sibi membro et sese et beneficia sua nobis applicat, sicut 
et Hilarius dixit: Haec sumpta et hausta faciunt, ut Christus sit in nobis 
et nos in ipso. De hac communicatione et sumptione loquitur Dominus. 
Accipite, manducate. Et de praesentia Filii Dei in Mysterio homines 
docendi sunt, et de applicatione, qua se ipsum nobis applicat, et nos 
sibi membra facit vere et substantialiter praesens. Nec fingatur coena 
Domini mere spectaculum; existimo autem consuli posse communi concor- 
diae, si intra formas loquendi utrique maneant, quas in in professione 
posuimus (quam mitto). Non defendimus nostra ea, quae contra institu- 
tum usum Papistae addiderunt. Quibus remotis existimo posse concor- 
diam in Ecclesiis vestris constitui et oro ipsum Filium Dei Dominum 
nostrum Jesum Christum, ut semper Ecclesiam suam inter nos colligat 
et nos gubernet. Ad confessionem publicam nostram publice editam me 
refero. Haec scripsi ut concordiae Ecclesiarum consulam, non ut atrociora 
certamina excitem, Et peto pie consideretur. D. XVI. Januarii Anno 4558. 


Puitippus MELANCHTHON 1), 


Concludebant insuper in conventu Tordensi 1. Assertionem Stancari 
asserentis Christum esse Mediatorem intuitu solius humanae naturae 
prorsus esse rejiciendam. 2. Ritus, qui invaluerunt in Ecclesia adiaphoros, 
qui nec mandantur, nec prohibentur , retineri posse. 3. Ecclesiae visitentur 
et Ministri officiorum negligentes poenis subjiciendi’). 

§ XIV. Controversia de coena Domini. — Controversia sacramentaria 
de Coena Domini dietim non sedabatur inter partes verum inurescebat. 
Jussu Regis Joannis Disputatio de ea instituta, quae tamen fructu caruit. 


') Scripta Melanchthonis omnia in maximo apud Transylvanos tunc erant pretio ad an. 
46416, cum Brentii sententiae adsurgere ex Saxonibus quidam inciperent. Literae depromptae 
sunt ex Mss. Poldneri. 

2) Siglerus in Chronologia. pag. 81. 

22 

Conventus erat Medie anno 1564 ad sextum diem Februarii. Partes 
Reformatorum acerrime tuebantur Martinus Kalmantsehi Pastor Debreci- 
nensis, Ludovicus Szegedi, Laurentius Peréh, Franciscus Davidis, Caspar 
Heltus, Ministri Claudiopolitani, Valentinus Crane “Minister fitakichsis 
et Hungari fere omnes, qui sententiam suam scripto complexi ediderunt 
Claudiopoli. Qui vero negabant transubstantiationem et tamen realem et 
materialem praesentiam corporis Christi affirmabant erant Saxones, qui 
sententiam suam ex voluntate Regis mittere ad exteras Academias 
debebant. Expedierunt ergo ad Academias Lipsiensem, Rostockiensem et 
Frankfurtensem, ubi quoque suam hauserant sententiam, facile assen- 
sum sperantes et impetrantes?). Verum finem controversiae sacramen- 
tariae haec quoque legatio imponere non potuit. 

§ XV. Synodus Tartzaliensis Tordensis. — Tartzalini in Hungaria 
anno 1562, Tordae vero in Transylvania Synodus celebrata est anno 
1563, in quibus Hungaricarum Ecclesiarum Ministri Compendium quod- 
dam Doctrinae Christianae variis articulis comprehensum et uberrime 
explicatum ediderunt, saepius in Hungaria recusum Lingua Latina ac 
Hungarica. Titulus Libri iste est: Compendium Doctrinae Chris- 
tianae, quam omnes Pastores et Ministri Ecclesiarum Dei 
in tota Ungaria et Transylvania, quae incorruptum Jesu 
Christi Evangelium amplexae sunt, docent ac profitentur in 
Publicis Synodis Tartzaliensi ac Thordensi editum ac 
publicatum annis Domini 1562 et 1563. Articuli sunt sequentes 2). 


Des. Trinitate, Cape. 


Art. I. Deum esse. 
» Il. Unum Deum tribus Personis non dividi, sed distingui. 
, Ll. De aeterna Dei Providentia. 


De Deo Patre. Cap, IL. 


Art.. I. De-Persona-Patris, 
, i. Patrem esse Creatorem et Conservatorem omnium rerum. 
» All. De Angelis. 
» IV. Opera Trinitatis inseparabilia. 


De Jesu Christo Unico Dei Filio. Cap. IIL. 


Art. I. De Divinitate Filii. 
. If. Filium ab aeterno constitutum unicum Mediatorem inter 
Deum et Electos. 


1) Papai R. R. ad an. 1564. — 
*) Editio S. Patak an. 1655 per Georgium Renium est ad manus. Confer Hist. Ref. p. 491. 


” 

IIL. 


IV. 


VI. 


XXVI. 


Deus est perfecte justus et perfecte misericors. 

Deus est immutabilis. 

Secundas causas Dei consilio non excludi. 

Hominem ad declarandam Dei justitiam et misericordiam 
creatum esse. 

Qua de causa primum hominem oportuerit purum creari. 
Oportuisse hominem puritate et integritate excidere. 
Hominem a Deo purum ac bonum creatum esse. 

Quomodo sese primus homo cum universa posteritate tum 
primae tum secundae Morti obnoxium fecerit. 

Qua via ad priorem mortem pervenitur. 

Priorem mortem sempiternam esse non posse. 

Quae via ad secundam Mortem deducat? 

Cujusmodi arbitrii libertas homini post peccatum reliqua 
facta sit. 

Summa de peccato originis. 

Quomodo Deus peccato hominis ad gloriam suam utatur? 
Jesus Christus est unicus Mediator a Deo constitutus ac 
promissus. 

Quae sit convenientia et discrimen veteris et novi Testamenti? 
Cur oportuerit Christum esse verum hominem sed absque 
peccato ? 

Cur Christum oportuerit vere Deum esse? 

Quomodo nostrae salutis mysterium fuerit impletum in 
Jesu Christo. 

Duae naturae divina et humana in unam Personam unitae 
ab ipso conceptionis momento. 

Maria est Mater Jesu Christi Dei et Hominis. 

Brevis descriptio, quomodo Christus salutem nobis attulerit? 
Quomodo Christus sese in coelum subduxerit, et tamen 
nobiscum adhuc conversetur ? 

Nullam aliam posse esse Religionem. 


De Sancto Spiritu. Cap. IV. 


De Persona Spiritus Sancti. 
De effectibus qui in Spiritu Sancto proprie considerantur. 
Spiritus Sanctus sola fide nos facit Christi participes. 


. Quibus mediis utatur Sp. Sanctus ad fidem nobis creandam 


et conservandam. 
Quantopere necessaria sit fides, et quid sit? ; 
Quod sit verae fidei objectum, et quae ejus efficacia. 

Art. VII. Quomodo accipiendum quod ex Paulo affirmamus: Nos sola 
fide justificari ? 

VI. Certum esse suae salutis per Christum, nihil minus esse 
quam arrogantiam. 

IX. Fidem invenire in uno Christo quicquid ad salutem requiritur. 

X. De primae tentationis primo insultu, in quo nobis innume- 
rabilia peccata nostra proponuntur, et unico remedio, quod 
in uno Jesu Christo adversus hunc insultum per fidem 
invenitur. 

XI. De remedio, quod una fides in uno Christo nanciscitur, 
adversus alterum ejusdem tentationis insultum positum 
in eo, quod nusquam in nobis exstat justitia illa, quam 
Deus merito in nobis requirit. 

XIl. De tertio ejusdem tentationis insultu, quod natura simus 
corrupti, ac proinde Deo exosi. 

XII. De remedio adversus secundam tentationem, in qua quae- 
ritur: An fidem habeamus? 

XIV. Impudentem esse calumniam, qui dicunt, bona opera a nobis 
reprehendi. 

XV. Prima controversia in argumento bonorum operum: Quaenam 
sunt pro bonis et quae pro malis habenda? 

XVI. Quae sint opera omnium praestantissima et quae precum 
sit praestantia ? 
De operibus charitatis erga proximum. De operibus indiffe- 
rentibus. 
, XVII. Altera controversia de bonis operibus, in qua quaeritur de 
eorum Principio et Origine. 
, XVIII. De tertia controversia in Bonis operibus nempe: Quaenam 
sit eorum utilitas? 
4 XIX. Quorsum nobis utilia sint bona opera apud Deum et apud 
homines. 
s XX. Remedium adversus ultimam eamque gravissimam tentatio- 
nem, in qua quaeritur; an simus ex electorum numero? 
» _XXI. Quibus instrumentis utatur Sp. Sanctus, ut fidem creet in 
Electorum cordibus? 
» XXII. Quid intelligatur Verbi Dei appellatione. Et de duabus ejus 
partibus, Lege nimirum et Evangelio. 
» XXIII. Quid inter se commune habeant Lex et Evangelium et 
rursus quibus in rebus differant? 
» XXIV. Quorsum utatur Legis praedicatione Sp. Sanctus? 
»  XXV. De altera verbi Dei parte, quae Evangelium Dei dicitur, 


” 


” 

XXVI. 


XXVII. 


XXVIII. 


XXIX. 


XXXII. 
XXXII. 
XXXIII. 
XXXIV. 
XXXV. 


XXXVI. 
XXXVII. 


XXXVI. 


XXXIX. 


XL. 
XLI. 


XLil. 
XLITI. 
XLIV. 


cujus sit authoritatis, quamobrem, quomodo et in quem 
finem scriptum ? 

Ad Evangelium pertinere aliqua ex parte etiam libros, 
qui veteris Testamenti dicuntur. 

Quae sit sacrae scripturae authoritas. Et quamobrem 
debeat in omnia vulgata idiomata transferri. 

Quomodo utatur Sp. Sanctus aeterna Evangelii praedi- 
catione ad fidem in electis gignendam et ad indurandos 
reprobos. 

De altero fructu praedicationis Legis, qui consequitur 
efficacem Evangelii declarationem. 

De altero instrumento, quo utitur Spiritus Sanctus, ut nos 
efficiat Jesu Christi participes, et quibus de causis Domi- 
nus non acquieverit in nuda et simplici praedicatione verbi? 
Definitio Sacramenti. 

Quod sit discrimen inter veteris et novi foederis sacramenta. 
Quibus notis vera sacramenta ab adulterinis distinguantur? 
De his quae communia sunt verbo et sacramentis. 

Quid habent proprium et peculiare sacramenta ejus finis 
respectu , propter quem a Deo sunt constituta? 

Duo tantum esse sacramenta Christianae Ecclesiae. 
Quatuor esse praecipua capita consideranda in sacramen- 
torum explicatione. 

Quid sit signum et quamobrem Deus res penitus vulgares 
in constituendis sacramentis delegerit? 

De illorum errore, qui substantiam signorum abolent in 
sacramentis ? 

De mutatione rerum corporalium in sacramentis. 

Unde proficiscatur mutatio rerum, quae in sacramentis 
adhibentur. 

Mutationem hanc non esse perpetuam. 

De re ipsa sacramentorum. 

Quomodo res ipsa i. e. Jesus Christus dicatur cum signis 
conjungi? Non dubium est, quin Deus qui summe fidelis 
est, praeter signa visibilia, rem ipsam quoque i. e. Jesum 
Christum una cum omnibus suis opibus vere et absque 
ullo dolo fruendum semper offerat. Qua ratione dici potest 
ac debet, (Dei videlicet promittentis respectu) res ipsas 
cum signis semper et vere esse conjunctas. Id autem fit 
non certa quapiam virtute vocabulorum vel syllabarum, 
sicut Magi et fascinatores existimant, neque ullo conjunc- 
tionis modo naturali vel locali ut loquuntur, (neque enim 


O42 


Art. 

XLV. 
XLVI. 


XLVI. 


XLVI. 
XLIX. 


L. 


LIL. 
LIL. 


Jesu Christi corpus est imaginarium vel invisibile, vel 
incircumscriptum, vel denique ullo modo infinitum). 
Neque propter aliquam sanctimoniam ejus, qui haec sacra 
peragit, (pendent enim ista a solius Dei, non autem homi- 
num authoritate), sed sola Spiritus Sancti potentia et virtute, 
qui efficit, ut ille ipse Jesus Christus, qui nunc, quate- 
nus homo est, non est alibi, quam in coelis, sicut scrip- 
tura testatur; nobis tamen qui in terris summus, non 
minus vere donetur, quam signa ipsa, de quibus diximus; 
quatenus videlicet fides nostra eum contemplans in sacra- 
mentis, sicut expressa promissio testatur, in coelum usque 
conscendit, ubi vere eum complectitur magis ac magis et 
credentium animis insinuat. 

Distinctio Signorum et Rei. 

Quomodo tum signa tum res ipsas percipiamus. 
Applicatio superioris doctrinae ad Baptismi Sacramentum. 
De infantum Baptismo. 

Cur Baptismus non reiteretur. 

Applicatio superioris Doctrinae de sacramentis ad Coenam 
Domini. 

Conclusio Rei sacramentariae. 

Cur Spiritus Sanctus vocetur Paracletus, et quis sit afflic- 
tionum nostrarum usus? 


De Ecclesia. Cap. V. 


I. 


Semper fuisse et fore aliquam Ecclesiam, extra quam non 
sit salus? 

Unam duntaxat veram esse Ecclesiam. 

Cur ecclesia Catholica vocetur. 

De sanctorum communione. 

Keclesiam unum duntaxat caput habere, quod nullo socio 
neque successore neque vicario indigeat. 

Communionem sanctorum non impedire, quominus varii 
sint munerum Ecclesiasticorum gradus. 

De signis, quibus vera Ecclesia dignoscitur ab adulterinis. 
De veris Ecclesiae membris. 

Signa Ecclesiae non esse semper in eodem statu. 

De authoritate Ecclesiae. 

De Synodis particularibus vel provincialibus vel nationali- 
bus, quas vocant. 

De Ministeriis Ecclesiasticis et speciebus ordinariarum 
functionum in Ecclesia legitime constituta. 

Art. XIII. De munere Apostolorum, Evangelistarum et Prophetarum 
in Primitiva, quam vocant, Ecclesia. 
; XIV. De munere Pastorum et Doctorum. 
4 XV. De Clavibus Ecclesiae. 
i XVI. Pastores et Doctores esse duntaxat instrumenta, quibus 
utatur Deus. 
4 XVII. Quibus signis distinguantur veri Pastores ac Doctores a 
falsis. 
,» XVIII. De inferioribus ordinibus, quos minores vocant. 
: XIX. De officio Diaconorum et aerarii Ecclesiastici administratione. 
? XX. De ea specie Ecclesiasticarum functionum , quae versatur in 
jurisdictione. 
. XXI, De ordine actionum in presbyterorum Senatu vel Collegio. 
x XXII. De discrimine Jurisdictionis Ecclesiasticae et Politicae. 
m XXIII. Quis sit scopus Jurisdictionis Ecclesiasticae et quae ipsius 
partes. 
a XXIV. De partibus officii Presbyterorum. 
® XXV. De confirmatione Electorum ad ministeria Ecclesiastica. 
Pp XXVI. De ea parte Jurisdictionis Ecclesiasticae, quae ad correc- 
tiones spectat. 
XXVII De excommunicatione, quid sit, et quis sit ipsius rectus 
et legitimus usus. 
, XXVIII. Qui sint fines excommunicationis. 
» X%XIX. De Matrimonio et coelibatu. 
~ XXX. De Jejunio. 
XXXI. De dierum et ciborum delectu. 
XXXII. De Christiani Magistratus officio. 
XXXII. De obedientia, quae Magistratui debetur. 


” 


De Ultimo Judicio. Cap. VI. 


Quid sit nobis credendum et sperandum de venturo ultimo Judicio? 
Hi articuli diu in scholis pro norma docendi in cursu Theologico habiti 
sunt, et sequens de iis Clausula Synodaliter sancita. 

Quicunque Confessionem Nostram (hance scil. Tartzaliensi- 
Tordensem) et hance Confessionem Helveticam, aut Arti- 
culos hos ex verbis Dei temere rejecerit, solverit et con- 
trarium docuerit, Jurisdictione Ecclesiastica puniendum 
statuimus}). 

§ XVI. Synodus Enyedensis. — Controversia in articulo Sacrae Coenae 
sopita nondum erat, sed exacerbato utrinque agitabatur animo. Indicitur 


‘) Hist. Ref. p. 424. 

igitur Generalis Fratrum Synodus Enyedinum; quo Rex Johannes Secundus 
Georgium Blandratam, qui hactenus optime sentire videbatur et secunda 
apud quosvis fama gratus erat, cum plena authoritate mittit et Synodum 
commonefacit super electione Superintendentis ex utraque natione Hun- 
garica et Saxonica; item de Concordatione de coena Domini. Literae erant 
sequentes: 

Johannes Secundus Dei Gratia Electus Rex Hungariae &c. Fidelibus 
nostris, Reverendis, Honorabilibus, Superintendenti, Decanis et Pastori- 
bus ac Universis Ministris Ecclesiarum Hungaricalium in praesenti Synodo 
Enyediensi constitutis Salutem et Favorem. 

Delegavimus ad praesentem Synodum cum pleno mandato et authori- 
tate nostra, hunc praesentem nostrum Excellentissimum Georgium Bland- 
ratam, Doctorem nostrum Physicum, virum gravem, eruditum et in 
sacris literis non mediocriter versatum, ut colloquiis et differentiis vestris 
de Coena Domini conciliandis intersit et universas rixas, inciviles tumul- 
tus ac dissensiones in ipsa Synodo pro viribus sedare et compescere studeat, 
atque hac occasione odia, injuriae contentiones inter eos, qui veterum 
piorum Patrum assertionem et verum judicium pro manifesto verbo Dei 
sequuntur, Praesentiam Corporis Christi affirmant, ac inter eos, qui 
diversam intelligentiam ex verbis coenae eruunt, sopiantur et subsidant, 
ut in Ecclesia Dei floreat vera Pax et Concordia. Statuimus autem magis 
e re futurum, si scripto utraque pars suam assertionem proponat. Ita 
enim arbitramur fore ut tum jurgia et convitia, quae nonnunquam ex 
incandescentibus hominum affectibus subnasci consueverunt*, ac, praeter 
offensionem et scandalum infirmorum, veritas elucescat, quod quidem in 
usum et piorum aedificationem maxime vellemus. Sin autem id quod pos- 
tulamus sequi non poterit, saltem fiant ordinationes piae in tranquili- 
tatem Ecclesiarum, ut Ecclesiae Saxonicae, et quicunque Praesentiam 
Corporis in Coena asserunt, habere possint unum certum Superinten- 
dentem, virum gravem, pium et eruditum, Gregi Domini sedulo invi- 
gilantem, qui in unitate doctrinae et cerimoniarum conformitate ac 
Disciplina Evangelica Ecclesias gubernet et in sontes ac inobedientes digna 
poena animadvertat. Rursus qui diversam assertionem absentis videlicet 
corporis Christi contendunt, suum habeant Superintendentem, cujus cura 
et vigiliis, solitis ritibus et Cerimoniis, Ecclesiae eorum in Disciplina 
Evangelica gubernentur, atque ita distinctis limitibus et func- 
tionibus, quibuscunque suis omnibus prospiciant et con- 
troversiae ac contentiones passim inter utramque partem 
grassantes vel hoc modo sedentur. Mandamus igitur Fidelitati- 
bus vestris, ut ipsum Georgium Blandratam honorifice in colloquium exci- 


— 

pere et pro Persona in hac functione a Nobis deputata habere, recog- 
noscere et acceptare debeatis, simul etiam hortantes benevole, ut collatis 
mutuis sententiis veram et optatam unionem atque pacem in hac coenae 
controversia complectamini. Datae in civitate nostra Alba Julia, Domi- 
nica Quasimodo geniti A. 1564. 

Johannes Rex Electus. ') 


Controversia hic terminata non est, cum neutra pars alteri cederet, 
a suaque semel sententia recepta recedere nollet. Manserunt ergo Eccle- 
siae distinctis limitibus sub cura distinctorum superintendentium. Durat 
hodie quoque istud divortium et deflenda illacrymandaque Ecclesiarum 
ac animorum disjunctio. 

§ XVII. Albae Juliae, M. Vasarhellyini ac Tordae anno 1566, cum 
controversiam de Personarum in Divinis Trinitate suscitaret Georgius 
Blandrata, Synodi habitae sunt, de quibus erit alibi agendi locus’). 
Géntzini quoque in Hungaria eodem anno 1566 celebrata est frequens 
Synodus, ubi XXI conscripti Articuli rectum ordinem ac bonos mores 
respicientes. Approbata est Confessio Genevensis et Catechismus Calvini 
in hune sensum. Quia jam in duabus Synodis subscriptum est Confes- 
sioni Genevensis Ecclesiae conscriptae diligenter a Theo- 
doro Beza, Ministro Ecclesiae illius, illamque confessionem studeant 
sibi comparare, eamque legere et discere. Non quia id a Beza dictum 
sit, sed quia conveniat cum sacris literis. Catechesin quoque Cal- 
vini, quae in priore Synodo suffragio communi recepta est, faciant sibi 
familiarem. In eadem Synodo sententia Lucae Agriensis Ministri Ungva- 
riensis examinata ac rejecta est, cum de Deo non satis orthodoxe sensisse 
observaretur °). 

§ XVIII]. Synodus Debrecinensis. — Debrecinum ad XXIV Februarii 
an. 1567 in Synodum convenerunt Ministri ex decem et septem senio- 
ratibus cis et ultra Tibiscanis, qui sequenti ordine recensentur: Senio- 
ratus Varadiensis, Ermellyekiensis, Maramarosiensis, 
Makoiensis, Debreciniensis, Szakmariensis, Beregiensis, 
Szilagyiensis, Nyiriensis, Beszermenyiensis, Nagy Bany- 
aiensis, Ugotsaiensis, Thuriensis, Karoliensis, Zemple- 
niensis, Ujvariensis, Borsodiensis*), qui Helveticam Confes- 
sionem Tiguri anno 1566 editam receperunt, illi subscripserunt. Eccle- 
siae etiam cisDanubianae eandem approbarunt. In eadem Synodo Doc- 


1) Papai R. R. ad ann. 1564, 

*) Ubi de Antitrinitariorum in Transylvania origine agetur. nas ava 
5) Confer Hist. Ref. ad an. 1566. . 
*) Conf. Praefat. Helveticae Confess. et Hist. Ref. p. 163. 

trinam de Trinitate confirmarunt. Conventum rursum in Decembri cele- 
brarunt, cum serpere observarent pestilentissimam de Deo sententiam , 
unde Convocatorias rursum emiserunt, quibus confluxum Debrecinum ad 
2 Febr. anni 1568 indicunt. Scribunt in iis: ,Adversarios autem in Tran- 
sylvania compellimus ut compareant. Nam nos jam saepius ingressi, 
ut proxime anno 1566, 26, 27 Aprilis, ex eloquio Domini 
haereses eorum confutavimus. Unde et nobis subscribere 
coacti sunt, sicut eorum chirographae contestantur. Si 
autem ad lucem venire noluerint, manifeste opera haeresesque eorum 
in tenebris in Regno Satanae nata confitebimur et agnoscemus’” ’). — 

§ XIX. Synodus Szikszoviensis. — Szikszoviam) eodem anno 156% ex 
octodecim senioratibus confluxerant tam Ministri Ecclesiarum quam vero 
seculares magno admodum numero. Seniores erant: Petrus Melius, Geor- 
gius Tzegledi, Paulus Thuri, Gallus Albensis, Balthazar Siculus, 
Gregorius Keresleti, Martinus Alpari, Stephanus Nandasi, Michael Olvési, 
Gregorius Sdrvari, Blasius Agh, Matthaeus Simigius, Stephanus Tzeglédi. 
In hac Synodo hostia orbicularis abrogatur, et in ejus locum panis 
vulgaris in sacramento coenae Domini usus publica authoritate sancitus 
et confirmatus est. Atque ita Ministrorum ac Nobilium et Magnatum deter- 
minatione finem sortita est controversia, quae diu agitabatur. An pane 
azymo et hostia orbiculari Coena D. sit administranda, 
vel vero pane vulgari?’*) Mentem suam Propositione XXIV ita expres- 
serunt: 

,Coenam Domini a Christo institutam pane communi aut azymo in 
sacris literis approbato administrandam juxta scripturae veritatem doce- 
mus, ut Christus et Apostoli usi sunt. Papisticam vero hostiam propter 
has rationes damnamus et rejicimus, nec ea coenam Domini administrari 
posse admittimus. Primo. Quia est caput et cauda Missae sine qua non 
idololatricae. Secundo. Quia scriptura nomen, memoriam, figuram, usum 
et signa idololatriae aboleri jubet. Tertio. Quia propter formam idolo- 
latricam, quae est transparens luciditas cum imagine Crucifixi converti 
in pium usum non potest. Nec verum et correspondens signum signati 
in pascendo esse potest. Nam licet idolum et alia instrumenta ex eodem 
signo’ fiant tamen non sequitur, mensam esse idolum et contra, Deo 
teste. Esa XLIV. Ita improprie ex materiae identitate idem usus et finis 
rerum colligitur, cum propter diversas formas et rerum species sint 
etiam usus et fines rerum diversi, ut clypei et hastae, pilei et pallii’ %). 

§ XX. Non poterant Szikszoviae omnes difficultates finire ob emer- 


') Hist. Ref. 178. . 
*) Hist. Ref. pag. 179. — 
*) Hist, Ref. pag. 186. 

gentes causas externas, sed eodem mense jussu Lazari Svendi Generalis 
Caesarei Cassoviam conveniebant, ubi examinata sententia Lucae Agriensis 
Divinitatem Christi abnegantis rejecta est. Lucas in carcerem compactus 
post quinquennium demum dimissus est, exhibita prius Reversali. Ministri 
vero Confessionem ipsius sententiae contrariam ediderunt. Praesentes hic 
erant: 

Thomas Hilarius Pastor Ecclesiae Cassoviensis. 

Johannes Vitus Belsaratius M. Doctor Sp. ac Magnifici Gabrielis 

Perenyi, postea Pastor Ecclesiae Liscensis et Patakinae. 
Franciscus Czegledi Pastor Etsediensis et Senior Eccl. Zempleniens. 
Basilius Szikszai Rector Scholae Patakiensis. 


Demetrius Zetsi. Theodorus Montanus. 
Benedictus Tlosvai. Johan. Csutyasi Miskoltzi. 
Benedictus Belsius. Gregorius Liptoviensis. 
Joh. Seyder Barthphens. Cyprianus Osthmucensis. 
Valent. Megertinus Cibiniens. Matthias Scholtz. 
Antonius Platner. Briceius Coramiensis. 
Johannes Lemhamerus. Antonius Herni. 
Joannes Sinverus. Caspar Carosinus. 
Valentinus Megander. Georgius Fabricius. 
Cyriacus Coch. Franciscus Futagi. 
Benedictus Labassi. Franciscus Balogdi. 
Pastor et Senior Miskoltziensis. 
Gregorius Szikszai. Michael Hevessi. 
Franciscus Strigoniensis. Nicolaus Karoli. 
Demetrius Ungvari. Johannes Szetsenyi. 
Thomas Fabri. Andreas Salanki. 
Johannes Csergei. Richardus Capsui. 
Mathaeus Almasi. Michael Moszius. 
Daniel Torék. Blasius Bitrari. 
Petrus Gortski. Johannes Belsius. 
Johannes Graphen Semcholt. Mathaeus Judex Cibiniensis. 


Stephanus Galata. 

Hic Lutherani simul videntur defendisse Doctrinam de 5.5. Trinitate 
adversus antitrinitarios, qui hinc inde pululabant. Hoc anno fuit Albae 
Juliae celebris illa decem dierum Disputatio inter asserentes Trinitatem 
orthodoxos et negantes eandem heterodoxos coram Rege; sequenti anno 
4569 Varadini sex dierum cum summa animorum contentione. Verum de 
istis alibi necessario agendum erit. 

§ XXI1. Sententia Fr. Davidis divortionalis. — Jussu Wajvodae Ste- 
phani Bathori Synodus Provincialis Enyedini celebrata est, ubi Refor- 
matae ac Lutheranae Ecclesiae Ministri anno 1576 causam Francisci: 

Davidis et uxoris ejus severe examinarunt, atque divortii sententiam 
tulerunt in hune sensum et verba: 

Nos infra scripti, vocati et electi ad indictam Synodum Enyediensem 
utriusque Nationis authoritate Principali ad propositam Actionem Ma- 
trimonialem inter Franciscum Davidis et inter ipsius conjugem Catharinam 
Barath penitius cognoscendam et definiendam, talem secundum Deum 
ejusque justitiam tulimus sententiam. 

Literae testimoniales Testimoniorum prolatorum manifeste ostendunt 
neque Franciscum neque conjugem ejus culpa vacare. Cum in conjugio 
satis amarulenter et odiose cohabitaverint, et tanto quidem odio exacer- 
bati continuis dissidiis se mutuo laceraverint, quod nullus prorsus recon- 
ciliationis modus inveniri, et ne quidem ulla spes pie* inter ipsos con- 
junctionis sperari possit. Imo pejora prioribus metuenda sunt, nisi matura 
divulsione separentur. Licet vero uxor Francisci plus justo procax, petu- 
lans et virulenta fuerit in maritum, dignaque reprehensione et casti- 
gatione ob inobedientiam et convitia, quam etiam maritus pro sua 
prudentia debito et legitimo modo compescere poterat, et ut in viam 
rediret operam omnibus modis dare debebat, abigendo nimirum e domo 
Julianam famulam quae fomes domesticarum contentionum fuit, prae- 
sertim cum idem olim fecisse non ignoret virum longe sanctissimum 
Abrahamum, qui ancillam procacem et domesticam, pacem et concordiam 
turbantem, Dei authoritate domo ejecisset. Ipse tamen Franciscus rebus 
suis pessime consulens, prohibitis et illegitimis modis, vindictam quae- 
sivit, violata nimirum fide foederis et conjugii, sicut is testimoniis palam 
convincitur, quod nimirum uxoris famae, honestati, vitae, membrorum 
mutilationi, quae morte turpior, insidiatus sit, atque Julianam famulam 
ad litem Herae intentandam instigarit, conductoque Procuratore, data 
pecunia et tritico in jus tandem protrahi fecerit. Unde merito convincitur 
ipsum debitum conjugale violasse, et proinde dicto’ Pauli condemnari, 
qui ait: si quis suorum curam non habeat, fidem abnegavit, et Ethnico 
est deterior. Secundo et in crimen desertionis impulit, dum uxori legi- 
timae non modo litem intendi curat, sed etiam in litem attractam et in 
periculo honestatis, vitae famaeque existentem, atque Mariti fidem, 
auxilium et defensionem implorantem inhumanissime et contra naturae 
legem in summa necessitate deseruerit, illi suam opem et defensionem 
denegando. Cum autem nemo suam carnem teste Paulo odio habeat, 
foveat potius et nutriat, nemo non animadvertit, quanta impietate debi- 
tam defensionem legitimae uxori denegaverit: licet enim haec desertio 
non mutatione cohabitationis admissa videatur, tamen eandem hostili 


* piae (ed.), 

prorsus animo, voluntate crudeli et «soeyr« erga sexum debiliorem cui 
parcere debuisset evidenter declaravit. Voluntas enim actu expressa pro 
facto habetur. Cum igitur Franciscus evidentibus testimoniis convictus 
sit, tanquam desertor, vitae uxoris insidiator et fidei conjugalis violator, 
justis de causis de divortio Synodus in hane sententiam conclusit: Ut 
Catharina Barath deinceps sejuncta sit et libera a Marito, non enim 
infideli viro alligata est mulier; propter ipsius tamen contumeliam ipsi 
a Synodo imponitur, ut a die latae sententiae integri anni spatio innupta 
permaneat; tandem si continere nequit in Domino nubat. Franciscus 
vero ob violatum foedus conjugii in signum penitentiae ab eadem die 
latae sententiae toto biennio a contrahendo matrimonio abstinere jubetur. 
At licet Frangiscus justo removeri poterat ab Ecclesiastica functione juxta 
dictum Pauli: Qui propriae domui praeesse nequeunt, quo- 
modo Ecclesiae praeerunt. Item: Episcopum oportet esse irrepre- 
hensibilem &c; sed cum nobis nihil commune sit cum eo, suspendant 
si volunt Magistrum sui discipuli, sin minus habeant et recognoscant 
eum, ut magis adhuc sordescat. Actum Enyedini anno 1576 26 Maji. 
Pastores Ecclesiarum Hungaricarum et Saxonicarum Enyedini congregati *). 

§ XXII. Synodus in Barovia. — Habita est Synodus Hertzegszélésini 
in Hungaria apud Barovienses anno eodem 1576, ubi conscripti sunt 
Articuli XLVII ad res Fidei ac Morum pertinentes, quos sequenti anno 
Papae typis vulgavit Lingua Latina ac Hungarica Gallus Huszar. 
Articulus XLI de Pane sacramentali talis est: ,,Quia omnes Evangelistae et 
Apostolus Paulus Panem in Coena Christum accepisse, et acceptum 
-panem et calicem suis discipulis dedisse scribunt, Nos etiam Coenam 
cum pane communi et vino quibus alimur in nostris Ecclesiis admini- 
strandam esse decrevimus. Panem illum arborum foliis simi- 
lem et inter ferrum sculptum combustum, quem alias obla- 
tionem vocant ad Missam Romanensis Pontificis transmittimus ipsique 
reddendum docemus” *). 

Synodo praefuit Elias Weresmarthi Pastor Hertzegszélésiensis et 
Superattendens utriusque Baroviae. Articuli longe pulcherrimi videri possunt 
in Historia Reformationis Pauli Ember Debreceni ad hune annum; quos 
quia alibi rursus recurrent majori ex parte hic omnes non inserimus. 

Plures etiam Synodi Provinciales celebratae sunt pro exigentia 
temporis ac rerum, veluti Varadini 1589, Rivulini 1590, Karolini 4594 
in negotio Calendarii Gregoriani et alibi. At quia alibi in cursu historico 
recurrunt necessario sponte eas negligimus. 


1) Ex MSSto. Confer. Haner. Hist. Eccl. p. 297. 
*) Hist. Ref. pag. 294. 

CAPUT DUODECIMUM. 


Dre CONFESSIONIBUS ET CATECHISMIS ECCLESIARUM IN HUNGARIA 
Ac TRANSYLVANIA REFORMATARUM. 


§ I. Necessitas Synodorum. — Quae, qualisque fuerit Professio Fidei 
Ecclesiarum in Hungaria et Transylvania Reformatarum, optime perdis- 
citur ex Confessionibus earum ac Catechesibus inde a tempore Refor- 
mationis editis, quae in Synodis et conscribebantur et approbatae publice 
recipiebantur. Scriptura sacra divinitus inspirata est unica Fidei et 
Actionum hominis Christiani norma; necesse tamen fuit etiam Apostolis 
in unum convenire et in medium consulere ac facienda vitandaque 
ordinare simul et terminare Act. XV. 1—36, ne infirmioribus scandala 
crearentur. Quanto magis necesse habuerunt Ecclesiarum in Hungaria et 
Transylvania Ministri in Synodum coire et in nomine ac cum numine 
Dei bonos ordines constituere confessionemque Fidei in publicum edere, 
ne quisquam illos errore, multo magis haeresi juste posset accusare. 
Saepius igitur et frequentes habuerunt Synodos, in quibus providebant, 
ne quid Ecclesia ob eorum incuriam caperet detriment. 

§ IL. Confessiones in Hungaria receptae. — Augustae in Imperio prae- 
lecta erat in publicis Comitiis Confessio Fidei scripta a Philippo Melanch- 
thone et repraesentata a Principibus anno 1530. Ex qua Confessione 
sequaces ejus cum tempore dicti sunt Augustanae Confessionis, 
ita etiam nunc vocantur. Receperunt hance varii populi, in quantum arti- 
culum de sacra coena suadentibus Principibus Philippus emendaverat. 
Receperant etiam in Hungaria Ecclesiarum Ministri, prouti palam est ex 
articulo XII-mo Synodi Erdédiensis. Conscripserant ipsimet Hungaricae 
Ecclesiae Ministri Confessionem in Synodo Tsengerini anno 1557 celebrata, 
quae a loco dicta est Confessio Tsengerina, in qua omnes Fidei 
articulos LII Propositionibus uberrime exposuerunt, quam tandem edidit 
Beza Genevae et in Hungaria edita est atque syntagmati confessionum 
inserta. Jam meminimus et summa rerum capita recensuimus Confes- 
sionis Tartzaliensi-Tordensis!), quae diu in Hungaria pro norma 
docendi in cursu Theologico habebatur. 

Petrus Melius Pastor Ecclesiae Debrecinensis et Georgius 
Czegledi V. D. M. Varadiensis cum collegis anno 4562 ex Dei verbo 
et Patrum scriptis pulcherrimam ediderunt Fidei confessionem, cujus 
titulus hic est: Confessio Catholica de praecipuis Fidei arti- 


'y Cap. superiori art. XII. 

culis, exhibita sacratissimo et catholico Romanorum Impe- 
ratori Ferdinando et Filio suae I. Majestatis D. Regi Maxi- 
miliano ab universo exercitu Equitum et Peditum S. R. M. 
a nobilibus item et incolis totius Vallis Agrinae in nomine 
Sanctae Trinitatis ad foedus Dei custodien juramento 
fidei copulatorum et decertantium pro vera Fide et Reli- 
gione in Christo ex scripturis sacris fundata. Anno MD 
LXII}). Epistolam dedicatoriam hujus Confessionis ad Ferdinandum 
Imperatorem superius jam exhibuimus. Varia hinc adversus modernos 
Universalistas et in Ecclesia Patria.turbones exhibere possemus de 
praedestinatione, electione, termino vitae fixo, gratia Dei &c, si dog- 
matica scriberemus. Ad quaestionem tamen Cur electi perire non 
possunt? quid respondeat exhibebo. 

Primo. Quia aeterna Dei misericordia ex gratia et dilectione secun- 
dum beneplacitum voluntatis suae in Christo ante creationem immuta- 
biliter elegit et praedefiniit ad vitam. Sicut autem Deus immutabilis, ita 
et decretum Dei est immutabile. Exod. 33. Rom. 8, 9. Eph. 4. 1 Pet. 4. 
cujus misertus sum miserebor. Aeterna charitate dilexi te. Hieremiae 32. 
Esa 54. 

Secundo. Quia Christus meritum misericordiae Dei aut antilytron, 
i. e. pretium justum nostrae redemtionis Deo persolvit, justitiae et vitae 
nostrae causas perfecit. Sicut ergo meritum Christi evacuari non potest, 
ita neque electi perire possunt. 

Tertio. Quia Christus Caput nostrum aeterno et immutabili foedere 
nos sibi copulavit, aeterna miseratione desponsavit nos sibi in uxorem 
inseparabiliter. Ose 2. Esa 54. Hiere. 32. Sicut deserere carnem a Virgine 
assumptam non potest, ita neque electos, quos sibi juramento copulavit, 
deserere potest. Ezech. 16. Esa 54. Hier. 3. 32. 

Quarto. Quia promissiones juramento confirmatas edidit electis, 
quas sicut se ipsum ita negare non potest. Fidelis enim Dominus. Ego 
Deus et non mutor; non faciam furorem irae meae: juravi tibi ut te non 
increparem. Deus igitur ego sum, non homo, propter nomen meum 
magnum non disperdam. Esa 48. 54. Hierem. 30. 31. Quia semel locutus 
sum tibi, parcam tibi propter nomen meum. 

Quinto. Quia promissionibus gratiae apposuit sigilla benevolentiae , 
gratiae et pacis. Tanquam arrabone nos Spiritu Sancto obsignavit, et 
sacramentis tanquam sigillis foedus novum obsignavit in cordibus nostris 
Baptismo et Coena Domini. Ita August., Ambrosius, Hieronym., Chrysost., 
Cyrill. super loca notata docent*). Haec cum suis hypothesibus non sunt 


1) Exstat Confessio edita. 
*) Confer eandem ad pag. 326. 

conjuncturi, qui modo doctrinae nostrae interstrepunt. Confessio haec, 
de qua hic agimus, est satis spissi voluminis; complectitur enim duo 
integra Alphabeta in quarta forma. 

Confessionem Genevensis Ecclesiae receperant tempestive Hungari- 
carum Ecclesiarum Ministri, prouti ex articulo Synodi Génciensis tertio 
palam est, qui ita se habet: Quia jam in duabus Synodis sub- 
scriptum est Confessioni Genevensis Ecclesiae, con- 
scriptae diligenter a Theodoro Beza Ministro Ecclesiae 
illius, illamque Confessionem studeant sibi comparare, 
eamque legere et discere. Non quia id a Beza dictum sit, 
sed quia conveniat cum sacris literis. Catechesin quoque 
Calvini, quae in priore Synodo suffragio communi recepta 
est, faciant sibi familiarem. Synodus haec celebrata est anno 
1566, die XXIII Januarii*). 

§ IL. Confessio Helvetica. — Inter confessiones Ecclesiarum Hunga- 
ricarum excellit ea, quae de Helvetia, ubi nata est, dicitur Helvetica, 
quae ad hune usque diem Symbolicus Ecclesiarum Reformatarum liber 
est. Scripta haec est ex decreto Synodi Basileae anno 1530 celebratae, 
dum spes Generalis Concilii eos aleret, ut ibi repraesentaretur. Composita 
est per Henricum Bullingerum, Osvaldum Myconium, Simonem Gryneum 
et quosdam alios Theologos anno 1536, quae anno sequenti 1537 in con- 
ventu Smalcaldico exhibita, a Principibus, Doctoribus atque etiam ab 
ipso Luthero approbata est, ac tandem anno 1566 publicata?), Quam 
eodem anno Ecclesiae Anglicae, Scoticae, Belgicae, Polonicae receperunt. 
Sequenti anno 4567 etiam Hungaricae in Synodo Debrecinensi, ubi 
quoque edita est cum quibusdam aliis articulis atque Joanni Secundo, 
Regi Hung. electo inscripta, ita de hac loquuntur: Omnes Eccle- 
siae Ministri, qui in conventu sancto ad XXIV Februarii 
anno Domini 1567 Debrecinum convocato cis et ultra 
Tibiscum inter reliquas confessiones recepimus et sub- 
scripsimus Helveticae confessioni, anno Domini 1566 
editae, cui et Ecclesiae Genevensis Ministri subscrip- 
serunt), Senioratus subscribentes sunt sequentes: 1 Varadiensis, 
2 Eermellyekiensis, 3 Maramarosiensis, 4 Makoiensis, 
5 Debrecinensis, 6 Szakmariensis, 7 Beregiensis, 8 Szila- 
gyiensis, 9 Nyiriensis, 10 Beszermenyiensis, 114 Nagy 
Banyensis, 12 Ugotsensis, 13 Thuriensis, Karoliensis, Zem- 
plenensis, Aba ujvariensis, Borsodiensis. Qui Turcis subjecti 


1) Histor. Refor. pag. 133. 
*) Micraelii Histor. Eccles, Lib. III. pag. 839. . 
) Conferatur Praefatio ejusdem. == 

in Synodo comparere non poterant, per literas consensum suum signi- 
ficarunt fratribus atque ita approbarunt. 

§ IV. Quoniam exorti sunt quidam nostris temporibus eo in errore 
versantes acsi Helvetica Confessio et primi illius in Hungaria 
professores alium habuissent sensum de Gratia Dei, Electione et. Perse- 
verantia sanctorum, ita ut gratiam Dei salutarem ad omnes omnino per- 
sonas sine discrimine extendissent neminemque vas irae et ad interitum 
praeparatum dici potuisse. Quam sententiam ex capite X Confessionis 
Helveticae ostendere conantur. Igitur ad ostendendum nos in eadem cum 
primis Reformatoribus esse Religione et caput X Helv. Confessionis nostro, 
non vero eorum sensu accipiendum, transferam huc quosdam articulos 
Synodi Szikszoviensis anno 1568 celebratae ad hance materiam 
facientes, inde ab articulo decimo tertio incipiendo. 

_ XIU. Errant et illi, qui Deum peccati et mortis causam nugantur; 
quia haec Deo contraria sunt et Deus contraria suae naturae facere non 
potest per se. Jehova tu nolens iniquitatem. Non poteris respicere ad 
iniquitatem. Psal. V. Gen. XVUI. Thren. Hl. Ego Deus nolo mortem 
peccatoris. 

XIV. Homo sponte sua nemine cogente lapsus est, per inobedientiam 
suam discedens a veritate et attendens Spiritui erroris factus est jumentum, 
reus mortis, et veritate imagineque Dei (quae erat causa bonorum) 
abusus est. 

XV. Homo abutens libertate optima et sancta per mendacium mutans 
gloriam Dei amissa imagine Dei per peccatum causis libertatis privatus, 
amittens habitus audiendi, videndi, faciendi coelestia, non possit, quia 
factus est jumentum, animalis homo, foenum, cadaver, caecus, mutus, 
non est qui velit, qui faciat, omnes declinaverunt. 

XVI. Ubi renati sunt conversi, illuminati, tacti a Deo, reformati et 
spiritu Dei ad imaginem Dei ex Gratia in Christo Jesu ope Spiritus Sancti 
scire, velle, facere bonum possunt propter reformatam Dei imaginem 
aut habitum restitutum. Gratia Dei, merito Christi et Spiritus Sancti 
praesidio per verbum et fidem omnia possunt, per eum qui eos potentes facit. 

XVII. Praescientia nuda per se non est omnium rerum causa, sed 
cum voluntate, decretoque Dei consilio, harum rerum scilicet, quas Deus 
velle et facere per se aut per alios immediate aut mediate decrevit. Nam 
scriptum est, quaecunque voluit fecit, quia agit omnia secundum pro- 
positum voluntatis suae. Ergo quae non vult, ut peccata, neque facit, 
sed facit et operatur ea quae proprie naturaliter et officialiter Deo com- 
petunt, hoc est, eligit, praedefinit, disponit, creat, salvat, convenit, 
justificat, poenas peccatorum fecit, sed non culpas. Nihil ergo fit casu 
fortuito Dei respectu. Non ideo fiunt peccata, quia praevidet Deus, sed 


ea fiunt, quae voluit et futura esse immutabiliter praevidit. Esa IV. 8. 
23 

Praevidi te ex utero rebellem, ideo transgressorem vocavi te ab initio, 
et quia causae malorum in causis secundis, scilicet, inobedientia, voluntas 
mala et infidelitas non mutantur, sed ut necessitate consequentiae pec- 
cata fiunt in vasis irae, ita et poenas fierl eadem necessitate oportet. 

XVIII. Sicut in Deo duo proponit scriptura, misericordiam et justi- 
tiam, ita ut utramque declarasset secundum gratiae suae divitias, reli- 
quias paucas in Christo ab initio ante creationem in sanctificatione 
Spiritus Sancti elegit, ut hos vocaret, justificaret et glorificaret in laudanda 
gloria gratiae suae, ut essent sancti et immaculati. Soli ergo credentes 
sunt electi, sicut soli electi credere possunt et audire et custodire verbum 
Dei Joh. 5, 6; 8, 40, Actor. XIII. Crediderunt ordinati ad vitam, soli 
scripti in libro vitae salvandi Apoc 12, 3, 4, 5; 14, 20, 24, 22. Mat. 
XXII. Multi vocati pauci electi. 

XIX. Secundum justitiam legalem vasa irae ad interitum posita 
sunt propter peccata sua, ut in his iram potentiamque suam declararet 
et ut vasa misericordiae necessario salvaret et Christus, verbum his 
potentia, salus, vita, odor vitae; omnia cooperantur his in bonum. Ita 
vasa irae perire necesse est propter peccata. His Christus, verbum 
stultitia, scandalum, positus in ruinam. 

XX. Etsi in electis conversis, renatis gratiae Dei, meriti Christi et 
Spiritus Sancti fructus exstinguuntur, tamen radix gratiae et misericordiae 
ab his non tollitur, ut dicitur, spiritum meum non auferam a te. Quis 
separabit nos a charitate Dei? Si peccaverint percutiam eos, sed miseri- 
cordiam non auferam ab eis. Redde laetitiam salutarem et reforma 
spiritum rectum, id est, fructus amissos fidei et exstinctos restaura, sed 
spiritum sanctum tuum ne auferas. Fructus et folia arboris pereunt 
saepe, sed manet radix. Oravi pro te patrem, ne fides tua deficiat. 
Luc. XXII. 

XXI. Sicut ergo Sabellii, Arii Samosateni, Serveti haereses dam- 
namus, ita assertores liberi arbitrii in mortuis impiis et non renatis: 
item qui ex turpi et incongrua ratiocinatione sumpta ex modo exposita, 
intellecta et detorta mandatorum Dei et adhortationum et promissionum 
universalitate hominibus vires faciendi, intelligendi, videndi, credendi 
coelestia tribuunt et universaliter electionem cudunt. Cum ab impos- 
sibili praecepto ad subjectum aut factorem inaequalem, a disparatis 
inaequalibus, a luce ad tenebrarum, a justitia ad peccati conformitatem 
et aequalitatem et consensum, non valeat argumentum, lux mandat 
coeco, tenebris ut videat. Justitia exigit a peccato ut sit justitia. Pardus 
ut mutet pellem, mortuus ut vivat, surdus ut audiat, mutus loquatur. 
Deus lux. Justitia summa mandat odio ut sit dilectio, inimicitiae Dei 
ut sit amicitia. Ergo fieri non potest, ut lex quae est justitia, lex dilec- 


ae 

tionem requirens perfectam ab hominibus, qui sunt peccatum, tenebrae, 
inimici Dei, impleatur’’?). 

Si hos articulos, confessionem Bezae et Catechesin Calvini Gene- 
vensem, itemque Confessionem Catholicam a Petro Melio Debrecini anno 
1562 editam, (quas ante Confessionem Helveticam jam receperant) 
convenire cum suis sententiis ostenderint, tum gloriari licebit illos esse 
ex sententia primorum Reformatorum; at vero hoc tum demum fiet, dum 
leves pascentur in aethere cervi. 

Celebris haec confessio semper apud Hungaros fuit, ita ut de ea 
Reformati nominarentur Helveticae Confessionis in articulis Diae- 
talibus. Fuit quandoque Norma docendi Professoribus Theologiam in 
Collegio N. Enyedensi. In Transylvania studiosi, quibus venia conceditur 
adeundi exteras Academias censuram hine subire coguntur, et Candidati 
Theologiae, cum ad sacrosanctum Ministerium exercendum exmittuntur, 
fide ad hane doctrinam profitendam obligantur. Ex Latino in Hungaricum 
transfudit idioma Petrus Tsene Szenciensis Minister V. D. ErsekUjva- 
riensis ac tandem Superattendens ”). 

Belgica quoque confessio translata est in linguam Hungaricam anno 
4650 a Stephano Otves Szathmari, tandem Ministro Verbi Divini Ersek 
Ujvariensis ). 

§ V. Catecheses in Hungaria. — Fuit ab antiquo ea consuetudo, 
ut doctrinam ad salutem necessariam brevibus Quaestionibus et Responsis 
complecterentur doctiores indoctioribus proponendam et addiscendam, 
ut ita Rudimenta salutaris doctrinae facilius haurirent. Quae docendi 
methodus dicta est Catechesis. In initio statim Reformationis tales 
Catecheses componebant Reformatores. Talis erat Andreae Batizi, 
qui circa annnm 1530 cis Tibiscum reformabat Ecclesias, cujus Catechesis 
diu in usu fuit*). Stephani Szekelly Bentzedi, qui anno 1548 Craco- 
viae in Polonia curavit imprimi Catechesin in rationem puerorum Szikszo- 
viensium ubi tune Minister erat. Petrus Melius, Thomas Felegyhazi, 
Valentinus Hellopoeus Szikszai pulcherrimas et salutares adornarunt Cate- 
cheses. Ministri quoque Transylvani adornarunt conjunctis viribus et edide- 
runt summam Doctrinae Claudiopoli cum hoc titulo: Catechismus Eccle- 
siarum Dei in Natione Hungarica per Transilvaniam, quae 
relicto papistico Deo quaterno verbum Dei de sacrosancta 
Triade, uno vero Deo Patre, et Filio ejus, Domino Jesu 
Christo ac amborum Spiritu amplexae sunt, simplicitateque 


1) Histor. Ref. pag. 183, 
*) Hist. Ref. pag. 127. 
3) Ibidem. 

4) Histor. Ref. pag. 296. 

pia ac puritate illud credunt ac profitentur. Regiae Majes- 
tatis Domini nostri clementissimi assensu ac voluntate 
excusus et publicatus Claudiopoli in Transylvania anno 
Domini 1566. Dedicatio ad Joannem Secundum electum Hungariae 
Regem talis est: 

Serenissimo ac inclyto Principi Johanni ejus nominis Secundo 
Regi Hungariae &c Ecclesiastici Ministerii verbique salutaris Preconum 
in his regionibus pientissimo summoque Patrono Dominoque clemen- 
tissimo Dei optimi Maximi Gratiam et Pacem in Domino ac servatore 
nostro Jesu Christo per spiritum sanctum &c. 

Non adeo sumus incogitantes, serenissime ac clementissime Rex, 
ut non expendamus quam diversis iisque acerbis multorum judiciis nos 
formulae hujus Catechisticae exponamur editione: qua non obscure signi- 
ficamus nos a commentis Papisticis et eorum, qui non recte de Christi 
Evangelio gloriantur inanitatibus perplexissimis, quas ut damnatas Paulus 
vitari jubet, in universum discedere. Plurimi enim nos spiritu vertiginis 
correptos clamabunt. Non pauci perpetuarum dissensionum ac inquieti- 
tudinis prurigine laborare haec ausos contendent; quasi qui non 
aliter contentionibus assiduis, quam pisces dulcibus aquis delec- 
temur. Neque etiam deerunt, qui nobis arrogantiae, fastus, ambiti- 
onis et similium facinorum notas turpes inurere tentabunt. Verum nos 
ante conspectum illius, quem retrusissima etiam quaeque secreta adeo 
non fugiunt, ut oculis ejus omnia nuda et expositissima sint. Et coram 
augusta Majestate tua conscientia suavi ac tranquilla protestari non 
dubitamus, nullo horum, de quibus censores isti nos calumniabuntur , 
neque petulantia, neque levitate aliqua ingeniorum hance a papistica 
universaque scholastica doctrina defectionem ingenuam nos auspicatos 
esse, sed spiritus Domini impulsione, qui nobis aperire oculos dignatus 
est, ut Papam antichristum esse videremus, ac Regnum illius in Deum 
verum opt. max. et filium ejus ac utrorumque spiritum contumeliosum 
esse cognosceremus. Insuper et nostrae quoque functionis sanctae rationes 
gravissimas perpenderemus. 

Ad hujusmodi porro operis sui progressum Majestatis tuae serenis- 
simae opera ac favore tanquam instrumento aptissimo usum fuisse, quis 
vere plorum ignorat? 

Postquam enim disputatione satis superque rixosa Albae Juliae 
coram tua Majestate habita conscientiae multorum in dubitationum 
discrimina fuissent conjectae, quae ex ambiguitatibus propositionum 
brevissimarum, earumdemque illis limaturis mancis erant natae multi- 
formiter divexarentur; ac propterea non multis post diebus Reverendus 
ac Clarissimus vir D, Franciscus Davidis Superintendens noster 
Synodo frequenti in oppido Vasarhelly coacta, juxta Ecclesiae libertatem 

haereditariam, praedictas Propositiones Albanae disputationis cum limi- 
tationibus additis, nobis discutiendas proposuisset, nostramque de eis 
censuram jure suo expeteret; considerata rei magnitudine, necessitate 
denique ardua nos urgente, Patris nostri coelestis opem imploravimus 
sicque materiam illam totam ad expendendum nobis propositam summa 
diligentia expendimus et pia sollicitudine excussimus. Examine tandem 
generali exacto omnibus affectibus sepositis juxta conscientiarum sincerum 
candorem, ut quid in hoc argumento probaremus quidve improbaremus 
secundum scripturae sacrae normam omnibus perspicuum fieret, senten- 
tiam nostram perspicuitate expressa pronunciavimus. Quia enim eam 
censurae pronunciationem omnino necessariam cognovimus, ut confes- 
sionis nostrae partem potiorem, quam Domino Deo nostro et filio ejus ex 
officio debemus, illam frigido aliquo cavillo sine conscientiarum sauciatione 
non potuimus rejicere. 

Proinde quod a Papa, ut vero antichristo discessimus et confessionis 
nostrae prius publicatae puncta aliquot posthabuimus, haudquaquam 
ex inconstanti turpique animorum vacillatione, neque aliis rationibus 
parum idoneis inducti, sed jam praedictis et similibus causis apprime 
necessariis impulsi id fecimus. Dulcissima est animorum consociatio ex 
qua concordia et tranquillitas nascitur, sed suavissimam hanc tranqui- 
litatis dulcedinem veritati Dei manifestatae salvis conscientiis nullis 
modis potuimus praeferre. Et quis, inquient censores, quandove tot 
innovationum finis erit? Respondemus: tum quando Electorum Ecclesia 
in consumata perfectione, tanquam sponsa coelitus ornata, suo sponso 
Domino Christo occurret, velut Johannes de coelesti Hierosolyma in sua 
Apocalypsi vaticinatur. Ubi vero reperiri erit illam conscientiarum plero- 
phoriam, quae ad aeternae illius beatitudinis gloriam requiritur. In igne 
videlicet spiritus Domini, quem in cordibus haeredum illlius beatitudinis 
aeternae accendit Dei semine incorruptibili in ipsis vivificato. Huc magnus 
ille Paulus respiciens: Nunc ex parte (ait) prophetamus. Nunc in speculo 
et aenigmate videmus. Nunc primitias tantum spiritus habemus. Nihilo- 
minus tamen vera plerophoria in corde ipsius regnat. Clamat enim: 
scio cui credidi, et de meo reposito certus sum &c. At hoc, inquient, 
facinore vestro, omnium temporum Patres, omnesque nostrae aetatis 
pios, quorum opera Deus in repurgatione propagationeque Evangelii sui 
uti voluit, condemnatis? Hic Apostolus pro nobis respondet: nempe Dominum 
apprime nosse, qui sint sui. Certe inficias ire non possumus, omnium 
seculorum viros, eruditione et sanctitate quantumlibet praeditos ac ornatos, 
lapsibus variis errorumque naevis minime caruisse, Dominum tamen 
clementissimum cadentibus semper manum supponere solitum, qui tempus 
miserendi solus novit. Magna fuit Augustini superstitio, sed in tenta- 
tionis aestu eo impellitur, ut lignis, foeno, argutiarumque humanarum: 

stipulis universis posthabitis in profunda Christi vulnera sese abdere 
cogatur. Bernardus externa specie sanctitatis ac vitae monasticae meritis 
fascinatus in conscientiae lucta et agone non sine gravi cordis compunc- 
tione ingemiscens clamat: Ah perdite vixi. Simulque speciosis operibus 
suis diffidens solius Christi meritum anhela apprehendit fide. Lutherus 
vir alioqui magnus, dum multis opinionum suarum clitellis sese ex 
praesumptione onerat, sic se ad Christi proditurum tribunal non refor- 
midat asseverare. Ast in agone projecta omni quam studiose congesserat 
sarcina, solum verum Deum, misericordiarum Patrem in Filio, donato 
Mediatore arripit, saepiusque ingeminando. Sic Deus dilexit inquit 
mundum, ut Filium suum unigenitum daret, ut omnis qui credit in eum 
non pereat, sed vitam aeternam habeat &c. Huic uni tabulae periculo- 
sissimo naufragio incumbens ad portum salutis pertingit. Non est igitur 
cur boni viri talibus instructi armis nos adoriantur, quin potius senten- 
tiam nostram in synodo sacra Vasarhelyiensi prolatam inque hac Cate- 
chesi repetitam ad divini verbi gnomonem examinent. Si viderint eam 
bene illi quadrare, gloriam ei dent, cujus nos querimus honorem, eidemque 
gratias agant. Nos denique in opere tam sancto strenue adjuvent: 
praesertim cum videant nos ad id minus esse idoneos ac sufficientes. 
Quod ad nos attinet, eruditiores et ad hoc munus arduum subeundum 
aptiores vel e longinquo haud illibenter sequemur. Praecipue quum alioquin 
haec nostra scripta incompta non nisi doctissimorum irritamenta esse 
voluerimus, quorum maturioribus scriptis non gravatim sumus subscripturi. 

Porro Catechesin hance Majestati tuae, serenissime ac pientissime Rex, 
tanquam Ecclesiae Domini Nutricio et Patrono nostro in his terris summo, 
dedicare non dubitavimus eamdemque sub Majestatis tuae nomine ac 
auspiciis in publicum edere, ut hoc brevi et qualicunque scripto coram 
Mundo hoc universo testificaremur: Nos sub ditione imperioque Majestatis 
tuae doctrinam nequaquam in verum Deum contumeliosam neque Tur- 
cicas blasphemias neque haereticorum impia commenta in vulgus spargere; 
sed sincerum ac purissimum Dei verbum, cui soli et non commentis 
hominum eorumdemque traditionibus vanis alligati sumus. Ille cujus 
vicem Majestas tua, Rex clementissime, in his Regionibus gerit, nempe 
Rex ille Regum, et Dominus dominantium Majestatem tuam sospitem, 
quam diutissime in sui Nominis gloriam et harum Regionum defensio- 
nem et emolumentum conservare, Ejusdemque solium justitia ac veritate 
corroborare dignetur. Amen. Amen. 


Majestatis tuae serenissimae salutem Deo Opt. 

Maximo sedulis precibus commendantes 
Seniores Ecclesiarum Hungaricarum 1b. 
reliquique Pastores et Ministri earumdem. 

Post Dedicationem ita incipit: Catechismus Ecclesiarum Dei 
in Natione Hungarica per Transylvaniam, compendiosa 
brevitate Christianae Doctrinae summam compiectens, 
juxta Vasarhellyianae Synodi Consensus normam. 

Magister. Cujus Religionis? Discipulus. Sum Religionis Chris- 
tianae &c Haec Catechesis magna ex parte desumpta est ex Catechesi 
Palatina, paulo ante in Germania publicata, cujus Quaestiones et Responsa 
saepius verbotenus inserit. 

Insignis fuit Catechismus et Hungaris ad nostra usque tempora 
gratissimus Joannis Siderii Pastoris Tartzaliensis an. 1597 publicata, 
qui captui incipientum et profitentium accommodata ab omnibus sedulo 
addiscebatur. 

§ VI. Catechesis Palatina. — Excellit inter omnes Catecheses ea, 
quae dicitur a regione Palatina, a civitate Hejdelbergensis ob 
accuratissimam methodum et doctrinam solide huc ex verbo Dei compor- 
tatam. Conscripsit hance Zacharias Ursinus cum Caspare Oleviano jussu 
Friderici Tertii Electoris Palatini; examinavit ac approbavit Facultas 
Theologica, ac tandem publicata est anno 1563 lingua Germanica; eodem 
anno etiam latio sermone edita est per Lambertum Pithopoeum jubente 
Friderico 1). Certatim adoptarunt eandem varii populi, qui simul viderunt 
simulque habere desiderarunt et ad suam linguam transtulerunt: ita Angli, 
Belgae, Scoti, Saxones, Galli, Itali, Bohemi, Poloni, Graeci, Hebraei, 
tandem etiam Hungari. In horum linguam interpretatus est Fran- 
ciscus Szarasi post modum Pastor Debrecinensis; eam versionem per- 
polivit Albertus Molnar, qua hodiedum utimur. Canonibus obligantur 
V. D. Ministri secundum hujus sensum et ordinem docere juventutem 
et populum diebus Dominicis horis pomeridianis *). 

Extant conciones doctissimae in hance Catechesin lingua Hungarica 
Stephani Keresszegi Pastoris Debrecinensis, Joannis Drégely Palanki, 
Michaelis Szathmar Neméti, Georgii Tsipkes Komaromi. 

In Hungaria aeque ac Transylvania plurima sunt edita opera Theo- 
logica, tam Systemata, quam Commentarii, quorum adhue aliqui in 
publicis Bibliothecis visuntur. 

Hungari Reformati inde ab initio Reformationis eandem profitebantur 
Religionem cum Reformatis in aliis Regnis existentibus. Discendi etiam 
gratia eos adibant Genevae, Basileae, Argentinae , Heidelbergae, Vitte- 
bergae, donec hic coacti ad doctrinam Brentii, de ubiquitate corporis 
Christi, profitendam, anno 4590 prorsus Vittebergenses deseruerunt; 


1) Confer Sigism. N. Borosnyai Dissert. de Libris Symbolicis § III, IV. 
*) Conclusio XII Synodi Szathmar Nemet. 

adibantque frequentius Anglos, Belgas, Hassos, Palatinos et Helvetos, 
qui omnes genuini erant Reformati. 

§ VII. Non possum a me impetrare quin exhibeam hic Catalogum 
studiosorum ex Hungaria et Transylvania Vittebergam adeuntium a 
Petro Monedulato Lascovio ex Transylvania oriundo, in Dedicatione 
ad Consulem Vittebergensem Samuelem Seelfisch operis de Homine 
magno illo in rerum natura Miraculo et partibus ejus 
essentialibus Vittebergae an. 1585 editi, ex Matricula ejusdem Aca- 
demiae contextum: quoniam facit ad illustrandam illius aevi Historiam, 
densis tenebris confuscatam. Ita ergo Monedulatus tradit: 

,lmprimis autem splendor veritatis, quasi stella usque ad Ungariam 
nostram refulgens incredibilem in multis accendit ardorem, non modo ad 
ipsam veritatem amplectendam, verum etiam ad videndum Lutherum, 
ex quo coelestem doctrinam repurgatam tenacius haurire et studium 
veritatis purius cognoscere posse existimabant. Itaque anno 1522 Rectore 
Philippo Melanchthone, quem Fridericus Dux ad profitendas Graecas 
literas Vittebergam vocaverat, primus omnium Martinus (omen erat 
in identitate nominum) Cyriaci de Leuschovia ad Lutherum in hance 
Academiam sese contulit. Quem an. 1524 Dionysium Lincium Panno- 
nium et Balthasarem Glebam Budensem subsecutos fuisse ex 
publicis Academiae Matriculis, eruditus vir Caspar Pestius sua indus- 
stria nobis prodidit. Hos rursus secuti sunt an. 1525 Johannes Uth- 
mannus Budensis, qui anno 1526 Christianum Lanium et anno 
1527 Johannem Sigler Leuschoviensem excepit. Anno sequente 4528 
Michael Szalai primo die Septembris appulit, quem anno 4529 
Matthias Biro Devai Christianae Religionis in Ungaria acerrimus 
propugnator!) et Georgius Johannis Debrecinus subsecuti sunt. 
Horum exemplis plurimi gustu verae pietatis exarserunt, ut certatim ad 
cognoscendam veritatem vel potius animum magis ac magis in Doctrina 
Fidei confirmandum in hane Academiam accurrerunt. Quamobrem anno 
1530 sequentes appulerunt: Simon Transylvanus, Demetrius 
Tsuda, Emericus Ocorinus, Lucas Turinus, anno 1531 Andreas 
Lupus Strigoniensis, an. 14532 Franciscus Tornensis, an. 1533 
Johannes Antal, Georgius Saltzer, Benedictus Szeren- 
tsiensis, Martinus Pazolinus, Johannes Baronius, Grego- 
rius de Beltzevitz, Caspar de Zethen, Martinus Babai Simi- 
gius, an, 1534 Michael Ungar Strigoniensis, Georgius Faber 
Soproniensis, Lucas Sylvestri, Thomas de Ujhelly, an. 4535 
Johannes Peter de Fellak, Lucas Hunyadinus, Leonhardus 


') Jam in Hungaria de doctrina tune celebris, 

Veysbech, anno 1536 Gregorius Kakas, Thomas de Strigonia, 
Stephanus Sas, Benedictus Locinus, Christophorus Breis 
Posoniensis, Sebastianus Boldius, Petrus Stockel a Bartpha, 
Franciscus Haskadi nobilis, Michael de Kalo, an. 1537 Stepha- 
nus Kalomi, Gregorius Peter, Nicolaus Rinolaus, Petrus 
Tsaludinus, an. 1538 Benedictus Géncinus, Stephanus Gént- 
zinus, Paulus Sartor ex Alba Regali, Jacobus Szegediensis, 
Emericus Pesthi, Demetrius Temesvariensis, Johannes 
Kissoviensis. Anno 1539 Caspar de Sancto Gothardo, Sigis- 
mundus Torda Gelous, an. 1540 Gregorius Vizaknai, Deme- 
trius Batizi, Josephus Pesthi, Emericus Putaki, an. 154 
Andreas Batizius, Blasius Fel Nemeti, Bartholomaeus 
Fraxinus, Basilius Turmerius, Johannes Sommer Casso- 
viensis, anno 1542 Stephanus de Kaputs, Stephanus Gavoi, 
Caspar Pastor, anno 1543 Caspar Herat, Dr. Stephanus Sze- 
gedinus, Benedictus Abadi, Franciscus Molinus, Basilius 
Biharinus, Johannes Alagi Nobilis, Andreas Udvari, Mar- 
tinus Roseman Kapornensis, Blasius Vari, anno 1544 Emericus 
Palotzi, Georgius Rudolfi Veterosoliensis, Valentinus Karolli, 
Casparus ex Gyula, Christophorus Lippensis, Stephanus 
Harsani, Thomas Kisani, Emericus Szigeti, Petrus de 
Szetsefa, Johannes Mediomontanus, Albertus Felt6ti, 
Georgius Prodavizi, qui in Patria mea post felicissimam fidei 
Christianae institutionem occubuit. Anno 1545 Sebastianus Pringen 
Strigoniensis, Matthaeus Szigeti, Raphael Stiger ex Novosolio, 
Johannes Sambucus Tirnaviensis, qui post indefessum, in edendis 
proprio et alieno marte elaboratis libris, laborem nuper Viennae Austriae 
occubuit, Johannes Schremer Soproniensis, Nicolaus Esterinus, 
Paulus Szegedinus, Michael Raykani, Martinus a. 8. Elisa- 
bet, Franciscus Literatus, Blasius Debrecinus. Anno 1546 
Andreas Orman Cusiensis, Dionysius e septem castris, Johannes 
Sasvarinus, an.1548 Franciscus Clausemburgensis, Michael 
Korlat Nobilis, Stephanus Gyompor, Johannes Szakmari, 
Lucas Futaki, Albertus Szalatsi, Valentinus Debrecinus, 
Michael Horvat, Josephus Szegedinus, Stephanus Cruciger 
Crimicensis, Johannes Belsius Siculus. An. 1549 Matthias Gyulai, 
Stephanus Clausemburgensis, Helias Tsoka Sykliesinus, 
Gallus Gazdag, Franciscus Futaki, Nicolaus Kanydé, Mat- 
thias Orbazius, Johannes Vitus Balsaratius, Doctor Medicinae. 
Anno 1550 Matthaeus Gétzi Superintendens in Transylvania, Lucas 
Zilahinus, Georgius Hopput6éli Nobilis, Georgius Abste- 
mius, Johannes Scheider, Vincentinus Szinarai, Stephanus. 

Almasi, Blasius Szekinus, Simon Osdolanus Transylvanus, 
Emericus Szombatinus, Benedictus Hunyadinus, Johannes 
Zobranczi Illyricus, Gervasius Nagylaki, Stephanus Batizi, 
Georgius Agriensis, Thomas Bencius, Matthias Feynerus. 
Ann. 1553 Antonius Szentkirali, Tomas Zobranci, Baltasar 
Kiralyi, Paulus Dancius Szent Benedeki, Andreas Baboltsai 
Simigius, Franciscus Cegledinus, Johannes Varadi, Joh. 
Tsengeri, Georgius Bardany, Gregorius Molnar, Basilius 
Debreceni, Stephanus Inantsi. Anno 1555 Paulus Vernerus 
Eperjesinus, Stephanus Koltsar Olomoczi, Martinus Cacotinus, 
Matthias Csabai, Georgius Mod, Andreas Modo, Georgius 
Fabri Tordensis, Paulus Turi, Paulus Seraphin, Andreas 
Marci, Franciscus Medensis, Valentinus Crispus Colosva- 
riensis, Basilius Ratzkevinus, Caspar Horvath, Michael Virt 
Semproniensis, Caspar Bezechius ex Montanis, Bartholomaeus 
Bagosi. 

Hoe anno 1555 Fratres Nationis Ungaricae Vitebergae pietatis et 
honestorum causa studiorum congregati, deliberare inter se de coetu 
constituendo, seniore deligendo, et Legibus sine quibus nulla societas 
diu consistere potest constituendis, coeperunt. Ac primo quidem Geor- 
gium Kakas, Galli paganum, spectatae fidei et eruditionis virum, quique 
multos jam annos in Academia Vittebergensi vixerat, communi suffragio 
Seniorem elegerunt, et Leges in Matricula coetus descriptas, de obedientia 
Praeceptoribus debita, de modestia in communi conversatione observanda, 
de exercitio concionandi ect disputandi, de seniore per successionem 
deligendo, et aliis ad coetum legitimum conservandum necessariis, communi 
consensu XXIV Junii tulerunt. Quibus legibus conscribendis interfuerunt 
hi sequentes: 

Georgius Kakas senior, Simon Osdolanus, Johannes 
Vitus Balsaratius, Matthias Tsabai, Gregorius Molnar, Paulus 
Thuri, Franciscus Czegledi, Paulus Sz. Benedeki, Johannes 
Tsengeri, Stephanus Basilii, Claudiopolitanus, qui tandem 
reversus in Patriam fidem et religionem veram abjuravit, atque in castra 
Arianorum, perpetua cum nominis et animae jactura transfugit. Valen- 
tinus Crispus, Georgius Méd, Basilius Smigmatopoeus 
Debrecinus, Georgius Tordensis, Andreas Tordensis, Basilius 
Ratzkevi, Caspar Horvat. 

EKodem anno redeunte in Patriam Georgio Kakas primo Nationis 
Ungaricae seniore, Vitus Balsaratius secundus in coetu senior communi 
suffragio eligitur, qui anno 41556 sequentes cooptavit: Michaélem 
Hevesi, Andream Czegledi, Bartholomaeum Bagosi. Matthias 
Tsabai senior II] eodem anno, sub quo sequentes in Academiam ingressi 


al 

sunt: Caspar Sylvius, Caspar Karoli, Petrus Dombrinus, 
Stephanus Cruciger Lascovius, Gregorius Tsikai, Franciscus 
Ferinus. Simon Osdolanus senior IDI qui sequentes cooptavit: Gre- 
gorium Szegedinum, Emericum Regiovillanum, Urbanum 
Koppanium, Johannem Hatvani, Andream Kolinum. Paulus 
Thuri senior V, sub quo sequentes appulerunt: Franciscus Karasz- 
nanus, qui postea in patriam regressus Christianam professionem abju- 
ravit, et cum perpetua nominis et animae jactura in castra Arianorum 
transmigravit, Petrus Melius propugnator verae Religionis acerrimus, 
Caspar Sylvius Junior. Petrus Melius senior VI, qui antequam novos 
populares cooptaret in Patriam revocatus est, utique ut contra Arianos 
laboranti patriae succurreret. Franciscus Czegledi senior VII, sub quo 
hi Vitebergam accesserunt: Stephanus Eszéki, Nicolaus Veres- 
marti, Matthaeus Sarmasdgi. Anno 1557 Stephanus Eszéki 
senior VIII, sub quo sequentes accesserunt: Jacobus Bessenyei, 
Alexander Kendi, Magnificus Dominus Praeses Regni Transylvaniae 
sapientissimus et Patronus meus benignissimus, M. Benedictus Ilos- 
vanus, benignus studiorum meorum Fautor et tanquam parens colen- 
dissimus, Stephanus Mystricius. Petrus Wragovits Dombinus, 
Lucas Mezé Szikszovius, Stephanus Tehani, M. Lucas Szantai, 
Franciscus Strigoniensis, Demetrius Rimazészétsinus, 
Georgius Fabicius Ginczius Superintendens in Ungaria vigilantis- 
simus, Matthias Ujhellyinus, Albertus Agriensis, Deme- 
trius Sibolti, Emericus Huszti. 

Anno 1559 Andreas Tordensis senior IX, sub quo sequentes acces- 
serunt: Georgius Kopatsi, Simon Tsarnahoi, Betrus Bessenyei, 
Petrus Debrecinus, Georgius Albani de Kirkei nobilis, 
Johannes Okikai Nobilis. 

Basilius Fabricius Szikszoviensis senior X Eodem anno sub quo hi 
accesserunt Magnificus Dominus Andreas Magotsi, Patronus et 
Fautor studiorum studiosorumque Promotor benignissimus, Magnificus 
Dom. Martinus Borzoviczi Cancellarius Regni Poloniae. Anno 1560 
Johannes Dam Pataki, Laurentius Liszkai, Franciscus 
Szakmari, Nicolaus Miskoltzi, Melchior Ablontsai, Nico- 
laus Agriensis, Thomas Belleinus, Lucas Tolnensis, qui in 
Patriam reversus atque in mea Patria Pastoris offictum non sine laude 
sustinens, parentem Arrium imitatus, quod in publica synodo superin- 
tendens non fuerit declaratus, in castris Arrianorum diuturna cum 
nominis ignominia versatus, tandem resipuit. Andreas Dobai, Jo- 
hannes Clypeatoris, Stephanus Marcus, Siculus Czikiensis, 
Lucas Miskoleinus, Benedictus Insulanus, Matthaeus. Tor- 
densis, Petrus Ilosvanus. Anno 1561 Benedictus Ketskemeti, © 

Demetrius Fabricius Szikszai, Emericus Tartzali, Bartho- 
lomaeus Andinus Budai, Stephanus Géntzi, Matthias Almasi, 
Ambrosius Killeni. Anno 1562 Emericus Udvarhelyi Szila- 
gyinus, Valentinus Hellopaeus Szikszai, Matthaeus Huszti. 

Demetrius Sibolti senior XI. Eodem anno, sub quo isti, accesserunt 
Andreas Munkas Olaszinus, Johannes Agricola Ketskemeti, 
Poeta laureatus, Gregorius Szikszai, Demetrius Miskoltzi, 
Laurentius Szegedi. 

Basilius Smigmatopoeus senior XII. Eodem anno, sub quo sequentes 
accesserunt Gregorius Sdsvari nobilis, Emericus Sulyok nobilis, Bene- 
dictus Batizi, Johannes Zobrancsi, Paulus Szabo Varadiensis. 

Demetrius Fabricius Szikszai senior XIII Anno 1563, qui de Cerimo- 
niis, humana authoritate in Ecclesia institutis, Respondentis officium 
suscipiens Leges et statuta Nationis Ungaricae in coetu proposuit atque 
communi omnium Fratrum consensu stabilivit. Sub eodem autem sequen- 
tes Academiam sunt ingressi: Stephanus Tseleki, Michael Eszéki, 
Stephanus Monostori. 

Michael Eszéki senior XIV. EKodem anno, sub quo hi appulerunt: 
Petrus Nagy Banyai, Petrus Karolinus, Petrus Tsenge- 
rinus, Nicolaus Karoli, Johannes Tsa Galanaki, Andreas 
Szomosfalvi, Nicolaus Galacei, Urbanus Darotzi, Johannes 
Tsulyak Miskoltzi, Valentinus Sajo-sz Péteri, Jacobus Thuri, 
Albertus Szegedi, Andreas Angriensis. Anno 1565 Michael 
Mohinus, Valentinus Balta, Laurentius Czegledi. 

Georgius Fabricius Génezi in secunda peregrinatione senior XV eodem 
anno 8 Febr. sub quo sequentes accesserunt: Caspar Fabricius 
Deberhegyi, Franciscus Alexandri Vedanus, Thomas de Kys- 
senitz Nobilis, Balthasar Szent-Mihalyi, Gregorius Szeder- 
keni, Sigismundus Endredi. Anno 1566 Johannes Felnemeti, 
Ambrosius Szikszai, Johannes Heurotus Agriensis. 

Valentinus Hellopoeus Szikszai senior XVI!), eodem anno, a quo 
sequentes cooptati sunt: Bartholomaeus Nagy Talyai, Anto- 
nius Talyai, Michael Paksi, Adamus Tordai, Caspar Detsi, 
Emericus Szanki, Stephanus Bekesi, Matthias Thuri. 

Adamus Tordai senior XVII, an. 1566, a quo sequentes sunt excepti: 
Valentinus Eckius Barthphensis, Johannes Vetesius, an. 1567 
Franciscus Kopatsi, Georgius Serrarius, Johannes Olak 
Szikszai, Nicolaus Monostori, Christophorus Szigeti, Michael 
Ungvari Cacmaeus, qui cum secundo Vittebergam honestorum studio- 


") Fuit hic filius alterius Valent. Hellopoei Pastoris Debrecinensis. 

rum causa an. 1571 accessisset, vix duobus mensibus elapsis insperata 
morte ereptus est die 28 Maji. 

Anno 4568 Johannes Vetesius senior XVIIL, a quo sequentes sunt 
cooptati: Balthasar Thuri, Johannes Czegledi, Nicolaus 
Gyarmati, Petrus Lippai, qui post reditum in Patriam religionem 
cum vitae professione mutavit. Thomas Monos Patachinus, Paulus 
Puha Miskoltzi, Barrabas Szinérvari, Thomas Fabricius 
Mohi, Johannes Beregszaszius, Johannes Bonifacius Debre- 
cinus, an. 1569 Antonius Szikszai, Ladislaus Rosasi, Fran- 
ciscus Tartzali. 

Johannes Felnemeti senior XIX, eodem anno, sub quo sequentes 
appulerunt: Michael Hottman Trapoldinus, Georgius Bankai, 
Tomas Szikszai, Thomas Szegedi, Gregorius Kallai, Joh. 
Anthemius Pesthi, Emericus Jasz Debreceni, Michael Var- 
sani, Benedictus Tsanadi. 

Anno 1570 Paulus Puha Miskoltzi senior XX, a quo sequentes sunt 
cooptati: Thomas Desinus, Valentinus Bogats Tholnensis, 
Gregorius Szigeti. 

Nicolaus Monostori senior XXI, eodem anno a quo hi sunt cooptati: 
Johannes J6 Debrecinus, Petrus Beregszaszius. 

Thomas Fabricius Mohinus senior XXII eodem anno, a quo hi sunt 
cooptati: Thomas Kaplyanus, Joh. Telekius, an. 1571 Clemens 
Saarvari, Matthias Szikszai, Stephanus Crysopoeus, Mat- 
thaeus Scaricaeus Kevinus, Andreas Udvarhelinus, Michael 
Megimuranus, Andreas Nauclerus Tholnensis, Paulus Tsen- 
gerinus. 

Georgius Bode Szigeti senior XXIII eodem anno, qui hos excepit: 
Gregorium Féldesi, an, 1572 Matthaeum Toronaeum, Basi- 
lium Ormani, Johannem Kértvelyesi, Matthaeum Gem- 
maeum, et Johannem Nemetium. 

Petrus Laurentius Berekszaszius senior XXIV eodem anno 10 Sept. 
a quo sequentes cooptati sunt: Urkanus Milopaeus Szankius, an. 
4573 Melchior Turius, Johan. Berechaeus, Valentinus Fa- 
bricius Tholnensis, Nicolaus Tsitsa Biharinus, Laurentius 
Karantsi, Georgius Caesar Cassoviensis, An. 1574 Albertus 
Kallai, Matthias Szegedinus, Emericus Galfi Szeredahelinus. 

Matthaeus Toronnaeus senior XXV eodem anno, a quo sequentes 
excepti sunt: Johannes Lascovius, Valentinus Lingelius, 
Tyrnaviensis, an. 1575 Ambrosius Buzas Szent Miklosinus, Lad is- 
laus Rosasi, Paulus Motsi, Michaél Kallai, Johannes Karo- 
linus, Andreas Bereki, Georgius Pente, Emericus Miskoltzi, 

Stephanus Szepsi, Andreas Tarnotzi, Petrus Tasnadi, Vin- 
centius Tholnensis. 

Georgius Caesar Senior XX VI an. 1576 a quo sequentes sunt cooptati: 
Georgius Szetsi Virovicius, Ambrosius Deretskei, Joh. Szalai, 
Thomas Szélési, Lucas Gyarmati, Stephanus Szikszai, 
Basilius Mosdofius, Emericus Szomosk6ézi, Fabianus Piso 
Bellei, an. 1577 Andreas Pankotai, Paulus Szegedi, Jacobus 
Enyedi, Stephanus Kaposius, Georgius Szepesi, Paulus 
Varsani, David Sigismundus Cassoviensis, qui ad Helvetios 
sese transferens et post modum in Patriam reversus, post laudabilem 
scholae Varadinae gubernationem, ad Praesides Regni Transylvaniae 
Albam Juliam. translatus, eximiam ingenii laudem apud omnes bonos 
adeptus est. Johannes Szénasi, Johannes Monai, Nicolaus Czegeni. 

Paulus Szegedinus senior XX VII an. 1578 a quo subsequentes cooptati 
sunt: Daniel Kis Doszai, Michael Karolinus, Petrus Mone- 
dulatus Lascovius, qui post modum anno 15841 3 Junii secunda- 
riam in Italiam et Galliam peregrinationem suscipiens an. 1582 rursus 
Vittebergam reversus, ibique semestri spatio sola librorum compingen- 
dorum gratia commoratus, a Patronis, Regni Transylvaniae Praesidibus, 
revocatus in Patriam rediit, Stephanus 6ri, Andreas Kapolneus 
Szalainus, Josephus Batizius, Johannes Hertzegszélésinus 
Matthias Piskolti, Caspar Pesthi, Petrus Vitez Tsenge- 
rinus, Paulus Montanus, Johannes Szalmadius. 

Caspar Pesti Senior XXVIII eodem anno a quo sequentes recepti 
sunt: Gallus Katatfalvi, Martinus Szélésius, Nicolaus Iklodi, 
Franciscus Debreceni, Petrus Szomosk6zi, an. 14579 Basilius 
Varsani, Johannes Debrecinus. 

Franciscus Debreceni senior XXIX, eodem anno, a quo hi cooptati 
sunt: Isaach Vasarhelinus, Johannes Toltsvai, an. 1580 
Johannes Hertzegszélésius junior, qui cum ad annum XXVIII 
diem Aprilis 18 laudabiliter in suis studiis in Academia versatus fuisset, 
repentina morte, hora prima noctis abreptus est et in coemeterio Templi 
urbis inter scholam et Templum, utique ut ejus pietas et labor, in 
studiis subeundis declararetur, sepultus est, cui postea an. 1584 coetus 
fratrum Ungarorum exciso lapide monumentum posuit. Lucas Hoda- 
zius, Emericus Bekesius, Andreas Sarosius, Johannes 
Kazai, Paulus Szantai, Martinus Tornensis, Stephanus 
Szirtei, Paulus Szennyei, Vitus Szanki. 

Stephanus Sziirtei senior XXX eodem anno, a quo sequentes sunt 
cooptati: Michael Debrecinus, Nicolaus Gyarmati, an. 1581 
Bernhardus Katnari, Johan. Sark6zi, Johannes Firesz Telegdi, 
Isaach Fegyvernekinus, qui post laudabilem in studiis Philoso- 

phicis et Theologicis cursum Heidelbergam sese conferens an. 1585 in 
patriam rediit, Tomas Fabricinus Tholnensis, an. 1582 Paulus 
Berexasius, Lucas Kotski. 

Lucas Hodoszi senior XXXI eodem anno, a quo sequentes sunt 
adoptati: Johannes Kallovius, Stephanus Gonezius, Balthasar 
Szomoskézius, Michael Nadudvarius, Johannes Julius. 
Andreas Sarosius XXXII senior, a quo Daniel Vasarhelinus coop- 
tatus est. Johannes Kallovius senior XXXIII, a quo sequentes cooptati 
sunt: Johannes Siderius, an. 1583 Georgius Tardi, Johannes 
Peleus, Andreas Tallyai, Georgius Karolinus. 

Johannes Siderius Szikszai senior XXXIIIT a quo sequentes sunt 
cooptati: Georgius Kaposi, Stephanus Munkatsi, Andreas 
Karolinus, Johannes Nemethi, Franciscus Szarasi Tholnensis, 
Stephanus Tsorba Debrecinus. Thomas Fabricius Tholnensis senior 
XXXV a quo sequentes sunt cooptati: Franciscus Vasarhelinus, 
Johannes Tsanadius, an. 1585 Johannes Literati Danoczius, 
Johannes Budaeus, Matthias Buza Julanus, Nicolaus Agrien- 
sis, Johannes Varsanius, Paulus Kalmantsehinus Limigius, 
Basilius Szepesinus. 

Hac occasione atque serie, selectissima haec studiosorum Nationis 
Ungaricae acies ab annis septuaginta tribus in hanc Academiam excolendi 
ingenii gratia affluere non destitit, Hactenus Lascovius. Rari ex his 
fuerunt, qui non etiam alias Academias salutassent, veluti Basiliensem, 
Genevensem, Argentinensem, praecipue autem Heidelbergensem. Quod 
e Matriculis harum Academiarum, si cui tantum superfuerit otii, facile 
exhiberi potest. Visitabant insuper scholas in Italia, ubi praecipue 
studiis incumbebant Medicis, in Gallia, ubi renatae florebant fructusque 
ferebant Literae. 


CAPUT DECIMUM TERTIUM. 


DE EXTERNIS IN CULTU. SACRO CERIMONIS ET LITURGIS 
AD CULTUM PERTINENTIBUS ALIISQUE QUIBUS- 
DAM RITIBUS IN ECCLESIA RECEPTIS. 


§ 4. Salus Filiorum Dei externis alligati ceremoniis non est, ideoque 
in verbo suo earum modos Deus non determinavit. Neque etiam deter- 
minare voluit, nam variant Regna in quibus Ecclesia Christo colligitur, 
variant eorum leges, consuetudines, vivendi modus et ratio regiminis, | 

in iis igitur sua semper Ecclesia Christi gavisa est secundum rerum 
publicarum consuetudines libertate. Hujusmodi sunt festa, externae in 
cultu. sacro cerimoniae, modus administrationis sacramentorum, exer- 
citium disciplinae Ecclesiasticae, funerandi ratio &c. De quibus aliquid 
hic interserendum qualiter in Ecclesiis Hungaricis observentur. 


4. De Diebusskestisi 


§ Il. Ultimus Festorum apud Christianos finis est Gloria Dei, seu 
Numinis celebratio, quae non consistit in externa pompa et cultu variis 
ritibus peragendo, verum in accurata verbi divini praedicatione, legitima 
sacramentorum administratione, adoratione Dei, Hymnis sacris, Benefi- 
ciorum Divinorum cum gratiarum actione commemoratione, et aliarum 
virtutum gymnasio ac honesto pietatis cultu. 

Equidem Deus Festa in Novo Testamento positive non mandavit, 
prout fidelibus veteris Testamenti imposuerat; ea tamen observare in 
Ecclesia non tantum est licitum, sed etiam necessarium. Ad enarranda 
enim et perdiscenda Dei beneficia erga Ecclesiam praestita tempus requi- 
ritur et occasio, quae alia melior esse non potest, quam feriarum solem- 
nitas. Erudiri debent ad mysteria Redemtionis etiam hebetiores; fit hoc 
optime in his diebus anniversariis ad hunc finem deputatis. Fuerunt ergo 
semper in Ecclesia Novi Testamenti dies ad hos fines observati, de 
quibus Christiani ita cum Augustino: Non tempora observamus, 
sed quae illis significantur vel aguntur temporibus}). 

§ Ill. Gentilium Festa, bono equidem fine, at exitu noxio, Christiani 
sensim receperunt: nomina eorum commutantes martyrum ac confes- 
sorum nominibus ex consilio Gregorii Magni, qui ita suadebat: Festa 
Paganorum sensim in Christiana sunt commutanda, et 
quaedam ad eorum similitudinem facienda, ut facilius 
fidei Christianae accedant*). Cum tempore enim evenit, ut Festa 
in iis acta factaque Gentilium consuetudini accommodarent. Tempore, 
quod antecessit Reformationem, in Ecclesiam ratione quoque Festorum 
plurimi erant invecti abusus, tot enim celebrabantur dies festi in 
honorem Martyrum, confessorum, Virginum &c, vix ut sufficiens neces- 
sariis ad vitae sustentationem quaerendis tempus superesset. Substan- 
tiam quoque cultus divini collocabant in abstinendo a laboribus ac pro- 
cessionibus de loco in locum in honorem hujus vel illius sancti sanctaeve , 
ubi sapius eveniebant loco sanctitatis scandala et cultu pietatis actus 


') Confer hie Epist. Dedicatoriam Steph. Gelei praemissam volumini primo de mys- 
terio Redemtionis vernacule Valtsag Titka. 
2) LIB. IX Epist. 74. 

impli. Tempore Reformationis Principes Christiani simul cum Ministris 
verbi unanimi consensu tales abusus clam in Ecclesiam invectos faces- 
sere jusserunt; loco suo relinquentes Festa, solum in memoriam Redem- 
tionis per Christum praestitae celebrari solita ad recordationem Bene- 
ficiorum Dei. 

§ 1V. Hungari Reformati Festa pari modo sanctis dicata aboleverunt, 
in Keclesia vero receptos ab antiquo dies ad Dei beneficiorum commemo- 
rationem retinuerunt. Articulus de Festis Synodaliter conclusus anno 1566 
ita est: Dies Dominici cum Festis Nativitatis, Circumci- 
sionis, Passionis, Resurrectionis, Ascensionis et Pente- 
costes in libertate Spiritus retineantur, Col. Il. Rom. VIII. 
Alii dies sanctorum silentio praetermittantur!). Articulus 
vero anni 1576 ita est: Festivitates sanctorum praeter diem 
Dominicum (quia nec Salvator noster instituit, nec Apostoli ejus 
scriptis tradiderunt) nos ad Papistas relegamus. Festivitates 
tamen Nativitatis, Circumcisionis, Passionis, Resurrec- 
tionis, Ascensionis et Adventus Spiritus Sancti obser- 
vandos esse decrevimus. Severe etiam interdixerunt omnes actus 
illicitos et rusticos diebus Festis, ut directe ad quaerendam animi salutem 
converterentur; ita concludunt: Quemadmodum prophani dies 
dicati sunt laboribus corporalibus quibus victum aliaque 
vitae necessaria quaerat populus, ita festus dies sancte 
fuit institutus, quo idem populus a curis liber, Deo ac 
verbo ejus et Sacramentis, hoc est, divino cultui, vacaret. 
Idcircocum nunc feriis magis irritetur, quam placetur, ira 
Dei, ob otia, fastus, ebrietates, jurgia, saltationes, ludds, 
quibus vitiis ille ut plurimum prophanatur, Populo uni- 
verso severe interdicimus, ut talibus relictis totum se Deo 
consecret, ac dies festos sancte celebret, quemadmodum 
Deus praecepit audiendo verbum Dei, orando tam in Templo 
quam domi privatim. Quin et Pastores assidue suas Eccle- 
sias monere oportet, ut populus his asuescat?). His Pietatis 
actibus exercendis complectuntur Reformati Festorum celebrationem. 
Legibus etiam Regni statutum ita*): Festum Diei Dominicae aut 
hebdomadale sanctificetur, similiter tria Festa in Eccle- 
sia recepta solemnia observentur cum solito in iis cultu 
divino. Modus Festa imminentia significandi ille est observatus, ut 
campanis vesperi praecedentis diei signum daretur a populo jam notum, 


') Hist. Reform. pag. 135, 
*) Hist. Reform. pag. 283. 
3) Approb. Const. Part. 4. Tit. 4. Articul. XII. 

aut die Dominico praecedenti e cathedra Minister verbi Dei publicaret. 

§ V. Dum de Festis hic ageremus, ex occasione memoramus Luthe- 
ranos praeter Festa jam dicta a Reformatis observari solita observare 
etiam Festum B. M. V. et Apostolorum honori consecrata. Minuere volentes 
Festorum numerum anno 1578 die x Julii Synodum celebrantes Ministri 
concluserunt, ut dies Petri et Pauli item Jacobi Apostolorum 
ratione habita rusticorum operum prorsus tollerentur, aliorum vero ex 
parte observarentur; ita scilicet, ut peracto cultu matutino solemniter in 
Templo liberum sit opera rustica exequi. Festa vero illa quae Reformati 
observarent in totum observarentur. 

Inventi sunt quidam, qui contradicerent, ne vel tantillum sententiae 
Reformatorum accessisse viderentur, quorum sententiam egregie casu 
ingruens adjuvit tempestas. Accidit enim ut die S. Jacobo Apostolo 
dicato grando insolita vineis ac segetibus calamitatem in tota Provincia 
induceret prorsus miserandam !). Rustici rerum ignari Ministrorum 
decretum accusantes et abolitionem Festorum Ministris sese oppone- 
bant, qui coacti sunt suum revocare conclusum, praeter Barcenses, ex 
quorum praecipue intentione erat immutata Festorum ratio. Hi in aliis 
quoque cerimoniis externis discrepabant a caeteris Saxonibus. Coronae 
enim confessio auricularis non fuit, nec’ candelae in administratione 
sacrae coenae accendebantur, neque tempore baptismi infantum exor- 
cismus exercebatur; omnia vero haec Cibinii in usu erant*). Discrepantiae 
ratio ea est, quia Honterus Coronensium et Barcensium Reformator 
Basileae in Helvetia didicerat, indeque formam ac modum Reformationis 
acceperat. Aliae Saxonum Ecclesiae, sequentes Vittebergensium consue- 
tudinem, eas tantum aboleverunt cerimonias, quae aperte erant scanda- 
losae. Segesvarienses quoque cum Koéhalmensibus parum discrepabant a 
Reformatis tam in doctrinalibus, quam in ritualibus, at cum tempore 
arctius unionem inierunt cum aliis Saxonibus, nee gremio nationis 
Saxonicae ejicerentur, quod anno 1616 minitabantur 8). 


2. De externis incultu Divino cerimoniis. 


§ VI. Religio Hungarorum Reform. et cultus sacer absque omni fere 
cerimonia est, prouti fuit Ecclesiae Apostolicae et Primitivae. Haec tamen 
differentia est, quod in Ecclesia Primitiva et Apostolorum non erant 
campanae ad convocandum populum, neque templa ad cultum sacrum. 
Templa enim erigi coepta sunt seculo quarto a temporibus Con- 
stantini Magni; Campanae diu post ejus tempora, quae recte ad cultum 


") Haner Hist. Eccl. pag. 301, 302. 
*) Smeizel de Statu Eccl. L. pag. 68 et MSS. Soterii. —— 
3) Extant Acta Synodalia anni 1646. 

sacrum applicata sunt. Ad sonitum campanae confluit populus in Templum, 
ubi non organis musicis perstrepit, sed ore et corde e psalmis Davidicis 
concinit Deo gloriam tribuendo. Minister vero tanquam Ecclesiae ad 
Deum Legatus praeit precibus apud Deum; vicissim Dei vice fungitur 
ad populum verba ejus proponendo. Professis diebus singulis bis mane 
et vesperi ad preces communes peragendas et hymnos publice decan- 
tandos in Templum coitur. Eas Ministri doctiores et exercitatiores ex occa- 
sione et pro re nata concipiunt, alii formulas sequuntur. Die Dominico 
bis itidem concio habetur, vesperi secundum scita Canonum ex Catechesi 
Palatina materia aliqua tractatur. 


3. De Cantu in-Sacro Cultu. 


§ VII. Cantus in usu fuit. — Naturae conditor naturali Musica homi- 
nem instruxit, quae efficax est ad affectus domandos, ad fervorem erga 
Deum, misericordiam erga proximum excitandum. Musicam naturalem 
dicimus Cantum; quod autem hine originem habet et hanc imitatur per 
instrumenta Musicam Artificialem, quam primum prophani nepos Caini 
Jubal invenisse perhibetur. Primus in orbe cantor sicut et homo fuit 
Adam, qui dum peccato se maculavit, ex mente Rabbinorum, psalmos 
poenitentiales per plures annos lamentando cecinit. Apparet ex cantu 
Mosis, Mariae, Annae, Deborae, B. M. Virginis et psalmis CL Davidis, 
quibus ab olim utitur Ecclesia Dei, cultus Divini praecipuam esse partem 
gratiarum actionem, ejus vero cor et animam Psalmos ac Hymnos. 

Fuit in usu semper in Ecclesia Novi Testamenti cultus per cantica 
et hymnos. Ipse Mediator comesto agno Paschali ac coena peracta simul 
cum discipulis Jaudes Dei cecinit. Paulus ita de canticis instruit Cel. 
Il. 46: Verbum Christi habitet in vobis abundanter in 
omni sapientia docentes et commonentes vosmet ipsos 
psalmis, hymnis et canticis spiritualibus in gratia can- 
tantes in cordibus Deo. Plinius, Proconsul Asiae, Trajano Im- 
peratori scribit, quod post diligentem etiam inquisitionem non aliud 
Christianorum scelus potuit detegere. Affirmabant, inquit, hanc 
fuisse summam vel culpae suae vel erroris, quod essent 
soliti stato die ante lucem convenire CARMENQUE CHRISTO 
QUASI DEO, DICERE SECUM INVICEM, seque sacramento non in scelus 
aliquod obstringere, sed ne furta, ne latrocinia, ne adul- 
teria committerent, ne fidem fallerent}). De celebratione 
Nominis Divini per cantica Augustinus ita loquitur, tanquam quae in 
Ecclesia semper extiterit *). Cum tempore in Ecclesia omnia in deteriora 


‘) Lib. X. Epist. 97. 
') Confess. Lib. IX. Cap. 7. 

sunt mutata, cantus quoque tunc abiit in abusum, ut loco psalmorum 
et hymnorum concinerentur laudes excellentium virorum et saepe per 
ignorantiam scelestissimorum nebulonum. 

§ VIII. Exorto apud Hungaros Reformationis lumine, extemplo non 
solum doctrina, sed etiam cultus divinus de variis abusibus coepit restau- 
rari. Stephanus Szekely Bentzedi, qui visitaverat etiam scholas 
exteras, hymnos antiquos Hungarica civitate donavit, et alios pro ratione 
temporis adjunxit, quos edidit Cracoviae in Polonia anno 1536, dedi- 
cavitque immortalis memoriae viro Petro de Peren. Tandem etiam 
in vernaculum transtulit psalmos CL Davidis anno 1548 ediditque ibidem 
offerendo Lucae Gavai militari prudentia praedito1). Plurimi ex Reforma- 
toribus composuerunt pro occasione et statu Ecclesiarum, item ad Festa 
cantiones suavissimas, quibus hodiedum in publico et privato cultu utimur. 
Praecipui ex antiquis sunt, quorum nomina celebrantur de Cantionibus: 
Michael Sztarai, Matthias Biro Devai, Gallus Huszar, 
Andreas Batizi, Petrus Bornemiszsza, Petrus Melius, Bla- 
sius Radan, Stephanus Kis Szegedinus $.8.T. D., Matthaeus 
Kevi de Skaritza, Caspar Magotsi, L. Baro, Gregorius 
Szegedi, Valentinus Tolnai &c. 

§ IX. Regnante in Transylvania gloriosae memoriae principe Ga- 
briele Bethlen, Johannes Dajka de Keseriti superintendens cantiones 
in ordinem redegit, Threnos Jeremiae, Historiam Passionis Christi et 
plurimos hymnos, notis pro ea aetate receptis conformavit, ita quoque 
Psalmos CL Davidicos, at Rhytmis non ligavit. Volumen illud Cantionum 
Princeps Gabriel Bethlen per suum scribam expeditissimum in 
maxima forma describi, nitidissime compingi, aureisque bullis exornari 
curavit. Successor ejus Princeps Georgius Rakotzi typis fecit describi 
in optima Pappyro, forma maxima nitidissime. Impressa sunt exemplaria 
ducenta non amplius, quae pretio distracta non sunt, sed munificentiam 
erga Ecclesias declarare volens Princeps donavit Ecclesiis eminentioribus *), 
Praefationem Graduali (ita titulum libri designarunt a gradibus Musices, 
quibus cantiones aptatae erant) praemissam Princeps ipse ita claudit: 
Scripsi Albae Juliae in sede Principali die VIII Junii an. 1636, aetatis 
meae in hac Mundi palestra peractae quadragesimo, Regiminis hujus 
et Principatus mei sexagesimo sexto mense. Prodiit ergo istud cantionum 
volumen cura Stephani K. Gelei Episcopi, et sumptibus Georgii Rakotzi 
Senioris. | 

§ X. Tres viri sapientissimi Psalmos Davidicos ut suavissime canta- 
rentur in eam formam commutarunt: Theodorus Beza, Pastor et 


') Liber tunc editus est ad manus. —— 
*) Gelei in Epist. Dedicatoria, : 

Professor Genevensis, Theologus, Philologus et Poeta insignis, centum 
ex Psalmis versibus illigavit; Clemens Marotus, Minister secularis 
Francisci Primi Galliae Regis, quinquaginta rythmis aptavit; quos tandem 
omnes Claudius Gaudimelus clavibus Musices conformavit. Fuit 
hic Gaudimelus Musicus Parisiensis excellentissimus, cui par ea aetate 
per totam Europam non habebatur; verum ob Religionem Reformatam , 
quam profitebatur, die XXIV Augusti an. 1572 in nuptiis Thyesteis 
Parisiensibus, in quibus gloriabantur plus sanguinis quam vini effusum 
esse, occisus est. LXX millia hominum ibi et in vicinia ob Religionem 
crudeli morte sublata sunt per Romanenses, prout celebris Historicus 
Thuanus memoriae prodidit!). Omnes hi tres erant Galli, qui operam 
dederant psalmis in ordinem et claves redigendis, hinc et Melodia 
apud alias nationis dicta est Gallica. 

§ XI. Aliae quoque nationes animadvertentes psalmorum ad musicen 
conformatorum suavitatem ad delectandum, efficaciam ad excitandum, et 
in quovis animi morbo praesens remedium in linguis suis ad has claves 
ordinarunt Gallicas. Ita Angli, Belgae, Hispani, Itali, Bohemi, Germani, 
Poloni. Hungari cum essent adhuc hoc thesauro destituti, Albertus 
Molnar, Szentziensis, scholae tunc in Palatinatu Oppenheimiensis Rector, 
rhytmis Hungaricis complexos psalmos addidit editioni Bibliorum anno 
1607, prouti ex versibus in hujus memoriam a Joanne Farkasfalvi 
Filitzki Hungarice editis psalmisque rhytmicis hodiedum praemitti solitis 
apparet. 

Rhytmi hi a Molnare compositi non statim sunt recepti in Kcclesiis. 
Populus enim asueverat antiquis illis ac a Reformatoribus compositis 
cantionibus. Transylvani tamen ocyus, Hungarienses serius admiserurt. 
At tandem lapsu temporis clavibus asuefacti ultro Ecclesiis placuit. Qui 
se opponebant causabantur deesse in psalmis cantiones occasionales v. g. 
ad Festa, ad Funerationes &c. Media via hic est optima ita psalmis 
adhaerere, ne interim hymni et cantiones ad occasiones compositae negli- 
gantur. Ita quoque sentiebat Synodus Szathmar Németiensis, tam anti- 
quiores cantus, quam psalmos ad melodias Gallicas concinnatos ad- 
mittendo *). 

Oportet quoque praecentorem in coetu esse cautum ac circumspectum, 
ne tempore luctus jubilos canat, tempore vero publicae pacis et laetitiae 
threnos lessumque moduletur. Hine est quod hodie Threnos Jeremiae non 
lamentemur, cum nobis ob Christi triumphum super satanam gaudendum 
est. Nec decet nos lamentari ob eversionem politiae Judaicae, cum illa 
obstaret Christi regno propagando; destructa semel Jerosolymam amplius 


1) Histor, sui tempor. Lib. LII. Laeti Compend. Hist. pag. 440. 
*) Conclusione XI in Actis Synodi. 

Christiani prudentiores in terra non respectant. Quando tamen publica 
sunt in Regno Dei judicia prudenter accommodari possunt. 

§ XII. Hymnis adjungi solet cantus Te Deum laudamus tem- 
pore Jubili occasione victoriae cani solitus. Vocatur etiam cantus Am- 
brosianus de Ambrosio Episcopo Mediolanensi anno post Christum natum 
397 mortuo. Traditio talis est: cum Ambrosius Augustinum antea Mani- 
chaeum baptizaret, ambo repleti spiritu ad auditum populi cireumstantis 
alternatim cecinerunt. Ambrosius recitavit versum primum, Augustinus 
secundum, tertium Ambrosius atque ita alternando ad finem usque. 
Merito alii dubitant, deferuntque soli Ambrosio, alii Sisebuto, alii Nicetae 
Monacho !), Quisquis autor fuerit, cantio est elegans. 

§ XIII. Literae Stephani Tsengeri. — In cultu sacro apud Reformatos 
Hungaros ille ordo observabatur, ut inchoarent et clauderent cum cantu 
cultum sacrum, ita ut populo in locum sacri cultus conveniente prae- 
centor Invocationem seu Adjutorium primum, mox ex Psalmis vel 
Hymnis cecinit *. Minister verbi cathedram conscendens, peregit preces, 
concionem, et iis finitis benedicens populo descendit e cathedra, cantor 
cantu clausit cultum. In Belgio alia observatur methodus; ibi enim con- 
veniente populo in unum Minister V. D. conscendit cathedram, designat 
cantum canendum, quem incipit praecentor canitque cum populo, Pastor 
concionaturus stat interea in cathedra, mox preces orditur, sequitur 
concio, finita ea et precibus, cantor canit, Minister benedicit populo 
atque ita claudit cultum sacrum coetusque dissolvitur. Hune morem 
Stephanus Tsengeri ex Pastore Fagarasiensi Pastor Enyedensis 
Tractus Senior, Professor et Curator Collegii, Principi Transylvaniae et 
Proceribus charissimus, multum suasit, receptusque est in Ecclesia Enye- 
diensi et aliis quibusdam ea forte aetate. Epistolam de his suis conatibus 
bene longam dedit ad clarissimum virum Joannem Dadai Pastorem 
Kukillévariensem et generalem Synodi Notarium, in:qua mentem suam 
fuse explicat, quam hic subjiciemus. 

Vir Reverende ac clarissime! Proxime elapsa Synodo generali rationes 
breviter consignatas, quibus in cultu Dei publico per brevem precationem 
psalmique ante et post concionem orationemque solennem canendi indica- 
tionem inchoando et finiendo, nitor, me tibi missurum receperam: tardi- 
tati quam varia mihi obstacula pepererunt ignoscas atque rationum, quae 
jam mitto, momenta in timore Dei absque praejudicio perpendas vehe- 
menter a te contendo. 

Primo itaque cur ita faciam Genevensis aliarumque Gallicarum 
Kcclesiarum praxi excitatus, hoc me movet, quia certus sum ex scriptura, 


) Hofman in Voce Hymnus. 
* cecinerit (ed.) 

Pastorem Ecclesiae Dei esse ejusdem Praesidem, qui non tantum 
nosse, sed et curare debet diligenter, quomodo sit versandum in domo 
Dei; nam Praesidis veri est, non solum medium sed etiam initium ac 
finem actionis publicae ac legitimae istius societatis, cui dirigendae 
praefectus est, modo ac ordine conveniente gubernare. Vel itaque cultus 
Dei publicus non est actio Ecclesiae publica et legitima, vel sacra ejus 
inceptio et finitio, cantusque in ipso apud nos administrari solitus non 
est ejusdem pars: vel revera de natura rei est, ut Pastor Ecclesiae, 
tanquam ejusdem Praeses, illius cultum publicum convenienter inchoet 
et finiat. 

Deinde totus Dei in Ecclesia publicus cultus est actio publica, vel 
in nomine Dei ad populum, vel in nomine populi ad Deum, perficienda. 
Atqui hoc totum quicquid est, quoad rei directionem exemplaremque 
tum inchoationem, tum continuationem, tum finitionem, sicut ex verae 
Religionis praescriptis, ita ex omnium vere Theologorum consensu est 
officium Ministro verbi Dei injunctum. Porro totus Dei cultus publicus 
non solum quoad internam Spiritus S. directionem, sed et quoad externam 
mediorum et actuum cultui inservientium adhibitionem, debet esse sacratus, 
tum quatenus Deo, tum quatenus ejus populo in publico cultu publice 
benedicendum est. Atqui utriusque hujus benedictionis directio et admi- 
nistratio, est functio verbi Dei Ministro in solidum divinitus attributa. 
Num: VI. 23, 24. 2 Chron. XXX. 27. Nehem. VIII. 7. 

Praeterea cultus divini publice peragendi reverentia idem evincit ex 
parte tum Pastorum tum Auditorum. Annon enim indigne tractabit 
verbi Minister eam cultus divini partem, quam ipse ductu et exemplo 
suo convenienti regere in nomine divino palam consecrare, pro illus 
excellentia juste aestimare aliisque juste aestimandam docere atque osten- 
dere dedignatur? quasi oratio in cantu publici cultus aut ejusdem pars 
non esset, aut non esset unius cum solenni oratione soluta cumque 
verbi praedicatione sanctitatis et dignitatis, quoad suam naturam, ut tum 
vocalem tum exemplarem Ministri verbi Dei consecrationem atque 
directionem mereatur, quasi ad totum Dei cultum publicum aeque ac 
ad solennem precationem ac praedicationem auxilium Dei publicitus ab 
ipso vel petere vel cum gratiarum actione excipere esset noxium ac 
ignominiosum. Similiter cum populus noster cantionem publicam cultus, 
solenni tum solutae orationi tum verbi praedicationi apud nos praemitti 
subnectique solitam, non tam pro publici cultus parte, quam pro oppor- 
tunitate hominum melius in coetum Ecclesiasticum congregandorum, 
indeque segregandorum reputet ac observet, multum sane reverentiae 
cultus derogat, in quo errore ut plurimum ipse confirmatur, si ritus ille 
totum Dei cultum publicum incipiens et finiens non tantum omittatur, 
sed et mordicus sicuti fit damnetur: ita vicissim corrigetur, si seriae . 

et verae de isto negotio institutioni exemplaris quoque verbi minis- 
trorum directio et conformis gestus subjungatur. Caeterum tam ordo, 
quam decorum cultus publici id postulat, ut res a Deo ad eum publice 
peragendum instituta adhibeantur ea ratione, quae ipsarum dignitati 
cultusque nobilitati conveniat. Atqui et cultus dignitati et rerum divi- 
narum in cultu publico versandarum majestati magis congruit, ut totum 
Dei cultum publicum Pastoris benedictio, consecratio et directio exem- 
plaris prima incipiat, ultima vero concludat et finiat, ne aliquae cultus 
partes intermediae ea destituantur; alioquin enim publicus Dei cultus 
non secus administrari videtur, quam si Paterfamilias prima et ultima 
mensae suae fercula nihil curans, medium sui convivii tantum inciperet 
et finiret per precationem et gratiarum actionem consentaneam. 

Ad haec quae conscientia de rebus fidei rectius informata negare 
ausit si alicubi maxime in cultu publico id oportere a nobis observari, 
ut quod ibi seu dicto, sive facto agendum est, id fiat in nomine Jesu 
Christi, et quidem tanto illustrius et strictius, quanto publicus cultus 
anteit privatum? jam vero cuilibet rationi per sanguinem Christi sanatae, 
modo recte attendat, conspicuum est, illustrius et strictius administrari 
cultum publicum in nomine Christi, si ille per publicam Pastoris bene- 
dictionem et consecrationem Christianam plebi exemplarem inchoetur et 
finiatur publice, quam si ille ritus omittatur; quid enim? an precando 
ex suggestu publice totum Dei cultum consecrare, populo benedicere 
Deoque gratias agere in initio et termino cultus publici, non est illustrius 
ac cultus severitati accomodatius, quam id non facere solum, sed et ita 
facientes malitiose criminari. 

Ad extremum aedificatio Ecclesiae requirit ut cultus Dei publicus in 
omnibus suis partibus quantum fieri potest sit aequabilis, auditorumque 
profectui in sapientia et observantia spirituali proportionalis. At vero 
apud nos, omisso ritu illo, aedificatio Ecclesiae vix quaeritur et atten- 
ditur in cantu, tum quia absque indicatione publica populum dirigente 
simul et semel ex suggestu, nescitur a populo in quo Deus hymno sit 
celebrandus, tum quia nostri Cantores et scholarum rectores, quibus 
directio cantus vulgo incumbit, saepissime canunt inconvenienter in coetu 
Ecclesiae vel imprudentia vel impudentia et praesenti rerum statui et 
loci temporis personarumque cultui divino tunc recte inhiantium. circum- 
stantiis et denique dissertationibus de facto instituendis loco benedictio- 
num maledicendo cantumque ita protrahendo, ut major temporis cultui 
inservientis pars potiori Ecclesiae institutioni subtrahatur sicque Pasto- 
rum concio et solennis oratio cum taedio minorique quam oporteret 
fructu audiatur. 

Sed jam operae pretium est videre et perpendere in timore Domini, 
quid contra opponi soleat et possit. Et quidem primo damnatur ritus 

jam ita demonstratus, quia Majorum nostrorum exemplo carere, recep- 
taeque antiquitus consuetudini probatae repugnare videtur? Verum enim 
vero cum totus cultus noster divinus debeat esse rationalis, ritum in 
cultu Dei fundamentis ac exemplis scripturae sacrae suffultum, consue- 
tudo hominum tantum abest ut remorari debeat, ut potius ipsa (qua- 
tenus ordini divino insultat, praescribit, eumque prae se non solum 
contemnit, sed et contumaciter redarguit) et Deo ingrata et Deum colen- 
tibus infrugifera esse ab ipsomet Christo pronunciatur. Sicut enim rectae 
in Politia leges non consuetudine sola, sed ratione niti debent; ita 
omnes cultus divini partes et ritus praxi scripturae sunt metiendae. 
Neque tamen hoc ipso ritus apud nos ante observatus tanquam malus 
damnatur, modo instar oraculi iis, qui meliorem observare possunt et 
volunt legitime ne obtrudatur, sicut nec ob prioris bonitatem posterior 
hic proscribi meretur. Nam ex bonitatis gradibus sicut melius praestat 
bono, neque tamen ipsum per hoc reddit malum, ita bonum meliori 
debet cedere. Hine videre est scandalum quoque ex ritus prioris omissione 
posteriorisque hujus observatione praetensum non magis atque consue- 
tudinem objectam urgere, quia ritus ille, qui pro fonte scandali reputatur, 
cum non sit peccatum alios vel male inficiens, vel a bono retrahens, 
verum ordo fundamentis et exemplis scripturae s. stabilitus, scandalum 
inde non est datum sed acceptum, quod nihil potest remorari veritatem 
apud eos, qui veritatis Domino servire contendunt. Si quis dicat etiam 
sine ritu illo posse cultum Dei salutariter perfici, adeoque non esse 
necessum ipsum urgere? Respondeo, posse quidem, sed ex scripturae 
edicto teneri nos, non tantum ea, quae sunt ad salutem absolute neces- 
saria, verum etiam illa, quae ad decorum et aedificationem Kcclesiae 
juxta scripturam facere; praeter superiora vel hoc unum ostendit, quia 
benedictus cultus et populi ordinaria publice peragenda primo et ultimo 
non in alienam personam devolvitur, sed ab ea, cui id facere divinitus 
est commissum peragitur. Verum hic regeritur: In Vet. quoque Test. 
cantus directionem in coetu ecclesiastico non sacerdotum sed cantorum 
fuisse, atque adeo neque nunc aliter faciendum esse? Ast ad hoc res- 
pondeo id, quod cantores illi tum Doctores Prophetaeque tum denique 
ex tribu Levi, penes quem erat sacerdotium, fuerint, sicuti perspicuum 
est ex 1 Chron. XXIII, 2, 3, 4; XXV, 2, 3, 5, 6, 7; 2 Chron. XX, 
419, 20; XXIX, 26, 27. At nostri cantores ex censu Sacerdotum, Pro- 
phetarum et Doctorum Ecclesiae non sunt. Unde merito retorquetur illud 
argumentum, si quidem in locum Sacerdotum, Doctorum et Prophetarum 
V. T. in N. T. successerunt verbi Ministri et non alii &c. 


Stephanus Csengeri. 

Quae magno molimine vir doctissimus moliebatur in effectum dedu- 
cere non potuit; nam gravi tot negotiorum pondere pressus et oppressus 
obiit anno 1671. Mos ille antiquior receptus in pluribus remansit Kcclesiis. 

Cantiones in Templo cantari solitas varii diversis temporibus in 
ordinem redegerunt. Novissime fecit in Transylvania Stephanus Gyula 
Szigeti, qui per tres et viginti annos in Collegio N. Enyedensi munere 
Professoris Theologiae et Linguae Sanctae functus mortuus tandem an. 
1740 tanquam Ecclesiarum in Transylvania Superintendens. Cantiones 
vero veris suis Melodiis per ipsum adaptatae prodierunt Claudiopoli 
an. 1744. 


4, De modo administrandi Baptismum. 


§ XIV. In Baptismo Reformati e postliminio reduxerunt Apostolicam 
simplicitatem, abstinentes ab omnibus inventis et additionibus humanis 
et actibus superstitiosis, veluti sunt exorcismus, immixtio salis et olei 
in aquam &c quae equidem prioris aevi Christiani in symbolum rerum 
spiritualium ex proprio ingenio receperant, at cum tempore in supersti- 
tionem degenerarunt ideoque relinqui poterant. Ordinarunt ergo ita ut 
Baptismus peragatur ab ordinario verbi Divini Ministro in loco cultus 
sacri publico, ni aliud necessitas postulet, aqua simplici et pura, reci- 
tatis verbis institutionis, in nomine Patris, Filii & Spiritus Sancti. 
Baptismus mulieribus concessus non est, cum Apostolus eas removit a 
praedicatione verbi Dei et tota Christianitas ab administratione coenae 
Domini, quae non minus est sacramentum. Susceptores ex usu antiquorum 
et susceptrices admittuntur. Liber Baptismalis quo nomina baptizatorum 
referrentur, curiose requirebatur. Canones de administratione Baptismi 
in Ecclesia apud Transylvanos sunt sequentes: 

Baptismus imprimis administrandus est absque ullis superstitiosis 
ritibus, sacrilega temeritate assutis, conciuncula praemissa, juxta formam 
a Christo ejus authore praescriptam, in nomen Patris, Filii et Spiritus 
Sancti, cum affusione aquae purae ac simplicis. Ordinarie quidem semper 
in loco publico Dei cultui destinato post conciones, aut preces matutinas 
quovis die sine discrimine, praesentibus si non pluribus saltem Patre 
infantis ac susceptoribus seu sponsoribus. Extraordinarie tamen et in casu 
necessitatis morbi lethalis vel persecutionis quovis loco honesto tamen et 
tempore infantes baptizari possunt ac debent. Alioqui si ob spontaneam 
quorundam Ministrorum negligentiam infans aliquis sine baptismo deces- 
serit, dignam Ecclesiae censuram sustinebunt. Utut namque Baptismus 
aquae absolute ad salutem necessarius non sit, neque tamen ritus quoque 
indifferens est, ac proinde nulla ratione, cum tempus et occasio favet, 
negligi debet, ne excessu evitato in defectum impingatur. Medium itaque 
in hoc tenere beatum. 

Quoniam vero Baptismus est sacramentum nostri in foedus Dei 
receptionis ac cum Christo unionis, Baptismus infantium nostrorum diu 
non est differendus. sed quantocyus fieri poterit, eo tingendi ac ini- 
tiandi sunt, ut foedus illud Dei et unio cum Christo salutaris in ipsis 
sacratissima ea cerimonia obsignetur. Alioqui Baptismum suorum infan- 
tum, ob frivolas aliquas causas protelantes, si interea mori eos contingat, 
gravem Ecclesiae animadversionem experientur. 

Adulti ex Judaismo vel Mahumetismo ad Christum conversi non 
prius ad Baptismum sunt admittendi, quam in fidei Christianae rudi- 
mentis sint instituti. Oportet enim eos priorem suum errorem publice 
confiteri, sicut Judaei a Johanne baptizati peccata sua confitebantur; 
veritatem agnitam autem profiteri, sicut Philippus Eunucho dicebat: 
si credis ex toto corde, licet tibi baptizari. Et in ease finaliter 
perseveraturos vitamque piam ac Evangelio dignam victuros coram 
personis honoratis seu testibus ac sponsoribus sancte vovere ac promittere , 
ne quo modo et ipsi Ministris baptizantibus, haud secus ac Simon Magus 
Apostolis , illudant. 

Potestatem administrandi Baptismum solis iis Christus contulit, 
quibus praedicationem Evangelii commisit, Apostolis videlicet, et veris 
-eorum successoribus, utpote Pastoribus legitime vocatis et ordinatis; 
conjunxit enim haec duo: Docete et Baptizate. Quocirca mulieribus 
ut loqui et docere in Ecclesia, ita baptizare quoque non permittitur; sunt 
enim illa conjuncta?). Idem de viris quoque secularibus intellegendum. 
Quaecunque igitur et quicunque temere, in fictitio etiam illo necessi- 
tatis casu, quem falsa de absoluta Baptismi ad salutem necessitate opinio 
peperit, citra vocationem, baptizandi jus et facultatem sibi vindicarirt, 
solenniter excommunicentur et ab iis baptizati, pro non baptizatis habiti, 
a Ministro Ecclesiae legitime baptizentur *). 


5. De modo administrandi Sacramentum Eucharistiae. 


§ XV. In administratione etiam Sacramenti Eucharistiae absciderunt 
omnes cerimonias antiquis legibus et usu non roboratas quae supersti- 
tiosum reddebant sacrum hunc ritum atque deturpabant, veluti auricu- 
larem requirere confessionem, accendere luminaria, induere albas. Refor- 
mati requirebant, ut communicandos Minister verbi priusquam ad sacram 
synaxin accederent severe examinaret in vitam et mores eorum inqui- 
rendo, diligenter doceret finem usumque sacramenti demonstrando, ut 


1) Consilium Regium Locumtenentiale in Hungaria anno 1742 die 15 Septembris severe 
edixit Helveticae Confessioni addictis Ministris, ne obstetrices a baptizandis infantibus in 
casu necessitatis arceantur; imo ut id facerent admoneantur sub gravi animadversione Regia. 

*) Canones LV, LVI, LVI, LVIII. 

ita indoctos erudiret, animo contritos quorum genua labascerent conso- 
laretur; qui imparati essent et ad Deum vera poenitentia non conversi, 
eos adhortaretur et cum omni condolentia ad conversionem perduceret *). 

De Zingaris ita concluserunt: Cinganis autem seu Amorraeis, 
quia verbi et sacramentorum contemptores sunt, adminis- 
trationem utriusque Sacramenti interdicimus, donec con- 
versionem manifeste probaverint?). 

Pane azymone an fermentato administrarent diu satis controvertebant? 
In Papismo assueverant azymo: Lutheri quoque asseclae retinuerant 
eandem formam panis orbicularem, quidam etiam ex Reformatis eundem 
sequebantur ab initio ritum. Verum ostensum est, aptius esse symbolum 
Corporis Christi nutritivam panem et usualem, quam illum arborum foltis 
similem, qui Missae magis congruebat. 

Molestae tandem in Synodo Szikszoviana anno 41568 controversiae 
finis impositus est. Unanimi enim Ministrorum et Magnatum consensu 
conclusum est, ut pane fermentato, qui est in usu communi, adminis- 
traretur*). Quam sententiam deinceps quoque in Synodis confirmarunt *) 
ac perpetuo Reformati Hungari retinuerunt, ut Christi sanguinem vini, 
corpus vero panis communis symbolo exhiberent. 


Canones de sacra coena isti sunt Ecclesiastici. 


1. Coenae quoque Dominicae administratio legitima debet a solis verbi 
Dei ministris publico Ecclesiae testimonio emissis et quidem tempore 
antemeridiano publice in frequenti auditorio stantibus e mensa juxta 
institutionem Christi Domini absque omni mutatione et mutilatione, sub 
utraque specie, pane nimirum communi ac nutritivo, non vero pappy- 
raceis illis orbiculis massae infermentatae, ferro calefacto et fere candenti 
tostis, qui panis nomine minime sunt, et vino puro ac simplici, nullo 
alio liquore adulterato, fractum panem sigillatim communicantibus in 
manus praebendo, ac calicem iisdem omnibus nemine excepto porrigendo, 
ut panem manu acceptum edant, et vinum ex poculo accepto bibant. 
Dictum enim est: Bibite ex hoc omnes, absque ulla eaque stulta vel 
transsubstantiationis opinione, ad gratam mortis Christi commemorati- 
onem , adque fidei suae de fractione corporis et effusione sanguinis Christi 
in remissionem peccatorum ipsorum confirmationem, nec non gratitu- 
dinis suae erga Christum, pro tantis tamque inaestimabilibus beneficiis 
erga se collatis debitae, testificationem. 


3) Histor. Ref. pag. 294. 703, 704. 

‘) Hist. Refor. pag. 300. 

*) Superius in capite de Synodis. 

*) Docent Canones sequentes Ecclesiastici Synodaliter confirmati. 

2. Quia coena Domini est sacramentum spiritualis nostri in coetu 
Ecclesiae, cui per baptismum insiti sumus, nutritionis, ideo non satis est 
ea non semel tantum uti. Quemadmodum infantibus satis quidem est 
semel nasci, sed non est satis semel tantum vesci; ita adultis quoque suf- 
ficit quidem semel renasci, cujus sacrum signum est baptismus, sed non 
sufficit semel duntaxat spiritualiter ali, verum opus est, ut quamdiu 
vivunt tam diu sic alantur, ut nutriantur. 

Nutrimentum autem illud spirituale praeter verbum Dei est corpus 
et sanguis Christi, cujus sacratissimum symbolum est coena Domini. 
Oportet igitur eos illa frequentius uti juxta illa verba ejusdem Christi: 
Quotiescunque ederitis panem hunc, quotiescunque biberitis poculum 
hoc. Ad minimum ergo publice et ordinarie sexies in anno sacramentum 
coena administrari in Kcclesiis nostris solet: 4 In festo Nativitatis 
Christi, 2 Dominica Quadragesima, 3 in festo Paschatis, 4 in festo Pente- 
costes, 5 Dominica undecima post Trinitatis, 6 denique Dominico Adventus, 
ut sic sacrum istud institutum nec frequentiori usu vilescat nec vero 
rariori contemni videatur. Secus facientes, nisi justis rationibus se excusare 
possint, prima quidem vice corripiendi, secunda autem, si omnino contu- 
macia ducti sacram hance Eucharistiam toties administrare praetermiserint , 
ad generalem usque Synodum deponendi sunt. 

3. Extraordinarie tamen privatim quoque clinicis seu aegrotis, lecto 
affixis iisque fidei infirmioris impense efflagitantibus, communio sacra 
haud deneganda est, iis praesertim locis, in quibus reliquiae adhuc 
quaedam Papismi supersunt, vel ubi orthodoxi cum Papistis mixtim 
habitant; modo ne id in ordinarium usum vel potius abusum abeat, 
neve solis ipsis, sed Ecclesiolae ex domesticis ac vicinis tempestive 
monitis collectae simul administretur, nec denique. cum opinione operis 
operati, tanquam viaticum quoddam morientibus absolute necessarium, 
sed ad fidem tantummodo ipsorum languidam, in extremo cum gravis- 
simis morbi lethalis doloribus ac satanae tentationibus agone, corrobo- 
randam. 

4, Quoniam ab iis, qui ad sacram corporis et sanguinis Christi com- 
munionem accessuri sunt, probatio sui tam stricte tamque necessario 
requiritur, ut quicunque sine ea irreverenter ad mensam Domini acces- 
serint, corporis et sanguinis illius non solum non participes, sed rei potius 
fient, ac proinde non nisi judicium sibi edent ac bibent. Ideoque Pastoribus 
sacramentum coenae administraturis octiduo ante publice praesignifi- 
candum, ac serio intimandum erit, ut mature quilibet sese debita cum 
reverentia, vera fide ac animi pietate, studioque novae vitae praepa- 
rent, atque eundem in finem pridie ante communionem extraordinarie 
praeparatoriam concionem instituant, in qua mysterium sacrae coenae 
auditoribus suis perspicue edisserant ac serium poenitentiae studium . 

inculcent, Catechumenorum autem recenter communicare volentium vi- 
tam, mores et profectum in doctrina fidei, quantum fieri potest, diligen- 
tissime examinent eosque qui digni judicati fuerint admittant, qui vero 
indigni rejiciant ac in aliud tempus, donec rectius instituti fuerint, 
communionem eorum differant. A Peregrinis autem, qui aliunde in Kc- 
clesias ipsorum advenerunt, suspectis praesertim, literas testimoniales de 
veritate confessionis ac probitate vitae exigant. 

5, Pueros itaque rationis expertes, ut et fatuos, qui judicio seipsos 
probandi non pollent, nec discernere corpus Domini sciunt, non bapti- 
zatos item, ut et excommunicatos tanquam a communione Christi et 
Ecclesiae alienos; in summa: flagitiosos quosvis utpote blasphemos, 
perjuros, veneficos, incantatores, et qui eorum incantationibus utuntur, 
homicidas, adulteros, scortatores, fures, foeneratores, qui nimirum usu- 
ram mordentem exercent, ebriosos, iracundos, contentiosos, implacabiles, 
omnes denique notorios ac scandalosos peccatores, eosque impoenitentes 
a sacris elementis, alimentisque solis fidelibus a Christo institutis, 
Ministri Ecclesiarum solenni praemonitione ante distributionem coenae 
Dominicae arcere, ac dehortari debent, ne grave tum sibi ipsis, tum a 
se admissis judicium et condemnationem accersant. Sibi quidem ,. quod 
sanctum scientes canibus offerunt, si enim inscii faciant excusati sunt; 
admissis autem, quod sacra indigne sumentes profanant inque corpus 
et sanguinem Christi peccant. 

6. Recenter etiam ex Papismo, Samosatenianismo, Lutheranismo, 
Ruthenismo, Walachismo conversi, non prius ad sacrum hoe epulum 
admitti debent, quam privatim Pastorem Ecclesiae adierint, ac priorem 
suum errorem coram eo ac Presbyteris, si forte sint, confessi objurarint, 
recantarintque veritatem autem agnitam ac receptam professi constan- 
temque suam in ea perseverantiam sancte testati sint ac spoponderint }), 


6. De Negotiis Matrimonialibus. 


§ XVI. Matrimoniorum cura directe non respiciebat V. D. Ministros 
sed Rempublicam et politiam. Verum ad evitanda scandala ab antiquis 
rerum Moderatoribus et Christianis Imperatoribus ita ordinatum est, ut 
legitimum conjugium sit interventu Ministri Dei, qui Neogamis Bene- 
dictionem a Deo exoret. In concilio Carthaginensi anno 398 ita decretum 
est: Sponsus et sponsa cum benedicendi sunt a sacerdote, 
a Parentibus et Paranymphis offerantur. Hormisdae Pontificis 
Romani conclusum anno 514 editum tale est: Nullus fidelis cu- 
juscumque conditionis sit occulte nuptias faciat, sed 


") Canones Ecclesiastici LIX, LX, LXI, LXII, LXIII, LXIV. 

Benedictione accepta a sacerdote publice nubat in Do- 
mino?). Ante seculum quintum in publicam et universalem legem apud 
Christianos non abierat, ut Neogami a Ministro V. D. copularentur, quam- 
vis Tertullianus ita ad uxorem observetur loqui: Matrimonium 
Ecclesia conciliat, oblatio confirmat, et obsignatum An- 
gelirenunciant, Pater pro rato habet®). Honestas, pax et decus 
Keclesiae requirebat, ut palam et non occulte conjugia inirent, unde 
eorum indicatio a Tertulliano etiam dicitur Professio Nuptiarum. 

§ XVII Servatus est ille ordo apud Reformatos etiam in Hungaria 
et Transylvania, ut Minister verbi Neogamos fide copularet, de quo ita 
anno 1576 in Synodo concluserant: Juramentum inter contra- 
hentes matrimonium, quia nec regulam veritatis excedit 
in nostris Ecclesiis servandum esse statuimus. Ita et 
Dominus Ecclesiam suam quae Sponsa vocatur, fide sibi 
copulavit. Ezech. XVI. Hos. II. Mal. 113). Priusquam fidei vinculo con- 
jungerentur in loco publico nomina eorum sunt proclamata: quae publica 
Proclamatio citationis loco hic est adversus incertum contradictorem, 
qui si nunc taceat, jus omne ad eos, qui vinculo matrimonii conjuncti 
sunt, in futurum amittat 4). Quae circa matrimonia Hungari observent, 
ea satis Canones Ecclesiastici hic describendi explicant; alia igitur huc 
corradere supersedemus. Ita illi sunt, quibus sese adstrinxerunt: 

4. Antequam KEcclesiastae neogamos more solito copulaverint, debe- 
bunt prius praecedenti die Dominico, a concione matutina coram uni- 
verso coetu eos (exceptis Magnatibus) proclamare et si quid obstaculi, 
quod eorum connubium impedire posset, a quoquam ad ipsos relatum 
fuerit, copulationem differant, donec se ex eo rite expediverint. Advenas 
autem et ignotos secus nulla ratione copulent, nisi testimoniales de 
sua tum libertate tum probitate ac honestate produxerint. Alias qui lis 
posthabitis temere personas ejusmodi conjunxerint, quas postea vel non 
liberas vel non honestas fuisse innotuerit, verbis imprimis acriter corri- 
piendi, post vero, si idem contumaciter attentaverint, deponendi etiam sunt. 

2. Personas ergo publico vel Dioeceseos alicujus vel Synodi Generalis 
judicio ad tempus in vinculum viduitatis vel coelibatus justissime conjectas 
et nondum solutas vel denique vulgo infames sive ob infidelem deser- 
tionem sive ob scortationem ac illegitimum congressum, quicunque Kccle- 
siastarum ex certa scientia in gratiam saltem quorundam aut propter 
munusculum aliquod copulaverint, tanquam temerarii constitutionis Eccle- 


‘) In Corpore Juris Canonici, Causa XXX. Q. V. Cap. II. 

2) Lib. II ad uxorem. | 

3) Histor. Ref. pag. 289. 

4) Boehmer in Jure Protestantium Eccl. Tom, III. pag. 1282. 

siasticae violatores ac turpis simoniacique lucri cupidi, non solum de 
ministerio sacro aliquamdiu dejiciatur *, verum etiam e communi fidelium 
coetu solenniter excommunicentur, ac non nisi post publice actam poe- 
nitentiam ea conditione recipiantur, ut si denuo et quidem studio in 
eundem lapidem impegerint, in perpetuum sine ulla reassumptionis spe de- 
ponantur. li similiter, quibus publico Ecclesiae decreto vel omnino nubendi 
potestas adempta, vel saltem ne huic vel illi nubant interdictum est, 
si temeritate ducti, vel per diversae sectae ministros vel vero per nostrates 
pecunia corruptos, se copulari fecerint, solenniter excommunicandi sunt. 

3. Copulatio novorum conjugum, usu jam antiquitus apud nos 
recepto eoque in scripturis sacris fundato, solenni ac corporali (ut vocant) 
juramento mediante, fieri debet et quidem in templo aut si id desit, 
quovis alio publici cultus loco, a concione vel precibus matutinis, ordi- 
narie quidem diebus Martis vel Mercurii at casibus extraordinariis ita 
exposcentibus reliquis quoque (sabbatis ac Dominicis exceptis) septimanae 
diebus. Ea tamen conditione, ne vel sponsalia vel nuptiae diebus Domi- 
nicis celebrentur, quod serio publica etiam Regni constitutione prohi- 
betur, ne nimirum dies Domino nostro Jesu Christo sacer, ebrietate , 
luxuria, saltationibus, aliisque nequitiis in conviviis nuptialibus exerceri 
solitis, summa cum Dei indignatione profanetur sicque dies Christi in 
diem Bacchi et Veneris sacrilege convertatur. 

Vitandum studiosissime est quoque, ne longe ante tempus nuptiarum 
copulatio fiat: periculum namque est, ne interea temporis jam copulati 
vel consuescant, vel vero dissidium ac animorum abalienatio inter illos 
oboriatur, ob quam libenti postea, si liceret, animo dissociarentur, ac 
proinde Ecclesiae grave admodum negotium facessant. Quicunque igitur 
alterutra harum circumstantiarum aliquibus, praesertim mediocris condi- 
tionis hominibus, privato suo ausu sine speciali Inspectorum indulsu, 
aliquid gratificati fuerint, sacro ministerio ad Synodum usque generalem 
ipsis interdicendum erit. 

4, Gradus consanguinitatis nubentium antequam copulentur solicite 
investigandus est, ne quid contra decorum aut honestatem committatur 


in eo; namque non modo quid liceat, sed etiam quid deceat, diligenter 
perpendendum. Quocirca etiamsi in tertio et quarto conjugia scriptura 


non interdicit, tamen ne offendiculum praebeatur infirmis ex antiqua 
gentis nostrae consuetudine, ad quartum usque cognationis totidemque 


affinitatis gradum inclusive, conjugium nobis est prohibitum. Proinde 


nemo ministrorum propria sua praesumtione, ea sanguinis vel affinitatis 
propinquitate junctos copulare sub amissione officii et honore * ausit. 


* dejiciantur (ed.) 
* honoris (ed.) 

5. Aetatis etiam ac habilitatis matrimonium contrahentium diligens 
habenda ratio ideoque impuberes nequaquam, sed mares XVIII, virgines 
autem XIV demum exeunte anno ad minimum copulandi sunt. Contra- 
rium rei bene conscii temere facientes, annua depositione mulctandi sunt. 

6. Paritas quoque et aequalitas in conjugibus maxime requiritur. 
Dispares ergo et inaequales utpote juvenculae aut virgines XIV vel XV 
annorum, Cum viris nimis grandaevis: eo vero magis vetulae, in quibus 
jam natura cessavit, cum juvenibus 20 vel 25 annos natis copula fidei 
consociari sub gravi Ecclesiae censura vetantur; quandoquidem in 
talibus conjugiis proles praecipuus conjugii finis sperari minime poterit. 

7. Conjugium quidem omne juxta sententiam Christi adulterium 

dissolvit, adeo ut pars innocens, ac fidem conjugalem intemerate 
servans, adulterae cohabitare invita non teneatur; nubendi tamen alii 
facultas ei secus non conceditur, nisi conjugem suum adulterum vel 
adulteram in foro civili via juris prosecutus vel prosequuta fuerit, 
eumque vel eam pro sua virili digno supplicio affici curaverit. Alias 
adulter vel adultera impune manebit, contra expressum Dei mandatum: 
Adulter et adultera moriantur, et vicissim vivente adhuc 
marito vel uxore priore, alii nubet, atque sic tum ipse, vel ipsa, 
tum vero is vel ea cui nupserit, quandiu ille vel illa vixerit, juxta pro- 
nunciatam Christi magistri sententiam moechabuntur. Interim tamen si 
pars innocens partem ream in foro civili criminaliter persecuta fuerit, 
et vel Magistratus justitiam administrare neglexerit vel vero pars rea e 
vinculis quoquo modo, absque tamen partis innocentis culpa, evaserit, 
eo ipso in tali casu insons jure merito absolvi ac ad alias nuptias 
transmitti, pars vero rea usque ad mortem illius in vinculum viduitatis 
conjici debet. 
8. Praeterea aliam quoque divortii causam Apostolus indigitat, dis- 
cessionem videlicet, vel desertionem infidelem, licet de diversae tantum 
religionis conjugibus illic specifice loquatur, ut infidelis, id est, ethnicus 
vel ethnica, Judaeus vel Judaea, haereticus vel haeretica, fidelem, hoc 
est, Christianum suum maritum, vel Christianam uxorem, deseruerit, 
et illi cohabitare ob solam religionem noluerit, non erit frater aut soror 
sub vinculo servitutis infidelis illius retinendus sed absolvendus, infideli 
tamen interim, si commode fieri poterit, infidelitatis poenam luente. 

9. Ob quasvis igitur alias causas, divortium inter praesentes conjuges 
nobis edicto illo Christi: Quos Deus conjunxit, homo ne separet, 
facere cautum est. Inter presentes, inquam, nam si alteruter aufugerit, 
ob crimen praesertim aliquod capitale, cujus reditus sperari vix poterit: 
pars deserta curriculo quadriennii aut quinquennii, pro qualitate rei 
evoluto, e vinculo desertoris vel desertricis eliberabitur et ad secundas 


nuptias transmittetur. Inter quos copula carnalis ob frigiditatem vel 
25 

aliam quamvis inhabilitatem, nulla intercessit, nullum etiam conjugium 
inter eos fuit, ac proinde neque divortium ullum si separentur erit. 

410. Repudia quoque, postquam sponsalia rite sunt celebrata, levibus 
de causis fieri haud permittuntur, et licet nemo ad alicui nubendum 
invitus sit cogendus, nisi tamen justam ac sufficientem repudiati hujus 
vel illius, cui jam arrham futuri conjugii dedit, causam assignare po- 
tuerit, si non ulterius vel saltem eousque contrahendo matrimonio pro- 
hibebitur, donec a se repudiatus vel repudiata alii nupserit’). 


7. De mortuorum Sepultura. 


§ XVII. Funerum deductiones cadaverumque Sepulturae ad officia 
Ministrorum Dei, in se spectatae, non pertinent, prouti in Belgio ea 
cura non gravantur. Factum est autem inde, ut cura sepulturae ipsorum 
ministerio alligaretur, quoniam apud Paganos Praeficae conducebantur 
quae naenias lallarent et funera in deductione comitantes lamentarentur. 
Quam consuetudinem Justinianus Imperator apud Christianos ita 
ordinavit, ut loco naeniarum in funerum deductione canerentur Psalmi. 
Anastasius autem Imperator constituit, ut virgines octo cum Ecclesi- 
asticis quibusdam funus deducerent, quae si Psalmos canere non valerent, 
Kyrie eleison, Kriste eleison®). Inde cantus ille et ministerium 
ordini incubuit Ecclesiastico, cum illiterati et idiotae ad canendum essent 
inhabiles. 

§ XVHI. Apud Reformatos in Hung. et Transylvania modus fune- 
randi ille est observatus, ut ubi quis exspiraverit sonitu campanarum 
significatur. Ubi terrae corpus est mandandum, itidem ad campanae 
sonitum ad aedes defuncti concurritur, ubi Praecentor Ecclesiae Psalmum 
poenitentialem aut cantionem occasioni conformatam funeralem canit. 
V. D. Minister pro occasione concionem habet, populumque exemplo ejus 
de caducitate hujus vitae commonet et ad pietatem exercendam adhor- 
tatur. Variis olim et sumptuosis Magnatum apud Hungaros sepulturae 
peragebantur cerimoniis, ubi arma, insignia Gentilitia, equi phaleris 
orientalibus ornati &c ostentabantur, convivia lautissima summis et imis 
non tam ad satietatem quam ad ostentationem exhibebantur. Quae ex 
parte concidi coepit et modus profussionis nulli profuturae poni. — Canon 
Ministris ab olim praepositus, cum eorum consuetudinem explicet, hic 
dandus est; qui ita sonat: ee 

»Fidelium corpora, quae olim spiritus sancti fuere templa et organa, 
ab animabus soluta in coemeteriis extra oppida ac pagos sitis (exceptis 
Patronis primi nominis gentilitio jure in Templis vel sacellis sepelliri 


") Canon. Ecclesiastici a. LXV ad LXXIV. 
*) Rechemberg in Hierolex. in voce Cantus Funebr, 


ihe _ 


LIB. 11. CAP. 13. § 19. — EXCLUSIO IMPOENITENTIUM. 387 


solitis) honorifice sunt sepellienda: pulsu nimirum campanarum moderato, 
cantu decenti, et concione exequiali, juxta limitationem jam ab Ecclesia 
factam , adhibitis. Ita ut pro vulgaribus defunctis quaterni pulsus dentur, 
primus indicatorius, secundus admonitorius, tertius convocatorius, quartus 
denique deductorius, iique duo praesertim priores non nimis longe 
protracti, tertius tamen longiuscule, quartus autem tam diu donec funus 
in sepulchretum deducatur. Pro honoratioribus autem, si eorum sepul- 
tura differatur, bini uno quoque die, unus ante, alter post meridiem. 

Concio autem in funeribus mediocris fortunae hominum, sive nobilium 
sive ignobilium, una tantum, in eminentiori vero statu et conditione 
constitutorum nobilium, ut et Judicum primariorum in oppidis ac civi- 
tatibus celebrioribus nec non Ministrorum verbi, si desideratum fuerit, 
duae, una ad domum luctus, altera autem in loco sepulturae. In exequiis 
denique Magnatum, Baronum, supremorum Officialium ac Generosorum 
in eodem cum iis censu habendorum, si omnino urserint, quatuor ad 
summum instituendae sunt. Una nimirum, dum moriuntur et induti 
expanduntur, altera, dum in loculum ponuntur, duae autem reliquae, 
dum sepulturae traduntur, quarum etiam altera ante vel intra aedes 
funereas, altera vero in sepulcreto. Quibus si secus fieri noluerint, 
orationes quoque duae, seu Latinae, seu vernaculae debito modo com- 
positae addi possunt, exceptis rhytmiculis illis nugacibus, quos in. perpe- 
tuum abrogavimus. Quicunque Ministrorum in his quoque modum temere 
excesserint, gravem Ecclesiae objurgationem merebuntur. Si qui vero 
auditorum tot pulsibus haud contenti campanas violenter invaserint, ac 
pro suo lubitu quantum voluerint pulsaverint, nec Pastor, nec Rector 
cum suis studentibus funeribus illorum interesse tenebuntur. 

Notoriis maleficis sine poenitentia decedentibus ut et excommunicatis 
legitimeque supplicio affectis, nullis honor exequialis deferendus; sed 
sepultura asini extra coemeterium fidelium sepelliendi sunt: vel eo ipso 
peccatoribus contumacibus terror incutiatur” ?). 


8. De exclusione impoenitentium a coetu 
et admissione poenitentium. 


§ XIX. Nullus in terra tam perfectus exstitit Fidelium coetus, cui 
non plures immixti fuerint infideles ac scelerati. Ne igitur Ecclesia Dei 
in Synagogam satanae degeneraret, summopere necessaria est disciplina 
Ecclesiastica, cujus interventu blasphemi, perjuri, fures, moechi, homi- 
cidae veluti sentinae societatis abominandae e coetu fidelium expurga- 
rentur. De modo cum scandalosis agendi canon ab olim Ministris prae- 
positus hic est: 


') Canone Kcclesiastico LXXVI, LXXVII. 

,scandalosos postquam bis terve eos, tum privatim, tum publice 
Ministri ex verbo Dei praemonuerint corripuerintque et nihil effecerint, 
sed iis se inemendabiles prorsus impoenitentesque declaraverint, juxta 
praescriptionem Christi Domini ad Ecclesiam et totam Classem, seu 
Dioecesin deferant; quae postea illos, frustra iterum admonitos, haud 
secus ac ethnicos et Publicanos, solenniter e coetu publico, median- 
tibus ipsis excludit. Poenitentes vero, ac gratiam humiliter implorantes 
publico itidem ejusdem Dioeceseos consensu in communionem Kcclesiae 
admittantur. 

Manifeste autem sceleratos, si qui tales esse certo comperiantur, etiam 
absque praemonitione, ac ulteriori dilatione juxta modalitatem in Canone 
specificatam, a coetu sacro arcebit, quin imo, si id pro facti vel dicti 
atrocitate commeruerint, etiam excommunicabit, Satanaeque tradet ad 
interitum carnis, ut Spiritus illorum in die illo Domini Jesu salvus fiat. 

Quorum vero delictum nondum certo constiterit, sed suspecti solum- 
modo ab quorundam mussitationem vel etiam criminationem eo nomine 
exstiterint (ut et ii qui non studio praedeliberato vel destinata malitia, 
verum vel ex ignorantia vel pro sui defensione vel quodvis alio casu 
contingenti homicidium vel quodvis aliud scelus patraverint) non illico a 
sacra congregatione amovebuntur; sed prius admonebuntur certusque 
illis terminus praefigetur, intra quem se ab illa infamia coram judicibus 
suis competentibus expurgent. Ad cujus majorem fidem ac certitudinem 
Synodus particularis literas quoque testimoniales sub authentico Dioecesis 
sigillo iis tradet, quibus exhibitis ac perlectis domini officiales cujuscunque 
ordinis causas eorum ante omnes alias assumere ac dirimere teneantur; 
ne ob longiorem dilationem ac processum, negotium illorum cum scan- 
dalo infirmorum in suspenso maneat, vel vero Ecclesia diuturnioris morae 
ac procrastinationis pertaesa eos cum jactura ac laesione existimationis , 
gravamineque animae ipsorum tandem excludere cogantur. 

Nulli itaque singulari personae, sive sit unius saltem Ecclesiae 
Minister, sive plurium inspector, licet quemquam utut facinorosissimum 
privata sua authoritate, citra amissionem officii, a sacris arcere, eoque 
minus solenniter cum exsecratione excommunicare, ut et poenitentem 
denuo in Ecclesiam recipere, sed utriusque tum’ minoris tum majoris 
excommunicationis atque absolutionis jus atque potestas penes Synodum, 
illius quidem penes partialem, hujus vero penes generalem, esto” }), 

§ XX. Posteaquam et Minister et Ecclesia Synodusque res suas cum 
delinquente et scandaloso, modo in Canone praescripto, peregerint, ille 
tamen nulla verae ad Deum conversionis et poenitentiae ediderit signa, 
Minister eum e Cathedra e coetu exclusum proclamat in hune sensum: 


a 


') Canon Ecclesiast. XLV. 

Charissimi Fratres! Notum est vobis (proh dolor) quo- 
modo quidam de nostro coetu N. N. nomine Ecclesiam 
nostram scandalo offenderit perpetrandoN. vel N. qui etsi 
a me Pastore suo privatim est admonitus non semel sed 
aliquoties et apud senatum Ecclesiasticum convictus est 
de suo flagitio quod vobis etiam publica fama innotuit, 
manet tamen contumax et rebellis, nec ulla penitudine 
sui flagitii tangitur. Quapropter cum se a spirituali 
corporis Christi communione absciderit, nec admonitus 
et objurgatus resipiscat, Ego Minister Evangelii autho- 
ritate et mandato Christi, Vobis mecum in nomine Domini 
nostri Jesu Christi congregatis declaro istum N. quiita se 
subjecit satanae exclusum esse ab Ecclesia Filii Dei, ac 
eum fugiendum tanquam Ethnicum pronuncio in nomine 
Patris & Filii & Spiritus Sancti. Amen. 

Jam vos fratres dilecti cavete ne commercium habeatis cum isto. Sit 
vobis donec resipiscat veluti ethnicus et Publicanus, qui sua culpa jus 
civitatis Christianae ac familiae Dei amisit, ut vel isto pacto eum tandem 
flagitii sui pudeat ac resipiscat. Vos insuper oro ut vigiletis et oretis, ne 
Diabolus aliquem vestrum simili laqueo capiat, atque caveatis ab istius 
consortio ne ejus veneno inficiamini. Neque tamen ut inimicum eum 
ducatis, sed admonete subinde ut resipiscat’). 

§ XXI. Qui poenitentia peccatorum ductus Ecclesiam exoravit, publice 
itidem receptus in loco sacri cultus publico, si peccatum fuerit mani- 
festum; si vero fuerit occultum, clam reconciliatio peragi potuit. Poenitens 
constitutus in coetu coram suggestu, propositae sunt illi sequertes 
Quaestiones : 

4. An fateatur a se commissum, quod illi objectum est, cujusque nomine 
publice accusatur? 

2. An peccati commissi eum poeniteat, quod et voce et signis testabitur ? 

3. An cupiat redire in amicitiam cum Ecclesia, quam scandalo laeserat et 
cupiat absolutionem ? 

4. An serio constituerit adjuvante Deo, vitam suam emendare et an 
hoc se facturum promittat? 

5. An serio ab Ecclesia petat veniam? 

Tum reus ad populum conversus ita loquitur: Ego, miser pec- 
cator, fateor me Deum et Ecclesiam meo peccato offendisse. 
Quare vos rogo omnes, ut mihi hunc meum lapsum propter 
Christum condonetis: promitto, adjuvante Deo, emenda- 
tionem. Addit Minister admonitionem, de voluntate Dei recipientis 


') Histor. Refor. pag. 708. 

peccatores, et de gaudio, quod est Angelis in coelo super uno peccatore 
poenitentiam agente et hortabitur populum, ut ex animo ignoscat, quod 
commissum est jubebitque, ut cum Angelis Dei gaudeant, quod qui 
perditus erat redierit. His peractis interrogabit Pastor confitentem, an 
vere statuat Deum sibi remittere peccatum suum? et cum 
respondet vere se id credere, jubebit Pastor ut genua flectat poenitens 
ac ita eum absolvat: 

Ego Minister Dei in Evangelio Jesu Christi, autho- 
ritate Evangelii et mandato Christi, te poenitentem et 
confugientem ad misericordiam Dei propter Christum, 
pronuncio receptum esse in gratiam a Deo, et te abso- 
lutum in omnibus peccatis tuis; testor in nomine Patris 
et Filii et Spiritus sancti Amen. Vade et noliamplius 
peccare, ne tibi aliquid deterius fiat?). 

Qui poenitentiam apud Hungaros agebant, in signum humiliationis 
suae vestes lugubres induebant; de qua consuetudine Synodalis extat 
conclusio anni 1576 facta in haec verba: Disciplina Ecclesiastica cum ex 
germanis verae Ecclesiae notis una sit, et sine ea vera Ecclesia consistere 
non possit, quae a Christo ordinata et Apostolis observata sit, in Ecclesiam 
revocetur, et ab omnibus Ministris fideliter servetur et exerceatur. F uit 
autem usitatum in Novo Testamento (Kcclesia Primitiva) pol- 
lutos atrocibus et manifestis sceleribus cum Se recipi 
peterent collocari in certo loco Templi spectandos in veste 
lugubri. Ideo decernimus communi consensu ut in omnibus 
Ecclesiis sint sedes poenitentiales et vestes lugubres vel 
atratae, partim ad alios commonefaciendos et terrendos, 
ut similes lapsus vitent, partim ut sint exploratio quaedam 
an poenitentes serio petant se recipi. Qui huic piae et sanctae 
antiquitatis consuetudini non paruerint privandos Ministris judicamus ’). 
Merito antiqui severitatem in Disciplina Ecclesiastica observabant exer- 
cendam; est enim ea alter murus Ecclesiae aheneus, quae si tollatur, 
omnia sursum deorsumque improbitas agitabit ac evertet. 


") Nunc in praxi ita est; fuit et olim. Hist. Reform. pag. 707. 
*) Histor. Reform. pag. 300. 

CAPUT DECIMUM QUARTUM. 


DE ORIGINE SCHOLARUM IN GENERE, ET EARUM STATU 
CIRCA REFORMATIONEM APUD HUNGAROS. 


§ I. Origo scholarum. — Prima scholarum origo referenda est ad 
Familiarum ortum et Rerum publicarum originem. Homines enim indocti 
nascuntur, qui a suis Genitoribus aeque bene omnes erudiri ob vitae 
tollerandae difficultates non possunt, neque ad societatis, cujus membra 
sunt, conservandae ministeria commode formari. Coacti sunt igitur Parentes 
in societatibus humanis et rebus publicis tacito consensu, aut etiam 
elicito actu pro educandis liberis probatae fidei, doctrinae et morum eligere 
informatorem, veluti communem Patrem, cui hac in parte Jus suum 
paternum communicarent. Antiqui diligentissime attendebant ut in hunc 
finem honestissimus deligeretur instructor, ne teneri liberorum animi 
aliquid imbiberent Reipublicae Familiaeque noxium, verum ad commu- 
nitatis emolumentum formarentur. 

§ II. Scholae apud Judaeos. — Scholae apud Gentiles. — Judaei fabu- 
latores adtribuunt scholas Mathuselae longuaevo, Noacho duplicis Mundi 
incolae, Semo Noachi filio excellentis pietatis viro. Potest quoque admitti 
eos informatores fuisse liberorum ac posterorum suorum cum longaevam 
adeo vixissent vitam. 

Certum est scholarum Magistros fuisse Samuelem, Eliam, Elisaeum 
et alios ex Prophetis plurimos, quorum discipuli dicebantur Proghe- 
tarum filii. Saulo, qui postea factus est Paulus, informator conti- 
gerat Gamaliél, celebris ea aetate Legis Doctor. Celebres habuerunt 
Academias Judaei etiam post fata Politiae suae, veluti Tiberiade in Pales- 
tina et Pombeditana fuit in Babylonia. Semper scholarum apud eos cura 
fuit maxima; hodieque ubi sedes ibi et scholas pro liberis imbuendis habent. 

Erigebantur et observabantur scholae etiam apud Gentiles: in lisque 
Doctores secundioris famae immunitate donabantur et magno in pretio 
erant. Isocrati in annuum minerval discipuli singillatim centum quin- 
quaginta Thaleros dependebant. Charus hic adeo apud auditores erat, ut 
unicam orationem suam vendiderit XX Talentis, id est, XVIII millibus 
Thalerorum. Celeberrima erat schola Platonis, qui docebat in Academia 
loco amoeno prope Athenas. unde remansit ea nomenclatio, ut majores 
scholae Privilegiisque ornatae vocarentur Academiae. Discipulus erat 
hujus Aristoteles vir tanta eruditione, ut Philippus Rex Macedoniae 
gratias Diis immortalibus ageret ut ejus aetate filium Alexandrum sibi 

nasci voluerunt*, cui informando Aristoteles praeficeretur. Quoniam vero 
juventus in schola in unum colligitur, inde apud Latinos coetus socie- 
tatis scholasticae dicitur Collegium. 

§ III. Scholae apud Christianos. — Sub Imperatoribus Christianis 
erant quidem scholae variae, at privatae magis quam publicae. Quae 
tandem ob continuas bellorum vicissitudines et variarum gentium incur- 
siones non solum neglectae, sed et prorsus desolatae sunt, ita ut profunda 
ignorantiae caligine omnia involverentur. Pauci erant qui ingenia exco- 
lerent; sed et qui culturam admitterent paucissimi. Carolus Magnus 
divinitus seculo nono in hunc finem datus est, ut fugientes a Christianis 
Musas revocaret ac retineret. Ille enim variis locis scholas erexit, quibus 
fideles praeposuit Moderatores, diligentibus et dignis premia promisit, 
indignis et fucis opprobria minatus. Nobili ortos prosapia ad officia publica 
in Politia et Ecclesia, si diligentes sese exhibuerint in Palestra literaria, 
cum gaudio promovit, indignos et negligentes cum indignatione removit. 

§ IV. Scholae post Reformationem. — Seculo duodecimo Waldenses 
ex Gallia per Europam dispersi magna cum cura suos erudiebant liberos. 
Korum exemplo Helveti, Germani, Angli, Bohemi, aliaeque excitatae 
nationes scholas passim erigebant. Tandem tempore Reformationis, qui 
Romano Pontifici nuncium miserant, claustra Monachorum et Monialium 
ubi praeter Miserere canere, corpus tantum saginabant, transformarunt 
in officinas literarias, ubi tenera juventus Dei dicata ad Dei gloriam 
educaretur; proventibus vero informatores intertenerentur. Imo pii Proceres 
et rerum Moderatores cum animadvertissent, ex defectu scholarum ortam 
esse profundam istam et late grassantem barbariem atque etiam scan- 
dalosas superstitiones, magnis impendiis Gymnasia pro animis et pietate 
excolenda constituerunt. Quae plurima sunt in omnibus Protestantium 
Provinciis et florent omnium facultatum studiis. 

§ V. Scholae in Transylvania. — Imitati alios Protestantes Reformati 
in Hungaria ac Transylvania de scholis literariis erant soliciti. Eluxit in 
hoc labor et cura praecipue inclyti Herois Petri Petrovitzii, qui 
sub Isabella Locumtenens Regius in Transylvania erat. Sub regimine 
ejus communi Regnicolarum decreto Religiosi e Claustris dimissi sunt et 
Claustra in scholas ubi commoditas ferebat versa. Huic deferri debet 
scholae Claudiopolitanae erectio, ubi ea aetate Academici erant scholae 
Magistri. Gregorius Molnar Hebraice, Graece Latineque doctissimus 
et in aliis gravioribus scientiis excultus , cujus Grammatica Latina hodiedum 
in usu est apud quam plurimos, mortuus tandem anno 15581). Hune 
excepit in scholarchatu Petrus Karolius vir in omni scientiarum 


ow 


voluerint (ed). 
') Herman in Annalibus Ecclesiasticis ad an. 1558 MSS. 

genere clarissimus, qui primus detexit Francisci Davidis in Religione 
exorbitantias et haeresin de sacra Triade, quam etiam refutavit doctis- 
simo tractatu edito Vittebergae 1569. Factus tandem Pastor et Professor 
Varadiensis, Episcopus cisTibiscanus. Edidit varia ingenii sui monumenta: 
Grammaticam Graecam, Tractatum de sanctissima Trinitate , conciones in 
Symbolum Apostolicum et alia. Illi discedenti machinationibus Blan- 
dratae et Davidis substitutus est Joannes Sommerus, poéta insignis, , 
literatore ximius, at corruptissimae doctrinae vir, qui non tantum sacro- 
sanctam Trinitatem, sed etiam carnis resurrectionem negabat '). Baptismum 
autem infantilem errorem vocabat infantium*). Hujus opera effectum 
est, ut non schola tantum Claudiopolitana, sed etiam magna Ecclesiae 
in Transylvania pars abnegaret sacrum Trinitatis dogma: peste tandem 
cum et ille haeresi sua plurimos infecerat, repente cum omni familia 
sublatus *). Eam scholam Claudiopoli rursus jam incolunt ab aliquo tempore 
Monachi, cum vi adempta et illis adtributa esset. Insignes erant scholae 
in omnibus fere oppidis et civitatibus uti Albae Juliae, Engedini, 
M. Vasarhellyini, Udvarhelyini, K. Vasarhellyini, in Szent Gyérgy. 

Et apud Saxones Cibinii, Schesburgi, Sabesii, Medie, Bistricii, Rupibus 
et praecipue Brassoviae fundata ab Hontero simul cum Typographia et 
Bibliotheca instructissima. 

§ VI. Scholae in Hung. — In Hungaria a prima Reformatione floruit 
schola Patakiensis fundatore Petro de Peren, quam filius quoque 
Gabriel fundis auxit et stabilivit. Deficiente ea familia sub cura Reformati 
Herois Stephani Dobo, qui Wajvodatum etiam in Transylvania sub 
Ferdinando gesserat, floruit. Post vero fata ejus Sara Sulyok vidua et 
Filius Franciscus collegio nutritios se exhibebant‘). Intertenebant hic 
lectissimos viros et literatissimos Professores quibus cura juventutis*edu- 
candae incumberet. 

Venit Dominium Patakense et insimul cura scholae ad Familiam 
Lorandfi, sub cujus nutricatu in tantum excreverat ut ex vicinis Regnis, 
Bohemia, Moravia, Silesia, Polonia, frequentes acciperet alumnos. 

Debrecini quoque a Reformatione statim schola est erecta, uti credere 
par est, a Familia Térék de Ening, cujus tum possessio erat Debrecinum. 
Varadini quoque illustre erat Gymnasium ad occupationem usque per 
Turcas. In Civitatibus praecipuis et Urbibus Magistri scholarum in 
Germaniae Academiis exculti linguam Latinam, Graecam, Philosophiam 
Theologiamque docebant; ita Rivulini, Thasnadini, Szathmarini, in 


') Socinus in epistol. ad Radecium III. pag. 172. 

*) Extat ejus Declamatio adversus Baptismum infantum. 

8) Czwittinger in Lit. Hungar. pag. 363. 

*) Fabricius Szikszovius in Oratione super Joan. Vitum Balsaratium. 

Tokaj, Mad, Tallya, Cassovia, Géntz, Ketskemet, Papa, Tata, Tolna, 
Lascovia florentissimae erant scholae, in quibus ad Politica et Ecclesiastica 
formabantur ministeria felicius obeunda ingenui adolescentes. 


CAPUT DECIMUM QUINTUM. 


Dre CONTROVERSIIS INTER LUTHERANOS ATQUE REFOR- 
MATOS HAC AETATE AGITATIS. 


§ I. Inter Lutheranos ac Reformatos tempore Reformationis non erat 
ita odiosum ac ulcerosum discidium, quos etsi discrepantes quaedam 
sententiae dividerent, tollerabant tamen se invicem amicabiliter et ferebant 
christiane. Nam in fidei fundamento, convenientissima erat inter istos 
unio. Justificationem peccatoris coram Deo esse ob Christi 
meritum fide apprehensum; eamque bonis operibus de- 
clarari. In materia S. Eucharistiae Theologi Helveti, Argentinenses &c, 
imo ipse Philippus Melanchthon discordes erant, in opere tamen Domini 
concordiam exercebant. 

Ita quoque apud Hungarienses et Transylvanos erat ut in externis 
ritibus ac cerimoniis discrepantes disceptabant at odio internecivo sese 
non prosequebantur. Hungari Reformati quasdam cerimonias ad tempus 
cum Lutheranis retinebant, veluti in administratione Eucharistiae cum 
pane azymo et circa ritus celebrandarum Nuptiarum?). E Saxonibus 
Segesvarienses Rupenses in doctrinalibus concordabant cum Reformatis , 
in cerimonialibus externis conformabant se cum Cibiniensibus, Brassovienses 
vero et Barcenses in externis ritibus Reformatis prope accedebant, quoniam 
typum Reformationis acceperant ex Helvetia per Honterum ”). 

§ II. Qui in Hungaria lampada verbi Divini circumtulerunt primi, 
ac eam illustrare coeperunt, eandem, quae tandem comprehensa et 
edita est in confessione Helvetica, profitebantur doctrinam. Erant enim 
illi Hussitae, qui in variis Hungariae angulis latebant. Simon Gryneus 
jam anno 1523 Budae in Hungaria incarceratus ob saniorem doctrinam, 
unus erat ex lis, qui confessionem eam composuerunt, quae tandem de 


') elucet ex Agendis C. Heltai antiquissimis. 


*) Soterii nota ad Smeizel de Statu Luth. pag. 68. Item Acta Synodalia an. 1615, 
1615, MSS. =m 


LIB, If. CAP. 15. § 3. 4. — CONTROVERSIAE INTER LUTH. ET REF. 395 


Helvetia dicta est Helvetica. Qui in Barovia Civitatem Tolna circa annum 
1526 reformavit, erat discipulus Jacobi Fabri Stapulensis in Gallia, 
qui ante Lutherum scholas ibi restaurabat et doctrinam. Matthias 
Devai, Reformator variarum in Hungaria partium, in negotio sacramenti 
Coenae Domini Lutherum non sequebatur, sed eam quae in Helvetica 
comprehensa est confessionem. Stephanus Szegedinus, Melius &c pure 
erant Reformati. 

§ III. Disputare de coena Domini aggressi sunt: Num corpus 
Christi sit praesens modo sacramentali, an vero proprie 
ita ut ore corporis quoque sumatur? anno 1557). Ministri 
Keclesiarum Saxonicarum Claudiopolim congregati sese in materia Eucha- 
ristiae Vitebergensibus adstrinxerunt, nullam in eo articulo variationem 
admittentes; qui vero doctrinam eorum non foverent unionem cum iis 
remittebant. Ne discordia in Ecclesia nata etiam Respublica turbaretur, 
mandato Principis anno 1561 Medie congregati de materia controversa 
conferebant, at convenire non poterant. Id frustra deinceps quoque saepius 
tentatum. Ad externas etiam Academias partes controvertentes suas dimi- 
serunt confessiones, sed ubi suae partis Theologos noverant, igitur finire 
etiam Academicae determinationes controversiam in Patria ferventem non 
poterant. Smeizelius scribit igitur Reformatos ad judicium Academi- 
arum Germanicarum provocasse; quoniam noverant (inquit) Calvi- 
nianiin Transylvania bene circa ista tempora multos in 
Academiis Saxonicis existere crypto Calvinistas ex Melanc- 
thonis schola prorumpentes, de quibus cum parum forte 
in Transylvania constaret, hinc tam audacter ad consensum 
Academiarum Saxonicarum provocabant Calvini asseclae 
in Transylvania degentes®*). Parcius ista viris objicienda meminisse 
debebat, cum et Confessio Augustana, unde ille nomen habet, et 
ejus Apologia Philippi est opus Melanchthonis. Male vero Melanchthon 
audire coepit post fata Lutheri, postquam Brentius palam docere 
orsus est: Corpus Christi esse non tantum in EKucharistia 
praesens, verum ubique diffusum ubi ejus divinitas est, 
quod dogma Lutherus non noverat, Melanchthon vero non admittebat, 
ideoque ejus fabricatores acerrimi erant adversarii Melanchthonis. 

§ IV. Formula Concordiae cuditur. — Disceptabant equidem partes 
ambae, spes tamen semper erat concordiae; at posteaquam anno 1576 ex 
mandato Electoris Saxonici quidam Theologi conscripserunt et anno 1576 
ediderunt Formulam Concordiae dictam, vulnus effecerunt imme- 
dicabile, facta enim est perpetuae Formula Discordiae, quoniam 


‘) Sigler in Chronolog. pag. 79. 
*) De statu Luth. in Transy]. pag. 52 in notis. 

dissentientes cum ejus auctoribus in quibusdam fidei articulis anathemati 
indigne subjiciebantur. Intercedebant ejus publicationi Reges, Respublicae 
et variarum Gentium Ecclesiae: tamen ne in publicum ederetur efficere 
non poterant. Ita de ea Hugo Grotius: ,Cum anno 1577 Saxonici 
Theologi evulgassent librum cui titulus Concordiae Liber, districto 
in omnes damnationes stilo, quotquot dogma de Coena Domini aliter 
ac ipsi intelligerent. Eodem anno Septembri Mensi Franefurtum 
convenerunt Legati a Gallicis, Polonicis, Hungaricis, Bohe- 
micis, Helveticis aliisque Ecclesiis praesente Angliae 
Reginae oratore et Legatis Palatini Principis Joannis 
Casimiri, submissis quoque Belgio Ecclesiarum deputatis, 
et conspirantibus in id omnium suffragiis Libello ad Elec- 
tores Principesque Augustanae Confessionis scripto com- 
plexi sunt, quam inique et periculose ista damnatio Uni- 
tatem omnem evertat’!). Qualem produxerit hic Discordiae Liber 
concordiam palam est, ex illius aevi Historiis. Laetus ita rerum summam 
tradit: ,Conventum ergo Torgae et ex opinione Flacianorum Formula 
Concordiae conscripta: ad eam approbandam omnes Theologi adige- 
bantur. Vittenbergenses Professores cum recusarent, primo sub custo- 
diam missi; post extra fines dimissi: ii erant Caspar Cruciger, Hen- 
ricus Mallerus, Christophorus Pezelius, Fridericus Vide- 
bramus. Cracovius Aulae saxonicae Cancellarius in teterrimum 
carcerem ob sententiam orthodoxam de coena Domini trusus; in eodem 
torturis, frigore et sordibus necatus. Caspar Peucerus gener Melanch- 
thonis decem annis in carcere misere habitus, vexatus et fere ad mortem 
eamque sine sepultura condemnatus; nec dimissionem ipse Maximili- 
anus Caesar ab Augusto obtinere potuit, monuit tamen eundem: 
Nostrum non est imperare conscientiis, aut ad fidem 
quemquam vi cogere. Et quia in illa formula Melanchthoni parsum, 
novae dissensiones ortae aususque Jacobus Andreae vociferari: a morte 
Lutheri in Vittenbergensi Academia et Ecclesia nunquam 
sonuisse veram et a Sacramentariorum et Arianorum puram et sanam 
doctrinam. Omnes qui ubiquitati contradicunt Arianismi et Macho- 
metismi reos. Ex suggestu vero post Vittenbergae publice despumabat: 
Jam XXX annis ex eo loco non fuisse veram doctrinam de Filio Dei 
auditam, nec melius de eo quicquam docuisse Pastores quam Turcicus 
Alcoranus faciat. ''orgae denuo Synodus convocata, scripta Melanch- 
thonis condemnata, cum rursus reclamatum tandem moderamine adhibito 
anno ejus seculi LXXVII in Bergensi Monasterio sex ubiquitatis Patronis 


') In oratione recitata jussu ordinum ad senatum Amstelodamensem pag. 458 inter 
opuscula ejus, paras 

Smidelino, Musculo, Selneccero, Chemnitio, Chytraeo, 
Cornero promulgata Formula Concordiae, qua Ecclesiae Protes- 
tantes omnium locorum diversum sentientes condemnatae. Casimirus 
Palatinus Rheni Francfurti cum Legatis variorum Regnorum ab 
Keclesiis missis, de iniqua censura conquestus est. Fridericus Daniae 
Rex sub poena exilii subscriptionem suis interdixit, importari in terras 
suas prohibuit, dono a sorore acceptum librum quamvis auro et gemmis 
ornatum in ignem‘abjecit, adeo invisus erat hic liber omnibus!), 
Nicolaus Crellius, I. U. D. vir doctissimus Christiani I Saxoniae Electoris 
Cancellarius, post Christiani obitum, quod subscribere et approbare hunc 
Librum nollet, post decennales carceres capite minutus est *). Haec arbor 
putris ad hune usque diem putres et amaros ferre fructus non intermisit. 

§ V. Haec Concordia discors solvit unionis vinculum etiam 
inter Hungaros et majus vulnus per se ulcerosum hiare fecit, cum circa 
annum 4590 quidam mordicus adhaerentes eam quoquo modo defen- 
derent; alii vero noxiam esse in Christianitate declararent in Synodo 
Tsepregiensi. Imo etiam studiosi Hungari ob hunc librum desererent 
Academiam Vittenbergensem, ubi segregem a prima Reformatione coetum 
habebant, subscribere ejus sententiae nolentes), Hodie adhuc vulnus 
in corde Ecclesiae, sanguine diffluens, medicas Christi exspectat manus. 


CSB) 20H CL MTP Megs Ee XiT WM, 3 as 8 


De Unitariorum S. S. TRINITATEM ABNEGANTIUM IN TRANSYL- 
VANIA ORTU ET PROGRESSU: DE DISPUTATIONE CUM IISDEM 4 » 
ET FRANcISCI DavipIs CONDEMNATIONE. — 


§ I. Judaei Doctrinae verae osores. — Postquam cruci adfixerunt 
Christum Judaei, non intermiserunt ejus doctrinam modis omnibus pro- 
scindere et variis, quantum in se erat maculis aspersam invisamque 
omnibus reddere et dubiam facere; apertos eopse Dei sese hostes decla- 
rantes. Negabant igitur veram de Christo doctrinam, unde etiam ortum 
traxerunt, qui primum in doctrina de Deo errores, imo etiam haereses 
excitarunt. Tales erant exeunte seculo primo et ineunte secundo Ebion, 


1) In compendio Historiarum pag. 438. 
2) Hofm. in voce Crellius. Engelhard in Feriis Groningens. pag. 237. 
*) Hist. Ref. pag. 330. 

Cerinthus, Carpocrates, Artemon, qui Jesum Christum purum putum 
hominem docebant. Seculo tertio Paulus Samosatenus, quarto Photinus, 
sentiebant Christum esse Deum sanctum nominatum a nativitate ex Maria 
virgine. Arius autem docuit Christum ante mundi creationem creatum 
esse. Circa tempora Reformationis horum dogmata perversa, jam pridem 
ignorantiae tenebris sepulta, revocarunt Michael Servetus, ob blasphema 
dogmata Genevae combustus, Valentinus Gentilis, Bernardus Ochinus, 
Laelius et Faustus Socini, per quos transiit etiam ad varios. 
. § Il. Blandrata primus nefarii dogm. Apostolus. — In Transylvania 
Georgius Blandrata fuit, qui primum eam doctrinam sparsit; ita hoc ab 
omnibus est annotatum: ipse quoque ita in literis ad Ecclesias Polonicas 
gloriatur anno 41568 Schespurgo die XX VII Januarii datis: vos scitis 
Domini fuisse institutum, ut tantae molis columna hic 
per nos exoriretur et super montes inaccessibiles pone- 
retur. Interea ingenue coram Deo fateor, me ignorare, 
quonam pacto vel in quem usum et finem Deus haec per 
nos movenda esse voluerit. Reliquum est ut oremus inces- 
santer illum Deum et Patrem omnis consolationis et miseri- 
cordiae, ut perficiat quod per nos incepit opus ad sacro- 
sancti nominis gloriam!). Fuit Blandrata Pedemontanus; errores 
vero hauserat in Italia ab Alciato, ex scriptis Serveti, et conversatione 
cum Laelio Faustoque Socino. Fugiens manus Inquisitorum in Italia abivit 
Genevam, ubi Protestantibus se adjunxit, verum quoniam de Divinitate 
Christi male sentiebat, non existimavit hic se subsistere posse, sed discessit 
in Poloniam, ubi uti et alibi orthodoxe simulabat se sentire. Joannes 
Calvinus Pastor et Professor Genevensis cum ejus errores et animum 
cognovisset, admonuit Palatinum Vilnensem et Ministerium Kcclesiasticum 
ut caveret sibi a Blandratae erroribus. Qui revocatus ibi ad examen 
talem edidit confessionem coram ministerio anno 1561: Fateor me 
credere in unum Deum Patrem, in unum Dominum Jesum 
Christum Filium ejus et in unum Spiritum Sanctum, quocum 
est essentialiter Deus, Deorum pluralitatem detestor, cum 
unus nobis sit tantum Deus essentia indivisibilis. Fateor 
tres esse distinctas Hypostases, ac aeternam Christi Divini- 
tatem et Generationem, atque Spiritum Sanctum verum ac 
aeternum Deum ab utroque procedentem?). Bona verba: at 
eliberatus e Synodi censura et metu solutus contrariam isti artificiose 
aliis persuadere nitebatur sententiam. Rursum igitur censurae subjectus 


') Lubienietzki Historia Reformat. Polonicae pag. 229. 230. 
*) Caroli Andreae Memorabilia Eccl. Tom. I. pag. 272 


j 

in synodo Xiansiae in Polonia celebrata anno 1562 die decima Martii 
confessionem superioris anni uberius declaravit orthodoxe satis, veritus 
ne in periculum veniret ob negatum Trinitatis dogma?); Calvinus enim 
Polonis doctrinam et ingenium ejus detexerat. Elusit ergo Blandrata 
rursum Polonas sua volubilitate. 

§ I. Blandrata vocatus in Transylu. — Celebre Blandrata apud 
Polonos ex arte medica nomen adeptus a Johanne Secundo rege Hung. electo 
vocatus est in Transylvaniam anno 1563 pro Aulico Medico?) Quam 
vocationem amplexus est libenter, cum ob doctrinam apud Polonos tutum 
jam manere non esset. In Transylvania doctrinam diu dissimulavit suam ; 
arte vero medica et ingeniosa sui accommodatione omnium iniit gratiam, 
Primum Franciscum Davidis Plebanum Claudiopolitanum et Superinten- 
dentem Hungarorum clam ad suam deduxit sententiam, qui etiam apud 
Regem gratiosus erat*). Tandem M. Dionysium Alexium conciona- 
torem Regis Aulicum, virum doctum et probum artificiose, ut a Regis 
latere amoveretur, promoveri in Decanatum Gyalutensem denuo fecerunt, 
ut ita ipsis expeditior esset via Regem ad suam sententiam pertrahendi; 
hoc peracto sensim Regi instillabant Aulicisque eam doctrinam humano 
captui accommodatam. Tortuosis verbis et ambiguis phrasibus primum 
propalam fecit Franciscus Davidis; quod advertit, aperuit, illique ad os 
restitit Petrus Karoli Rector Scholae Claudiopolitanae verbo et scriptis *) 
qui tandem scripta sua Vittebergae edidit. 

§ IV. Melius revelat conalum Blandr. — Cum ita Blandrata et 
Davidis viri tunc magnae authoritatis clam multa adversus sanam doctrinam 
molirentur, primus fuit Petrus Melius qui Regem monuit, ne illum 
perversae doctrinae hominem penes se pateretur; qui nullibi in aliis 
Regnis tolleratus, quoniam doctrina ejus consistere cum fide Christianorum 
minime potest®). Nec poterat quiescere donec Synodum convocaret, ubi 
ad S. Seripturae lumen dispallesceret errorum caligo. Protractus Blandrata 
e carectis ambiguis se involvebat propositionibus, dum in variis Synodis 
eodem anno 1566 celebratis cum isto conferrent Ministri orthodoxi, tam 
ex Hungaria in hunc finem Transylvaniam ingressi, quam Transylvani. 

Extat Libellus eodem 41566 anno Claudiopoli editus, ubi primum 
Propositiones Blandratae, secundo Limitatio Pastorum ex Hun- 
garia, tertio Synodi M. Vasarhelyensis comparet Sententia. Hunc quoniam 
facit ad Historiae illius aetatis perfectionem huc de verbo ad verbum 


transferam. 


1) Lubienietzki ll. cc. pag. 130. 

*) Lubienietzki ll. cc. pag. 170. Smeizel pag. 55. 
5) Gelei in Dedicatione operis Titkok Sitka. 

*) Historia Refor. pag. 152. 

5) Smeizel ll. cc. pag. 56. 

Sententia concors Pastorum et Ministrorum Ecclesiae 
Dei nationis Hungaricae in Transylvania, de Propositio- 
nibus Doctoris Georgii Blandratae et Francisci Davidis &c 
in Disputatione Albensi, coram Regia Majestate Anno 
Domini MDLXVI die Aprilis XXV propositis. Et limitatione 
fratrum, qui ex Hungaria praedictae Disputationi inter- 
fuerunt in frequenti Synodo Vasarhelyensi eodem anno, 
die vero XIX Maji pronunciata et publicata. Nunc vero ex 
assensu Majestatis Regiae, Domini ac Principis nostri 
Clementissimi typis excusa. 


Propositiones in Disputatione Albensi coram Regia Majestate &c a 
D. Georgio Blandrata et Francisco Davidis &c propositae, cum Limitatione 
Pastorum et Ministrorum, qui ex Ecclesiis Hungaricis Disputationi inter- 
fuerunt. Quibus accessit Sententia de praedictis propositionibus et limi- 
tatione Synodi Vasarhellyensis, eodem, hoc est, MDLXVI anno die vero 
XIX May frequenter celebratae. 


Propositio prima. 


Pro publica Ecclesiae confessione unicum Apostolorum Symbolum 
retinendum esse censemus, quum illud piis atque modestis Christianis 
ad salutem satis esse possit juxta Scripturam Sacram, quae verbum Dei 
est, acceptum ac interpretatum. 

Limitatio per pastores ex Hungaria. Quod dicitur omnibus 
modestis et piis Christianis sufficere debere unicum Symbolum Aposto- 
lorum, cum scriptura Sacra, et ex verbo Dei interpretatum, approbamus. 

Sententia Synodi Vasarhellyensis. Propositionem primam 
et nos approbamus; Symbolum enim illud vere Apostolicum esse agnos- 
cimus. Ex eorum siquidem literis esse desumptum propter synceritatem 
et simplicitatem, cuilibet manifestum est. Ut porro omnis suspicio ambi- 
guitatis toili possit, Symbolo interpretationem hance perspicuam addimus. 
Quod scil. doceat veram fidem, in sacrosanctam Triadem, in unum verum 
Deum Patrem, et in unicum ejus Filium Dominum nostrum Jesum 
Christum, verum cum Patre suo Deum, et in Spiritum Sanctum para- 
cletum, eundem quoque cum Patre et Filio verum Deum. 


Propositio Secunda. 


Veram et genuinam sacrarum literarum Triadem esse dicimus eam 
in qua baptizati sumus, Patrem scil. Filium et Spiritum Sanctum. 

Limitatio Propositionis Seeundae. Propositionem hance de 
Sacra Triade approbamus, cum Doctoris Blandratae expositione facta coram 
Regia Majestate, scil. quod unus ille Jehova Deut. 6 propositus non sit 

Pater tantum, sed Pater cum Logo et Spiritu Sancto, inseparabiliter 
ab aeterno, 

Sententia Synodalis. Propositionem hance et nos approbamus, 
veram scil. et genuinam Triadem esse, quam sacrae literae nos docent, 
et in cujus nomine baptizati sumus; utpote Patrem, Filium et Spiritum 
Sanctum. Deus enim ita semper fuit et est Deus, ut fuerit et semper 
Pater sit sui Filii qui verus et sempiternus est Deus Patri suo aequalis, 
quemadmodum et Spiritus Sanctus, quum sit Patris et Filii Spiritus. 


Antithesis Propositionis Secundae. 


Quam somniant sophistae Quaternitatem detestamur, quae est unica 
essentia indistinguibilis et tres distinctae personae. Praesertim quod 
Essentiam docent aliud quiddam esse a Persona distinctum),~ 

Limitatio Antithesis Propos. 2dae. Quaternitatem sophis- 
ticam et nos detestamur. Si ergo constet de rebus ipsis, non est cur 
nobis de vocabulis bellum indicatur. 

Sententia Synodalis. Ut ipsum Papam verum antichristum cum 
toto suo abominationis Regno abominamur et detestamur cum omnibus 
suis traditionibus, ita et horribilem ejus doctrinam de Christianae Reli- 
gionis fundamento. Veram enim verae et semper benedictae Triadis 
doctrinam de uno Deo Patre et ejus Filio Domino nostro Jesu Christo et 
amborum Spiritu diabolica audacia vitiavit, et pro ea abominandum 
Quaternitatis idolum invexit, Unum Deum essentiam, et tres personas 
Essentiam per se Deum docens, et huic quendam Deum Patrem et Deum 
Filium ac Spiritum Sanctum associans. Unde etiam Anastasius Imperator 
5. S. ipso impulsore decretum promulgavit: A modo non in Trini- 
tatem sed quaternitatem esse credendum. 


Propositio Tertia. 


Istos tres unum esse confitemur, quemadmodum pronunciat scriptura, 
nempe, potestate, gloria et consensu ejusdemque esse divinitatis. 

Limitatio. Tertiam Propositionem sic approbamus, ut inter istos 
tres Patrem Logon et Spiritum Sanctum perfectam divinitatis, potestatis, 
gloriae , consensus sive unitatis coequalitatem agnoscamus. 

Sententia Synodalis. Tres istos Deum Patrem Filium et Spiritum 
Sanctum et nos unum confitemur propter divinitatis seu divinae naturae 
aequalitatem consensusque, gloriae et omnipotentiae Majestatem. 


/) Hic jam Blandrata et Davidis incipiunt artificiose caliginem offundere simplicibus 
Ministris nihil mali suspicantibus: volebant videri se rejicere velle tantum locutiones extra 


scripturam receptas, rem vero tenere. 
26 

Antithesis Propositionis Tertiae. 


Phrases istas rejicimus: unus Deus et tres Personae sunt unus Deus 
juxta sophistarum sensum. 

Limitatio. Patrem, Filium et Spiritum Sanctum unius et ejusdem 
divinitatis esse confitemur. , 

Sententia Synodalis. Omnes phrases a linea sacrae scripturae 
discrepantes rejicimus, quum illis juxta sophistarum sensum perversum 
aliquod dogma extruitur, ut factum est in Papatu. Simplicitatem Apos- 
tolicam omnibus sufficere judicamus, ne discipuli praejudicare videamur 
Magistris. 


Propositio Quarta. 


A Deo Patre initium sumendum, ut inde ab aeternis temporibus ab 
eodem processerit Logos et Spiritus Sanctus quia a Patre ipsorum fonte 
nunquam separantur. 

Limitatio. Quartam propositionem sic concedimus, ut Logon ab 
aeternis temporibus a Patre genitum esse fateamur et Spiritum Sanctum 
a Patre et Filio in omni aeternitate processisse. Ita ut Logos et Spiritus 
Sanctus nunquam a Deo Patre separentur: sintque unius et ejusdem 
divinitatis. 

Sententia Synodalis. Quartam propositionem sic declaramus, 
unum esse Deum Patrem et Filium ejus Jesum Christum, ac Spiritum 
Sanctum; Patrem vero ordine et autoritate, non tempore vel natura 
praecedere. Propterea quod sit solus author et fons divinitatis Filii et 
Spiritus Sancti: in quo et ex quo ab omni aeternitate suum esse habent. 
Unde Paulus 4 Cor: 8 de eo praedicat, quod sit noster unus ille Deus, 
ex quo omnia, qui nunquam fuit nec est sine suo Logo et Spiritu. 


Antithesis Propositionis Quartae. 


Qui dicunt: initium personarum esse Deum, ut inde Patris persona 
(ut ipsi volunt) originem trahat ab Essentia sive Deo, sophistas esse 
censemus. 

Limitatio. Neque nos approbamus, Filium ab aliquo Deo vel 
Kssentia genitum, qui non sit Pater Domini nostri Jesu Christi. 

Synodalis sententia. Deum nullum sacro sanctae Triadis ordini 
praeponimus. Sed Deus Pater ordine praecedit propter praemissas rationes; 
a quo est et originem suam ab omni aeternitate ducit Filius et ab utrisque 
Spiritus Sanctus. Unde etiam ad eundem ea dignitatis praerogativa ut 
ad divinae oeconomiae principem in Sacris transfertur. Qui est Pater 
Domini nostri Jesu Christi, hic est Deus, ut in Symbolo Apostolico confi- 
temur. Essentia non est Pater Domini nostri Jesu Christi. Nam etiam 

Sophistarum assertione sterilis est. Quare extra Deum Patrem Filiumque 
ejus unigenitum ac Spiritum Sanctum, nullus Deus fingi debet, sicut 
nec potest. 


Propositio Quinta. 


Unum Deum Patrem esse Domini nostri Jesu Christi dicimus, altis- 
simum, ex quo omnia et solum qui a se ipso est, et principium Divinitatis 
absque principio. 

Limitatio. Concedimus Deum Patrem a se ipso esse Deum 
ingenitum; Filium autem non a se ipso, sed a Patre esse quatenus est 
Filius, Deus genitus a Patre. Et unius ejusdemque Divinitatis Patrem 
Filium et Spiritum Sanctum, ut in prima propositione dictum est. 

Sententia Synodalis. Unum illum Deum altissimum Patrem esse 
Domini nostri Jesu Christi confitemur et hune esse ex quo sunt omnia, 
eundemque esse Deum a seipso; Filium autem non a se ipso Deum. Sed 
ut est verus Deus a Deo suo Patre esse, quum aeternus Pater sit fons 
et author divinitatis Filii et Spiritus Sancti. 


Antithesis Propositionis Quintae. 


Unum Deum, qui aliud quippiam esse volunt a Patre quique virgulam 
in symbolo inter Deum et. Patrem ut illos distinguant addunt, meros esse 
sophistas censemus. Deteriores autem illos, qui dicunt, in oratione Domi- 
nica sub nomine Patris totam Trinitatem comprehendi. 

Limitatio. Docemus Deum verum non esse solitarium sed semper 
esse cum Filio et Spiritu Sancto unius divinitatis ut dicitur: Ego non 
sum solus, sed Pater mecum est. 

Sententia Synodalis. Vocabulum unus in principio Symboli 
Apostolici ad solum Deum Patrem referri, quemadmodum et exordium 
orationis Dominicae judicamus propter praedictas praerogativae Patris 
rationes: salva tamen interim semper manente gloria ac divina Majestate 
Filii et Spiritus Sancti, quibus Patris monarchicae dignitatis praerogativa 
nihil prorsus derogatur, quemadmodum. supra quoque significavimus. 


Propositio VI de Logo, 


Unum Logon Dei sapientiam esse, ante omnia tempora secularia ex 
ore altissimi prodeuntem, per quem omnia facta sunt, Deum de Deo in 
mysterio genitum ante omnia secula confitemur, Ut recte dicamus: Deus 
Deum genuit. 

Limitatio. Concedimus Logon esse Dei sapientiam et Characterem 
hypostaseos* Dei ante omnia tempora apud Deum in mysterio genitum et 
coram Deo subsistentem. Non autem concedimus Logon esse aliquam 
evanidam virtutem vel prolationem. Quia est in forma Dei subsistens, 

habens in se ipso vitam. Est itaque character hypostaseos Dei, verus Deus 
et vita aeterna. 

Sententia Synodalis. Propositioni Sextae simul et limitationi 
Fratrum ex Hungaria per omnia subscribimus. 


Antithesis Propositionis VI. 


Qui dicunt Logon quatenus est persona distingui, quatenus vero 
Kssentia non distingui et quatenus Persona Filium esse: quatenus essentia 
ingenitum et a seipso, seipsos implicant et duos Sermones non obscure 
introducunt. 

Limitatio Docemus Logon vere hypostatice, id est, substantialiter 
distingui, et quod sit existens Deus verus de Deo vero proprie, quatenus 
autem Filius est Jehova, dicimus esse principium de principio, nec se- 
parari nec divelli a Patre, quam sit unius ejusdemque divinitatis. 

Sententia Synodalis. Quum sacrae literae quae sunt verbum 
Dei, unum Logon Dei nobis proponant; ideo neque nos duos credere 
possumus, neque inter personam et essentiam hujus Dei Sermonis distin- 
guere, Essentiam enim nullam absolute per se consideramus, sed in ipsa 
Sermonis Hypostasi, Logon igitur credimus suam existentiam Hypostati- 
cam in una divinitate Patris habere Deumque verum de Deo vero esse; 
neque tamen a Patre divulsum aut separatum; quum in una sit divini- 
tatis forma, Patri aequalis. 


Propositio VII de Incarnatione. 


Logon corporatum fuisse novissimis temporibus et Deum manifesta- 
tum in carne confitemur. Quo modo autem istud sit ignoramus. Logon 
itaque corporatum unicum esse Filium Dei dicimus et qui omnia opera-- 
tur; non quatenus hoc vel illud, sed quatenus est unicus Dei Filius. 

Limitatio. Concedimus solum Logon esse carnem factum; aut 
Deum in carne manifestatum, vel subsistentem in forma Dei, assumpsisse 
formam servi, et non Pater neque Spiritus Sanctus. 

Sententia Synodalis. Logon carnem factum esse cum Johanne 
Evangelista confitemur. Quum vero ipse Paulus, tantis donorum divino- 
rum cumulis perdonatus, hoc mysterium Dei magnum esse exclamet, 
neque nos temere quippiam de modo hujus mysterii pronunciare volumus, 
sed pleniorem hujus mysterii enucleationem in futuram illam coelestem 
Academiam reservare. Sufficit nobis Deum fuisse in Christo. Deumgque 
tanifestatum in carne. Et licet solus Logos caro factus sit, tamen non 
pars aliqua Dei, sed totus Deus fuit ac est in Christo, in Christoque est 
manifestatus, in quo et eodem solo etiam Deus quaeri debet."Nam extra 
Christum egressi non nisi cerebri nostri figmenta apprehendimus. 

Propositio VIII. 


De Spiritu sancto confitemur quod sit Deus et quod procedat a Patre 
et Filio. 

Limitatio. Concedimus quod Spiritus Sanctus sit Deus Jehova 
aequalis Patri et Filio et quod ab utroque procedat. 

Antithesis Propositionis VIII. 

A veritate abesse censemus, qui asserunt, quod Sp. Sanctus sit pro- 
prietas, relatio, persona seu individuum, quum sit Spiritus Dei Patris 
et Filii. Detestamur praeterea Sophisticam omnem et peregrinam doc- 
trinam, prophanasque vocum inanitates, seu novitates omnes in hoc 
articulo. 

Limitatio. Detestamur et nos prophanas vocum inanitates, a rebus 
dissentientes et pugnantes cum veritate. 

Sententia Synodalis. De Spiritu Sancto confitemur secundum 
scripturas sacras, quod sit Deus procedens a Patre et Filio, qui quum sit 
Spiritus utrorumque suam existentiam habens, ideo Patri et Filio aequalem 
credimus, per quem sanctificamur et obsignamur ad aeternae vitae ac 
beatitudinis haereditatem &c. Finis. 


Extat hic liber typis eodem anno 1566 descriptus. Apparet Blandratam 
nondum tune aperto Marte pugnare voluisse, sed dubitationem in mul- 
torum animis excitare, et discusiones disseminare voluisse. Sententiam 
Synodalem dixerunt Seniores illi, qui Catechesin superius descriptam !) 
Regi obtulerant. Qui si videantur hic loquendi modos ab Ecclesia receptos 
veluti Essentia, Persona, &c deseruisse, factum est inde, quoniam 
non satis adhuc fallacias adversariorum adverterant, qui videbantur scru- 
pulos habere circa loquendi modos, non vero rem ipsam: hi vero de 
verbis ligitare nolebant, si res eadem teneretur: at vero ubi adverterunt 
scopum eorum (uti ex sequentium annorum Disputationibus palam est), 
phrases jam diu in Ecclesia usurpatas retinuerunt et ipsi, quibus adver- 
sarios e carectis protrahebant suis, ne ibi cum aliorum pernicie delitescere 
possent. 

§ V. Petrus Melius obstat Antitrinitariis. — Petrus quoque Melius, 
quem tanquam Athanasium adversus Arium, opportuno tempore Deus 
excitaverat adversus Antitrinitarios in Transylvania orientes, nihil inter- 
misit eorum, quae faciunt ad officia boni Episcopi peragenda. Synodum 
indixit anno 1567 Szikszoviae Mense Januario celebrandam; at ea 
impedita convocavit Debrecinum ad secundum Februarii. Epistola convo- 
catoria ad Synodum Debrecinensem haec est: 

Gratia et Pax a Deo Patre et Domino Jesu Christo et a Spiritu 
Sancto claritatibus vestris multiplicentur. Amen. 

Incidimus in illa tempora periculosa quae certissime futura Spiritus 
Sanctus praedixit. In postremis, inquit, temporibus discedent 
quidam a fide, attendentes Spiritibus errantibus et doc- 
trinis daemoniorum et astutorum in hypocrisi falsa lo- 
quentium. Erunt enim homines sui amantes, sibi placentes 
et sapientes, superbi, vanae gloriae cupidi, contentiosi. 
Ex contentione gignitur invidia d:yosaove, hinc schismata, ex his tandem 
pestiferae haereses, ut Apostolus ad Gal. V ordine describit. Haec 
enim non solum Historiae veterum sacrae et catholicae Ecclesiae, ut 
Ebionis, Cerinthi, Samosateni, Sabellii, Arii, Nestorii, 
Eutychetis, Pelagianorum, Manichaeorum, haereses natae ex 
superba contentione, sed quotidiana experientia docet, quam periculosa 
et fomes omnium sit malorum x«vodogia, Eoudea et Diabolica ac Sorbonica 
contentio, quam variae sectae et in Regno antichristi ex calumniosa et 
superba disceptatione inductae sunt. Nec mirum haec mala a Diabolo 
sic in Ecclesia a superbis ingeniis excitari. Nam sicut satanas ex volun- 
taria superbia desertione sui ordinis contemnendo veritatem divinam 
(quod peccatum contra Spiritum S. seu ad mortem est) lapsus est, ita 
ceu laqueo et nunc superba ingenia, vel instar belluae et Typhonis in- 
flatos per contentionem et variae gloriae cupiditatem capit et excoecat. 
Unde igitur et haereses, sectas et scandala fieri oportet. Causis enim 
necessario praecedentibus et factis, effectus sequi necessario oportet. 
Superbiae, contentionis et dissensionis semen innatum est superbis ingeniis, 
quod tanquam fomes ignitis satanae telis accenditur. Hoc modo et ordine 
in Serveto, Gentili, Gregorio Pauli, Blandrata et Francisco 
Davidis Satanas 1d yaos aigeoemy confusionem multarum haeresium Ebi- 
onis, Samosateni, Sabellii, Arii, Photini, simul atque Catabaptistarum 
negantium infantium Baptismum excitavit. Quorum foedas et pestiferas 
haereses ab initio in Ecclesia per satanam excitatas, Dominus Spiritu 
oris sui et igne veritatis suae excussit et exstinxit. Imo et tragici exitus 
et horrenda mors Cerinti, Ebionis, Arii et similium haereticorum, claris- 
simo indicio et argumento est, illorum haereses fuisse Diabolicas et per- 
niciosas. Cerinthus enim corruit in balneo, Arius medius crepuit, Ser- 
vetus cum Gentili a Christianis in cineres redacti sunt. Nec dubitamus 
quin et horum Scorpionum pestifera proles et viperarum genimina simi- 
liter justo Dei judico tragice corruant. Cum igitur videamus haereticorum 
zizania quotidie accrescere et in coelo Ecclesiae ceu faces aut cometas 
haereticos ardere, precibus et Doctrina sana sacrarumque literarum prae- 
sidiis munitos nos his malis resistere oportet. 

Quia vero Szikzoviae ad sextum Januarii Fratrum Conventum 

satanas impedivit, nos Debrecini ad secundum Februarii aut purifica- 
tionis Mariae diem convenire oportet. Vos itaque Fratres in Christo 
in reliquiis Hungariae, ubicunque locorum Dominus Spiritu suo, Eccle- 
siae suae Pastores, Doctores et Ministros praefecit, hortamur et peti- 
mus ut ad Synodum jam per circumstantias indictam conveniatis. 
Muniri autem vos sacrarum literarum testimoniis oportet, primo contra 
Sabellium negantem tres in uno Jehova hypostases aut personas. 
Secundo contra Arrium negantem tres esse unum, aut Filium et Spiritum 
S. Patri duosotee ged éuorwcree esse; identitatemque trium destruentem. 
Tertio contra Samosatenum, qui unum solum verum Deum evmoseroy 
éyta imagyorre hypostasin et‘in se subsistentem personam aut goswzor 
solum Patrem esse nugatur. éyoy vero et Spiritum aut 16 ayioy mvedue, 
ivegyevas, Ovvawes potentias virtutesque, substantiales et essentiales quidam 
in Patre esse nugantur (ut in anima mens et voluntas partes substantiales 
sunt) sed évmosare, ipisauéve moocwne, aut personae in seipso, id est, non 
sunt hypostases aut personae, cum Joh. 4. 5. 8. 10. 47. Phil. II. Hebr. 4. 
contrarium doceatur. lidem cum Sabellio, Serveto, Luca Agrino 
negant Adyov ab aeterno ante omnia ex hypostasi Patris genitum, aut 
Filium Dei fuisse Jehovalitatis suae respectu, nisi carnis intuitu. Item 
Spiritum Sanctum a Patre personaliter aut hypostatice processisse, nisi 
nara dvvauw xai ivegyetag variarum Dei Patris dispensationum. Unde Deus 
Pater ab aeterno fuit, non genuit, neque Christus ab aeterno ra Adve respectu 
conceptus, genitus, nec Filius fuit, cum. Prov. VIII. Eccl. 4. 24. Sap. VII. 
8. 9. Col. 1. 15, 146. Hebr. 4. 7. Joh. 4. 5. 8. 40. 17. his phrasibus: Sermo 
caro factus est et hujus Sermonis gloriam, Majestatem divinam 
vidimus ¢ movoyerés mao wateds contrarium doceatur. Caro enim a matre 
unigenita est non a Patre. Quarto contra Photinum, Arrium, Macedo- 
nium, qui Christi et Spiritus Sancti divinitatem impie denegarunt. Contra 
quas haereses Propositiones nostras editas convocatoriis hisce literis 
adjunximus. Adversarios autem in Transylvania compel- 
limus, ut compareant. Nam nos jam saepius ingressi, ut 
proxime anno 1566, 26, 27 Aprilis ex eloquio Domini hae- 
reses eorum confutavimus. Unde et nobis subscribere 
coactisunt, sicut eorum chirographae contestantur. Si autem 
ad lucem venire noluerint, manifeste opera haeresesque 
eorum in tenebris in Regno Satanae nata confitebimur et 
agnoscemus. Valere din clarissimas vestras Dominationes in Domino 
volumus. Datum in coetu  Fratrum Varadini 14 Decembris, anno 


Domini 1567. acon mets 
Seniores Ecclesiarum Domini in reliquiis 
Hungariae dissipatis 4). 

§ VI. Convocatoria ista et similes Blandratae non placebant, qui etsi 
publice Synodos optare videretur, nihil magis reformidabat quam in 
aperta omnium luce ad examen revocari et in censuram exponi. Affingit 
igitur Melio in hune solum finem ad Synodum Debrecinum se vocar i 
ut interceptus Germanis tradatur e medio tollendus: ita in Literis ad 
Ecclesias Polonicas anno 1568 die 27 Januarii Segesvaro datis queritur: 
,Misit Petrus ille Melius Pastor Debrecinensis convoca- 
torias ad Synodum indictam per suos Debrecini cum 
Thesibus disputandis. Id vero vafer impostor, habita intelli- 
gentia cum Germanis, quo nos captivarent ex professo 
fecit, qui et nuper quemque per Lazarum Svendi jusserat in carcerem 
conjici Dominum Lucam Agriensem Pastorum omnium eruditissimum , 
fratrem nostrum, qui tametsi rem totam ad unguem non teneat disputabat 
ad mortem paratus subeundam, Verbum ante carnem Filium Dei nisi, 
in Praedestinatione nec dici nec esse posse, nunc audimus salvum utique 
evasisse, sed proscriptum. Hic Melius nos omnes non secus atque Beza 
in epistola praeliminari traducit et comitiis lacessit animadvertensque nos 
eo venire nulla ratione posse jactando in fine habet: Si illi ad nos 
non venerint, omnibus constabit homines esse, qui lucem 
fugiant et malam defendant causam’”}). 

Habuerunt ergo Synodos in Hungaria varias Debrecini, Szik- 
szoviae anno sequenti cujus doctissimas Propositiones Fidem et Doctrinam 
Reformatorum complectentes exhibet Historia Reformationis’”), 
Cassoviae, cujus Acta uberrime congesta, Confessionem Antitrinitariis 
Transylvanis oppositam et Examen Propositionum Lucae Agriensis 
Pastoris Ungvariensis, qui in doctrina de Sancta Trinitate heterodoxiam 
docere deprehensus Synodi concluso damnatus, jussu vero Lazari Svendi 
Generalis Cassoviensis incarceratus est, videri possunt itidem in Historia 
Reformationis *), Cum vero Blandrata hunc Lucam tanquam homodoxum 
sibi laudet, ex verbis ejus ad Ministros Reformatos datis videri ejus mens 
et scopus potest, qui ita scribit: Notum est Domino nostro Jesu 
Christo me nihil aliud quaesivisse, etiamsi deceptus sim 
in bono proposito, dum incautus sum secutus authoritatem 
Augustini et Nicephori ex veteribus, ex neotericis autem 
Volfgangi Musculi, Buceri, Philippi Melanchtonis et 
similium, nihil inquam me fuisse molitum, quam ut 
Haereticis Transylvanis orthodoxae fidei adversariis ex 
citatorum authorum scriptis obviam ire possem earumque 


. 

pestilentissimas et blasphemas calumnias opprimere et 
concordiam Ecclesiae per illos convulsam ceu fidelis Ee- 
clesiae civis pro mea virili parte sanare contenderem }). 
Celebrata etiam eodem anno Synodus Patakini omnes in hune finem 
convocatae, ut se suosque adversus errones et haereticos /Transylvanos 
confirmarent, qui Articulum Fidei de Trinitate et illi annexos jam 
propalam disputabant et dubiam imo falsam reddere plenis velis conten- 
debant. 

§ VI. Disputatio Albana. Joannes Secundus electus Hung. Rex, 
Transylvaniae Princeps, ut in Religione certi aliquid determinarent, 
turbas orientes sedarent, anno 1568 ad diem III Martii Albam Juliam 
Synodum convocavit, ubi Ministri doctiores et Proceres judicium ferrent. 
Promitebat Blandrata Regi se veritatem doctrinae suae publice demon- 
straturum, at eventus promisso non respondit. Est ad manus ingens volumen 
Disputationem Albanam complectens a Francisco Davidis eodem 
anno ex Amanuensium scriptis editum, cujus titulus sequens est: Brevis 
EKnarratio Disputationis Albanae de Deo Trino et Christo 
duplici coram Serenissimo Principe et tota Ecclesia decem 
diebus habita. Anno Domini MDLXVIII. 8 Martii. Excusum 
Albae Juliae apud viduam Raphaelis Hoffhalteri anno 
MDLXVIII. Depromam hine conditiones utriusque partis quas a Principe 
exorabant, sibique invicem, ut collatio majori cum fructu fieret, propo- 
nebant. Ita ergo incipit 


Prima Actio de Conditionibus et arbitris. 


Conditiones Ministrorum Ecclesiarum in Hungaria et Transylvania 
qui Catholicam doctrinam de Deo profitentur ac tenent pro disputatione, 
quo ea justo modo et ordine peragi queat. 

4. Cum in Ecclesia cuncta ad aedificationem fieri debeant, nequa- 
quam disputationes et colloquia inordinate institui debent, ne ex illis 
mali plus, quam boni ad Ecclesiam redeat, cumque duorum Procuratorum 
litigatio contraria, sine ordinariis et legitimis judicibus, non nisi inanis 
quaedam pugna linguarumque exacutio sit frustranea. Ideo humiliter 
supplicamus Majestati Regiae, ut Domino et Patrono clementissimo, quo 
mandato ipsius ex utrisque nationibus tam Hungarica quam Saxonica 
justo ac certo numero Arbitri constituantur, qui singulos disputatos 
articulos consequenter examinent et de singulis conscientiose pronuncient. 

2. Cum vero ante biennium post Disputationem Albensem in dimis- 
sione et nunc in literis convocatoriis Principis serenissimi perstringamur 
quasi non puro Dei verbo seu Sacrae Scripturae testimoniis, verum Patrum 


1) Histor. Ref. p. 216, 


4AO LIB. I. CAP. 16. § 7. — DISPUTATIO ALBANA. 


tantum doctrinis nitamur, solenniter coram Majestate Regia protestamur , 
nos primum ex pura Sacra Scriptura disputaturos, atque ex ejus consensu 
et consonantia antecedentium et consequentium veram interpretationem 
sumpturos. Deinde et Apostolico ac reliquis Ecclesiarum Symbolis. Tertio 
ex testificatione Doctorum Ecclesiasticorum continua, cum scriptum sit: 
Interroga Patres tuos et ipsi dicent tibi. Quarto ex perspicuis 
Scriptis clarissimorum et doctissimorum virorum, quorum opera in hac 
Mundi senecta, Deus ad veritatem Evangelii patefaciendam usus est in 
multis Christiani orbis regionibus, quive animas suas pro testamento 
Domini posuerunt. 

3. Quando vero partis adversae mores et in disputando consuetudo 
nota sit, quod nunc dilationibus, nunc importunis interpellationibus, nunc 
cavillis et captiosis quaestionibus subterfugium quaerant. Ideo Principi 
clementissimo supplicamus, ut partem adversam serio praecepto ad sim- 
plicem modestiam, verumque ac utilem actionum ordinem cogat, quo 
cathegorice sine subterfugiis ad objecta et simplicia argumenta respon- 
deant, responso autem dato locum dicendi catholicis concedant, ne 
interpellationis importunitas disputantem a proposito et a vero scopo 
avertat. 

4, Cum autem Deus ipse mandet, ut honore invicem praeveniamus, 
Majestati Regiae ut Domino nostro clementissimo vera animorum sub- 
missione supplicamus, quo partibus piam honestatem et modestiam 
mandare dignetur, ne quispiam temeraria licentia in disputando choleram 
suam in partem adversam expirare aut verbis eam contumeliosis afficere 
praesumat, 

5. Quoniam etiam testimoniorum citatione inversa saepe falli solent 
incauti, ideo supplicamus Majestati Regiae, quo subordinare dignetur, 
ut ex libris authenticis, et linguis, quibus Spiritus Sanctus in publicanda 
veritate sua usus est, cuncta testimonia perlegantur, ad judicii rectitu- 
dinem formandam. 

6. Cum denique omnia ad rectam institutionem fieri et ad Ecclesi- 
arum aedificationem ac consolationem publicari debeant, scribas bonarum 
conscientiarum et optimae fidei collocari cupimus, qui omnia argumenta 
cum aliis necessariis fideliter annotent et excipiant. 

7. Cum porro Regia Majestas Princeps noster clementissimus supremus 
Magistratus sit harum regionum eidemque tabularum Dei custodia a Deo 
sit commissa, de partis victae poena nihil decrevimus, verum hance 
ipsius sapientissimo judicio permittimus. 

8. Ne vero causae Catholicae, quam profitemur, diffidere videamur , 
tuto etiam ad judicia piarum Academiarum in omnibus Christiani orbis 
regionibus provocamus. 


ea RESPONSIO Ministrorum Professionis Evangelicae (Unita- 
Ay ——— 

riae) ad conditiones propositas Catholicorum (Reformatorum). 

Serenissime Princeps Domine Domine nobis clementissime! Vidimus 
adversae partis conditiones, quae quidem ab illis nobis proponi non potuis- 
sent cum a nobis vocati sint ad disputationem. Verum ut modestia nostra 
nota sit, et illis et aliis omnibus, quaeccunque ex eorum conditionibus 
verbo Dei non sunt contraria et aedificationi Ecclesiae serviunt, libenter 
admittemus. 

Primam conditionem, quamvis duram legem nobis praescribit, 
nihilominus tamen eam admittimus, si ex nostris tot numero admittentur 
Arbitri, quot illorum deligentur a Majestate vestra Regia, interim cum 
Domini Hungari et Saxones in plerisque articulis dissentiant miramur 
cur eos Arbitros adhibeant in hac causa. 

Secundo interpretationem citatorum testimoniorum ex anteceden- 
tibus et consequentibus, item ex aliis Scripturae Sacrae testimoniis ad- 
mittemus. Symbola vero quatenus consentiunt verbo Dei; extra id nulli 
nos subjicimus; scimus enim cujus simus discipuli. 

Tertio subterfugia et dilationes nullas quaerimus et cum omnis 
disputatio versetur in Quaestione et Responsione ut veritas patefiat, omnino 
sine quaestionibus transigi posse disputationem nequaquam speramus. 
Et quia adversarii quaestiones admittere nolunt, ipsos subterfugia quaerere 
manifestum est. 

Quartum per omnia admittimus et nostram modestiam pollicemur, 
etiamsi adversa pars intra metas legis hujus non se contineat. 

Quintam quoque conditionem admittimus ut testimonia legantur ex 
ipso codice Biblico et versione Latina quamcunque magis purgatam 
adversa quoque pars fatebitur esse. 

Sextam conditionem et nos justam et legitimam esse fatemur. 

Septimam cum ex verbo Dei desumpta sit, et inflictio poenarum 
ad magistratum pertineat, admittimus, hac tamen conditione, quod si 
adversa pars victa fuerit, supplicamus Serenissimo Principi humiliter, 
ne puniantur; imo omni honore afficiantur; quia vult Deus, ut convertatur 
peccator et vivat. Si vero nos victi fuerimus, faciat S. M. pro suo arbitrio. 

Octavam conditionem de provocatione ad judicium Academiarum 
admittere non possumus. Nam et ipsi adversarii in causa coenae hanc 
conditionem rejecerunt: et cum unus sit Magister et Pater noster contra 
Christi mandatum cur haec postulantur non videmus. In hune sensum 
datis literis et acceptis tandem de Conditionibus inter partes conventum est. 

Disputatio habita est per decem dies Albae Juliae in palatio majori, 
praesente Serenissimo Rege et cunctis Aulae Proceribus. Novatorum S. S. 
Trinitatem negantium Antesignanus erat Franciscus Davidis ad latus 
dextrum habens D. Blandratam, quibus adjuncti fuerant Paulus 
Julanus Rector Scholae Albensis, Stephanus Basilii Praedicator 

Hungarorum Kolosvariensium, qui Vittebergae sanae doctrinae fundamenta 
jecerat, reversus vero in Patriam Fidem et Religionem abjecerat et 
Demetrius Hunyadi. A parte vero Catholicam veritatem profitentium 
agmen ducebat Petrus Melius Pastor Ecclesiae Debrecinae, Ecclesia- 
rumque Reformatarum in Hungaria Superintendens, cui assistebat Geor- 
gius Tzegledi Pastor Varadiensis, Andreas Sandor Pastor Devaiensis, 
Paulus Turi Pastor Bihoriensis, Laurentius Klein Pastor Kccle- 
siae Bistriciensis, Petrus Karoli Rector scholae Varadiensis. Postquam 
consessum esset, collati sunt utrinque a Rege Arbitri. Ex parte Catho- 
licae veritatis Defensorum Matthias Hebler, Sebastianus Karoli, 
Caspar Heltai et Nicolaus Insulanus. Ex parte vero Novatorum, 
Ludovicus Szegedi, Stephanus Tsarmai, Nicolaus Starius 
et Paulus Karadi. 

Disputationem cum fervore orsi decem dies non modestius continu- 
arunt, et sine omni qui in Ecclesiam Christi redundaret fructu clauserunt. 
Blandrata ipse qui Actus hujus follis et fomes apud Regem fuerat, non 
eadam qua coeperat alacritate et promptitudine usque ad finem fuit. Cum 
enim quarto die a Tzegledio quem pridie ipse provocaverat, stringe- 
retur, postquam cogitabundus diu tacens haesisset et Auditorium mire 
suspendisset, tandem respondit: se non esse Theologum sed Medi- 
cum. Quare a catholicis Arbitris graviter objurgatus est, quod sua pro- 
fessione non contentus, rebus iis se immisceret, quarum perfectam cogni- 
tionem non haberet. Nec auspicacior ipsi sextus dies fuit;-a Magnifico 
enim viro Casparo Bekes inconstantiae palam in os arguebatur, eo 
quod teste Rege et tota Aula aliter a tribus ante actis annis in Aula 
docuisset, ac tunc respondisset. Et cum antea se Doctorem esse Corpo- 
ris et Animae saepe jpictasset, nono die eo adactus est, ut in haec 
verba de causa sua desperabundus prorumperet: Quod ad Me vero 
attinet, Ego nec scio, nec possum illud explicare. Rauce- 
dine enim laboro. Neque sum Ego Doctor Theologiae, sed 
Medicinae. Quo responso illustri Auditorio risum movit, et Acta ejus 
diei inglorius clausit!). Ita Fr. Papai Summam Disputationis ex Dispu- 
tatione Albana tune per Casparum Heltai edita exhibuit. 

§ VII. Unio et Unitarii nominis origo. Rationes Unionis. Renovarunt 
eodem anno conclusum, quod primum anno 1557 in Diaeta Tordae edide- 
rant ac anno 1563 a Regni ordinibus confirmatum erat in negotio 
Religionis: Ut quisque eam quam mavult Religionem am- 
plectatur sine omni coactione, et in alendis suae Fidei con- 
cionatoribus et usu Sacramentorum quisque liber sit et 
neutra partium cum altera, injuriis aut vi, certare de- 


') Fr. P. Papai in Rudere R. ad an. 1568. Casp. Heltai in Disputatione Albana, 

beat.1). Imo diversae Religiones inter se inierunt unionem, quod 
ratione Religionis se invicem turbare et odio prosequi nollent ®). 

Ex qua Unione dicti sunt Uniti vel Unitarii, tales nimirum qui 
“aequali cum caeteris jure, qui alterius essent Religionis, Regnum incolere 
possent, quibuscum Unitam vel Unam efficerent Rempublicam. 
Adhaesit denominatio iis qui Patrem solum verum et aeternum confiterentur, 
ultro etiam iis eam admittentibus: illi vero qui tres Personas in una 
essentia asserebant, ex adverso Trinitarii sunt dicti. 

Ad hanc Unionem ineundam tam Reformatos quam Antitrinitarios 
variae compellebant causae. Reformati observabant dietim clam palamve 
adversariorum: numerum augeri, tum (1 quia Ratio corrupta libenter ex- 
cusationes in defectibus sibi quaerere niteretur et magis ad ea admittenda 
inclinat, ubi mysteria non videt suaque capacitate exhaurire valet. Tum 
(2 quia ex consilio Blandratae Rex (etsi palam nondum confiteretur eam 
haeresin) promovebat ad officia faciles in Religione, qui tollerantiam 
opinionum urgebant, imo ad nutum Principis inclinabant. Hi turbas 
facere non videbantur, ergo officia et donaria facilius auferebant. (3 Quia 
in Religione constantes et immotos requisitus per supplices libellos de 
negotiis suis occurrentibus raro bonis consolabatur responsis, raro ad officia 
promovebat publica. Ab altera parte abnegantes SS. Trinitatem (1 metue- 
bant de imminente brevi mutatione, cum Rex tenerae admodum esset va- 
letudinis. (2 Tota Hungaria sequebatur Religionem Reformatam et succur- 
rebat subinde Reformatis in Transylvania. (3 Quia ubique haec Religio 
Antitrinitariorum in omnium erat odio, nec admittenda Christianis, imo 
qui eam sequebantur numero Christianorum excludendi censebantur. 
Utraque igitur pars sonticas habuit causas Unionem conficiendi admit- 
tendive. 

§ 1X. Disputatio Varadiensis. — Pax in Religione nondum erat, 
multorumque animi spinetis tricisque humanae ratiocinationis implicati 
dubii inquieti etiam haerebant. Placuit ergo materias controversas rursum 
Disputationi subjicere si fieri posset peremptoriae Varadini anno 1569; quo 
jussu Principis Ecclesiarum Ministri convocati sunt ad diem decimum 
octobris. 

Epistola convocatoria per Franciscum Davidis Superinten- 
dentem Unitariorum emissa haec est: 

A Deo Patre per Jesum Christum illuminationis et verae sapientiae 
Spiritum precamur omnibus Filii Dei electis et fidelibus Christianis. 

Deus aeternus Pater noster coelestis, qui cordium omnium videt et 
intelligit secreta, nobis testis est, quod admonitionem Apostoli in nostra 


') Sigler in Chronologia pag. 87. Confer. Approb. Const. P. Il. Tit. I. 
*) Gelei in Dedicat. operis Titkok Titka, 

vocatione libentes admodum sequeremur ut videlicet pugnae verborum 
vitarentur, nisi nos adversae partis clamores et comitia ad id ipsum 
cogerent. Cogimur itaque cum illis iterum congredi propter causas sub- 
sequentes. Primo omnibus notum est, quod Doctores et Ministri Hun- 
garici Fratres nostri, non solum nos ipsos, sed etiam veritatem Dei quam 
nos profitemur, variis modis traducunt, ad quam propugnandam et 
confirmandam obstricti sumus. Deinde si qui reperiuntur ex Ministris 
qui in conscientia convicti de veritate doctrinae, quam per nos Deus 
manifestavit, eam sequuntur, non solum contra Regni instituta illos 
damnant et e loco pellunt, sed etiam cogunt ut contra conscientiam 
veritatem abnegent. Unde varia scandala oriuntur, dissidia et tumultus 
contra Christianam charitatem et fraternam. Tertio cum fratres nostros 
juxta votum piorum quod ad officium docendi ad ipsos emittimus, non 
solum conviciis impetunt et ad certamina singularia vocant, sed etiam 
a sermone et veritatis defensione arcent, et miro artificio excogitati 
rumores sparguntur de victoria et confusione nostrorum, unde multi et 
potissimum qui in veritate doctrinae confirmati non sunt, offenduntur. 
Hos non confirmare et non consolari esset grande peccatum, et coram 
Deo et coram hominibus. Ultimo multi pii Deum timentes, qui propter 
hos tumultus in cordibus sauciati sunt et scripta nostra legere nesciunt, 
expetunt ut lingua Ungarica publica disputatio certo in loco instituatur, 
ubi articuli praecipui, de quibus hoc tempore controversia mota est, 
repetantur et ex verbo Dei examinentur et comprobentur. Credimus autem 
quod omnes pii Deum timentes ex causis recitatis agnoscant, nos aliud 
facere non posse, quam ut simplicitatem doctrinae, quam hactenus docui- 
mus defendamus ejus praesidio qui promisit, se ex ore infantium perfec- 
turum suam laudem. Itaque articulos nostrae confessionis propositionibus 
brevibus ad disputandum complexi sumus, edidimus et vobis misimus, ut 
vos Ministri juxta dignitatem vocationis vestrae pro gloria Dei ejusque 
Filii ad praefixum diem, nempe decimum Octobris, Varadini com- 
pareatis. Et quia multi ex vobis nos accusant, quod doctrina quam 
docemus, vera non sit, ostendatur ex sacris literis, in quo erramus. Nos 
enim puritatem verbi Dei amamus et illud tantum sequi volumus. 

Deus Pacis et consolationis, Pater Domini nostri Jesu Christi dirigat 
per Spiritum Suum nos omnes, ut eum recte agnoscamus et in omni 
veritate ei obtemperemus in suo Filio Jesu Ch. Domino nostro. Amen. 

Franciscus Davidis Servus Ecclesiae 
Jesu Christi crucifixi cum Ministris 
fidelibus in Transylvania, 

Propositiones Francisci Davidis. 


I. Trinitas quam Romanus Pontifex cum suis asseclis confitetur, non 
Trinitas est, sed quaternitas ex doctrina extra verbum Dei excogitata; 
imo potius non quaternitatem, sed quintitatem confitentur, nempe quatuor 
Deos, unam essentiam, quae Deus est, tres Personas, quarum quaelibet 
Deus sit, et unum hominem Christum. Nos vero juxta verbum Dei, unum 
Deum confitemur, qui est Pater ille, ex quo et a quo sunt omnia, et 
qui est super omnia; qui verbo sapientiae suae et Spiritu oris sui omnia 
creavit; extra hunc alius Deus non est, nec Trinus, nec quaternus, nec 
essentiatus, nec personatus; quia sacrae literae Trinitatis Deorum nullam 
faciunt mentionem. 

II. Unus est Dei Filius Jesus Christus Deus et homo, non potest 
igitur esse vel dici primogenitus vel unigenitus Dei, qui non sit Deus 
et homo. 

III. Non est in sacris Literis nominatus uspiam Filius Deus, qui vel 
ex essentia Dei ab aeterno genitus, vel ab aeterno realiter subsistens 
fuisset, vel qui in Trinitate secunda fuisset persona, qui e coelis des- 
cendens carnem sumpsisset. Ideo opiniones de ejusmodi Personis et incar- 
natione tanquam humanum inventum repudiamus. 

IV. Alius igitur Filius Dei non est praeter eum qui ex Spiritu Sancto 
in utero virginis conceptus est et natus Luc. I. Rom. I. Matth. 22. 

V. Jesus Christus dicitur Deus et homo, non propterea, quia sit Deus 
a seipso existens, sed quia Pater plenitudinem suae Deitatis dederit 
illi et communicaverit cum illo, et per suum Spiritum sibi ipsi genuit, 
-sanctificavit’, et in Mundum misit. 

VI. Aequalitatem Christi cum Patre non negamus, imo docemus eam 
scil. quam Pater illi dederit et in eo esse testificatus est; ita ut Patre 
manente in sua excellente dignitate et Principatu, non somniemus 
aliquam non datam aequalitatem tanquam genito haeredi. 

VII. Quod Filius Dei fuerit ab aeterno in ipsius decreto ex cognitione 
non negamus; hac enim ratione omnia sunt praesentia illi, sed quod 
realiter ab aeterno natus fuisset, id nec Deus ipse, nec Prophetae, nec 
Apostoli testantur. 

VIII. Non fuit unquam Christus vel Filius Dei, qui vel purus homo, 
vel purus Deus fuisset, sed tunc cognitus est Christus Filius Dei esse , 
cum Angelus Mariae et Pastoribus id ipsum annunciavit, qui secundum 
carnem declaratus est filius esse Davidis, in Spiritu autem Filius Dei et 
Davidis Dominus, qui est unctus ille Deus a Deo, supra consortes suos, 
est in nostrum Mediatorem, Sacerdotem, Judicem et Dominum ordinatus, 
in quo juxta voluntatem Dei nostra spes et salus reposita est. 

IX. Spiritus Sanctus non est Deus a seipso existens, nec personatus 

Deus in Trinitate, sed Spiritus Patris et Filli ége«fwr et sigillum haere- 
ditatis nostrae, quem Pater abunde per Filium in nos effundit, ut virtus 
ejus vivifica in nobis reperiatur et agnoscatur. 

Argumenta his. Propositionibus solide opposita conta possunt et 
legi in Historia Reformationis ’). 


LiteERAE orthodoxorum in Hungaria Ministrorum ad Sereniss. Regem 
Joannem II scriptae et anno 1569 die X Octobr. eidem Varadini ex- 
hibitae : 

Sacra Regia Majestas, Domine et Patrone nobis natura clementis- 
sime, Gratiam Dei Pacem sempiternam ac Throni Majestatis tuae stabi- 
litatem ad gloriam Dei et Patriae salutarem quietem Majestati Tuae 
sacratissimae precantur et obsequiorum suorum fidelitatem humilime 
commendant. 

Exhibuit nobis Literas Majestatis Tuae sacratissimae legendas Egre- 
gius Dominus Gabriel Pekri, Capitaneus Arcis Majestatis Tuae Vara- 
diensis, in quibus dabatur a Majestate Tua sacratissima in mandatis 
ipsi Egregio Domino Capitaneo, ut singula exemplaria editarum Thesium, 
quas Dominus Franciscus Davidis Majestatis Tuae Concionator nuper 
conscripserat, nobis et Petro Melio Fratribus ultra Tibiseum divul- 
gandas dimitteret, eo quod praedictus Majestatis Tuae concionator Vara- 
dini de illis disputationem inmstituere vellet. Hinc rumor inter omnes 
increbuit ordines hic Varadini Generalem et ultimam de his controversiis 
fore actionem. Et quamvis nee mandatum a Majestate Tua super hac 
re viderimus, nec ipse Dominus Franciscus ullam authoritatem in 
Ecclesias Hungaricas, quae proprium diversaeque professionis superin- 
tendentem vigore Literarum Majestatis Tuae cognoscunt, habeat; tamen 
ex Dominis Familiaribus Aulae Majestatis Tuae subinde audimus Majes- 
tatem Tuam disputationem fieri et expectare velle. Nune Majestas tua 
sacratissima dignetur cognoscere supplices petimus. Nunquam _ hostes 
Christi et nostros adversarios formidavimus, nunquam Congressum de- 
trectavimus, tametsi ipsum Paulum disuasorem habeamus, qui post 
unam atque alteram admonitionem haereticos vitandos censet; sed ne 
nune quidem detrectabimus duce Christo, si citra injuriam partis nostrae 
actio procedat. Imo pulchrum et gloriosum credimus in hac causa tuenda 
vincere et pati. Testata haec fecimus aliquot longis itineribus, dum ad- 
versarios sub lare privato palantes cum maxima difficultate, periculo et 
suo dispendio in suo nido requisivimus. Testati sunt et ipsi de se, cum 
adversarii a nobis e nido in apricum evocati tyrones Scholasticos (ut 
olim Pharisaeorum discipulos) emitterent. Summa igitur rei sic se habet. 


') Confer a pag. 230—246, 

Disputatio haec aut privata et particularis aut publica et generalis futura 
est. Differentes haec ab illa debet habere conditiones. Si Majestas Tua 
sacratissima volet, ut nos convocatis vicinis cum adversariis congrediamur, 
obsequi debemus, cum propter authoritatem Majestatis Tuae sacratissimae, 
tum maxime propter Deum, cujus Spiritus nos immeritos in his Ecclesiis 
Pastores constituit, ut nobis et gregi attendamus, luposque ab ovili 
Christi arceamus. Quid autem de eventu et fine hujus particularis discep- 
tationis sperandum sit, certaminum priorum exitus facile docere possunt. 
Si vero publice et in generali Ecclesiarum Ungaricarum Synodo fuerit 
agendum, diversus circumstantiarum modus et ordo requiritur. Primum 
enim si Doctor ille Gentium longo itinere Jacobum et alios Hierosolymis 
requirere non dubitavit, quorum opere non indigebat, ut consensum et 
veritatem in doctrina coram omnibus assereret, multo aequius est ut nos 
Fratres nostros praesertim qui ultra Tibiscum sunt requiramus, quibus- 
cum nobis unus Deus, unus Christus, una Religio, una Fides, unum 
Baptisma, una denique est Patria, quo constat non obstare imperiorum 
diversitatem, quominus in causa Christi et Domini Redemptoris nostri 
simul vivamus et moriamur. Deinde tempus idoneum est praefigendum, 
ne vel levitate accessus impediatur vel importunitate publicum damnum 
accessatur. Tertio locus deligendus, in quo Pastores diversarum ditio- 
num comparere possint, quod citra salvum conductum adversariorum 
Principum Christianorum pariter et Turcicorum fieri nequit. Quarto 
cum ad congressum contrariarum partium consensus utrinque jure gen- 
tium requiratur, non debet altera a seipsa, citra cognitionem et con- 
sensum partis alterius de loco, tempore, ordine et conditionibus statuere. 

Nunc Rex, Princeps et Domine Clementissime, nihil a Domino Fran- 
cisco est observatum. Decrevit a seipso, advenit insperatus, juri nostro 
opponit violentiam, locum statuit Fratribus nostris, qui ultra Tibiscum 
sunt, inaccessibilem, idque -vindemiarum tempore, sine salvo conductu 
ac arctiore spatio, quam ut Fratres nostri absoluta veniendi facultate 
apud suum Imperatorem impetrata accurrere possint. Quae impedimenta 
cum non semel a Domino Francisco experti simus, merito se omnibus 
suspectum facit, ex industria se tales artes excogitare, ut adversariis suis 
advolare non valentibus, leviore negotio contra jus et fas errores por- 
tentosos disseminare possit. Nunc autem a Majestate Tua Sacratissima 
nihil praeter justum et aequum suppliciter petimus, ut si publicam gene- 
ralemque mandatura sit Disputationem celebrari, praemissas circumstan- 
tias expendere et de his sic statuere dignetur, ne partium ulla de injuria 
queri possit. Si vero Majestati Tuae sacratissimae diversum placuerit, 
opere Spiritus coelestis adjuti, sic nobis et gregi in hac particulari 
Provincia nostra attendemus sicque nos adversariis opponemus, ut nos 


causae nostrae nec defuisse, nec defecisse experiantur. Deus coeli Thro- 

num Majestatis Tuae sacratissimae justitia, aequitate et misericordia 
stabiliat ac tueatur semper ad gloriam sui nominis et quietem nostram 
salutarem. Amen. 

Ministri Ecclesiarum Ungaricarum cis Tibiscum. 


Conditiones Disputationis. 


Sacra Regia Majestas Princeps Domine et Patrone clementissime. 
Postquam ad Theses D. Francisci Majestatis Tuae sacratissimae accessisset 
mandatum et voluntas, manere nos debet obedientiae necessitas. Neque 
priore libello supplici aliud voluimus, quam ut certamen generale an 
vero partiale futurum esset cognosceremus. Et quamvis aequius fuerat, 
ut sicut nos non nisi vocati ad Theses D. Francisci impugnandas iter 
Transylvanicum suscepimus, sic et ipse adversarius revocatus Theses 
nostras impugnaret; tamen major est apud nos Majestatis Tuae autho- 
ritas, quam ut de jure nostro hac in parte adversariis nostris cedere 
nolimus. Itaque disputabimus (sit nomen Domini benedictum). Una tantum 
hebdomade terminum differri humilime petimus. Et quia tumultuosam 
disputationem Spiritus Christi odit, M. T. quoque sacratissima benigne 
annuit nobis, ut conditiones ad rem bene agendam et finiendam facientes 
ordine signaremus. Nunc eas M. T. sacratissimae offerimus, utque eas 
sacratissima T. M. ratas habeat suppliciter petimus. Et enim citra has 
conditiones (sensa animi nostri M. T. 8S. ingenue et libere effari debemus) 
disputare nullo modo volumus, sed in patientia possidebimus animas 
nostras et malumus in silentio et spe.fortes esse, quam sine conditionibus 
Dei gloriam et Ecclesiae aedificationem laedere. Quid enim attinet verbis 
contrariis sine modo pugnare, si sanorum judicium, et Christianarum in 
toto orbe Academiarum arbitrium adversarii fugitare perrexerint. - 

Primum. Cum Spiritu Sancto inspirante locuti sunt sancti Dei homi- 
nes, textum Biblicum ratum et inviolabilem esse volumus, non permissuri 
vel ipsis Angelis, ut mortalium quisquam profano ausu alia hine expungat, 
alia inferat, alia conjungat, dividat, mutet, inque dubium vocet, quae in 
nativa Lingua authentice habentur. In lectionum autem varietate Ecclesiam 
Dei consulere volumus, non unum alterumve perfugam. 

Secundo. Mentem et sensum citati Textus, non e cerebro privato, 
sed ex analogia et collatione scripturarum edisseri postulamus. Sic adver- 
sario Textu pugnanti Textu repugnabimus. Interpretem vero agenti oppo- 
nemus interpretes eo et doctiores et saniores. Atque hae in parte volumus 
plus dari authoritatibus orthodoxae Ecclesiae consentientis, quam huic 
vel illi perfugae. 

Tertio. Multi sunt loci V. T. qui viva voce ab ipso Christo et Apos- 
tolis explicati et quasi digito monstrati sunt, volumus ut omnis ~inter- 

pretatio, quae huic opponitur, ceu commentum vanissimum publice 
repudietur. 

Quarto. Quoniam adversarius nos ad Disputationem provocavit, 
meminerit sui esse officii, non ut concionibus bonas horas consumentibus, 
sed ut argumenta, ut doctis et non ambitiosis dignum est assumat, in 
his consistat ne evagetur instantias, ut sine sarcasticis mychterismis solvat. 

Quinto, Scimus adversarium ternos quaternosque eligere solere 
respondentes, unde dum contrarias horum solutiones frustra conciliare 
laborat et tempus incassum praeterit. Caeterum si juniores volent nobiscum 
in arenam descendere, habemus scholam in qua se fatigare possunt. 

Sexto. Ut haec rite fieri possint, cupimus eligi binos utrinque arbitros, 
qui actionis ordinem moderentur, ne quid contra modestiam et decorum 
committatur. Horum fuerit extra propositum evagantibus imponere silen- 
tium et eos ad institutam Thesin revocare, citata denique testimonia ex 
fontibus nativae linguae examinanda jubere. 

Septimo. Quod praecipuum est, a Majestate Tua sacratissima hoc 
nobis annui et concedi humilime petimus, ut oppositiones nostras cum 
confirmationibus, adversarii item responsiones in tota hac Disputatione 
per juratos Amanuenses Latina Lingua fideliter et sancte descriptas ad 
Academias orbis Christiani praecipuas M. T. 8. transmittere dignetur, 
ut earum consentienti arbitrio causa cujusque stet aut cadat. Nemo enim 
lucem fugere aut odisse potest, nisi qui natus sit e tenebris ad tenebras. 

Ut autem toti Ecclesiae constet Majestatem Tuam Regiam serio petere 
optatum finem horum certaminum atque de executione conditionum omnes 
fideles quieto sint animo, suppliciter oramus M. T. S. ut exemplo aliorum 
Principum Christianorum, inter quos Majestatem Tuam Regiam excellere 
desideramus, istarum conditionum certam executionem signato Diplomate 
ratificare dignetur. S. M. T. 

Humilime Subjecti Ministri Ecclesiarum 
cis Tibiscum. 


SENTENTIA CATHOLICA seu Consensus Ministrorum in 
Hungaria orthodoxam Sententiam profitentium ac defen- 
dentium contra Franciscum Davidis, Georgium Blandratam 
et Unitarios Transylvanos communi consensu receptus et 
confirmatus in eadem Synodo Varadiensi, die 10 Octo- 
bris anno 1569. 

Thesis I. Esse Deum, qui omnia et Mundum moderatur, testatur id 
scriptura Prophetarum et Apostolorum, creatio Mundi, natura Mentis 
humanae, judicium conscientiae, notitia legis divinae, ipsaque idololatria, 
testantur Ethnicorum scripta. 

Il. Deum esse essentiam Spiritualem aeternam, omnipotentem, invisi- 

bilem, immutabilem, immortalem, creatricem omnium, boni omnis fontem 
et originem, conservatricem totius machinae Mundi, castam, justam, 
liberrimam, sapientem, odio habentem peccatum. 

III. Deum nunquam fuisse absque sua sapientia et virtute, Adyw et 
Spiritu, quemadmodum nunquam est sol absque radiis et calore, anima 
absque intellectu et voluntate, ignis absque flamma et calore, ideoque 
ab aeterno fuisse in Deo uno tres realiter distinctas vel proprietates 
hypostaticas vel personales ut hodie loquuntur, etiamsi obscure fuerint 
agniti Patrem gignentem, Filium genitum a Patre, Spiritum Sanctum 
procedentem a Patre et Filio. 

IV. Patrem, Filium et Spiritum Sanctum esse unius et ejusdem 
essentiae, Majestatis, omnipotentiae, eodem cultu coli simul, creatorem 
esse coeli et terrae et totius Mundi, non solum Patrem absque Filio, sed 
simul Patrem, Filium et Spiritum Sanctum, non tamen tres Deos sed unum. 

V. Filium ab aeterno fuisse non praedestinatione tantum sed realiter 
genitum de essentia Patris et simul in tempore omnia creasse, postea 
autem carne humana vestitum, factum fuisse nostrum Redemptorem. 
Ita ut Deus homo esse et una Persona unum tgisauevoy absque ulla natu- 
rarum permutatione, ex altera quidem parte verus Deus, ex altera 
verus homo. 

VI. Spiritum Sanctum esse verum cum Filio et Patre unum verum 
Deum, ejusdem Divinitatis, Majestatis, cultus, operationis esseque tertiam 
hypostasin Divinitatis. 

Nomina Ministrorum verbi Dei orthodoxam Sententiam 
de sacro Sancta Trinitate in synode Varadiense defen- 
dentium et amplectentium superiorique confessioni pro- 
pria manu subscribentium: i 

Petrus Melius Superintendens Ecclesiarum Transtibiscanarum in 
Hungaria. 

Georgius Cegledius S. Debrecinensis. 

Petrus Carolius. Past. Ecclesiae Varadiensis et Senior Bihoriensis. 

Caspar Carolius, P. E. Géntziensium et Senior in valle Cassoviensi. 

Michael Hevesi Sen. Miskolciensis. 

Valentinus Hellopeus Sen. et Past. Agriem. 

Laurentius Liszkanus. 

Franciscus Strigonius. 

Paulus Albensis Past. E. Piispékiensis. 

Franciscus Pankotai. Past. E. Kenderesiens. 

Stephanus Tatar. P. E. Bészérmenyiens. 

Franciscus Atimus, P. E. in Vajda Kaba. 

Matthaeus Desius. P. E. Szekely Vasdrhely. 

Balthasar Sz. Gyérgyi P. E. Keressiegien. —— 

Thomas Papai. P. E. Beltekiensis. 

Stephanus Szegedi. 

Emericus Akosi, P. E. Telegdiensis. 
Gregorius Nagylaki, P. E. Kereszturiens. 
Martinus Apatur Janosi P. E. N. Letaiens. 
Ambrosius Tasi, P. Eccl. Fegyvernek. 
Blasius Mezé Gyani Pastor in oppido Regio Maramarosiensi Sziget. 
Benedictus Egréinus, P. E. Mezé Vasarhely. 
Gregorius Thordensis, P. E. in Csatar. 

Lucas Szegedinus P. E. in Téttelek. 

Georgius de Szobofilo Past. ibidem. 

Gregorius Nanasi Past. ibidem. 

Michael Belvari Ph. Vanyaiensis. 

Johannes Békéli P. E. Bitseiensis. 

Stephanus Kalmantsi P. in Dombegyhaz. 
Michael Eradoni, P. in Gaezal. 

Stephanus Kantor Janosi P. Sz. Imreiens. 
Adamus Szeredahelly, P. in Csorna. 
Johannes Kereki Past. Ecc. Egriensis. 

Paulus Thurius Sen. Past. Sz. Peterien. 
Johannes Olah Senior. 

Johannes Szetsenius. 

Benedictus Banfi Hunyadi. P. Thasnadien. 
Georgius Desiensis Past. E. Vingardiensis. 
Emericus Dioszegi P. E. in Samosnyah. 
Johannes Sido. 

Matthaeus Simigius. 

Laurent. Szegedi P. E. Bekes Senior in Kérés Maros K6zi. 
Petrus Kéri, P. E. Szamos Szegiens. 

Basilius Quinque ecclesiens. P. E. in Deretske. 
Michael Tasi M.V.D. in Gyapol. 

Francisc. Tutagi P. E. in Eszlariensis. 

Petrus Matthaei Husztius minimus Sanctorum in Gernyeszeg. 
Gregorius 6lijvédi P. E. in Détse. 

Valentinus Szamosujlaki, P. E. in Nabrad. 
Petrus Pastoris di Czenger P. E. in Tunyzog. 
Michael Szegedi P. E. Széplahiens. 

Steph. Medvesi P. E. in Szamos Gyarmat. 
Nicodemus Vaesanyi Pastor ibidem. 

Blasius Gerendasi Minist. in Szentes. 

Sigism. Endredius P. E. Matsoviensis. 
Georgius Baki P. E. in Sz. Andras. 

Andreas Dobi V. D. M. Kiraly Darotz. 

Steph. Butsehi Past. in Tulka. 

Georgius a Kazaperek M. E. Albensis. 

Sebast. Kallai Past. Szent tornaviensis. ') 

Ex Transylvania Ministri qui interfuerunt Disputationi pauci anno- 
tantur; fuisse tamen series Disputationis docet; serius forte illi acces- 
serant. 

§ X. Convenerant huc maxima frequentia Politici aeque ac Kcclesi- 
astici e Transylvania, Rex cum Aulae Familiaribus et aliis consiliariis, 
Franciscus Davidis cum Ministris suis; aderat etiam Blandrata, sed non 
disputavit nec in publicum prodiit, sine dubio maculam Juliae praece- 
denti anno inustam nondum eluerat; veritus ne plures addat vaferrime 
clam consilia subministrabat publico abstinens. Moderator Synodi fuit 
Casparus Bekes unus e praecipuis Consiliariis et Patronis Francisci sin- 
gularibus. Ex parte Reformatorum Magnates, qui interfuerunt praeter 
Georgium Botskai, annotatum non est. 

Duravit Disputatio sex dies in praesentia Regis et Magnatum lingua 
vernacula. Partes praecipue agebant Melius et Davidis acerrime, 
absque tamen omni qui tunc in Ecclesiam rediisset fructu. Nam Melius 
disputavit ad convictionem usque Davidis; at ille tune se victum nec 
agnovit nec fassus est. Imo edidit Disputationem ad manus habens Ty- 
pographum Claudiopolitanum anno 1570 vernacule sub titulo Disputa- 
tio Varadiensis multis scommatibus et dicteriis in Petrum Melium 
et alios maculatam; quae argumento est, actionem descripsisse ut libuit, 
non ut peracta est et debuit. Hic tamen duo veniunt notanda. Unum 
est: Davidis etsi victum se tunc palam non ostenderet, in privato tamen 
Blandratae se victum et tune fassus est; publice autem tempore condem- 
nationis suae in Diaeta coram omnibus Regni statibus ac ordinibus, ubi 
ita locutus est: Domine Doctor memineris me adhuce Varadini 
in disputatione dicere, nos argumenta adversariorum 
hac ratione non solvere, sed eludere. Ex quo ego tempore 
in gratiam tuam conscientiam meam captivam tenui’). 
Alterum est, quod fronti Disputationis Varad. a se editae verba 
illa Gamalielis adscripsit Act. V. 38, 39: Et nune itaque dico 
vobis, discedite ab hominibus istis et sinite illos, quo- 
niam si est ex hominibus consilium hoc, aut opus dissol- 
vetur; si vero ex Deo est non poteritis dissolvere illud, ne 
forte et Deo repugnare inveniamini. Evenit Francisco quod et 
Cajafae, ut nesciens prophetaret; conatus enim Deus ipsius in fumum 

') Hist. Reform. pag. 246. 

*) Scriptum Fratrum Tran. pag. 256. ne 

abire jussit, quoniam ab ipso erant homine, uti infra fusius dabitur ‘) 

§ XI. Confessio Catholica in Synodo Varadiensi. — In hac Synodo 
Ministri S. S. Trinitatis dogma propugnantes pulcherrimam de Deo edi- 
derunt confessionem, erroribus adversariorum oppositam, quae simul 
cum aliis confessionibus mox typis descripta ac Joanni Secundo Regi 
dedicata est. Haec illa est. 

Conressio Pastorum totius Ecclesiae Orthodoxae cis et 
ultra Tibiscum, eorum omnium, qui in Synodo Varadina 
haereticis sese uno Spiritu opposuerunt. 

Credimus et confitemur juxta scripturam V. et N. Testamenti unum 
verum et aeternum Deum, Creatorem omnium visibilium et invisibilium, 
redemptorem et sanctificatorem, unius spiritualis et aeternae essentiae, 
Patrem aeternum, qui Filium suum ab aeterno genuit inenarrabili modo 
Adyov seu sapientiam suam et eundem ex dilectione misit in Mundum ad 
assumendam carnem pro redemptione generis humani, qui et Pater noster 
in dilecto suo Filio factus est. Filium quoque Dei aeternum et unigenitum 
Dominum nostrum Jesum Christum ex substantia Patris ante secula 
genitum, splendorem gloriae et yagaxrje« substantiae ejus, qui in forma 
Dei existens, aequalis Patri, descendit de coelo, non Angelos, sed semen 
Abrahae assumens noster salvator factus est. Is est verus Immanuel 
admirabilis et gigas dublicis naturae, Deus et homo in unitate personae 
inseparabili. Filius Dei aeternus juxta Divinitatem, non creatus, non factus, 
sed genitus. Filius autem hominis seu Davidis in tempore conceptus de 
Spiritu Sancto; ex Virgine natus, in utraque natura vere Filius Dei 
adorandus et laudandus in secula. Et Spiritum Sanctum Paracletum, 
procedentem ab aeterno a Patre et Filio coaeterno, ejusdem essentiae, 
potentiae, sapientiae et bonitatis, qui mittitur a Patre et Filio ad 
sanctificanda corda credentium, Spiritus gratiae et precum, qui est arrhabo 
haereditatis nostrae. Hunec Deum verum, aeternum, unum in essentia 
et tribus distinctis hypostasibus seu personis confitemur corde et ore esse 
illum verum Deum et immensum, Deum Jehova Elohim qui se patefecit 
per creationem et conservationem. Deinde per redemptionem unigeniti 
et aeterni sui Filii, et per sanctificationem Spiritus Sancti, effusi in 
Apostolos et in omnes credentes, in cujus nomen, religionem et invoca- 
tionem baptizati sumus, extra quem et praeter quem nullus est alius 
Deus. In hunc unum et solum verum Deum credimus tantum et eundem 
in Spiritu et veritate invocamus. Maledicti Dii, qui non fecerunt coelum 
et terram. Haec est Prophetica et Apostolica Fides, qua justificatos Patres 
esse fatemur et sine hac neminem salvari posse universa scriptura lucide 
et non obscure testatur. Damnamus ergo omnes contrarias doctrinas, 


1) Est ad manus Disputatio Varadiensis typis edita Claudiop. 1570. 

quae non amplectuntur hoc fundamentum Prophetarum et Apostolorum 
et vel plures fingunt esse Deos, quam unum patefactum, vel in unitate 
essentiae tres hypostases seu personas, dantes in coelo testimonium esse 
negant. Praecipue vero detestamur horrendam blasphemiam modernorum 
Ario-Sabellianorum et caeterorum phanaticorum ubivis gentium, qui 
negant Deum Patrem Domini et salvatoris Jesu Christi, sed impudenter 
contra sensum scripturae mentiuntur Deum fuisse aliquando, cum non 
fuerit Pater, quod est asserere Deum fuisse aliquando sine sua sapientia, 
héoyo seu sermone, qui est Filius Dei, per quem facta sunt et secula. 
Deinde damnamus et hostes aeterni, proprii et unigeniti Filii Dei, Salvatoris 
totius Mundi, quem isti falsi Fratres negare audent, et asserunt eum 
esse temporalem Filium respectu carnis, et dicunt esse Deificatum 
hominem aliosque filios adoptivos excellere donis, seu Filium Dei esse 
non natura, sed largitate gratiae et participatione tantum, contra omnem 
mentem sacrae scripturae, quae fatetur, Christum esse Filium Dei viventis 
seu aeterni proprium et unigenitum, Deum aeternum, laudandum super 
omnia in secula, Jehovam exercituum. Denique execramur et blasphemiam 
in Spiritum Sanctum illorum, qui manifeste audent negare ejus divinitatem 
et hypostasin realiter existentem, sed dicunt tantum esse virtutem, seu 
motus in nobis creatos, et non esse credendum in Spiritum Sanctum 
neque invocandum, cum tamen scriptura testetur eum esse creatorem 
et distribuere sua dona Ecclesiae et singulis membris illis, prout vult» 
sanctificare et regenerare credentes, ducere in omnem veritatem, testi- 
ficari de gratia et voluntate Patris et Filii non tantum in Ministerio 
publico, verum etiam privatim in cordibus credentium, in cujus nomen, 
Religionem et invocationem quoque baptizati sumus, quae omnia tribuere 
creaturae, est summa blasphemia, quae neque in hoe neque in futuro 
seculo remitti potest. Haec est nostrarum Ecclesiarum simplex et Catho- 
lica confessio, in qua ut nos aeternus Deus et Pater Domini nostri Jesu 
Christi per Spiritum suum sanctum conservare et a Turcicis blasphemiis 
phanaticorum spirituum liberare dignetur cum toto corde oramus. Amen ’). 

§ XII. Melii Literae ad Johan. Secundum Regem electum. — His ita 
peractis cum adhuc Principem ambiguo gressu vacillare videret Petrus 
Melius, scripsit ad eum Literas, velut alter Elias, doctrina et Spiritu 
plenissimas, quas hic interserere necesse putavi, sequentes. 

Gratia et Pax a Deo Patre et Domino Jesu Christo Sere- 
nissimae Majestati Tuae cum omnibus invocantibus nomen 
Domini multiplicentur! Amen. 

Cum saepius tacitus mecum de his scripturae locis cogitarem: Cor 
Regis est in manu Dei. Omnis potestas et imperium et 

Regnum ab ipso Deo est. Item: Misericordia et veritas custo- 
diunt Regem. Justus Rex erigit terram et Rex judicans in 
veritate confirmat terram. Mirabilem potentiam Dei in totius Mundi 
Gubernatione conspexi, et cum omnium potestas, bonorum et malorum, 
ab ipso Deo sit, paucos inveniri, qui omnia Providentiae tribuant, sed 
Fortunae; alii sagacitati consiliorum, et virium suarum efficaciae et 
industriae; pauci sunt, qui utrumque vincere et vinci ejus solius esse, 
qui est Deus, Dominus Exercituum, cum de his omnibus eloquia Dei 
abunde contestentur. Paucissimi sunt, qui ex Regibus et Principibus 
Apostolo teste 4 Cor. 2, 3 vasa sint misericordiae, et cum Davide, Ezechia 
Josaphat et Josia justo judicium et justitiam faciant, et Deum ex toto 
corde et anima diligant et quaerant, audiant et custodiant verbum Domini, 
ambulent in viis Domini, osculentur ipsun Bar he. Filium Dei natu- 
ralem hodie a Jehova natum, tanquam Zemach Jehovae i.e. Semen 
a Jehova genitum Ps. 102 et 2 et 45. Esa 9 et 4 et 41. Zach. 2 et 3 
et 6: Joh. 1.3: 6. 

Verum ut Rex Herodes cum Judice Regni Judaici et cum Anna, 
Cajapha Pontificibus propter haec tria de Christo praedicata Christo illudunt. 
Primo Quod sit unigenitus a Patre ab aeterno, sine tempore. Deinde 
Quod sit Deus unus cum Patre ita in se vitam habens ut Pater et omnia 
Patris ita sunt Filii sicut Patris propter haec duo. Quia Deum proprium 
Patrem vocat, et se unigenitum a Patre Filium aequalem se Deo 
faciens. Dein quia se cum Patre unum vocat. Ego et Pater unum 
sumus et cooperamur et omnes honorent Filium ut Patrem. Ego sum 
Panis vivus de coelo descendens. Ego sum via, veritas et vita, 
Rex justitiae. Propter hoc Judaei Christum lapidare volunt, quod se 
Filium Dei unigenitum a Patre, Patri aequaliter fecit Joh. 5 et 8 et 40. 
Propter haec a Pontificibus et Pharisaeis coram Pilato accusatur. Primo 
quod se Unigenitum a Patre, descendentem de coelo fecit. Dein cum 
sit homo, verum Deum se fecit et Regem salvantem Joh. 40. Mat. 26 
Mare. 14, Luc. 23. 

Non desunt Pilati et Herodes cum. Pontificibus et Pharisaeis, qui et 
nunc per Francisco-Blandratistas, ut Herodes et Pilatus Filium 
Dei nothum, spurium, Deum titularem, solo habitu regio illusum, et 
coronatum, titulari inscriptione gerentem in cruce: Christus Nazarenus 
Deus et Rex Judaeorum. Mat. 27. Luc. 23. Joh. 19. 

Ita et Blandrata cum Francisco Davidis Filium Dei et Deum 
Jehovam aeternum dicunt, non aeterna generatione, sed solo titulari 
decreto, praescientia, unctione, cum ipse Pater ideo Christum Filium 
vocet, quia unigenitus est a Patre Psal. 2. Dicam Decretum Jehovae 
de me dicentis: Filius meus es tu, ego hodie genui te. Dicet 
se ideo Filium Dei, quia est unigenitus a-Patre et Spiritu Sancto. Ita 

loquitur per Davidem et Apostolum. O Deus thronus tuus aeternus 
est. Psal. 45. Heb. 4. Ideo unctus es in Regem, quia Deus habens aeternum 
Thronum es tu, diligis justitiam, odisti vanitatem. Ita et 
Salomon cum Paulo locutus est. Quia Jehova me ab aeterno pos- 
sedit, et genuit me sapientiam suam, ideo per me fecit omnia et me 
ordinavit ut fierem Rex, aut quia in me Filio Dei, plenitudo Dei 
habitavit ab aeterno, ideo omnia electio, praescientia, praedefinitio, 
creatio, salvatio, benedictio per me facta sunt. Prov. 8 et 10. Sap. 7. 
9, 10. Et ubique Reges et Principes Filius Dei sua deitate distinguit, 
cum illi unctione et officio sunt Dii, Filius autem ideo, quia unigenitus 
est a Patre ex ore sapientiaque Patris egressus. 

Vehementer gratulatus sum ego et Fratres omnes, cum serenissima 
Majestas vestra primum anno 1566, secundo anno 41567 ad publicum 
colloquium omnes Pastores ex Ungaria et Transylvania convocaret sua- 
que praesentia colloquia et disputationes publicas ornaret et totam Sy- 
nodum Majestatis suae praesentia, imo et benefica Regiaque liberalitate 
et munificentia promoveret. Et cum anno praeterito S. M. V. praesens 
Varadini molestias et insulsitates nostras benigne tolleraret, memini S. 
V. M. dixisse, non ideo me examinare, quasi vellet Blandratae haeresin 
amplecti, sed tantum velle cognoscere veritatem, dum privatim ex verbo 
Dei a me de vera cognitione unius solius Dei percontaretur, desiderans 
scire: An sit idem: unum Deum solum esse et Patrem, an 
vero differat? et quae sit differentia inter unum solum 
Deum ac Patrem gignentem? De quibus cum S. Majestati vestrae 
conscientiose ex verbo Dei dicerem: Sicut in natura proprium 
singulare differt a communi et universali Natura et sub- 
stantia, ita ob has rationes, unus Deus et Pater gignens 
non semper idem sunt, quoties unus Deus Filio et Spiritui 
Sancto quoque tribuuntur et non soli Patri. Primo. Quia nomen 
Patris solius est Dei gignentis Filium de sua imagine, solus Deus gig- 
nens vocatur Pater habens Filium, nec unquam Filius et Sp. sanctus 
Deus gignens aut Pater gignens Filiumque suum mittens dici possunt, 
sed uterque Filius et Spiritus Deus Dominus unus solus dici possunt 
Deus Filius Deus et Spiritus Sanctus. Non autem Filius est Pater gignens , 
nec Spiritus est Pater gignens Filium. Cum igitur de Filio et Spiritu 
Sancto nomen Patris praedicari non possit, non sunt idem Deus solus 
et Pater. Secundo. Ipsi Antichristi fabulantur Patris deitatem integram 
totam, non partialem filio datam esse, sed paternitas Patris non est 
Filio data. Non igitur unus Deus et Pater sunt idem, sicut nugantur 
Haeretici. Tertio, Pater tantum unus est, de solo gignente Deo dici 
potest. Nec Pater de tribus testibus, nec tres testes de Patre uno prae- 


dicari possunt. Non enim dicitur: Hi tres testes, Pater, sermo, Spiritus — 

sunt unus Pater, nec contra: Unus Pater sunt tres Testes. De uno autem 
et solo Deo convertibiliter dici possunt. Hi tres testes Pater, sermo, 
Spiritus, sunt unum, unus Deus, et contra unus Deus Jehova est Elohim ; 
Dii 1. e. tres Testes Pater, Filius et Spir. Sanctus 1 Joh. 5. Deut. 5. 
et 6. 4. Quarto Quia Deus unus et solus alius esse non potest a Filio 
et Spiritu S. Deut. 5 et 6. Esa 40 et 45 et 48. Ego Jehova Deus, 
Creator tuus et salvator: non est Deus et Jehova alius 
extra me et praeter me. Pater autem alius est a Filio misso. Filius alius 
a Patre mittente Joh. 5, 6, 8, 10. Alius est Pater qui me misit. 
Alium Paracletum mittam vobis. Unus Deus Jehova alius a Filio 
misso Joh. 8 et 10. Ergo Pater et Deus unus solus non sunt idem, nisi 
cum per appositionem et interpretationem additur. Unus Deus et Pater, 
sed hoc Filium non excludit. Nam Deus expositive dicitur Pater, non 
exclusive, sicut Filius dicitur, unus solus Deus Magnus, benedictus 
Creator, Salvator, cui omne genu flectitur, sed ex positive non exclu- 
Sive, quasi Pater non sit Deus Jehova adorandus Esa 45, Rom. 4 et 
9, 5 et 14, 41. Tit 1, 3 et 2, 13. Non sic dicitur Filius verus Deus et 
vita aeterna ut Pater non sit verus Deus et vita aeterna. De similibus 
idem est judicium. 

Haec cum sereniss. Maj. Vestrae referrem placuerunt et S. M. V. 
approbavit, quin potius et hoc adjecit! Nondum Francisco Blan- 
dratistarum doctrinam aut confessionem recepisse, neque 
velle approbare et recipere, sed tantum diligenter exa- 
minare et cognoscere, an sit vera et fundata in verbo Dei. 
Hoe cum Fratribus meis referrem, vehementer gratulati sunt, et Deum 
pro salute M. V. S. uno ore deprecati sunt. Cum igitur et nunc Tsen- 
gerini convenissemus, comparere Adversarii Blandratistae noluerunt, 
cum salvum conductum Principis Germanorum illis exhiberem et offerrem 
promitteremque illis salvum reditum, sed mala causa facit semper timere. 
Nos rejectis omnibus difficultatibus comparuimus, quotiescumque S. M. V. 
mandavit. Illos quoque S. V. V. cogat ut ad liberum colloquium ad nos 
egrediantur, ut ex verbo Dei nobiscum conferant. Nam certissime persuasi 
sumus, sicut Debrecini publice et Varadini coram Sacratissima 
Majestate declaratum est, eos duobus solum argumentis ex verbo Dei 
desumptis obmutescere, sicut et nunc in Belényes. Békés, Lasko 
et Tholnae Francisco Blandratistae convicti et conclusi sunt. 

Nolumus autem ut nostras importunitates S. M. V. devoret aut 
sustineat. Tantum ad liberum Colloquium eos invitamus. Si verbo Dei 
destructi et conclusi non fuerint, judicio omnium Ecclesiae Christi Doctorum 
et Pastorum in toto orbe terrarum, S. M. V. me infirmum vasculum 
digna poena et justo judicio puniat, vita et rebus meis privet. Hoc saltem 
ex verbo Dei et lege naturae ex benigna et clementissima S. M. V» 

indulgentia, quae me munifica liberalitate ornavit obtineam, ne accusa- 
tiones Adversariorum contra me recipiat, sed me coram S. M. V. exaudiat 
et examinet. 

Atque id etiam secundo obtinere cum senioribus Ecclesiae a 5S. M. V. 
volo, ut carnalibus armis remotis, liceat nobis publice disputare contra 
Antitrinitarios libere, solo Dei verbo et doctrinae puritate, rejecta stulta 
ac privata interpretatione ac detorsione, ut jubet Spir. Sanctus, sed serip- 
tura scripturam interpretetur. Nam hactenus Francisco Blandratistae et 
Antitrinitarii, cum cognitionis Linguarum sint ignari et fontes ignorent, 
privata usi sunt detorsione. 

Ideo autem hujus Synodi Confessionem S. M. V. dedicare cum literis 
Theodori Bezae volui, ut intelligeret S. M. V. nos purissimo Dei verbo 
niti, non opinionibus stultis, nec privatis consiliis, sed cum verbo Dei 
et Doctoribus Catholicis Ecclesiae verae consentire. Ut ergo S. M. V. pie 
et benigne eam legat ac dijudicet, juxta Dei verbum oro. 

Haec omnia S. M. V. ex tribus Libris meis Genevae editis clarius 
intelliget, de quibus Bezae judicium annexa exhibent. Bona fide promit- 
timus omnes Francisco-landraticos gladio Spiritus Sancti unica hora nos 
convincere posse, dummodo mittantur ac quaerant veritatem. x August. 
Anno D 15702). 

Servus Jesu Christi et Ecclesiae Christi in Ungaria, Serenis- 
simaeque M. V. subditissimus Petrus Melius Horthinus cum 
Fratribus suis, Jesu Christi servis et S. M. V. in Domino subditis. 

§ XIII. Quoniam Franciscus Davidis habitabat Claudiopoli, multo suo 
et Sommeri labore totam fere urbem ad suam pertraxit sententiam. 
Adversabantur eam praecipue Saxoniae civitates liberae, eosque a Civium 
suorum numero excludebant, quotquot ipsi haeresi addicti essent. Quibus 
cognitis ira accensi Magnates Unitarii jurabant, se prius Deum Triunum 
Transylvania ejucturos, quam eorum religio ejiceretur *). 

Futuram tamen praesagiens mutationem Davidis eo Regem induxit, 
ut indictis Regni comitiis confirmaret eorum et praecipue Ecclesiae 
Claudiopolitanae statum. M. Vasarhellyinum ergo Regnicolas congregavit, 
ubi post longam in Religiosis disceptationem Privilegia quaedam et alia 
in favorem scholae et Ecclesiae Claudiopolitanae anno 41574 exhibuit. 
Davidis concionator t. Regis ex more suo in Templo adortus est 
Ministrum Reformatorum et disputabat in praesentia Regis cum inter 
disputandum Dextrae Dei mentio facta esset, Rex Ministrum Vasarhel- 
lyensem interrogavit: Quid sit sedere ad Dextram Dei? Respondit 


') Historia Reform. pag. 263. 
*) Smeizel de St. Eccl. Luth. p. 57. 

aequali cum Patre gloria et potestate regnare. Ad haec Rex: Qui id 
docent? Minister: Orthodoxi Patres 1). 

§ XIV. Johannes Secundus R. moritur. — Annus mortis. — Hine 
sequenti die versus Arcem Gérgény animi relaxandi gratia moturus, 
equi praeferoces e publica deflexerunt via cum carpento; ubi insigniter 
laesus ac concussus, concurrentibus etiam morbis aliis uti colica, syncope, 
defecit ?). Morbum auxit vehementer, quod filiam Alberti Ducis Bavariae, 
quam ipsi Maximilianus Imp. obtulerat, at ubi Arianis favere res- 
civissent, negabant’). Suffusus pudore et dolore post quinquaginta qua- 
tuor dierum cruciatus (intra quos Blandrata et Davidis praecipue occupa- 
tum tenebant*) anno 1571 die XIV Martii Aetatis XXXI exspiravit 5), 
Annus, Dies et Mensis mortis hoc disticho sunt expressi: 


Vt bls proDlerat septeno MartlVs orbe 
FLeVIt egens RegIs Pannona terra bonl. 
FregIt loannIl LaChesIs bona flLa seCVndo 
Pannonll CeCIDIt SpesqVe benIgna soLlI. 


Sepultus Albae Juliae eodem anno; ubi in Tabella argentea aureis 
literis memoria ejus consignata est °). 

§ XV. Sublato ita e vivis Joanne Secundo magnam subiit Religio 
Antitrinitaria mutationem. Nam in Principem electus Stephanus Bathori, 
aequi justique amantissimus ac vir doctus, aequo jure ad officia pro- 


movebat Reformatos ac Lutheranos ipse RAI nomen habens, at‘ 


sacerdotem missaticum toto sui Regiminis Transylvanici tempore non 
audivit, verum Ministrum Reformatum’). Bello hic a Caspare Bekes 
ob adeptum Principatum impetitus Pacem Religionis coluit, ut externam 
etiam consequi posset. Alias quoque dominari in conscientias plane abhor- 
ruit, prouti ex his verbis, quae dixit ad talia eum patrandum adhortan- 
tibus: Regem esse Populorum non conscientiarum, triaque 
Deum sibi reservasse, creare aliquid ex nihilo: praenosse 
futura: conscientiis dominari. Et alias: Religionem Chris- 
tianam occidi, non occidere: gravissimum scelus esse con- 
scientiis dominari, id enim esse coeli arcem invadere§). 
Principatum cum adipisceretur, juxta constitutiones Regni se in libero 


1) Historia Reform. pag. 687. 

*) Hist. Ref. pag. 687. W. Bethlen. Hist. Lib. V. p. 281. 

3) Istvanfi Lib. XXIV. p. 520. Timon in Epit. Chronol. p. 217. et in MSStis. 
4) Timon ll. ce. et MSSta. 

5) Extat oratio ejus Funebris Claudiop. excusa 1571, ubi plurima ad hanc rem. 
6) W. Bethlen ll. cc. p. 281. 

7) Histor. Ref. pag. 326. 

8) Confer. Hist. Ref. pag. 284. 

Religionis exercitio ac in antiquis libertatibus, privilegiis ac immuni- 
tatibus status et ordines Regni conservaturum juramento sanxit. W. 
Betlen. Lib. V, p. 286. 

§ XVI. Blandrata et Davidis litigant. — Jussu hujus Principis agita- 
batur causa Francisci Davidis cum uxore Catharina Barat, quae anno 
4574 decisa per divortium, uti superius exbibuimus*?), quae multum 
ex ejus detrivit honore, quo enim ante erat acceptior, tanto coram 
omnibus factus est contemptibilior. Evenit quoque ita Blandratae, cujus 
respectus primum apud suos ob varias in Religione factiones imminutus, 
tandem etiam apud alios penitus exolevit. Lites Blandrata primum 
habere coepit cum Francisco Davidis, cujus haec vera causa notatur. 
Polluerat se Blandrata peccato Italico, i. e. foeda Sodomisi, quod ubi 
Francisco innotuisse advertisset, evitabat ejus consortium et eum quoguo 
modo subvertere conabatur’). Disceptatio haec inter ipsos occasionem 
Reformatis dedit, se suasque icclesias cautius ab istis segregandi et 
attentius sibi cavendi. Lite inter istos progrediente, varia Blandrata 
excogitavit ad involvendum periculo Franciscum. Lex erat tune in 
Transylvania: Nemo in Religione innovaret aut dogma in 
Regni comitiis non approbatum doceret. Ex occulto Blandratae 
consilio Tordae an. 1578 decernitur in Synodo de communi prophetia 
in Ecclesia introducenda, quod dogma omnibus Ministris 
libertatem dabat sine periculo disserendi inter se et quae- 
rendi in his rebus, quae aSynodo generali nondum erant 
decretae et constitutae sed de quibus posset seria suscipi 
deliberatio. His ita in antecessum adornatis circa id tempus Fran- 
ciscus dixerat in Concione: Christum quoniam natura Deus non 
esset non posse sine errore invocari, quae sententia erat tunc 
apud Unitarios communis; ita enim sentiebant, paucis exceptis, prout 
Jacobus Palaeologus Rector scholae Claudiopolitanae in hac materia 
scribit: Nullus est sanae mentis homo, qui judicet divinis 
eum prosequendum esse honoribus qui non sit verus Deus. - 
Monuit Blandrata Franciscum sileret de ea doctrina, de non 
invocando nempe Jesu Christo, alias futurum esset ut in Transyl- 
vania permanere non possint, imo suaderet ut duos aut tres Ministros 
de ea accusarent et Principi puniendos traderent, ut reliqui, lis punitis, 
in pace manerent. At Davidis contra conscientiam alios habere punien- 
dos nolens ipse tandem sacrificandus per Blandratam vaferrime et nefarie 
traditus est. 

§ XVI. F. Socinus venit in Transylvaniam. — Morabatur clam eo 

1) Superius. 

*) Scriptum Fratrum Transyl. pag. 239, 

tempore Faustus Socinus Basileae, cui Blandrata omnia perscripsit 
ac obnixe rogavit, ut Transylvaniam ingressus litem jam ortam et ruinam 
Ecclesiae secum trahentem componeret, Franciscum ab ista sententia 
propalanda avocaret. Promisit se laturum omnes itineris sumptus. Socinus 
igitur ex consilio Blandratae abiit in Poloniam, unde cum literis commen- 
datitiis Eeclesiarum venit in Transylvaniam; ubi Hospitium et Mensa ex 
dolo Blandratae technas Francisco non advertente fuit apud Fran- 
ciscum, ut omnia ejus dicta fataque observaret Blandrataeque commu- 
nicaret. Disputabant Franciscus et Socinus acerrime de adoratione 
et invocatione Jesu Christi, quam Franciscus negabat, Socinus 
asserebat. Theses quasdam conscripsit Franciscus, argumenta adversus 
eas scripsit et opposuit Socinus, quae in Responsione solidissime ener- 
vavit Franciscus, atque ita ignis flagrans non extinguebatur, sed in 
majores erumpebat flammas. Unde Blandrata et Socinus pudore indigna- 
tione complebantur et dietim magis magisque exasperabantur }). 

§ XVIII. Rebus ita_fluentibus pestilentissimum quoddam  scriptum 
editur sub nomine Davidis cum responsione Blandratae quod tale est. 


THESES | ANTITHESES 
FrANciscI DAvipiIs. | GEORGIL BLANDRATAE. 
I. Homo ille Jesus Nazarenus | I. Homo ille Jesus Nazarenus in 


Mariae Josephi uxoris filius ex ejus- | Mariae Virginis utero conceptus, ex 
dem semine Josephi conceptus et | eaque natus est, Spiritu Sancto eam 
natus est, quacunque tandem rati- | conceptionem citra carnalem  viri 
one id factum sit: Credimus eum | alicujus congressum operante. Et 
~Messiam illum esse in Vet. Testa- | quamvis ex Josephi Mariae _ viri 
mento a Deo promissum. semine nulla prorsus ratione “nec 
conceptus, nec natus fuerit, revera 
credendum tamen omnino nobis eum 
Messiam illum esse a Deo in Vet. 
Testamento promissum, 

II. Homo ille Jesus Nazarenus, ~II. Homo ille Jesus Nazarenus, 
qui appellatur Christus, non per | qui appellatur Christus, non modo 
Spiritum Propheticum sed tantum | per Spiritum Propheticum sed plus 
per Spiritum Sanctum locutus est, | quam Propheticum locutus est, quip- 
et quamvis legatus a Deo fuerit, non | pe qui expressa Dei imago fuerit et 
tamen quaecunque verba docendo | in quo omnis certitudo Deitatis cor- 
dixit, ex ipsius Dei ore processisse _ poraliter habitaverit, adeo ut ne ver- 
censenda sunt. bum quidem unum docendo dixerit, 


1) Acta typis tune descripta sunt ad manus, 

Il. Hine fit, ut illius et Apos- 
tolorum verba tantum ad Mosaicae 
Legis et aliorum Propheticorum ora- 
culorum normam expendenda sint, 
et si quid vel contrarium vel diver- 


sum ab eis in illis reperitur aut | 


reperiri videtur, id aut rejiciendum 
aut certe ita interpretandum sit ut, 
cum Mosis et Prophetarum Doctrina 
plane consentiat, quae sola morum, 
vitae et divini cultus regula nobis 
esse debet. 


IV. Nam inter vetus per Mosen, 
et novum per Christum percussum 
foedus nulla penitus est vel in Doc- 
trina (ea praesertim, quae ad mores 
spectat) vel in divinis promissionibus 
differentia statuenda. sed in hoc 
tantummodo differre dicenda, quod 
in Veteri foedere Literae, in Novo 
vero Spiritus administratio fuit. Adeo, 
ut caeteroquin per hoc illud nec 
antiquatum, nec inveteratum ullo 
modo, sed informatum dici debet. 


V. Praesertim cum Novum illud 
foedus vere hactenus ad tempus 
tantum, idque per breve extiterit, 
id est, usque ad Hierosolymae exci- 
dium, nec postea locum nisi ex parte 
aliqua habuerit, nec habiturum sit, 
donec Jesus iterum ad nos redierit, 
et in hoc Mundo in ipsa urbe Hie- 
rosolyma instaurata super carnali 
populo Jacobi, ut caeteri Reges 
terrae solent, justissime tamen et 
sanctissime regnaverit. 


VI. Interim Jesus est quidem | 

quod ab ipso Deo ore proprio prola- 
tum fuisse censendum non sit. 

HI. Hine fit ut illius et Apos- 
tolorum verba tantum authoritatis 
habere debeant, ut quicquid in Mosis 
aut Prophetarum quorumcunque 
scriptis, vel illis adversetur vel 
adversari videatur, aut prorsus reji- 
ciendum sit, aut certe ex ipsis 
interpretandum, tamquam _illis, 
quae non modo Mosis et Propheta- 
rum dicta, ubi opus fuerit explica- 
verint, verum etiam ea partim abro- 
gaverint et ex quibus omnis morum 
et vitae ratio petenda. 

IV. Nam inter vetus foedus per 
Mosen et Novum per Christum per- 
cussum, tanta differentia consti- 
tuenda est, quanta inter umbram 
corporis et ipsum corpus. Et quum 
in Doctrina ea etiam quae ad mores 
pertinet, tum in divinis promissi- 
onibus insignis differentia agnos- 
cenda. Adeo ut vetere nisi qua- 
tenus Novo consentiat seposito, in 
Novo acquiescamus, quippe cum 
per hoc illud non immutatum modo, 
sed omnino antiquatum fuerit. 

V. Praesertim cum Novum foedus 
aeternum sit, durareque debeat 
usque ad Mundi finem nec unquam 
illa ex parte aut cessavit aut cessa- 
tura sit, donec Dominus Jesus de 
Coelis descendens iterum ad nos 
veniat, vivos et mortuos judica- 
turus, et iis qui id foedus recepe- 
runt ac servarunt, vitae coelestis 
et aeternae praemia, iis vero qui 
vel rejecerunt, vel receptum non 
servarunt, mortis aeternae poenas 
daturus. 


VI. Interim Jesus est. revera 

Christus sive Rex populi Dei, sed 
destinatione tantum, cum ex omnium 
Prophetarum oraculis certum sit, 
Christum illum a Deo promissum 
nullum aliud regnum, quam terre- 
num, et quale supra dictum est, 
habiturum. 

VII. Ut ejusmodi Regnum sta- 
tim haberet, missus fuit Jesus a 
Deo in Mundum, sed quia nolu- 
erunt eum Judaei, quibus promissus 
fuerat, quorum Rex esse debebat, 
recipere, postquam ab iis contra Dei 
propositum interemptus fuit, sustulit 
eum Deus ab iis et in locum trans- 
tulit, ubi tuto in Dei protectione 
quiescit, hoc siquidem est eum sedere 
in coelis ad Dexteram Dei. 


VII. Ita ibi expectat donec sub- 
jiciantur ipsi omnes inimici ejus, ut 
ita Regnum sibi promissum habeat, 
nihilque interea agit. 


IX. Non igitur Deus amplius dici 
potest, quemadmodum fortasse cum 
in Mundo versaretur poterat officii 
ratione, nam ab officio ut dictum 
est plane cessat. 


X. Propter hanc eandem causam 
turpiter errant, qui eum nunc absen- 
tem adorant, quod non nisi divina 
ratione fieri potest, cum ne tum qui- 
dem, cum praesens erat, sine ma- 
xima Dei offensione aliter quam civili 
et humana quadam ratione adorari 
posset. 

Christus seu Rex populi Dei; regnum 
enim Christi illius a Deo promissi 
non est terrenum, sed _ coeleste 
futurum erat, ut nobis ipse Jesus 


et ejus Discipuli Divina oracula 
interpretantes exposuerunt. 


VII. Ut autem ejusmodi Regnum 
Jesus re ipsa obtineret, opus illi 
fuit, ita Deo jubente ac decernente, 
ut mortem crucis sibi ex Dei pro- 
posito, a Judaeis, ad quos missus 
fuerat, inferendam subiret, quo 
facto a Deo ex mortuis excitatus, 
in ipsum verum sublimius coelum 
sublatus est, ubi ad Dextram Dei 
sedet, hoc est, post ipsum Deum 
supremum in universam tum  coe- 


'lestem tum terrestrem Ecclesiam 


potestatem obtinet. 

VII. Itaque haeratione Regnum 
sibi promissum adeptus, totam gu- 
bernat Ecclesiam, atque eodem 
tempore praedicta Dei potestate sibi 
communicata et porro ipso Deo au- 
thore subjiciendis sibi inimicis suis 
vacat, donec tandem ad unum om- 
nes debellaverit. 

IX. Deus igitur nunc summopere 
dici potest, utpote qui ex ordina- 
tione Dei officio fungatur omnium 
maximo, ac summa divina potestate 


| et in coelo et in terra sit praedi- 


catus. 

X. Propter hance eandem causam 
nunc absens divina ratione omnino 
adorandus est, cum ante regnum 
acceptum, dum in terris ageret, 
plus quam humana et civili ado- 
ratione merito adoratus fuerit. Id 
quod qui non faciunt turpissime 


in ipsum Deum peccant. 
28 

XI. Quare etiam nec illi servire 
nec cultum aliquem illi praestare 
alia ratione , quam ei obediendo ejus- 
que praecepta servando, aut possu- 
mus aut debemus. 

XII. Neque etiam illi confidere, 
nisi quatenus ea, quae nobis dixit 
vera esse credamus ei, quae nobis 
Dei promisit nomine accepturos, nos 
firmiter esse speremus. 

XIII. lum autem invocare et 
auxilium ejus et opem in nostris 
necessitatibus implorare perinde est 
ac si quis Mariam et alios sanctos 
mortuos imploret, qui nec quod 
exaudiant preces nostras nec quod 
aliquid nobis largiri possint, ullum 
ne minimum quidem testimonium 
habent. 


XIV. Sed nec ipsum ita invo- | 


care’ possumus, ut pro nobis Deum 
oret, vel nobis a Deo aliquid im- 
petret, non magis quam praedictos 


sanctos mortuos, non enim amplius | 


inter Deum et nos Mediatoris officio 


fungitur. Nam quod scriptum est | 


eum adhuc pro nobis interpellare, 
nihil aliud sibi vult, quam preces 
quas,dum hic erat, pro omnibus fidem 
ipsi habituris Deo obtulit, efficaces 
etiam nunc esse in ipsius Dei con- 
spectu. 


XV. Porro ejus sacerdotium, si 
modo sacerdos unquam fuit, tunc 
reipsa finem habuit cum in cruce 
exspiravit; nec alia ratione ejus 

Quare etiam illi tanquam 
Domino et Deo nostro nobis a sum- 
mo illo Deo constituto etiam super 
nos plenissime regnanti et servire, 
et cultum exhibere tenemur. 

XU. Atque etiam tanquam in eo, 
qui summum bonum nobis Deo ap- 
probante ipso actu exhibet, 
collocare. 


XJJI. lum autem invocare et 


| auxillum ejus et opem in nostris 


necessitatibus implorare perinde est, 
ac si quis ipsum Deum imploret, 
quippe quem certum est Dei nomine 
et preces nostras exaudire, et 
omnia, quae nobis sunt opus, ipsum 
posse largiri. 


XIV. Possumus etiam ita ipsum 
invocare, ut pro nobis Deum oret 
vel a Deo nobis aliquid impetret, 
sed tamen quatenus hisce loquendi 
modis potestatem, quam habet no- 
bis subveniendi, non a seipso, sed 
a Deo ipsum accepisse (siquidem 
hoc sensu dicit scriptura Christum 
nunc pro nobis interpellare coram 
Deo ipso) agnoscere velimus. Multo 
enim nunc excellentiore ratione in 
coelis inter nos et Deum Mediator 


est, quam in terris fuit. In terris 


Dei benignitatem nobis annunciavit 
eumque pro nobis vere rogavit, in 
coelis vero tandem Dei benignitatem 
ipse nobis praestat et quae a Deo 


| in Ecclesiam suam proficiscuntur , 


per ipsum cuncta donantur. 

XV. Porro ejus sacerdotium re 
ipsa aeternum est, quo tune jure 
inauguratus est, cum post mortem 
crucis in savicll illa ae in- 

oblatio nobis prodest aut prodesse | 


potest, quam propter ipsius oblatio- 


nis quamvis jam transactae effica- | 


clam, quae perpetuo duret; propter 
quod etiam ejus sacerdotium perpe- 
tuum et ipse sacerdos in aeternum 
dicitur esse, et adhuc peccata nos- 


tra expiare alicubi fortasse scriptum — 


est. 


XVI. Quamobrem Jesu Christo 
in quiete sua placide versari dimisso, 
nil nos ab eo nunc juvari apud 
Deum vel credamus vel curemus, 
nisi quatenus hic inter nos fuit, 


Deum accedendi modum docuit, do- 
nec ad nos regnum accepturus rever- 
tendo, vere Christus Dei fiat, in 


hoc Mundo personaliter praesens nos | 


Dei virtute foveat atque sustentet. 
Interim ad Deum, ipsum solum, 
nulla Christi praesente alia ope aut 
potestate confisi, perpetuo confugi- 
amus. 

gressus pro nobis coram Deo appa- 
| ruit, ubi sui ipsius Deo facta obla- 
tio, non efficacia tantum rei jam 
transactae, sed praestandi potissi- 
mum virtute nobis prodest , quatenus 
per eam oblationem supremam po- 
testatem est adeptus, quia jugiter 
nostra peccata expiare et a poenis 
| peccatorum nostrorum nos constan- 
ter et perpetuo liberare apertissime 
in sacris literis praedictum est. 
XVI. Quamobrem cum ejusmodi 
Pontificem habeamus in coelis Domui 
Dei praepositum, qui semper vivens 


| ad plenum servare potest, qui per 
ipsum accedunt ad Deum ejus prae- 
salutis viam nobis ostendit et ad _ 


senti ope ac potestate confisi, per 
ipsum Deo et Patri modo preces 
_nostras afferre non intermittamus , 
donec ipse de coelo veniens ea ef- 
ficacitate, qua jam Christus vere 
factus sibi subjicere omnia potest, 
corpora nostra vilia transformet ea- 
que corpori suo glorioso conformia 
reddat. 


Theses has sub nomine Francisci Davidis a Blandrata publica- 


tas, suas nunquam agnovit, imo etiam extare ab aliis audivit; abiit 
tamen in contemptum apud plerosque, qui praefixum illis Francisci nomen 
cernebant et Blandratae technas Franciscum quoquomodo subvertere 
conantis, non assequebantur. 

§ XVII. Jacobus Palaeologus, — Jacobus Palaeologus ex Impe- 
ratoria stirpe, Francisco homodoxus, summus ejus et Blandratae 
amicus, in initio harum turbarum Scholae Claudiopolitanae Rector edidit 
Tractatum contra Adversarios Francisci, ubi causam ejus et doctrinam 
tuetur sub Titulo: Confutatio vera et solida Judicii Eccle- 
siarum Polonicarum de Causa D. Francisei Davidis in 
quaestione de vera hominis Jesu Christi, Filii Dei viventis 
invocatione. Authore clarissimo Philosopho et Theologo 
Doctore Jacobo Palaeologo. In hoc Tractatu formales exhibet 
literas Ministrorum in Transylvania Francisci partes tuentium, quae 

quoniam Comoediam Blandratae et Tragoediam Francisci 
resque cognitu necessarias contineant, ne toties allegare necessum sit, 
prologo reciso verbotenus hic inseri merentur. Ita ergo ibi ad Palae- 
ologum non pridem e Transylvania discedentem verba faciunt. 1) 

Rem ab ovo repetere ideo supersedemus, quod tu paulo ante ingres- 
sum malorum nostrorum ex hoc regno discesseris, et eorum, quae te 
praesente acta, facta et dicta sunt, optime meminisse potes. 

§ XIX. Rectissime vero in eo sentis; quod nostris malis primam 
occasionem et tanti casus tamque inopinati causam nebulonis (Blandratae) 
cujusdam spurcissimi foeda Sodomisis praebuerit, ex eo siquidem 
tempore exulcerato erga bonum virum, ut intelleximus, fuit animo, cui 
putabat factum suum impium innotuisse, usque adeo, ut aedes illas antea 
sibi non familiares solum sed et amicissimas ultra divertere nollet, sed 
hospitium apud Johannem Adam hominem ad omnia scelerum et 
proditionum ministeria aptissimum eligeret. Accessit vero ad hoc summa 
in D. Francisco pietas et erga ministros, veritatis studia epiikia, quae 
impio et atheo homini in dies exacuit furorem conceptum. Nimirum quia 
Ministros veritati divinae ex cymmeriis emicanti tenebris viam sternere 
et fores patefacere satagentibus juxta impium consilium impii hominis 
et instantissimas petitiones Principi affligendos, quo Doctoris libidini 
satisfieret et gratiam apud suum Principem ex ejusmodi tyrannide erga 
pios fratres declarata iniret, nunquam voluit tradere, de quo ipse tu 
recte intellexisti..Cum igitur ne hoc quidem consequi posset, licet saepis- 
sime tentaret per literas suas hoc inculcans et frequenter occinens, ec- 
clesiam non habituram pacem, nisi duo vel tres ex minis- 
tris novis imbutis opinionibus Principi puniendi dede- 
rentur, quo in illis horrendum statueretur exemplum et 
sic demum de veritate ulterius inquirenda omnibus frae- 
num injiceretur. 

§ XX. Accessit et aliud, quo voluit astutus et vafer ille animos fra- 
trum experirl. Communem esse instituendam Prophetiam cen- 
suit, uti nosti, cui tamen ipse interesse noluit, volens tacendo nihil 
dicere. Ea res tandem omnium malorum mater veluti extitit, nam cum 
proditores illi, quos optime nosti, acerbius a te tractarentur et suam 
Philosophiam asininam ruere aut saltem vacillare viderent excanduerunt. 
Ab eo ergo die coeperunt clancularia cogere consilia, occultos congressus 
instituere et varias in perniciem nostram moliri calumnias. Suppositi- 
tias in lucem edere nomine D. Francisci Theses, quas tu ni fallor 
vidisti. KEasdem tandem in antitheses cogere et sic passim cireumferre. 

§ XXI. Interea D. Franciscus sentiens sibi impios homines perniciem 

undiquaque parare, nihil omisit quod ad sedandos furores istorum atti- 
neret, ad quod uti aequus et sincerus erat, quaerebat occasiones, quem- 
admodum hoc ipsius ad senem datae literae luce clarius meridiana tes- 
tantur. Quibus senem a pessimo proposito (cujus jam non obscura indicia 
videre licebat) et sanguinariae vindictae libidine avocaret. Quo quidem 
quantum effecerit ex sequentibus patebit, antequam igitur senex mani- 
festum se Dei et viri de Ecclesia et veritate bene meriti hostem denun- 
ciaret, coepit veteratorie agere de quibusdam conditionibus, quibus in- 
cautum ad proponendum animum suum sincerum et purum induceret, 
quibus quidem inconstantissimus ille non stetit, quemadmodum paulo 
post intelliges. Nam cum Faustus adesset, qui Doctorem de omnibus 
etiam privatis ad mensam habitis collationibus et amicis disputationibus, 
uti scis, invito saepius Domino Francisco factis, certiorem redderet. Nec 
tamen mentem explicare possent, quo pacto innovationes accusarent bo- 
num virum eo, quod ipse auditor potius quam disputator esset (aliis 
interea uti scis acerbissime exagitantibus infaustum illum Faustum facem 
tanti incendii) per literas primum, deinde suo adventu coram coepit de 
conditionibus agere, quae tales erant, ut nullum inde periculum metu- 
endum esset, sed latuit anguis in herbis, quas Dominus Franciscus, eo 
quo erat fido certe pectore acceptavit, eas Doctor proposuit hoc modo, 
Dominus inquit Franciscus scribat fundamentaliter de toto negotio. Res- 
pondeat Faustus: mittantur utraque scripta ad Fratres Polonos, videamus 
judicium illorum, ubi omnia habebimus cogemus generalem Synodum, 
in qua proponantur utraque scripta et judicet tota Ecclesia, ac quod 
magis approbatum fuerit et consentaneum verbo Dei, illud pro firmo et 
rato habeatur. 

§ XXII. Conditiones has Dominus Franciscus prout erat aequissimus 
lubenter acceptavit, maxime, quia judicio ecclesiae rem submittendam 
Doctor promisit, et cum D. Franciscus valetudinarius esset, Faustus 
tamen ursit coegitque indesinenter bonum virum, ut quam primum ab- 
solveret, laborabat in dies quantum pro debilitate corporis licebat, ut 
voti faceret Faustum compotem. Licet vero olfaceret bonus vir sibi nego- 
tium esse cum homine varo, nihilominus nolens Ecclesiae et veritati 
deesse in opere perficiendo pergebat. Ubi vero absolvit, aliquid morae 
interpositum est propter operis descriptionem. Amanuensis enim cum 
negotiis forensibus domini sui majoris ponderis occupatus esset, duo 
exemplaria tardiuscule describere potuit, veritus si quidem Dominus Fran- 
ciscus (quod et factum esset) ne supprimeretur scriptum, si unum 
duntaxat extaret exemplar, duo conscribi voluit. Cujus rei testes personae 
fide dignae sunt non paucae. Absolutis scriptis, alterum exemplar Fausto, 
qui saepius dicere consueverat, se non discendi sed docendi potius causa 
in has terrae partes concessisse, tradidit his verbis: Ecce habes mi 

Fauste scriptum cui oro respondeas ex manifesto verbo 
Dei sine ulla tergiversatione, posthabitis frivolis inani- 
busque syllogismis et sophisticis Scholasticorum Docto- 
rum consequentiis. Ille capite aperto promittit omnia fideliter per- 
lecturum et intra paucos dies responsurum esse, quippe qui nullius 
putabat ejus refutationem. Sed audi quaeso quid factum sit, quam pri- 
mum ipsi copia ejusmodi scripti data fuit, in quo sincere et pure suam 
in hoc negotio D. Franciscus mentem aperuisset nec ejusmodi esset 
quale ipse forte existimaret, quippe cujus unico folio per integras duas 
septumanas scriptitando (uti Adamo Literato ostendit) vix respondere 
potuerat. 

§ XXIII. Blandrata prodit Franciscum. — Posthabita respondendi 
provincia violataque fide promissionis de omnibus Blandratam certiorem 
facit, accusans D. Franciscum suis ad Judaismum praecipiter ruere, 
Christoque profligato Mosen in Ecclesias introducere velle ac similes 
texere in sanctum viri propositum calumnias aggressus est, quo intellecto 
senex putans facinoris sui patrandi se optimam nactum esse occasionem 
ad remedia causae suae prolabitur, totum negotium Principi communicat. 
Erat tum Principissa in transitu versus Varadinum non procul a Claudiopoli, 
uno videlicet miliazi in itinere ex quo Doctor eo divertit, cohortem suam 
fraude doloque instruit; ii fuerunt quos dicit quinquaginta ministri, 
Demetrius, Stephanus, Eppelius, alter Stephanus et Lucas ille 
Desinus cum Fausto his totam rationem tractandi negotium aperit Faus- 
toque ex itinere unius miliaris supra Claudiopolim jubet per literas ut 
significaret D. Francisco se manifestum hostem ejus apud Principem 
declarasse, sicque inopinato acie instructa bellum indicit. Quod ipsum 
tamen surdaster ille Dominus Franciscus cum suis celavit tantisper, donec 
literae Principis ad senatum essent allatae, in quibus mandabatur Senatui, 
ut Domino Francisco ab officio docendi interdicerent et sub custodia 
asservarent, donec de eo aliter constitueret Princeps. 

§ XXIV. Franciscus arrestatur. — Redditae literae sunt iu Notario 
praesente. Sequenti vero die cogi senatus debuit quo inscio Judex rem 
insuetam et inauditam tentare non audebat, licet non expers hujus pro- 
ditionis, sed dissimulare volens. Interea redit domum Lucas et statim 
ad aedes soceri (is in lecto decumbebat et amice cum Fausto conferebat 
ignarus tantae fraudis, ne dicamus latrocinii et perfidiae extremae) ac- 
cedit et coepit expostulare de hac ingratitudine cum Fausto, quod dum 
ad mensam D. Francisci vivat, et in sinu prope ejus versetur, caleaneum 
tamen sustulerit contra ipsum. Ille se diris devovendo excusavit et dixit 
se nihil horum intelligere. Lucas contra in facie homini restitit, ac sig- 
nificavit praesto esse mandata Principis, quibus capi et in custodia jube- 
tur asservari D. Franciscus. Tunc primum volens audire vir boas coepit 

obsecrare Lucam Italico sermone, ne ita vehementer in se inveheretur 
(nosti enim is quam sit vehemens) se enim contra officium boni viri 
nihil admisisse. Inter has contentiones infelix D. Pastor dixit ad Faustum: 
haec ego jam dudum praesagiebam, sed quaeso recedas hinc, noli cla- 
mare, perfice quod coepisti. 

§ XXV. Socinus se excusat. — Egressus est Faustus Lucamque foris 
praestolatus est, is ubi D. Francisco negotium literarum Principis signi- 
ficasset domum redire voluit, Faustus in porta ipsum opperiens coepit 
vehementer se excusare et strenue contendere, nihil se contra officium 
boni viri commisisse, nam se manibus et pedibus obnixum furori Doctoris, 
sed ex acri accusatione falsorum fratrum, qui ambitione diversorum offi- 
ciorum habendorum flagrarent, plane excoecatum esse, ita ut ipsum ne 
audire quidem rectius suadentem voluerit; ita demum irae habenas se 
laxasse, idque ideo, quod cum ipse Doctoris sumptibus huc 
adductus esset et nunc ejus uteretur liberalitate indignum 
esset, ne non pareret tanto Patrono. In hujus rei vero documentum 
literas Italico sermone scriptas Notario legendas dedit, in quibus Doctor 
duellam indicebat D. Francisco his verbis: dices Francisco, me hactenus 
non declarasse coram Principe, me esse hostem ejus; sed deinceps pro 
eo me habeat. Fratribus vero dices, ut injuncto ipsis negotio fervide 
pergant. Ista Italico erant conscripta sermone, Lucas nobis retulit. Nego- 
tium autem erat tale, falsas illas Theses quas tuo adhuc tem- 
pore sparserant nomine D. Francisci circumducebant per maria et 
._per arida, quaerentes quibus imponerent. 

§ XXVI. Consultantur de statu Francisci. — Interea dum Franciscus 
_captus asservatur, finito prandio Lucas rursum socerum invisit, is 
quaerit quid facto opus sit, suasit ille negotium Ecclesiae manifestandum, 
et cum Dominica instaret dies si fieri posset suggestum conscenderet et 
plebem de causa suae captivitatis certiorem redderet, ne plebs misera 
cui tot annis praefuisset calumniis falsorum fratrum seduceretur et 
scandalizaretur in doctrina; tunc quidem uti Lucas retulit, non acquievit 
illi, ipse inde abiit. Sequenti die quia concioni Cratzeri interesse Lucas 
nolebat, ipsum enim docturum putabat, a templo abfuit, circa meridiem 
in forum prodit, audit D. Franciscum pro concione, dixisse: Quicquid ~ 
mundus tandem moliatur, tamen Deum unum esse, toti Mundo mani- 
festum fore. Sequenti mox die frequentissimus cogitur senatus, conve- 
niunt Patres conscripti, novitate rei consternati, quid consilii captent 
ignari, deliguntur viri primores ad Principem, qui intercedant, ne hac 
ignominia tantum virum et Pastorem ipsorum afficiat, verum Princeps 
non acquievit, sed in custodia asservari bonum virum jubet. 

§ XXVH. Acta in Comitiis Tordae. — Superveniunt interea aliae 
literae attestatoriae videlicet et compulsoriae, fit inquisitio terribilis, 

examinantur potiores viri Ecclesiae, cives appello, de concione habita, 
in utroque enim Templo eodem die docuerat miser. Sed ne his quidem 
adhuc frangitur animus tanti athletae, instabat festum divi Georgii ad 
quod partialia comitia indicta erant D. regnicolis trium nationum. Eo 
plures quam pro numero convocatorum tum nobilium, quam plebei Status 
et ordinis homines conveniunt, jubetur Franciscus quoque eo deferri, 
transit Tordam qui locus Comitiis designatus erat. Nobilitas quibus 
religio curae erat, conveniunt in unum deliberaturi quid in casu hoc 
ancipiti faciundum esset, haud immemores poenarum paulo ante in 
rebelles declaratarum, cunctanter agunt omnia, solas in hac re preces 
et supplices instantias sibi superesse putantes cum Superintendens 
suaderet, ne quisquam sui causa tumultuaretur, se enim paratum esse 
pro ea, quam profiteretur veritate, omnia pacisci (forsan pati) neque 
tamen temerarie inhaerere velle opinionibus, sed rectiora docturo ex 
sacris literarum fundamentis libenter cessurum. Accedit nobilitas fre- 
quenti ad Principem legatione, conantur flagrantem restinguere ignem, 
petunt observari conditiones, et praepropere non esse saeviendum in 
bonum virum suadent. Interim Doctore Fausto, Stephano, utroque 
Demetrio, Eppelio, qui septimana una ante eo convenerant, ut consul- 
tarent, non cessantibus igni oleum addere et in contrarium Principem 
ab omni clementia abducere. Redit nobilitas, nihil impetrat, nam omnia 
jam in contrarium sensum abrepta erant, quod vehementer nobilitatem 
commovit. 

§ XXVIII. Differtur causa Francisci. — Cum vero Princeps exacer- 
batos nobilium animos animadvertisset ac tumultum seditionemque futu- 
ram vereretur, distulit omne negotium in sequentis mensis primum 
diem, is Junius erat. Nostrum cuique domum redeundi facultate data 
commissoque ut sub priori custodia D. Franciscus asservaretur, quod ubi 
cognovissent falsi Fratres, accesserunt Doctorem his verbis solicitantes. 
Clarissime atque excellentissime Domine Doctor, tua 
providentia hactenus res rectissime est gubernata, nisi 
deinceps tuum adsit studium hic liberabitur. Tum Doctor 
in haec prorupit verba: Credite mihi aut omnia bona amittam 
aut D. Franciscus non liberabitur, sed volens eos magis con- 
firmare addidit: aut ego tandem moriar aut D. Franciscus 
non evadet. Dum haec aguntur et omnes in procinctu sunt supervenit 
perfidissimus ille Joannes Adam et nunciat hostes Doctoris, id est, veri- 
tatis amatores de libertate Pastoris sui jam Claudiopoli triumphare. Tunc 
illi: en D. Doctor, hoc est quod dicebamus; excanduit mox ille et sumpto 
pallio importunus ad Principem prorumpit, omnia haec ei denunciat, 
accuratius custodiri postulat, ne quisquam cum eo colloqui possit. Impe- 
trata Principe Praetorianos milites decem et Capitaneum unum, ut pro 

arbitrio suo illum custodiri jubeat. Nactus ministrum ad tantum scelus 
peridoneum, qui accuratius quam committi potuisset rem omnem exse- 
quitur. Is mandata a Principe postquam accepisset, ut Doctori in omni- 
bus morem gereret, ad Doctorem se confert summus religionis Christia- 
nae hostis, et quovis crudelior carnifice, literarum aliquantulum peritus, 
instructus a Doctore Praetorianos collocat ad domum ibidem adhuc Tordae 
milites, prohibentur ab accessu fratres, vix pueri admittuntur, qui curent 
eum languentem et propriis viribus de lecto minime valentem. Sequenti 
die domum redeunt, excluduntur, proh dolor a misero parente liberi, 
gener omnino non admittitur, uxor ejusdem, magnis impetrata precibus 
visendi Patrem venia, a militibus comitata ad Patrem perraro ingredi 
potest, removetur Medicus, vix magnis precibus a Principe obtinetur, 
quo saltem Tonsor seu Chirurgus aliquis admittatur. Interim ut praemit- 
titur pseudo fratribus ad ravim furentibus. Duravit custodia isthaec per 
mensem integrum aut amplius usque ad praefixum diem, is erat primus 
Junii, Dominus Franciscus continuo morbo colicae adeo debilitatur, ut 
jam loqui vix posset propter syncopes accedentia frequentia. 

§ XXIX. Davidis ad Comitia Albensa ducitur. — Instabat jam dies, 
quo immolandus erat, jubetur solenni custodia deduci. Jam una septi- 
mana hostes ante descenderant Albam Juliam, exequuntur mandata, 
quorum intererat; infelix Pastor, vix lacrymas continemus, nec pedes 
nec manus recte movere valens, in currum semimortuus imponitur, tota 
fere civitate lacrymis discessum ejus prosequente: ipso vix haec dicente: 
Jam valete, non me amplius visuri, in tantum consumptus erat 
difficultate morbi, ut cum antea obaeso esset corpore, solus gener ipsum 
in ulnas recipiens in currum usque allevare et imponere potuerit ; -pro- 
ceditur Thordam “usque , ibi ipsum accessuri Fratres vix magnis precibus 
impetrant Petrus, et Nicolats” ‘ut admittantur, incipiebat jam tunc 
deliquium mentis pati, propter concussionem illam currus et aéris intem- 
periem usque adeo, ut non sperarent supervicturum in crastinum. Inde 
Enyedinum ubi frequentes erant nundinae applicant, tertio demum die 
Albam perveniunt. Asservatur sub eadem custodia eo die, sequenti de- 
fertur in domum Praepositurae et vix dum ex curru depositus fuerat, 
jubetur in aulam induci, et datur licentia ut ministri si qui velint ipsum 
accedere libere id facere possint. 

§ XXX. Sistitur in Concilio. — Sed vix dimidiae horae mora inter- 
cessit, donec nimirum vestire se posset, urgetur ad ingressum in conci- 
lium, in tanta rei celeritate, quos eligat ut penes se sint reperit nemi- 
nem, eo quod ante cum fratribus conferre non potuerat, renituntur 
cuncti, tandem Generum compellat. Age inquit, fili tu esto praesto mihi, 
Deus quem colo et pro cujus veritate contendo aderit nobis. Sed quis 
pro Ecclesia aut nomine Ecclesiae, ait, loquetur? Acclamant id ipsum 

Generum praestare debere. Reprehendit ille eos graviter ostenditque inde- 
corum esse, ut qui Ecclesiasta non esset vox Ecclesiae esse debeat, sed 
eligendum D, Nicolaum et VPetrum Ovarium, se pro socero facturum, 
quaecunque posset et deberet: acquiescunt consilio et Deo vela commit- 
tentes, vastum periculorum mare ingrediuntur, atque in aulam Principis 
ingressi Palatium illud amplissimum et superbum, in quo prandere solet, 
ascensu aegerrimo sane superant, ingrediunturque eos comitantibus 
utrinque Praetorianis militibus et fratribus quibusdam, calcem soceri 
genero tenente. Postquam vero Palatii limites superassent, ecce adstat 
ingens hominum multitudo, quae ad Tragaediam hance videndam conflu- 
xerat, ut pene portarentur ab eis, facto tamen spatio accessus ad Tribunal 
paulatim coarctati utrinque a circumstantibus penetrant, ubi miser D. 
Franciscus ob longam aegritudinem et afflictam corporis valetudinem 
vacillantibus cruribus stare coactus est, donec illustrissimus Princeps 
compassione motus subsellium illi dari jussit. 

§ XXXI. Conciliwm quale fuerit. — Erat Concilium illud plane primo 
quidem aspectu terribile, quale videri posset Romae, sed Dominus adfuit 
illis, ut omnia contemnere potuerint. Illustrissimus Princeps pro Majes- 
tate sua solus sedebat veluti pro Tribunali, cujus latera utrinque cingebat 
in Synedrio purpuratorum ordo, eos equestris, tandem nobilitatis ad 
miserias ipsorum dijudicandas accersitus non parvus subsequebatur nume- 
rus, pauciores quidem ex his qui ipsorum essent religionis, quam pro 
numero adversarum partium. 

Ex opposito vero quo circulus conficeretur, a dextris in triplici ordine 
accusatores ipsorum, quorum caput et os Blandrata erat, consederunt. 
A sinistris vero Hungarienses Trinitarii et ex Saxonicis Parochis non 
pauci sedes occuparant, inter has duas Presbyterorum alas, ipsi angusto 
conclusi angulo a militibus Praetorianis cingebantur. Rebus sic dispositis 
Magnificus Alexander Kendy vir summo ingenio et acri praeditus 
judicio, linguae vero facundia in utroque idiomate Latino videlicet et 
Ungarico admirabilis, et de literis tam Graecis quam Latinis praeclare 
meritus, is vox Principis erat, in hune incipit fari modum: principio 
studium et alacritatem in defensione Patriae, dehinc legum custodiam 
solertem in Principe dignissimo quibus potest brevi sed tamen venusta 
commendat oratione, tandem sumpta hine transitione ostendit, quanto 
moerore Illustriss. Princeps affectus sit, cum intellexisset schismata et 
sectiones in religione inauditasque innovationes in dies in hac Patria 
nostra oriri et maxime ab eis, quorum intererat ejusmodi blasphemos 
in Deum et in sanctissimum verbum ejus compescere. Ne vero virus hoc 
ulterius serperet et pestifera doctrina errorum in hominum cordibus 
altiores radices ageret, sedulo se cavere voluisse velleque pro officio, 
quae res etiam causa fuisset, quod D. Franciscum Davidis hactenus in 

custodia asservari voluisset. Sed ne tumultuarie in negotio procederetur 
edictum velle Cels. suam: Ne quis loqui ausit, nisi interrogatus; 
haec vero res non parvum D. Francisci amicis incussit terrorem; vere- 
bantur enim ne omnino indicta et inaudita causa damnaretur miser, 
sed mox subjecit, his exceptis, qui se mutuo accusarunt. 

§ XXXII. Blandrata et Davidis se mutuo accusant. — Franciscus veri- 
tatem jam fatetur. — Accusationes. — Quo finito Doctor surrexit et acta 
solemni protestatione in haec verba ora resolvit. Illustrissime Princeps, 
Clarissimi Senatores, egregii ac nobiles universi! Protestor coram Deo, 
Cels. Tua ac omnibus vobis me coacte fecisse, facereque quod facio; 
ego enim Dominum Franciscum ab anno jam aut ulterius monui, hor- 
tatus sum per literas, oretenus, imo et per fratres ex professo ad illum 
missos, ut ab hac innovatione cessaret aliosque compesceret, sed meis 
monitis parere noluit. Cum igitur in Ecclesia ista pericula praeviderem 
conscientia adactus, huic malo praevenire coactus sum. Ad haec D. Fran- 
ciscus anhelus uti potuit repondit: Domine Doctor, memineris me 
adhuc Varadini in disputatione dicere, nos argumenta 
adversariorum hac ratione non solvere sed eludere. Ex 
quo ego tempore in gratiam tuam, conscientiam meam 
captivam tenui. 

Haec verba Alexander Kendi Doctore ad huc respondere volente 
interrupit tali sermone: Tu vero audi, Francisce Davidis, certissime ad 
Illustriss. Principem perlatum est, Te in doctrina innovasse et 
blasphemas contumelias in Deum et filium ejus Jesum 
Christum in publicis concionibus pro suggestu jactasse, 
nec hoc per incertos rumores sua Celsitudo edocta est, sed 
hi fratres, discipuli et cooperarii tui (Pseudofratres digito 
ostendens) quibuscum in eodem coetu versatus es, in eadem 
docuisti Ecclesia, te apud Illust. Principem detulerunt et 
hujus accusarunt innovationis. Nunc igitur Illustriss. Princeps 
confessionem tuam super eo quod suae relatum est Celsitudini audire 
cupit, ne quis te inauditum damnari queri merito possit. Hic Dominus 
Franciscus in pedes quantum poterat assurgit, et propius, quousque per- 
missus est ad Principem, quo exaudiri ab eo posset, accessit ac ipsum 
sic alloquitur. Illustrissime Princeps valetudinem meam aegram et frac- 
tam vides, manus siquidem Domini tetigit me, linguam ademit, ut ego 
pro me respondere non possim, concedatur filio meo (generum capite 
ostendebat, manus enim amiserat jam) pro me loqui; haec Princeps non 
intellexit, quod linguam infelix D. Franciscus volvere vix posset, generum 
quid velit quaerit, exponit is petitiouem soceri, annuit statim Princeps, 
redeunt in stationem suam. 

Tunc Alexander Kendi aperta charta quadam complicata Quaestiones 

ibi denotatas in hunc proponit modum. Quaereris D. Francisce Davidis 
primum an hoc pro concione dixeris Christum in precibus 
non esse invocandum. Secundo: Quod qui Christum invocent 
perinde peccent ac si beatam Mariam, Petrum, Paulum 
et alios Sanctos mortuos invocarent? Hic Doctor adjecit 
aliquid de scripto D. Francisci, an fateretur suum esse. Ad haec miser 
quantum poterat coepit respondere, sed non poterat a quoquam intelligi; 
Gener igitur, qui proximus stabat auremque ori adhibebat, et rerum 
omnium jam ante peritus beneque edoctus fuerat, respondit. 

§ XXXII. Responsa Francisci Davidis. — Primum quod ad scriptum 
attinet, quae nostra sunt ea nostra esse non negamus, quae vero aliena 
et nostro nomine circumducta fuerunt, ea neque nunc nobis vindicamus. 
Sed neque scriptum illud esse tale, quod nunc debeat defendi vel im- 
pugnari, stare enim se velle conditionibus utrinque acceptatis, nam sub 
judice adhuc litem esse, necdum sibi responsum esse et exspectari cen- 
suram Ecclesiarum Polonicarum et nostrarum. 

Quod vero ad Quaestionem, inquit, meam attinet (soceri enim verba 
referebat) et quaesita Illustrissimi Principis. Hic Doctor impatiens generi 
sermonis, jubet ipsummet D. Franciscum loqui, quo ipsiusmet verba et 
pronunciata per juratum Principis secretarium annotarentur. Infelix rem 
aggreditur, sed cum non possent illum audire, reddita genero iterum 
facultas loquendi pro eo est pergitque. Quod inquit attinet ad concionem 
habitam, ea haec fuit: Sumpsi Textum ex Historiae Evangelicae Joan. 
Cap. 2, ubi describitur invitatio Christi et Apostolorum ad nuptias in 
Cana Galilaeae celebratas, item defectus vini, nec non petitio matris 
Christi, postremo admonitio Mariae ad discipulos filii, ut videlicet, quae- 
cunque illis Magister praeciperet, ea facerent: ex his verbis tale concionis 
meae desumpsi argumentum: Quicumque cultus divini in verbo 
Dei non sunt praecepti et mandati, ii Deo grati esse 
non possunt. Invocatio Christi vera cordis fiducia fa- 
cienda, in literis sacris nusquam praecepta aut mandata 
a Deo reperitur. Ergo ea non potest Deo esse grata. 

Quod vero ad secundum quaesitum pertinet, dixi: Si vero extra 
Scripturam Sacram commentis humanis et nostrae rati- 
onis ductu rationes invocationis Christi seu quomodo 
possit invocari, rimari et scrutari volumus, iisdem certe 
rationibus et sanctos tum vivos tum mortuos invocare 
possumus. 4 

§ XXXIV. Haec dum dicit et Notarius annotat, Doctor sarcastico 
risu subinde in haec prorumpit verba: ad Judaismum reditis. 
Domino Francisco submissa respondente voce: Domine Doctor, tu 
in eadem hac fuisti ante paucos annos sententia. Interim — 

dicta Lucae conscribuntur, et Alexander Kendi subjeéit: intellexit Ilus- 
trissimus Princeps quid respondeas, etsi vero verba ipsa aliquid a quaesito 
discrepent, tamen sensus idem est. Ideo sua Celsitudo dicit: Si negasses 
haec te in publico dixisse, quod hoc ex scriptis tuis et vivis testibus 
comprobasset (erant enim primores cives Claudiopolitani et qui studiosi 
Concionum Domini Francisci auditores erant, Albam pro testimonio ferendo 
coacti). Restat nunc quandoquidem sua Celsitudo hoc non scrutatur, sed 
neque scire satagit, verane sint haec nec ne, ut doceatis haec nova 
non esse. 

His finitis Doctor assurgit et vermem conscientiae suae prodit ac in 
haec erumpit verba: Dominus Franciscus dicit me in eadem fuisse sen- 
tentia. Ego vero dico et protestor coram Deo, coram Illust. 
Principe et tota Ecclesia, me non fuisse, neque consen- 
sisse unquam in hoc, quin si vel dixi vel scripsi aliquid 
in hanc sententiam, nunc pro revocato et recantato ha- 
bere volo, subjiciens et tu sic facies D. Francisce. Ad 
haec gener maximo zelo ex abrupto: non faciet inquit, non enim est 
constantis, sed levis viri, semel pronunciata citra rationem revocare. 
Ad haec senex. Noli tu perdes te et ipsum, cui Lucas ex contemptu 
quasi, tandem quod Deus volet. 

§ XXXV. Interea instat Doctor ut Theses legantur (nam D. Francis- 
cum innovatorem esse probaturum tam impressis, quam scriptis Libris 
ultro receperat) quas ex scriptis et responso D. Francisci ad 
scriptum Fausti facto veteratorie partim mutilato et de- 
torto scripti sensu, partim transpositis in alium sensum 
verbis, partim falso citatis collegerat. Incipiunt legere, gener 
interturbat affirmans nihil ad rem facere. Principem enim de veritate 
alterutrius assertionis nolle cognoscere, sed an nova vel recepta sit antea 
ista ipsorum assertio, id demonstrari velle. Contra Doctor affirmat perne- 
cessarium esse, e contra gener negat, nisi conetur in invidiam boni viri 
amici et fratris haec dici et pronunciari. Diu inter eos dimicatum est 
Principe patienter eos tollerante. Excanduit tandem Doctor, minari inci- 
pit. Lucas contra furorem ejus exacuere volens forensi plane gestu et 
vultu torvum intuetur hisque verbis eum compellat. Domine Doctor ad 
tribunal Illust. Principis stamus uterque; parce minis, sed legibus et 
justitia agitur, eadem mihi pro me dicendi libertas conceditur, ac tibi 
pro te. Hic senex volens procedere longius ab Alexandro Kendi, ut mo- 
destius ageret, admonitus est, tandemque resedit; perrexerunt legendo , 
_quoad voluerint. 

§ XXXVI. Cum vero absolvissent omnia, quae volebant dicere, jussit 
socerum Lucas surgere, Principem suppliciter orare, ut habita ratione 
primum strictissimae captivitatis, dein etiam afflictae valetudinis in cras- 

tinum concederet defensionem suam differri, cum etiam in criminalibus 
causis concedatur tertius dies reo, ad respondendum accusatori. Praeterea 
et tempus effluxisset, instabat enim duodecima jam hora: praeterea ipsos 
imparatos esse, quippe quibus nec cum filiis, nedum cum ministris collo- 
quendi copia fuisset concessa. Assurgit cohors pseudofratrum, acclamat, 
rem non debere differri, nam illum tum fuisse et debuisse paratum 
existere, cum haec in publicum spargeret. E contra Lucas allegabat nil 
antequam mandata IIlustrissimi Principis ad senatum perferrentur, de 
removendo a docendi munere socero ipsum publicasse. Sed posteaquam 
certior esset factus de voluntate Principis, coactum fuisse vitandi scandali 
ergo plebem de inopinato et inaudito ejusmodi casu, deque causa capti- 
vationis commonefacere. Coepit tanto magis eos furor exagitare, ita ut e 
subselliis exurgentes Demetrius, Eppelius, et Stephanus ille 
Cumamanus asinus cum Doctore in medium prorumperent, quos 
divino auxilio mendacii manifesti convicisset Lucas (aderant enim praeter 
Judicem, qui et ipse triginta acceperat argenteos, omnes fere senatores 
quos dicti sui testes invocabat), nisi pudore suffusi, si tamen pudere eos 
potuisset, obmutuissent et in loca rediissent sua. Ipsi interim relegantur 
dum consultatur, an prorogatio rei in crastinum concedi debeat, efflagi- 
tantes interim, ut qui accusatores ipsorum essent, simul egrederentur, 
ne iidem etiam judices ipsorum fierent, sed non est concessum. Facta 
consultatione intromittuntur, conceditur dilatio, et libera quibusvis ad 
D. Franciscum commeandi facultas. 

§ XXXVII. Interim ex iis qui interfuerunt consultationi, item ex 
relatione deliberationis per Alexandrum Kendi pronunciata intelleximus, 
quanta cum contentione obstiterint ipsius Dom. Francisci accusatores, ne 
in sequentem diem negotium differetur; veriti fortasse, quod et accidit, 
ne ex Magnatibus, qui ipsius essent confessionis, plures interessent huic 
negotio, quos jam adventare certum erat. Redeunt in hospitium quisque 
suum, D. Franciscus in carcerem deducitur. Convenit turba fratrum, 
ancipiti casu attoniti, et quid consilii capiant in re tam periculosa 
ignari, aut quid in commune consulant plane imperiti, languet tanto 
magis D. Franciscus, nullam tamen prae se pusillanimitatem ferebat. — 
Accedunt nobiles, sciscitantur de causae statu, sed quid miser referat 
quem multa volentem dicere vox deserebat. Interim hortabatur singulos, — 
ne scandalisarentur in suo casu, etiam si occumbendum sibi esset, 
visurum enim Mundum et reipsa comperturum, unum esse Deum, qui 
solus honore divino coli velit. Ne tamen quispiam rerum imperitus et 
refragante conscientia sese sibi adjungeret in hoc vitae diserimine, sed 
potius paci quantum quisque posset salva conscientia consuleret, donec 
Dominus mitiora concederet tempora collacrymantibus subinde fratribus, — 
suadebat, toto eo die negotium conquievit. Prope ||| toca 

§ XXXVIII. Demonstravit non invocare Christum communem  fuisse 
sententiam. — Illi vero quibus negotium curae erat libros tum scriptos 
tum impressos conquisierunt, in quibus assertio Blandratae et aliorum 
quorundam Pseudofratrum de uno et quidem solo Deo vero Patre invo- 
cando et colendo manifeste continebatur. Imprimisque Doctoris Blandratae 
tale reperiunt argumentum: Si ulla vera adoratio et cultus Dei 
manifestatus fuit in veteri Testamento, is a Christo de- 
claratus fuit in novo Testamento. Sed solius Dei Patris 
adoratio et cultus declaratus a Christo Joh. 4 Ergo. Item 
Catechesin quandam ipsius quam mediante Parutha in publica 
seu generali Synodo Radnothini celebrata pronunciari et publicari 
curaverat, in qua solum Deum Patrem invocandum esse claris- 
sime habebatur. Item librum Sommeri contra Carolium publico Ec- 
clesiae suffragio approbatum, in quo quaerebatur: Quis invocandus 
et adorandus? et respondebatur: Solus Deus Pater, qui lucem 
habitat inaccessam, ac alios innumeros scripturarum locos, qui 
ante octennium, quinquennium et ultra publicata fuerant ante legem et 
edictum de innovatione publicatum. Dispositis igitur omnibus rebus mane 
facto hora circiter septima in semihorologio Palatium iterum ex mandato 
Principis repetunt, viribus usque adeo deficientibus ut jam D. Francis- 
cus amplius incedere non posset, sed a quatuor ministris in sede por- 
taretur. 2 

§ XXXIX. Facto igitur silentio et data copia loquendi primum 
omnium eandem sibi defendendi libertatem dari, quae accusatoribus 
ipsius data est contenderunt D. Franciscus cum suis, sed impari spatio 
concessum est et omnia ipsorum dicta producta et testimonia stipulae 
aestimata pene sunt. Nibilominus Principe solenniter salutato et protes- 
tatione facta procedunt. Cum igitur uti praemissum est Doctorem, accu- 
satorum ipsorum caput, scriptis suis impetere cepissent, nulla alia ratione 
ipse obviare potuit, quam quod vera sint de Patre, sed non de Christo. 
Lucas vero cum particulam exclusivam Solus urgeret, ipso Doctore 
obmutescente silentium hac de re etiam ipsi impositum ac ut pergeret 
commissum, Progreditur ac omnia exponit quae ad defensionem faciebant 
soceri. Ubi vero absolvisset scripta simulque libros quos citaverat Cancel- 
larius Illustrissimi Principis ab ipso exegit. Quibus omnibus per Lucam 
ipsum depositis jubentur exire vel educi potius diligenti per totam Civi- 
tatem posita custodia, ne quis sacerdotum aut ministrorum ipsius uti 
putabatur confessionis elaberetur. Lucas contra acerrime instat, ut accu- 
satores soceri tandem exeant, id enim omnes omnium Gentium leges, 
ritus, consuetudines, jura et constitutiones jubere. Respondetur ab Alex- 
andro Kendi nomine Principis ipsorum praesentiam, in transactione 
hujus negotii, maxime desiderari requirique, cum ex alio quopiam 

negotium totum melius resciri non possit, quam ex ipsis, quibuscum 
conversatus sit inque eadem Ecclesia docuerit. 

§ XL. Antequam vero educerentur, D. Franciscus adhuc monet 
Doctorem ut recipiscat et stet conditionibus scripti, se enim rectiora 
monenti non detrectare subscribere, expectet judicium ecclesiarum Polo- 
nicarum et Transylvaniarum, uti ipsemet proposuisset. Cui Doctor, visne 
acquiescere judicio Ecclesiarum Polonicarum, nostras non nominabat cui 
D. Francisco respondere cunctante respondit Lucas: Ecclesiae nostrae 
sunt liberae, a sola libertate regni et nobilitatis pendentes, quae uti ex 
aliis regnis non dependet, ita neque religionis nostrae libertas alio respicere 
debet. Ad hoc Doctor, tu sile, sine illum pro se respondere, aut tu pro 
Keclesia loqueris? ipso dicente non pro Ecclesia sed pro se et socero 
loqui. Adjecit Alexander: Noli, expecta non negligeris et tu; interea 
D. Franciscus Doctori respondit: ego me judicio et censurae bonorum 
virorum in Polonia existentium submittam, dummodo manuscriptum 
transmittatur. Tum Doctor: neque disputare amplius vis de eo? Respondit 
D. Franciscus mortem praesentiens: Ego deinceps non disputaturus sum. 
Tum Doctor acclamat, optime, promittit Polonicarum Ecclesiarum judicio 
se subscripturum. Ipsi vero Poloni, trecentae videlicet Ecclesiae consen- 
tiunt in doctrina de invocando Christo ac pulcherrimum superinde Dialogum 
conscripserunt, ex quo Ecclesia intelliget ipsorum judicium, sed tamen 
ne ipsi defuisse nos dicat quis, scriptum ejus mittemus in Poloniam , 
una cum scriptis nostris et allatum inde judicium, una cum ipsius et 
nostris prelo submittemus. 

§ XLI. Deliberatur adversus Franciscum. — Blandrata cum _ sociis 
damnat Kr. — Hoe finito educitur, jubentur et illi, qui ejus essent confes- 
sionis exire, deliberatio duravit per integram horam et dimidiam D. 
Francisco saepissime dicente: Doleo quod vel minimam subscriptionis 
fecerim mentionem, et cum saepius hortaretur generum ut ingrede- 
retur et retractaret illa verba, non est intromissus. Dum deliberatur, 
amici, qui frequentes manserant in palatio, exeunt, et clam Lucae 
significant rem in summo versari periculo. Nam cum scripta essent 
versata et ventilata, defensio alicujus visa est ponderis, sed quo se 
Princeps et judices expedirent et conscientiam salvarent, horrendum et 
terribile accusatoribus nostris impositum est juramentum super eo videlicet, 
an ipsi fuerint participes et conscii hujus innovationis et 
Opinionis: demum, an sit blasphemia in Deum. Primus Doctor 
surgens juravit in hunc modum. Ego Georgius Blandrata fateor 
coram Deo omnipotente et filio ejus Domino Jesu Christo, 
coram sanctis Angelis et electis Dei, me hujus opinionis 
Francisci Davidis in nullo esse nec fuisse unquam parti- 
cipem vel conscium, affirmoque esse novam praeterea 

horrendam in Deum et Filium ejus blasphemiam. Sic alii 
consequenter quorum numerus continebat XXV_ vel circiter personas. 
Inter quos Demetrius ille volens Doctorem superare (mireris enim 
quomodo certatim unus prae alio jurare satagerit) addidit se pro ea aetate 
tum ethnicos tum sacros scriptores legisse, sed non incidisse in ejus- 
modi horrendam blasphemiam, nisi aequaret Franciscum Juliano apos- 
tatae, qui ictus fulmine sanguinem desperabundus ex vulnere crudum 
in aéra jactasset confitendo Christum in hunc modum: Vicisti tandem 
Galilaee. Hune non absimili oratione comitatus Ludovicus_ ille 
Szegedinus, homo jam decrepitus; is volens favorem Principis et aliorum 
captare, incipit: Vides illust. Princeps, videtque consessus clarissimus, 
quae mea sit aetas, ab ineunte igitur ea nunquam peperci diurnis simul 
et nocturnis lucubrationibus, assiduisque sacrorum codicum lectionibus, 
percurri multorum haereticorum damnatas opiniones et execrabiles erro- 
res sed huic Francisci haeresi similem me legere non memini, Super quo 
praemisso modo horrendum praestitit juramentum. 

Post hoe Hungarienses Trinitarii jurare perrexerunt, quorum unus 
(is erat Pastor Ecclesiae Rivuliensis) cum caeteri omnes in necem D, 
Francisci facta conspiratione jurassent, volens salvare conscientiam adjecit : 
ego meam conscientiam volo esse liberam, calculumque meum nolo 
quocunque obligare, fateor vero couscientiose me innovationis D, Fran- 
ciscum non damnare.e Nam adhuc tempore disputationis Vara- 
dianae cum fateretur, unum illum Deum Israélis audien- 
dum propositum esse solum Patrem Christi, exclusit a 
divinitate filium et spiritum sanctum, quo licet expli- 
cite non negaverit, Christum adorandum, implicite tamen 
revera negavit tum etiam. Nihil igitur nunc innovasse eum. aico; 
quo audito caeteri graviter eum exceperunt quod descivisset ab eis. 

Porro: Saxones antiquam suam cantilenam canentes, se ab Augus- 
tana confessione nunquam defecisse, sed nunc quoque in eadem con- 
stanter persistere, nolentes quippiam contra eandem committere, causa 
in praesenti nullam se posse ferre censuram affirmarunt. Tandem nobi- 
litas nostrarum partium quaesita est, quae se opinioni Domini Francisci 
potius, de non adorando invocandoque Christo, adhaerere, quam semel 
damnatae sententiae adversariorum de eodem Christo Deo adorando 
iterum subscribere velle prolocuta est. Et consequenter ultimus Alexan- 
der Kendi, nomine Principis, suo et Jesuitae Trinitatem affirmans D, 
Francisci opinionem tanquam blasphemam damnavit. 

§ XLII. Sententia pronunciatur. — His absolutis intro vocantur; ubi 
pervenissent in concilium ecce accusatores apud Principem instant sup- 
plices, ut vitae D. Francisci connivere velit, cum nondum capitaliter aut 


criminaliter pronunciatum esset, sumpto argumento ex dicto Christi &c. 
| a 

Interea Doctor secedens ab eis rediit ad D. Franciscum et eum complexu 
tenens, haec in aurem dicebat: Noli timere, ego inveniam gratiam apud 
Principem; respondente D. Francisco: age, age, perge uti coepisti! 
Multi imo et Princeps ipse amplexum hunc osculum Judae interpretati 
sunt. Regreditur Doctor ad suos, qui pro gratia Domino Francisco impe- 
tranda apud Principem instabant. Horum prolixam orationem Trinitarii 
Hungarienses exceperunt sanguinaria plane oratione sumpta, ex Prae- 
cepto Mosi dato de interficiendo Pseudopropheta, confirmantes multis 
rationibus omnino debere interfici D. Franciscum tanquam blasphemum, 
interminando Principi in hance sententiam: Te Princeps IJIlustrissime, 
custodem utriusque tabulae, hodie una cum conjuge et liberis et omni 
posteritate, citamus ex officio nostro ad tribunal tremendi judicis Jesu Christi, 
quem hic blasphemavit, si hunc vivere permittis. Quibus auditis Princeps 
sive attonitus inaudita novitate , sive commotus impudenti invectiva, vultum 
mutavit, et accersito Alexandro respondere jussit. Audit Illust. Princeps 
vestras utriusque partis orationes, promittit igitur sua Celsitudo, se datu- 
rum operam ut ostendat omnibus se impune tantum scelus non prae- 
termisisse. Tunc in D. conversus Franciscum dixit: Intellexit illustr. 
Princeps totum hoc negotium, quomodo tu tui cerebri duc- 
tu, neglectoque consensu Ecclesiae, in hance atheam exe- 
crabilem et inauditam blasphemiam proruperis et contra 
decreta regni publicaveris, innovaverisque. Sua igitur Cel- 
situdo in te juxta demeritum tuum statuet exemplum quod 
etiam alios ab ejusmodi phanaticis innovationibus deter- 
rere debeat. Interim in custodia Illustrissimi Prineipis 
asservaberis, donec ulterius de te constituatur. Hic iterum 
traditur militibus solus deducendus, nemoque jam amplius admittitur, imo 
et pileo ejus diu inter Praetorianos lusitatum est, et pedibus calcitratus , 
tandem per fratrem Nicodemitam eidem reportatus. Hic exitus ejus fuit. 

§ XLII. Abtducto itaque D. Francisco Alexander in haee erumpit 
verba. Postquam Diis faventibus, studio et industria suae Celsitudinis 
et Consiliariorum suorum, effectum est, ut scaturigo nefandae hujus 
opinionis obstructa sit atque obturata, datura est operam eadem, ut — 
rivuli ejus omnes exsiccentur. Quo dicto compellavit fratres: Vidistis quid 
de capite vestro Francisco Davidis factum est, eadem manebit poena 
omnem, quicunque opinioni ejus damnatae adhaerere compertus fuerit. 
Nune igitur fatemini Christum esse Deum adorandum? 
Hic diu cunctantur et quid respondeant non inyeniunt, tandem ex 
mutua cohortatione in crastinum conantur dilationem petere,‘tergiver- 
sando ad quaesitum non respondent. Iterum repetit Alexander. Catego- 
rice, inquam, respondete ad quaesitum. Tune Petrus ille 
Ovarius ait: amarissima profecto mors est, sed utique postponenda 

libertati conscientiae; nondum haec enunciata erant verba. Consurgit 
tota nobilitas, petit supplex negotium ministrorum in posterum diem 
prorogari, quod multi ignari hujus rei et confessionis D. Francisci, tan- 
quam Superintendentem comitati sunt, visuri quorsum res evadat, alias 
etiam quam plurimas allegantes rationes impetrant a Principe postula- 
tum, fide-jubent pro omnibus, neminem ex ministris interea discessu- 
rum. Dant fratres nomina secretario Principis et sie dimittuntur. Cesso 
jam percusso pastore describere dispersionem ovium. 

§ XLIV. Mane facto, is tertius jam erat miseriarum dies, ingredi- 
untur in Palatium, seriatim proclamantur, qui adscripti erant. Ultimus 
Lucas advocatur, ignarus quod factum erat. Nam fratres eo inscio nomina 
Doctori dederant periculum evitaturi; interrogatur si quid haberet dicere, 
dixit, quae potuit, se secularem esse personam, igitur legem de innova- 
tione ministros, non autem se premere. Sed obviatum illi confestim est. 
Lex enim lata statim est ejusmodi, videlicet: deinceps non solum 
ecclesiasticas, sed etiam seculares personas eidem poenae 
obnoxios fore, quicunque ducem erroris et damnatae opi- 
nionis D, Franciscum Davidis sequeretur, ea statim lege fertur 
et gratiae Principis incarcerandus traditur, donec Deum suum cognoscat 
et Principis apprebendat gratiam. 

§ XLV. Synodum Blandrata cogit generalem. — Demetrium Hu- 
nyadi in Superintendentem per factiones elegit. — Post haec Blandrata cogit 
Synodum generalem Claudiopoli ad primum Julii diem, ubi fere omnes 
Ecclesiarum de uno Deo Ministri conveniunt. Commemorat illis senex 
quomodo Principi promiserint, quod velint sibi consentire et sic eos ad 
subscriptionem cum juramento cogit. Sed cum se nihil efficere minis 
adverteret, Italica quadam astutia commotum Ministrorum animum sedare 
et dolo illis imponere nititur yef saltem nomina illorum habere et Prin- 
cipi offerre possit. Dat eis formam subscriptionis eam quae quasi aliquid 
conditionis in se habens levamen quoddam  conscientiarum  adferre 
Ministris videbatur, affirmans multis argumentis non esse bonum cogere 
conscientias, cum alias liberae esse debeant; ea talis erat: Libris vivo 
Joanne secundo rege editis et publicatis subscribunt, ea 
tamen conditione ut si qui volunt de veritate doctrinae 
possent melius edoceri. Ministri non praecogitantes, quid subesset 
doli, dant sua nomina, et articulis quatuor receptis et senaturibus XXIV 
in consistorium electis. dimittuntur. Superintendens per fratrum 
suffragia non eligitur, eo quod Demetrius simpliciter ab omnibus 
rejiceretur, cui Doctor ut sua adimplere posset promissa,suffragia inter- 
rumpit ac Ambrosium illum Macerium, qui propter stuprum 
commissum cum suis ancillabus publice a fratribus quibusdam accu- 


satus est et ab Ecclesia excommunicatus est Thordae in Synodo te prae- 
Yo De acer, a 

sente, uti scis, hominem callidum et vafrum subordinat et ad senatum 
nomine Principis mittit. Ille legationem senatui refert quasi Prinerpis 
esset voluntas, ut qui in Superintendentem eligeretur idem Ecclesiae 
quoque Claudiopolitanae praeficeretur, quod autem Demetrio fratrum 
suffragia inservirent falso referebat, cum tria aut ad summum quatuor 
vix pro illo lata sunt suffragia ac ut eum senatus recipere velit nomine 
Doctoris petebat authoritateque Principis mandabat. Tum quidem senatus 
eum non recepit, at postea recipere coactus est, Demetrium enim Albam 
secum deduxit, et Principi nomine Ecclesiae totius commendavit, et sic 
Princeps eum confirmavit et Ecclesiae Claudiopolitanae invitis civibus 
praefecit, citra Ministrorum consensum et sic tanquam fur et latro 
aliunde ascendit et in Superintendentem creatur. 

§ XLVI. Baptismum et S. Coenam iterum recipiunt Unitarii. — 
Paucis post diebus Demetrius cogit consistorium XIV die septembris 
Claudiopoli eo nimirum nomine, ut de Ecclesiastica disciplina aliquid 
instituatur. Conveniente senatu praelegitur scriptum quod Demetrius 
ex Blandratae consilio collegerat, in quo Paedobaptismus, et alia 
hominum commenta ab Ecclesia jam diu intermissa recipere 
et observare jubentur. Senatores, qui erant ex fratribus, nil prorsus 
concludunt, eo quod unica ex praelectione omnia mente concipere non 
possent, sed ut ad singulos eorum scriptum praelectum mittatur, quo 
maturius de eo judicium ferre possint, efflagitant. Placet consilium 
Demetrio et sociis ejus, statuitur dies prima Novembris, quo iterum 
senatores conveniant. Interea temporis exemplaria ad eos cum literis 
mittuntur. Adventante tandem die convenit iterum senatus Claudiopoli, 
ubi disciplinae nulla fit mentio sed Polonorum judicium ipsis proponitur 
et praelegitur, cul ut subscribant omnes serio mandavit cum gravi com- 
minatione. Ex fratribus qui praecipui erant videlicet Nicolaus Ztarainus 
et Petrus Ovarius, annuunt statim et subscriptionem promittunt, nec 
quicquam illis opponunt. Tres ad summum ex fratribus, qui tum ade- 
rant, inventi sunt, qui se opposuerunt et subscribere noluerunt: Mat- 
thaeus Pictoris, Johannes Udvarhellyi et Andreas Erdédi; caeteri defece- 
runt. Rejicitur negotium ad generalem Synodum Claudiopoli ad diem 
Epiphaniarum indictam; ubi judicio Polonico praelecto omnes fere ministri 
praeter paucos subscripserunt. Vix inventi sunt ex 250 decem et sex aut 
decem et octo, qui non subscriberent. Jllis silentium imponitur ne ad 
futuram usque Synodum doceant, donec majus de ipsis statuatur. Eli- 
guntur denuo seniores duodecim, qui manibus Bibliis impositis cum 
juramento quodam gravi ad fidelitatem Ecclesiae a Demetrio reformatae 
sese obstringunt, nec quicquam de iis, quae in consistorio agerentur, 
cuiquam se eliminaturos pollicentur. His peractis volens Demetrius osten- 
dere, qui sint factiosi et traditores veritatis (promiserat enim se osten- 

surum, qui essent illi) cogit omnes ministros ad coenam buc- 
cellarem die quae sequebatur Dominica, quod pro dolor non paucorum 
cum offendiculo in testimonium unionis et consensus fuit et sic tandem 
dimittuntur. Hucusque scriptum Fratrum Transylvanorum. ~ 
§ XLVII. Accusatio Blandratae. — Voluimus debuimus hic formales 
Transylvanorum istius aetatis Unitariorum inserere literas a Jacobo 
Palaeologo ea aetate editas ne moderni ea quae scripsimus a nobis- 
met ipsis confinxisse merito querulari possint. Sunt tamen, quae hic 
majoris gratia luminis addi merentur ac debent. Contigisse nimirum 
Francisci Davidis condemnationem anno Domini MDLXXIX sub Principe 
Christophoro Bathori, accusante eum Georgio Blandrata, qui 
tamen in literis anno 1580 decima Januarii Alba Julia ad Palaeo- 
logum datis se immunem ab accusatione credi voluit. Ita ergo in illis: 
,Dominus Franciscus voluit calamo primum respondere Fausto, deinde 
Thesibus meis; summa ejus doctrinae fuit, Sepelliendum esse Evan- 
gelium et revertendum ad Mosen, ad legem et ad circumci- 
sionem, voluit pluries turbare regnum et fieri novator et 
rebellis regni publici mandati, dicebat tantum esse Jesum 
Christum atque Mariam Virginem invocare in precibus, 
Mosen et Mosis lineam esse rectam, Christum autem Jesum 
et ejus doctrinam indirectam. Itaque illustr. Princeps cum ab 
aemulis D. Francisci, cum ego essem Varadini, ista intellexisset, jussit 
capi D. Franciscum et detineri in ejus quibus habitabat aedibus. Deinde, 
4 Junii duci Thordam ad Synodum ut disputaretur et inde Albam Juliam 
die 4 Julii ubi convenerat totum regnum et erat magna omnium frequentia. 
Contentus erat ille stare judicio Ecclesiae Polonicae cum juramento et 
recantare si illa aliter decrevisset, verum tanquam novator et 
turbator regni fuit condemnatus et missus Devam ad 
carcerem, ubi XV Novembris est mortuus, neque credas 
me tam fuisse commotum contra eum propter Jesum 
Christum non invocandum in precibus, quam propter 
impias ejus appendices”?). Perfecit Blandrata, quod ante minatus 
erat, quum enim Decimarum collectionem ad Franciscum pertinentium 
interturbarat, scripserat ad Blandratam inter alia: Non puto te crude- 
liorem esse velle in me, quam Calvinus fuerit in Servetum 
aut in te desideraveris olim esse Calvinum. Cui ita respondit: 
Nisi has cogitationes istorum dogmatum deposueris, de 
Jesu Christo non nominando Deo, de eo non invocando in 
precibus, de eo non colendo &c faciam ut in comitiis regni 
ut innovator damneris, et deinde disputabimus de dogmate 


1) Jac. Palaeolog. in Confutatione Judicii Eccl. Pol. pag. 280. 

uter melius sentiat!). Factum est ita, et quidem justo Dei judicio; 
Franciscus enim erat primus, qui pestilentissimam Blandratae Doctrinam 
et admisit et fovit atque publicavit; ita fructum laboris in senectute 
habuit opprobrium, confusionem et mortem in carcere ex phrenesi 
propudiosam, utinam non et aeternam. Exaudita condemnatione Fr. 
Davidis Paulus Karadi praecipuus ea aetate Unitariorum, quem in 
disputatione Albana Rex Arbitrum ab eorum parte constituerat, die IX 
Novembris eodem an. 1579 Literas exaravit ad Ministros Claudiopolitanos , 
quos accusat proditionis, ignorantiae, malae conscientiae, Blandratam 
vocat viperam, indoctum, vafrum, proditorem, Socinum Italum insanum, 
memorat Theses sub nomine F. Davidis esse confictas et per hominem 
vaferrimum Thomam Gyarmathi trium thallerorum pretio emptum in 
Ecclesiis disseminatas &c, Franciscum pro vero Martyre habendum. Qualis 
Epistola sit illa prolixissima ac satis literata, apparet ex prologo, ubi 
Basilium Basiliscum, Szathmarium Szamarium, Eppelium Eb- 
helium vocat. Verba ipsius ita sunt: Paulus K arady servus Jesu 
Christi, Pastor Ecclesiae Temesvariensis, Demetrio, 
Hunyadino Superintendenti, Stephano Basiliseo, alteri 
Stephano Zamario ac Johanni Ebhelio, Ministris Claudio- 
politanis, Fratribus Judae Iscariotis S.D. ob prolixitatem exhiberi 
non potest, ex prologo tamen tota qualis sit videri?*). 

XLVHI. Quid Sacramenta valeant et quo aestimentur pretio apud 
eos, qui Christi justitia nolunt justificari, palam est ex editis hac aetate 
libellis. Jacobus Palaeologus de Baptismate ita loquitur: Baptisma de 
quo loquuntur evangelia ad nos filios testamentorum et 
foederis Dei non pertinere docet liber noster dé argu- 
mento hoc®). Stanislaus Lubieniecius vocat infantilem errorem, 
qui diu satis et impune orbi Christiano illuserit nullo prorsus divinae auc- 
toritatis fundamento nixus et primaevae aliquot seculorum praxi contrarius 
exstiterit; integro capite in Historia Reformationis Polonicae De Paedo- 
baptismo oppugnato, expugnato et ejecto tractat, ubi refert 
conclusionem synodi Vengroviensis anno 1565 die x Decembris factam 
qua Paedobaptismus est rejectus*) et alia acta hue facientia. Rejecerant 
etiam in Transylvania anno 1578 in synodo Thordensi Baptismum ex 
communi consensu*). Ad evitanda tamen seandala et ne persecutionibus 
occasiones subministrentur Ecclesiis pressis concedunt®). Imo Sommerus 


1) Il. ce. pag. 233. 

'*) Ex Capitulo Albensi. 

%) ll. ce. pag. 368. 

4) Lib. III. Cap. III. pag. 175. his 
*) Ex literis Blandratae Confutat. Jud. Pol. p. 229. ie | 
°) Lubieniecius Il, cc. 190. 

Lector Claudiopolitanus tractatum edidit de Baptismo adultorum 
ubi demonstrare conatus ritum illum convenisse aetati Apostolorum; sed 
ad alios Christianos sequentiaque tempora non pertinere. Baptismum in 
Ecclesias Unitariorum tandem reduxit Demetrius Hunyadi Superintendens 
et quidem ut fieret in nomine Patris, Filii et Spiritus Sancti?). 

§ XLIX. Blandrata postquam tot incendia excitasset apud Transyl- 
vanos in contemptum abiit apud omnes fere ordines ac praecipue Uni- 
tarios. Discessit tandem in Poloniam anno 1580 simul cum Socino, ubi 
a suo cognato quem heredem bonorum suorum scripserat anno 1582 
suffocatus est?). Secundum vero alios anno 16114 trucidatus *). Schisma 
vero inter Unitarios duravit ad annum 1638, quo Christum invocare 
nolentes ad comitia Desinum evocati certis articulis a Georgo Rakotzi 
seniore Principe Transylvanio alligati sunt *) 

§ L. Superintendentes Unitariorwm. — Memorandi hic sunt Super- 
intendentes Unitariorum istius aetatis.s Fuit primus Francis- 
cus Davidis qui anno 1556 fuit Lutheri sententiae assecla, cum 
subscriberet confessionem de Coena Domini tanquam Pastor Ecclesiae 
Claudiopolitanae et Superintendens Ecclesiarum Christi Nationis Hunga- 
ricae in Transylvania®) at paulo post eam confessionem reliquit simul 
cum Ecclesiis Hungaricis, adjunxit se Reformatis cum eo Superintendentis 
titulo, palam est ex Dedicatione Catecheseos ad Joannem Secundum 
Regem anno 1566 Claudiopoli editae. Tandem abduxit Blandrata ad suam 
sententiam a Reformatis factusque est primus in Transylvania uti Preco 
ita et Superattendens Ecclesiarum s.s. Trinitatis dogma abnegantium. 
Edidit opera varia in utraque Religione. Contra Stancarum ediderat 
sequenti titulo: Dialysis scripti Stancari contra primum arti- 
culum Synodi Szekiensis qui de Doctrina controvertitur, 
scripta per Franciscum Davidis, impressum Claudiopoli 
Transylvaniae per Georgium Hoffgrevium anno 1555. Post- 
quam Doctrinam de Trinitate abnegavit, plurima edidit opera tam Latina 
quam Hungarica lingua ab anno 1567. Ex quibus apparet eum nullam 
ne minimam quidem neglexisse occasionem, pestiferam suam propagandi 
doctrinam. Ad manus sunt varii ejus tune editi Libelli, qui aeterno 
magis sunt involvendi silentio, quam hic sigillatim enucleandi. Fuit 
Franciscus Claudiopoli oriundus, civis crepidarii filius, artibus liberalibus _ 
excultus, doctus, eloquens, facilis, Dialecticorum laqueis innutritus, 


1) Vide extractum Diaetae Desiensis anno 1638 in Concionibus Petri Nadudvari pag. 129. 
*) Haner Hist. Eccl. pag. 304. 

5) Memorabilia A. Caroli Tom. 1 pag. 272. 

4) Vide Extractum Diaetae Desiensis. 

5) extat ea Confessio typis edita. 


456 Lip. 1. CAP. 16, § 54. — SUPERINTENDENTES UNITARIORUM. 


captiosus, in Religione variabilis, Posteris inconstantiae et ultionis divinae 
exemplum. 

§ LI. Compacto machinationibus Blandratae Francisco in perpetuos 
carceres, arte ejusdem Superintendens creatus est Demetrius 
Hunyadi, qui ex consilio Blandratae Paedobaptismum jam diu 
intermissum et S. Eucharistiam reduxit in Ecclesias Unitariorum anno 
1579, edito libello de Disciplina Ecclesiastica. 

Tertius Unitariorum in Transylvania Superintendens fuit Geor- 
gius Enyedi, Gymnasii Claudiopolitani moderator et Ecclesiae ejusdem 
Pastor, vir Latinae et Graecae Linguae peritus. Post fata editus est 
Liber cum titulo: Explicationes locorum Veteris et Novi Tes- 
tamenti, ex quibus Trinitatis dogma stabiliri solet. Auctore 
Georgio Eniedino superintendente Ecclesiarum in Transyl- 
vania, unum Patrem Deum et ejus Filium Jesum Christum 
per Spiritum Sanctum profitentium. Liber iste Enyedino defertur 
auctori, et vero extat Stephani Basilii Pastoris primum Tordensis, 
Claudiopolitani ac tandem Bekesiensis Msstum cum titulo: Responsio- 
nes per breves ad objecta contra Deum unum et Christum 
unum’): inde apparet stilum et polituram KEnyedii, rem vero esse 
Basilii. Refutarunt Benedictus Szent Kiralyi, sub titulo: Vindi- 
catio Locorum Vet. Test. aeternam Deitatem Filii et Sp: 
Sancti, Mysteriumque ss, Trinitatis confirmantium adversus 
Georgium Enyedinum instituta Marburgi an 1619, recusa 
Hannoviae 1624. Et Justus Feurbornius in Academia Giessana in 
Anti-Enyedino suo an. 1558 et alii varii. Idem liber Patrio etiam 
prodiit sermone, quem ex professo refutavit Stephanus Nyilas 
Melotai  Concionator Aulicus Principis Gabrielis Bethlen in suo 
Speculo Trinitatis. Mortuus est anno 1597 die 28 Novembris, prout 
docent versus sepulchrales quos etsi stridenti avena modulatos huc 
transferre placet. 


Doctrinae exemplar, sanctorum regula morum, 
Divini interpres maximus atque soni, 
Enniedius jacet hac sub mole Georgius, Urbis 
Ciaudiacae antistes Relligionis apex. gn 
Unius terraeque maris, caelique profundi 
Doctor hic eximius, cultor eratque Dei 
Gyminasii Christique Gregis moderator in ista 
Urbe, pius, felix per duo lustra fuit 
Mille et quingentos post, nonagesimus annus 


') Haner in Historia Mss, ad. an. 1597. 

Implebat cursum septimus iste suum, 

Bis decies quater et postquam lux maesta novembris 
Illuxit, placida morte solutus abiit. 

Fama tuum nomenque vigent semperque vigebunt, 
Dum manet haec tellus, dum rotat astra polus. 


Inventa est non ita pridem aenea Tabella, cui Monumentum incisum 
aureisque literis effigiatum visitur. Ea nunc in instructissima collegii 
Bethleniani Alba-Nagy Enyedensis justo pretio acquisita conservatur. 
Monumentum vero sequentis est tenoris: 

Quartus ex ordine fuit superintend. Joannes Kosa, quem excepit 
quintus Matthaeus Thorotzkai; hos qui exceperint uti et reliquam 
Unitariorum Historiam loco suo dabimus. 

CAPUT DECIMUM SEPTIMUAE 
De JesurraruM FATIS IN TRANSYLVANIA. 


§ I. Ortus Jesuitarum. — Fundator Societatis Jesuitarum fuit Igna- 
tius Lojola, nobilis Cantaber, miles, cui pedes in oppugnatione Pompe- 
jopolitaria obtriti vitae genus anno 1521 mutavit religionemque amplexus 
lectioni et meditationi per plures annos incubuit. Tandem ab anno 
1528 socios sibi assumpsit, quorum studia et regulas confirmavit Paulus 
Tertius Pontifex anno 1540, mortuus tandem Ignatius primus sui ordinis 
Generalis anno 1556. Magnum respectum in exortu statim haec Jesui- 
tarum Religio ex institutione juventutis acquisivit et divitias super alias 
sectas. Prodierat Craccoviae in Polonia liber sub titulo Gratis, in quo 
auctor demonstrare conatur de Jesuitis, eos prae se ferre gratis omnia 
agere, et tamen Nobilium Bona ac divitias magna arte ad se derivare, 
quo sensu dixit Passeratius: Gratis docent et gratis nocent. 
Regni negotiis se immiscere soliti, quae nihil ad istos pertinerent, evenit 
inde saepius, ut e Regnis variis proscriberentur et expedirentur, veluti 
Datisco an. 1596 e Gallia an. 1598, in cujus memoriam Parisiis columna 
cum inscriptione erecta est. Venetiis an. 1605, ex Anglia an. 1610, 
Bohemia an. 1616, Craccovia an. 16261), In Hungaria et Transylvania, 
quae habuerint fata videbimus. | 

§ Il. In Hungariam acciti sunt per Nicolaum Olahum Archiepis- 
copum Strigoniensem anno 41559, qui collocati erant Tyrnaviae?): inde 
tandem ad alia loca penetrarunt et ea occuparunt, uti Szeplak in 
Comitatu Abaujvar, quem impetraverant a Ferdinando et Maximiliano %): 
anno tandem 1567 Regno exesse jussi loca ad alium usum sunt conversa. 

In Transylvania erat Wajvoda Christophorus Bathori Romano 
Catholicus, at qui Ministrum intertenebat et audiebat Reformatum. Huic 
se anno 41579 insinuaverat Joannes Lelesz Jesuita, cui Filius Principis 
Sigismundus ad educandum concreditus *). Interea tam Stephanus Bathori 
Rex Polonorum, quam Pontifex Romanus eorum in Transylvaniam 
introductionem urgebant. Imo ex Polonia quosdam in Transylvaniam 
expedierat, quibus suam obtulit possessionem in Kolos-Monostor, volebat 
etiam offerre Claustrum Franciscanorum et Albae Juliae scholam quandam 


') Confer. Hofm. in voce Jesuitae. 

*) Belius in Notitia Hung. p. 480. 

3) Idem Il. ce. pag. 483. 

*) Editus est liber, an. 1737 de ortu et progressu societatis Jesu pag. 7. 

erigere. At regni Proceres eo facto offensi se Principi opponebant et al- 
legabant juramentum fidei, quo se ad statuta Regni conservanda devin- 
xit; in iis autem haec societas Regno excluditur?). Interea anno 1581 
Christophorus Princeps rebus exemptus humanis, qui ad aeternita- 
tem jam ante Principissam Elisabetham Botskai Reformatae addic- 
tam Religioni, piam et omnibus charam relinquentem memoriam, prae- 
miserat. Stephanus Rex suscepit curam Reeni et Fratris Sigismundi 
Bathori, qui Claudiopoli scholam anno 1583 fundat pro Jesuitis. Admi- 
nistratorem Principatus constituit Joannem Gétzi Reformatum, ac tandem 
vivis anno 1586 eximitur, qui in ultimae voluntatis tabulis curam Jesui- 
tarum enixissime Sigismundo commendabat. 

§ Il. Regno excluduntur. — Non diu Jesuitae potuerunt quietam in 
Transylvania obtinere mansionem. Alienis enim se immiscentes negotiis 
in omnium incurrerant odium, Procerum. Nobilium et infimae  sortis 
hominum. Quapropter per Sigismundum Bathori Principem, qui testa- 
mento quasi constitutus erat Patronus eorum, ad humiles Regnicolarum 
instantias articulariter Regno exclusi sunt. Primum tres nationes in 
comitiis partialibus Enyedini libellum obtulerant Principi supplicem, quo 
rogabant ut homines istos Diis hominibusque invisos Patriae 
hostes ab universo Regno declaratos exterminaret. Quarum supplicatio- 
nes nullo tune loco Sigismundus habuit, at cum ille a Regnicolis subsi- 
dia sollicitaret et Regimen auspicari, Regnicolae nihil deliberantes ad 


Y 


sua discesserunt. Animadvertens Sigismundus malam fore consequentiam,. _. . 


nisi tempestive negotium hoc dirimat, Mediem comitia an 1588 octavum 


x, 
Decembris indicuntur. Ubi differri hoc negotium Princeps petit, at res- 


pondent status Regni differri non posse*) sequentique supplici libello 
iterum Principem requisierunt. 

Illustrime Princeps. 

Resolutio Celsit. Tuae in negotio Jesuitarum reddita nobis est, in 
qua C. T. nobis ob oculos ponit, regnicolas superioribus partialibus con- 
ventibus aliquid de Religione et Jesuitarum statu deliberasse ac illos 
tollendos esse communi suffragio statuisse. Supersedendum itaque esse 
hac quaestione atque alia tractanda. Praeterea esse nonnullos ex Regni- 
colis, qui propter communem Religionem Jesuitas in Regno confirmandos 
a ©. T. exspectant. Verum cum videamus libertatem Patriae ac Nobi- 
litatis impeti ac in summum discrimen adduci, necesse est nos paulo 
altius rem repetere ac a prima origine repetendo proponere. 


1) W. Bethlen, Hist. Lib. VI. pag. 356. 

*) Confer. Histor. Diplomat. pag. 8, 9. — Histor. Reform. pag. 318; varietas stili non rei 
apud hos auctores est inde orta, quoniam supplex libellus Hungarice conceptus per diver- 
sos in Latinum est conversus, W. Bethlen Lib. VI. p. 399, 


ee a 


460 LIB. 11. CAP. 47. § 3. — JESUITAE EXCLUDUNTUR. 


Inde a principio fundatae Reipublicae Hungaricae haec fuit Regni Hun- 
gariae libertas et praerogativa, quam successivis temporibus et sanguine 
tutati sunt ac illibatam semper conservarunt omnium Regum tempore, 
ut de iis quaecunque ad amplitudinem atque salutem Reipublicae facere 
viderent ex sua plena potentia et absoluta authoritate libere semper 
eligerent, qui temporis successu, Regno invito et non consentiente, nihil 
stabile ac diuturnum constituere potuerunt. Quod si etiam aliquid con- 
stituissent pro tempore et salute Reipublicae, Patriae incolumitate et Pa- 
triae necessitate postulante ex eodem libero voto, nobilitatisque praeroga- 
tiva ferenti, potestatem illud corrigendi et reformandi habuerunt. Hane 
libertatis praerogativam inde ab initio constitutae Hungariae in hunc 
usque diem, licet plurimis difficultatibus et mutationibus Patria nostra 
obnoxia fuerit, illibatam tamen sartam tectamque conservare studuimus. 
Et in posterum quoque, ne degeneres filii reperiamur, vestigiis majorum 
nostrorum insistentes, omnibus viribus tuebimur. 

His positis Illustrissime Princeps, licet constet superioribus comitiis 
partialibus de Jesuitis in Regno nostro tollerandis aliquid constitutum 
esse, tamen rationem habentes libertatis pristinae ex eadem nobilitatis 
praerogativa easdem constitutiones reformare possumus ut et laudi glo- 
riae Dei satisfiat, et libertatem nostram vindicemus. Ex historiis liquet, 
inde ab initio hunc ordinem fuisse observatum, si quidem necessitate 
postulante viri principes ex suo arbitrio renovare aliquid cogitarint, sta- 


tim in principio generalia comitia convocarunt. Regno tandem approbante. 


et consentiente innovatio instituta est. Hac via fuisset proceden- 
dum in caussa Jesuitarum, ut antequam in regnum intro- 


ducerentur in generalibus Comitiis de eo necesse fuisset 


decernendum, cum superioribus temporibus ante Isabellae 
Reginae in Transylvaniam ingressum Papistica Religio 
cum omnibus suis ordinibus et Professoribus ex communi 
totius Regni consensu parique voto expurgata fuerit. 
Itaque ipsorum vocatio legitime (uti praetendunt), esse non 
potest. Habenda itaque hoc tempore ratio et constitutionis superiorum 
temporum, ut in integrum restituatur, maxime cum in postremis consti- 
tutionibus Albae Juliae anno 1585 factis hujus caussae finalis determinatio 
in generalia Comitia hactenus non celebrata dilata sit, cujus sententia 
haec est: 

Quod ad Religionem attinet, idem ordo et modus obser- 
vetur in omnibus punctis et clausulis, qui hactenus obser- 
vatus est neque in Comitiis generalibus aliquid diversum 
constituatur. +t 

Nune itaque Illustrissime Princeps, cum nos generaliter vocati sumus, 


operae pretium judicamus, quod antea conditionaliter de Jesuitis fuit 

decretum, nunc reformare, maxime cum ipsi huic rei ansam praebuerint, 
intra suos limites se minime continendo. Non enim solum juventutem 
liberaliter disciplinis instituerunt (ut ipsorum proprium erat officium) 
sed et religionem suam palam et manifeste per plateas, Templa et 
compita in processionibus etiam propagarunt, in iis etiam locis, ubi 
nulla ipsis a Regno facta fuit potestas. Nam et Varadini S. Aegidii 
Templum, ubi alias purior Religio docebatur, violenter occuparunt, non 
juventutis instituendae, sed religionis promovendae causa, ac in civium 
injuriam Crucifixum armatis manibus publice eduxerunt, ac turbas 
dederunt maximas, quas nisi ii, quorum interfuit, compressissent, seditio 
orta fuisset. His non contenti, contra Regni statuta vicinos pagos per- 
currerunt ut Religionem suam latius spargerent; Domum Ministri Ecclesiae 
S. Kosmanni invaserunt, injuria effectum ejecerunt, libros quos habuit, 
disperserunt, ipsum ac cives contumeliose tractarunt. In Transylvania 
quoque limites a Regno ipsis praescriptos transiisse manifestum est. Nam 
universam Siculicam Vicinam Vasarhelly, Karansebes omnia plurimis 
(quod sic et ipsum per modum constitutionis minime  fieri potuisset) 
serio ne ab uno quidem vocati, privata authoritate perlustrarunt, non 
in juventutis instituendae, sed Religionis promovendae sive dilatandae 
causa. Possessiones vero Regni legitime et quibus privilegiis obtineant 
apparet ex anni 1556 generalibus constitutionibus et arti- 
culis in quibus expresse habetur quod Bona Episcoporum, 
Capitulorum, Conventuum, Praepositurarum, aliarum 
item Ecclesiasticarum personarum redderentur illis, a 
quibus adempta sunt privilegia. Ergo contra  statuta Regni 
largita, qua ratione ipsis suffragari possint aut debeant, cuilibet mani- 
festum est, cum ejusmodi appendices, donatio, statutio, contra generales 
constitutiones nullum robur, firmitatemque sortiatur. 

His tamen minime contenti, non solum Monasterium cum universis 
pertinentiis, verum Sz’ Mihaly Kéve cum adjacentibus pagis, in Dis- 
trictu etiam Varadiensi Bona Fiscum concernentia occuparunt, ex quibus 
liquido apparet, eos etiam ad majora adspirare. Praeterea etiam limites 
suos transgressos esse vel inde apparet, quod etiam in Turciam irruperint. 
Regiones Transalpinas reformare in Religione per commissarios conati 
sunt, quae audaciae et conatus cum dissimulari non possint apud Tur- 
carum Imperatorem, qui Papae satrapos infensos habet, quantum peri- 
culum Patriae nostrae afferre possint, quilibet cordatus intelligit. Cum 
igitur contra Regni constitutionem talia tentarint, in quantum discrimen 
adduci libertas nostra per eos possit, exempla nobis sunt vicinarum Gen- 
tium ruinae, in quarum ditionibus ubi primum pedem sistere potuerunt 
statim cruentam post se traxerunt cladem. In Gallia Principes cognatos 
violata stipulationis fide, mutua ad arma concitarunt, et una die plus 

quam decem millia hominum religiosorum cruentae neci dederunt, ut 
plateas et flumina sanguine tingerent; quos cum Principes instituunt eorum 
non solum in spiritualibus Magistri, sed etiam in secularibus summi 
consiliarii haberi volunt, sicut Regi Portugalliae usu venit, quando Papae 
authoritate rupto foedere cum Mauritanis ad arma contra eosdem conci- 
tarunt, in quo bello omnibus copiis amissis vita privatus est. 

Illud quoque praeterire non possumus Illust. Princeps, pace C. T. 
dixerimus, quae cum oculis videmus dicere oportet, Jesuitas non solum 
ratione officii, sed quovis tempore adesse C. T. manifeste deprehendimus, 
si quid vel solo verbo adversus illos committimus contra Dignitatem C. T. 
nos peccare calumniantur, ac ejusmodi tralatitiis sermonibus aures C. T. 
onerant ut nobis animum C. T. immutent, suos Catholicos commendent, 
nobis odium concilient ut securitatem nullam nobis polliceri possimus. 
Romae nuper in oratione quadam ac scriptis quibusdam manifeste decla- 
rarunt, quomodo retia sua in Transylvaniam tetenderint, nimirum ex 
complexu Parentum abstrahendo adolescentes nostris alumnis nostris nos 
implicent retibus. Claudiopoli propugnaculum seu seminarium adversus 
nos erexerunt, quod inde apparet, quod ejusdem seminarii alumni nobiles 
adolescentes statim ad arma provocant, et non ita pridem maximo tumultui 
ansam praebuere, ex quo, nisi Deus clementer avertisset, ad arma deven- 
tum fuisset. Cracoviae non ita pridem studiosii Catholici domum in qua 
Calvinistae docere solebant, invaserunt, ignes subjecerunt, in ea depre- 
hensos necarunt, et universa diripuerunt. 

Quemadmodum superioribus temporibus Papa in Transylvania reg- 
nante, major Possessionis pars in potestatem Episcoporum, Monachorum, 
et aliarum Ecclesiasticarum personarum, deveuerat, idem nobis deinceps 
usu venturum divinare possumus. Juventutem dementant, jure jurando 
sibi adsciscunt, Bona eorum mobilia et possessiones sibi appropriant ac 
Regnum exhauriunt. Inter duos autem potentissimos Imperatores constituti 
alterum largitionibus placare, alterum vero armis repellere cogimur. Nervis 
autem belli destituimur proventibus ipsis cedentibus. Multa Illustrissime 
Princeps silentio praeterimus, ne aures C. T. offendamus, nam qui in- 
alterabilibus gravaminibus subditos suos onerent, per esum carnium 
mulctent, tyrannidem etiam secularibus nedum spiritualibus hominibus 
indignam in illos exerceant ne attingimus quidem. Caeterum illud quoque 
nobis inculeat C. T. nonnullos non contemnendae authoritatis viros studiose 
libertatem religionis Catholicae a C. T. efflagitare. Ad hos quod attinet, 
notum omnibus est, inde a principio fundatae purioris | 
religionis fuisse in Transylvania nonnullos Catholicos 
qui nunquam pro Universitate reputati sunt, sicut ex 
articulis hac de re superioribus in generalibus Comitiis 
constitutis, manifeste apparet, non unum aut plures, sed 

majorem Regni partem pro universitate reputandam esse, 
Rogatos ergo illos volumus, tanquam communi societatis vinculo nobis 
conjunctos, ut nobis ignoscant, quod illos pro Universitate agnoscere 
minime possumus; interim nulla ex parte illorum conscieutiam constrin- 
gimus, sed summa libertate donamus. Quod autem Illust. Princeps nos 
monet, magis accommodatum tempus huic tractandae rei destinatum 
esse; memoria repetere C. T. potest, cum anno 1585 in Comitiis 
generalibus caeterisque conventibus hae de re sollicitaremus, totam hane 
causam in comitia generalia rejectam esse. Nune cum Dei beneficio 
aurea illa dies nobis affulgeat, vocati, hue certatim confluximus, Majorum 
exemplo, de iis quae ad Dei gloriam pertinent, ante omnia constituere 
necessario in omnibus affirmandis in his generalibus comitiis C. T. cum 
delectis inclytis Senatoribus nobis sufficere judicamus. 

Supplicamus itaque Illustrissime Princeps, Celsitudo Tua Serenissimi 
Poloniae Regis exemplum ob oculos sibi ponat, qui dum in Transylvaniae 
Principem inauguraretur, licet antea Cathoicam Religionem sectaretur, 
in gratiam tamen Regnicolarum, dum Transylvanica sceptra tenuit, 
Missatores non admisit, sed purioris religionis Ministros docentes publice 
audivit: hujus tanquam Patrui C. T. studiosissimi exemplum imitans 
puram pietatem erga nos declaret, hoc eum solum habeamus propositi, 
ut salva omnium conscientia, Patriae libertatem tueamur et incommoda 
periculaque imminentia omni studio avertamus. 

Exhibita est haec supplicatio Principi per Albertum Hueth 
comitem Saxonicum, et Stephanum Bodoni Tordensem Comitem nomine 
trium Nationum; quibus die sequenti per Wolfgangum Kovasotzi Cancel- 
larium et Joannem Galfi in hune tenorem respondit. 

Quod sua Celsitudo ex innata sua munificentia in amorem statuun, 
Jesuitas Varadienses, Albenses, Claudiopolitanos et ex Sz. Mihaly Kéve 
conjungere, eosque in Monasterium supra Claudiopolim Monostor dictum 
concludere se velle, resolverit; atque istud suam Celsitudinem sine ullius 
injuria facere, cum illud bonum haereditarium alias olim ad suae Reli- 
gionis spirituales pertinuerit. 

§ IV. Verum ista Resolutio et declaratio statibus longe gravior visa 
est, quam ut in ea acquiescere potuerint, quod videlicet adhuc plures 
Jesuitae Varadino in Transylvaniam hac ratione essent adducendi et in 
Claudiopolitanum Monasterium, veluti in fortalitium concludendi essent. 
Renunciarunt itaque Sigismundo ut exhibitam heri supplicationem accu- 
ratius perpendere et gratiosius responsum dare dignaretur. Status enim 
unanimiter conclusisse, etiam de summe necessariis regni negotiis ne 
minimum quidem tractandum ad manus summere velle, donec prius causa 
Jesuitarum plenarie complanata esset. Sigismundus itaque post diuturnam 
consultationem per Dominum Kovasotzi Cancellarium et Joannem Getzi 
die XVI Decembris in hunc modum se declaravit. 

Postquam nos animo nostro perpendimus, nos confirmatum Transylvaniae 
Principem esse, ex eo existimassemus etiam vos sincero nostri amore 
ductos, hesterno nostro responso in silentio acquieturos esse, et quod 
cum Consiliariis nostris maxime consuitum esse duximus vos aequa mente 
accepturos, quis introitus Jesuitarum in Transylvaniam author et causa 
extiterit, videlicet Parentis nostri frater serenissimus Poloniae Rex, 
noster olim Nutritius et Curae Pater, cujus authoritas etiam apud vos 
aliquid valere deberet. Accedit et istud, quod a vobis merito suspici 
deberat, Jesuitas nos ex sinu quasi materno acceptos liberalibus artibus 
diligenti studio erudivisse, inque honestis moribus, Philosophicis scientiis, 
ad tutius vitae nostrae salutem nos instituere, laudabiliter allaborasse , 
insuper ornate dicere, dextre dijudicare nos docuisse, ad honestatem et 
disciplinam retinendam secundum Philosophorum regulas et ad Patriae 
emolumentum, nobis manuductores fuisse. Quae omnia cum apud nos 
perpendimus, aequum plane judicamus eos non modo a nostro latere non 
rejicere, verum insuper ea omnia debita gratitudine compensare, eosque 
veluti vitae nostrae defensores, formatores et curatores, omni reverentia 
complectendos et abunde remunerandos esse. 

Postquam autem unanimem totius Regni consensum videmus, Nos 
etiam in hac causa acquiescimus, utut nostrae Dignitati istud adversari 
videatur: nihilominus etiam in hoc benevolentiae vestrae Nos ita commen- 
damus, vos eatenus in omnibus iis, quae ad nostrum beneplacitum, 
authoritatem et regni salutem proficua esse videbuntur, vestra pariter 
parata servitia et promptam vestram voluntatem in justis ad Regni salutem 
contributionibus exhibituros et testificaturos esse. Intermittere 
itaque nullatenus possumus, quin in vestrum toties ite- 
ratum petitum consentiamus, atque a jure nostro hac 
vice desistamus, universosque Jesuitas ex nostra ditione, 
tam in Hungaria, quam in Transylvania intra quindenam 
eliminemus et in perpetuum hinc exesse jubeamus consti- 
tutorumque et confirmatorum Regni articulorum vigore 
relegemus. 


Haec ubi tres status intellexerunt, universus Populus ingenti jubilo ~ 
et plausu in Templo Mediensi exclamavit: Vivat Illustrissimus Prin-— 


ceps Sigismundus, Vivat, Vivat?). 

§ V. Proscripti e Regno discesserunt Jesuitae qui tum quoque forte 
id peregerunt, quod in ingressu effecerant; Campanus enim indictis 
tota Provincia pro rei successu mille quadringentis sacrificiis, 
bis mille Rosariis, Varsavid cum egregio operarum mani- 
pulo iter ceperat”), 


1) Historia Dipl. pag. 13. 


*) Historia Jesuitarum pag, 25, 


; 

Qualitercunque se itineri accinxerunt discedere coacti sunt. Posses- 
siones vero Jesuitarum Fisco addictae sunt et sequentes conclusiones in 
comitiis factae: (1 Non erit fas Principi de Bonis Jesuitarum aliquid seu 
emere sibi, seu vendere alicui. (2Nullum Jesuitam a sacris suis liceat 
intertenere; Monachum vero vel alium de aliquo ordine licere. (3 In 
urbe Varadiensi Templum Sancti Aegidii cum omnibus appertinentiis 
restituatur Reformatis. In his iisdem Comitiis die XX Decembris sequentes 
condiderunt Articulos Regnicolae: (« Seu Nobilis, seu ignobilis, de solu- 
tione Ministris ordinata immunis non erit, si quis vero solvere detrectet., 
Ecclesia exigat tres florenos Ungaricales et tamen cogat ad solvendum. 
(6 Viadica nullam Ecclesiam in Possessione Dominorum Terrestrium 
sitam, Possessore non compellato de sua intentione, audeat ingredi. 
(y Dominis Terrestribus Catholicis fas esto Parochum pro se ad latera 
sua intertenere, verum suos subditos ad eum adeundum audiendumque 
compellere nulli licere salva manente conscientia cujusque et libertate 
subditorum in Religione ). 

§ VI. Relaxant conclusum. — Pauci tune erant in Transylvania 
Romano Catholici, in Tractu fere Tsikiensi apud Siculos, pauci Claudiopoli, 
et hinc inde in amplissima provincia rari. Contradicebant etiam status et 
ordines Regni Collegio in Kolos Monostor fundato et Albensi, nec ibi 
quiescere sinebant, quousque tandem ad intercessionem Principis anno 
45941 Albae Juliae in Comitiis talis a Regnicolis conditus est articulus: 

»Videntes postulatum Tuae Celsitudinis ex certis et 
magnis rationibus ortum, ut C.T. in conscientia sua quietari 
possit, concludimus unanimes secundum promissum et 
asseverationem V. Celsitudinis, ut ea in quibus offensi 
eramus in generali congregatione nostra ad Mediem cele- 
brata, Vestra Cels. nobis restituat; et Religionem Romanam 
in quae loca possessionaria jam illi interdicta per fortia 
violenterque invexit, mox et de facto ex iisdem exire jubeat. 
Cum vero sedem habeat Vestra Cels. Albae Juliae et prop- 
ter crebras congregationes Regini Claudiopoli quoque 
saepe residendum sit Vestrae Celsitudini, ergo cultus et 
Religio Romana duobus his locis permittuntur, sed non 
collegia, imo Religiosis Romanis ad loca possessionaria 
quaquaversum excurrere, docere, concionari interdicitur, 
non tantum ubique, verum etiam in possessionibus ad Ko- 
losmonostra pertinentibus. Manente salvo iisdem jure in 
praedicantibus vocandis ac intertenendis. Claustrum vero 


') Ex articulis Comitiorum Mss, 
| 30 

Tsikianum manebit in statu suo hactenus usitato cum 
locis ad se pertinentibus” }). 

§ VII. Dolebant exclusionem e Regno et omnem movebant lapidem 
ut restitui possent. Claudius eorum Generalis varios in hune finem per 
literas requirebat. Non deerant, qui vehementer suaderent, ut Turcici 
Imperatoris interponeretur authoritas, qui si auxilium ejus imploraretur 
haud dubie eorum receptionem esset jussurus?). Disuadebant alii cum 
apud Tyrannum eorum machinationes apertas esse optime nossent. Placuit 
ergo Sigismundum in hance deducere cogitationem, ut ipsemet statibus 
exhiberet Memoriale pro Jesuitarum reductione, usi imprimis occasione 
praesenti, siquidem Dignitas Principis crevisset, admisso enim Sigismundo 
ad Titulum S. R. 1. Principatus tanto jam majorem ejus coram Caesarea 
Majestate et serenissimis Regibus esse respectum %). Cui Regnicolae anno 
4595 Albae Juliae resolverunt ita: 

Articulum qui anno 1588 Medie est conclusus, quatenus 
concernit Patres Jesuitas ex singulari in Tuam sereni- 
tatem amore et benevolo in eam affectu, hoc sensu 
volumus abrogatum; quatenus nempe Vestram Serenitatem, 
ab obligatione et juramento istud faciente agnoscimus 
absolutam, et Patres Jesuitas Claudiopolim, Kolosmo- 
nostram et etiam huc Albam Juliam admittimus. Rein- 
stantes Tuae Serenitati pariter, ut nostram erga Sereni- 
tatem affectionem et benevolum animum semper prae 
oculis sistendo, ne in alia loca praeter jam statim nomi- 
nata, seu in Transylvania seu in partibus Hungariae 
eidem annexis unquam intromittantur. Parochi recep- 
tarum Religionum nunquam velin Personis vel Scholis, 
Templis, Reditibus vel ullo alio eorum statu turbentur, 
intra limites Vocationis suae servandi. Nec Patres Jesuitae 
ansam ullis jurgiis vel dissidiis dare praesumant iis, quod 
ipsum tamen etiam Parochi omnium receptarum Religio- 
num de officio suo esse intelligant. 

Notari hic meretur, comitia haec cum celebraret Sigismundus, jam 
praecipuos Magnates et Consiliarios ex consilio ac suggestione Alphonsi 
Karili Jesuitae Hispani, qui continuo ad latera ejus haerebat et quae 
videbantur suggerebat, sustulerat+) atque ita facilius quo voluit poterat 
deducere Regnicolas. 


') Ex actis Comitiorum. 

*) Ortus et Progres. Societ. Jesu in Transyl. pag. 104. 

3) W. Bethlen, pag. 585 et ex Msstis. 

*) Thuanus Hist. Lib. CX. CXIX. CXXXVII. W. Bethlen pag. 555—558. nee 


— 

§ VU. Incurrerunt brevi rursus Jesuitae in odia statuum Regni, qui 
in Comitiis Thordensibus adversus eos exhibuerunt quaedam Puncta 
Principi anno 1598, quae Princeps approbavit propriaque subscriptione 
et sigillo confirmavit, imo juramento se servaturum obstrinxit. 

Punctum ibi sextum ita se habet. Interteneat Tua Serenitas 
Claudiopoli tantum Jesuitas, quamvis exclusionem eorumdem et Claudio- 
poli et adjacente Monasterio multis de rationibus urgere possemus. Aliis 
vero locis signanter Albae Juliae Vestra Serenitas eosdem minime alat. 

Punctum XV, Exmittantur duo de Proceribus Regni, alter Luthe- 
ranus, alter Catholicus, qui inquisitione facta intelligant ubinam loco- 
rum possessionariorum plures, ubi vero pauciores sedeant habitatores 
Reformati vel Catholici, ut sic Religio Romana multorum in possessiones 
violenter invecta jure removeatur. Vel ubi altera pars numero et jure 
fassionum superaverit, ea manere judicetur. 

Punctum XVI. Bona possessionaria et fundos in iis talibus Per- 
sonis Vestrae Serenitati dare licitum ne sit, unde et a quibus ad Fiscum 
redire non liceat; nec Vestrae Serenitati sit integrum sibi vel Principibus 
successoribus facere damnum vel Reditibus Principalibus hac in parte 
defectum. 

Memorat W. Bethlenius etiam alia Puncta. Nimirum, quod Religi- 
ones receptas in suo statu conservet; Varadienses ob tumultum pro 
Religione excitatum poenis non subjiciat; Privilegia statuta et conclusa 
Regnicolarum ne vellicet &c ad quae observanda ultro fidei juramento 
se devinxit. ') 

§ IX. Inconstantis animi Principem terrore perculerunt Jesuitae, per- 
suadentes illi anathematis gravissimi facto suo induisse laqueos, -unde 
nonnisi Pontificis authoritate expediri possit*). Injectus Principi scrupu- 
lus mordebat ejus mentem, instantissime igitur Regnicolas in Comitiis 
anno 1599 Alba celebratis requirebat, ut Jesuitas Albam redire permit- 
terent. Cui status ita responderunt °). 

Proponit Vestra Serenitas nobis quantamnam conscientiae suae luctam 
propter Patrum Jesuitarum Alba Julia exclusionem, et simul petit Sere- 
nitas Vestra, ut articulus desuper eo Thordae conclusus tollatur ac redi- 
tus eisdem Jesuitis Albam permittatur. Respectantes ergo postulatum 
Vest. Serenitatis conclusimus: Articulus anno 1595 in Congregatione 
Generali nostra Albae Juliae de Patribus Jesuitis XVI Aprilis conclusus 
in omnibus punctis restituatur, et pro continentia ejusdem serenitati V. 
Patres Jesuitas Albam Juliam reducere liberum esto, Juramentum vero 
Vestrae Serenitatis hac in causa Thordae anno 1598 datum remittimus. 


1) In Histor. Lib. IX. pag. 664. 
*) Ort. et Progres. Soc. Jes. pag. 106. 
3) In Actis 1599 art. 6, 

Periclitante diu Provincia sub infelici inconstantis Sigismundi regi- 
mine et saevissimi Bastae expilationibus exposita; iterum anno 1603 Je- 
suitae ab illis qui partes tuebantur Sigismundi Regno sunt ejecti. Prae- 
valente mox Basta Claudiopolim et Albam Juliam reducti, brevim iterum 
e Provincia facessere Jussi ac Legibus conditis a limine Regni prohibiti. 


CAPUT DECIMUM OCTAVUM. 


DE AFFLICTISSIMO ECCLESIAE STATU SUB REGIMINE SIGISMUNDI BaTHoRI, 
GeorGI BASTAE, MICHAELIS WAJVODAE AD PRINCIPATUM 
USQUE STEPHANI BOTSKAI. 


§ I. Sub Regimine Stephani, Christophori Principum Bathoriorum , 
imo etiam gubernante vicaria potestate Joanne Getzi, felix erat status 
Transylvaniae et florens in ea Dei Ecclesia. At Christophoro primum 
anno 1581 vita excedente, mox anno 1586 Stephano Polonorum Rege 
eum subsequente, Sigismundus Jesuitis a Patruo educandus commissus 
erat, Provinciam vero administrabat summa cum prudentia Joannes Getzi, 
qui ob morbo afflictam senectutem Regimen deposuit et ab administra- 
tione Provinciae anno 41588 valedixit et simul cum eo omnis Provinciae 
felicitas, pax et tranquillitas; cui tristissimae successerunt calamitates et 
omnis ingruit turba malorum. 

§ II. Noverant optime Jesuitae, quousque Reformati senatores cir- 
cumstarent Principem, eos cupitis potiri non posse, ex lis autem tunc 
consistebant Consiliarii ac flos Regni. Per Alphonsum Karili incitabant 
Principem ad hoe ut rejecto fidei sacramento, foederi Turcico renun- 
ciaret, et Christianis se adjungeret Principibus, quod illi cederet in 
maximam nominis gloriam. Suadebant hoc nominesPontificis, cujus sub — 
nomine itidem variis onerabant promissis?). Providerant acuti Politiarum 
turbatores hic obstituros Regni senatores, veluti facto certissimam Pro- 
vinciae ruinam secum trahenti eosque sub titulo Rebellionis in pericu- 
culum posse vocari. | HAO. ‘Ht 

Insusurrabant nefarii adulatores subinde senatores velle Principem 
sublatum, quos susurros credulus et inconstans juvenis avi 


totus tremore implebatur. Affirmabant etiam Consiliarios eum 1 
; ao) 


') W. Bethlen Lib. VI. pag. 405, 408, 

tradere velle; praestat igitur praevenire, quam praeveniri. Derepente 
igitur plurimos e Proceribus ditiores vita exuit, quorum Bonis et divitiis 
confiscatis gaudebat sat pecuniarum habere pro bello Turcico sustinendo. 
Nefarie ab ipso sublatorum nomina sunt: Balthasar Bathori Patru- 
elis ejus Miles Malthensis, vir magnae experientiae ac dives, qui praeter 
totum Districtum Fagarasiensem quem solus possidebat aliquot Colono- 
rum millia habuit. Alexander Kendi socer Balt. Bathori aetate et expe- 
rientia gravis, qui sub praecedentibus Principibus Cancellarii officio 
functus erat, apud quem inventa pecuniae summa sexaginta aureorum 
millia?), Franciscus Kendi, qui habebat in vestibus, gemmis et 
parata pecunia sexies centies aureorum millia aequivalentia. Wolfgan- 
gus Kovasotzi rarae experientiae et prudentiae vir. Habebat in auro 
paratae pecuniae unum et triginta millia, in argento Thalerorum viginti 
octo millia, Casum hujus viri cum Emericus Forgats L. Baro de 
Gymes exaudisset ita ad amicum scripsit. Amisimus Dudithium 
Ornamentum Europae, coronam Gentis nostrae, certe 
dimidium animae meae. Utinam in nostra Hungaria tres, 
in vestra Transylvania duo essent Kovasotzii, certe justius 
Respublica administraretur’). Joannes Ifju Stephani Baltha- 
saris et Andreae Bathoriorum Vitricus. Gabriel Kendi, Joannes 
Bornemiszsza, Joannes Forro, Ladislaus Szalantzi, Grego- 
rius Literati de Szent Egyed, Joannes Galfi Cantzellarius, 
Paulus Gyulai, militari et civili scientia clarissimus: omnes hi sub 
Stephani Bathori Polonorum. Rege in Bello Moscovitico et Dantiscano 
Duces felicissimi. 

§ IJ. Rupto cum Turcis foedere domui Austriacae se adjunxit 
ducta inde uxore Maria Christierna, quam etsi amabilem nunquam 
dilexit. Omnia haec effecit referente Thuano #) instinctu Alphonsi Karilii 
Sacerdotis sui, qui ad aures creduli et juvenis Principis continuo sedebat, 
et cerae instar in varia flectebat ac formabat. Ipsemet sero tandem agnovit 
et fassus est, ubi in miseriarum barathrum detrusus haereret, se a 
duobus Alphonsis esse deceptum, alter erat sacerdos ejus Karili, 
nuncius alter Pontificis, qui in Transylvaniam missus erat*). Haec fuit 
causa ruinae Transylvaniae: etsi enim in exordio rerum suarum fortuna 
favere videretur, tamen cum Turca rebus suis in Asia compositis vires 
in eum convertisset, illico ruina provinciam involvit. Auxilia enim ipsi 
largissime promissa lata non sunt vel a Pontifice vel ab Imperatore, sed 


') W. Bethlen p. 563, 564. 

*) W. Bethlen pag. 556. 

3) Lib. CX, CXIX, CXXXVII. 
4) W. Bethlen pag. 663. 

procul rei eventum speculabantur. Complevit igitur factis Patrui Stephani 
vaticinium, qui cum depictam ejus cerneret effigiem dixit: Nihil in 
eo Bathorei sanguinis cernere, neque pro Patria quicquam 
boni de eo ominari posse. 

§ IV. Iniquissimum habuit scopum in bello Turcico, si verum sit, 
quod tunc occultabatur at tandem propalam narratum est. Voluit enim 
ut omnibus aliis e Transylvania Religionibus extirpatis solam in ea 
relinqueret Romanam, obstantes crudeli hauriret ferro, prout factum 
erat ea aetate in Gallia in Nuptiis Parisiensibus in celebri illa Laniena 
San Bartholomaeana; in hune finem jam Gabiis exstantiora decusserat 
papaverum capita, at vero destinationi eventus non respondit. Memoriae 
haec reliquit Princeps Joannes de Kemény, qui ita: 

,Hujus aetate accidit memorabilis conflictus in Campo Keresztes 
dicto (an. 1596) cum Germanis aderat etiam Sigismundus e Transyl- 
vania cum suis. Qui qualiter se virum ostenderit in prelio extat in 
Historia scriptum, Sed hoe silentio tune involutum est, quod a Principibus 
et aliorum Procerum relatione fide dignissima audivi, quod Generalis 
Cassoviensis tunc Locumtenens Regius Germanus detexit. Quod Hungari 
ne nimia afficiantur tristitia propter prelium in campo Keresztes amissum: 
Si enim successisset bene, conclusum erat, ut in Hungaria 
et Transylvania, gladio omnes subjicerentur, quicunque 
ex adultis Romanam fidem non amplecterentur’?). En egre- 
giam regnandi artem Sigismundi ab informatoribus haustam suis. 

§ V. Calendarii novi ortus. — Plurimas dedit turbas Calendarii 
Novi ea in aetate ortus et commendatio. Gregorius enim XIII Pontifex 
e Calendario per Mathematicos et Astronomos errores eminentiores 
sustulerat. Tum non solum offerebat sed etiam ejus receptionem mandabat 
maxima authoritate. Principes Protestantes cum eos obligatio obediendi 
cogeret nulla in Comitiis Augustanis an. 1582 rejecerunt, tamen talem 
praefixit Bullam, ubi inter alia his verbis uteretur: Nulli ergo omnino 
hominum liceat hanc paginam nostrorum praeceptorum, 
mandatorum &c infringere sub comminatione quidem 
indignationis omnipotentis Dei ac Beatorum Petri et Pauli 
Apostolorum &c*), Hoc mandatum loco nullo habebant Protestantes 
qui Pontifici obligatos se non esse norant. Status et ordines in Hungaria 
diu istud recipere renuerunt, cum tamen expeditiones fieri secundum 
Calendarium Novum permiserunt, protestati sunt se facere nullius ob 
respectum praeter Regis, ne quomodocunque illis obsit. Articulus in 
Comitiis Posonii desuper conclusus ita est: De Calendario etsi 


") Joan Kemény in Vita sua Mssta. 
*) Sturmius in Math. Juvenil. pag. 641. 

Status et ordines Regni mallent, ut vetus Calendarium a 
tot jam annis observatum et cuise tam pauperes quam 
divites longo usu accommodarant in pristino suo statu 
permaneret. Volentes tamen se piae et clementi suae Majes- 
tatis admonitioni accomodare, non refragantur quidem ut 
deinceps Novi et reformati Calendarii usus sit. Hoc tamen 
per expressum declaratum esse volunt, se illud nullius 
alterius quam sola et unica Regia suae Majestatis autho- 
ritate in productum admittere, et maneant expeditiones 
et judicia, hactenus sive sub novo sive sub veteri Calen- 
dario factae, in suo vigore?). Ecclesiarum seniores eo tempore 
nondum Calendarium illud acceptarunt, anno enim 1591 in Synodo 
Karolini ediderunt tractatum cum titulo: Judicium Ecclesiarum ex 
verbo Dei in Hungaria Reformatarum, quo rationes solidae 
redduntur, quominus Gregorianum Calendarium in Ecclesia 
acceptari possit in Synodo Karolina habitum anno 1591. 
Dioeceses. Protestationi subscripserunt: Borsodiensis, Abaujvariensis, 
Zempleniensis, Ungvariensis, Ugossensis, Berregiensis, Szaboltsensis, 
Baroviensis, Pesthiensis, Thuriensis, Makoviensis, Karolinensis, Marama- 
rosiensis, Er-mellyekiensis, Rivulinensis, Szathmariensis, Szilagyiensis, 
Varadiensis, Debrecinensis &c *). 

§ VI. Transylvani N. Calend. recipiunt. — Sigismundus quoque Ba- 
thori in Transylvania Novi Calendarii receptionem urgebat, quapropter 
severe edixit, ut omnes omnium ordines absque contradictione reciperent 
anno 1589. Saxones contra hiscere non ausi in congregatione Cibiniensi 
anno 1590 receptionem debere fieri concluserunt. Tandem anno 1594 
prima Januarii in Universo Regno receptio publicata est et mandata *). 
Regnicolae recipientes talem ediderunt conclusionem: Novum calenda- 
rium in hoc quoque Regno acceptatum, quoniam etiam in 
aliis Regnis vicinis Christianorum acceptatum est*). 

Promiscue diu usi sunt et veteri et simul novo ad evitandam confu- 
sionem praecipue in contractibus oriri solitam; quae etiam fere ratio 
unica ejus receptionem persuasit: addebant ergo in literis suis post Diem 
notatum stilo novo, stilo veteri, vel stilo Gregoriano, stilo 
Juliano. Graeci Ritus homines in Transylvania adhucdum Calendario 
se conformant antiquo. 

§ VII. A quo tempore Joannes Getzi Gubernatoris officium anno 
1588 deposuit Regimenque Sigismundo permisit, in continuo versabatur 


1) art. XXVIII an. 1587. Istvanfi Histor. Lib. XXVI pag. 562, 581. 
*) Historia Reform. pag. 331, 332. 

3) Haner Hist. Eccl. 307. 

*) Approb. Const. Part. III. Tit IIL. 

Provincia periculo inter infelices manus sanguinarii et inconstantis hujus 
Principis, infidelis Michaelis Wajvodae Transalpinensis et saevissimi 
mortalium Georgii Bastae. Ubi tune Religio et qualis rerum facies, cum 
Magnates et Nobiles nullibi subsistere poterant,, Basta et crudeles ejus 
officiales Michael Wajvoda et latrociniis asueti ejus milites obtinebant 
Magnatum domos, abutebantur eorum familiis, conjugibus et liberis, nec 
erat, qui vindicaret. Non erat cui querelae effunderentur in sinum. Basta 
Germanis, Italis, Hispanis, Michael Serviis, Kozaccis simul cum Posses- 
sionibus offerebant et donabant nobiles matronas, ingenuas virgines?). Hi 
erant dies luctus et lacrymarum, ubi honestae matronae, uterum ferentes 
feminae, virgunculae tenerimae novennes, decennes furori militum sub- 
jectae dedecorabantur et opprimebantur?*). Ministros verbi variis excru- 
ciabant modis, quosdam trabibus appensos libris suppositis infumabant, 
quosdam cremabant, alios inaudita etiam apud paganos crudelitate cute 
detracta enecabant. Proceres aut ingenti summa vitam redemerunt, aut 
ad Turcas confugientes sese conservarunt. 

§ VIN. Episcopus Catholicus Regno eaxclusus. — In hoe quoque statu 
miserrimo in Provincia, qui supererant conabantur providere de suis 
posteris. Anno igitur 1600 ad diem XXV Octobr. Comitia Letzfalvam 
indicta sunt, ubi status et ordines inter alia hunc condiderunt Articulum: 
Ante omnia negotiis ad Deum spectantibus intenti conclu- 
simus, quatuor Receptas Religiones sua quamque libertate 
esse permittendas; si vero in possessionem aliquam vi vel 
violenta manu Parochum suum obtrusissit aliquis possessor 
Catholicus, is mox et defacto in jus attrahatur; observetur 
ergo libertas*) cujusque libertas hactenus observata. In his 
Comitiis insuper concluserunt: 

» 1. Ne ullus sacrificulus Walachorum am Transylvaniam 
ingrediatur e Walachia. Calugeri vero eorum penitus 
Regno exclusi sint. Ratio ea est, quoniam per sacrificulos et Calu- 


geros Michael Wajvoda exploratores recognoverat statum Transylvanorum , 


cum irrumperet in Regnum et devastaret. 


2. Omnes, cujuscunque sint nationis, qui Transyl- 


vaniam inhabitant singulis annis Festum anniversarium 
die XVIII Septembris ad recordationem divini Beneficii, 
quod ea die victoriam ad Pagum Miriszlo de Michaele 


Wajvoda largiri dignatus fuerit, sub poena celebrent. 
W. Bethlen. Lib. X. p. 842: 


1) Joan. Kemény in vita sua Mss. 


SESS a 
*) Thuanus Lib. OXXXUI. W. Bethlen Lib. X p. 732, 754, 758, 770, el: ete 
3) Ex actis. 

Celebrabant rursum comitia Claudiopoli anno 1601 die XXI Januarii, 
ubi Episcopum R. Catholicum e Regno proscripserunt. Aderant his Comitiis 
et Sigismundus et Basta ejusque conclusiones confirmarunt. Praesidens 
fuit Stephanus Tsaki de Keresszeg Generalis Militiae Transyl- 
vanicae. Articulus Octavus in his Comitiis conclusus ita est: Quoniam 
praesentia in hoc Regno Demetrii Nabradi Episcopi Gyala- 
iensis ingenti detrimento fuit Regno huicce, ut qui et 
tempore Andreae Principis omnia contra hoc Regnum 
facientia perscripsisset Imperatori Romanorum, et diebus 
Michaelis Wajvodae omnes serenissimi Principis Sigis- 
mundi Bathori Donationes per eundem Michaelem Waj- 
vodam fecisset irritas atque omnibus artibus suis et modis 
adnixus fuisset, ut Nobilitati et Regnicolis machinaretur 
perniciem, Receptas Religiones imprimis Claudiopolitanos 
acerbe turbasset, vix iisdem vel vita relicta, idque ope et 
manu Michaelis Wajvodae Valachi sanguinarii. Per has 
ergo et similes his rationes placet, ut Regno penitus ex- 
torris existat, nec ullum jus hic aliquid possidendi un- 
quam acquirat. Bona ejus omnia Fisco cedant, neque 
unquam talismodi Episcopus ipsi succedat vel Epis- 
copatus resurgat}?). 

Ab eo tempore Episcopus Romano Catholicus ad annum usque 1716 
in Transylvania non fuit. Cum Transylvani se Leopoldo submiserunt anno 
1686 per Ablegatos altera conditio ista fuit proposita: Nunquam alla- 
borabit sua Majestas in Transylvania erigere jus Patro- 
natus aut Sacerdotale, nec demandabit, eam materiam 
statibus proponi’). Voluit tamen anno 1700 restituere Leopoldus 
Episcopatum, voluntatem in effectum deduxit demum Carolus sextus 
anno 17416 °) 

§ IX. Rursum Basta in Comitiis Regni sese obtulit ad Provinciae 
pacem elaborandam et ad conservationem quatuor Receptarum Religi- 
onum in libertate; at fecit tantum ut incautos facilius expilaret. Nam 
Lutherani et Unitarii crudelitatem ejus metuentes douariis eum pla- 
cabant, Reformatos id facere non volentes nec valentes in metam 
furoris exposuit, ubi omnem crudelitatem et libidinem effunderet suam. 
Eos igitur nominabat rebelles, illis imputabat infortunia infelicis Sigis- 
mundi Principis et mortem Andreae Principis et Cardinal. qui nec Caesari- 
Romanorum essent nunc fideliores. Igitur Ecclesias eorum vastabat, 


1) W. Bethlen Lib. XI pag. 822 et Acta Comitiorum Mss. 
*) In Appendice Histor. Diplom. pag. 13 art. XI. 
’) Timon in Epitom. Chronolog. pag. 295. Nova Dacia pag. 81. 

Ministros excoriabat, concremabat immani crudelitate!). Milites in aedes 
Magnatum et Ministrorum in hospitia collocabat, unde loca quaedam in 
solitudinem prorsus redegit. Quousque Reformatos prorsus enervavit, 
eousque caeteris Religionibus videbatur favere, at iis expilatis etiam 
caeteros crudelitati suae immolavit. A Coronensibus octuaginta, a Claudi- 
opolitanis viginti aureorum millia exposcebat, et quod potuit extorsit. 
Thuanus Pontificiae addictus Religioni ita hance describit crudelitatem. 
yNec interim in Pannonia et Dacia cessabatur ubi non 
minore animorum itidem ob Religionis causam aestu res 
turbabant. Georgius Basta quasi omni cura alia solutus 
ab externo bello ad domestica mala curanda ita jussus ani- 
mum appulerat, et summa severitate atque ut prudentiores 
judicabant tunc intempestive contra Protestantes ute- 
batur, interdicto omni alterius quam Catholicae Religionis 
exercitio, et jam Transylvaniae fere totius potens nobili- 
tatem ob id Bonorum amissione multaverat: cui tamen in 
comitiis proximis vitae gratia facta, additumque ut prae- 
senti pecunia quadrantem Bonorum possent redimere, ut 
haberent unde decimas in posterum persolverent, Stepha- 
nopolitis octuaginta, Claudiopolitis viginti aureorum 
millia imperata’’). Kazy Jesuita octuaginta millia Claudiopolitanis 
mulctae nomine imposita, de quinquaginta millibus exsolutis affirmat 
apocham extare quam etiam producit*). Sacrificavit Claudiopolitanos suo 
furori ubi anno 1603 quosdam e senatoribus in causa Jesuitarum etiam sus- 
pendio necavit, Templum majus Unitariis et Collegium ademit, Jesuitis 
attribuit, at Basta e Regno discedente subsecuti sunt etiam clientes, 
vacua hospitia possessoribus relinquentes ¢). 

§ X. Horrenda fames in Transylvania. — EKousque Basiane excre- 
verat crudelitas, ut ne decem quidem Pagi unum haberent bovem aut 
vaccam, cum alias Transylvania pecorum esse soleat dives. Homines ipsi 
cogebantur vehere currus Pabones ad id aptatos, qui dicti sunt 
Currus Bastae: quoniam jumenta prorsus deficerent, ipsi terram 
arabant absque jumentis et ita sementem faciebant. Tanta 1603 secuta 
est annonae caritas ut cubulus tritici XXV Ducatis circa Claudiopolim 
venderetur *), minori aliquantum ad partes Siculorum et Saxonum. Secuta 
ingens fames, ut homines membranas a fenestris detractas devorarent, 
arundinum aliarumque herbarum crudae radices pro delicatissimis aibig 
Poti ne tte) ee ; re 


i iB! 
') Thuanus Lib. CXXXIII pag. 1167. F. 

*) Lib. CXXXI pag. 1110 D. 

5) In Historia Regni. Hung. pag. 48. 

‘) Caroli Memorab. Ecclesiast. Tom. I pag. 55. 
*) Istvanfi Lib. XXXIII pag. 784. 

habitae, urticae in aquis decoctae furfuribus aspersis, ossa ad ignem 
tosta, si quis inde succus exsugi posset, quae crudis coriis sordes a 
Coriariis derasae a multis deglutitae, tollerabile erat canum, felium 
equorumque cadaveribus vesci. Sed ventum est etiam ad humana cada- 
vera, ab ipsis patibulis interfectorum corpora rapta et devorata sunt. 
Simulacrorum umbrarumque instar citra omnem humanam formam hinc 
inde multi oberrabant donec extinguerentur. Horrenda dictu, quae tamen 
taceri non debent. Valachus quidam prope Enyedinum feminam a se 
mactatam decoxit et devoravit. Valacha non longe a Cibinio sex libe- 
ros mactavit ac voravit. Uterque tanto crimine comperto publice poenas 
dedit. Alii parentes, alii liberos fame aut peste deletos famelici con- 
sumpserunt. Prope Szamosujvar anus quaedem diro necessitatis telo eo 
redacta est, ut in proprium corpus dentibus saeviens consumpserit, 
quod attingere poterat. Relatum est de Patre quodam cum tribus filiis 
ex venatione victitare solito, qui cum alimoniam desideratam acquirere 
non posset, nec esset quod Patri et filiis ad sustentationem faceret, 
consilium iniit, ut jacta sorte, quem illa monstraret, mactaretur in 
cibum reliquis futurus. Sors mansit minorennem, cui Pater ex com- 
miseratione se substituens filiis in cibum cessit, ut quibus causa vitae 
fuerat et in fame aleret. Ex fame consecuta est ingens hominum strages, 
cujus atrocitas ex eo judicari potest, quod ultra 700 mendicorum in 
una civitate Hesburgensi extincti sint, quos benignior annonae fama ex 
omnibus Transylvaniae locis eo contraxerat. Civium 2000 extincti sunt, 
nec melior aliarum Civitatum sors’). 

§ XI. Accesserat his malis, miserias miseriis cumulare Wajvoda 
Valachiae qui Transylvaniam ingressus praedas agebat aflictis aflictionem 
addendo. Verum et istum et alios Provinciae hostes dira fames et pestis 
regno expulit. Hujus aetatis est Numisma Coronensium aureum, quod 
ab una parte tria capita ostendit; alterum imberbis Juvenis cum incrip- 
tione occidens; alterum est barbati senis fronte calva cum inscrip- 
tione oriens; tertium cum promissa barba cum inscriptione Deus et 
in peripheria Terrena consideres ut coelica possideas. Ab 
altera parte inscriptio est: A tergo et fronte malum, tandem 
Deus opitiare anno MDCII Fatali Transylvaniae. Premebantur 
tune et ab Orientalibus per Valachiae Principem et ab Occidentalibus 
per Bastam, et a fame ac peste’). 

§ XIJ. Talis erat facies rerum in Transylvania; at nihilo melior res 
Protestantium in Hungaria, Militiae rem Basta et Beliosa gubernantibus. 


1) Conferatur Thuanus, Lib. CXXXI Ortus et Progress. Societat. J. pag. 136. Nova 
Dacia pag. 148. Haner in Hist. Eccl. Mssta. ad an, 1603. 
*) S. Koleséri in Auraria Dacica pag. 139. Haner in Hist. Eccles. pag. 310, 

Fuit Jacobus Barbianus Comes de Belijosa Praefectus Carthusianorum 
Romae, inde Generalis Militiae in Hungaria suppremus. Qui in hune 
finem videbatur missus in Hungariam, ut primum Templa in regiis 
civitatibus occuparet atque ad fidem Romanam cogeret Protestantes. 
Initium fecit Cassoviae. ubi militibus more militari ordinatis plateas 
complevit, tormenta Templo majori direxit illudque violenta manu 
occupavit. Pastores in exilium abegit: insuper sub amissione capitis 
injunxit, ne quis alibi baptismum administrari curet, Eucharistia utatur 
et neogamos copulare audeat}). Edicto huic non obediens Georgius 
Szabo, civis Cassoviensis, decem Thalerorum millia ipsi in poenam 
extorsit. Ex viris primariis tres ruderibus desolati Claustri conclusos anno 
1604 fame mori coegit: antiqua civitatis Privilegia sustulit, Pagos, 
Molendina et omnia jura subvertit in exemplum, ut aliae civitates malo 
hujus edoctae obediant. Ablegatos suos expedierunt ad Imperatorem, 
qui post diu frustra extractum tempus admissi non sunt, tanto minus 
auditi, sed cum dolore redierunt. Stephano Botskai Capitaneo Vara- 
diensi qui magnus tune Reformatorum erat Patronus, grandem imperat 
pecuniae summam deponendam, renuenti duo Castella praedae militum 
exposuit*). Martinus quoque Pete Archiepiscopus Colocensis occasione 
utendum ratus in tredecim Civitatibus Szepesiensibus, acceptis a Beliojosa 
militibus, multum grassabatur’). Ministros verbi Divini abegit, quibus 
Monachos et Jesuitas substituit in Parochiis, qui cum non invitati acces- 
sissent hospites invisique, tempore vertente ne limine quidem solutato | 
discesser unt. | 

§ XII. Rudolphus Rex et Imperator Comitia Posonium indixerat. 
anno . 1604, ubi multae querelae, disceptationes peractae: per supplices _ 
libellos Templum Cassoviense repetebant, nobilitas libertatem ‘crepabat, : 
universi Ministros in exilium actos revocari supplicabant, frustra, omnia 
in aliud tempus rejecta. Stephanus Bathori Judex curiae ab anno 4 
1557, nepos Stephani Bathori Palatini, quo nemo eo tempore vel potentior : 
vel pro Reformatis zelosior extitit, inuiiahus erat ad Comitia, at sub 1 
factis insidiis: in arce sua Etsed remansit atque ita respondit: pics 4 


. 


commeet, se iter hoc nullo modo ingressurum 4), | 
his Comitiis comitatuum liberarumque urbium Legati tracta 
am adversus Religionem 1 iis durantibus conclusiones factae 


1) Caroli Memorabilia Eccl. Tom. I. pag. 54, 52. Hist. Retort pags 
CXXX1, CXXXIII. Kary Histor. Regni Hung. 38. 

*) Thuanus Il. ce. 

’) Historia Diplomat. pag. 45. 

‘) Historia Reform, pag. 333, 


LIB. 11. CAP. 18. § 144. — DE AFFLICTO ECCLESIAE STATU. 477 


Regiae Majestati quosdam de Ecclesiis, earum Ministris et Proventibus 
ademptis querulando tempus extraxisse: hoc deinceps ne fiat, severe 
mandatur?!). Hic articulus medelam adferre visus auxit morbum Pro- 
testantium ; hinc enim videbant, quomodocunque deinceps excrucientur ne 
querelarum quidem locus erit. Cavillabantur equidem quidam articulum 
in Diaeta conclusum esse, at istos Conclusio articulorum ubi additur 
ultimum per nos benigne et necessario additum Articulum 
palam refutabat. Abrogatus etiam tandem est in Pacificatione Wiennensi 
addita hac confessione expressa, eum extra Diaetam et sine 
Regnicolarum consensu adjectum fuisse?”). ‘ 

§ XIV. Haec erat facies Ecclesiarum in Hungaria et Transylvania Pro- 
testanticarum: haec forma Politiae. Durum erat, cum ne hoc quidem esset 
afflictis, ubi lacrumas effunderent. Nemo sine perpetua formidine in suis 
habitabat possessionibus, ac si non Christiani sed Tartari Procopenses in 
Regno castra haberent: extrema semper erant metuenda: non erat vero 
unde spes libertatis effulgeret. In hoc statu Heros incomparabilis 
Stephanus Botskai, Capitaneus Varadiensis, quem stimulabant etiam 
privatae ipsi illatae injuriae et dedecus et arcium expilationes; tum 
quoque publica cogebat calamitas omnia secum ad extrema rapiens. Militem 
derepente conscribit, Hajduccones ad suam sententiam perducit, quem 
animabat Gabriel Bethlen cum Nobilitate tunc apud Turcas moram trahens 
et occasionem Patriae liberandae expectans. Vadit adversus copias Impe- 
ratorias obsistentes, Beliojosam et Bastam devincit, profligat et publice 
proclamari jubet, ut qui Religionem et libertatem salvam 
vellent, nomen suum apud se profiterentur?). Basta cum 
.e Transylvania ad desperationem praecipitata fugeret, quidam suorum 
dolore concitati abeuntem hisce versiculis insectati sunt: 


Ne fuge, sta Basta, sta: ne fuge, sta bene Basta! 
Sed fugis et vasta, tua copia sternitur hasta: 
Copia non casta, miserorum sanguine pasta 

Te pariter Basta perdat male fausta catasta *). 


Astiterunt illi urbes, Civitates, Proceres, imi et summi, per offi- 
ciales Caesareos, ut praetendebant variis affecti injuriis, repentino igitur 
turbine omnia quae opponebantur involvebat, ita ut non solum Hungariam 
et Transylvaniam annis 1604 et 1605 occuparet totam: sed et in haere- 
ditarias Imperatoris Provincias irrueret ac depopularetur. Unde Caesar 
Pacem meditari et coepit et obtulit; factaque est exinde celebris illa 
Pacificatio Wiennensis. 


*) Articul. 4. anno 1606. 
8) Thuanus. II. cc. 
4) In Nova Dacia. pag. 150. 

